
Cuvânt înainte 

proprii, nu poţi vedea cursul principal 

Prin aplicaţiile de la sfârşitul fiecărui capitol, cititorul îşi poate verifica 
singur cunoştinţele (rezolvarea exerciţiilor ne asigură că am trecut dincolo de 
stadiul simplei familiarizări cu problematica logicii formale). 

INTRODUCERE 



Introducere 


Scopul acestei cărţi este să prezinte cititorului, într-o formă clară 
şi accesibilă, problemele de bază ale logicii formale moderne. 

Comparabilă ca istorie cu filosofia, geometria sau biologia, 
discipline de care a fost în permanenţă influenţată şi pe care nu a încetat, 
la rândul ei, să le influenţeze, logica este în momentul de faţă una dintre 
cele mai vechi ştiinţe. A străbătut în decursul veacurilor mai multe 
culturi, însă hotărâtoare pentru destinul ei istoric a fost cultura greacă, 
însăşi denumirea de "logică" provine din străvechiul Xoyoq (logos), 
care înseamnă: cuvânt, propoziţie, lege, ordine. Uneori, prin "logos" se 
înţelege raţiune, iar în contexte de dată mai recentă termenul poate fi 
întâlnit şi cu semnificaţia de ştiinţă sau teorie. 

Deşi s-au pierdut, urme vagi ale acestor semnificaţii pot fi întâlnite 
în cuvintele care mai păstrează în componenţa lor cuvântul "logos". 
De la "bios" (viaţă) şi "logos" (ştiinţă) s-a format "biologie", care, 
etimologic vorbind, înseamnă "teoria (ştiinţa) despre viaţă". 0 combi¬ 
naţie asemănătoare întâlnim în cuvântul "cronologie" unde "cronos" 
înseamnă timp, iar "logos", ordine, succesiune. 

Ca denumire pentru ştiinţa numită astfel, termenul "logică" s-a 
impus greu, având de înfruntat rivalităţi provenite chiar din operele 
unor mari autori. La Aristotel, de exemplu, întâlnim denumirile de 
"ştiinţă a demonstraţiei" şi "analitică" în timp ce urmaşii lui Aristotel 
au impus denumirea de "organon" (instrument). La rândul lor, stoicii 
vor folosi pentru acest gen de cercetări denumirea de "dialectică", iar 
Epicur, pe cea de "canonică". 

Interesant este că unele dintre aceste denumiri vor rezista până 
foarte târziu, putând fi întâlnite la câţiva dintre cei mai reprezentativi 
filosofi moderni. La Francis Bacon, de exemplu, apare denumirea de 
"organon", iar Kant va relua denumirile de "analitică" şi "dialectică". 
Hegel foloseşte denumirea de "logică" pentru două dintre lucrările 
lui - Ştiinţa logicii şi Logica. 

Este drept că niciunul dintre autorii invocaţi nu are în vedere 
logica formală, însă nici nu putem spune că legăturile cu aceasta ar fi în 
totalitate suspendate. 

Conform unei opinii larg răspândite astăzi, primul care a utilizat 
termenul "logică" într-un sens apropiat celui actual a fost Alexandru din 
Afrodisia, un comentator târziu al operei lui Aristotel, însă rolul decisiv 



Introducere 


îl vor avea medievalii, în primul rând Petrus Hispanus cu celebrul său 
tratat Summulae Logicales. 

Dezvoltarea matematică pe care a cunoscut-o logica începând cu 
a doua jumătate a secolului al XlX-lea nu a fost nici ea scutită de 
frământări terminologice. Deşi termenul "logică matematică" apare 
încă la Leibniz, pentru logica nou constituită se vor folosi denumiri ca: 
"logică algebrică", "logică algoritmică", "logistică" sau "logică teoretică" 
(David Hilbert). Sunt accentuate prin aceste denumiri trăsături con¬ 
siderate definitorii pentru noul tip de logică - exprimarea simbolică, 
tratarea algebrică, organizarea sub formă de calcul ş.a. 

între timp lucrurile s-au mai "aşezat", astfel că pentru sistema¬ 
tizările cuprinse în această carte voi folosi denumirile existente deja în uz. 
Acestea sunt: "logică generală", "logică simbolică", "logică matematică", 
"logică modală", "logică polivalentă" şi, desigur, multe altele. 



a 

OBIECTUL ŞI DEFINIŢIA LOGICII 


Există în momentul de faţă mai multe definiţii ale logicii, unele 
destul de speciale pentru a ridica probleme cititorului nespecialist. 
Atrag de la bun început atenţia asupra a două aspecte. 

în primul rând, trebuie spus că definiţia unei ştiinţe, în speţă 
definiţia unei teorii ştiinţifice, nu aparţine teoriei ca atare, ci metateoriei. 
Cum spunea un cunoscut matematician francez de la începutul secolului 
trecut, "nu ştiu ce este matematica, nu face parte din calculele mele". 
Aceasta vrea să însemne că una este să faci matematică şi cu totul alta să 
vorbeşti despre matematică; una este să rezolvi probleme de matematică 
şi alta să rezolvi probleme cu privire la matematică. 

Criza declanşată în fundamentele matematicii la începutul 
secolului al XX-lea demonstrează cu prisosinţă cât de speciale pot 
deveni uneori aceste probleme. 

Pe de altă parte, o definiţie prin însăşi natura ei trebuie să separe 
foarte clar şi precis clasa lucrurilor la care se referă ( lucru aici este luat 
într-o accepţiune foarte generală). Exact spus, o definiţie separă ceva ce 
există, datorită modului în care există, de tot ceea ce nu există în acest mod. 

Este greu de crezut însă că o ştiinţă ale cărei tradiţii numără în 
momentul de faţă peste două mii cinci sute de ani se poate împăca cu 
delimitări atât de severe. în general, graniţele dintre ştiinţe sunt tot mai 
estompate astăzi, încât delimitarea lor, fie prin definiţii, fie prin alte 
mijloace, devine aproape cu neputinţă de realizat. 

în cunoscuta sa lucrare Introduction to Mathematical Philosophy, 
B. Russell sugerează celor care delimitează foarte categoric logica de 
matematică să indice în Principia Mathematica punctul în care se termină 
logica pentru a începe matematica, sau invers. 

Ceea ce vrea să spună Russell aici este faptul că graniţa dintre logică 
şi matematică este de-a dreptul imperceptibilă, că trecerea de la una la 

cealaltă este graduală (logica este "tinereţea" matematicii, iar matematica 
este "maturitatea" logicii, cum se exprimă el). 

Este drept că Russell vede acest raport dintr-un unghi de vedere 
foarte special, acela al programului logicist de fundamentare a 
matematicii, însă observaţia ca atare mi se pare justă. Delimitarea logicii 
este din ce în ce mai greu de realizat şi când spun aceasta nu mă refer 
neapărat la matematică, ci la o serie de alte ştiinţe cu care logica se 
înrudeşte îndeaproape: psihologia, gramatica, retorica, lingvistica, fără a 
mai vorbi de filosofie. 

Şi totuşi, ... ce este logica? 

Voi încerca să răspund acestei întrebări schimbând întrucâtva 
ordinea abordării. Nu voi pleca de la definiţie spre obiect, cum se 
procedează de obicei în asemenea situaţii, ci invers, de la obiect înspre 
definiţie. Nu am pretenţia că prin acest mic artificiu dificultăţile 
semnalate s-ar rezolva dintr-o dată, totuşi, unele simplificări se dovedesc 
posibile. Astfel, urmând exemplul lui H. B. Curry din Foundations of 
Mathematical Logic , mă voi fixa pentru început asupra unui fond de idei 
şi probleme despre care ştim cu certitudine că aparţin logicii, şi numai 
ei, lăsând graniţele să cadă unde s-ar nimeri. Ceea ce rezultă de aici este 
un nucleu de semnificaţii cert, precis, şi o margine imprecisă. 

Vom spune atunci că, în actualul lor stadiu de dezvoltare, ştiinţele 
se delimitează prin nucleu şi se intersectează în ceea ce priveşte 
marginile. 

Dată fiind coordonarea metodologică a ştiinţelor venite în contact, 
aceste zone de intersecţie - ţări ale tuturor şi ale nimănui - s-au dovedit 
extrem de fertile în planul cercetării ştiinţifice. Spre deosebire de 
societatea contemporană, caracterizată în principal de tendinţe 
centrifuge, de segregare şi delimitare, ştiinţa actuală are tendinţe mai 
degrabă opuse - de integrare şi coordonare. Prin urmare, dacă cineva ar 
avea ideea să întocmească un fel de "hartă politică" a ştiinţelor, s-ar vedea 
nevoit până la urmă să se limiteze la ... fixarea capitalelor! Este, într-un 
fel, ceea ce am făcut şi eu în coloanele de mai jos în care am dat câteva 
exemple de probleme care aparţin doar logicii şi altele care nu aparţin 
logicii în exclusivitate. 


Formă logică 

Validitate 

Implicaţie 

Adevăr/Fals 

Consistenţă 


Propoziţie 

Relaţie 

Structură 

Funcţie 

Operaţie 



Obiectul şi definiţia logicii 


Să examinăm acum următoarea definiţie: logica este ştiinţa care 
studiază operaţii, relaţii şi structuri, precum şi legile de integrare ale 
acestora în sisteme de o complexitate oarecare. 

Nu trebuie ca cineva să ştie prea multă logică pentru a-şi da seama 
că definiţia se potriveşte la fel de bine logicii ca şi fizicii cristalelor, să 
zicem. Cum se spune de obicei în asemenea situaţii, definiţia este prea 
largă, ea cuprinde pe lângă obiectul de definit încă foarte multe lucruri. 
Prin urmare, nu definim oricum o ştiinţă ci doar prin conceptele care 
alcătuiesc nucleul ştiinţei respective, regulă de la care nici logica nu 
poate face excepţie. 

înseamnă, atunci, că definiţia nu-şi mai atinge ţinta pentru că ea 
nu poate fi înţeleasă decât de specialist, care, specialist fiind, nici nu are 
nevoie de o asemenea definiţie. Dar dacă definiţia nu îl vizează pe 
specialist, ci pe începător, atunci, înţelegând definiţia, începătorul nu ar 
mai fi începător. Intrăm, prin urmare, în următoarea dilemă: 

Dacă se adresează specialistului, definiţia logicii este inutilă ca 
fiind subânţeleasă. Dacă se adresează începătorului, definiţia este 
inutilă ca fiind neînţeleasă. 

Definiţia se adresează sau specialistului sau începătorului. 

Prin urmare, definiţia logicii este inutilă. 

Obosiţi de atâtea complicaţii, mulţi autori refuză să se mai 
angajeze la o definiţie a logicii, dând de înţeles că, de fapt, logica este 
ştiinţa care studiază problemele cuprinse în această carte. 

într-o lucrare cu caracter didactic, cum se vrea lucrarea de faţă, 
nu putem proceda de o asemenea manieră, aşa că va trebui să vedem ce 
definiţii mai importante s-au dat logicii în decursul timpului şi ce 
probleme ridică ele. 


1.1. Câteva concepte şi definiţii 

1.1.1. Conceptul de formă logică 

Conceptele despre care va fi vorba în cele ce urmează sunt 
conceptele cele mai uzuale din definiţiile care s-au dat logicii. Pentru că 

asupra unora dintre aceste concepte voi reveni foarte pe larg în capitolele 
următoare, mă rezum aici la strictul necesar. 

Faptul că logica este o ştiinţă formală (de unde şi denumirea ei de 
"logică formală") ne îndeamnă să începem discuţia cu conceptul de formă 
logică. Logicienii sunt în general de acord că pe cât de uşor este de 
exemplificat acest concept, pe atât de greu este el de definit. 

Pentru că logica despre care va fi vorba în această carte operează 
cu forme propoziţionale şi inferenţiale (forme de raţionament), cel mai 
corect ar fi să pornim discuţia de la ideea generală de propoziţie, 
respectiv, inferenţă şi de la diferitele tipuri de propoziţii şi inferenţe 
întâlnite în limbaj. 

Distingem, în raport cu propoziţiile: 

• o anumită structură gramaticală; 

• o structură logică; 

• o valoare de adevăr; 

• un conţinut informativ. 

Propoziţiile fac obiectul diferitelor operaţii logice - asertarea 
(afirmarea), negarea, cuantificarea, substituţia - operaţii care modifică 
unele dintre proprietăţile propoziţiilor lăsând invariante altele. 

Pentru definirea conceptului de formă logică importantă este 
operaţia de substituţie. Astfel, substituind în propoziţia "Orice om este 
muritor" pe "om" cu "mamifer" şi pe "muritor" cu "vertebrat" obţinem 
propoziţia: "Orice mamifer este vertebrat". 

între cele două propoziţii există asemănări ca şi deosebiri. Ceea 
ce le apropie cel mai tare este faptul că ambele provin dintr-o structură 
comună pe care o putem reda prin "Orice ... este ...". 

Locurile goale din această structură pot fi ocupate cu termeni din 
limbaj - om, mamifer, vertebrat etc. - astfel că rezultatul acestor operaţii 
vor fi tot propoziţii. Dacă în continuare marcăm aceste locuri cu 
variabile, cum se procedează în matematică, obţinem expresia "orice x 
estey" care este forma logică a tuturor propoziţiilor ce provin din ea. 

0 primă observaţie: două sau mai multe propoziţii diferite sub 
aspectul valorii logice, al conţinutului informativ, al structurii gramaticale 
etc. pot fi identice sub aspectul formei logice. 

Faţă de propoziţie, care exprimă întotdeauna ceva anume şi care, 
din această cauză este sau adevărată sau falsă, forma logică este doar o 
structură^schemă) care nu exprimă nimic şi care nu poate fi nici 

adevărată, nici falsă. Importanţa logică a acestor forme este totuşi 
hotărâtoare pentru că, în virtutea formei logice, noi putem aprecia: 

• Raporturile logice dintre propoziţii; 

• Trecerea logică de la o propoziţie sau grupare de propoziţii la 
o altă propoziţie; 

• Starea logică a unei propoziţii. 

înţeleg prin "starea logică" a propoziţiei calitatea propoziţiei 
de a fi adevărată, falsă, în general, de a avea o valoare de adevăr. Uneori 
această calitate (stare) a propoziţiilor poate fi apreciată pe cale pur 
formală, acesta fiind unul dintre obiectivele centrale ale logicii. 

în cele spuse mai sus conceptul de formă logică nu a fost definit, ci doar 
exemplificat. Schiţez această definiţie, fără a intra în detalii. 

Fie A o propoziţie oarecare şi a o expresie din componenţa ei, să zicem 
termenul "om" din propoziţia "Toţi oamenii sunt muritori". Faptul că a este parte 
componentă din A îl simbolizăm cu A[a\, iar substituţia lui a cu b în A o vom nota 
cu [a/b] A [a] (citeşte: "a se substituie cu b în A"). 

Fie Z mulţimea substituţiilor ce pot fi definite în raport cu A; 
Z A ~ {$i> $ 2 ’ •••)• O substituţie oarecare S f s-ar defini atunci, prin: 

5^)= [x/y] A (1) 

Printre substituţiile din Z întâlnim şi substituţia identitate S id care nu 
înseamnă altceva decât substituţia lui x cu el însuşi (condiţia este ca x sa figureze 
în A): 


S id [A) = [x/x]A (2) 

Orice substituţie S, admite o substituţie inversă S, -1 astfel că dacă 5 f se 
defineşte ca în relaţia (1), să zicem, atunci: 

S i -H.X) = \y/x]A (3) 

Altfel spus, dacă 5, este substituţia lui x cuy în A, inversa ei este substituţia 
\uiy cux. 

0 proprietate foarte importantă a substituţiilor o constituie faptul că pot fi 
compuse între ele, în maniera compunerii funcţiilor din matematică. Mai departe, 
legea de compunere a substituţiilor verifică axiomele structurii matematice de grup. 
Cu alte cuvinte, dacă s,s k ,s, sunt substituţii diferite între ele, atunci: 

a) S ( [S k Sj) = [Sj S k ) Sf (compunerea substituţiilor este asociativă), 

b) S i S id = S id S i = S i (substituţia identică se comportă ca element neutru 

faţă de operaţia de compunere a substituţiilor), 

c) SjSj' 1 = S ," 1 s, = s w (orice substituţie compusă cu propria sa inversă dă 
substituţia identitate). 

Odată lămurite aceste lucruri putem defini conceptul de formă logică 
drept invariantul în raport cu grupul substituţiilor. Definiţia poate fi mai departe 
particularizată în funcţie de tipul expresiilor şi al formelor lor (o anume formă 
propoziţională se defineşte ca invariant în raport cu un anume grup de substituţii). 
Aşa cum am spus, în lucrarea de faţă nu vom opera cu această definiţie a formei 
logice, de aceea nici nu insist mai mult asupra ei. 


1.1.2. Conceptele de adevăr/fals 

în logică, adevărul şi falsul au o utilizare mult mai restrânsă decât 
în vorbirea curentă unde folosim aceste concepte în cele mai diverse 
situaţii. Spunem despre cineva că este un adevărat sportiv sau un 
adevărat politician, că nutreşte sentimente adevărate faţă de cutare 
persoană, că a realizat o adevărată operă de artă şi aşa mai departe. 
Sunt situaţii în care avem de-a face cu sensuri figurate ale termenului 
"adevăr", pentru că, logic vorbind, adevărate sau false nu pot fi decât 
propoziţiile, respectiv, judecăţile pe care acestea le exprimă. 

Există câteva ipostaze mari în care ideea de adevăr poate fi 
întâlnită în logică, şi anume: 

• adevărul ca relaţie; 

• adevărul ca proprietate; 

• adevărul ca operator propoziţional; 

• adevărul ca sistem; 

• adevărul ca obiect abstract. 

în prima sa ipostază, care este şi cea mai importantă, adevărul 
este o relaţie, şi anume, relaţia de corespondenţă dintre propoziţie şi 
starea de fapt la care se referă propoziţia. Dacă această stare de fapt 
corespunde aserţiunii făcute prin propoziţie, atunci respectiva propoziţie 
este adevărată; altfel, propoziţia este falsă. 

Cel care a pus bazele acestei teorii este Aristotel, teoria sa fiind 
cunoscută astăzi sub numele de "teorie a adevărului corespondenţă". 

Deşi propoziţiile, respectiv, judecăţile pe care le exprimă ele sunt 
rezultatul gândirii noastre, noi nu putem impune, după dorinţă, adevărul 
pentru ceea ce gândim. Ju nu eşti alb, spune undeva Aristotel, pentru că 
noi credem despre tine că eşti alb, ci invers, pentru că eşti alb, noi suntem 

pe calea adevărului când afirmăm acest lucru. Obiectivitatea este deci 
principala trăsătură a adevărului, indiferent de forma particulară de 
abordare a lui la un moment dat. 

Uneori adevărul şi falsul apar ca predicate de propoziţii, ca în 
expresiile: 'T(p)", "F(p)", 'V(F(p))" etc. pe care le citim: 

“p este adevărată"; 

“p este falsă"; 

"p este falsă este adevărată" etc. 

Aceleaşi expresii le mai putem citi prin: 

"Este adevărat p"; 

"Este fals p"; 

"Este adevărat că este fals p" etc. 

unde adevărul şi falsul apar ca operatori propoziţionali de un argu¬ 
ment - operatori monari, cum se mai numesc ei. Asemenea simbolizări 
ale adevărului şi falsului pot fi întâlnite mai ales în abordările cu caracter 
metalogic. 

în teoria adevărului coerenţă vorbim despre adevăr relativ la 
sistem - "adevăr în Sj", "adevăr în S 2 " etc. 0 propoziţie este adevărată, 
în genere dacă este adevărată în orice sistem. Cu alte cuvinte, modul în 
care se articulează o propoziţie cu celelalte propoziţii ale sistemului 
este criteriul după care apreciem valoarea respectivei propoziţii. 

în fine, adevărul şi falsul pot fi considerate obiecte abstracte în 
genul numerelor din matematică. Cele trei propoziţii invocate mai sus 
vor lua atunci următoarele forme: 

"P = v"; 

"P =/”; 

"«P =/) = v)“ 


unde cu v şi/am notat nu propoziţia, ca atare, ci valoarea ei logică (se 
mai spune şi "valoare de adevăr"). 

Următorul pasaj din tukasiewicz redă cât se poate de clar aceste 
idei şi, în plus, conţine una dintre cele mai interesante definiţii date 
logicii: 


Eu consider adevărul şi falsul ca fiind obiecte singulare în acelaşi fel în 
care sunt 2 sau 4. Există multe nume diferite ale unuia şi aceluiaşi 

adevăr, ele fiind propoziţiile adevărate, şi mai multe nume diferite 
pentru unul şi acelaşi fals - propoziţiile false. 


Prin logică eu înţeleg ştiinţa valorilor logice. Concepută astfel, logica are 
obiectul ei propriu de cercetare de care nicio altă ştiinţă nu se ocupă. 
Logica nu este o ştiinţă a propoziţiilor, întrucât acestea aparţin 
gramaticii; ea nu este nici ştiinţa judecăţilor sau convingerilor, întrucât 
acestea aparţin psihologiei; ea nu este ştiinţa conţinuturilor exprimate 
prin propoziţii, întrucât acestea, conform conţinuturilor avute în vedere, 
fac obiectul diferitelor discipline; ea nu este o ştiinţă a obiectelor în 
genere, întrucât acestea aparţin ontologiei. Logica este ştiinţa valorilor 
de un tip special, şi anume, ştiinţa valorilor logice. 1 

Ce trebuie să reţinem de aici? 

în primul rând că propoziţiile denotă ceva şi acest ceva este fie 
adevărul, fie falsul, după cum sunt propoziţiile, adevărate sau false. 
Ideea de a trata propoziţiile ca nume a ceva i se datorează lui Frege şi 
nu cred că greşesc spunând că ea stă la baza principalelor aplicaţii cu 
caracter matematic în logică. 

Reţinem apoi delimitările logicii faţă de o serie de alte ştiinţe - 
gramatica, psihologia, ontologia etc. Observaţia autorului este binevenită 
pentru că, în ciuda tuturor întrepătrunderilor şi înrudirilor despre care 
am vorbit ceva mai devreme, logica se defineşte în primul rând prin 
obiect. 

în fine, reţinem definiţia autorului: logica este ştiinţa raporturilor 
formale dintre adevăr şi fals. 


1.1.3. Conceptele de inferenţă, argument, 
raţionament, demonstraţie 

3 9 3 

Termenul "inferenţă" provine din limba latină, unde "inferre", 
"inferro" înseamnă "a aduce", "a pune în", "a duce". în logică, "a infera" 
înseamnă "a duce de la adevărul unor propoziţii la adevărul altor 
propoziţii". Primele se numesc "premise", celelalte "concluzii". 

Există un sens logic al termenului "inferenţă" şi un sens psihologic 
care nu trebuie confundate. 


1 J. tukasiewicz, Two - Valued Logic în J. tukasiewicz, Selected Works, p. 90. 

Din punct de vedere psihologic inferenţa este un proces, şi anume, 
procesul de gândire prin care una sau mai multe propoziţii se obţin 
din alte propoziţii. Or, nu procesul ca atare face obiectul logicii. Exact 
cum matematica nu este interesată de procesele psihice care stau la 
baza diferitelor operaţii matematice, tot aşa logica nu se interesează 
de procesul psihic care stă la baza diferitelor inferenţe. Este deci 
impropriu să spunem că logica ar fi "ştiinţa (sau arta) gândirii corecte" - 
tradiţionala definiţie dată logicii - pentru că nu gândirea este cea care 
ne interesează în primul rând aici. Sigur, există legături foarte strânse 
între logică şi gândire, însă aceste probleme se pun în cu totul alţi 
termeni şi nu acesta este locul cel mai potrivit pentru discutarea lor. 

în loc de inferenţe auzim adeseori vorbindu-se despre 
"argumente", "raţionamente" şi chiar "demonstraţii". 

"Argumentul, spune P. Hurley într-un recent tratat de logică 
formală, este un grup (mulţime - a.n.) de propoziţii dintre care una sau 
mai multe (premisele) trebuie să stea la baza sau să constituie raţiunea 
altora (concluzia)." 2 Iată care ar fi atunci definiţia logicii în viziunea 
autorului: 


Logica poate fi definită drept ştiinţa care evaluează argumente (...). 
Scopul logicii este de a dezvolta un sistem propriu de metode şi 
principii pe care să le putem lua drept criterii pentru evaluarea 
argumentelor altora şi pentru a ne ghida în construirea propriilor 
noastre argumente. 3 

întrucât termenul "argument" mai are şi alte semnificaţii, voi folosi 
deocamdată numai termenii de "inferenţă" şi "raţionament" pe care îi voi 
trata ca sinonimi, cel puţin atâta timp cât alte precizări nu se fac. 4 

Un raţionament foarte simplu este următorul: 

Unele mamifere sunt animale acvatice 
Toate mamiferele sunt vertebrate 

.*. Unele vertebrate sunt animale acvatice 


2 P. Hurley, A Concise Introduction to Logic, p. 1. 

3 P. Hurley, op. cit., p. 1. 

4 Pentru detalii privind noţiunea de argument şi raporturile argumentului cu 
inferenţa vezi cap. VI. 

Se obişnuieşte ca premisele şi concluzia, scrise pe verticală, să fie 
despărţite printr-o linie orizontală (uneori concluzia este marcată cu 
semnul 

Ca şi propoziţiile, raţionamentele pot fi studiate din punct de 
vedere al formei logice. Practic, forma unui raţionament este dată de 
forma propoziţiilor care îl compun şi, bineînţeles, de ordinea acestora, 
în cazul nostru, raţionamentul are următoarea formă: 

Unii X sunt Y 
Toţi X sunt Z 

/.Unii Z sunt Y 

0 formă inferenţială poate genera o mulţime potenţial infinită de 
raţionamente tot aşa cum o formă propoziţională poate genera o mulţime 
potenţial infinită de propoziţii. Acest lucru este fundamental pentru 
logică întrucât permite studierea unei mari diversităţi de raţionamente şi 
propoziţii în baza câtorva forme simple şi bine determinate. 

Ce este demonstraţia? 

în sensul cel mai uzual al cuvântului, demonstraţie înseamnă 
fundamentarea adevărului unei propoziţii pe adevărul altor propoziţii. 
Important este că şi demonstraţia poate fi abordată formal şi probabil 
că acest lucru l-a avut în vedere A. Church în definiţia pe care a dat-o el 
logicii: 


Conform tradiţiei, logica (formală) se ocupă de analiza propoziţiilor 
sau a judecăţilor şi a demonstraţiilor acordând atenţie formei şi făcând 
abstracţie de conţinut. 5 


1.1.4. Conceptul de validitate 


Este clar că raţionamentele noastre nu sunt toate la fel, că unele 
sunt bune, valabile, eventual adevărate, în timp ce altele nu sunt bune, nu 
sunt valabile sau nu sunt adevărate. Pentru o corectă delimitare a 
raţionamentelor, logica foloseşte termenii de validitate şi nevaliditate. 


5 A. Church , Introduction to Mathematical Logic, p. 125. 

în sens larg, un raţionament este valid dacă premisele lui susţin 
de aşa manieră concluzia încât este imposibil ca acestea să fie adevărate 
şi concluzia falsă (v. şi cap. IV). 

A nu se confunda adevărul cu validitatea şi falsul cu nevaliditatea. 
Aşa cum am mai spus, distincţia adevăr/fals caracterizează propoziţiile în 
timp ce distincţia valid/nevalid caracterizează inferenţele, reprezintă 
starea logică a acestora. 

într-un raţionament valid, distribuţia valorilor logice este de aşa 
natură încât este întotdeauna exclusă posibilitatea ca premisele lui să fie 
adevărate, iar concluzia falsă. 

Cititorul îşi poate forma o idee despre validitatea unui raţio¬ 
nament încercând să dea valori variabilelor X, Y, Z din forma de 
raţionament exemplificată în paragraful anterior. Dacă niciun sistem de 
valori nu transformă această formă într-un raţionament cu premise 
adevărate şi concluzie falsă înseamnă că avem de-a face cu o formă validă 
de raţionament; iar dacă forma este validă, natural că şi raţionamentele 
obţinute logic din ea vor fi de asemenea valide. 

Cu aceste noi precizări, logica poate fi definită drept ştiinţa care 
studiază validitatea inferenţelor acordând atenţie formei şi abstracţie 
făcând de conţinut (sau ştiinţa care studiază condiţiile formale ale 
validităţii inferenţelor ). 


1.1.5. Conceptul de consistenţă logică 


în definiţia dată de P. Hurley argumentului a intervenit ideea de 
mulţime (în formularea autorului "grup") de propoziţii. Orice raţio¬ 
nament sau argument este, întâi de toate, o grupare sau mulţime de 
propoziţii dintre care unele au rol de premise, altele de concluzii. Spunem lj> 
despre o asemenea mulţime că este consistentă logic dacă nu conţine o 
contradicţie, adică o pereche de propoziţii dintre care una să fie negaţia 
celeilalte. 

Acesta este înţelesul uzual, ca să spun aşa, al termenului 
"consistenţă", înţeles pe care logica simbolică îl va preciza şi chiar 
completa adăugând altele mult mai speciale. De pildă, o propoziţie este 
consistentă cu altă propoziţie dacă sunt împreună adevărate, dacă cele 
două nu implică propoziţii false sau propoziţii care să se contrazică 
reciproc. 

Se înţelege că, pentru a fi valid, un raţionament trebuie să fie, 
întâi de toate, o mulţime consistentă de propoziţii, iar acest fapt se 
poate regăsi chiar printre definiţiile date logicii: 

Logica, arată W. Hodges, poate fi definită drept ştiinţa mulţimilor 
consistente de convingeri (beliefs); acesta este punctul meu de plecare. 
Unii preferă să definească logica drept ştiinţa argumentelor valide, 
între ele însă nu există o deosebire reală. 


Se spune despre o mulţime de convingeri că este consistentă dacă acele 
convingeri pot fi împreună adevărate în anumite situaţii posibile. 
Mulţimea convingerilor este numită inconsistentă dacă nu există nicio 
situaţie posibilă în care toate convingerile să fie adevărate. 6 

Pentru că orice convingere se exprimă prin propoziţii, vom 
reformula definiţia spunând simplu că "logica este ştiinţa mulţimilor 
consistente de propoziţii". 


1.2. Observaţii pe marginea 
definiţiilor date logicii 


Din câte ne-am putut da seama, la întrebarea "ce este logica?" se 
poate răspunde în mai multe moduri. Logica este: 

‘ • ştiinţa argumentelor (P. Hurley); 

• ştiinţa raporturilor formale dintre adevăr şi fals (J. Lukasiewicz); 

• ştiinţa formală a demonstraţiilor (A. Church); 

• ştiinţa mulţimilor consistente de propoziţii (W. Hodges). 

Presupunând că aceste definiţii ar fi independente între ele, 
ar trebui să avem nu mai puţin de patru logici ceea ce este, evident, 
absurd, pentru că nu există decât o singură ştiinţă a logicii, ştiinţă ce 
poate fi însă definită în mai multe moduri. într-o exprimare mai 


6 W. Hodges, Logic, p. 13. 

puţin riguroasă, am putea spune că logica se află la "intersecţia" celor 
patru definiţii, că fiecare "luminează" obiectul dintr-o altă direcţie. 

Definiţiile enumerate nu sunt independente, ele se află în raport 
de echivalenţă deductivă . Aceasta înseamnă că orice definiţie am lua, şi 
lista poate continua încă, cu ajutorul altor propoziţii putem obţine 
definiţiile celelalte. 

Există şi un alt tip de definiţie despre care nu am vorbit aici, 
definiţie care arată ce fel de probleme rezolvă respectiva ştiinţă, la ce 
întrebări răspunde ea. în cazul logicii o astfel de definiţie întâlnim în 
cartea lui Gh. Enescu, Introducere în logica matematică : 

Logica, spune Enescu, este ştiinţa care studiază raporturile propo- 
ziţionale generale cu scopul de a descoperi procedee de rezolvare 
pentru următoarele tipuri de probleme: 

a) a determina pe baza unor propoziţii date valoarea altor propoziţii; 

b) a găsi unele propoziţii noi plecând de la altele; 

c) a găsi propoziţii din care decurg anumite propoziţii date. 7 

Am putea încerca unele apropieri între problemele enumerate 
de Enescu şi definiţiile anterior discutate. Aceasta pentru că, aşa cum am 
mai spus, odată delimitat obiectul unei ştiinţe, trebuie văzut care sunt 
problemele fundamentale la care răspunde acea ştiinţă. Or, problemele 
semnalate de Gh. Enescu în această definiţie pot fi considerate probleme 
fundamentale ale logicii. 




7 Gh. Enescu, Introducere în logica matematică, p. 9. 




STRUCTURA TEORETICĂ A 

TEORIE ŞI METATEORIE 


Ca orice ştiinţă, logica se compune dintr-un ansamblu de 
discipline, fiecare disciplină fiind alcătuită, la rândul ei, din teorii. în 
raport cu teoriile, vorbim uneori de sisteme. 

Disciplinele, teoriile şi sistemele logicii poartă cel mai adesea 
denumirea de "logică", de aici tot felul de neînţelegeri. 

Logica generală şi logica simbolică, de exemplu, sunt discipline în 
timp ce logica propoziţiilor şi logica predicatelor sunt teorii. Logicile 
modale şi polivalente pot fi luate ca discipline sau ca teorii, depinde ce 
avem în vedere. De pildă, logica lui lukasiewicz, logica lui Bocivar, logica 
lui Kleene etc. sunt sisteme logice polivalente, însă logica polivalentă, în 
general, este teoria acestor sisteme. La fel, vorbim de logica implicaţiei 
stricte în raport cu sistemele implicaţiei stricte din logica modală. 

înţelegem deci că termenul "logică" este un termen ambiguu, el nu 
desemnează doar ştiinţa logicii, ci şi subdiviziunile ei şi chiar aplicaţiile 
logicii în diferite domenii. Va trebui deci să procedăm la anumite 
18 delimitări. 

Vom delimita, pentru început, semnificaţiile logice ale acestui 
termen de semnificaţiile lui extralogice. 

Dintre semnificaţiile extralogice ale termenului "logică" cea mai 
importantă este cea de ordine. Spunând, de pildă, că ceva este în "logica 
lucrurilor" noi vrem să spunem că lucrurile îşi au o ordine (organizare) 
a lor şi că lucrul vizat este el însuşi o componentă a acestei ordini. 

Sigur că ceea ce ne interesează în primul rând aici sunt 
semnificaţiile logice ale termenului, semnificaţii despre care am spus că 
vizează disciplinele şi teoriile logicii. în cartea sa, Topicsin Philosophical 

Logic, N. Rescher face schiţa acestor discipline şi teorii logice întocmind 
şi un fel de "hartă a logicii", cum se exprimă el. Ceva asemănător va 
încerca şi J. M. Bochenski în The General Sense and Character of Modern 
Logic. La noi, Gh. Enescu şi P. Botezatu vor reconstitui tabloul general al 
disciplinelor şi teoriilor logice conform noilor orientări care s-au conturat 
între timp. 

Date fiind înterdependenţele teoretice semnalate ceva mai 
devreme, niciuna dintre sistematizările menţionate nu este lipsită de 
echivocuri aşa că, fără a intra în alte detalii, voi indica doar cele câteva 
domenii mari care alcătuiesc nucleul ştiinţei logicii, şi anume: 

• logica generală; 

• logica simbolică (clasică şi modernă); 

• teoria sistemelor logice (metalogică); 

• istoria logicii. 

Urmează apoi aplicaţiile logicii în diferite ştiinţe particulare - 
matematica, fizica, biologia, psihologia, lingvistica, ştiinţele sociale. 
0 amploare deosebită cunosc aplicaţiile logicii în filosofie - logica 
filosofică. 

Aşa cum am mai spus, aplicaţiile logicii poartă, cel mai adesea, 
denumirea de "logică". De pildă, aplicaţiile cu caracter matematic ale 
logicii sunt reunite sub numele generic de "logică matematică". 

Se constată astăzi o anume libertate, aş spune chiar neglijenţă, în 
utilizarea acestui termen. 

Unii echivalează logica matematică cu logica simbolică pe care 
o definesc drept "logica formală tratată cu mijloacele matematicii" 
(S. K. Kleene, de exemplu). Alţii, dimpotrivă, văd în logica matematică 
o disciplină a matematicii în care includ şi teoria mulţimilor şi chiar 
fundamentele matematicii (R. L. Goodstein, Wang Hao şi mulţi alţii). 

Este greu de orientat în această diversitate de sensuri, de aceea, 
cred că cel mai corect ar fi să confruntăm de fiecare dată intensiunea 
termenului "logică matematică" (dată prin definiţie), cu extensiunea lui 
(teoriile avute în vedere). Procedând astfel vom constata că teoriile nu 
satisfac în egală măsură condiţiile impuse prin definiţie. 

Ce este logica generală? 

Vorbim de "logică generală" în acelaşi fel în care vorbim de 
"biologie generală", "chimie generală", "fizică generală", "geografie 
generală", cu alte cuvinte, denumirea vizează ştiinţa prin ceea ce are ea 
fundamental sau esenţial. 

Prin "logică generală", spune Bochenski, se înţelege o mulţime de teorii 
care, fie că au o aplicaţie absolut generală, fie că au o aplicaţie într-un 
larg număr de ştiinţe, ca în cazul metodologiei deducţiei. Dimpotrivă, 
"dezvoltările logicii” se referă la teoriile care au doar o aplicaţie limitată, 
cum este logica deontică, de exemplu. 8 

La Gh. Enescu, de exemplu, logica generală şi logica simbolică 
alcătuiesc nici mai mult, nici mai puţin decât "fundamentul" logicii 
formale. 


Ca orice ştiinţă, spune Enescu, logica are o parte "de bază” care intervine 
apoi în toate disciplinele ei cu caracter "special”. Bazele logicii sunt 
expuse în două forme, fie sub forma logicii generale, fie sub forma logicii 
simbolice (matematice). 9 

Prin urmare, logica generală desemnează partea fundamentală 
a ştiinţei logicii, acea parte care se regăseşte în toate disciplinele, teoriile 
şi sistemele care aspiră într-un fel sau altul la denumirea de "logică". 

De regulă, în logica generală sunt incluse următoarele teorii: 

• teoria noţiunilor (conceptelor) şi a termenilor; 

• teoria judecăţii şi a propoziţiei; 

• teoria diviziunii şi clasificării; 

• teoria definiţiei; 

• teoria inferenţelor imediate; 

• teoria silogismului (categoric şi necategoric); 

• teoriile inducţiei; 

• teoria sofismelor şi a erorilor logice. 

Aceasta este organizarea tradiţională a logicii generale, ca să spun 
aşa, organizare care a suferit în ultimul timp tot felul de modificări. Teoria 
definiţiei, de exemplu, este subsumată uneori teoriei noţiunii (terme¬ 
nilor), dat fiind că "obiectul" definiţiilor în logica generală sunt, cu 
prioritate, termeni şi noţiuni. La alţi autori ea este tratată ca teorie în sine. 
La fel silogistica, pe care o putem trata ca teorie independentă sau ca 
teorie subordonată teoriei generale a deducţiei. 

Se constată apoi tendinţa de a include alături de temele clasice ale 
logicii generale şi teme din logica simbolică sau de a trata temele logicii 


8 J. M. Bochenski, op. cit, în E. Agazzi (ed), Modern Logic - A Survey, p. 5. 

9 Gh. Enescu, Filosofieşi logică , p. 140. 

generale cu mijloacele logicii simbolice. Probabil că acesta este motivul 
pentru care mulţi autori renunţă la vechea denumire de "logică generală" 
preferând denumiri mai neutre cum ar fi Introducere în logică. 

Iată câteva astfel de "introduceri" asimilabile mai mult sau mai 
puţin ideii de logică generală: 

M. Copi - Introduction to Logic, New York, London, 1972; 

M. R. Cohen, E. Nagel - An Introduction to Logic and Scientific 
Method, London, 1972; 

P. Hurley - A Concise Introduction to Logic, Belmont, California, 
1994; 

P. Botezatu - Introducere în logică, Iaşi, 1998. 

Având în vedere că ponderea logicii simbolice este destul de 
redusă în această carte, am preferat vechea denumire de "logică generală", 
mai ales că unele dintre problemele abordate aici nici nu pot fi discutate 
în logica simbolică. In fine, am ţinut seama şi de interesul acordat de unii 
autori problemelor argumentării. 

Raportul teorie - metateorie 

Spuneam că logica generală se compune din teorii, dar ce este, 
la drept vorbind, o teorie? 

în sens larg, prin teorie înţelegem o mulţime de propoziţii cu 
privire la un domeniu de obiecte, mulţime dotată cu o anumită organizare 
logică. 

Rosturile teoriilor sunt multiple, între altele, ele ajută la fixarea, 
prelucrarea şi, în final, creşterea (sporirea) cunoştinţelor noastre 
despre aceste obiecte. 

Când teoria are ca obiect o altă teorie, ea se va numi metateorie. De 
exemplu, problemele discutate în această Introducere se referă îndeosebi 
la teoriile logicii, deci aparţin metalogicii, adică teoriei despre teoriile 
logicii. La rândul ei, metateoria poate deveni obiect de studiu pentru 
metametateorie, şi aşa mai departe. 

Pentru a evita repetarea prefixului "meta" putem folosi expresia 
"meta-n-teorie" unde n este un număr natural ce indică ordinul 
metateoriei: 


n = 0 (corespunde teoriei obiect sau teoriei pur şi simplu); 
n = 1 (corespunde metateoriei); 
n = 2 (corespunde metametateoriei) etc. 

Fie T v T 2 , T 3 , ... teoriile unei ştiinţe la un moment dat. Metateoria 
poate fi luată în sens general, când se referă la toate aceste teorii, sau 
poate fi luată în sens restrâns, când se referă doar la unele dintre aceste 
teorii şi chiar la una singură. în cazul logicii, următoarele probleme pot fi 
considerate de interes metateoretic general: 

• probleme legate de definiţia logicii (deja discutate); 

• problema metodelor; 

• problema limbajului; 

• problema principiilor şi a legilor logicii; 

• probleme rezultate din aplicaţii. 

Ce anume determină construirea unei metateorii? La ce serveşte 
ea? 

Fără a intra în detalii, vreau să spun, totuşi, că nivelul metateoretic 
nu se construieşte la întâmplare, ci doar în măsura în care este cerut, dacă 
problemele pe care le ridică o teorie sau grupare de teorii reclamă un 
asemenea nivel. Exemplare din acest punct de vedere sunt logica şi 
matematica, însă, în ultimul timp, tendinţa poate fi sesizată şi la alte 
ştiinţe - fizica, biologia, economia şi chiar filosofia. 




PROBLEMA METODEI ÎN 
LOGICA FORMALĂ 


Cunoaşterea ştiinţifică se caracterizează nu doar prin obiect, ci şi 
prin metodă. Se poate spune că ceea ce deosebeşte în primul rând 
cunoaşterea ştiinţifică de cunoaşterea comună este caracterul ei metodic. 

Definim metoda în sens general, relativ la teorie, sau în sens 
restrâns, relativ la problemă. 

în sens general, metodă este tot ceea ce poate contribui în mod 
permanent şi sistematic la sporirea (creşterea) sistemului de cunoştinţe 
fixat prin teorie. în sens restrâns însă, metoda este un sistem de reguli ce 
prescriu modul de realizare al unor operaţii în vederea rezolvării 
anumitor probleme. 

Graniţa dintre cele două tipuri de metode nu este foarte strictă, 
adeseori una şi aceeaşi metodă putând fi luată în sens general sau 
restrâns, depinde ce aspect al aplicării ei avem în vedere. 

Cum stau lucrurile în logică? 

Preocupări pe linia dezvoltării unui sistem propriu de metode pot 
fi întâlnite în logică încă din antichitate. în linii mari, problema a fost 
rezolvată de Aristotel, mult timp logicienii mulţumindu-se să perfecţio¬ 
neze metodele create de el. 

Exceptându-1 pe Leibniz, care nu a putut fi pe deplin înţeles 
decât în zilele noastre, putem spune că achiziţii metodologice cu 
adevărat importante nu s-au produs în logică decât spre sfârşitul seco¬ 
lului al XlX-lea, când George Boole, Augustus de Morgan, Gotlob Frege ş.a. 
au iniţiat dezvoltarea logicii în noua ei formă - forma matematică. Mai 
departe, lucrurile au mers de la sine. în numai câteva decenii logica s-a 
schimbat din temelii, astfel că, deşi a debutat sub semnul filosofiei fiind 
una dintre cele vechi discipline filosofice, în scurt timp ea a devenit o 
disciplină autonomă, o disciplină cu un statut şi o personalitate proprie. 

Legăturile logicii cu filosofia nu s-au suspendat, cum nu s-au suspendat 
nici legăturile celorlalte ştiinţe cu filosofia, însă nici nu se mai poate 
spune, cum se spunea altădată, că pentru a fi logician cineva trebuie să fie 
mai întâi filosof. 


3.1. Scurtă prezentare a 
metodelor logicii 


In funcţie de mulţimea problemelor pe care le rezolvă, metodele se 
împart în generale şi speciale. Metodele speciale se aplică unui grup 
restrâns de probleme, uneori unei singure probleme. în silogistică, de 
exemplu, metoda reducerii directe este o metodă generală, faţă de 
metoda reducerii indirecte şi metoda ectezei care sunt speciale (cel 
puţin aşa cum le prezintă Aristotel). 

După natura problemelor pe care le rezolvă, metodele pot fi 
împărţite în metode de demonstrare, de definire, de prezentare şi chiar 
de construcţie. Nici această clasificare nu este foarte strictă, având în 
vedere că de multe ori aceeaşi metodă poate deservi mai multor scopuri. 
De exemplu, o metodă de construcţie poate fi în acelaşi timp o metodă de 
definire sau una de demonstrare (v. procedeele de construcţie a 
modurilor silogistice, cap. IV). 

După natura demersului pe care îl angajează, metodele pot fi 
deductive sau inductive. S-a pus la un moment dat problema dacă logica 
este o ştiinţă a deducţiei sau este o ştiinţă deductivă? 

Personal, nu văd de ce trebuie să facem din aceasta o problemă, 
pentru că logica nu studiază numai inferenţe deductive, ci şi inductive, 
iar procedeele folosite sunt, iarăşi, şi deductive şi inductive. Legile 
generale ale silogismului, de pildă, par a fi stabilite pe cale inductivă, în 
timp ce legile speciale au o întemeiere mai curând deductivă (la unii 
autori ele apar ca teoreme într-o axiomatizare sui-generis ). 

Să vedem, pe scurt, care sunt metodele logicii generale şi în ce 
categorie s-ar putea încadra fiecare. 

3.1.1. Metoda standardizării 

Pentru a detaşa forma unei propoziţii sau inferenţe trebuie să 
aducem respectiva propoziţie sau inferenţă la o formă standard. 
Reamintesc că o propoziţie este de o anumită formă dacă poate fi obţinută 
din acea formă prin substituţii corespunzătoare ale variabilelor ei. Pentru 
silogistică, de exemplu, fundamentală este forma "S este P", unde cu S şi 
P am notat subiectul, respectiv, predicatul logic. Propoziţia "Unii oameni 
beau", să zicem, nu este de această formă, însă ea poate fi adusă la 
respectiva formă prin transformări echivalente (am putea spune, 
eventual, "Unii oameni sunt băutori"). In cartea sa Introduction to Logic, 
I. M. Copi enumeră câteva reguli de standardizare a propoziţiilor şi 
inferenţelor de unde aspectul de metodă pe care îl iau aceste aplicaţii. 
Nu cred totuşi că este vorba de o metodă în sensul tare al cuvântului, 
pentru că aceste reguli nu sunt universal valabile aşa cum cere o metodă 
(una este standardizarea în limba engleză, să zicem, şi alta în limba 
română). Pe de altă parte, aceste reguli nu se aplică uniform ci diferenţiat, 
de la caz la caz, şi nici nu pot fi toate propoziţiile standardizate. Prin 
urmare, faţă de celelalte metode folosite astăzi în logică, standardizarea 
este o metodă în sens mai slab, un "procedeu", ca să folosim un alt termen. 


3.1.2. Metoda simbolizării şi formalizării 


Limbajul logicii generale este limbajul natural la care se adaugă 
fragmente de limbaj simbolic. Primele tentative de exprimare simbolică 
îi aparţin lui Aristotel în Analitica Primă, însă el nu distinge suficient de 
clar între statutul de constantă şi cel de variabilă al unui simbol. în 
plus, simbolurile lui Aristotel sunt subsumate conceptului de formă logică 25_ 
şi nu conceptului de funcţie, cel care a atras după sine generalizarea 
simbolismului în logică. 

Medievalii vor păstra simbolizările lui Aristotel la care vor adăuga 
altele noi, fără să se ridice însă la nivelul unei exprimări simbolice. 

Se pare că dintre logicienii medievali, cel mai apropiat de ideea 
unui limbaj simbolic este Raymondus Lullus (1235-1315). în Ars Mag na 
et Ultima, Lullus tratează propoziţiile ca pe combinaţii de concepte, de 
aici ideea lui de "artă combinatorică" (o tehnică a combinaţiilor) 
aplicabilă "alfabetului" gândirii umane. Leibniz a fost influenţat de 




Introducere 


Arta lui Lullus în ideile sale de caractheristica universalis şi de calculus 
ratiocinator. 

Un lucru se conturează cu tot mai multă claritate: indiferent de faza 
dezvoltării ei istorice, logica nu se poate dispensa de un minimum de 
simbolism. Trebuie risipită de aceea prejudecata că exprimarea simbolică 
ar ţine exclusiv de domeniul matematicii, că numai matematica necesită 
astfel de mijloace. După cum recunoaşte David Hilbert - matematician şi 
logician, deopotrivă - simbolismul logic are toate calităţile simbolismului 
matematic, dar fără a se reduce totuşi la acesta. Simbolismul, explică mai 
departe Hilbert, trebuie să ducă în logică la ceea ce a dus el şi în 
matematică, şi anume, la tratarea exactă, riguroasă a conţinutului ei. 

Simbolizarea este asociată, de regulă, formalizării care nu este 
decât un fel de "prelungire" sau perfecţionare a ei. In esenţă, formalizarea 
constă în golirea expresiilor de conţinut şi operarea doar cu forma 
materială a limbajului. 

Nevoia evitării paradoxurilor l-a condus pe Hilbert la această 
soluţie extremă, pentru că, spune el, contradicţiile apar doar în concepte, 
nu şi în lucruri, aşa că dacă eliminăm conceptul, eliminăm însuşi 
"suportul" contradicţiei. Hilbert a eşuat în obiectivul său principal, însă 
are meritul de a fi arătat importanţa deosebită pe care o au pentru logică 
şi matematică ideile de sistem formal şi de limbaj formalizat. 

Deşi operează cu simboluri, limbajul logicii generale este, totuşi, 
limbajul natural. Vom spune atunci că logica generală este formală fără 
a fi formalizată, în timp ce logica simbolică este atât formală, cât şi 
formalizată. 

Există cel puţin două sensuri în care putem înţelege caracterul 
formal al logicii moderne. Primul, care este şi cel de bază, provine din 
operarea cu forme logice (în sensul celor deja discutate). Al doilea 
provine din operarea cu structuri şi sisteme formale, precum şi cu limbaje 
formalizate. Există structuri formale specifice logicii (pătratul logic, 
26 de pildă), structuri specifice matematicii (structurile de grup, inel, corp 
etc.) şi structuri comune, valabile atât în logică, cât şi în matematică 
(algebrele booleene). 


3.1.3. Metoda interpretării şi modelării 


A interpreta, din punct de vedere logic, înseamnă a da semnificaţii 
semnelor de bază şi secvenţelor de semne din vocabularul unui limbaj 

simbolic într-un domeniu anume ales, numit şi domeniu de interpretare. 
Ideea este ca expresiile respectivului limbaj să devină propoziţii 
adevărate sau false cu privire la obiectele domeniului de interpretare. 

Dacă interpretarea se referă la limbajul natural, atunci avem de-a 
face cu o reinterpretare, pentru că expresiile au deja o interpretare 
iniţială. în Fundamentele geometriei, de exemplu, Hilbert interpretează 
conceptele geometrice punct, dreaptă şi plan astfel încât toate postulatele 
geometriei (axiome, definiţii, reguli etc.) să fie valabile indiferent de 
conceptul ales. 

Fie propoziţia “Două drepte determină un punct". Termenul 
punct poate fi interpretat prin dreaptă sau plan ; la fel dreapta poate 
fi interpretată prin plan sau punct, iar planul prin dreaptă sau punct. 
Propoziţia noastră poate avea atunci semnificaţia ei proprie sau poate 
avea alte semnificaţii, cum ar fi: 

"Două planuri determină o dreaptă"; 

"Două drepte determină un plan"; 

"Două puncte determină o dreaptă". 

Această resemnificare a expresiilor este o primă etapă a forma¬ 
lizării (în sensul hilbertian al cuvântului), un fel de preformalizare, dacă 
mă pot exprima astfel. Strict vorbind însă, interpretarea este reversul 
formalizării. Dacă în formalizare operăm doar cu semne grafice lipsite 
de conţinut, prin interpretare revenim la semnificaţie şi implicit la 
adevăr şi fals. 

Interpretarea pentru care o expresie a limbajului devine propo¬ 
ziţie adevărată se mai numeşte modelul acelei expresii. 

Problema modelului se pune în raport cu expresia sau în raport 
cu clasele de expresii. Metoda se referă, evident, la limbajele simbolice 
şi formalizate care, în acest fel, dobândesc o funcţie de semnificare cât 
se poate de exactă. 

Un prim exemplu de interpretare în logică ni-1 oferă Leibniz 
într-un studiu din 1679 intitulat Reguli de decizie prin intermediul 
numerelor asupra validităţii inferenţelor şi asupra formelor şi modurilor 
silogismului categoric . 10 Este vorba de un model aritmetic destinat 
verificării modurilor silogistice şi a inferenţelor imediate. 


10 în Leibniz, Logical Papers, p. 25. 



Introducere 


3.1.4. Metoda diagramelor şi a 
reprezentărilor grafice 

Unele raporturi logice pot fi reprezentate prin scheme şi figuri 
grafice numite "diagrame". Cele mai cunoscute sunt diagramele Euler şi 
diagramele Venn folosite mai ales în silogistică. Până la urmă este vorba 
tot de o interpretare şi în acest caz, dat fiind că în diagrame termenii 
propoziţiilor devin clase, iar diagrama nu face decât să reprezinte 
raporturile termenilor prin raporturi ale claselor. Ca să rămânem la 
silogistică, un mod silogistic este valid dacă diagrama concluziei se 
conţine în diagrama premiselor. 


3.2. Raporturile metodologice 
ale teoriilor 


După cum am mai spus, probleme speciale ridică aplicaţiile cu 
caracter matematic în logică. Este drept că aceste aplicaţii se întâlnesc cu 
precădere în logica simbolică, însă, în ultimul timp, ele îşi fac loc şi în 
logica generală. Pentru o mai corectă înţelegere a acestor aplicaţii voi 
începe cu o problemă ceva mai generală - problema raporturilor 
metodologice ale teoriilor. 

Relativ la orice teorie, fie ea logică, fie matematică, distingem: 

• un anumit limbaj (de regulă un limbaj simbolic); 

• un sistem de concepte; 

• anumite metode şi procedee; 

• o anume formă de organizare. 

0 teorie T i poate genera aplicaţii într-o altă teorie T k în raport cu 
unul sau altul dintre aceste nivele. 

Dacă teoria T i oferă aplicaţii în T k la toate nivelele ei, atunci vorbim 
de "metoda T { în T k (de exemplu, "metoda teoriei mulţimilor" sau 
"metoda aritmetizării" în logică). 

Sigur că schema prezentată este o idealizare, pentru că sunt destul 
de rare cazurile în care o teorie generează întreaga gamă a acestor 
aplicaţii. De regulă, ele se opresc la un anumit nivel, însă, cunoscând 
nivelul, cunoaştem implicit natura aplicaţiei. 

Examinarea atentă a acestor aplicaţii ne arată că sunt puţine 
cazurile în care un anumit concept sau un anumit procedeu este pur şi 
simplu transpus din matematică în logică. în ciuda faptului că logica 
simbolică a fost definită drept "logica formală tratată cu mijloacele 
matematice", aceste "mijloace" nu sunt pur şi simplu mutate din 
matematică în logică, cum s-ar putea crede la prima vedere. Dimpotrivă, 
logica foloseşte propriile ei concepte şi metode, ea are propriul său limbaj 
şi propria ei organizare, numai că toate aceste concepte, metode, limbaje, 
forme de organizare etc. se dovedesc a avea aceleaşi însuşiri cu 
conceptele, metodele şi limbajele matematice. Metoda axiomatică, de 
pildă, poate fi întâlnită în matematică şi în logică, însă axiomatizările 
logice întâlnesc axiomatizările matematice doar sub aspectul unor 
trăsături generale. La fel stau lucrurile cu metoda algoritmică în care 
algoritmii din logică s-au dovedit a avea aceleaşi proprietăţi cu algoritmii 
din matematică (de aici ideea unei teorii generale a algoritmilor). Faţă de 
conceptul general de algoritm, algoritmii logici şi cei din matematici sunt 
simple cazuri particulare. 

Ceva asemănător se poate spune şi despre conceptele logicii în 
raport cu conceptele matematicii, sau despre structurile logicii în 
raport cu structurile matematicii. De exemplu, cele două specii de funcţii 
logice - funcţiile de adevăr şi funcţiile propoziţionale - întâlnesc 
conceptul matematic de funcţie doar în planul descrierilor metateoretice, 
în rest, fiecare cu specificul lui. 

Cui aparţin atunci toate aceste concepte şi metode? Aparţin ele 
logicii? Aparţin matematicii? 

Cred că cel mai corect ar fi să spunem că nu aparţin nici logicii, 
nici matematicii, că ele reprezintă un "bun comun" la îndemâna ştiinţelor 
formând, după expresia lui Tarski, o "metodologie generală a ştiinţelor 
deductive". 

Un lucru este clar: aşa-zisul "caracter matematic" al logicii 
moderne nu constă nici în subsumarea obiectului logicii faţă de obiectul 
matematicii - prin obiect cele două ştiinţe au fost şi rămân distincte - nici 
în subordonarea metodologică a logicii faţă de matematică. Logica este 
matematică în spiritul (dacă preferaţi, natura ) metodelor sale, consecinţă 
firească având în vedere aspiraţiile ei spre rigoare şi claritate. Este ceea 

ce spunea Leibniz când afirma despre Aristotel că a fost “primul care a 
gândit matematic în afara graniţelor matematicii". 

în ce priveşte logica generală, aplicaţii cu caracter matematic mai 
greu putem întâlni aici, deşi, anumite concepte şi simboluri din teoria 
mulţimilor pot fi aplicate cu succes în teoria conceptului. Apoi, unele 
procedee silogistice - reducerile despre care am vorbit mai sus - ar putea 
fi asimilate ideii generale de algoritm (alţii au văzut în ele o anticipare a 
ideii de sistem axiomatic) ceea ce, iarăşi, ne apropie oarecum de 
matematică. Există, de asemenea, o serie de modele matematice pentru 
formalismele logice, inclusiv pentru cele silogistice, care aduc în discuţie 
alte aspecte ale raporturilor dintre logică şi matematică. în fine, logica 
inductivă ne conduce pe terenul mult controversatei idei de probabilitate, 
dovadă că nici aici lucrurile nu stau foarte diferit. 


3.3. Logica în calitate de organon 


Discuţia despre metodă ar fi de-a dreptul incompletă dacă nu 
ne-am referi şi la aspectul metodologic al logicii formale, la rolul de 
metodă pe care ea însăşi îl joacă în cunoaşterea ştiinţifică. 

Oricine îşi dă seama că nu toate problemele din domeniul unei 
ştiinţe fac apel la metode, că pentru rezolvarea unor astfel de probleme 
este suficientă o bună gândire logică. Nu neg faptul că această “bună 
gândire logică" trebuie să fie în consonanţă cu metodele ştiinţei 
respective, că nu oricine poate gândi logic când este vorba de rezolvarea 
acestor probleme (trebuie să fii chimist sau fizician ca să poţi rezolva 
logic o problemă de fizică sau chimie). 

Un lucru este cert: logica nu reprezintă doar suma condiţiilor pe 
care trebuie să le satisfacă o teorie pentru a se numi ştiinţifică, ea este şi 
prima ei metodă. 

Trebuie spus că aplicaţiile logicii în cercetarea ştiinţifică s-au 
constituit încă din primele decenii ale secolului al XX-lea într-un domeniu 
aparte - logica ştiinţei. Am văzut că un foarte important tratat de logică 
din anii şaptezeci, semnat de E. Nagel şi M. Cohen, poartă numele 
Introduction to Logic and Scientific Method. 

Importanţa metodologică a logicii a fost recunoscută încă din 
antichitate, de către Aristotel. Se ştie că el a împărţit ştiinţele în trei 
categorii - ştiinţe teoretice (metafizica, fizica, matematica), ştiinţe poetice 
(retorica şi poetica) şi ştiinţe practice (economia, etica şi politica). Logica 
nu se regăseşte în niciuna din categoriile enumerate deşi putea figura cel 
puţin în prima dacă nu şi în a treia. Explicaţia lui Aristotel este foarte 
simplă - logica intervine în calitate de metodă în fiecare ştiinţă în parte, 
locul ei fiind de aceea unul cu totul special. Ea este instrumentul 
inteligenţei cu valoare universală prezent, practic, în toate manifestările 
raţionale ale omului. Aceasta şi explică de ce urmaşii lui Aristotel au 
adunat scrierile lui de logică sub titlul generic de "organon" ( instrument ). 

Prin aplicaţiile ei actuale, aplicaţii care cuprind, practic, toate 
domeniile, logica a revenit la calitatea ei de organon, chiar dacă nu în 
forma pe care o gândise, la vremea lui, Aristotel. 

4.1. Conceptul de limbaj. 
Aspecte generale 


Logica este legată de limbaj prin însăşi obiectul ei. Am văzut că 
raţionamentele se compun din propoziţii, însă propoziţiile aparţin 
limbajului, ele nu pot exista decât ca propoziţii ale unui anumit limbaj. 
Prin urmare, pentru a studia condiţiile de validitate ale raţionamentelor 
trebuie să avem un minimum de cunoştiinţe despre limbaj. Acest lucru 
poate fi sesizat foarte bine la Aristotel, mai ales în scrierile lui de logică 
unde observaţii despre limbaj pot fi întâlnite la tot pasul. Stoicii vor 
merge şi mai departe în această privinţă, ei vor elabora chiar o teorie a 
limbajului, teorie privită şi astăzi cu deosebit interes. 

Ce este limbajul? 

. Oricine îşi poate da seama că gândirea omului ar fi de-a dreptul 
imposibilă dacă acesta ar fi nevoit să lucreze numai cu obiecte. Este de 
presupus că o asemenea fază a existat în dezvoltarea istorică a omului, 
deşi cercetările de specialitate pretind că o anume desprindere de obiect 
32 întâlnim nu doar la om, ci şi la animal. Această "desprindere" înseamnă 
un lucru foarte precis, şi anume: înlocuirea obiectului cu simbolul său, 
concomitent cu înlocuirea operaţiilor concrete asupra obiectelor prin 
operaţii simbolice. 

Vom spune atunci, că limbajul este un sistem de semne şi de 
reguli de operare cu semne în baza cărora se realizează cunoaşterea, 
comunicarea , în general, întreaga activitate conştientă a omului. 

Evident, nu este vorba de o definiţie riguroasă ci doar o caracte¬ 
rizare generală şi aproximativă menită să indice, în mare, natura 
fenomenului. 

Categoria de bază a limbajului este semnul. Din motive de 
simplitate am luat termenii "semn" şi "simbol" ca echivalenţi, însă, la 
foarte mulţi autori, ei sunt diferiţi. De altfel, trebuie spus că discuţiile 
privind definiţiile celor două categorii logice, respectiv logico-lingvistice, 
sunt şi astăzi deosebit de animate. 

în sens larg, prin semn înţelegem tot ceea ce poate semnifica ceva 
sau care ajută la fixarea unei astfel de semnificaţii. Culoarea galbenă a 
vegetaţiei este semn că ne găsim într-un anumit anotimp al anului, iar 
fumul de la orizont este semn că undeva s-a produs un incendiu. La fel, 
urma lăsată pe zăpadă este semn că în apropiere este un animal şi aşa 
mai departe. 

în aceste situaţii noi deducem ceva despre anumite lucruri pornind 
de la alte lucruri pe care le luăm drept semne ale lor (aceste deducţii au 
primit din partea semioticienilor denumirea de "raţionamente naturale"). 

Simbolizările în cazul de faţă iau forma unor deducţii dat fiind că 
ceea ce numim semn face parte aici din semnificaţie (fumul poate fi semn 
al incendiului, însă el se produce odată cu incendiul şi din cauza 
incendiului). 

Chiar dacă acestea au fost procesele naturale care au stat la baza 
constituirii limbajului, trebuie spus că în limbajele actuale legăturile 
dintre semn şi semnificaţiile semnului sunt total suspendate. în limba 
română cuvântul "casă”, de exemplu, este semn, însă el nu are nicio 
legătură cu obiectul pe care în mod obişnuit îl denumim astfel. Doar 
în unele cazuri, ce-i drept, foarte rare, mai putem sesiza urme vagi ale 
acestor raporturi. în anumite limbi, de exemplu, numeralul "cinci" 
provine din substantivul "mână" (sau "pumn"), o reminiscenţă a numă¬ 
ratului pe degete când obiectele mulţimii erau puse în corespondenţă 
biunivocă cu degetele mâinii. Este unul dintre puţinele cazuri unde mai 
putem întrezări relaţia naturală dintre semn şi semnificaţia semnului 11 . 

La rândul ei, relaţia de semnificare este o relaţie destul de compli¬ 
cată, ea presupune cel puţin trei termeni: 1) lucrul considerat ca semn, 
2) semnificaţia sau lucrul la care trimite semnul şi 3) subiectul căruia i se 
semnifică ceva. Prin urmare, nu există semn în general, ci semn într-o 
situaţie anume în care obligatoriu există un subiect şi un obiect. Ceva este 
semn al obiectului doar în măsura în care este semn pentru subiect. 

Dacă privim relaţia de semnificare numai din perspectiva 
subiectului, atunci semn este tot ceea ce satisface relaţia "a fi în loc de". 


11 Vezi şi Al. Graur, Puţină... aritmetică, Editura Ştiinţifică, Bucureşti, 1971. 

O distincţie peste care, iarăşi, se trece destul de repede cu vederea 
este cea dintre limbă şi limbaj. 

Strict vorbind, limbajul este o activitate (în psihologie el este o 
formă de comportament) în timp ce limba este "instrumentul" acestei 
activităţi. Este corect să spunem: "limba română", "limba franceză", 
"limba engleză" etc., nu însă "limbajul român" sau "limbajul francez". 
Vorbim, în schimb, de "limbaj natural" înţelegând prin acesta limbajele 
realizate cu ajutorul unei limbi natural constituite. Un limbaj rămâne 
natural indiferent că limba prin care se realizează el este limba română, 
limba franceză sau altele. 

Semnul, prin urmare, este o problemă de limbă, în timp ce 
utilizarea semnului este o problemă de limbaj. După Austin şi Searle, 
aceste utilizări se numesc "acte de limbaj". 

Unele acte de limbaj - asertarea, întrebarea, negarea ş.a. - îndepli¬ 
nesc funcţii logice foarte importante după cum vom vedea ceva mai 
departe. 

Rolul limbajului pentru procesul gândirii este fundamental. De 
vreme ce limbajul este "realitatea nemijlocită a gândirii" (Marx), nici 
gândirea nu poate fi altceva decât "activitatea nemijlocită în cadrul 
limbajului". O gândire în afara limbajului este ceva la fel de imposibil ca 
şi un limbaj în afara gândirii. Dacă noi despărţim totuşi aceste feţe ale 
unuia şi aceluiaşi întreg, o facem din raţiuni pur ştiinţifice şi nu pentru că 
ele ar fi despărţite în fapt Am văzut că logica recurge adeseori la astfel de 
simplificări tratând separat lucruri care nu pot exista decât împreună. 
Aşa s-a întâmplat cu conceptul de formă logică şi tot aşa s-a întâmplat cu 
conceptele de adevăr şi fals, ca să mă rezum doar la exemplele discutate. 

• Funcţiile limbajului. Filosofii au sesizat încă din antichitate că 
limbajul îndeplineşte diverse funcţii. în cartea sa Introduction to Logic, 
I. M. Copi subliniază trei astfel de funcţii, şi anume: funcţia informativă, 
34 funcţia expresivă şi funcţia directivă a limbajului. 

Funcţia informativă vizează limbajul în calitatea lui de mijloc de 
cunoaştere şi comunicare. Spunând, de exemplu, că lumina are greutate 
şi că acest fapt poate fi pus în evidenţă prin cutare şi cutare experimente, 
noi folosim limbajul într-un mod informativ. Scopul în astfel de situaţii 
este obţinerea de cunoştinţe, comunicarea de informaţii, formularea, 
eventual, testarea unor ipoteze etc. 

Deşi este funcţia cea mai importantă, ar fi de-a dreptul naiv să 
credem că limbajul nu armai avea şi alte funcţii. într-o poezie prioritară 
este funcţia expresivă a limbajului şi nu cea informativă, aici nu se 

urmăreşte comunicarea de informaţii, sau nu în primul rând asta, ci 
exprimarea unor stări sufleteşti, a unor atitudini, dispoziţii etc. 

La rândul ei, funcţia directivă se referă la raporturile limbajului cu 
acţiunile subiectului. Ordinele, întrebările, rugăminţile sunt în general 
propoziţii care determină acţiuni. Părintele îl poate trimite pe copil la 
teme evitând tonul imperativ al unui ordin, pur şi simplu întrebându-1: 
"ţi-ai făcut temele?". Ceea ce se urmăreşte într-un astfel de caz nu este 
nici obţinerea de informaţii, nici exprimarea de sentimente, ci doar 
realizarea unor acţiuni. 

Cele trei funcţii coexistă în actele aceluiaşi individ, însă ponderea 
lor poate fi diferită. Vom vedea ceva mai departe că logica se ocupă de 
toată gama de propoziţii prin care se realizează aceste funcţii ale 
limbajului. 


4.2. Structura limbajului 


Deşi vorbim despre limbaj, cel mai adesea noi avem în vedere 
limba, nu limbajul. Având însă în vedere că problemele despre care 
discutăm nu comportă riscul unor confuzii, din motive de simplitate vom 
lua cei doi termeni ca sinonimi. 

Distingem în raport cu limbajul: 

• alfabetul (= lista semnelor elementare); 

• vocabularul (= mulţimea expresiilor construite în limbaj); 

• gramatica (= sistemul de reguli). 

Limbajul avut în vedere aici este limbajul natural pe care îl luăm ca 
limbaj de referinţă (orice alt limbaj poate fi abordat în aceeaşi manieră). 

Faţă de ideea generală de semn, discutată în paragraful anterior, 
intervine acum ideea de semn elementar, însă şi aceasta necesită explicaţii. 

Ce sunt aceste semne elementare şi prin ce diferă ele de semnele 
discutate anterior? 

în primul rând trebuie observat că noi am folosit denumirea de 
"semn" pentru ceea ce în mod obişnuit denumim expresie. De exemplu, 
"casă" este semn pentru că stă pentru o semnificaţie sau exprimă o semni¬ 
ficaţie numai că aceste semne se compun, la rândul lor, din semne mai 

simple pe care nu le mai putem asocia vreunei semnificaţii anume ("c" din 
cuvântul "casă" este semn elementar, el nu are niciun fel de semnificaţie). 

Caracteristica cea mai importantă a acestor semne este că se pot 
recombina între ele, rezultatul fiind alte semne mai complicate. Aceste 
semne sunt denumite "expresii". în cazul de faţă, "casă" şi "cască" sunt 
expresii compuse din aceleaşi semne elementare, însă, dincolo de această 
asemănare, ele sunt foarte diferite. 

Este clar deci că a doua categorie de bază a limbajului, după semn , 
este expresia. Delimităm expresiile, fie după regulile lor de construcţie, 
fie după semnificaţiile pe care le exprimă. 

Pare evident din raţiuni pur logice, spune L. Hjemslev, că orice limbaj 
posibil cuprinde două lucruri: expresia şi ceea ce exprimă aceasta. 
Nu există expresii care să nu exprime ceva şi nu putem avea ceva de 
exprimat fără expresie. Aceste două elemente luate împreună sunt 
fundamentale pentru orice limbaj. 12 

Mai multe expresii formează o propoziţie. Ca şi expresiile din care 
se compun, propoziţiile au o determinare logică (sintactico-semantică) 
şi una gramaticală. S-ar putea foarte bine întâmpla ca ceea ce numim 
propoziţie din punct de vedere gramatical să nu fie propoziţie şi din punct 
de vedere logic, însă despre această problemă vom vorbi ceva mai 
departe (v. distincţia judecată - propoziţie, cap. 111). 

Odată ce ne-am fixat asupra expresiei, respectiv propoziţiei, 
alfabetul poate fi determinat regresiv, după relaţia parte-întreg. 

Vom numi atunci semn întregul elementar, întregul care nu mai 
are părţi. 

Iată o ilustrare a ideii de alfabet pe cazul propoziţiei "Socrate este 

om".. 


întreg 

Socrate este om 
Socrate 
Este 
Om 

So / era / te 
Es / te 
om 


Parte 

Socrate / este / om 
So / era / te 
es / te 
om 

a, c, e, o, r, s, t 
e, s,t 
o, m 


12 L. Hjemslev, Prolegomenes pour une theorie du langage , p. 190. 

Propoziţia "Socrate este om" este construită în alfabetul 
A = {a, c, e, m, o, r, s, t}. Acelaşi alfabet poate sta la baza mai multor 
expresii, eventual propoziţii, fapt ce explică diversitatea extraordinară 
a expresiilor în limbaj. în cazul nostru, propoziţiile “Aceasta este casa 
mea" şi "Cartea ta are mare trecere", deşi au o cu totul altă organizare a 
semnelor şi alt conţinut, sunt construite în acelaşi alfabet cu propoziţia 
“Socrate este om". 

Dacă am lămurit ideea de alfabet relativ la expresie, atunci putem 
defini alfabetul limbajului ca fiind cea mai mică mulţime de semne în care 
este inclus alfabetul oricărei expresii sau combinaţii de expresii corect 
constituite în respectivul limbaj. 

Expresiile limbajului natural 

Rămânem în continuare la limbajul natural pentru a deosebi 
câteva categorii mai importante de expresii, şi anume: 

1) Termenii (de exemplu, om, animal, plantă etc.). Acestea sunt 
expresii de bază ce intră în componenţa altor expresii ale limbajului. 
Compunerile nu se fac oricum, ci în conformitate cu anumite reguli (mai 
multe despre termeni cititorul poate găsi în capitolul următor unde 
problema termenilor este discutată în corelaţie cu problema noţiunii). 

2) Descripţiile. înţelegem prin "descripţii" expresiile de genul: 
“acel x astfel că ..." ("acel om care a cucerit Everestul", "acel poet care a 
scris Luceafărul' 1 , "acel domnitor care a făcut prima unire" etc.). Uneori 
descripţia se redă prin expresii mai simple: "x-ul care ..." (domnitorul care 
a făcut unirea etc.). 

3) Propoziţiile. Sunt combinaţii de termeni şi descripţii de natură 
să exprime ceva cu privire la o realitate dată şi care, în virtutea acestui 
fapt, pot fi apreciate ca adevărate sau false. 

4) Operatorii. Acestea sunt expresii de o factură mai specială care 
ajută la formarea altor expresii. De exemplu "şi" din propoziţia: "Isus a 
binecuvântat mulţimea şi i-a vindecat pe bolnavi". Există diferite tipuri 
de operatori care se studiază astăzi în logică. 

5) Expresii auxiliare. Gramaticalitatea limbajului impune o serie 
de expresii de legătură cum ar fi: de, în, pe etc. Sunt expresiile auxiliare, 
ele nu au semnificaţie proprie ci doar ajută la fixarea semnificaţiei altor 
expresii sau chiar la formarea de asemenea expresii. 

Una dintre caracteristicile definitorii ale expresiilor este capaci¬ 
tatea lor de a stabili raporturi cu entităţi din limbaj sau din afara 
limbajului. De interes logic sunt: 




Introducere 


• Raporturile expresiilor cu alte expresii; 

• Raportul dintre expresie şi obiect; 

• Raportul cu acţiunile subiectului. 

Primul este un raport sintactic, al doilea semantic, iar al treilea 
pragmatic. Corespunzător acestor raporturi, R. Carnap defineşte sintaxa , 
semantica şi pragmatica logică, cele trei discipline ale semioticii logice. 


4.3. Tipuri de limbaj 


în funcţie de natura expresiilor şi de modul de constituire al 
acestora (altfel spus, de natura limbii) putem deosebi câteva tipuri mari 
de limbaj. 

Vom deosebi în primul rând limbajele naturale de limbajele 
artificiale. 

în clasa limbajelor naturale intră limbajele vorbite şi limbajele 
scrise, la care unii mai adaugă şi limbajul gestual. Istoric, acesta este 
fundamentul procesului de constituire a limbajului natural, în genere. 

în clasa limbajelor artificiale intră limbajele simbolice care se 
împart, şi ele, în limbaje simbolice constante şi limbaje variabile. Ca 
exemplu de limbaj simbolic constant este invocat limbajul aritmetic, iar 
ca limbaje variabile, limbajele din algebră (având în vedere modul în care 
au luat naştere numerele în sistemul zecimal poziţional, limbajul 
aritmetic pare mai degrabă un limbaj natural decât unul artificial). 

Natura limbajului este dată în primul rând de modul de constituire 
al expresiilor şi abia în al doilea rând de natura semnelor sale. Or, din 
acest punct de vedere se poate spune că primele note de artificialitate le 
aduce limbajul scris, indiferent de ce tip ar fi el. 

în limbajele naturale, ca şi în cele artificiale, la baza expresiilor 
stau regulile, însă acţiunea acestor reguli este foarte diferită. Expri¬ 
marea scrisă aduce cu sine primele reguli, care la început erau foarte 
generale şi aproximative, însă, cu timpul, ele s-au dezvoltat formând 
gramatica limbajului. 

Diferenţa dintre limbajele naturale şi cele artificiale este că în 
limbajul natural expresia precede regulii, pe când în cel artificial regula 
precede expresiei. Vreau să spun că în limbajele naturale gramatica apare 

întotdeauna post factum, ea înregistrează regularităţile pe care le 
impune limbajul în mod liber sau "natural". în limbajele simbolice şi 
formalizate lucrurile stau invers, aici se postulează mai întâi regulile, iar 
expresiile se construiesc în funcţie de prescripţiile acestor reguli. într-un 
astfel de limbaj expresiile nu sunt niciodată "libere" sau "naturale". 

Sigur că toate aceste reguli se formulează cu (şi în) limbajul 
natural care este din această cauză condiţia fundamentală a oricărui 
limbaj artificial, de orice tip ar fi el. Este o greşeală să credem că limbajul 
artificial înlocuieşte pur şi simplu limbajul natural, el este doar o 
"prelungire" a acestuia. Aşa cum microscopul este o "prelungire" şi nu o 
înlocuire a a ochiului, tot aşa limbajul artificial este o prelungire, şi 
implicit o perfecţionare, a limbajului natural. 

Limbajele logicii 

Cum stau lucrurile în logică? 

Primul limbaj simbolic destinat exclusiv nevoilor logicii a fost 
construit de G. Frege în Begriffsschrift (1879). Greoi şi neeconomicos, 
limbajul lui Frege nu s-a impus, însă el a demonstrat pentru prima dată 
necesitatea unui astfel de limbaj pentru logică. Istoric, problema se va 
rezolva odată cu apariţia Principiei Mathematica (1910-1913), sinteză 
teoretică de mari dimensiuni care va definitiva statutul noii logici. 

Dintre teoriile logicii moderne, în PM apar: logica propoziţiilor, 
logica predicatelor, logica relaţiilor şi logica claselor. La acestea se adaugă 
unele teorii mai speciale - teoria tipurilor, teoria descripţiilor, aritmetica 
tratată logic. 

Limbajul folosit de Russell şi Whitehead aici este o prelucrare 
după limbajul lui G. Peano şi seamănă foarte mult cu limbajul algebric 
obişnuit. 

La puţin timp după PM, polonezul J. Lukasiewicz va da o nouă 
manieră de simbolizare care accentuează şi mai mult diferenţa dintre 
simbolismul logic şi cel matematic. 

Cel mai simplu limbaj logic (în sensul de limbaj simbolic) este 
limbajul logicii propoziţiilor. Acesta este compus din următoarele 
categorii de simboluri: 

1) Simboluri pentru variabile propoziţionale: P, Q, R ,... 

2) Simboluri pentru operaţii şi relaţii logice: ~ (non), & (X), 
v (sau), -> ( implică ), = ( echivalent ). 

3) Simbolurile v şi/pentru constantele logice "adevărat" şi "fals". 

4) Simboluri auxiliare: (,); [,]; {,}. 

Dacă în limbajul natural vorbim de forme propoziţionale, în cel 
simbolic avem de-a face cu formule propoziţionale, cu menţiunea că aceste 
formule se construiesc, aşa cum am mai spus, prin aplicarea unor 
“reguli de construcţie". în cazul de faţă, regulile sunt foarte simple: 

Rl. Variabilele P, Q, R, ... sunt formule (se mai spune şi “formule 
bine formate"). 

R2. Dacă a şi p sunt formule atunci ~a, a&p, avp, a—>p, a = p 
vor fi de asemenea formule. 

Uneori se mai adaugă şi o "regulă de închidere" care spune că 
nici o formulă nu se poate obţine altfel decât prin aplicarea regulilor 
Rl şi R2. 

Formulele propoziţionale sunt forme logice ceva mai speciale. De 
exemplu, "P & Q" este o formă propoziţională conjunctivă; “P v Q" este o 
formă propoziţională disjunctivă, şi aşa mai departe. Toate aceste forme 
se compun din propoziţii simple pe care le-am simbolizat cu P, Q, R etc. 

Nu s-ar putea spune că logica tradiţională nu ar fi cunoscut 
aceste forme, ci doar că nu le-a acordat importanţa care li se acordă astăzi 
şi, mai ales, nu le-a studiat în forma în care sunt studiate ele astăzi. Se 
ştie că în logica propoziţiilor aceste propoziţii compuse sunt tratate ca 
funcţii, ele chiar poartă numele de "funcţii de adevăr". Valoarea 
unei propoziţii compuse este atunci funcţie de valoarea de adevăr a 
propoziţiilor componente. 

Dacă o asemenea funcţie de adevăr este adevărată pentru orice 
valori posibile ale argumentelor sale, ea se numeşte tautologie sau lege 
logică. Dacă este adevărată doar pentru unele valori ale argumentelor şi 
falsă pentru alte valori, ea este funcţie (sau expresie ) realizabilă, iar 
dacă este falsă pentru orice valori ale argumentelor, ea este contradicţie 
logică sau o expresie identic falsă. De exemplu, 

P -» (P v (?) este lege logică; 

P & (P -> Q) este expresie realizabilă, iar 

P&-CQ V ~Q) este contradicţie logică. 

Faptul că legile logice guvernează validitatea diferitelor tipuri de 
inferenţe explică importanţa cu totul excepţională pe care logica modernă 
o acordă acestui gen de expresii. 

La limbajul logicii propoziţiilor, logica predicatelor adaugă alte 
câteva categorii de simboluri, şi anume: 

1) variabile individuale: x,y, z, ...; 

2) constante individuale: a, b, c, 

3) variabile predicative: F, G, H, 

4) cuantorul universal şi existenţial: "V" (toţi), "3" (există). 

Expresiile Fx, Ga, Hy etc. sunt forme propoziţionale elementare, 
ele se combină cu ajutorul operatorilor propoziţionali în maniera ştiută. 
De exemplu, Fa & (Gx —> Hx ) este formată după regulile R1 - R2. 

Prin aplicarea cuantorilor se obţin expresii mai complicate: VxFx, 
3xGx, Fa -> VxGx etc. 

Citim aceste expresii după cum urmează: 

"Oricare ar fi x, x este F' (sau "Fde x"); 

"Există x astfel că G de x"; 

"Dacă a este F, atunci pentru orice x, F de x". 

Să revenim la logică. Limbajul unei teorii logice poate fi limbajul 
natural sau poate fi un limbaj simbolic, de la caz la caz. Adeseori însă 
limbajul teoriei este unul mixt în care coexistă limbajul natural şi 
fragmente de limbaj simbolic. Este cazul chimiei, de exemplu, sau al unora 
dintre teoriile logicii generale. Vom vedea în capitolul următor că teoria 
noţiunii adaugă la limbajul natural şi elemente din limbajul logicii 
predicatelor şi chiar din teoria mulţimilor. 


4.4. Distincţia 
limbaj obiect-metalimbaj 


Fie L un limbaj oarecare. Dacă L este studiat în U (sau U este 
despre L) vom spune că L este limbaj obiect, iar L* metalimbaj. Relaţia 
"despre" marchează nu doar distincţia teorie-metateorie, ci şi distincţia 
limbaj obiect-metalimbaj (de fapt, metalimbajul este limbajul unei 
metateorii). 

Metalimbajul este el însuşi un limbaj, care, la rândul lui, poate 
fi studiat într-un metametalimbaj şi aşa mai departe, ierarhia 
limbaj-metalimbaj, ca şi ierarhia teorie-metateorie, este deschisă. 

Termenii "limbaj obiect" şi "metalimbaj" sunt relativi. Dacă noi 
vorbim în limba română despre limba engleză, atunci limba engleză 
este limbajul obiect, iar limba română metalimbaj. Evident, putem 
inversa lucrurile şi atunci limba română devine limbaj obiect şi limba 
engleză metalimbaj. Prin urmare, nu există metalimbaj în general, ci 
numai prin raportare la un limbaj obiect, şi invers. 

Unul şi acelaşi limbaj poate juca concomitent rolul de limbaj obiect 
şi de metalimbaj. De exemplu, noi putem vorbi în limba română despre 
limba română (gramatica limbii române este formulată ea însăşi în 
limba română ceea ce nu înseamnă, la urma urmei, decât tot un mod de 
a vorbi despre limba română). 

Din ce se compune metalimbajul? 

în general, rolul de metalimbaj îl joacă limbajul natural care a 
suferit unele modificări, eventual, completări. 

Pe lângă expresiile obişnuite ale limbajului natural, metalimbajul 
cuprinde o serie de nume ale expresiilor din limbajul natural. De regulă, 
aceste nume se formează cu ajutorul ghilimelelor. 

Să examinăm în vederea exemplificării următoarele propoziţii: 

1) Orice om are anumite însuşiri. 

2) Cuvântul "om" este format din două litere. 

3) Propoziţia "Orice om are anumite însuşiri" este adevărată. 

în prima propoziţie cuvântul om este utilizat, faţă de a doua în 
care el este doar menţionat. în utilizare noi vorbim despre lucrurile la 
care se referă cuvântul pe când în menţionare noi vorbim despre cuvânt 
folosind, de fapt, numele cuvântului ("Om" este numele cuvântului om). 
Prin urmare, 1) este propoziţie obiect, iar 2) metapropoziţie. 

Ceva asemănător putem spune şi despre raportul dintre propo¬ 
ziţiile 1) şi 3). Propoziţia 1) este un exemplu de utilizare, faţă de 3) unde 
aceeaşi propoziţie este menţionată. în acest scop, propoziţia 3) utilizează 
numele propoziţiei 1) obţinut prin punerea acestei propoziţii între 
ghilimele. Sigur că şi menţionarea este până la urmă tot un fel de utilizare 
de aceea şi menţionarea poate fi mai departe menţionată; de exemplu, 
numele cuvântului "om" este «"om"». 

încălcarea distincţiei limbaj obiect - metalimbaj, în special sub 
aspectele ei semantice, poate duce la complicaţii, cum s-a întâmplat în 
cazul paradoxelor. Pentru exemplificare să luăm paradoxul mincinosului 
într-una din variantele lui moderne: 

(Propoziţia scrisă între aceste acolade este falsă). 

Se pune întrebarea: cum este propoziţia, adevărată sau falsă? 

Observăm mai întâi că propoziţia face o afirmaţie despre ea însăşi, 
deci ar trebui să aparţină concomitent limbajului obiect şi metalimbajului 
(a se compara din acest punct de vedere cu propoziţiile!.) şi 3) de mai 
sus). Presupunând că este adevărată, întrucât ea spune despre sine că 
este falsă, urmează că este falsă. Dar dacă este falsă, întrucât ea tocmai 
acest lucru îl afirmă, urmează că este adevărată. Şi într-un caz şi în 
celălalt, contradicţia este evidentă. 

Nu orice încălcare a distincţiei limbaj obiect - metalimbaj duce 
la paradoxe. De exemplu, "Această propoziţie are cinci cuvinte" este 
adevărată deşi viciul ei este, practic, acelaşi. Pentru că limbajul natural 
este un limbaj universal, el are această proprietate a reflexivităţii putând 
deveni propriul său metalimbaj. 

Pentru ştiinţă, caşi pentru filozofie, categoriile de lege şi principiu 
s-au dovedit a fi de o importanţă capitală. în toate fazele dezvoltării lor 
istorice, ştiinţele şi filosofia au demonstrat că nu se pot dispensa de legi 
şi principii. 

Se înţelege că de la această regulă nu putea face excepţie nici 
logica, aici existând chiar o veche tradiţie în studierea a patru mari 
principii - principiul identităţii, principiul noncontradicţiei, principiul 
terţului exclus şi principiul raţiunii suficiente. Primele trei se cunosc din 
antichitate, ultimul i se datorează lui Leibniz. 

în loc de "principii logice" auzim vorbindu-se uneori de "legi 
logice" şi chiar de "legi logice ale gândirii", denumiri pe care le găsesc total 
improprii. Logica este o ştiinţă formală, ea nu se ocupă de legile sau 
principiile gândirii cum se spune în manualele mai vechi de logică, acestea 
fac obiectul altor ştiinţe (psihologiei, eventual). Pe de altă parte, logica 
modernă a dat o nouă semnificaţie termenului "lege", ceea ce face cu atât 
mai necesară aici clarificarea raportului dintre lege şi principiu. 

Unele aspecte logice legate de tema principiilor au fost anticipate 
de eleaţi, ele apar îndeosebi la Parmenide şi Zenon, însă prima sinteză 
filosofică din perspectiva ideii de principiu o va realiza Aristotel. Meritul 
lui este acela de a fi legat principiul de inferenţă şi adevăr, aducând în 
felul acesta discuţia pe terenul logicii, unde se studiază şi astăzi. 

în epoca modernă principiile s-au bucurat de atenţia unor mari 
filosofi. Leibniz aduce unele clarificări de ordin logic în problema 
principiilor, faţă de Kant, Schopenhauer, dar mai ales la Hegel, care le 
discută mai mult în filosofie. 

Schimbările cele mai adânci în statutul principiilor logice se 
produc însă odată cu apariţia logicii moderne. Paradoxurile logico-mate- 
matice, logicile modale şi polivalente, logica intuiţionistă, abordările cu 
caracter metalogic, iată doar câteva din faptele care au impus reevaluarea 

problemei principiilor în logică. Cercetările actuale din domeniul logicilor 
paraconsistente dau, se pare, o nouă dimensiune conceptului de 
contradicţie logică şi implicit principiului noncontradicţiei. 

Nu vom putea înţelege aceste probleme fără să facem câteva 
distincţii şi delimitări. 

Trebuie distins, în primul rând, aspectul logic al acestor principii 
de aspectul lor general filosofic, în speţă, ontologic. Va trebui să distingem 
apoi aspectul logic al problemei principiilor de aspectul lor metalogic şi 
de cel metodologic. Aşa cum am mai spus, trebuie lămurită chestiunea 
raportului dintre principiu şi legea logică. 


5.1. Principiul identităţii 


5.1.1. Formulări ontologice 

0 primă caracteristică a principiilor logice este că pot fi înţelese şi 
ca principii ontologice, ca principii ale existenţei. Ele sunt, practic, cele 
mai generale principii ontologice. 

Principiul identităţii va avea atunci următoarea formulare onto¬ 
logică: în acelaşi timp şi sub acelaşi raport orice lucru este identic cu el 
însuşi (sau, cum spune Leibniz, orice lucru este ceea ce el este). 

Formularea este ontologică şi nu logică, pentru că "lucru", "iden¬ 
titate a lucrurilor", "diferenţă", "fiinţă" etc. sunt, toate, categorii ontologice. 

De la "fiinţă" şi "existenţă", termeni în care este formulat principiul 
la eleaţi, Aristotel a trecut la "lucruri", o trecere cât se poate de legitimă 
având în vedere că la el "fiinţa este comună tuturor lucrurilor". 
(Metafizica, 133). 

Atrag atenţia condiţiile impuse prin expresiile "în acelaşi timp" şi 
"sub acelaşi raport". Aristotel a formulat condiţia timpului pentru 
principiul noncontradicţiei, generalizată apoi şi la celelalte principii, 
pentru ca mai târziu să se adauge şi condiţia raportului. 

în cartea sa Fundamentele logice ale gândirii, Gh. Enescu acordă 
celor două condiţii o atenţie deosebită considerându-le nici mai mult, 
nici mai puţin decât "coordonatele logicii formale". Să vedem despre ce 
este vorba. 

Orice lucru are anumite proprietăţi care, în timp, se pot modifica 
astfel că pentru un interval de timp suficient ales putem vorbi despre 
stări diferite ale unuia şi aceluiaşi obiect sau chiar despre obiecte diferite. 
Prin "raport" înţelegem deci unghiul de vedere, proprietatea sub care este 
privit obiectul. Foarte rar se întâmplă ca raportarea la obiect să fie neutră, 
de cele mai multe ori ea priveşte obiectul dintr-un anumit punct de 
vedere, din perspectiva unei anumite proprietăţi. 

Punând condiţia "sub acelaşi raport", principiul cere să nu 
schimbăm unghiul de vedere sub care discutăm despre un lucru, întrucât 
riscăm să nu mai vorbim despre unul şi acelaşi lucru, ci despre lucruri 
diferite. 

Din condiţie ontologică, condiţia raportului se transformă, aşadar, 
în condiţie logică devenind chiar prima condiţie logică a cunoaşterii. 

Condiţia de timp ridică, şi ea, probleme asemănătoare. 

Raportarea la obiect poate viza un timp anume sau poate fi 
"atemporală", fără implicarea timpului. De exemplu, propoziţia 
"Alexandru l-a vizitat pe Diogene" este la timpul trecut, însă alte propo¬ 
ziţii, să zicem: "Omul este muritor", "Suma unghiurilor unui triunghi este 

de 180 de grade", "y/9 = 3" etc. par a nu implica factorul timp. 

Şi aici însă avem de-a face tot cu o atemporalitate aparentă, pentru 
că sensul real al propoziţiilor este următorul: "Orice om din trecut, 
prezent sau viitor este muritor", "întotdeauna suma unghiurilor unui 
triunghi este de 180 de grade” etc. Or, expresii ca: "întotdeauna", "în 
prezent", "în trecut", "cândva" etc. se referă la timp, un timp ce poate fi 
exprimat, ca în aceste exemple, sau care poate fi subânţeles. Vom vedea 
în capitolul III că aceste condiţii care privesc timpul, locul, raportul etc. 
fac parte din ceea ce se cheamă supoziţiile (sau presupoziţiile ) 
propoziţiilor. 

Pentru a ilustra efectele încălcării condiţiilor de timp şi raport să 
luăm propoziţiile: "Troia a fost cucerită datorită vicleniei lui Ulise" şi 
"Am vizitat anul acesta Troia". 

Este evident că Troia primei propoziţii nu este identică cu Troia 
celei de-a doua propoziţii, pentru că ceea ce pot vizita eu nu este Troia 
războiului troian, ci ruinele cetăţii Troia, deci ceva cu totul diferit. 

Aşa cum spuneam, prima şi cea mai evidentă consecinţă a 
încălcării condiţiilor de timp şi raport este că în loc să vorbim despre unul 
şi acelaşi obiect vorbim despre obiecte diferite pierzând astfel coerenţa 
şi consistenţa discursului logic. Sigur că încălcarea aici este una cât se 
poate de evidentă, însă nu întotdeauna lucrurile stau atât de simplu, 

există situaţii mult mai subtile în care aceste încălcări pot lua forma 
unui veritabil paradox. 

Aceasta, pe de o parte. Pe de altă parte, prin condiţiile de timp şi 
raport principiul identităţii asigură acea stabilitate lucrurilor fără de 
care cunoaşterea lor ar deveni imposibilă. 

Ontologic vorbind, nimic nu rămâne identic cu sine, totul este în 
devenire şi atunci, logic ar fi ca nicio propoziţie să nu mai fie adevărată. 
Cum ar putea o propoziţie P să mai fie adevărată cu privire la o realitate 
x, dacă x este într-o prefacere continuă, dacă "totul curge", cum spune 
filosoful? 

Privit într-un timp şi sub un raport dat, orice lucru este stabil, el 
este ceea ce este şi nimic altceva. 

A cunoaşte, din acest punct de vedere, înseamnă ceva foarte precis, 
şi anume: 1) să cunoaştem lucrul aşa cum este el la un moment dat, ca şi 
când ar fi astfel dintotdeauna şi pentru totdeauna (cerinţa principiului 
identităţii); 2) Să cunoaştem devenirea lucrului (cum a fost, cum este, 
eventual, cum va fi el cândva); 3) în măsura posibilităţilor să cunoaştem 
legile acestor deveniri. 

Dar dacă devenirea se opune identităţii, cum poate fi înţeleasă ea 
logic? Ce înseamnă că din ceva, obiectul devine altceva? 

în cartea menţionată, Enescu introduce ideea de "spaţiul logic" 
determinat de cele două coordonate, timpul şi raportul, în care orice 
obiect are două proiecţii 13 : 



Spunem atunci că obiectul 0 în momentul t şi sub raportul r este 
identic cu el însuşi, oricare ar fi t şi r. Aceasta ne conduce la următoarea 
formulare simbolică a principiului: 


13 A se compara cu ideea de spaţiu logic din Tractatus-u\ lui Wittgenstein. 

VtVr[0(t, r) = 0(t, r)] (1) 

Considerând că D t = {t 1# t 2 , t 3 , ...} şi D r = {r v r 2 , r 3 , ...} sunt 
domeniile variabilelor t şi r, formula (1) poate fi desfăşurată după 
valorile acestor variabile. Vom obţine, în consecinţă, următoarea succe¬ 
siune de formule: 


0[t v r x ) = 0{t v 

0[t 2 , r 2 ) = 0(t 2 . r 2 ) (2) 


Din câte putem observa, identitatea se menţine numai pe 
orizontală, pentru fiecare moment şi raport în parte, întrucât, pe 
verticală, adică în succesiunea timpului şi raportului, avem de-a face cu 
stări diferite ale obiectului: 


0{t v rj, 

0[t 2 , r 2 ), (3] 


După cum am mai spus, pentru un interval de timp suficient ales 
putem vorbi de obiecte diferite şi nu doar de stările aceluiaşi obiect. Dar 
acesta este deja un element de noutate, pentru că, din punct de vedere 
ontologic, identitatea nu poate fi gândită decât împreună cu corelatul 
său - diferenţa. Mişcarea este unitatea dintre această identitate şi 
diferenţă, este "devenirea ca altul prin mijlocirea cu sine", cum foarte 
frumos se exprimă Hegel. 


5.1.2. Identitate şi indiscernabilitate 
la Leibniz 

în problema identităţii, o serie de clarificări logice şi ontologice 
va aduce Leibniz. El şi-a dat seama că formularea tradiţională a princi¬ 
piului nu face decât să exprime o proprietate a identităţii, şi anume, 
identitatea cu sine însuşi, însă de aici nu rezultă nicio definiţie a 
identităţii. Este ca şi cum am avea o relaţie oarecare R şi am vrea să 

ştim ce este R numai din proprietatea reflexivităţii (oricare ar fix, xRx) 14 . 
Or, a-1 defini pe R înseamnă ceva mai mult decât atât, şi anume: 

• A găsi termeni mai simpli în baza cărora să putem spune ce 
este R. 

• A arăta care sunt proprietăţile relaţiei R. 

• A da regulile de utilizare ale noţiunii R în limbaj. 

Să revenim la Leibniz. în legătură cu prima condiţie, el introduce 
un concept nou - indiscernabilitatea - pe care nu îl defineşte, ci doar îl 
exemplifică. 

Conform utilizării lui curente, conceptul vizează capacitatea 
noastră de a discerne (deosebi) lucrurile, deci sensul lui pare mai curând 
psihologic decât strict logic. Orice identitate este atunci o indiscerna- 
bilitate deşi nu orice indiscernabilitate este neapărat o identitate (din 
simplul fapt că eu nu pot discerne între exemplarele aceleiaşi specii nu 
rezultă câtuşi de puţin că ele ar fi identice). 

Se pare că nu acesta este sensul pe care l-a avut în vedere Leibniz. 
într-o scrisoare către Samuel Clarke, el spune la un moment dat că "nu 
există doi indivizi indiscernabili" şi că "a admite existenţa a două lucruri 
indiscernabile înseamnă a admite acelaşi lucru sub alte nume". 15 Cu 
alte cuvinte, lucrurile indiscernabile nu pot fi două, ci unul singur 
("A este indiscernabil de B " îl implică pe "A este identic cu B'\ şi invers). 
Leibniz nu vorbeşte, prin urmare, de indiscernabilitate relativ la subiect, 
ceea ce nu poate discerne un individ anume, ci de indiscernabilitate, în 
general. Or, aşa pusă problema, "indiscernabil" poate fi mai uşor asimilat 
cu "identic". 

Ca în multe alte cazuri, Leibniz pleacă şi de această dată de la 
Aristotel, mai exact, de la Topica unde Aristotel deosebeşte trei tipuri 
de identitate - identitate numerică, identitate specifică şi identitate 
generică. 

Primul gen de identitate este de natură logic-semantică, se referă 
la situaţiile în care acelaşi obiect apare sub mai multe nume. 

Al doilea şi al treilea tip de identitate par mai degrabă ontologice, 
ele se referă la obiectele ce cad sub aceeaşi specie, respectiv, sub 
acelaşi gen (în altă parte, Aristotel numeşte aceste lucruri "sinonime"). 


14 înţeleasă ca relaţie, identitatea este o relaţie de echivalenţă (este reflexivă, 
simetrică şi tranzitivă). 

15 G. W. Leibniz, Opere filosofice I, p. 565. 

Dar specia şi genul sunt concepte, ele exprimă proprietăţi, şi atunci 
două sau mai multe obiecte care au în comun aceeaşi proprietate sunt 
identice sub aspectul respectivei proprietăţi. 

Ar trebui deci să vorbim, dacă nu de o "identitate parţială", cel 
puţin de o "identitate relativă" a obiectelor, o identitate relativă la una 
sau mai multe proprietăţi. Aşa stând lucrurile, identitatea "generală" [sau 
“totală") nu este altceva decât identitatea ce vizează toate proprietăţile. 

Simbolic, definiţia lui Leibniz arată astfel: 

(a = b) = def V F [Fa = Fb) (1) 

La fel, în privinţa diferenţei. Două obiecte a şi b pot fi diferite 
“parţial" atunci când nu au în comun o anumită proprietate şi pot fi 
diferite, în general, când nu au nicio proprietate în comun: 

= def 3F [Fa = Fb) (2) 

Dar poate exista aşa ceva în realitate? Pot exista lucruri care să 
aibă toate proprietăţile în comun sau să nu aibă nicio proprietate în 
comun? 

Evident nu, acestea sunt cazuri ideale pe care le aducem în discuţie 
tocmai pentru a înţelegere cazurile reale. 

Lucrurile tind spre identitate şi diferenţă, înţelese în sens absolut 
(sau total), ca spre două cazuri limită, însă fără a realiza vreodată aceste 
limite (Leibniz recurge la exemple din natură: două frunze care oricât de 
asemănătoare ar fi nu se suprapun, două picături de apă, două ouă etc.). 

Riguros vorbind, un obiect nu poate fi niciodată identic cu altul, ci 
numai cu sine, şi nu poate fi niciodată diferit de sine, ci numai de altul. 
Identitatea cu altul şi diferenţa de sine sunt deci idealizări, situaţii limită 
pe care le invocăm exclusiv din considerente teoretice. 

Expresia (1) o putem citi în două moduri - logic şi ontologic. 

Din punct de vedere logic ea înseamnă: a este identic cu b 
dacă propoziţia “a este F”este echivalentă cu propoziţia “b este F\ oricare 
ar fi F. 

Ontologic, vom spune că a este identic cu b dacă orice proprietate 
a lui a este proprietatea lui b, şi invers (sau, dacă "a fi proprietatea lui a" 
este echivalent cu "a fi proprietatea lui b”). 

La fel în privinţa expresiei (2): a este diferit de b dacă nu există 
nicio proprietate F pe care să o aibă atât a, cât şi b\ sau, din punct de 

vedere logic, dacă propoziţiile Fa şi Fb nu pot fi echivalente, oricare 
i\r fi F. 

Expresia (1), cunoscută şi sub denumirea de "legea lui Leibniz", 
este o definiţie, ea dă formă exactă ideii leibniziene de indiscernabilitate. 

Privind cu atenţie, vom vedea că Leibniz pleacă în această definiţie 
de la o situaţie paradoxală - situaţia în care identice sunt două obiecte 
diferite. Definiţia nu spune, totuşi, că a şi b sunt realmente identice, ci 
doar că ar putea fi dacă orice proprietate a lui a ar fi şi proprietatea lui b, 
ş\ invers. Dar obiectul nu poate avea în comun toate proprietăţile decât cu 
el însuşi de unde rezultă că identitatea cu sine este prima şi cea mai 
importantă consecinţă a ideii leibniziene de indiscernabilitate. 

0 ultimă precizare. în locul identităţilor parţiale despre care am 
vorbit la început şi care nu reprezintă un mod tocmai obişnuit de a vorbi, 
am putea folosi o noţiune mai accesibilă înţelegerii comune - noţiunea 
de asemănare. 

Simplu spus, obiectele a şi b care au împreună o anumită pro¬ 
prietate F se aseamănă sub aspectul proprietăţii F. Dacă unul dintre 
obiecte nu are această proprietate, înseamnă că a şi b diferă în F (sau cu 
privire la F). 

Prin urmare, obiectele vor fi cu atât mai asemănătoare cu cât 
numărul proprietăţilor lor comune este mai mare, şi vor fi cu atât mai 
neasemănătoare (mai diferite) cu cât numărul proprietăţilor comune va fi 
mai mic. 

Dar cât de mare poate fi acest număr? Altfel spus, cât de 
asemănătoare pot fi obiectele? 

Spre deosebire de identitate, relaţia de asemănare admite variaţii 
de grad. Aceasta înseamnă că obiectele pot fi mai mult sau mai puţin 
asemănătoare în funcţie de proprietăţile pe care le au ele în comun şi de 
importanţa acestora. 

Dacă simbolizăm relaţia de asemănare cu gradele de 
asemănare pot fi reprezentate în intervalul închis [0,1]. Expresia "a b " 
se citeşte: "a se aseamănă cu b în gradul n", unde n e [0,1]. Cazurile 
extreme "a b”, respectiv, "a b", corespund diferenţei, respectiv, 
identităţii, care, în această manieră de tratare apar drept cazuri 
particulare ale asemănării. Diferenţa presupune că obiectele nu au 
nicio proprietate în comun, iar identitatea presupune că obiectele au 
toate proprietăţile în comun. Ca şi în definiţia lui Leibniz, identitatea şi 
diferenţa sunt două concepte limită. 

5.1.3. Substituţia salva veritate 

în varianta sa ontologică, principiul identităţii se referă la lucruri 
şi la proprietăţi de lucruri, însă logica nu se ocupă de lucruri, în general, 
ci de anumite categorii de lucruri - raţionamente, propoziţii, termeni etc. 
Va trebui deci să particularizăm această formulare a principiului în raport 
cu fiecare categorie logică în parte. 

Ce înseamnă însă identitatea termenilor? 

Atâta timp cât nu am studiat teoria termenilor prea multe lucruri 
nu vom putea spune, deşi o idee ne putem face analizând câteva exemple 
foarte simple, cum este şi raţionamentul de mai jos: 

Paris este capitala Franţei 

Paris este o expresie din cinci litere 

Capitala Franţei este o expresie din cinci litere 

De ce nu este valid acest raţionament? 

Pentru că Paris din prima premisă nu este identic cu Paris din 
premisa a doua. 

Propoziţiile se compun din termeni, iar termenii sunt consideraţi 
identici dacă stau pentru acelaşi obiect, ceea ce în cazul de faţă nu se 
întâmplă. Obiectul, în primul caz, este oraşul Paris, faţă de al doilea în 
care obiectul este cuvântul Paris. Corect ar fi fost ca acest cuvânt să 
apară între ghilimele, pentru că ceea ce utilizăm noi aici este numele 
cuvântului şi nu cuvântul propriu-zis. Prin urmare, prima premisă 
aparţine limbajului obiect, a doua, metalimbajului (cititorul poate aprecia 
singur dacă concluzia raţionamentului nostru a fost scrisă corect sau nu). 

Să examinăm şi un alt raţionament: 

Paris este capitala Franţei 

Paris este oraşul european cu cele mai frumoase femei 

Capitala Franţei este oraşul european cu cele mai frumoase femei 

Aici avem de-a face cu o complicaţie de alt gen. La prima vedere 
cele două raţionamente sunt identice ca formă, în realitate însă ele sunt 
foarte diferite. 

După cum observăm, atât în premise, cât şi în concluzie apare 
cuvântul "este" numai că sensul acestui cuvânt în cele două premise este 

altul. în prima premisă "este" are sensul de "identic", faţă de a doua 
premisă şi de concluzie unde rostul lui este să indice o predicaţie. 
Adevărata formă a raţionamentului nostru este, prin urmare, următoarea: 

a este identic cu b 
a este F 
b este F 

Acest gen de raţionamente provine dintr-o formă uşor modificată 
.1 legii lui Leibniz, şi anume: 


[a = b& Fa) -» Fb (3) 

Legea spune că dacă a este identic cu b şi dacă propoziţia "a este 
!•" este adevărată, atunci şi propoziţia “b este F’ este adevărată. Cu alte 
cuvinte, dacă în propoziţia Fa substituim termenul a cu un termen identic, 
să zicem b, valoarea propoziţiei rămâne neschimbată. 

0 astfel de substituţie se numeşte substituţie salva veritate, o 
substituţie care nu modifică în niciun fel valoarea de adevăr a propoziţiei. 

Prin urmare, dacă cele două premise ale raţionamentului nostru 
sunt adevărate, concluzia lui nu poate fi decât adevărată. 

Că nu întotdeauna lucrurile stau astfel ne-o dovedeşte următorul 
paradox megaric supranumit "voalatul": 

Nu cunoşti omul acoperit cu voal din faţa ta, 

Acest om este fratele tău _ 

.*. Deci nu îl cunoşti pe fratele tău. 

Şi aici avem de-a face cu o identitate: 

fratele tău = omul acoperit cu voal din faţa ta 

numai că substituţia pe care o generează ea nu mai este una salva veritate. 
Din această cauză premisa "Nu cunoşti omul acoperit cu voal din faţa ta" 
este adevărată, în timp ce concluzia "Nu îl cunoşti pe fratele tău" este falsă. 

Propoziţiile care nu admit substituţia salva veritate se numesc 
neextensionale faţă de propoziţiile din exemplul anterior care admit 
această substituţie şi care, din această cauză, se numesc extensionale. 

Există deci logici extensionale şi logici neextensionale în funcţie 
de propoziţiile care fac obiectul lor, însă despre aceste lucruri voi vorbi pe 
larg într-un alt capitol. 

în încheiere voi trece în revistă câteva din schemele de inferenţă 
subsumate legii lui Leibniz. Pentru că aceste scheme de inferenţă dau 
regulile de utilizare ale relaţiei de identitate, răspund astfel şi la cea 
de-a treia condiţie privind analiza logică a noţiunii de identitate: 

1) Fa —> Fb şi Fb —> Fa, deci a = b. 

(Dacă a este F, atunci b este F. Dacă b este F atunci a este F. Deci 
a este identic cu b). 

2) Fa şi a = b, deci Fb. 

[a este F şi a este identic cu b; deci b este F). 

3) Fa şi a = b, deci Fb 

(a nu este F şi a este identic cu b, deci b nu este F). 

4) a = b, deci Fa -» Fb, respectiv, Fb -» Fa. 

(a este identic cu b, deci dacă a este F, atunci b este F, şi invers). 

5) Fa şi Ga ; Gb şi Fb, deci a * b. 

(a este F şi a nu este G\ b este G şi b nu este F. Deci a este diferit 
de b). 

6) Fa şi Fb, deci a * b. 

(a este F şi b nu este F; deci a este diferit de b). 

Exemplificarea acestor scheme este foarte simplă. Să luăm 
schema 5): 


a este pătrat, dar a nu este dreptunghi; 
b este dreptunghi, dar b nu este pătrat. 

Deci a este diferit de b. 

Atât despre identitatea termenilor. Să vedem în continuare ce fel 
de probleme ridică identitatea propoziţiilor. 


5.1.4. Identitate şi echivalenţă logică 

Am spus într-un paragraf anterior că propoziţiile se caracterizează 
prin valoare de adevăr, formă logică şi conţinut cognitiv (judecata 
exprimată). 

Dacă propoziţiile sunt identice din punct de vedere al conţinutului, 
ele se numes c formal sau logic echivalente , iar dacă sunt identice numai 
sub aspectul valorii de adevăr sunt material echivalente (orice echivalenţă 
formală este şi una materială, nu şi invers). 

Propoziţiile identice ca formă le-am putea numi, în lipsa unui 
termen mai potrivit, echiformale. De exemplu, "Toate numerele pare sunt 
numere divizibile cu doi" şi "Toate triunghiurile sunt patrulatere" sunt 
echiformale. Ele nu sunt şi echivalente material pentru că nu au aceeaşi 
valoare logică. 

în schimb, propoziţiile "Toţi filosofi sunt oameni" şi "Niciun 
non-om nu este filosof" sunt formal echivalente deşi nu sunt echiformale 
(ele exprimă aceeaşi judecată, dar nu au aceeaşi formă logică). 

Rezultă că două sau mai multe propoziţii pot fi echivalente 
(material sau formal) fără a fi echiformale, sau pot fi echiformale fără să 
fie echivalente. Aceasta înseamnă că echivalenţele logice, de orice tip ar 
fi ele, exprimă identităţi unilaterale sau parţiale, identităţi privite din 
anumite puncte de vedere (valoare de adevăr, formă logică, judecată 
exprimată ş.a.). 

în sens tare, identitatea propoziţiilor înseamnă conjuncţia 
acestor identităţi, dar în acest sens propoziţia nu poate fi identică decât 
cu ea însăşi. Ajungem astfel la caracteristica definitorie a identităţii, de 
orice natură ar fi ea - identitatea cu sine însuşi. 


5.2. Principiul noncontradicţiei 


5.2.1. Conceptul logic de contradicţie 

Din punct de vedere logic, contradicţia este o pereche de propoziţii 
{A, B} dintre care una este negaţia celeilalte. Pentru că A = ~B şi B = ~A, 
putem reprezenta contradicţia, fie prin {A, ~A), fie prin {B, ~B}. 
Reamintesc că "~" este semnul negaţiei şi se citeşte: "non ...", "nu", 
"nu este adevărat că ...", "este fals că..." ş.a. 

A nu se confunda contradicţia cu propoziţia contradictorie. Este 
drept că între cele două relaţiile sunt foarte strânse, putându-se oricând 

trece de la una la cealaltă, însă, logic vorbind, ele nu sunt chiar unul şi 
acelaşi lucru. 

Propoziţia contradictorie este o propoziţie compusă formată din 
propoziţii mai simple legate între ele cu ajutorul unor operatori 
logici: "&" (şi), V (echivalent), "/ " (incompatibil), V' (diferit). Spunem 
atunci că 


"A şi non-A", 

"A este echivalent cu non -A”, 

“A este incompatibil cu A”, 

“A este diferit de A ” 

sunt scheme de propoziţii contradictorii. Ultima poate fi citită în 
două moduri: 11 A este neechivalent cu A ", respectiv ,"A nu este aceeaşi 
cu A”, în sensul de "nu comunică aceeaşi judecată cu A”. 

0 specie aparte de propoziţie contradictorie este propoziţia 
autocontradictorie. De exemplu, "Această propoziţie este fără sens" se 
contrazice pe sine, pentru că dacă nu ar avea sens, aşa cum pretinde, nu 
am înţelege ceea ce spune ea, şi anume, că nu are sens. 

Caracteristica semantică a oricărei contradicţii este că niciodată 
propoziţiile ei nu pot fi împreună adevărate şi nici împreună false, că 
dacă una este adevărată, obligatoriu cealaltă este falsă, şi invers. 
Propoziţiile contradictorii sunt, de aceea, mereu false. Explicaţia este 
foarte simplă. Conjuncţia "A & B " este adevărată dacă ambii ei termeni 
sunt adevăraţi şi este falsă dacă cel puţin unul dintre ei este fals. Or, 
în contradicţie, una dintre propoziţii este mereu falsă şi atunci con¬ 
juncţia "A & ~ A" nu poate fi decât falsă (din această cauză expresiile 
identic false din logica propoziţiilor se mai numesc şi contradicţii ). 

Dacă ştim, în mare, ce este contradicţia logică, să vedem şi ce nu 
este ea, vreau să spun cu ce nu trebuie confundată ea. 

Contradicţia logică nu trebuie confundată cu acele contradicţii 
aparente gen: "Omul este bun şi rău", "Fereastra este înăuntru şi în afară", 
"Lumina este corpusculară şi ondulatorie" etc. care sunt propoziţii 
eliptice, forme prescurtate de propoziţii. Niciodată omul nu este bun şi 
rău în acelaşi timp, el este bun în anumite momente şi rău în alte 
momente; este bun în anumite privinţe şi rău în altele. Va trebui deci şi în 
acest caz să operăm cu condiţiile de timp şi raport. 

Nu trebuie să confundăm, apoi, contradicţia logică cu alte specii 
de opoziţii logice, cum ar fi contrarietatea, de pildă, sau sub- 
contrarietatea. 

în contradicţie propoziţiile nu pot fi nici adevărate, nici false 
împreună, pe când în contrarietate ele nu pot fi adevărate, dar pot fi false, 
iar în subcontrarietate, nu pot fi false, dar pot fi împreună adevărate. 

în fine, contradicţia logică nu trebuie confundată cu contradicţia 
ontologică. Ideea că "orice lucru este în el însuşi contradictoriu" (Hegel) 
era cunoscută filosofilor din antichitate şi a luat în decursul timpului 
tot felul de forme. în Categorii, de pildă, Aristotel spune că substanţele 
prime (= lucrurile individuale) nu au contrar, dar admit determinări 
contrarii. Aristotel intuieşte aici principiul dialectic al devenirii lucrurilor 
prin unitatea contrariilor, principiu pe care Hegel îl va pune la temelia 
Logicii lui. Ideea este următoarea: obiectul a devine din starea S în care 
are proprietatea Fîn starea S' în care are proprietatea G. Dar G = — F şi 
atunci devenirea lui a nu este altceva decât unitatea dintre F şi G, adică 
dintre F şi ~F. 


5.2.2. Formele contradicţiei logice 

Să revenim la contradicţia logică. Există trei modalităţi principale 
în care contradicţiile pot afecta activitatea umană practică şi/sau 
teoretică: 1) paralogistic (din eroare), 2) sofistic (cu intenţie) şi 
3) paradoxal sau antinomic (din necesitate). 

Logica tradiţională a studiat îndeosebi formele 1) şi 2) ale 
contradicţiei în timp ce logica modernă s-a confruntat cu forma 3). 
Cercetări recente din domeniul logicii paraconsistente demonstrează că 
problema contradicţiei este mult mai complexă decât se credea până în 
urmă cu numai câteva decenii. 

Teoretic vorbind, contradicţia paralogistică este cea mai simplă 
modalitate a contradicţiei logice, în sensul că, de îndată ce am stabilit 
că una dintre propoziţiile contradicţiei este adevărată (sau falsă), 
urmează automat că cealaltă este falsă (respectiv, adevărată). De pildă, 
dacă dintr-o bancnotă de zece lei cumpărăm un ziar care costă trei lei, 
dar primim rest opt lei, avem de-a face cu o contradicţie paralogistică. 
Propoziţiile care se contrazic sunt: "3 + 8 = 11" şi "3 + 8 = 10". Prima 
propoziţie fiind adevărată, cealaltă nu poate fi decât falsă. 

Contradicţia sofistică aduce deja câteva elemente de noutate. După 
cum ştim, sofismul este un argument a cărui concluzie contrazice un 
fapt comun şi, de regulă, foarte evident. "Ai ceea ce nu ai pierdut, spune 
sofistul; nu ai pierdut coarne, deci ai coarne" (se spune că după ce a 

ascultat acest sofism, Diogene şi-a pipăit fruntea şi a declarat amuzat că 
"nu a constatat să aibă aşa ceva"). 

Propoziţia adevărată şi evidentă "omul este fiinţă fără coarne" este 
în contradicţie aici cu concluzia raţionamentului nostru care afirmă, 
contrar tuturor evidenţelor, că omul are coarne. 

Argumentul este nevalid pentru că se sprijină pe premisa falsă că 
poţi pierde ceea ce nu ai (neavând coarne se înţelege că nici nu poţi 
pierde coarne). între altele, contradicţia sofistică pune şi această pro¬ 
blemă a supoziţiilor, problemă foarte mult discutată în ultimele decenii. 

Cu totul alta este situaţia paradoxelor sau a antinomiilor logice 
unde contradicţia se impune cu necesitate (este vorba de necesitatea 
inferenţială specifică derivării concluziei într-un raţionament valid). 
Odată cu apariţia teoriei mulţimilor şi a logicii moderne, problema 
paradoxelor a dobândit o semnificaţie mult mai adâncă, ea depăşeşte prin 
complexitate orice concept anterior de paradox. 

Am exemplificat la discuţia despre limbaj paradoxul mincinosului, 
aici voi reproduce paradoxul lui Cantor, unul dintre primele paradoxe ale 
conceptului de mulţime. 

Fie A, B mulţimi oarecare. Noţiunile de mulţime potenţială şi 
număr cardinal al mulţimii A le vom nota cu P(A ), respectiv, Cârd (A). 
Consider cunoscute aceste noţiuni, precum şi următoarele două teoreme: 

1) Cârd (A) < Cârd P(A) 

2) Dacă Ac B, atunci Cârd (A) < Cârd (£) 

Dacă U este mulţimea universală (= mulţimea tuturor mulţimilor), 
prin teorema 1) obţinem: 

3) Cârd ( U) < Cârd P(U) 

Dar, prin definiţie, P(U)aU deci, prin teorema 2), obţinem imediat 

4) Cârd P[U] < Cârd ( U) 
care este, de fapt, negaţia lui 3). 

După cum observăm, premisele de la care am plecat sunt 
adevărate, definiţiile corecte, iar raţionamentul, ca atare, valid. Dar atunci, 
care este cauza contradicţiei? Şi, mai ales, cum se rezolvă ea? 

"Rezolvare" este sinonim aici cu "eliminare", pentru că cele mai 
multe dintre soluţiile paradoxurilor nu sunt altceva decât forme de 
eliminare a contradicţiei. 

5.2.3. Noncontradicţia ca principiu logic 


în esenţă, principiul noncontradicţiei nu face decât să sublinieze 
această caracteristică a contradicţiilor, şi anume, că propoziţiile din 
componenţa lor nu pot fi nici adevărate, nici false împreună. 

Vom spune: în acelaşi timp şi sub acelaşi raport, o propoziţie nu 
poate fi şi adevărată şi falsă. Sau: în acelaşi timp şi sub acelaşi raport, o 
propoziţie nu poate fi adevărată împreună cu negaţia ei. 

Acestea sunt două dintre formulările logice mai importante ale 
principiului noncontradicţiei. De notat că în cazul fiecărui principiu se 
pot da mai multe formulări echivalente, există deci clase de formulări 
echivalente. 

Versiunea ontologică a principiului este şi ea foarte asemănătoare: 
în acelaşi timp şi sub acelaşi raport este imposibil ca un lucru să aibă şi să 
nu aibă o anumită proprietate. 

Putem reformula principiul spunând: este imposibil ca un lucru să 
existe şi să nu existe. 

Dacă luăm existenţa ca proprietate a lucrurilor (ceea ce s-ar mai 
putea încă discuta), a doua formulare devine un caz particular faţă de 
prima. 

Principiul noncontradicţiei s-a bucurat de cea mai înaltă apreciere 
din partea lui Aristotel, fiind considerat de el un fel de "principiu al 
principiilor" sau "cel mai sigur dintre principii". 

Deşi îl consideră indemonstrabil, altfel nimic nu s-ar mai putea 
demonstra, Aristotel ţine să sublinieze câteva dintre consecinţele mai 
importante ale încălcării principiului. Din păcate, Aristotel nu distinge 
suficient de clar între planul logic şi cel ontologic ceea ce face ca în textele 
lui problema să devină uneori greu de urmărit. 

Care sunt deci consecinţele încălcării acestui principiu în 
concepţia lui Aristotel? 

Prima consecinţă ar fi că toate lucrurile s-ar confunda într-unul 
singur, pentru că dacă ceva este în acelaşi timp şi altceva, atunci el poate 
fi orice altceva şi deci orice lucru s-ar reduce la acest altceva. Este 
uzurpat însuşi principiul identităţii de unde rezultă că din punct de 
vedere ontologic cele două principii nu sunt de tot independente. Am 
văzut, de altfel, că există forme ale contradicţiei obţinute prin negarea 
identităţii: a * a. 

în al doilea rând, toate atributele lucrurilor ar trebui să fie 
accidentale, pentru că numai accidentul poate să fie (să aibă loc) şi să nu 

fie. Or, lucrurile nu au doar proprietăţi accidentale, ci şi esenţiale sau 
necesare. Fără astfel de proprietăţi nimic nu ar putea fi ceea ce de fapt el 
este. De pildă, proprietatea de a fi aşezat este accidentală pentru Socrate, 
spre deosebire de proprietatea de a fi filosof sau de a fi condamnat de 
către atenieni, care sunt esenţiale pentru el. 

în sfârşit, s-ar pierde distincţia dintre existent şi nonexistent ceea 
ce constituie, poate, cea mai gravă consecinţă a încălcării principiului. De 
acest lucru şi-au dat seama şi eleaţii pentru care noncontradicţia 
reprezenta nu doar condiţia gândirii, ci chiar a existenţei. 

Dacă acestea sunt consecinţele ontologice ale încălcării princi¬ 
piului, care sunt consecinţele logice ale încălcării lui, de ce eliminarea 
contradicţiei se impune din principiu în logică? Aceasta este marea 
întrebare. 

Premisa de la care trebuie pornit este că nu doar propoziţia, ci 
orice altă categorie logică poate fi afectată de contradicţie. Cu alte cuvinte, 
contradictorii pot fi conceptele, propoziţiile, definiţiile, raţionamentele, 
clasificările, teoriile etc., etc. 

Un concept contradictoriu, bunăoară, este un concept vid, chiar 
logic vid, iar o propoziţie contradictorie este o propoziţie logic falsă. Un 
raţionament contradictoriu este, la rândul lui, nevalid. Despre o teorie 
contradictorie spunem că este logic inconsistentă şi aşa mai departe. 

Din câte observăm, condiţia necontradicţiiei este responsabilă 
pentru câteva distincţii fundamentale în logică: vid-nevid (eventual, 
existent-nonexistent), posibil-imposibil, valid-nevalid, consistent-incon- 
sistent ş.a. încălcarea principiului ar avea drept consecinţă anularea 
acestor distincţii (dacă din punct de vedere ontologic încălcarea 
principiului ar face existenţa imposibilă, din punct de vedere logic 
încălcarea lui face cunoaşterea imposibilă). 

Se înţelege că toate aceste consecinţe puteau fi cel mult anticipate 
de Aristotel, cunoaşterea lor propriu-zisă a devenit posibilă numai 
odată cu apariţia logicii moderne. Prin întreaga sa istorie, logica este 
o pledoarie în favoarea noncontradicţiei. 


5.2.4. Principiu sau lege logică? 

Logica modernă a adus în centrul discuţiilor conceptul de lege 
logică. Aşa cum am arătat şi la limbaj, legea logică este expresia unui 
limbaj simbolic care devine propoziţie adevărată pentru orice valori 

posibile ale variabilelor ei. De exemplu, P —> ((? —> P) este lege a logicii 
propoziţiilor, F(a) 3x F(x) este lege în logica predicatelor; A c= A u B 
este lege a logicii claselor şi aşa mai departe. 0 teorie care îşi are propriul 
său limbaj simbolic îşi va avea propriile sale legi logice. 

Am spus aceste lucruri pentru că, la nivelul teoriilor, principiile se 
"proiectează" sub formă de legi logice. 

Iată câteva exemple de legi logice asociate principiului 
noncontradicţiei: 

~ (F & ~ P) în logica propoziţiilor; 

~ Vx (Fx & ~Fx) în logica predicatelor; 

A n C{A) = 0 în logica claselor etc. 

Ce diferenţe există între principiul noncontradicţiei şi legile logice 
asociate lui? 

în primul rând, trebuie spus că la nivelul legilor nu mai apar 
condiţiile de timp şi raport. 

Legile nu conţin apoi modalitatea imposibil şi nici predicatele 
metateoretice adevăr şi fals. 

în fine, ideea de negaţie, indispensabilă principiului, nu este peste 
tot aceeaşi, ea poate avea diferite accepţiuni. Or, acest fapt complică şi 
mai mult problema. 

Părerea mea este că niciun principiu nu poate fi identificat cu 
legea logică, rostul acestor principii este altul însă, pentru că se 
formulează la nivel meta şi pentru că sunt propoziţii adevărate, principiile 
pot fi "reprezentate" în simbolismul teoriei ca legi logice (într-un limbaj 
simbolic fiecare principiu îşi are propria sa lege). 


5.2.5, Probleme privind consistenţa 
teoriilor. Logica paraconsistentă 

Fie T o teorie oarecare în care s-a demonstrat o contradicţie, să 
zicem, "P & ~ P". Prima şi cea mai gravă consecinţă a faptului că în T s-a 
demonstrat o contradicţie este că în T se poate demonstra orice, că teoria 
nu mai poate realiza distincţia dintre adevăr şi fals. Ilustrăm această ideea 
cu ajutorul unor reguli de deducţie foarte simple pe care le vom lua fără 
demonstraţie: 

Presupunem mai întâi că în T s-a demonstrat P & ~ P. \n 
continuare procedăm după cum urmează: 

1) Din propoziţia P & ~ P deducem atât propoziţia P, cât şi pe ~ P. 

2) Din propoziţia P deducem propoziţia P v Q. 

3) Din propoziţia P v Q şi din propoziţia ~ P deducem propoziţia Q. 

Dar Q este o propoziţie oarecare, ea poate fi adevărată sau falsă în 
egală măsură de unde rezultă că T nu mai are capacitatea de a deosebi 
propoziţiile adevărate de cele false. Acest fapt a permis definirea teoriilor 
inconsistente prin relaţia 


Cn(T)=l r (1) 

unde “Cn" este relaţia de consecinţă logică, iar Lj este limbajul lui T. 
Ideea este următoarea: dacă mulţimea propoziţiilor deduse în T este 
aceeaşi cu mulţimea propoziţiilor construite în limbajul Lp atunci T este 
inconsistentă. Se înţelege că acest lucru este posibil numai pentru că T 
este contradictorie. 

în logica medievală era cunoscut principiul ex falso sequitur 
quodlibet (din fals rezultă orice) pe care istoricii i-1 atribuie lui 
Pseudo-Scotus (logician englez din secolul al XIIMea). în esenţă, 
principiul spune cam acelaşi lucru cu singura precizare că aici nu este 
vorba de falsul pur şi simplu, ci de falsul unei contradicţii. 

Un exemplu tipic de teorie inconsistentă este teoria intuitivă a 
mulţimilor. Există în momentul de faţă o clasă de paradoxe specifice 
conceptului de mulţime - paradoxul lui Cantor, paradoxul lui Russell, 
paradoxul lui Burali-Forti etc. - fiecare demonstrând, în felul lui, 
inconsistenţa teoriei. Cu toate acestea, teoria intuitivă a mulţimilor nu 
şi-a pierdut nici pe departe valabilitatea dovadă că şi astăzi ea poate fi 
întâlnită în manualele de matematică. în general, dezorganizarea 
teoriilor prin “efectul de paradox" a rămas o simplă posibilitate logică, 
încât cei care nu au vrut să ia în considerare aceste probleme nu au 
avut de întâmpinat, practic, nicio dificultate. Fenomenul nu a rămas 
fără urmări, el a impus o nouă direcţie în cercetarea logică actuală 
cunoscută sub numele de “logică paraconsistentă" 16 . 

Iniţiată la începutul deceniului şapte al secolului trecut de către 
brazilianul Newton da Costa, logica paraconsistentă a cunoscut în 


16 Pentru detalii vezi I. Lucica, D. Gheorghiu, R. Chirilă (ed.) Ex Falso Quodlibet. Studii 
de logică paraconsistentă, Editura Tehnică, Bucureşti, 2004 şi N. da Costa, Logici 
clasice şi neclasice, Editura Tehnică, Bucureşti, 2004. 

ultimii ani o dezvoltare de-a dreptul explozivă. Există în momentul de 
faţă o întreagă literatură pe această temă şi, cum era de aşteptat, mari 
controverse (primul care a folosit termenul de “logică paraconsistentă" 
a fost peruvianul Miro Quesada, în 1974). 

Newton da Costa împarte teoriile inconsistente în triviale şi 
netriviale. Teoria mulţimilor este atunci inconsistentă, fără a fi trivială, 
deoarece în ea nu se demonstrează chiar orice propoziţie deşi această 
posibilitate, fără îndoială, există. Prin urmare, şi contradicţiile trebuie 
împărţite în triviale şi netriviale. Contradicţia paralogistică este trivială, 
probabil şi cea sofistică, în timp ce contradicţia paradoxală este netrivială. 

în teza sa din 1963, da Costa introduce aşa-numitul principiu al 
toleranţei potrivit căruia “a fi", în matematică, înseamnă "a fi netrivial" 
(este o relaxare a principiului hilbertian "a fi = a fi necontradictoriu"). Cu 
alte cuvinte, poate exista şi ceea ce este contradictoriu cu condiţia ca 
acesta să fie netrivial. 

Protagoniştii paraconsistenţei au făcut o observaţie extrem de 
interesantă, ei şi-au dat seama că în practica ştiinţifică contradicţia poate 
avea o pondere mult mai mare decât suntem noi dispuşi să recunoaştem. 
Aceasta pentru că teoriile ştiinţifice ajung, inevitabil, la inconsistenţe 
logice, iar aceste inconsistenţe persistă uneori chiar şi în faza deplinei lor 
maturităţi. Or, scopul logicii paraconsistente este tocmai acesta, să 
producă sisteme şi structuri formale care, interpretate în domeniul 
respectivelor teorii, să blocheaze contradicţia, să împidece "propagarea" 
ei în corpul teoriei. Unele rezultate s-au obţinut deja, însă, după părerea 
mea, problema este încă departe de a fi rezolvată. 


5.3. Principiul terţului exclus 

5.3.1. Principiul terţului exclus şi 
principiul bivalenţei 

în acelaşi timp şi sub acelaşi raport o propoziţie este adevărată sau 
falsă, este exclusă a treia posibilitate. 

Acesta este principiul terţului exclus într-una din formulările lui 
cele mai comune. Folosind ideea de negaţie putem da principiului şi alte 

formulări cum ar fi: în acelaşi timp şi sub acelaşi raport este adevărată 
propoziţia sau negaţia ei, a treia posibilitate este exclusă. 

Varianta ontologică a principiului se obţine înlocuind propoziţia 
cu lucrul, iar adevărul şi falsul cu proprietăţi ale lucrurilor. Vom spune: 
un lucru are sau nu are o anume proprietate, este exclusă a treia 
posibilitate. Un lucru există sau nu există etc. 

Pentru că atât logic, cât şi ontologic, nu există decât două posibi¬ 
lităţi, fiind exclusă a treia, medievalii i-au dat denumirea de tertium 
non datur. 

Legile prin care se exprimă principiul la nivelul teoriilor sunt: 

Pv~P, 

Vx (Fx v ~ Fx ), 

A u C{A) = U etc. 

In forma sa logică, principiul terţului exclus se sprijină pe un 
principiu mai adânc - principiul bivalenţei - potrivit căruia propoziţiile 
sunt evaluate într-o mulţime cu numai din două elemente: adevărul şi 
falsul. 

Logica asociată principiului bivalenţei se va numi, la rândul ei, 
logică bivalentă. Un sistem logic cu trei, patru sau mai multe valori de 
adevăr se va numi trivalent, tetravalent, în general, polivalent. 

Termenul "bivalenţă" ca şi cel de "trivalenţă", "polivalenţă" etc. 
au fost introduşi de J. Lukasiewicz începând cu anul 1920 în câteva 
studii care pun pentru prima dată aceste probleme în contextul logicii 
simbolice. Cum distinge el bivalenţa de terţul exclus putem vedea în 
pasajul care urmează: 

în studiul meu din 1930 despre sistemele logice polivalente am 
menţionat un principiu care stă, după părerea mea, la baza întregii logici. 
L-am numit "principiul bivalenţei". Un sistem logic este numit "bivalent" 
când este bazat pe principiul că orice propoziţie este sau adevărată sau 
falsă, altfel spus, când se admite că există doar două valori posibile în 
logică, adevărul şi falsul. Acest principiu este diferit de legea terţului 
exclus conform căreia din două propoziţii contradictorii doar una 
trebuie să fie adevărată. 17 


17 J. Lukasiewicz, On Variable Functors ofPropositionalArguments, în J. Lukasiewicz, 
Selected Works, p. 318. 

Lukasiewicz vorbeşte în acest pasaj despre legea terţului exclus şi 
despre principiul bivalenţei, dar ce înseamnă la drept vorbind “lege" şi ce 
înseamnă “principiu" aici? 

Din câte am putut să-mi dau seama, autorul nu ţine să fie foarte 
consecvent în utilizarea acestor termeni şi cred că de aici provine 
întreaga problemă. în alte lucrări ale sale, mai ales în cele de început, 
tukasiewicz nu deosebeşte principiul terţului exclus de principiul 
bivalenţei. Acelaşi echivoc îl întâlnim şi la unii logicieni contemporani. 

Cum rezolvăm această problemă? 

După părerea mea, în principiul bivalenţei avem de-a face mai 
degrabă cu un postulat de existenţă decât cu un principiu în înţelesul 
obişnuit al cuvântului. 

Postulatele, după cum ştim, sunt propoziţii pragmatice, luate fără 
demonstraţie, prin care de obicei se postulează existenţa a ceva (vezi 
postulatul paralelelor din geometria euclidiană). în cazul de faţă, rostul 
postulatului este de a simplifica lucrurile admiţând doar existenţa a 
două valori logice - adevărul şi falsul. Forma exactă a principiului va fi, 
atunci, următoarea: există doar două valori logice - adevărul şi falsul - 
astfel că, în acelaşi timp şi sub acelaşi raport, o propoziţie este adevărată 
sau falsă fiind exclusă a treia posibilitate. 

Formulat astfel, principiul terţului exclus înglobează principiul 
bivalenţei, însă nu am convingerea că prin aceasta s-au rezolvat toate 
problemele. 


5.3.2. Logici polivalente. 

Pluralism vs. relativism logic 

întrebarea era dacă principiul terţului exclus presupune neapărat 
bivalenţa sau dacă nu cumva el rămâne valabil şi în condiţiile poli¬ 
valenţei? 

Pe această temă s-au confruntat în antichitate două filosofii ale 
căror ecouri se mai fac simţite şi în zilele noastre. 

Megaricii şi urmaşii lor, stoicii, profesau o concepţie strict 
deterministă bazată pe acceptarea fără rezerve a principiului bivalenţei 
şi implicit a terţului exclus. Pentru ei propoziţiile erau doar adevărate 
sau false. în plus, dacă o propoziţie s-a dovedit adevărată, ea a fost 
dintotdeauna adevărată deşi noi nu ajungem decât în anumite 
circumstanţe să cunoaştem adevărul ei. 

Această concepţie duce inevitabil la fatalism, pentru că numai dacă 
lucrurile sunt prestabilite propoziţiile pot fi adevărate sau false în 
acest fel. 

Aristotel respinge unilateralizările concepţiei megarice în capi¬ 
tolele trei şi patru din cartea a noua a Metafizicii. Forma logică a 
obiecţiilor sale o întâlnim însă în capitolul 9 din Despre interpretare. 

în esenţă, argumentul lui Aristotel este următorul: dacă propoziţia 
“Mâine va fi o bătălie navală" este adevărată astăzi înseamnă că bătălia 
navală de mâine este un fapt prestabilit, el preexistă evenimentului, astfel 
că, dacă propoziţia este adevărată el sigur va avea loc. Invers, dacă 
propoziţia este falsă, în mod necesar bătălia nu va avea loc. Or, spune 
Aristotel, lucrurile se produc sau nu se produc indiferent de propoziţiile 
pe care le formulăm noi despre ele. 

Aceasta pe de o parte. Pe de altă parte, nu toate lucrurile se produc 
din necesitate, unele sunt întâmplătoare, iar propoziţiile care se referă la 
fapte contingente şi viitoare nu pot fi nici adevărate, nici false. în cazul 
de faţă, propoziţia “Mâine va fi o bătălie navală" nu este nici mai 
adevărată, nici mai falsă decât negaţia ei, ambele propoziţii sunt posibile. 

Inspirat de analizele lui Aristotel, tukasiewicz construieşte în 
1920 primul sistem logic trivalent în care alături de adevăr şi fals 
introduce şi o a treia valoare logică - posibilul. El notează adevărul cu “1", 
falsul cu “0", iar pentru posibil foloseşte simbolul 

Operatorii logici “ ~" (negaţie), “&" (conjuncţie), “v" (disjuncţie) 
şi (implicaţie) sunt definiţi de bukasiewicz cu ajutorul unor tabele 
de adevăr în care valorile lui P apar pe verticală, iar valorile lui Q pe 
orizontală (vezi tabelele de mai jos). 

O deosebire există, totuşi, între poziţia exprimată de Aristotel în 
Despre interpretare şi definiţiile logicianului polonez. Este vorba de faptul 
că la Aristotel disjuncţia “Mâine va fi o bătălie navală sau mâine nu va fi 
o bătălie navală" este nu doar adevărată, ci necesar adevărată, în timp ce 
66 la Lukasiewicz ea este doar posibilă. 

Dacă “Vi” este valoarea propoziţiei “Mâine va fi o bătălie navală", 
valoarea disjuncţiei se calculează conform relaţiilor: y 2 v ~ ¥2 = 

y 2 v y 2 = y 2 . 

întrebare: principiul terţului exclus îşi pierde în acest sistem 
valabilitatea dat fiind că expresia Pv~Pnu mai este lege logică? 

Dacă da, atunci şi principiul noncontradicţiei trebuie să-şi piardă 
valabilitatea, pentru că ~ (P & ~P) se află, practic, în aceeaşi situaţie. 
Pentru P = Y2, obţinem: ~ [Y2 & ~ Y2) = ~(Vz & Y2) = ~ Yz = Y2 . 

Dar dacă un sistem polivalent, acesta sau oricare altul, încalcă 
principiul noncontradicţiei mai poate fi numit "logic"? 

Intrăm, prin urmare, în următoarea dilemă: este respins terţul 
exclus, dar atunci este respins şi principiul noncontradicţiei şi deci 
sistemul îşi pierde valabilitatea. Sau, nu este respins principiul 
noncontradicţiei, dar atunci nu este respins nici principiul terţului exclus. 

Cum ieşim din situaţie? 

După părerea mea aici avem de-a face cu o altă faţă a raportului 
dintre principiu şi legea logică. 

Suspendarea principiului poate avea ca efect suspendarea unora 
dintre legi, însă nu cred că şi suspendarea legii poate duce la suspendarea 
principiului. Putem spune, eventual, că unele dintre formulările princi¬ 
piului ar fi mai puţin valabile, dar nu că principiul ca atare nu ar mai fi 
valabil. 

Există în momentul de faţă mai multe sisteme de logică polivalentă 
(sistemele lui Post, Bocivar, Kleene etc.) şi chiar tukasiewicz a dat 
diverse generalizări sistemului său, însă niciunul nu acţionează asupra 
principiului ci, cum spuneam, doar asupra legii. 

Să încercăm să detaliem această idee. 

Fie L un sistem polivalent cu n valori de adevăr: u 1 , u 2 , ..., v n , în 
care Pv~Pnu este lege logică. 

Principiul terţului exclus va lua atunci următoarea formă: există 
n valori logice astfel că, în acelaşi timp şi sub acelaşi raport, o propoziţie 
are valoarea sau nu o are, este exclusă a treia posibilitate. 

Altă formulare: în acelaşi timp şi sub acelaşi raport o propoziţie 
are valoare în mulţimea Z n sau nu are, este exclusă posibilitatea v n+v 

Am putea spune că formulările pe care le-am dat la început 
principiului sunt cazuri particulare în raport cu acestea două care sunt 
mult mai generale. De pildă, dacă Z 2 = {u 1 , u 2 }, atunci în Z 2 o propoziţie 
are sau u 1 (adevăr) sau v 2 (fals), este exclusă a treia posibilitate etc. 

Observăm că principiul terţului exclus, la fel ca principiul 
noncontradicţiei, se formulează la nivel metalogic, el nu aparţine 
teoriei obiect, ci metateoriei. Or, dacă A este despre Z, principiul 
este adevărat ca propoziţie a lui A, nicidecum ca propoziţie a lui Z. însă 
“P v ~P" aparţine lui Z şi nu lui A. Deci simplul fapt că "P v ~P” nu este 

lege logică în I nu ar trebui să fie suficient pentru a demonstra că 
principiul însuşi nu este valabil în A. 

Teza pluralismului logic conform căreia există mai multe sisteme 
logice, fiecare avându-şi propriile sale criterii de validare îşi are rădăcinile 
în aceste sisteme polivalente care au proliferat în prima jumătate a 
secolului al XX-lea. Cele mai multe sunt calcule abstracte, fără interpretări 
logice corespunzătoare [logoideformalismen, cum spunea, la vremea lui, 
P. Linke) astfel că teza pluralismului a degenerat cu timpul în teza 
relativismului logic. în esenţă, teza susţine că nu există adevăr obiectiv, 
adevăr în sine, orice adevăr este relativ la sistem, iar ceea ce este valabil 
într-un sistem poate să nu mai fie valabil în altul. 

Se înţelege că primii care au reacţionat împotriva unor astfel de 
exagerări au fost chiar logicienii. S-a spus, de pildă, că sistemele 
polivalente nu sunt logici în înţelesul strict al cuvântului, ci doar structuri 
formale interpretabile în diferite domenii. Aceste sisteme nu produc legi 
logice noi care să nu fie legi bivalente, tot ce pot face ele este să limiteze 
într-un fel sau altul mulţimea legilor bivalente. Parafrazându-1 pe 
Aristotel, am putea spune că dacă logica bivalentă nu ar exista, ar fi 
imposibil pentru orice altă logică să existe. Logica bivalentă este deci 
logica de referinţă, paradigma ştiinţei logicii, şi chiar dacă ea permite 
dezvoltări şi nuanţări de tot felul, acestea nu o vor putea înlocui niciodată 
în totalitate. 


5.3.3. Logica intuiţionistă despre 
principiul terţului exclus 

Cele mai severe obiecţii împotriva terţului exclus vin din partea 
logicii intuiţioniste. Iniţiat de L. Brouwer la începutul secolului al XX-lea, 
intuiţionismul matematic a generat o concepţie logico-filosofică axată pe 
câteva idei forţă, şi anume: 

• Respinge terţul exclus cu aplicare la mulţimile infinite. 

• Respinge legile şi schemele de argumentare derivate din princi¬ 
piul terţului exclus (legea dublei negaţii, raţionamentul prin 
reducere la absurd ş. a.). 

• Admite construcţia ca unic mijloc de definire ("a fi", din punct 
de vedere intuiţionist, înseamnă "a fi construit"). 

• înlocuieşte infinitul actual cu cel potenţial. 

în cartea lui Al. Surdu, Elemente de logică intuiţionistă, este 
discutat următorul exemplu, foarte sugestiv pentru concepţia intuiţio¬ 
nistă asupra terţului exclus. 

Fie propoziţia: "Dezvoltarea zecimală a numărului n conţine 
succesiunea 123456789". 

Conform terţului exclus, propoziţia trebuie să fie adevărată sau 
falsă, este exclusă a treia posibilitate. Atâta timp însă cât succesiunea nu 
a fost efectiv obţinută, propoziţia nu poate fi considerată adevărată. 
Ea nu poate fi nici falsă, pentru că, odată ce am admis că dezvoltarea lui 
ti este infinită, succesiunea în cauză nu poate fi exclusă. 

Situaţiile de acest gen, foarte numeroase în matematică, i-au 
determinat pe intuiţionişti să limiteze terţul exclus doar la domeniul 
mulţimilor finite, iar infinitul actual să-l înlocuiască cu cel potenţial 
(dezvoltarea zecimală a numărului n este luată aici ca exemplu de infinit 
actual). Se explică astfel de ce în sistemele formale de provenienţă 
intuiţionistă nu apar o serie de legi logice, în primul rând P v -.P deşi 
apar alte legi asemănătoare cu ea cum ar fi - 1-1 (P v -P), de exemplu. 

Ca şi în cazul logicilor polivalente despre care am vorbit ceva 
mai devreme, în logica intuiţionistă principiul terţului exclus nu este pur 
şi simplu suspendat, este doar "îngustată" sfera sa de aplicabilitate. 
De altfel, logica intuiţionistă este ea însăşi o logică polivalentă (chiar 
infinit valenţă). 

Notă .este simbolul negaţiei în logica intuiţionistă. 


5.4. Principiul raţiunii suficiente 


Am spus încă de la începutul acestei discuţii că principiul raţiunii 69 
suficiente este o achiziţie târzie a logicii, el a fost introdus de Leibniz şi 
diferă în mai multe privinţe de principiile pe care tocmai le-am discutat. 

în primul rând, principiul nu are o exprimare simbolică corespun¬ 
zătoare şi deci nu poate fi asociat unor legi logice. Nici condiţiile de timp 
şi raport nu intervin în formulările curente ale principiului. în fine, 
justificările lui filosofice, precum şi implicaţiile lui metodologice sunt 
altele. 

Constatăm apoi că principiul raţiunii suficiente a primit din partea 
autorilor tot felul de interpretări, că fiecare a înţeles cam ce a vrut din 

acest principiu. Aşa stând lucrurile, va trebui să vedem mai întâi cum 
pune Leibniz problema raţiunii suficiente şi abia după aceea să ne 
întrebăm dacă şi în ce măsură se mai justifică păstrarea acestui concept 
în logică. Ne interesează deci: 1) formulările pe care Leibniz le-a dat 
principiului, 2) problemele logice, eventual filosofice, în legătură cu care 
este el invocat, 3) raporturile cu celelalte principii logice. 


5.4.1. Conceptele leibniziene de 
raţiune suficientă şi temei 

Leibniz nu are o lucrare anume despre principiul raţiunii 
suficiente, ci doar observaţii pasagere răspândite în mai toată opera sa, 
ceea ce face ca problema să fie şi mai greu de urmărit. 

Se invocă, de regulă, următorul pasaj din Monadologie : 

Raţionamentele noastre sunt întemeiate pe două mari principii, 
principiul contradicţiei în virtutea căruia socotim fals tot ce conţineîn 
sine o contradicţie, şi adevărat , ceea ce este opus falsului, adică în 
contradicţie cu acesta, şi principiul raţiunii suficiente, în virtutea căruia 
considerăm că niciun fapt nu poate fi adevărat sau real, nicio propoziţie 
veridică, fără să existe un temei, o raţiune suficientă pentru care 
lucrurile sunt aşa şi nu altfel, deşi temeiurile acestea de cele mai multe 
ori nu ne sunt cunoscute. 18 

Din câte observăm, Leibniz admite în acest pasaj doar două 
principii - principiul noncontradicţiei (sau contradicţiei, în terminologia 
epocii) şi principiul raţiunii suficiente. 

în alte contexte, Leibniz vorbeşte nu despre principiul non¬ 
contradicţiei ca despre un principiu logic originar, ci despre principiul 
identităţii la care adaugă şi principiul raţiunii suficiente. Aceasta pentru 
că în contextele respective el obţine ideea de contradicţie prin negarea 
identităţii şi atunci identitatea apare ca termen nedefinit şi nu 
contradicţia. Postulatele, spune el, adică axiomele, definiţiile etc. sunt 
propoziţii de identitate a căror negaţii conţin “contradicţii exprese". 

Nici principiul terţului exclus nu apare la Leibniz altfel decât ca 
reformulare a principiului noncontradicţiei, pentru că, dacă ceva nu poate 


18 


G. W. Leibniz, op. cit., p. 515. 

fi şi A şi non-A, este clar că el este sau A sau non-A. Practic, la Leibniz nu 
apar decât două “mari principii" - principiul noncontradicţiei (cum 
spuneam, acesta subsumează atât principiul identităţii, cât şi principiul 
terţului exclus) şi principiul raţiunii suficiente. 

în ce priveşte principiul raţiunii suficiente, cel puţin în pasajul 
reprodus, formularea lui Leibniz este prolixă, el nu vorbeşte numai de 
propoziţii, ci şi de fapte şi raţionamente pe care le apreciază ca reale, 
adevărate sau veridice. Trebuie, prin urmare, deosebit între planul logic 
şi planul ontologic al discuţiei. în plus, definiţia sa este circulară: 
principiul raţiunii suficiente este principiul conform căruia faptele nu pot 
fi reale, nici propoziţiile adevărate, fără să existe un temei sau o raţiune 
suficientă pentru care ele sunt astfel şi nu altfel. 

Dar ce este la urma urmei acest temei sau raţiune suficientă ? Cum 
s-ar putea defini aceste concepte? 

Părerea mea este că nu ajungem nicăieri definind temeiul prin 
raţiunea suficientă sau invers, cum mai încearcă unii autori, pentru că aici 
doar termenii diferă, conceptul este acelaşi. Din păcate, Leibniz nu ţine să 
fie întotdeauna foarte consecvent în utilizarea termenilor lăsând loc 
multor ambiguităţi. Suntem deci nevoiţi să gândim problemele în 
contextul lor, şi nu independent, când definiţiile pot deveni mult prea 
dificile. Procedând astfel vom vedea că, cel puţin în unele din lucrările 
sale (v. Disertaţie metafizică, de exemplu), Leibniz identifică temeiul cu 
cauza spunând simplu că raţiunea unui lucru este cauza acelui lucru. Ca 
şi Newton, contemporanul său, Leibniz promovează un determinism 
cauzal, de unde importanţa logică şi gnoseologică atribuită ideii de cauză 
(a cunoaşte un lucru = a cunoaşte cauza acelui lucru). Cu excepţia lui 
Dumnezeu care îşi este propriul temei, toate celelalte lucruri îşi au 
temeiul (cauza) în afara lor. 

Cum se pune problema din punct de vedere logic? 

Pentru că aici lucrurile sunt ceva mai complicate voi trece în 
revistă câteva din ideile care au jalonat concepţia lui Leibniz în domeniul 
logicii: 

(1) Propoziţiile adevărate sunt împărţite în două categorii - 
propoziţii necesare sau "de esenţă" şi propoziţii contingente sau "de 
existenţă". în alte contexte Leibniz vorbeşte despre "adevăruri de raţiune" 
sau "de raţionament" şi "adevăruri factuale" sau "de fapt". 

(2) în orice propoziţie, fie ea generală sau singulară, predicatul se 
conţine în subiect la fel cum în propoziţiile condiţionale consecventul se 
conţine în antecedent. 

(3) Noţiunea unui lucru cuprinde în sine toate predicatele lui 
trecute, prezente şi viitoare 19 . 

(4) Propoziţiile necesare sunt a priori, iar cele contingente sunt 
a posteriori. 

(5] Propoziţiile necesare sunt adevărate în orice lume posibilă, iar 
cele contingente doar în această lume posibilă (reamintesc că prin "lume 
posibilă", Leibniz înţelegea lumea pe care Dumnezeu ar fi creat-o după 
un alt plan. Unele propoziţii sunt adevărate atunci în toate lumile posibile, 
altele sunt adevărate doar în lumea noastră care este ea însăşi o lume 
posibilă]. 

(6] Propoziţiile necesare se reduc pe calea definiţiilor ("rezoluţia 
termenilor", în limbajul lui Leibniz) la propoziţiile de identitate care sunt 
propoziţii prime, luate fără demonstraţie. 

Prin urmare, raţiunea suficientă a propoziţiilor necesare este dată 
de propoziţiile de identitate la care se ajunge prin analiza termenilor. 

Când un adevăr este necesar, spune Leibniz, îi putem găsi temeiul prin 
analiză, rezolvându-1 în idei şi adevăruri mai simple, până ajungem 
la cele primitive. (...) Dar raţiunea suficientă trebuie să se regăsească 
şi în adevărurile contingente sau de fapt, adică în şirul lucrurilor 
răspândite în universul creaturilor, unde rezoluţia în temeiuri parti¬ 
culare ar putea duce la o detaliere fără limită, datorită imensei varietăţi 
a lucrurilor din natură şi diviziunii corpurilor la infinit. 20 

Nici acest pasaj nu este unul foarte clar dat fiind că şi aici problema 
raţiunii suficiente se pune tot în raport cu "adevărul lucrurilor" (al 
"creaturilor", cum se spune în text). Se pare că ceea ce vrea să spună 
Leibniz (corelat şi cu alte contexte) este că raţiune suficientă au nu 
doar propoziţiile necesare ci şi propoziţiile contingente numai că, în cazul 
lor, rezoluţia termenilor duce tot la adevăruri şi fapte contingente, 
singurele la care omul poate avea acces. Acestea îşi au raţiunea în alte 
fapte contingente şi aşa mai departe. Pentru a evita regresul la infinit, 
Leibniz îl invocă pe Dumnezeu ca "raţiune ultimă" a lumii. "Nu există 
decât un Dumnezeu, conchide Leibniz, şi acest Dumnezeu este suficient" 
(op. cit., pag. 515). 


19 Având în vedere că la Leibniz "totul se află într-o parte la fel ca în cealaltă parte", 
propoziţia (3) este un fel de corolar al propoziţiei (2). 

20 Op. cit, p. 515. 

5.4.2. Principiul raţiunii suficiente în 
contextul logicii actuale 


Din câte ne putem da seama, conceptul de raţiune suficientă este 
un concept mai curând filosofic decât unul strict logic, iar întrebarea mea 
era dacă mai poate opera acest concept în logică, dacă se mai justifică în 
vreun fel menţinerea lui? 

Personal cred că da, cu condiţia să-l adaptăm problemelor logice 
curente. în cele ce urmează voi încerca să schiţez un posibil punct de 
vedere. 

Fie o propoziţie oarecare P . Relativ la P putem formula două 
întrebări: 1) care este raţiunea suficientă pentru asertarea propoziţiei PI 
2) pe ce se întemeiază adevărul lui PI 

Prin aceste întrebări, raţiunea suficientă şi temeiul sunt asociate 
celor două concepte logice de bază: asertarea ( afirmarea ), în primul caz; 
şi adevărul, în al doilea. 

Să considerăm mai departe că P este una dintre propoziţiile: 

(1) "Orice număr par este număr divizibil cu doi", 

(2) "Timişoara este cel mai mare oraş din vestul României", 

(3) "Unghiul exterior triunghiului este egal cu suma unghiurilor 
interioare nealăturate lui", 

(4) ‘'2K"=N n + 1 ". 

Să încercăm să răspundem celor două întrebări pentru fiecare din 
aceste propoziţii în parte. 

Relativ la prima propoziţe, cele două întrebări se particulari¬ 
zează după cum urmează: 

(la) Care este raţiunea suficientă pentru asertarea propoziţiei 
"Orice număr par este divizibil cu doi"? 

(1 b) Pe ce se întemeiază adevărul propoziţiei "Orice număr par 
este divizibil cu doi"? 

Relativ la prima propoziţie, raţiunea asertării ei se datorează 
termenilor din care se compune propoziţia. Aşa cum arăta şi Leibniz, 
propoziţia poate fi redusă la o propoziţie de identitate. Pentru că 
număr par = număr divizibil cu doi, cei doi termeni se pot intersubstitui, 
deci propoziţia noastră devine: "Orice număr par este număr par", 

respectiv, "Orice număr divizibil cu doi este număr divizibil cu doi”. A nega 
o asemenea propoziţie înseamnă a obţine o contradicţie (exemplu, "Unele 
numere pare nu sunt pare”). Prin urmare, raţiunea suficientă (temeiul) 
propoziţiei noastre constă în principiul noncontradicţiei sau/şi principiul 
identităţii la care se ajunge prin analiza logică a tremenilor. 

Propoziţia (2) este, de asemenea, adevărată, însă adevărul ei are o 
altă întemeiere, şi anume, corespondenţa cu o stare de fapt. Deci raţiunea 
suficientă pentru asertarea (afirmarea) propoziţiei noastre constă într-o 
o relaţie logico-ontologică mai specială - corespondenţa cu faptele. 

Care este raţiunea propoziţiei (3)? Pe ce se întemeiază adevărul 
acestei propoziţii? 

Aici lucrurile sunt ceva mai complicate. Deşi propoziţia are 
aspectul unei propoziţii singulare, ea este, de fapt, o propoziţie 
universală. Este ca şi cum am spune “Omul este muritor", propoziţie care 
nu înseamnă "Un om anume este muritor" ci "Toţi oamenii sunt muritori" 
sau "Omul, în genere, este muritor". Temeiul acestei propoziţii nu provine 
din corespondenţa cu faptele, deşi o atare corespondenţă fără îndoială că 
există, însă nimeni nu poate verifica aceste corespondenţe (existând o 
infinitate de triunghiuri problema verificării, practic, nu se pune). 

Propoziţia în discuţie ţine de domeniul geometriei, ea se 
demonstrează cu ajutorul altor propoziţii, acestea reprezentând temeiul 
adevărului ei sau, dacă preferăm, raţiunea asertării ei. 

Putem reformula problema în termeni de implicaţie: 

"Adevărul lui Q implică adevărul lui P ", 

"Adevărul lui P se întemeiază pe adevărul lui Q", 

"Dacă este adevărat Q, este adevărat P". 

Propoziţia Q, la rândul ei, se întemeiază pe alte propoziţii şi aşa 
mai departe, o regresie implicativă care duce, în final, la propoziţiile 
prime (axiomele, în cazul de faţă). 

Cel puţin pentru această categorie de propoziţii, principiul raţiunii 
suficiente ar putea dobândi următoarea formulare simbolică: 

P^iQ^P) ( 1 ) 

Este vorba de unul din aşa-numitele paradoxuri ale implicaţiei 
materiale potrivit căruia dacă P este propoziţie adevărată, atunci P este 
implicată de o propoziţie oarecare Q. Expresia poate fi citită însă şi 
într-un alt mod: dacă P este adevărată, atunci există cel puţin o propoziţie 

Q care să o implice. în felul acesta, Q devine raţiune pentru adevărul lui P 
(sau raţiunea asertării lui P). 

Faptul că propoziţia P îşi are raţiunea (temeiul) într-o altă 
propoziţie Q se vede şi din regula de deducţie: 


P 

:.P^Q 


( 2 ) 


în geometria euclidiană, de pildă, teorema unghiului exterior 
triunghiului, să o notăm cu P, se demonstrează cu ajutorul axiomei 
paralelelor Q, deci adevărul lui P se întemeiază pe adevărul lui Q, sau Q 
implică P. Să mai notăm că aceste propoziţii prime (axiome, definiţii etc.) 
nu sunt, toate, propoziţii de identitate, cum credea Leibniz, sunt doar 
propoziţii luate fără demonstraţie. 

Reţinem deci că axiomele şi teoremele teoriei, plus regulile de 
inferenţă prin care se demonstrează ele, constituie raţiunea asertării 
acestor propoziţii. 

Ultima propoziţie este cunoscută în literatura de specialitate sub 
denumirea de “ipoteza generalizată a continuului". 

Care este situaţia acestei propoziţii? 

După cum au demonstrat Godel (1938) şi Cohen (1967), 
propoziţia “2 K n = N n + 1 " are un comportament logic aparte. 

în primul rând, propoziţia nu poate fi demonstrată în sistemele 
formale ale teoriei mulţimilor. în schimb, propoziţia, sau negaţia ei, poate 
fi anexată axiomelor unui atare sistem fără ca prin aceasta sistemul să 
devină inconsistent. 

Situaţia aminteşte întrucâtva de axioma paralelelor din geometria 
euclidiană, care, prin negaţie, a dus la alte sisteme geometrice, la fel de 
consistente logic. Prin urmare, raţiunea acestei propoziţii este dată de 
consistenţa cu alte propoziţii (cu propoziţiile unui anumit sistem). 

Nou în cazul de faţă este că atât propoziţia, cât şi negaţia ei, sunt 
la fel de întemeiate logic. 

înseamnă deci că nici propoziţiile prime nu sunt toate la fel 
pentru că, deşi consistente, semnificaţiile pe care le configurează ele pot 
fi foarte diferite (într-un caz consistenţa logică este asociată spaţiului 
euclidian, în celălalt caz ea este asociată unor spaţii de alt gen). 

La fel stau lucrurile în cazul teoriei mulţimilor unde avem de-a 
face cu mulţimi libere faţă de ipoteza continuului sau, dimpotrivă, 
mulţimi construite în dependenţă de această ipoteză. 

Să finalizăm. Există, din câte ne dăm seama, câteva tipuri mari de 
întemeiere logică a propoziţiilor date, în principal, de: 

• principiile logice (pentru propoziţiile necesare); 

• corespondenţa cu stările de fapt (pentru propoziţiile factuale); 

• derivabilitatea logică (pentru propoziţiile demonstrabile); 

• consistenţa logică (pentru propoziţiile adevărate dar ne¬ 
demonstrabile). 

Nu pretind că aceste tipuri de întemeiere logică sunt singurele 
posibile şi nici că ar fi independente unele de altele. în definitiv, 
consistenţa înseamnă şi necontradicţie şi atunci ultimul caz ar putea fi 
subsumat primului care este mult mai general (din motive de simplitate 
am preferat să le discutăm, totuşi, separat). De asemenea, nu-mi dau 
seama dacă formulele (1) şi (2) sunt valabile în general sau dacă nu 
cumva ele se referă doar la categoria propoziţilor demonstrabile, 
chestiunea s-ar mai putea încă discuta. 

Ceea ce trebuie, iarăşi, observat este legătura foarte strânsă dintre 
definiţia, criteriul şi temeiul adevărului înţeles aici ca principiu. 


5.5. Privire generală 
asupra principiilor 


închei prezentarea principiilor cu câteva observaţii de interes 
mai general. 

Primul lucru pe care vreau să-l observ este că în logică 
semnificaţia termenului "principiu" nu este peste tot aceeaşi, că nu avem 
de-a face cu un termen univoc. De pildă, principiul silogismului, principiul 
dublei negaţii, principiile definiţiei, principiile demonstraţiei etc. nu sunt 
principii în sensul celor discutate, ele sunt denumirile unor legi sau reguli 
logice (în loc de principiile definiţiei mai putem spune regulile definiţiei, 
şi tot aşa în cazul demonstraţiei). 

Acelaşi echivoc îl întâlnim şi în unele ştiinţe particulare. în 
cartea lor, Teorii, legi, ipoteze şi concepţii în biologie (Bucureşti, 1992), 

autorii Gh. Mohan şi P. Neacşu enumeră în jur de treizeci de legi şi peste 
cincisprezece principii. Având în vedere că autorii nu îşi explică termenii, 
îmi este greu să înţeleg de ce adevăruri generale precum: 

"Toate sunt legate de toate", 

"Natura se pricepe cel mai bine", 

"Totul trebuie să ducă undeva" etc. 

sunt legi şi nu sunt principii. Şi de ce aceste aşa-zise "legi" aparţin 
neapărat biologiei şi nu filosofiei, să zicem? 

Nici în cartea lui Gh. Huţanu, Pricipiişi legi fundamentale în fizică 
(Bucureşti, 1976), nu găsim o abordare foarte clară a problemei deşi 
scopul cărţii este tocmai acesta (despre principii, de exemplu, se spune că 
sunt axiomele fizicii, iar despre legi că exprimă legătura dintre mărimile 
fizice ce caracterizează fenomenul). 

Cu ceva mai multă îngrijire se pronunţă Stoian şi Valeria Petrescu 
în cartea lor Principiile termodinamicii. Inspiraţi de unele lucrări de 
filosofia ştiinţei, cei doi autori introduc noţiunea de cercetare în zona din 
spatele principiilor. în viziunea lor, "în această zonă se efectuează 
cercetările cele mai dificile din punct de vedere conceptual, pentru că 
acolo nu se dispune încă de principii ". 21 

Istoria unei ştiinţe cum este fizica, se arată mai departe, poate fi 
împărţită în cel puţin două etape. 0 primă etapă, care este şi cea mai 
lungă, are ca punct de plecare observaţia metodică a faptelor, iar ca 
punct de sosire principiile. Cea de-a doua etapă are ca punct de plecare 
principiile şi ca punct de sosire legile. Prin urmare, numai legile se 
demonstrează, principiile se obţin prin generalizare inductivă, ele sunt 
doar confirmate, nu demonstrate (aprecierea este valabilă şi pentru 
logică). 

Vorbind despre principiile ştiinţei şi ale filosofiei poate că nu este 
lipsit de interes să vedem ce asemănări şi ce deosebiri există între 
acestea şi principiile logicii. 

în ce priveşte aseamănarea cu principiile filosofiei, cred că primul 
lucru care s-ar putea invoca este marea lor generalitate. Am spus încă 
de la începutul acestei discuţii că principiile logice pot fi înţelese şi ca 


21 S. Petrescu şi V. Petrescu, Principiile termodinamicii, Editura Tehnică, Bucureşti, 
1983, p. 11. 

principii ontologice (sub aspect ontologic ele fixează ceea ce am numit, 
cu altă ocazie, "ontologia minimală" a unei teorii). 

Asemănarea cu principiile ştiinţei trebuie căutată în planul 
consecinţelor lor metodologice. De exemplu, o schemă inferenţială cum 
este raţionamentul disjunctiv: 

Sau P sau Q\ 

Dar nu este adevărat P, 

Deci este adevărat Q, 

nu poate fi validă decât în condiţiile bivalenţei şi a terţului exclus. 

De ce? 

Pentru că acestei scheme de inferenţă îi corespunde legea logică 
[(Pv<?)&P]^<2 

valabilă doar în logica bivalentă, nu şi în logica trivalentă a lui 
tukasiewicz unde pentru P = Vz, şi Q = 0 valoarea expresiei este 0. 
Nefiind lege logică, în acest sistem nici schema de inferenţă nu mai poate 
fi validă. 

Ordinea, prin urmare, pare a fi aceasta: 

Principiu -► legea logică-► schema de raţionare 

Dacă este adevărat că legile logice guvernează validitatea 
inferenţelor şi că principiile dau seama de natura acestor legi, atunci 
înţelegem că între principii şi validitatea, respectiv, nevaliditatea 
raţionamentelor legătura este foarte strânsă. Orice modificare la nivelul 
principiilor se va resimţi la nivelul legilor, şi, implicit al raţionamentelor, 
însă nu este obligatoriu ca orice schimbare în planul legilor să ducă 
neapărat la o modificare în planul principiilor. Să nu uităm că principiile 
stau "deasupra" teoriilor, cel mai adesea ele se formulează la nivel "meta", 
având proiecţii la nivelul fiecărei teorii logice în parte. Modificarea 
principiului poate fi suficientă pentru modificarea proiecţiei, însă numai 
modificarea proiecţiei nu poate duce la modificarea principiului. 

Este drept, pe de altă parte, că fiecare achiziţie importantă a 
logicii, iar logica paraconsistentă este una dintre achiziţiile ei de dată 
foarte recentă, ne pune în situaţia de a regândi statutul acestor principii. 
Ca orice altă ştiinţă, logica evoluează prin modificarea continuă a 
fundamentelor ei. 

S-a pus problema de ce trebuie limitată discuţia neapărat la aceste 
patru principii, de ce nu există mai multe principii sau chiar mai puţine? 
Nu cumva este vorba de o “moştenire de familie" cum s-a spus la un 
moment dat, o moştenire de care încă nu ne putem despărţi? 

Logica este o ştiinţă istorică, cu siguranţă că până la urmă lucrurile 
se vor schimba şi în această privinţă, însă modificări de o asemenea 
adâncime nu se fac oricum, ele sunt rezultatul unor îndelungi acumulări. 
Leibniz a pus de foarte mult timp această problemă (am văzut că el nu 
admite decât două principii - principiul noncontradicţiei, căruia îi 
subsumează şi principiul terţului exclus, şi principiul raţiunii suficiente), 
însă logica nu va da curs acestei simplificări, dimpotrivă, ea a adăugat 
pur şi simplu principiul raţiunii suficiente celor trei principii existente 
deja. 

Ceva mai aproape de zilele noastre, B. Russell reia problema şi 
declară că prioritare pentru logica modernă sunt alte principii, de 
exemplu, principiul implicării adevărului prin adevăr. 

Dar este acesta un principiu cu adevărat nou, nereductibil la alte 
principii? 

Părerea mea este că nu, mai ales că şi acest principiu poate primi 
o interpretare ontologică - implicarea existentului prin existent. 
Particularizat la lucruri, s-ar putea spune că existenţa unui lucru este 
întotdeauna implicată de (sau provine din) existenţa unui alt lucru. Or, 
acesta este deja unul dintre primele înţelesuri ale principiului identităţii. 

Concluzia este una singură: principiile logice exprimă condiţiile 
generale ale existenţei şi gândirii, ele ţin de însuşi fundamentul ştiinţei 
logicii, astfel că, orice achiziţie la nivelul acestei ştiinţe va ridica noi 
probleme în înţelegerea principiilor. Niciodată aceste probleme nu au 
demonstrat că s-au schimbat principiile, ceea ce se schimbă de fiecare 
dată sunt doar condiţiile aplicării lor. 

APLICAŢII 


1) Ce este logica? Găsiţi şi alte definiţii ale logicii şi arătaţi în ce raporturi stau 
ele cu definiţiile studiate. 

2) întocmiţi o listă cu principalele concepte introduse în acest capitol. Arătaţi, 
apoi, cum se definesc ele. 

3) Comparaţi semnificaţia termenului “logică" din definiţiile examinate în acest 
capitol cu semnificaţia lui din următoarele titluri de lucrări: 

Logica cercetării (K. Popper), 

Logica dinamică a contradictoriului (Şt. Lupaşcu), 

Logica sentimentelor (Th. Ribot), 

Logica recesivităţii (M. Florian), 

Logica rezonanţei (Şt. Odobleja). 

4) Ce se înţelege prin “metodă” şi care sunt cele mai importante metode logice? 
Cum argumentaţi calitatea logicii de “organon”? 

5) Ce este şi din ce se compune limbajul? 

6) Construiţi un limbaj în alfabetul A = {1,0}. Găsiţi regulile sintactice şi 
semantice în baza cărora să puteţi determina vocabularul limbajului 
considerat. 

7) Când spunem despre un limbaj că este natural şi când este el artificial? 

8) Ce fel de simboluri apar în expresia 

2AgN0 3 + Cu = Cu (N0 3 ) 2 4 - 2Ag ? 

Se poate spune că AgN0 3 este expresie într-un limbaj simbolic? Argumentaţi 
răspunsul. 

9) Ce este limbajul obiect, ce este metalimbajul şi de ce este necesară logic 
o asemenea distincţie? (răspundeţi pe bază de exemple) 

10) Care dintre următoarele expresii aparţin limbajului obiect, care aparţin 
metalimbajului şi de ce: 



Aplicaţii 


om, 

metalimbaj, 
termen, 
limbaj obiect, 
obiect, 


limbaj, 

număr care nu se divide exact la doi, 

cincisprezece, 

carte, 

termenul “carte", 


11) Ce exemple de principii cunoaşteţi din ştiinţă şi filosofie? Prin ce se 
aseamănă şi prin ce diferă ele de principiile logicii? 

12) în ce constau condiţiile de timp şi raport şi de ce este necesară menţinerea 
acestor condiţii în formularea principiilor logice? 

13) Identitatea cu sine este prima şi cea mai importantă consecinţă a definiţiei 
indiscernabilităţii la Leibniz. Cum demonstraţi acest lucru? 

14) Ce este substituţia salva-veritate şi ce legătură are ea cu principiul 
identităţii? 

15) Ce probleme ridică pentru principiul identităţii echivalenţa propoziţiilor? 

16) Scrieţi un scurt comentariu pe marginea ideii de contradicţie plecând de la 
următorul pasaj din Hegel. Arătaţi ce contradicţie este aceasta şi ce 
relevanţă are ea pentru înţelegerea principiului noncontradicţiei. 

Contradicţia este rădăcina oricărei mişcări şi vieţi; numai întrucât ceva 
posedă în el însuşi o contradicţie, acest ceva se mişcă, are impulsuri şi 
activitate. 


Dar experienţa curentă arată că există chiar o mulţime de lucruri 
contradictorii, de instituţii contradictorii etc., a căror contradicţie nu 
provine numai din reflectarea exterioară, ci rezidă în ele însele. 
Contradicţia nu trebuie, apoi, considerată drept o anomalie care s-ar 
întâlni ici şi colo, ea este negativul conform determinaţiei esenţiale a 
lui, ea este principiul oricărei automişcări, care nu este decât 
manifestarea contradicţiei. însăşi mişcarea exterioară, sensibilă, este 
fiinţa determinată, nemijlocită a contradicţiei. Un lucru nu se mişcă 
numai întrucât el în această clipă e aici, iar în clipa următoare dincolo, 
ci întrucât el e în una şi aceeaşi clipă aici şi nu aici, întrucât el e şi nu e 
în acelaşi timp în acest aici. Trebuie să acceptăm contradicţiile 
descoperite de vechii dialecticieni în procesul mişcării; însă de aici nu 
urmează că mişcarea nu există ci, din contră, că mişcarea este însăşi 
contradicţia concret existentă. (Hegel, Ştiinţa logicii, pp. 426-427). 

17] Principiul ex falso quadlibet este acelaşi cu principiul noncontradicţiei? Daţi 
exemple de contradicţii inofensive (intenţionate şi/sau neintenţionate], 
în ce raporturi stau ele cu principiul ex falso? 

18] Principiul terţului exclus este acelaşi cu principiul bivalenţei? 

19] Găsiţi exemple de propoziţii pentru care disjuncţia P v P să nu mai dea o 
propoziţie adevărată. 

20] Ce înţelege Leibniz prin raţiune suficientă şi teniei ? 

21] Câte tipuri de întemeiere logică cunoaşteţi? Răspundeţi pe bază de exemple. 




m 

NOŢIUNI. TERMENI, 
CONCEPTE 




Noţiuni , termeni, concepte 


Nemulţumit de tratamentul la care îl supune suveranul Prusiei, 
Voltaire se adresează nepoatei sale favorite din Paris. 

Pentru propria mea învăţătură, vreau să întocmesc un mic dicţionar 
necesar în relaţiile cu regii. 

Prietenei înseamnă robulel 

Dragă prietene, vrea sa spună: mi-ai devenit indiferent. 

Te voi face fericit, trebuie tradus prin: te voi tolera atâta timp cât îmi vei 
fi de folos. 

Vino să mănânci deseară cu mine înseamnă: vino să-mi bat joc deseară 
de dumneata. 

E un dicţionar care s-ar putea îmbogăţi; ar putea alcătui chiar un 
capitol din Enciclopedie. 1 

Dincolo de interesul său literar şi istoric, textul lui Voltaire este 
important şi pentru observaţia deosebit de interesantă pe care o face 
în legătură cu limbajul. Este vorba de faptul că expresiile folosite de 
noi în limbaj, chiar şi cele mai uzuale, pot avea uneori un cu totul alt 
înţeles decât înţelesul lor obişnuit. Nu o dată se întâmplă ca "da" să 
însemne "nu", "alb" să însemne "negru" sau "prieten" să însemne "rob", 
ca în acest Dicţionar. De altfel, nu peste foarte mult timp un alt mare 
om de spirit francez avea să spună că "Dumnezeu i-a dat omului cuvintele 
pentru a-şi putea ascunde gândurile". 

Şi într-un caz şi în altul este vorba de cuvinte (expresii), pe de o 
parte, şi de ceea ce exprimă aceste cuvinte, pe de altă parte. Pentru 
primele folosim în logică categoria de termen, pentru celelalte, categoria 
de noţiune, respectiv, concept. 

întrebarea este ce importanţă logică prezintă termenii, respectiv, 
noţiunile? De ce se studiază în logică aceste probleme? 

Deşi scopul logicii, arată P. Hurley, este analiza şi evaluarea argumen¬ 
telor, unele probleme legate de semnificaţia termenilor ocupă un loc 
destul de important. Argumentele se compun din propoziţii, propo¬ 
ziţiile din termeni, termenii au semnificaţii, iar aceste semnificaţii sunt 
date (sau pot fi date) prin definiţie. Este explicabil, atunci, conchide 
Hurley, de ce logica se ocupă alături de argumente (raţionamente) şi de 
analiza propoziţiilor, a termenilor şi a definiţiilor. 2 


1 Voltaire, Opere alese, voi. 3, Editura de Stat pentru Literatură şi Artă, Bucureşti, 
p. 291. 

2 P. Hurley, A Concise Introduction to Logic, p. 74. 

Din câte putem observa, Hurley leagă studiul termenilor de 
studiul argumentelor, adică de însuşi obiectul logicii, însă, dacă vom 
înlocui în acest text "propoziţie" cu "judecată" şi "termen" cu "concept" 
sau "noţiune", afirmaţia lui nu va fi mai puţin adevărată: argumentele 
se compun din judecăţi, judecăţile din noţiuni, respectiv, concepte, iar 
semnificaţiile acestor noţiuni sunt (sau pot fi) date prin definiţie . 
Prin urmare, înainte de a studia raţionamentul - problema centrală 
a logicii - se cer lămurite alte câteva chestiuni, inclusiv problema 
noţiunilor, a termenilor şi conceptelor. 


CE ESTE NOŢIUNEA? 


Termenul "noţiune" provine din limba latină unde notio ( notionis ) 
înseamnă ştiinţă, cunoaştere. 

Sive notionis populi romano, spune Cicero, adică fără ştirea 
( cunoaşterea ) poporului roman. 

Sine notionis rerum non licebat, fără cunoaşterea lucrurilor nu 
putem trăi. 

în versiunea latinească a Organonului aristotelic, termenul notio 
a devenit sinonimul grecescului logos. Pentru detalii să urmărim un scurt 
comentariu al lui Mircea Florian la un text din Topica unde termenul 
logos a fost tradus prin noţiune. 

Mai întâi textul aristotelic: 

Fiindcă într-o discuţie nu este posibil ca să aducem lucrurile înseşi, ci 
trebuie să ne folosim, în locul lor, de cuvintele care le simbolizează, noi 
credem că ceea ce este valabil pentru cuvinte este valabil şi pentru 
lucruri unde se întrebuinţează pietricele, ca în calcul. Dar, în acest caz, 
nu există asemănare, căci cuvintele sunt în număr finit, ca şi mulţimea 
noţiunilor, în timp ce lucrurile sunt nenumărate. De aceea, aceeaşi 
noţiune şi acelaşi cuvânt trebuie să desemneze mai multe lucruri. 3 

Să vedem acum şi comentariul lui Mircea Florian: 

Termenul grec este acel cu numeroase sensuri, dar tipic pentru 
gândirea greacă, de logos. Unii traduc acest cuvânt prin "definiţie", alţii 
(...) prin acel de "formulă", ceea ce este foarte vag. Ţinând seama de 
legarea lui "logos" de termenul "cuvânt", "nume" (ouopa), credem că 
este mai potrivit a vorbi de "cuvinte" şi "noţiuni" căci Aoyo<; are şi 
sensul de noţiune, judecata fiind Aoyoţ ATTO(paimx6<; (declaraţie, 
enunţare), iar raţionamentul este un (TuAAoyiCTpoCT, adică o unire de 


3 Aristotel, Organon IV, p. 269-270. 

noţiuni. De altminteri, nu există nicio deosebire apreciabilă între 
noţiune şi definiţie. Definiţia este totdeauna o determinare a noţiunii. 4 

Nu numai în limba română, ci şi în alte limbi întâlnim această 
echivalare dintre logos şi noţiune, însă, odată impus, termenul va suferi 
multiple resemnificări devenind, în timp, sinonim cu "idee", respectiv, 
"concept". Ceea ce nu înseamnă că vechiul lui înţeles ar fi dispărut. 
Când spui, de exemplu, despre cineva că are noţiunea cutărui lucru 
presupui că respectiva persoană ştie câte ceva despre acel lucru. A avea 
noţiunea a ceva, a înţelege noţiunea, a-şi schimba noţiunea, a dezvolta 
noţiunea, iată doar câteva contexte ale limbii române în care noţiunea 
şi-a păstrat semnificaţia ei originală de ştiinţă, respectiv, cunoaştere. 

De ce am ţinut să fac aceste pecizări? 

Pentru că, pe lângă semnificaţia sa logică, termenul "noţiune" are 
şi câteva semnificaţii extralogice foarte importante, care nu trebuie 
confundate. Una este noţiunea văzută sub aspect logic, de exemplu, şi cu 
totul altceva noţiunea privită sub aspect gnoseologic sau psihologic. Eu 
cred că puţinele progrese înregistrate de teoria noţiunii până în 
momentul de faţă se datorează, între altele, şi faptului că logicienii nu au 
făcut această distincţie între semnificaţiile termenului "noţiune”, sau, 
chiar dacă au facut-o, nu au exploatat-o îndeajuns. 

în limba română termenul "noţiune" a intrat destul de târziu. Se 
pare că primul care a folosit acest termen într-un context logico-filosofic 
a fost Timotei Cipariu în traducerea cărţii lui Krug, Elemente de Filosofie 
(Blaj, 1861). Termenul "concept" a apărut ceva mai devreme, el fost 
introdus de Eftimie Murgu în cursul său de logică de la Academia 
Mihăileană din laşi (1834). Cei doi termeni s-au impus destul de rapid 
devenind în scurt timp forme de exprimare cât se poate de obişnuite. 
De exemplu, în Logica lui Bărnuţiu (1871) apare atât "noţiune", cât şi 
"concept"; la fel în logica lui V. Lucaciu (1874). în schimb, în Logica lui 
Maiorescu (1876) apare numai "noţiune". 

0 ciudăţenie asupra căreia de asemenea doresc să atrag atenţia 
este că, deşi termenul "noţiune" există în toate limbile moderne, inclusiv 
în cele de circulaţie, teoria noţiunii aproape că a dispărut din manualele 
de logică. Personal, nu cunosc niciun singur manual de limbă engleză care 
să discute, fie şi pe scurt, problemele noţiunii. Fenomenul a fost sesizat, 
la vremea lui, şi de Petre Botezatu: 


4 M. Florian, nota 12 la Respingerile sofistice, în Aristotel, Organon IV, p. 270. 

în logica modernă, teoria noţiunilor a fost înlocuită cu studiul 
termenilor. Se studiază noţiunea doar în funcţia ei de termen, adică de 
componentă a funcţiilor propoziţionale, şi aceasta doar în treacăt, 
foarte pe scurt Putem spune că toria noţiunilor aproape a dispărut 
din logica modernă - în special din tratatele de logică matematică. 
Teoria noţiunilor trebuie să aibă loc în logica modernă, desigur nu 
vechiul loc de teorie de bază a logicii, dar ea trebuie tratată în cadrul 
logicii claselor, din care face parte în mod organic. 5 

Nu ştiu dacă teoria noţiunilor trebuie văzută neapărat ca făcând 
parte din logica claselor, părerea mea este că nu, însă observaţia autorului 
mi se pare cât se poate de justă. Teoria noţiunii trebuie reluată în vederea 
racordării ei la temele şi problemele logicii moderne. 


1.1. Definiţia tradiţională a noţiunii. 

* * * 

Discuţii critice 

1 


Cum se defineşte din punct de vedere logic noţiunea? 

în literatura românescă a circulat mult timp următoarea definiţie: 
noţiunea este formă logică elementară ce reflectă clase de obiecte şi 
fenomene precum şi proprietăţile generale (uneori se mai adaugă şi 
esenţiale ) ale acestora. 

Din punctul meu de vedere, definiţia este criticabilă sub cel puţin 
trei aspecte. 

în primul rând, nu ştiu cum trebuie înţeleasă afirmaţia potrivit 
căreia "noţiunea este formă logică". Dacă avem în vedere ideea de formă 
logică definită în Introducere, atunci categoric noţiunea nu mai este 
formă, ea este doar conţinutul exprimat de o expresie care, eventual, 
poate avea o anumită formă. 

Fără a intra în detalii reamintesc în legătură cu această problemă 
distincţia pe care o face logica elementară între noţiunile pozitive şi 
noţiunile negative. Pentru problema în discuţie este important să 
observăm că uneori aceeaşi noţiune negativă poate fi exprimată atât în 


5 P. Botezatu, Introducere în logică, voi. II, p. 7. 

formă pozitivă, cât şi în formă negativă, de unde deducem că nu forma 
de exprimare dă caracterul noţiunii, ci cu totul altceva. De pildă, pot 
spune daltonist sau pot spune om care nu distinge roşu de verde, noţiunea 
este aceeaşi. 

Caracterul (tipul) noţiunii este dat de modul în care se predică ea, 
eventual de obiectele asupra cărora se predică, şi nu de forma de expri¬ 
mare a noţiunii într-un limbaj sau altul (adeseori aceeaşi noţiune are 
forme diferite de exprimare, fie în acelaşi limbaj, fie în limbaje diferite). 

Sigur că nimic nu ne împiedică să dăm termenului "formă logică" 
o altă semnificaţie, să creăm o ambiguitate, cum se spune, însă aceasta va 
spori şi mai mult confuzia, aşa că cel mai corect ar fi să îl evităm. 

Este, apoi, noţiunea ceva elementar? 

Nu intru deocamdată în detalii, dar sper totuşi ca cititorul să-şi 
dea seama că departe de a fi ceva elementar, noţiunea este un adevărat 
"complex" logic în analiza căruia suntem adeseori nevoiţi să intervenim 
cu mijloace logice mai tari. 

în fine, ce înseamnă că noţiunea reflectă ceva? 

Această particularitate a definiţiei ţine de o anume viziune 
asupra cunoaşterii, viziune de inspiraţie marxistă care a dominat 
literatura epistemologică de la noi până nu demult - cunoaşterea ca 
reflectare subiectivă a lumii obiective (pentru Engels, de exemplu, 
noţiunile erau imaginile mentale ale lucrurilor). Or, aceasta dă definiţiei 
noastre o tentă mai curând gnoseologică, şi chiar psihologică, decât 
una strict logică. în plus, definiţia este prea îngustă, ea lasă pe dinafară 
tipuri foarte importante de noţiuni. 

Ce reflectă, de exemplu, noţiunea cel mai mare număr natural ? 
Sau trapez cu toate laturile egale ? 

Proprietăţi da; dar obiecte? 

Suntem în situaţia de a spune că mulţimea obiectelor este vidă, 
dar atunci ale cui sunt proprietăţile? 

în cunoscutul sau Dicţionar de logică, Gh. Enescu are următoarea 
formulare: „noţiunea este categoria logică constând dintr-un ansamblu 
de determinări relative la un obiect real sau numai presupus" (pag. 225). 
După cum precizează chiar autorul, nu este vorba de o definiţie riguroasă 
(a se vedea şi circularitatea definiţiei), ci doar de o "caracterizare 
aproximativă". 



Ce este noţiunea 


1.2. Definiţia logică a noţiunii 


La întrebarea "ce este noţiunea?" suntem tentaţi să răspundem 
printr-o definiţie sau printr-o propoziţie care ţine loc de definiţie. 
Spunem: 

“Noţiunea este...", 

“Noţiunea înseamnă ..." 

"înţelegem prin noţiune ...". 

Din păcate, niciuna dintre aceste formule definiţionale nu poate 
evita pericolul cercului vicios, aşa că voi încerca să pun problema altfel. 
Nu voi spune ce este noţiunea, cum se procedează de obicei în asemenea 
situaţii, ci când ceva anume este noţiune. 

Definiţia pe care eu o propun noţiunii va fi, prin urmare, o formă 
a definiţiei condiţionale: 

A este noţiune dacă şi numai dacă: 

1) A se predică adevărat sau fals despre anumite obiecte, 

2) Predicat despre un anumit obiect, A implică, la rândul său, 
alte predicaţii. 

3) A se exprimă în limbaj printr-un termen sau combinaţie de mai 
mulţi termeni. 

Filosof, de pildă, se predică în mod adevărat despre Socrate şi 
în mod fals despre Aristide. 

Totalitatea lucrurilor despre care noţiunea se predică în mod 
adevărat formează sfera sau extensiunea noţiunii. 

Niciodată însă noţiunea nu se predică simplu, întotdeauna ea 
implică alte predicaţii. Spunând, de exemplu, că Socrate este filosof, 
spunem automat că el este om, că este cultivat, înţelept, în general tot 
ceea ce mai poate fi un filosof. 

în fine, noţiunea se exprimă în limba română printr-un anumit 
termen - termenul "filosof". 

Poate că exemplul meu nu a fost foarte bine ales având în 
vedere că filosof se spune cam la fel în toate limbile, însă o altă noţiune, 
să zicem om, se exprimă în limbi diferite prin termeni diferiţi. Faptul că 
noţiunea om este generală, pozitivă, concretă, distributivă etc. etc. nu se 
datorează în niciun caz faptului că în limba română noţiunea se exprimă 

prin "om", în franceză prin "homme", în engleză prin "man" şi aşa mai 
departe. Noţiunea este ceea ce rămâne invariant în trecerea de la o 
exprimare la alta. 


1.3. Structura noţiunii. Conţinut, 

* B * 

sferă, intensiune, extensiune 


Definind noţiunea în termeni de implicaţie şi predicaţie, avem cel 
puţin garanţia că suntem pe terenul logicii, pentru că, spuneam ceva 
mai sus, definiţiile care se dau astăzi noţiunii sunt, în general, definiţii 
extralogice (în speţă, gnoseologice şi psihologice). 

Categoriile tradiţionale ale teoriei noţiunii sunt conţinutul şi sfera. 
Conţinutul noţiunii se compune din elementele pe care noţiunea le 
implică, iar sfera se compune din elementele la care noţiunea se aplică. 

"Aplicaţie" aici poate fi luat în două sensuri: 

1) Ca predicaţie, când spunem că ceva se predică despre altceva 
(de exemplu, om, despre Socrate). 

2) Ca aplicaţie funcţională (sau funcţie). în acest caz, sfera noţiunii 
corespunde mulţimii de obiecte pentru care o funcţie propoziţională, 
să zicem A(x), ia valoarea v (= adevărat). 

Concret, dacă A este noţiunea Om, funcţia propoziţională cores¬ 
punzătoare ei este Om(x) şi se va citi "Om de x" sau "x este om ". 
Mai departe, dacăx = Socrate se obţine propoziţia "Om (Socrate)" (citeşte: 
Om de Socrate sau Socrate este om). întrucât propoziţia este adevărată, 
Socrate aparţine sferei noţiunii om. 

Cititorul mai puţin familiarizat cu terminologia funcţiilor ar trebui 
să reţină două lucruri: 

1) într-o propoziţie singulară gen "a este A", noţiune este 
întotdeauna A, în timp ce a este obiect din sfera noţiunii (conform primei 
condiţii din definiţia noţiunii). 

2) Obiectul a cade în sfera noţiunii A dacă şi numai dacă propoziţia 
singulară "a este A" este adevărată. 

Aşadar, din propoziţie luăm act de sfera noţiunii şi tot cu ajutorul 
propoziţiei determinăm conţinutul noţiunii. 

Ce este acest conţinut? 

Conform celor spuse, conţinutul este totalitatea notelor pe care 
noţiunea le implică. Mai simplu, dacă o noţiune A implică o altă noţiune 
II, atunci B este notă din conţinutul noţiunii A (a se reţine acest mic 
amănunt: notele noţiunii sunt tot noţiuni). 

Ce înseamnă însă că o noţiune implică o altă noţiune? 

Noţiunea A implică noţiunea B dacă orice obiect despre care 
se predică noţiunea A este în acelaşi timp un obiect despre care se 
predică B. 

Reformulat: noţiunea A implică noţiunea B dacă pentru orice 
obiect x din sfera lui A, propoziţia “x este A" implică (atrage după sine) 
propoziţia “x este B". De exemplu, "Socrate este filosof" implică "Socrate 
este om" (nu poate fi adevărată prima fără a doua), deci om este notă din 
conţinutul \u\ filosof 

Revenind la teoria reflectării am putea spune, eventual, că nota 
este imaginea (reflectarea) prin noţiune a proprietăţii obiectului. Fiind 
noţiuni, notele aparţin planului logic, în timp ce proprietăţile aparţin 
planului ontologic (obiectelor). 

Mulţi autori preferă distincţiei conţin ut-sferă distincţia inten- 
siune-extensiune (în loc de intensiune se mai spune uneori şi 
comprehensiune), ceea ce, din punctul meu de vedere, nu este tocmai 
corect. Cei doi termeni au intrat în vocabularul logicii prin Logica de la 
Port-Royah însă au suferit în decursul timpului tot felul de modificări. 

în general, prin "extensiune" înţelegem clasa (mulţimea), iar 
prin "intensiune" (sau "comprehensiune") proprietatea definitorie a 
clasei. De exemplu, extensiunea ..., -4, -2,0, 2, 4, ... are ca intensiune 
proprietatea de a fi număr par. Prin urmare, M = {..., -4, -2, 0 2, 4,...} 
este clasa dată în extensiune, iar M = {x: Par (x)} este aceeaşi clasă 
dată în intensiune. 

Ultima identitate se citeşte: "clasa acelor elemente x astfel că 
x este par" (sau "Par de x"). 

Dacă a aparţine clasei M, atunci a are proprietatea par, şi invers, 
dacă a este par, atunci a aparţine clasei M. Simbolic: 

ae M<^>Par[a) (1) 

Propoziţia "a e Af" este o propoziţie de extensiune, iar "Par(a)" 
este de intensiune. 

Atenţie, însă! Propoziţiile de extensiune nu sunt aceleaşi cu pro¬ 
poziţiile extensionale după cum nici propoziţiile de intensiune nu 

sunt aceleaşi cu propoziţiile intensionale (vezi cap. 111, propoziţii de 
intensiune şi de extensiune). 

Cele două propoziţii ,"a e M", respectiv, Par(a) sunt echivalente, adică 
sunt adevărate împreună sau false împreună şi nu pot fi una adevărată şi 
una falsă. Am redat această echivalenţă cu ajutorul simbolului "<=>". 

Relaţia (1) este un caz particular al relaţiei 

Vx[xg G<=>F(x)] (2) 

cunoscută în teoria mulţimilor sub numele de principiul ( axioma ) 
comprehensiunii. Unii îl numesc principiul separării (N. da Costa, de 
exemplu) de la faptul că orice proprietate separă din universul de discurs 
numai lucrurile care au acea proprietate 6 . 

0 ultimă observaţie: unei extensiuni pot să-i corespundă mai 
multe intensiuni (raport 1 la n) în timp ce o intensiune nu poate avea 
decât o singură intensiune (raport 1 la 1): 

Intensiune 


Extensiune 


... F, G, H, ... 



1.4. Sfera şi conţinutul 

înţelese ca mulţimi 

» » 


Cu aceste precizări revenim la problemele noţiunii. Introducem 
pentru început câteva simboluri: 


6 Dat fiind că permite derivarea paradoxului lui Russell, principiul separării a 
cunoscut diverse reformulări, însă deocamdată facem abstracţie de aceste probleme. 

Noţiuni: A, B, ... (respectiv A v A 2 ,...); 

Sfera noţiunilor A, B, ...: S A , S B ,...; 

Conţinutul noţiunilor A, B ,...: C A , C B , 

Note: F, G, H ,... (respectiv F v F 2 ); 

Variabile individuale: x,y,z, ... (respectiv x x x 2 , ...); 

Constante individuale: a , b ,... (respectiv a v a 2 ,... ); 

Simboluri cu semnificaţia lor obişnuită din logică şi teoria 
mulţimilor: =, V, 3, g # 6, u, n, c, 0; 

Simboluri auxiliare: (),[],{}. 

Dacă A este o noţiune oarecare, sfera şi conţinutul ei pot fi redate 
cu ajutorul următoarei figuri: 



Din câte putem observa, sfera şi conţinutul nu stau faţă în faţă 
ca extensiune şi intensiune, ci ca două extensiuni: 

$a = b - - > 

C a = {F,G,...} 

Am spus cu altă ocazie că această observaţie schimbă datele pro¬ 
blemei în abordarea logică a noţiunii (conceptului) întrucât conduce 
la câteva întrebări noi, nediscutate în teoria clasică a noţiunii: 

• Care este intensiunea clasei 5^? 

• Care este intensiunea clasei C A ? 

• Ce raport există între cele două intensiuni? 

La prima întrebare răspunsul este simplu: intensiunea clasei S A 
poate fi una sau mai multe note din conţinutul noţiunii A: 

S A = (x: F{x)} 

S A = {x: G{x)} (3) 


La un loc, aceste note alcătuiesc conţinutul specific al noţiunii A 
(simbolic, CS^). Vom spune, folosind conceptul de echivalenţă logică, că 
o notă aparţine conţinutului specific al noţiunii A, dacă şi numai dacă 
ea este logic echivalentă cu A. De exemplu, om este logic echivalentă 
cu noţiunea fiinţă raţională, deci fiinţă raţională face parte din conţinutul 
specific al noţiunii om; şi invers, om face parte din conţinutul specific al 
noţiunii fiinţă raţională. 

întrucât orice noţiune este echivalentă cu ea însăşi, orice noţiune 
face parte din propriul său conţinut specific. 

Există încă două forme de conţinut asupra cărora aş dori să 
atrag foarte pe scurt atenţia. Este vorba de conţinutul general al unei 
noţiuni şi de conţinutul ei total. 

Conţinutul general al noţiunii A, simbolizăm acest conţinut cu 
CG a , cuprinde note ce caracterizează nu doar obiectele ce cad în sfera 
noţiunii A, ci multe alte obiecte. De exemplu, biped este notă din 
conţinutul general al noţiunii om, pentru că orice om este biped, dar nu 
orice biped este om. 

Prin urmare, o noţiune B face parte din conţinutul general al 
noţiunii A dacă A îl implică logic pe B, dar nu şi invers. 

în fine, conţinutul total al noţiunii A (simbolic: CT^ este suma 
tuturor notelor ce caracterizează obiectele din sfera lui A 

Pentru ca o notă B să aparţină conţinutului total al noţiunii A este 
suficient să existe un singur obiect din sfera lui A care să fie B. Dacă 
există un singur om care are şase degete la o mână, atunci a avea şase 
degete la o mână este notă din conţinutul total al noţiunii om. 

Se poate demonstra uşor că între cele trei forme de conţinut au 
96 loc relaţiile: 


CS A cz GG a cz C7^ 


( 4 ) 


Observaţie. Atâta timp cât alte precizări nu se fac noi vorbim simplu despre 
conţinutul noţiunii înţelegând prin acesta conţinutul său general. Dacă situaţia 
o cere vom specifica, după caz, despre ce fel de conţinut este vorba. 


Cu aceasta am răspuns, sper, la prima întrebare. Să vedem în 
continuare cum s-ar putea răspunde la a doua întrebare, cea referitoare 
la intensiunea clasei C A . 

Aici lucrurile sunt ceva mai complicate. Intensiunea clasei C A este 
dată de acea notă (proprietate) ce caracterizează doar notele din 
conţinutul noţiunii A şi numai pe acestea. Dacă rămânem în continuare la 
noţiunea om, intensiunea lui C om va fi introdusă prin expresia "notă a 
noţiunii om". Simbolic: 


C om = {F: H[F)} (5) 

în care H este o prescurtare pentru "notă a noţiunii om". Aplicând lui 
biped definiţia (4) şi relaţia (2) obţinem echivalenţa 

biped e C om <=> biped este notă a noţiunii om (6) 

(citeşte: “biped aparţine conţinutului noţiunii om, dacă şi numai dacă 
biped este notă a noţiunii om"). 

Expresia "notă a noţiunii A" introduce relativ la noţiune o 
proprietate de tip superior, o proprietate de proprietăţi, în timp ce 
proprietăţile corespunzătoare notelor sunt, toate, proprietăţi de obiecte. 
Vom ierarhiza, atunci, proprietăţile pe care le vizează conţinutul noţiunii 
conform ierarhiei tipurilor (B. Russell): 

Tipul 1: proprietăţi de indivizi; 

Tipul 2: proprietăţi de proprietăţi de tipul 1; 

Tipul 3: proprietăţi de proprietăţi de tipul 2 etc. 

Conţinutul noţiunii este dat de proprietăţile de tipul 1, adică tipul 
cel mai mic. Acestea corespund proprietăţilor de indivizi (obiecte, în 
general). Proprietăţile de tipul 2 formează metaconţinutul; cele de tipul 3 
metametaconţinutul şi aşa mai departe, ierarhia rămâne deschisă. 

De pildă, în propoziţia "albul nu este o culoare întotdeauna 
plăcută" apar două proprietăţi - "culoare" şi "întotdeauna plăcut". 
Prima este de tipul 1, se aplică lui albul care aici este o proprietate 
reificată (un obiect), iar a doua este de tipul 2 (se referă la culoare) 7 . 

Teoria generală a noţiunii (conceptului) presupune deci o formă 
elementară a teoriei tipurilor şi aceasta din cel puţin două motive. întâi, 
pentru că în analiza logică a noţiunilor intervin mai multe categorii de 
proprietăţi care nu trebuiesc confundate. Este vorba, în primul rând, de 


7 Astfel de ierarhii întâlnim şi în cazul sferei, însă despre ele voi vorbi ceva mai 
departe, când voi prezena noţiunile generale colective. 

proprietăţi de obiecte, iar dacă aceste obiecte alcătuiesc sfera noţiunii, 
respectivele proprietăţi vor alcătui conţinutul. Este vorba, apoi, de 
proprietăţile proprietăţilor din conţinut care formează, după cum am mai 
spus, metaconţinutul. 

în fine, este vorba de proprietăţile noţiunii ca atare, proprietăţi 
care nu ţin nici de conţinut, nici de metaconţinut. Când spun "noţiunea 
om este nevidă", nevid este proprietate a noţiunii, eventual a noţiunii şi 
a notelor din conţinutul noţiunii, însă, în niciun caz, ea nu este o pro¬ 
prietate a unora pentru că este o proprietate a altora. Cele trei tipuri de 
proprietăţi sunt şi trebuie să rămână distincte. 

Acesta a fost primul meu argument în favoarea teoriei tipurilor cu 
aplicare la teoria noţiunii. 

Al doilea argument se referă la aşa-numita axiomă a silogismului 
din logica tradiţională - nota notes est nota rei ipsus (proprietatea 
proprietăţii este proprietatea lucrului însuşi) - însă şi acesta se reduce 
până la urmă tot la primul argument. 

După toate probabilităţile axioma i se datorează lui Aristotel care 
face în Categorii următoarea afirmaţie: 

Când un lucru este enunţat despre un altul, care este subiectul său, tot 
ce este enunţat despre acel predicat va fi de asemenea enunţat şi 
despre subiect. Astfel, om este enunţat despre un anumit om; dar şi 
animal este enunţat despre om; de aceea va fi enunţat, de asemenea, 
despre un anumit om; căci un anumit om este şi om şi animal. 8 

Aristotel atribuie aici o proprietate obiectului dat fiind că ea este 
în acelaşi timp o proprietate a noţiunii, iar raţionamentul care stă la baza 
acestei atribuiri pare a fi următorul: 

Socrate este om 

Omul este animal 

Socrate este animal 

Raţionamentul este, fără îndoială, valid, însă textul lui Aristotel 
spune cu totul altceva, şi anume, că animal se predică despre un anumit 
om (l-am numit Socrate) întrucât se predică despre om şi orice predicat 
al predicatului este, afortiori, un predicat al subiectului. 

Logica modernă ne învaţă cu totul altceva. Om se predică, 
într-adevăr, despre un anumit om, în cazul nostru Socrate, însă animal 


8 Aristotel, Categoriile, în Organon, I, p. 123. 



Ce este noţiunea 


nu se predică în acelaşi fel despre om cum se predică om despre 
Socrate. Când spunem "Socrate este om" înţelegem că Socrate cade în 
sfera noţiunii om, dar când spunem "Omul este animal" înţelegem cu 
totul altceva, şi anume, că tot ce este om este animal sau că „dacă x este 
om, x este animal, oricare ar fi x". Este vorba, aşadar, despre o predicaţie 
în primul caz şi despre o implicaţie în al doilea, iar forma corectă a 
raţionamentului va fi următoarea: 

Socrate este om 

Oricare ar fi x, dacă x este om, x este animal 

Socrate este animal. 

Dificultatea, prin urmare, provine din faptul că atât implicaţia, cât 
şi predicaţia se exprimă prin cuvântul „este", cuvânt care îndeplineşte 
în cele două propoziţii funcţii diferite. 

Atât în legătură cu a doua întrebare. 


1.5. Alte precizări privind conţinutul şi 
sfera noţiunilor 


Din câte ne-am putut da seama, notele din conţinutul noţiunii nu 
sunt toate la fel; unele sunt mai importante, altele mai puţin importante; 
unele aparţin tuturor elementelor din sferă, altele aparţin numai unora şi 
uneori chiar unui singur element. Conţinutul, prin urmare, poate suferi 
diverse nuanţări spre deosebire de sferă unde asemenea nuanţări sunt 
mai greu de făcut. 

0 clasificare aristotelică împarte notele în proprii, generice şi 
accidentale. Notele proprii aparţin tuturor elementelor dintr-o clasă şi 
numai lor. Dintre acestea unele sunt definitorii, altele nu. De exemplu, 
raţionalitate, comunicare prin grai articulat, producător de unelte etc. sunt 
nu doar proprii, ci şi definitorii pentru om, faţă de animal care râde 
(exemplul lui Aristotel) care este proprie fără a fi definitorie. 

Notele generice formează genul noţiunii (vezi mai departe 
categoriile de gen şi specie). 

în sfârşit, notele accidentale pot sau nu caracteriza obiectul, cum 
este pentru om faptul de a merge sau de a fi în repaus. 

Corespunzător, am putea vorbi de conţinutul propriu, conţinutul 
generic (eventual, general ) şi conţinutul accidental al unei noţiuni (las 
cititorului ca exerciţiu stabilirea unor eventuale corelaţii cu tipurile de 
conţinut introduse deja). 

Relativ la conţinutul noţiunilor s-ar mai putea introduce şi alte 
distincţii: actual-potenţial, cunoscut-necunoscut, obiectiv-subiectiv ş.a. 

înţeleg prin conţinut actual, conţinutul noţiunii la un moment dat 
(momentul vorbirii, eventual). Probabil că în conţinutul noţiunii om 
vor intra cândva note precum: imun sida, programat genetic, locuitor al 
altor planete etc. Ele sunt note potenţiale, iar conţinutul care cuprinde 
pe lângă notele actuale şi note potenţiale se va numi la, rândul său, 
conţinut potenţial. 

A nu se confunda conţinutul actual cu cel cunoscut, iar cel 
potenţial cu cel necunoscut. Orice notă potenţială este cunoscută, 
necunoscut este doar faptul dacă ea va caracteriza sau nu obiectele ce 
cad în sfera noţiunii respective. 

Cu totul altfel se pune problema în raport cu sfera unde“potenţial” 
ar putea fi mai uşor asimilat cu “necunoscut". Când biologul defineşte 
noţiunea coleoptere el nu exclude posibilitatea descoperirii de indivizi 
noi şi, prin aceştia, de specii noi. Obiecte noi aduc în discuţie proprietăţi 
noi şi împreună duc, fie la noţiuni noi, fie la modificări corespunzătoare 
în conţinutul unor noţiuni mai vechi. 

în sfârşit, prin conţinut subiectiv înţeleg ansamblul notelor pe care 
fiecare îl adaugă la conţinutul general al unei noţiuni. De regulă, noi 
înţelegem printr-o noţiune cam acelaşi lucru, altfel comunicarea dintre 
oameni ar deveni imposibilă, totuşi, nu există doi oameni care să 
gândească relativ la o noţiune exact acelaşi lucru. Există întotdeauna un 
adaus subiectiv care, după caz, poate fi mai mare sau mai mic. Unii vor 
adăuga la conţinutul noţiunii pisică note ca: gingăşie, eleganţă, supleţe, 
curăţenie şi altele de acest tip. Alţii, în schimb, vor adăuga: lene, 
prefăcătorie, cruzime etc. Uneori notele din conţinutul subiectiv trec 
pe planul întâi în timp ce notele din conţinutul obiectiv trec pe un plan 
secund (este cazul unor producţii artistice în genul cărţii lui Orwell, 
Ferma animalelor ). 

Se admite, în general, că noţiunea are o structură bidimensională, 
elementele ei structurale fiind sfera şi conţinutul. 

Aş dori să corectez această idee sub cel puţin două aspecte. în 
primul rând vreau să spun că noţiunea nu are o structură sau, cel puţin, 
nu una dintre cele atât de des invocate în limbajul obişnuit. 

Vorbind despre "structură socială", "structură şcolară", "structură 
familială" etc. înţelegem de fiecare dată mulţimi de elemente şi relaţii 
între aceste elemente. Esenţialul într-o astfel de structură este că relaţiile 
rămân aceleaşi, chiar dacă elementele ei se mai schimbă între timp. 
Acelaşi lucru este valabil şi despre structurile matematice. 

Există aşa ceva în cazul noţiunilor? 

Noţiunile sunt abstracţii, ele există în capul omului şi nu pot avea 
"părţi" sau "elemente componente" cum au toate celelalte structuri. Din 
câte s-a văzut, noţiunile implică ceva şi se aplică la altceva, de unde 
impresia că toate aceste lucruri implicate şi predicate sunt părţile sau 
elementele componente ale noţiunii. în realitate, acestea sunt doar 
asociate noţiunii, urmare a modului concret în care este utilizată noţiunea 
în limbaj. 

Dacă ţinem neapărat să păstrăm termenul "structură" în 
descrierea noţiunii, atunci trebuie spus că aici avem de-a face cu o 
structură funcţională, o structură ce poate fi sesizată doar din modul în 
care "funcţionează" noţiunea în limbaj. 0 noţiune care nu funcţionează 
în limbaj nu are niciun fel de structură, ea nici măcar nu poate fi numită 
noţiune. 

Admiţând că noţiunea ar avea o astfel de structură funcţională, 
structura ei este nu este bidimensională, cum s-ar putea crede la prima 
vedere, ci tridimensională. Cea de-a treia dimensiune din structura 
noţiunii este obiectul. 

Ce este acest obiect? 

Este un obiect abstract dat de totalitatea proprietăţilor pe care le 
vizează noţiunea în integralitatea lor logică. 

într-o exprimare mai liberă am putea spune că obiectul noţiunii 
este un fel de model al lucrurilor din sfera noţiunii. Dacă sub noţiunea A 
cad obiectele a lt a 2 , fiecare obiect a z este o particularizare în 
raport cu un obiect general a*. 

în reprezentare, de exemplu, proces psihic ce premerge noţiunii, 
noi reproducem doar trăsăturile generale ale lucrurilor şi nu lucruri 

concrete determinate în spaţiu şi timp (aceasta l-a şi făcut pe Cristian 
Wolf, logician german de la mijlocul secolului al XVIII-lea, să identifice 
noţiunea cu reprezentarea). 

Propoziţiile: “a* este 4"," a* este B” etc., care îl au ca subiect pe a*, 
sunt singulare doar ca formă, în realitate, ele sunt toate propoziţii 
universale. Ca să fiu şi mai clar, în propoziţia “omul este coruptibil" sau 
"omul este educabil" noi nu despre un om anume vrem să spunem că este 
coruptibil sau educabil, ci despre om în general. Acest "om, în general", 
"copac, în general", "casă, în general" etc. nu este altceva decât obiectul 
noţiunilor om, copac, casă. Prin urmare, sub masca unor propoziţii 
singulare se ascund propoziţii universale, iar rostul acestor obiecte este 
să redea generalitatea într-o formă mai simplă şi mai sugestivă. 

Chiar şi în propoziţiile singulare gen "Socrate este om" noi nu ne 
referim la un Socrate anume, vreau să spun la Socrate al unei împrejurări 
anume, să zicem Socrate în momentul condamnării lui la moarte, ci la 
Socrate în general , un Socrate al tuturor împrejurărilor. 

Dacă A este o noţiune oarecare, obiectul ei îl vom desemna cu 
expresia" A-obiect\ Mai mult, dacă din noţiunile A, Bse formează noţiunea 
AB, atunci AB-obiectul este un obiect abstract diferit atât de A-obiect , cât 
şi de B-obiect (obiectul noţiunii poet român nu este acelaşi nici cu obiectul 
noţiunii poet şi nici cu obiectul noţiunii român). 

Este important să aducem în discuţie această dimensiune din 
structura noţiunii? 

Părerea mea este că da, iar elementul de noutate pe care îl aduce 
ea este că admite existenţa obiectului chiar şi atunci când noţiunea este 
vidă. Se explică în felul acesta de ce putem noi vorbi despre lucruri care 
nu există în realitate sau care există altfel decât presupunem noi că există. 
Să luăm un mic exemplu. 

Fie propoziţia "Cercul pătrat nu există". 

întrebare: despre cine spunem noi în această propoziţie că nu 

există? 

Răspunsul vine de la sine: despre cercul pătrat. Dar ca să putem 
afirma ceva despre cercul pătrat, inclusiv faptul că nu există, el trebuie 
să aibă un gen de existenţă sau fiinţă. 

Acest gen de argument, numit de Al. Plantinga "argumentul clasic", 
a fost reluat în contextul logicii modale, mai exact, în filosofia lumilor 
posibile unde se discută şi astăzi. 9 


9 Pentru detalii vezi Al. Plantinga, Natura necesităţii, îndeosebi capitolele 7 şi 8. 

Ce există atunci, şi ce nu există când se afirmă că nu există cerc 
pătrat ? 

Evident, nu există obiectele la care să se aplice sau despre care să 
se predice noţiunea cerc pătrat , această noţiune este vidă. Pe de altă 
parte, noţiunea este legitimă din punct de vedere logic şi atunci există 
obiectul abstract cerc pătrat, adică obiectul noţiunii cerc pătrat. 
Dificultatea, prin urmare, provine din faptul că premisele şi concluzia 
argumentului clasic vorbesc despre lucruri diferite, lucruri pe care le 
desemnăm cu aceeaşi expresie - cerc pătrat. 10 

Ideea de obiect al noţiunii ar putea primi şi o altă justificare. Introducem în 
acest scop relaţia de echivalenţă modulară pe care o simbolizăm cu 

a » b (mod A) [1] 

şi pe care o citim: "a este echivalent cu b moduloA " [A este noţiune, iar a şi b obiecte 
din sfera noţiunii A). De exemplu, Socrate este echivalent cu Platon relativ la 
noţiunea om. Definiţia vrea să spună că toate obiectele din sfera unei noţiuni sunt 
obiecte de acelaşi fel, că sunt echivalente relativ la conţinutul noţiunii respective, 
în felul acesta, sfera noţiunii devine o clasă de echivalenţă. 

întrucât toate obiectele din sfera lui A sunt echivalente, putem considera că 
ele formează, la un loc, un singur obiect. Acesta este obiectul noţiunii A. 

Aşa cum spuneam şi ceva mai sus, obiectul noţiunii A este prototipul 
(modelul) obiectelor care cad sub A. Sfera lui A va putea fi definită pe baza acestei 
relaţii de echivalenţă modulară: 

S A = {x: x » a (mod A)} (2) 

Să notăm cu a acest obiect. Conform principiului comprehensiunii, un obiect 
oarecare x aparţine sferei noţiunii A, dacă şi numai dacă x este echivalent cu a 
moduloA: 


x e S A t=> x » a (mod A) (3) 

Ideea permite nu doar o abordare algebrică a problemelor noţiunii, ci şi 
unele abordări filosofice foarte interesante. De pildă, dacă luăm noţiunea identic cu 
sine, atunci toate lucrurile sunt echivalente între ele şi deci existenţa poate fi 
înţeleasă ca obiect (existenţa ca unu, în limbaj filosofic). 11 


10 în filosofia actuală a logicii se vorbeşte despre noneismul filosofic, o teorie 
dezvoltată de G. Priest, R. Meyer, J. Brand ş.a., care îşi are rădăcinile în teoria 
meinongiană a obiectelor. Pentru detalii vezi studiul lui Fr. M. Quesada, Logic, 
Mathematics, Ontology din E. Agazzi, G. Darvas (eds), Philosophy of Mathematics 
Today, pp. 3-37. 

11 Relaţia de echivalenţă modulară în logică a fost introdusă de Gh. Enescu în 
Fundamentele logice ale gândirii, însă ideea de a trata sfera noţiunii după modelul 
claselor de echivalenţă a fost sugerată de P. Botezatu în cartea sa Introducere în logică. 

NOŢIUNEA CA SISTEM DE JUDECĂŢI. 
STRUCTURA PROPOZIŢIONALĂ A 
NOŢIUNII 


în introducerea acestui capitol am vorbit despre unele expresii ale 
limbii române în care intervine cuvântul "noţiune" cum ar fi: a avea 
noţiunea a ceva, a înţelege noţiunea, a defini noţiunea etc. 

Analiza acestor expresii readuce în discuţie problema raportului 
dintre noţiune şi propoziţie, respectiv, judecata pe care o exprimă 
propoziţia. Astfel, a avea noţiunea A înseamnă a putea aserta anumite 
propoziţii despre A, ca şi despre lucrurile pe care le implică şi la care se 
aplică noţiunea A. 

în cartea sa, Filosofieşi Logică, Gh. Enescu dă următoarea definiţie 
noţiunii: noţiunea unui lucru este mulţimea propoziţiilor despre acel lucru, 
mulţime dotată cu o anumită organizare logică. 

Definiţia are la bază două idei: 1) noţiunea lucrului constă din 
totalitatea propoziţiilor (judecăţilor) despre acel lucru, 2) această 
"totalitate" este de fapt o structură, un sistem organizat de propoziţii. 

Prin "organizare logică" putem înţelege ansamblul relaţiilor şi 
operaţiilor logice dintre propoziţiile care stau la baza noţiunii (inferenţă, 
implicaţie, clasificare, definiţie etc). 

Analogia cu definiţia teoriei, în concepţia aceluiaşi autor, este 
104: evidentă. D e fapt, în ştiinţă noţiunea se dezvoltă pe fondul unei teorii, ea 

este coextensivă teoriei (una este noţiunea intuitivă de mulţime, de 
exemplu, şi alta noţiunea circumscrisă teoriei matematice a mulţimilor). 
Chiar şi o noţiune comună, independentă de o anume sistematizare 
teoretică, poate fi dezvoltată ca un ansamblu organizat de judecăţi. 

Ca să închei, definiţia explică foarte bine dinamica noţiunii pe 
fondul dinamicii generale a ştiinţei. în abordările logice noi suntem 
nevoiţi să privim noţiunea ca pe ceva dat, ca pe ceva încheiat; în realitate, 
ea este supusă schimbării, este în evoluţie. Noţiunile de atom, electron, 
particulă, ca să iau câteva exemple din fizică, se definesc astăzi diferit 

faţă de cum se defineau ele la începutul secolului trecut, ca să nu mai 
vorbim de secolele anterioare. Cea determinat modificarea acestor 
noţiuni dacă nu acumulările survenite în cunoaşterea realităţii fizice, 
cunoaştere exprimată în noţiuni, legi, principii, teorii etc.? Modificarea 
cunoaşterii pe care noi o avem despre un anumit lucru înseamnă, de fapt, 
modificarea noţiunii acelui lucru. 

Idei similare întâlnim şi la alţi autori. în celebrul său Trăite de 
logique, E. Goblot defineşte noţiunea drept o "virtualitate nedefinită de 
judecăţi". Ceva asemănător spune şi H. Putnam în studiul său Language 
and Philosophy. Este drept că Putnam nu vorbeşte despre noţiuni, ci 
despre concepte, însă - vom vedea ceva mai departe - concept şi noţiune 
în logica generală sunt unul şi acelaşi lucru. 

Inspirat de Wittgenstein, H. Putnam consideră că nu este atât de 
importantă întrebarea "Ce este conceptul?" cât mai ales "Ce înseamnă a 
avea conceptul?" Autorul distinge între două accepţiuni ale conceptului: 
a) un concept minimal, acesta însemnnând capacitatea de a recunoaşte 
obiectele din sfera conceptului, şi b) un concept complet care înseamnă 
capacitatea <de a putea formula propoziţii (judecăţi) în care intervine 
conceptul. Şd într-un caz şi în altul relaţia propoziţie-concept este 
esenţială. 

în cele ce urmează voi încerca să fac un pas mai departe, să arăt ce 
înseamnă din punct de vedere logic structura propoziţională a noţiunii 
sau conceptului. Cu această ocazie voi răspunde şi la cea de-a treia 
întrebare pe care am pus-o în paragraful 1.3 al acestui capitol, cea referi¬ 
toare la relaţiile dintre intensiunea sferei şi intensiunea conţinutului. 

Revin, pentru aceasta, la schema generală a noţiunii, încercând 
unele corelaţii între elementele sferei şi ale conţinutului ei: 


( 3 ) 



( 1 ) 


( 2 ) 

O primă corelaţie leagă elementele sferei de noţiune. A doua 
merge de la noţiune la notele din conţinutul noţiunii, iar a treia leagă 
obiectele sferei de notele din conţinutul noţiunii (vezi cele trei săgeţi). 
Nu spun că acestea sunt singurele corelaţii posibile dintre elementele 
noţiunii, ci doar că sunt cele mai importante pentru problemele în 
discuţie. 

Exprimăm aceste corelaţii cu ajutorul a trei scheme propo- 
ziţionale: 


(1) “a este A", 

(2) “A este F", 

(3) "b este G". 

Pentru cazul particular în care A este, iarăşi, noţiunea om, cele 
trei scheme generează propoziţii cum ar fi: 

"Socrate este om" 

"Omul este biped" 

"Socrate este biped" 

Este evidentă relaţia inferenţială (silogismul) dintre cele trei 
propoziţii şi intenţionat am ales acest exemplu pentru a sublinia 
importanţa raţionamentului în organizarea logică a noţiunii. Este un 
exemplu elementar de raţionament, se înţelege, însă aici nu urmăresc 
decât ilustrarea problemei (s-ar putea uşor demonstra că noţiunea 
astfel înţeleasă devine compatibilă cu scheme de raţionament mult mai 
complexe). 

Judecăţile (1) - (3) sunt singurele judecăţi care stau la baza 
noţiunii? 

Nu mi se pare firească o asemenea limitare. Aş spune mai degrabă 
că aceste judecăţi alcătuiesc nucleul "tare" al noţiunii, dar că şi alte 
judecăţi pot avea relevanţă pentru noţiune în funcţie de raporturile lor 
cu judecăţile din nucleu. 

Din nou însă ne confruntăm cu ambiguitatea cuvântului "este". 

în "a este A" particula "este" are funcţie predicativă, ea indică 
faptul că a cade în sfera noţiunii A sau că A se predică despre a. 

în "A este F\ lucrurile stau cu totul altfel, aici "este" indică 
implicaţia dintre două predicaţii: oricare ar fi x, dacă x este A, atunci 
x este F. 



Noţiunea ca sistem de judecaţi 


în fine, cea de-a treia schemă, “ a este G", revine din nou la 
predicaţie: G se predică despre b sau b cade în sfera lui G. 

Observăm deci că în organizarea logică a noţiunii predicaţia nu 
poate fi despărţită de implicaţie, că cele două “acţionează” întotdeauna 
corelat. Am reunit aceste corelaţii în aşa-numitul principiu al predicaţiei 
prin implicaţie pe care îl formulăm după cum urmează: dacă o noţiune A 
se predică despre un obiect oarecare a, tot ceea ce implică A se predică, 
la rândul lui, despre a. 

Principiul ia forma unei scheme valide de raţionament, fapt de 
natură să scoată încă o dată în evidenţă relaţia foarte strânsă dintre 
implicaţie şi predicaţie la nivelul noţiunii: 

a este A, 

Oricare ar fi x, dacă x este A, x este B, 
a este B 

Pentru că fiecare noţiune îşi asociază o mulţime potenţial infinită 
de propoziţii, această mulţime poate fi sistematizată mai departe cu 
ajutorul a trei axiome 12 : 

Axioma 1. Pentru orice x şi pentru orice F, dacă x e S A şi Fe C A . 
atunci F(x). 

Axioma 2. Pentru orice x şi orice F, dacă F e C A şi F[x), atunci 

Axioma 3. Pentru orice x şi pentru orice F, dacă x e S A şi F(x), 
atunci F e C a . 

Din aceste axiome pot fi deduse diferite proprietăţi ale noţiunilor, 
inclusiv ceea ce în logica tradiţională se chema legea raportului invers 
dintre conţinutul şi sfera noţiunilor. Este o problemă pe care, iarăşi, nu o 
vom discuta aici, dar care merită semnalată, pentru că ne indică o posibilă 
cale de dezvoltare a teoriei noţiunii. 

12 Cele trei axiome au fost reformulate după Gr. Moisil, La statistique etla logique du 
concept, în Gr. Moisil, Essais sur Ies logiques non chrysippiennes, p. 164. 



ANALIZA LOGICA A NOŢIUNILOR 


închei cu o observaţie asupra ideii de analiză logică a noţiunii. 

Conform celor spuse, sintagma a analiza logic noţiunea dobân¬ 
deşte acum un înţeles foarte precis, şi anume: 

1) A arăta care sunt propoziţiile în care intervine noţiunea şi ce 
raporturi logice există între ele (cele trei axiome permit organizarea 
acestor propoziţii ca sistem deductiv). 

2) Pe baza propoziţiilor stabilim conţinutul şi sfera noţiunii. 
Propoziţiile în care noţiunea apare ca predicat logic determină sfera 
noţiunii, iar mulţimea propoziţiilor în care noţiunea apare ca subiect 
determină conţinutul. 

3) Sfera şi conţinutul arată cu ce fel de noţiune avem de-a face 
(v. tipul noţiunii). 

4) Din raporturile propoziţiilor se deduc apoi raporturile dintre 
noţiuni precum şi o serie de alte corelaţii despre care va fi vorba în cele 
ce urmează. 

Pentru exemplificare să luăm cazul noţiunii scriitor. Conform 
primei reguli, să urmărim câteva exemple de propoziţii în care intervine 
^08 această noţiune: 

"Liviu Rebreanu este scriitor", 

"A fi romancier înseamnă a fi scriitor", 

"Cine este scriitor este şi autor" etc. 

Din prima propoziţie rezultă că L. Rebreanu este obiect din sfera 
noţiunii scriitor (regula 2). întrucât sfera noţiunii mai cuprinde şi alte 
obiecte, noţiunea scriitor este o noţiune generală. 



Analiza logica a noţiunilor 


în conţinutul noţiunii scriitor intră noţiunea autor (propoziţia a 
treia) precum şi o mulţime de alte noţiuni [om, raţional, cultivat etc.). La 
rândul ei, noţiunea scriitor intră în conţinutul noţiunii poet şi aşa mai 
departe. Determinând sfera şi conţinutul putem da o primă definiţie 
noţiunii, definiţie ce va trebui să respecte utilizările noţiunii în limbaj 
(problemele pe care le vom discuta în continuare cu privire la noţiune 
ne vor ajuta să ducem analiza mai departe). 

4 

CE SUNT TERMENII? 

RAPORTUL NOŢIUNE - TERMEN 

* 


Am spus încă de la începutul acestui capitol că nu există noţiuni 
în sine, că fiecare noţiune se exprimă printr-un termen sau combinaţie 
de mai mulţi termeni. Ne-am aştepta deci ca teoria termenilor să 
reproducă întocmai teoria noţiunii, însă acest lucru nu se întâmplă, 
între cele două teorii există diferenţe destul de mari. 

Cercetările de semantică logică (semantica termenilor) au impus 
atenţiei categorii noi, precum şi modificarea corespunzătoare a unora 
dintre categoriile mai vechi. în finalul acestei discuţii voi încerca unele 
comparaţii între categoriile noţiunii şi categoriile impuse de analiza 
semantică a termenilor, însă, pentru început, cred că sunt utile şi aici 
câteva consideraţii de interes mai general. 

La fel ca “noţiune", cuvântul "termen" provine din latină, mai exact, 
din latinescul "terminus" care înseamnă capăt, limită. Denumirea a fost 
inspirată din definiţia dată de Aristotel termenilor în Analitica Primă : 

Numesc termen părţile în care premisa se rezolvă, adică atât pre¬ 
dicatul, cât şi aceea despre care el se enunţă, fie că se adaugă existenţa 
în afirmaţie, fie că se separă în negaţie. 13 

Definiţia va fi preluată de logicienii medievali, inclusiv de William 
Ockham, poate cel mai important terminist medieval: 

Toţi autorii care tratează despre logică, spune Ockham, înţeleg să arate 
că argumentele se compun din propoziţii, iar propoziţiile din termeni. 
Termenul, prin urmare, nu este nimic altceva decât partea elementară 
a propoziţiei. 14 


13 Aristotel, Analitica Primă, în Organon II, p. 6. 

14 W. Ockham, Summa Logicae. Se citează după ediţia franceză, Mauyavin, 1988, p. 4. 

în aceeaşi linie se încadrează şi unii logicieni contemporani. 
Pentru Hurley, de pildă, 

Termen este orice cuvânt sau combinaţie de cuvinte ce poate servi ca 
subiect într-o propoziţie. 15 

în viziunea logicianului american există trei categorii mari de 
expresii care pot fi termeni, şi anume: 1) substantivele proprii [Napoleon, 
USA., Dakota de Nord etc.), 2) substantivele comune [om, casă, 
animal etc.), 3) expresii descriptive [primul preşedinte S.UA., autorul 
romanului Wawerley etc). în schimb, nu pot fi termeni verbele, 
adverbele, adjectivele nesubstantivale, prepoziţiile, conjuncţiile, precum 
şi toate expresiile negramaticale. 

La fel ca înaintaşii săi, Hurley leagă termenii de o anumită funcţie 
în cadrul propoziţiei - funcţia de subiect logic - însă definiţia lui are de 
înfruntat câteva obiecţii. 

în primul rând, nu toate propoziţiile au subiect şi predicat logic 
cum lasă să se înţeleagă definiţia lui. Apoi, definiţia nu realizează 
distincţia dintre judecată şi propoziţie (subiect logic în judecată este 
noţiunea, nu termenul). în fine, definiţia nu operează în limbajele 
simbolice unde, de asemenea, avem de-a face cu termeni. Va trebui deci, 
fie să definim aceşti termeni separat, fie să adoptăm o definiţie comună, 
valabilă pentru ambele categorii de termeni. 

0 generalizare în acest sens întâlnim la P. Suppes: 

Termen este expresia care numeşte sau descrie un obiect sau rezultă 
din numele, respectiv, descripţia obiectului când variabilele sunt 
înlocuite prin nume sau descripţii 16 . 

Conform definiţiei lui Suppes, x + y, 2x + 3, x 3 - 2y + 1 sunt 
termeni pentru că, înlocuind pe x cu 2 şi pe y cu 3, obţinem expresiile: 
2 + 3, 2»2 + 3, 2 3 -2«3 + 1 care descriu (denotă) anumite numere 
(cinci, şapte, respectiv, trei). 

De asemenea, “autorul romanului x" este un termen. Pentru 
cazul particular în care x = Ion obţinem descripţia “autorul romanului 
lori’ care denotă acelaşi individ ca şi Liviu Rebreanu. 

15 P. Hurley, op. cit., p. 81. 

16 P. Suppes, Introductio to logic, p. 45. 

Pentru că deocamdată ne interesează numai termenii din limbajul 
natural vom reţine doar prima parte a definiţiei şi vom spune că termen 
este orice expresie gramatical constituită în limbaj care denotă, descrie sau 
denumeşte ceva. 

Care este raportul dintre termen şi noţiune? 

După cum s-a văzut, o noţiune poate fi dată analitic, adică 
desfăşurat, sau sintetic. în acest caz, ea se exprimă printr-un termen sau 
printr-o combinaţie de mai mulţi termeni (unele noţiuni se exprimă 
printr-un singur termen, altele prin doi termeni, altele prin trei termeni 
şi aşa mai departe). Termenii prin care se exprimă una şi aceeaşi noţiune 
pot aparţine aceluiaşi limbaj sau unor limbaje diferite. 

Pentru vorbitorul de limba română, ca şi pentru cel de limbă 
germană, noţiunea om este aceeaşi, în sensul că atât germanul, cât şi 
românul înţeleg prin om cam acelaşi lucru, însă termenii prin care se 
exprimă această noţiune sunt foarte diferiţi. Chiar în acelaşi limbaj se 
poate întâmpla ca o noţiune să se exprime uneori diferit. Plafon, de pildă, 
exprimă aceeaşi noţiune cu tavan’, la fel, elev cu şcolar, zăpadă cu nea 
şi aşa mai departe. Sinonimia, omonimia, traductibilitatea dintr-o limbă 
într-alta sunt doar câteva din fenomenele lingvistice, mai bine zis 
logico-lingvistice, subsumate dinstincţiei noţiune-termen. Aşa cum am 
mai spus, noţiunea este ceea ce rămâne invariant in trecerea de la o 
exprimare la alta. 

Revin atunci la întrebarea: ce raport există între noţiunea 
exprimată prin termen şi ceea ce termenul denotă sau denumeşte? Este 
cumva structura termenului aceeaşi cu structura noţiunii? 

Nu cred că vom putea răspunde acestor întrebări fără a face o 
incursiune, oricât de sumară ar fi ea, în analiza semantică termenilor. 


4.1. Categoriile semantice de 
sens şi denotat 


Obiectul la care trimite, se referă sau pe care îl denotă un termen 
se numeşte denotatul acelui termen. Acest denotat este tratat destul de 
diferit astăzi în logică şi nu se poate spune întotdeauna cu claritate ce 
este el - obiect real, clasa de obiecte sau numai proprietatea? 

în cartea sa, Fundamentele logice ale gândirii, Gh. Enescu arată 
că niciuna dintre soluţii nu este satisfăcătoare până la capăt. De pildă, 



Ce sunt termenii? Raportul noţiune - termen 


când asertăm propoziţia "Omul este muritor", spune logicianul român, 
noi nu avem în vedere un om anume şi nici clasa om, pentru că atunci ar 
rezulta, fie "cutare om este muritor", fie "clasa om este muritoare", fie 
"clasa om este inclusă în clasa muritor", propoziţii diferite atât în formă, 
cât şi în conţinut de propoziţia "Omul este muritor". Denotatul, arată mai 
departe Enescu, este "genul", "un agregat logic de proprietăţi", "ceea ce 
este unul în multiplu". 

Cu alte cuvinte, denotatul termenului "om" este obiectul abstract 
om (omul în general). 17 

Indiferent însă cum privim lucrurile şi ce înţeles am da 
denotatului, o generalizare a lui în raport cu diferitele categorii de 
termeni devine inevitabilă. Vreau să spun că odată ce ne-am fixat asupra 
unei anume idei de denotat, acest denotat va trebui regăsit la toate 
expresiile despre care este corect să spunem că denotă ceva. 

Care este, atunci, denotatul unui termen individual? 

Suntem tentaţi să spunem că în cazul termenilor singulari 
denotatul se identifică cu obiectul, că denotatul termenului Bălcescu 
cuprinde denotatul general (genul om) plus tot ceea ce individualizează 
denotatul în genul dat. Numai că şi aici constatăm aceeaşi tendinţă spre 
generalizare. Noi nu denotăm prin "Bălcescu" individul Bălcescu al unei 
împrejurări anume, ci un Bălcescu generalizat, un Bălcescu al tuturor 
împrejurărilor; de unde deducem că şi la termenii singulari întâlnim ca 
denotat tot un soi de obiect abstract. 

Modul în care o expresie se referă la obiect, mai precis, modul în 
care este dat obiectul constituie, după G. Frege, sensul expresiei. 

Dacă obiectul este planeta Venus, atunci expresiile "Luceafărul 
de dimineaţă" şi "Luceafărul de seară" au acelaşi denotat, dar sensuri 
diferite. Ele se referă diferit la obiect sau, ceea ce este acelaşi lucru, dau 
obiectul în mod diferit. 

Expresiile care au acelaşi denotat, deşi sensul lor este diferit, 
sunt expresii echivalente. 

Relativ la expresiile echivalente se postulează principiul inter- 
substituţiei: două sau mai multe expresii echivalente pot fi substituite una 
cu cealaltă fără ca denotatul expresiei în care se face substituţia să se 
schimbe. După cum am spus încă din Introducere, această proprietate a 
substituţiei dă logicii o anume particularitate (v. distincţia exten- 
sional-intensional, cap. II). 


17 Ideea de obiect al noţiunii, introdusă într-un paragraf anterior, a fost inspirată 
din această idee de denotat. 

Şi în cazul sensului, ca şi în cazul denotatului, întâmpinăm 
dificultăţi când e vorba să-l atribuim şi altor categorii de expresii. 

Care este, de exemplu, sensul unui termen individual, să zicem 
sensul termenului "M. Eminescu”? 

Strict vorbind, în asemenea cazuri nu avem un sens direct, pentru 
că asocierea termenului cu obiectul este aici una convenţională. Dacă 
sensul este "modul în care este dat obiectul", atunci termenii individuali 
nu dau obiectul în niciun fel. Nu putem spune, de pildă, că "M. Eminescu" 
trimite la poetîntr-un fel anume, sau că ar da obiectul într-un fel anume, 
numele proprii nu au această funcţie. 

Prin urmare, termenii singulari nu au sens direct, ei au cel mult 
unul indirect şi acesta este dat de descripţia care i se poate asocia. în cazul 
nostru "autorul poemului Luceafărul" sau "poetul naţional al românilor" 
sunt sensurile indirecte asociate termenului "M. Eminescu". în această 
înţelegere a lucrurilor, sensul termenului singular este sensul descripţiei 
asociate lui. Cum există mai multe astfel de descripţii, automat vor exista 
mai multe sensuri. 

Ceva asemănător se poate spune şi despre termenii generali unde, 
de asemenea, nu există un sens direct. Sensul indirect al unui asemenea 
termen este dat de definiţia care i se poate asocia. 

Alţi autori văd sensul termenilor generali în noţiunea, respectiv, 
conceptul exprimat de aceştia. La A. Church, de exemplu, expresiile sunt 
nume, iar rostul numelor este de a numi (sau denumi) ceva. Acesta este 
denotatul sau obiectul numelui. 

întrucât nu despre toate numele se poate spune că dau într-un 
anume fel obiectul, Church încearcă o relaxare a definiţiei fregeeane a 
sensului: "Vom spune că numele desemnează sau denumeşte denotatul 
său şi exprimă sensul său". 18 Imediat însă el revine la poziţia fregeeană: 
"Despre sens noi spunem că defineşte denotatul sau că este un concept al 
114 denotatului". 19 între nume, sens şi denotat, Church stabileşte următoarea 
relaţie funcţională: 

Denotatul numelui N =/(sensul numelui N] 

Dacă ne gândim puţin la semnificaţia relaţiei “y - f[x )" din 
matematică vom constata că/este cel care dă valoarea lui y pentru 


18 A. Church, Introduction to Mathematical Logic, p. 19. 

19 A. Church, Ibid., p. 19. 

fiecare valoare a lui x. De exemplu, dacă/ = 2* + 1, atunci pentru valoarea 
x = 2, funcţia 2x + 1 dă valoarea 5; deci/[2) = 5. 

Ce este atunci sensul la A. Church? Este el ceea ce termenul 
exprimă, adică conceptul? Sau este modul de a da denotatul? în plus, ce 
legătură există între conceptul astfel definit şi funcţia esenţialmenete 
predicativă a conceptului (Frege)? 

Părerea mea este că aici avem de-a face cu o altă semnificaţie a 
termenului "concept" şi nu conceptul aşa cum a fost definit el la începutul 
acestui capitol. 


4.2. Categorii semantice înrudite 

Denotatul, sensul şi relaţia de denotare stau la baza unei metode 
de analiză semantică a termenilor cunoscută în logică sub numele de 
"metoda relaţiei de denumire". Versiunea iniţială a acestei metode a fost 
dată de Frege, însă multe probleme legate de aplicarea ei au rămas 
nerezolvate, motiv pentru care metoda a cunoscut de-a lungul timpului 
diverse ajustări. Aceste ajustări nu respectă întru totul terminologia 
originară. De pildă, în locul perechii termen - denotat, mai putem întâlni: 

nume - nominat, 
designator - designat, 
nume - referent, sau 
semnificant - semnificat. 

Corespunzător, vom avea tot atâtea denumiri pentru relaţia de 
denotare: relaţie de desemnare, de designare, de denumire sau de 115 
semnificare. 

Unele denumiri au fost sugerate, dacă nu cumva chiar luate, din 
logica tradiţională unde preocupări pe linia analizei logice a limbajului 
au existat cu mult înainte de Frege. R. Carnap este de părere că perechea 
termen-denotat ( nume-nominat, cum se exprimă el) ar fi fost introdusă 
de Frege ca explicant pentru concepte similare existente în lucrări clasice 
cum ar fi Logica de la Port-Royale, de Arnault şi Nicole, sau Sistemul logicii 
deductive şi inductive de J. St. Mill. în aceste lucrări, ca în toată logică 
clasică, de altfel, problema semnificaţiei este abordată în termeni de 

Conotaţie - denotaţie, 

Comprehensiune - extensiune, 

Intensiune - extensiune, 

Conţin ut- sferă. 

Ce înseamnă conotaţie şi ce înseamnă denotaţiei 

Vom spune despre un termen că denotă anumite obiecte şi conotă 
anumite însuşiri. în limba română a conota şi a denota corespund lui a 
însemna şi a desemna. De pildă, om înseamnă: fiinţă raţională, fiinţă 
socială, fiinţă bipedă etc., iar de desemnat îl desemnează pe Socrate, 
Platon etc. De aici ideea că denotatul ar fi totuna cu clasa, iar conotatul 
este când proprietatea, când clasa de proprietăţi. Am văzut că identi¬ 
ficarea denotatului cu clasa întâmpină dificultăţi în ciuda faptului că 
nume foarte autorizate ale logicii moderne au optat pentru o astfel de 
identificare. 

în privinţa cuplului intensiune-extensiune am discutat deja unele 
aspecte în introducerea acestui capitol cu privire la noţiune. Dacă 
avem în vedere termenii, atunci extensiunea este corelatul semantic al 
termenilor ce constă din totalitatea obiectelor la care termenul se poate 
logic aplica. 

La rândul ei, intensiunea este proprietatea exprimată prin termen 
(uneori clasa acestor proprietăţi). Carnap a extins aceste categorii dincolo 
de utilizările lui curente într-o metodă de analiză semantică cunoscută 
sub numele de “metoda extensiunii şi intensiunii". Se înţelege însă că 
ele pot fi aplicate şi liber, independent de orice sistematizare teoretică. 

La mulţi autori intensiunea este acelaşi lucru cu comprehensiunea 
şi cu conotatul, iar extensiunea cu denotatul: 

Semnificaţia unui cuvânt, arată Goblot, se compune dintr-o infinitate 
de judecăţi posibile în care acest cuvânt este subiect sau atribut; acelea 
în care este atribut formează denotaţia sa; cele în care este subiect 
formează conotaţia sa. 


Extensiunea sau denotarea unui termen, scrie Goblot, este numărul de 
indivizi conţinuţi în gen, adică judecăţile posibile faţă de care el este 
atribut, iar comprehensiunea sau conotarea este numărul calităţilor 
comune ale indivizilor genului adică judecăţile posibile faţă de care el 
este subiect. 20 

Ceva mai aproape de zilele noastre, I. M. Copi notează: 


20 E. Goblot, Trăite de logique, pp. 89,103. 

Termenii generali sau termenii clasă au atât o semnificaţie intensională 
sau conotativă, cât şi una extensională sau denotativă. 


Un termen general sau termen clasă denotă obiectele la care el poate 
fi în mod corect aplicat, iar colecţia sau clasa acestor obiecte formează 
extensiunea sau denotaţia termenului. (...) Mulţimea proprietăţilor pe 
care le au obiectele care alcătuiesc extensiunea unui termen şi numai 
ele, este numită intensiunea sau conotaţia acestui termen. 21 

Din câte putem observa, toate categoriile semantice introduse 
apar în definiţiile celor doi autori, însă fiecare s-a văzut nevoit să recurgă 
la anumite simplificări. La Goblot, de pildă: 

• Extensiune = denotare = nr. de indivizi conţinuţi în gen = 

judecăţi posibile faţă de care termenul este atribut 

• Intensiune = conotare = comprehensiune = nr. calităţilor 

comune genului = judecăţi posibile în care termenul este 
subiect. 

Aceleaşi categorii în accepţiunea lui Copi: 

• Extensiune = denotare = semnificaţie extensională = clasă de 

obiecte. 

• Intensiune = conotare = semnificaţie intensională = clasă de 

proprietăţi. 

Revenind la categoriile de sferă şi conţinut din teoria noţiunii, 
putem încerca unele analogii între: 

• Denotatul termenului - obiectul noţiunii; 

• Extensiunea termenului - sfera noţiunii; 

• Comprehensiunea, respectiv, intensiunea termenului - conţi¬ 

nutul noţiunii; 

• Sensurile posibile ale termenului - note din conţinutul specific 

al noţiunii. 

Repet, sunt simple analogii, pentru că teoria noţiunii nu este 
aceeaşi cu teoria termenilor. 


21 1. M. Copi, Introduction to Logic, p. 126. 

4.3. Problema ambiguităţii termenilor 


Din câte ne-am putut da seama, există mai multe metode (unii le 
numesc modele ) de analiză semantică a termenilor. Mai mult decât atât, 
în prezentarea (aplicarea) aceleiaşi metode pot apărea deosebiri între 
autori. Aceasta l-a făcut pe Gh. Enescu să vorbească despre o semantică 
de referinţă, un cadru general de analiză logică a limbajului în care 
categoriile semantice invocate apar în utilizare liberă, independent de 
orice sistematizare teoretică 22 . Vom proceda în aceeaşi manieră cu 
semantica termenilor reţinând doar câteva idei de bază. 

Vom spune, ca şi până acum, că lucrul la care se referă sau pe 
care îl denotă termenul este denotatul sau referentul termenului, iar 
modul efectiv în care este dat acest referent este sensul termenului. 

Sensul plus referentul formează semnificaţia termenului (uneori 
se mai spune şi semnificaţie cognitivă a termenului). 

Inspiraţi de Wittgensttein, unii autori pun semnificaţia în 
dependenţă de regulile sociale de utilizare a termenului la un moment 
dat. De pildă, semnificaţia termenului "şcoală" nu este o proprietate 
intrinsecă a termenului, ea este relativă la context, mai exact, la regulile 
de utilizare a termenului în limbaj. 

Indiferent ce înţeles am da semnificaţiei, un lucru este cert: 
termenii poate avea una sau mai multe semnificaţii, de la caz la caz. Cu 
alte cuvinte, un termen poate fi univoc, când are o singură semnificaţie, 
sau poate fi ambiguu {plurivoc ), când are mai multe semnificaţii (însuşi 
termenul "ambiguitate" este ambiguu). 

Relativ la termeni trebuie luate în considerare cel puţin trei tipuri 
de ambiguitate, şi anume: 

4.3.1. Ambiguitatea referenţială 


Acest tip de ambiguitate se întâlneşte la termenii clasă (termeni cu 
referent multiplu) cum este termenul "om". Spunând “Am întâlnit un om", 
eu nu spun pe cine anume am întâlnit, acesta poate fi oricare om dintr-o 


22 Gh. Enescu, Teoria sistemelor logice, p. 269. 

anume clasă de oameni. Cu totul altceva este când spun “Am întâlnit 
omul" unde se presupune că prin "omul" desemnăm un om anume. 

Ambiguitatea referenţială stă la baza uneia dintre cele mai 
importante operaţii logice - cuantificarea. 

Dacă extensiunea termenului A este E A = { a v a 2 , ...}, raportatea la 
elementele acestei extensiuni se poate face în două moduri: 1) prin 
cuantificare universală: "pentru oricare a ..." 2) prin cuantificare 

particulară: "pentru unii a ..." sau pur şi simplu "există a astfel că ...” 

Simbolurile folosite pentru aceste două operaţii logice sunt: 
Va (...), respectiv, 3a (...). Aşa cum am mai spus, aceste simboluri se 
numesc cuantori - primul este cuantorul universal, al doilea cuantorul 
existenţial sau particular. De exemplu, "Orice om are o mamă" s-ar putea 
reda prin 

Vx (Dacă x este om, atunci 3z astfel căy este femeie şi 

y este mama lui x) (1) 

Folosind simbolurile "&" pentru "dacă ... atunci ..." 

respectiv, "şi" obţinem: 

Vx (x este om -» 3y \y este femeie &y este mama lui x]} (2) 

Mergem şi mai departe cu simbolizarea şi vom scrie: 

Vx{0(x) -> 3 y [ F[y) &yMx]} (3) 

unde O înseamnă om, F -femeie, iar yMx înseamnă y este mama lui x. 
Expresia se va citi: oricare ar fi x, dacă x este om, atunci există un y astfel 
căy este femeie şiy este mama lui x (aici x şiy sunt variabile individuale 
care iau valori în extensiunea termenilor om, femeie, respectiv, mamă). 

într-o astfel de ambiguitate a analiza logic un termen înseamnă: 

a) A stabili cu exactitate extensiunea sau domeniul de semnificaţie 
al termenului. Acesta poate fi finit, infinit sau vid. Dacă este finit el poate 
fi determinat (se specifică de fiecare dată numărul elementelor) sau 
nedeterminat. Dacă este infinit el poate fi infinit numărabil sau 
nenumărabil. 

b) A arăta, folosind operaţia cuantificării, în ce raporturi logice 
stau termenii în propoziţia sau discursul analizat. 

c) A determina valoarea expresiei în funcţie de valoarea variabi¬ 
lelor ce intră în componenţa ei. 

4.3.2. Ambiguitate lexicală 


Când termenul are mai multe semnificaţii independente între ele 
sau care pot fi tratate ca independente spunem despre el că este ambiguu 
lexical. Gradul de independenţă variază de la caz la caz. Termenul 
"broască" de exemplu, este ambiguu în sens lexical, el poate însemna 
animalul broască, broasca de la uşă etc., semnificaţii între care nu există 
legături de vreun fel anume. 

Cu totul alta este situaţia termenului "cal" care, de asemenea, are 
mai multe semnificaţii: animalul cal, calul de mare, aparatul sportiv cal 
(calul cu mânere), calul de şah, calul troian etc. Aceste semnificaţii nu 
sunt independente, însă nici nu putem spune că urmează o regulă anume. 

A analiza un astfel de termen înseamnă: 

A indica toate semnificaţiile termenului (se întocmeşte lista 
acestor semnificaţii). 

în caz că termenul are mai multe semnificaţii se arată care este 
semnificaţia lui principală (dominanta). Faţă de semnificaţia principală, 
celelalte sunt semnificaţii induse. 

0 semnificaţie poate fi indusă după una sau mai multe din 
proprietăţile (notele) semnificaţiei dominante. De pildă, calul de şah este 
o semnificaţie indusă după săritura calului; calul de mare este indusă 
după anumite trăsături morfologice; calul cu mânere este o semnificaţie 
indusă după numărul picioarelor, şi aşa mai departe. 

Dacă termenul are mai multe semnificaţii principale, acestea vor 
constitui nucleul de semnificaţie al termenului (văzute din acest punct 
de vedere, semnificaţiile termenului se structurează după modelul 
atomic - nucleul plus "învelişul semantic" al termenului). 

în final, se arată ce alte corelaţii mai sunt posibile între semnifi¬ 
caţiile termenului. 

4.3.3. Ambiguitate logică sau sistematică 

Denumirea de "ambiguitate sistematică" a fost introdusă de 
Bertrand Russell în legătură cu analiza unor termeni logici, cum ar fi 
adevărul şi falsul. Cu timpul denumirea s-a extins, astfel că, la ora actuală 
ea desemnează un tip aparte de ambiguitate. 

Simplu spus, un termen este logic sau sistematic ambiguu dacă 
semnificaţiile lui urmează o anumită regulă, dacă între aceste semnificaţii 

există raporturi logice bine determinate (a se vedea în Introducere 
semnificaţiile termenului "adevăr"). în baza acestor raporturi putem 
oricând trece de la o semnificaţie la alta (una devine cazul particular al 
celeilalte). 

Se poate însă foarte bine întâmpla ca unul şi acelaşi termen să fie 
ambiguu în ambele sensuri, atât logic, cât şi lexical, cum este cazul 
termenului "masă", de exemplu. El poate însemna: 

1) masa ca obiect fizic (masa de bucătărie, masa de tâmplărie etc.), 

2) masa de oameni, 

3) masa din electricitate, 

4) masa ca determinare fizică a obiectelor. 

Având patru semnificaţii independente, ambiguitatea termenului 
este lexicală. Ultima semnificaţie se compune din două componente care 
nu mai sunt independente - masa inerţială şi masa gravifică. Prin urmare, 
termenul este multiplu ambiguu, el are o ambiguitate lexicală şi una 
logică. 

Cu toate că eliminarea ambiguităţii este unul dintre principalele 
obiective ale analizei logice a limbajului, ar fi de-a dreptul naiv să credem 
că un limbaj lipsit de ambiguitate ar fi de dorit sau că ar fi superior logic 
limbajului obişnuit. Cercetările din antropologie au demonstrat că 
tendinţa univocităţii semantice se întâlneşte mai ales în limbajele 
primitive unde întâlnim, cu precădere, termeni singulari. Aceasta duce la 
o dezvoltare pe orizontală a limbajului (sporirea vocabularului) în 
detrimentul celorlalte componente şi funcţii ale lui. Levi Bruhl, de 
exemplu, vorbea de comunităţi africane al căror limbaj se compunea 
aproape în exclusivitate din nume proprii (fiecare copac sau coş de 
fructe îşi avea propriul său nume fără să fi existat termenii generali 
"coş", "animal", "copac" etc.). Memoria vorbitorilor acestor limbi este, 
într-adevăr, prodigioasă, însă performanţele lor intelectuale sunt 
reduse (ar fi interesant de văzut în ce condiţii se realizează abstracti¬ 
zarea, generalizarea şi toate celelalte operaţii logice în condiţiile unui 
astfel de limbaj). 

în concluzie, ambiguitatea este una dintre caracteristicile de 
bază ale oricărui limbaj. M-am referit aici la ambiguitatea termenilor, 
însă trebuie spus că există şi ambiguităţi de alt gen, ambiguităţi propo- 
ziţionale, de exemplu. Fiecare tip de ambiguitate îşi asociază anumite 
reguli de analiză logică, reguli prin care putem elimina sau crea 
ambiguităţi, depinde ce anume urmărim. 

Termenul "concept" provine tot din limba latină unde cunceptus 
(conceptum ] înseamnă a aduna, a strânge la un loc unul câte unul. Cu 
timpul, el a devenit sinonim cu notio fiind un alt echivalent al greces¬ 
cului logos. Christian Wolf va resemnifica aceşti termeni, însă o va face 
într-un mod cât se poate de nefericit, dându-le o accepţiune mai curând 
psihologică decât logică. El defineşte conceptul prin reprezentare şi 
uneori chiar prin percepţie. 

într-un tratat wolffian de logică din 1795, folosit şi în şcolile 
bisericeşti din Transilvania, întâlnim aceste lucruri expuse cât se poate 
de clar: 


Prima mentis nostrae operatio est simplex rei perceptio, sine notio. Est 
autem notio nihil aliud, quam quequnque obiecti representation 
mente, sine afirmatione et negatione. 


Notio dicitur aliat quoque ideo, conceptus, simplex aprehensio itemque 
perceptio etc. 23 

Dat fiind că evoluţia ulterioară a logicii nu va schimba prea mult 
lucrurile, putem spune că abia Frege va redeschide "dosarul" conceptului 
prin lucrarea sa din 1879, Begriffsschrift. Pentru el conceptul este totuna 
cu funcţia, mai exact, el este funcţia ale cărei valori sunt întotdeauna 
valori de adevăr. 24 

B. Russell renunţă la denumirea de "concept" în favoarea 
denumirii de "predicat" la care mai adaugă denumirea de "funcţie de 
propoziţii", respectiv, "funcţie propoziţională". Logica predicatelor. 


23 Baum, Logica, p. 37. 

24 G. Frege, Funcţie şi concept, în G. Frege, Scrieri logico-filosofice, p. 256. 

disciplină a logicii simbolice, preia multe din problemele logicii 
conceptului, însă, riguros vorbind, ea nu este o logică a conceptului. 

0 modificare va produce şi A. Church în cartea sa Introduction to 
Mathematical Logic (1951) unde conceptul este identificat cu sensul. 
Exprimând denotatul, spune Church, sensul este un concept al 
denotatului. 

în sfârşit, Carnap face mai multe distincţii în legătură cu conceptul. 
El insistă asupra deosebirii dintre sensul logic şi sensul psihologic al 
termenului "concept", acesta fiind actul mental de concepere sau 
imaginare a ceva. 

în sens logic, arată Carnap, conceptul se referă la ceva obiectiv, 
existent în natură (expresia lui Carnap) şi care se exprimă în limbaj 
printr-un designator nepropoziţional. în Introduction to Semantics, el 
asociază conceptul cu funcţia, proprietatea şi relaţia. 

Din câte observăm, termenul "concept" este un termen ambiguu, 
o ambiguitate dată de cel puţin cinci mari semnificaţii: 

• 0 anume activitate mentală (semnificaţie psihologică, ne¬ 
importantă deocamdată, însă legată în multe privinţe de 
problematica logică a conceptului). 

• Noţiunea (în limbajul comun). Această accepţiune a conceptului 
este studiată de logica generală. 

• Funcţia. La Frege, conceptul este funcţia ale cărei valori sunt 
întotdeauna valori de adevăr [sau funcţia propoziţională, în 
terminologia lui Russell). 

• Sensul (determinând denotatul, sensul este un concept al 
denotatului - A. Church). 

• Proprietatea (la R. Carnap). 

Să ne oprim puţin asupra conceptului înţeles în sens psihologic. 

Ca şi în cazul noţiunii, multe din definiţiile care se dau astăzi 
conceptului în manualele de logică sunt definiţii psihologice. în cartea 
lui David Keley, The Art of Reasonig, primul capitol debutează cu pro¬ 
blema clasificării. "Când clasificăm, ni se spune, facem uz de concepte - 
idei ce reprezintă clase de lucruri pe care le-am grupat împreună şi care 
funcţionează ca fişiere mentale”. 25 

Nu mă îndoiesc că lucrurile pot fi văzute şi în acest mod, însă 
"fişier mental" nu este o idee care să ţină de vocabularul logicii. Revin, 
de aceea, la ceea ce am spus într-un paragraf anterior: trebuie să 
aducem discuţia pe terenul logicii, să punem problema conceptului în 
termeni logici şi nu psihologici sau gnoseologici. 

înainte de a merge mai departe se impune şi o altă observaţie: 
noţiunea, termenul şi conceptul pot fi aplicate unul altuia, însă, şi 
subliniez acest lucru, fiecare poate fi aplicat lui însuşi. Putem spune: 

• Termenul noţiune, termenul concept, termenul termen; 

• Noţiunea de concept, noţiunea de termen, noţiunea de noţiune; 

• Conceptul de noţiune, conceptul de termen, conceptul de 
concept. 

înţelegând aceste lucruri am putea mai uşor evita anumite 
confuzii. 

Ce analizăm noi, de pildă, în teoria conceptului - termenul 
concept, noţiunea de concept sau conceptul de concept? 

Să presupunem că analizăm conceptul de concept. în acest caz, 
comitem eroarea cercului vicios, pentru că înseamnă să aplicăm teoria 
conceptului în analiza unui anumit concept, şi anume, conceptul de 
concept. 

Aşa cum înţeleg eu lucrurile, a face teoria conceptului \nseamnă 
a face analiza ambiguităţii termenului "concept". Faptul că m-am 
rezumat aici la noţiune ca la cea mai importantă semnificaţie a 
acestui termen (dominanta) nu înseamnă că celelalte semnificaţii ale 
lui ar fi de neglijat. Dimpotrivă, fiecare îşi are importanţa sa, însă 
nimeni nu ne dă dreptul să le confundăm, să trecem neanunţat de la 
una la cealaltă. 





TIPURI MAI IMPORTANTE DE 
NOŢIUNI (CONCEPTE) 


în cele ce urmează voi trece în revistă câteva din tipurile mai 
importante de noţiuni (concepte). Având în vedere raporturile foarte 
strânse dintre termen şi noţiune, clasificarea termenilor urmează 
îndeaproape clasificarea noţiunilor. Menţionez totuşi distincţia medie¬ 
valilor dintre termenii categorematici şi termenii sincategorematici, 
distincţie ce nu îşi găseşte corespondentul în clasificarea noţiunilor. 

Termenii categorematici sunt termeni cu denotat (sau referent) 
faţă de termenii sincategorematici care nu au un asemenea referent, dar 
care contribuie într-un fel sau altul la fixarea referentului altor termeni. 
Termenii: în, şi, pe, sau etc. sunt termeni sincategorematici. Revenind la 
raportul noţiune-termen am putea spune că doar termenii categorematici 
exprimă noţiuni, termenii sincategorematici îndeplinesc altfel de funcţii 
logice. 


6.1. Noţiuni generale 

Sunt generale noţiunile care au ca sferă clase formate din mai 
multe obiecte astfel că noţiunea se aplică acestor obiecte în mod egal, nu 
există obiecte privilegiate. Noţiunile om, casă, stradă, pădure sunt, toate, 
noţiuni generale. 

Noţiunile generale sunt un fel de model (sistem de referinţă) în 
teoria noţiunii. însăşi discuţia despre structura noţiunii din prima parte 
a acestui capitol a avut în vedere noţiunile generale. 

Se pune în mod firesc întrebarea care este numărul minim de 
obiecte din sfera unei noţiuni pentru ca respectiva noţiune să fie 
apreciată ca generală? 

Noţiuni cum ar fi: pol, emisferă, semn algebric ş.a. sugerează că ar 
trebui să existe cel puţin două asemenea elemente. 

în ce priveşte numărul maxim de obiecte, nu cred că putem vorbi 
de o anumită limită. Sfera noţiunilor generale poate fi finită sau infinită 
(actual sau potenţial). Om, de pildă, este noţiune finită ca sferă, faţă de 
număr sau planetă care sunt infinite. Toate sunt însă noţiuni generale. 
Este drept că unele noţiuni pot fi mai generale decât altele, însă acest 
lucru nu depinde numai de mărimea sferei (voi relua problema când voi 
vorbi despre raportul gen-specie şi despre raportul de ordonare al 
noţiunilor). 

Dacă sfera este finită, noţiunile pot fi înregistratoare sau 
neînregistratoare. Sunt înregistratoare noţiunile a căror sferă poate fi 
epuizată (parcursă) prin operaţia de numărare. în domeniul social, de 
exemplu, se lucrează îndeosebi cu noţiuni înregistratoare existând tehnici 
speciale de înregistrare a obiectelor din sfera acestor noţiuni. De 
exemplu, om, casă, maşină sunt noţiuni înregistratoare. în schimb, copac, 
uşă, stâncă, deşi finite ca sferă, nu sunt înregistratoare. 

în logica tradiţională se făcea şi o altă distincţie pe linie de sferă, 
şi anume, distincţia dintre noţiunile divizive (sau distributive ) şi noţiunile 
colective. Să vedem despre ce este vorba. 

Noţiunea este distributivă dacă sfera ei se compune din obiecte 
luate ca individualităţi, obiecte care nu sunt compuse din alte obiecte. 
Este cazul noţiunilor: fereastră, stradă, mamifer ş.a. 

în opoziţie cu noţiunile distributive se definesc noţiunile colective. 
Acestea nu se mai aplică unor individualităţi, ci unor colectivităţi. 
Pădure, de exemplu, este o noţiune general-colectivă; la fel, şcoală, familie, 
armată etc. 

Notele din conţinutul noţiunii colective se aplică doar obiectelor 
din sferă, nu şi obiectelor din care acestea se compun. Spunând: 
“Pădurea este uscată", noi nu spunem că fiecare copac al ei este uscat, tot 
aşa cum în propoziţia "Armata este victorioasă" nu spunem că victorios ar 
fi fiecare soldat în parte. Ceea ce se predică, aşadar, despre obiect nu se 
predică şi despre obiectele care compun aceste obiecte. 

Important este că şi din punct de vedere al sferei noţiunile pot fi 
dispuse conform ierarhiei tipurilor: 

• Tipul 1: obiecte; 

• Tipul 2: clase de obiecte; 

• Tipul 3: clase de clase de obiecte etc. 

Noţiunile distributive pot fi gândite ca un caz limită, şi anume, 
noţiunile colective de tipul cel mai mic (tipul 1). 

Noţiunile pădure şi şcoală, de pildă, sunt noţiuni de tipul 2, 
respectiv, tipul 3; armată însă este o noţiune de tip şi mai înalt. 

Pentru că atât sfera, cât şi conţinutul sunt compatibile cu ierarhiile 
de tip şi ordin, teoria noţiunii presupune o formă elementară a teoriei 
tipurilor. Putem, de pildă, introduce tipul noţiunii, acesta fiind dat de 
conjuncţia dintre tipul sferei şi tipul conţinutului. Regula lui Russell cu 
privire la trecerea peste tip va lua în cazul de faţă următoarea formă: 
dacă o noţiune este de tipul n ea nu se poate aplica decât entităţilor de 
tipul n - 1 şi nu i se pot aplica decât entităţi de tipul n + 1. 

Conform regulii, este nelegitimă noţiunea care face parte din 
propria ei sferă, respectiv, din propriul ei metaconţinut. 

Aşa stând lucrurile, ar trebui declarată nelegitimă însăşi noţiunea 
de noţiune, pentru că, după cum s-a văzut, noţiunea se aplică ei însăşi. 
Regula lui Russell, prin urmare, înregistrează tot felul de abateri care 
au impus teoriei diverse ajustări (teoria stratificată a tipurilor, teoriile 
zig-zagate ş.a.). Niciuna însă nu s-a impus ca definitivă aşa că vom lua 
regula trecerii peste tip mai degrabă ca pe o tendinţă decât ca pe o regulă 
în adevăratul înţeles al cuvântului. 


6.2. Noţiuni singulare 


Noţiunile a căror sferă se compune dintr-un singur obiect (sau 
care se aplică unui singur obiect) se numesc noţiuni singulare. 

M. Eminescu, poporul român, pădurea Băneasa sunt exemple de noţiuni 
singulare. Se deosebesc de celelalte noţiuni prin faptul că: 1) se exprimă 127 
printr-un nume propriu sau descripţie (M. Eminescu, autorul poemului 
Luceafărul), 2) conţinutul lor cuprinde conţinutul noţiunii generale plus 
tot ceea ce individualizează obiectul în sfera noţiunii generale. Corect, 
prin urmare, ar fi să asociem numele sau descripţia obiectului cu 
noţiunea corespunzătoare lui: poetul Mihai Eminescu şi nu Eminescu pur 
şi simplu; oraşul Timişoara, modul silogistic Celarent etc. 

Uneori noţiunea singulară poate funcţiona ca noţiune generală. 

De pildă, în propoziţia " Cezar a trecut Rubiconul", Cezar este noţiune 
singulară, dar în titlul cărţii lui Suetoniu, Istoria celor doisprezece cezari, 

noţiunea cezar nu mai este singulară, ci generală, La fel în propoziţia 
“Daţi cezarului ce este al cezarului". în astfel de cazuri este numit "cezar" 
orice împarat roman care s-a ridicat (sau cel puţin aşa se pretindea) la 
înălţimea faptelor lui Cezar. Deci cezar este noţiune generală (se poate 
predica despre mai mulţi oameni). 

După Dicţionarul de logică a lui Gh. Enescu, în categoria noţiunilor 
singulare intră: 

1. Noţiuni singulare abstracte sau abstracţiile tratate ca singu¬ 
larităţi. De exemplu: numărul zero, mulţimea vidă, mulţimea cu două 
elemente etc. Există nenumărate exemple de mulţimi cu două elemente, 
însă mulţimea, ca atare, este unică, ea este abstracţia formată în raport cu 
toate cazurile concrete de grupări de două elemente. 

2. Mulţimi considerate ca unu. Uneori mulţimea poate fi luată ca 
întreg (ca unu) atunci când ne referim la ea ca totalitate. Om, de exemplu, 
este noţiune generală, la fel tânăr sau student ; în schimb, omenirea, 
tineretul, studenţimea sunt noţiuni singulare (există o singură mulţime a 
oamenilor, a tinerilor etc. şi această mulţime este luată aici ca unu, ca 
întreg). 

3. Noţiuni singulare colective: poporul român, pădurea Băneasa, 
Biblioteca Academiei etc. (distincţia diviziv-colectiv se aplică în egală 
măsură noţiunilor singulare şi generale). 

Cele spuse aici în legătură cu noţiunile singulare se referă la definiţiile 
extralogice ale noţiunii, în special la definiţiile ei gnoseologice. Definiţia logică nu 
ne dă dreptul să vorbim de noţiuni singulare, din punct de vedere logic noţiunea nu 
poate fi decât generală. Mai simplu: noţiune este doar predicatul unei propoziţii 
singulare, nu şi subiectul ei. într-o astfel de propoziţie, subiectul este numele unui 
obiect din sfera noţiunii şi nimic mai mult (vezi în capitolul următor teza asimetriei 
dintre subiectul şi predicatul propoziţiei). 

Pentru ilustrare să luăm, din nou, cazul noţiunii M. Eminescu. Având în 
vedere că predicaţia este trăsătura caracteristică a oricărei noţiuni, ne putem 
128 î ntre ba: despre cine se predică noţiunea noastră? Af. Eminescu este un nume propriu, 

- logic vorbind, el este un fel de constantă individuală care nu se predică despre nimic. 

Numele proprii pur şi simplu nu exprimă noţiuni. 

Cineva ar putea obiecta, totuşi, invocând propoziţia "Autorul Luceafărului 
este Mihai Eminescu" în care "autorul Luceafărului " este subiect logic, iar 
"M. Eminescu" predicat. 

Şi aici însă avem de-a face cu o confuzie, pentru că propoziţia noastră nu 
este o propoziţie de predicaţie, ci una de relaţie, mai exact spus, o propoziţie de 
identitate: "Autorul Luceafărului = M. Eminescu". Relaţia de identitate leagă cei 
doi termeni - numele propriu şi descripţia asociată lui. Prin urmare, "M. Eminescu" 
nu este şi nici nu poate fi predicat logic şi neavând atributul predicaţiei el nu este şi 
nici nu poate fi noţiune. 

Repet, s-ar putea ca din punct de vedere gnoseologic, respectiv, psihologi 
noţiunile singulare să aibă o oarecare justificare, să spunem, de pildă, că sunt 
singulare noţiunile care reflectă lucruri individuale sau noţiunile prin care gândim 
lucruri individuale. Din punct de vedere logic, noţiunile nu pot fi decît generale. 


6.3. Noţiuni vide 

* 


Noţiunile cărora nu le corespunde nimic în realitate, a căror sfeii 
este mulţimea vidă, se numesc, la rândul lor, noţiuni vide. Exişti 
două tipuri de noţiuni vide - noţiuni factual vide şi noţiuni logic vide. 

Noţiunile factual vide sunt vide datorită stării de fapt, faţă de cefe 
logic vide care sunt vide din principiu, ele nu pot fi decât vide. Noţiunile 
locuitor al altor planete, stat socialist, oraş din România cu peste treizeu 
de milioane de locuitori etc. sunt noţiuni factual vide (despre unele nu 
ştim cu certitudine că sunt vide şi poate că ar trebui să le privim ca pe ni 
tip aparte de noţiuni). în schimb, cerc pătrat, cel mai mare număr naturi 
corpul cel mai îndepărtat de pământ sunt noţiuni logic vide. 

Putem reformula definiţia folosind idea de lume posibile: noţiunii! 
factual vide sunt vide în această lume posibilă, putând fi nevide în altele; 
în schimb, noţiunile logic vide sunt vide în orice lume posibilă. 

în conţinutul noţiunilor logic vide intervin note contradictorii, ele 
contravin principiului noncontradicţiei. Uneori contradicţia apare ii 
însăşi expresia noţiunii ca în exemplul cerc pătrat; în alte cazuri, 
contradicţia este mult mai adâncă şi nu poate fi sesizată la prima vedere. 

Să luăm exemplul noţiunii cel mai mare număr natural. 

Dacă notăm cu n acest număr ar trebui ca n + 1, 2 n etc. să fie cel 
mult egale cu n. Din 2 n = n, simplificând cu n, obţinem 2 = 1, o propoziţe 
nu doar falsă, ci necesar falsă (contravine propoziţiilor adevărate 2=1, 

1 = 1) \ 

în aritmetica transfinită, N 0 (cardinalul mulţimii numerelor 
naturale) se caracterizează prin proprietăţi de acest gen: 

K 0 + n = N 0 , 

K 0 + K 0 = K 0 , 

n • K 0 = K 0 etc. 

Deşi mai mare decât oricare număr natural, N 0 nu este totuşi 
număr natural, deci nu poate fi vorba de cel mai mare număr natural . 
Noţiunea este nu doar factual, ci şi logic vidă (orice noţiune logic vidă 
este şi factual vidă; nu şi invers). 

Nu întotdeauna contradicţia din conţinutul unei noţiuni este atât 
de uşor de depistat. în fizică, noţiunile de perpetum mobile şi eter s-au 
dovedit până la urmă a fi vide, dar acest lucru s-a stabilit în timp, atât pe 
cale experimentală, cât şi logică. încă din 1775, Academia Franceză nu 
mai primea brevetele inventatorilor de perpetum mobile, dovadă că la 
acea dată noţiunea era nu doar factual, ci şi logic vidă. 


6.4. Noţiuni consistente, inconsistente 
şi paraconsistente 


Distincţia vid-nevid cu privire la noţiune poate fi reformulată în 
termeni de consistent-inconsistent. Vom distinge atunci, între trei mari 
tipuri de noţiuni - noţiuni consistente, inconsistente şi noţiuni para¬ 
consistente. Am pus pentru prima dată această problemă în studiul meu 
Logica conceptelor paraconsistente 26 din care voi prelua, fără a intra în 
detalii, câteva idei. 

0 noţiune că este logic consistentă dacă există cel puţin un obiect 
la care noţiunea se poate logic aplica. Noţiunea de planetă locuită, de 
exemplu, este o noţiune logic consistentă întrucât există cel puţin o 
planetă care este locuită (faptul dacă mai există sau nu astfel de planete 
este deja o altă problemă). 

Noţiunea care, în principiu, nu se aplică niciunui obiect este o 
noţiune logic inconsistentă. 

Dacă prin "inconsistenţă” înţelegem "contradicţie", atunci 
noţiunile inconsistente nu sunt altele decât noţiunile logic vide. 

Cum ştim noi dacă o noţiune este sau nu vidă? 

Cu privire la concept, spunea undeva Frege, "trebuie să ştim dacă 
sub el cade ceva, şi anume ce". 


26 în I. Lucica, D. Gheorghiu şi R. Chirilă (ed), Ex Falso Quodlibet. Studii de logică 
paraconsistentă. 

Numai că noi nu putem şti doar pe cale logică dacă o noţiune este 
sau nu vidă, problema cere investigaţii şi de alt gen. Nu poţi spune, de 
pildă, că noţiunea viaţă extraterestră este vidă sau nevidă doar pe bază de 
analiză logică, din punct de vedere logic tot ce putem cere unei astfel de 
noţiuni este să fie consistentă (necontradictorie). 

Şi aici însă intervine o problemă. Putem vorbi despre consistenţa 
noţiunii raportat la actualul stadiu al cunoaşterii (sau la un anumit stadiu 
al ei), şi putem vorbi despre consistenţă în genere. Raportat la actualul 
stadiul al cunoaşterii, de exemplu, noţiunea viaţă extraterestră este 
necontradictorie, dar este ea necontradictorie în general? 

Nu la fel stau lucrurile cu inconsistenţa care mai uşor poate fi 
generalizată (odată stabilit că noţiunea de perpetum mobile este contra¬ 
dictorie, nu se mai poate reveni asupra ei, ea este inconsistentă în 
general). 

Caracteristic noţiunii inconsistente este deci: 1) contradicţia (la 
nivelul conţinutului) şi 2) clasa vidă (la nivelul sferei). 

Mai simplu: o noţiune inconsistentă este contradictorie din punct 
de vedere al conţinutului şi vidă sub aspectul sferei. 

Nu toate noţiunile pot fi înţelese în acest fel. Există noţiuni 
contradictorii dar nevide, după cum există noţiuni vide dar ne- 
contradictorii. în fine, există noţiuni provenite din noţiuni contrare. Am 
reunit aceste noţiuni sub denumirea generică de noţiuni paraconsistente. 

Din rândul noţiunilor contradictorii dar nevide, fac parte para- 
doxele exprimate noţional. 

Se ştie că unele paradoxuri se prezintă sub formă de noţiuni - 
paradoxe în formă noţională sau conceptuală - altele sub formă de 
propoziţii, altele sub formă de definiţii şi aşa mai departe. 

Cel mai simplu paradox noţional este, cu siguranţă, paradoxul 
lui Russell. 

Spunem că o noţiune este predicabilă dacă se aplică ei însăşi şi 
este impredicabilă dacă nu se aplică. 

Conform terţului exclus, orice noţiune este sau predicabilă sau 
impredicabilă. Noţiunea om, de exemplu, este impredicabilă, pentru că 
nu putem spune despre noţiunea om că este ea însăşi om. în schimb, 
noţiune este predicabilă, pentru că ea însăşi este o noţiune (noţiunea 
de noţiune ). 

Sferele celor două noţiuni, predicabil şi impredicabil, le putem reda 
sub formă de tabel: 

Predicaţii 

Impredicabil 

Noţiune 

Om 

Scurt 

Casă 

Determinat 

Oraş 


Se pune acum întrebarea: noţiunea impredicabil este predicabilă 
sau impredicabilă? Facem mai întâi supoziţiile : 

1) Itnp e S pd , adică "impredicabil este predicabilă". Fiind pre¬ 
dicabilă, noţiunea se predică despre ea însăşi, deci impredicabil este 
impredicabil. 

2) Imp e S Imp , adică "impredicabil este impredicabil". întrucât 
se predică despre ea însăşi urmează că impredicabil este noţiune 
predicabilă. 

Şi într-un caz şi în celălalt contradicţia este evidentă. 

Ce se observă din aceste raţionamente? 

în primul rând, că propoziţia 1), ca şi propoziţia 2), încalcă 
distincţia limbaj obiect - metalimbaj. 

Apoi, noţiunea impredicabil încalcă ierarhia tipurilor (ar trebui să 
facă parte din propria ei sferă). 

în fine, noţiunea este contradictorie, însă, cu toate acestea, 
noţiunea nu este vidă. 

Se poate spune atunci despre noţiunea impredicabil că este 
consistentă? Este ea inconsistentă? 

Dat fiind că noţiunea întruneşte concomitent condiţia consistenţei 
şi a inconsistenţei logice, spunem despre ea că este paraconsistentă. 
Prin generalizare, orice noţiune care satisface concomitent condiţiile 
consistenţei şi a inconsistenţei logice este o noţiune paraconsistentă. 

Obiecţia care s-a adus ideii de noţiune paraconsistentă este că se 
abate de la înţelesul comun dat termenului "paraconsistenţă" (la Newton 
da Costa, paraconsistente sunt teoriile, şi anume, teoriile inconsistente 
dar netriviale). 

Nu sunt de acord cu această obiecţie şi voi arăta imediat de ce. 

în primul rând, orice noţiune poate fi desfăşurată ca sistem logic 
de judecăţi şi dacă respectivul sistem de judecăţi este paraconsistent, 
natural că şi noţiunea pe care o configurează el va fi tot una para¬ 
consistentă. 

Exemplul clasic de teorie paraconsistentă este teoria intuitivă 
(se mai spune şi naivă) a mulţimilor. Dar dacă teoria mulţimilor este 
paraconsistentă, cum este noţiunea de mulţime ? 

Putem spune că teoria este paraconsistentă, iar noţiunea 
consistentă sau inconsistentă? 

Părerea mea este că nu şi că dacă dezvoltarea propoziţională a 
unei noţiuni este paraconsistentă, natural că şi noţiunea în cauză va fi 
tot paraconsistentă. 

Cea de-a doua obiecţie se referă la principiul exfalso quodlibet, un 
principiu ce caracterizează doar teoriile, nu şi noţiunile (reamintesc că o 
teorie paraconsistentă este o teorie care, deşi inconsistentă, se sustrage 
principiului ex falso, în sensul că nu permite demonstrarea oricărei 
propoziţii. în alţi termeni, teoria este inconsistentă dar netrivială). 

Există atunci sau nu există o legătură între noţiune şi principiul 
exfalso quodlibet ? 

Părerea mea este că noţiunile se sustrag principiului exfalso în 
exact acelaşi mod în care se sustrag teoriile. De pildă, dacă o figură 
geometrică este şi cerc şi pătrat, atunci ea poate fi orice nu numai cerc şi 
pătrat. Acest fapt ar face imposibilă nu doar geometria, ci întreaga 
matematică. Or, nu acelaşi lucru se întâmplă dacă spunem despre ceva că 
este mulţime , deşi noţiunea de mulţime este tot o noţiune contradictorie. 

După modelul teoriilor, am putea vorbi de noţiuni triviale şi 
netriviale. 0 noţiune paraconsistentă ar fi atunci o noţiune inconsistentă 
dar netrivială. 

Am invocat aici o singură specie de noţiune paraconsistentă - 
noţiunea contradictorie dar nevidă. Cred că mai putem adăuga cel puţin 
încă două astfel de specii, şi anume: noţiuni vide dar necontradictorii şi 
noţiuni provenite din noţiuni contrare. Despre aceste noţiuni voi vorbi 
însă la momentul potrivit. 


6.5. Noţiuni ideale 

O altă categorie de noţiuni o reprezintă noţiunile obţinute prin 
gândirea unor cazuri limită, a unor procese şi tendinţe reale duse dincolo 
de limita realizării lor practice. Aceste noţiuni au fost numite noţiuni 
ideale. Gaz perfect, corp absolut alb (sau absolut negru), ciocnire perfect 
elastică sunt doar câteva exemple de noţiuni ideale. 

în general, sunt noţiuni cu care operează ştiinţa, în vorbirea 
curentă, deşi apar uneori, ponderea lor este considerabil mai redusă. 
Atributele “perfect", "absolut", "total", "complet", "ideal" asociate 
noţiunii (vezi elev model, femeie ideală, om complet etc.) subliniază 
faptul că obiectele din sfera acestor noţiuni întruchipează la modul 
ideal trăsăturile obiectelor reale. 

Ce rol joacă noţiunile ideale în ştiinţă? 

întrebarea este importantă nu doar pentru teoria noţiunii ci şi 
pentru teoria (logica) ştiinţei, ea poate ajuta la mai buna înţelegere a unor 
probleme legate de obiectul teoriilor ştiinţifice. în cele ce urmează voi 
prezenta câteva aspecte privind noţiunea de corp absolut negru din fizică. 

Se spune că un corp este alb sau negru în funcţie de cum reflectă 
el radiaţia electromagnetică. 

Este negru acel corp care absoarbe cea mai mare parte a radiaţiei 
şi reflectă doar o mică parte (corpul alb se comportă invers). Corpul 
absolut sau total negru este corpul care absoarbe în întregime radiaţia 
electromagnetică, iar corpul absolut alb o va reflecta în totalitate. 

Dar există aşa ceva în realitate? 

Oricât ar fi de alb sau de negru un corp, el nici nu absoarbe, nici nu 
reflectă în întregime radiaţia electromagnetică, ci doar tinde spre această 
stare ca spre un fel de limită pe care însă nu o va atinge niciodată. 

Din motive de simplitate noi ne comportăm în ştiinţă ca şi când 
aceste lucruri ar exista efectiv. 

Obiectul teoriilor ştiinţifice nu este, prin urmare, obiectul real, ci 
un obiect simplificat, un obiect ideal, iar noţiunile cu care operează 
respectivele teorii sunt, de asemenea, noţiuni ideale. 

A nu se înţelege de aici că legătura cu obiectele reale, cu realitatea, 
s-a pierdut şi că teoriile ştiinţifice ar fi construcţii arbitrare impuse din 
raţiuni de ordin speculativ. Dimpotrivă, obiectele şi noţiunile ideale sunt 
"mijloacele logice" pe baza cărora ajungem mai uşor la înţelegerea lumii 
134 reale. Noţiunea de mişcare rectiline şi uniformă, ca să rămânem tot la 
domeniul fizicii, descrie o situaţie ideală, ea ne permite să stabilim o serie 
de corelaţii între distanţă, viteză, timp etc. pe care le exprimăm, cel mai 
adesea, în formă matematică. Odată stabilite aceste corelaţii pentru cazul 
ideal, ele pot fi aplicate apoi cazurilor concrete de mişcare a corpurilor. 
Sigur, apar aici o serie de abateri faţă de cazul ideal, dar care, din punct de 
vedere practic, sunt neglijabile. Operaţia de idealizare va necesita atunci, 
un principiu metodologic nou - principiul neglijabilităţii practice 27 . 


27 Vezi Gh. Enescu, Filosofie şi logică, Editura Ştiinţifică. Bucureşti, p. 114. 

Ce se întâmplă dacă am forţa lucrurile astfel încât ele să satisfacă 
cerinţele impuse de definiţia noţiunii ideale? 

Rămânem la exemplul noţiunii de corp absolut negru. Am putea 
imagina un dispozitiv de genul unei cavităţi cu pereţi absorbanţi şi 
neregulaţi care fac ca o rază de lumină, odată intrată înăuntru, să nu 
mai poată fi reflectată în afară. 

Dar este acesta un corp negru? 

Suntem în situaţia paradoxală de a spune că un corp absolut 
negru nu mai este un ... corp negru ! Dispare ideea de culoare care intră 
obligatoriu în conţinutul noţiunii corp negru. 

Se poate deci respecta întocmai definiţia noţiunii ideale, dar 
atunci ieşim din sfera noţiunii generale de la care s-a pornit în operaţia 
idealizării (de la noţiunea de corp absolut negru nu se mai ajunge la 
noţiunea de corp negru). 

Noţiunile ideale introduc, aşadar, o categorie aparte de obiecte, 
aşa-numitele obiecte ideale. Aşa cum am mai spus, acestea reprezintă 
imaginea simplificată a obiectelor reale. 

0 confuzie frecvent întâlnită este cea dintre obiectele ideale şi 
obiectele abstracte din ştiinţele formale. 

Oricât de asemănătoare ar fi ele, acestea nu trebuie confundate. 

De pildă, numerele din matematică sunt obiecte abstracte. La fel, 
adevărul şi falsul din logică. Vom vedea imediat că acestea sunt proprie¬ 
tăţi reificate (abstracţii tratate ca lucruri), însă obiectele ideale sunt cu 
vtotul altceva. 

De la existenţa corpurilor albe am trecut la ideea de corp absolut 
alb care nu este un obiect abstract ci unul ideal. Dacă însă, de la existenţa 
corpurilor albe am trece la ideea de albeaţă, atunci, într-adevăr, am avea 
de-a face cu un obiect abstract. Albul este o proprietate a corpurilor, tot 
aşa cum adevărul este o proprietate a propoziţiilor, iar dacă aceste 
proprietăţi le-am trata ca pe obiecte, rezultatul ar fi două obiectele 135 
abstracte: albul (sau albeaţa) şi adevărul (sau veridicitatea). Nu există 
adevăr în sine, cum nu există alb în sine, există adevărul unor propoziţii, 
respectiv, albul unor obiecte. Totuşi, noi ne referim la adevăr şi la alb ca 
şi când fi lucruri sau obiecte. Folosim pentru aceste obiecte denumirea 
de "obiecte abstracte". 

Să examinăm acum un alt obiect, să zicem punct la infinit. 

Obiectul punct este un obiect abstract, el rezultă din intersecţia a 
două drepte. Acest punct de intersecţie poate fi mai apropriat sau mai 
îndepărtat de un punct / situat pe una dintre laturi: 

Cât de îndepărtat poate fi însă un astfel de punct? 

Dacă ar fi infinit de îndepărtat, atunci dreptele ar fi paralele, adică 
s-ar intersecta la infinit. Prin urmare, punctul la infinit este un obiect 
ideal impus de gîndirea unui caz limită, exact ca în cazul noţiunii de 
corp negru. 

Am vrut să arăt cu acest exemplu că nimic nu ne opreşte să ducem 
operaţia de idealizare, respectiv, abstractizare mai departe - din obiecte 
ideale să formăm alte obiecte ideale sau din obiecte abstracte să formăm 
alte obiecte abstracte. Sau, ca în cazul de mai sus în care un obiect ideal 
a avut ca punct de plecare un obiect abstract (se înţelege că operaţia 
poate merge şi în sens invers, de la un obiect ideal să formăm un obiect 
abstract). 

Reţinem, în încheiere, trei mari probleme legate de analiza 
noţiunilor ideale: 1) operaţia de idealizare (proprietăţi şi tendinţe gândite 
la limită), 2) problema.obiectelor ideale, o problemă logică şi ontologică, 
deopotrivă, 3) probleme privind sfera unei noţiuni ideale. 

Strict vorbind, noţiunile ideale sunt noţiuni vide, chiar logic vide. 
Nu vor exista niciodată obiecte perfect negre sau perfect albe, ciocniri 
perfect elastice, puncte la infinit şi aşa mai departe. Şi, cu toate că sunţ 
logic vide, noţiunile în cauză nu sunt contradictorii. Aceasta ne îndeamnă 
să le privim ca pe o altă specie de noţiune paraconsistentă. Dacă noţiunile 
examinate în paragraful anterior au fost contradictorii dar nevide, acestea 
sunt vide dar necontradictorii. Deci, şi acestea întrunesc concomitent 
condiţiile consistenţei şi inconsistenţei logice. 

6.6. Noţiuni precise şi noţiuni imprecise 


Am spus despre noţiunile generale că se aplică în mod egal 
obiectelor din sfera lor, că nu există obiecte privilegiate şi că din această 
cauză noţiunile nu pot fi nuanţate. Nu putem spune: foarte om, nu prea 
om, destul de om etc. 

Cu totul altfel stau lucrurile în cazul noţiunii bătrân care, 
dimpotrivă, permite astfel de nuanţări: foarte bătrân, nu prea bătrân, 
destul de bătrân, extraordinar de bătrân. Prin urmare, obiectele la care se 
aplică bătrân nu sunt la fel, aici avem de-a face, într-adevăr, cu obiecte 
privilegiate. 

Cum s-ar putea exprima din punct de vedere logic diferenţa dintre 
noţiunea om şi noţiunea bâtrânl 

Răspuns: noţiunea om respectă principiul terţului exclus în timp 
ce bătrân nu, sau nu în acelaşi fel cu om. 

0 noţiune A pentru care este adevărată relaţia: 

Vx [A(x) v A(x)] (1) 

se va numi noţiune precisă (împarte universul de discurs în două clase 
complementare). Noţiunea om, de exemplu, este precisă; la fel noţiunea 
maşină. în schimb, noţiunile: înalt, greu, tânăr, bătrân sunt, toate, noţiuni 
imprecise. Ele nu se subordonează terţului exclus şi deci nu putem indica 
marginile sau limitele aplicabilităţii lor. 

Presupunînd că un individ de n ani este bătrân, cum va fi unul 
de n -1 ani? Dar cel de n - 2 ani? 

Dacă diferenţa de un an nu marchează trecerea de la adult la 
bătrân, nici de la tânăr la adult, înseamnă că, din aproape în aproape, în 
categoria bătrânilor vor intra, practic, toţi oamenii. 

Noţiunile imprecise au fost cunoscute încă din antichitate, de 
megarici, care le-au prezentat sub forma unor paradoxe - paradoxul 
grămezii, paradoxul pleşuvului ş.a. Presupunînd că avem o grămadă de 
grâu, câte boabe trebuie luate din ea ca să nu mai fie grămadă? Şi, implicit, 
câte boabe ar trebui să existe pentru a putea spune că avem o grămadă? 

Aceleaşi probleme se pun în legătură cu paradoxul pleşuvului: câte 
fire de păr ar trebui să aibă cineva pentru a fi (sau a nu fi) pleşuv? 

Aristotel a cunoscut aceste paradoxe dovadă că în Fizica el dă 
următorul exemplu: dacă prima picătură de apă ce cade pe o piatră nu 
lasă urme, nici următoarea nu va lăsa urme. Când se produce totuşi 
scobitura în piatră dat fiind că niciuna dintre picături nu o produce? 

Aceste probleme au rămas simple curiozităţi logice până în 
secolul al XX-lea, mai precis, până în 1965, când americanul L. A. Zadch a 
pus bazele logicii fuzzy şi a matematicii fuzzy. 

în traducere, fuzzy înseamnă neclar, vag, imprecis, estompat. 

La puţin timp după Zadeh, în 1968, Y. Gentilhomme introduce 
conceptul de ensemble flou cu aplicaţie în lingvistică, dar care înseamnă 
cam acelaşi lucru cu fuzzy. 

Cum se defineşte o mulţime fuzzy? 

Intuitiv vorbind, o asemenea mulţime se caracterizează printr-un 
nucleu cert, precis, şi o margine imprecisă; sau invers, o margine precisă 
şi un nucleu imprecis. 

Mulţimea bătrânilor, de exemplu, se poate reda ca în figura 1, 
pentru că există oameni despre care ştim precis că sunt bătrâni şi alţii 
mai mult sau mai puţin bătrâni care formează marginea. în figura 2 
aceeaşi mulţime corespunde cercului punctat şi reprezintă mulţimea 
imprecisă a bătrânilor în mulţimea precisă a oamenilor. 




Fig.2 


Revenind la noţiunile imprecise, se impune să răspundem la 
câteva întrebări: 


• Ce anume face ca o noţiune să fie imprecisă? 

• Cum se prezintă o noţiune imprecisă ca sistem desfăşurat de 
judecăţi şi ce valoare de adevăr au aceste judecăţi? 

• Cum se poate ajunge de la o noţiune imprecisă la una precisă? 

Cu privire la prima întrebare, suntem tentaţi să spunem că este 
imprecisă noţiunea a cărei sferă este ea însăşi o mulţime imprecisă. 

Dar dacă sfera este imprecisă cum va fi conţinutul? 

în conţinutul noţiunii bătrân intră toate notele noţiunii om, însă 
intensiunea acestui conţinut este foarte greu dacă nu cumva chiar 
imposibil de precizat. Dacă "vârsta de 90 de ani” este notă definitorie în 
acest conţinut, atunci la fel va fi "vârsta de 89 de ani”, "de 88 de ani” şi 
aşa mai departe. 

Se vede clar că imprecizia conţinutului este cea care determină 
imprecizia sferei şi că această imprecizie se datorează dificultăţii de a 
stabili conţinutul specific al noţiunii în cauză. 







Tipuri mai importante de noţiuni (concepte) 


Dacă privim noţiunea desfăşurat, după propoziţiile care o definesc, 
am putea începe cu propoziţiile generate de schema 1 din structura 
propoziţională a noţiunii, şi anume: 

a 1 este bătrân, 
a 2 este bătrân, 


a n este bătrân. 

Câte astfel de propoziţii există? 

Atâtea câte elemente există în sferă. Unele din aceste propoziţii 
sunt adevărate, altele false, în timp ce unele doar se aproprie de adevăr, 
respectiv, fals fără să fie însă pe deplin adevărate sau pe deplin false. 

De la nivelul noţiunii imprecizia a trecut la nivelul judecăţii, mai 
precis a valorii logice a acesteia. Practic, valorile de adevăr ale acestor 
propoziţii formează un spectru continuu în care adevărul şi falsul 
corespund extremităţilor. între aceste extremităţi propoziţiile sunt mai 
mult sau mai puţin adevărate, respectiv, mai mult sau mai puţin false. 
Este clar, aşadar, că logica fuzzy presupune un anume gen de polivalenţă, 
deşi nu s-ar putea spune că ea este o logică polivalentă în adevăratul 
înţeles al cuvântului. 

în practica socială imprecizia noţiunilor se rezolvă de o manieră 
mai mult sau mai puţin convenţională. Când se anunţă, de pildă, că 
"bătrânii beneficiază de tarife reduse", fie sunt luaţi în considerare 
pensionarii (noţiune precisă), fie se precizează limita de vârstă de la care 
se aplică respectivele tarife. Aceasta nu înseamnă că noţiunea a devenit 
precisă, ea este la fel de imprecisă, însă, neputând fi aplicată în aceste 
condiţii, se stabilesc în mod convenţional anumite limite. Trebuie spus 
că nici logica, nici matematica nu anulează imprecizia noţiunilor, cum 
greşit s-a crezut la un moment dat, tot ce pot face ele este o tratare precisă 
a impreciziei. 


6.7. Noţiuni pozitive şi noţiuni negative 


Spunem despre o noţiune că este pozitivă când proprietăţile pe 
care le vizează ea sunt atribuite tuturor obiectelor din sferă, fără excepţie. 
Om, de pildă, este noţiune pozitivă, la fel masă, perete, carte etc. 

Din noţiunile pozitive se pot forma alte noţiuni prin negarea 
(suprimarea) unor note sau grupări de note din conţinutul noţiunii 
pozitive. în conţinutul noţiunii om, de exemplu, intră note cum ar fi: biped, 
raţional, dotat cu văz, cu miros etc. Eliminând aceste note se formează 
subclase ale clasei om - om care nu aude, care nu vede, om care nu distinge 
roşu de verde etc. Asemenea noţiuni formate prin eliminarea unor note 
din conţinutul noţiunii pozitive se numesc noţiuni negative. 

Dacă noţiunea negativă se formează prin operaţia de negare, nu 
este obligatoriu ca fiecare noţiune negativă să se exprime negativ. 

Cele două criterii, forma de exprimare şi conţinutul, se pot 
combina astfel că vor rezulta patru categorii mari de noţiuni: 

• Noţiune cu formă pozitivă şi conţinut pozitiv (om, casă, 
planetă etc.); 

• Noţiuni pozitive în formă, dar cu conţinut negativ [surd, şchiop, 
daltonist etc.); 

• Noţiuni negative ca formă, dar cu conţinut pozitiv ( nefumător, 
incoruptibil, imparţial etc.); 

• Noţiuni negative atât în formă, cât şi în conţinut ( iraţional, 
incapabil, neloial etc.). 

Ceea ce dă, aşadar, caracterul noţiunii nu este forma ei de 
exprimare, ci modul de formare a conţinutului. 

Foarte adesea se confundă noţiunea negativă eu negaţia moţiunii. 
De exemplu, neom este noţiune negativă (se referă la o anumită categorie 
de oameni), în schimb, non-om este negaţia noţiunii om (se referă la tot 
ce nu este om). Un individ poate fi om şi neom în acelaşi timp, dar nu 
poate fi om şi non-om. Aceste noţiuni nu pot fi nici aplicate, nici negate în 
acelaşi timp şi sub acelaşi raport despre unul şi acelaşi obiect. 

0 categorie aparte de noţiuni negative se formează cu ajutorul 
unor prefixe cu rol de negaţie: "in", "dis", "a", "i”, "anti” etc. ( amoral, 
140 ilogic, intranzitiv, discontinuu ). 


6.8. Noţiuni concrete şi noţiuni abstracte 


Noţiunile om, plantă, scaun etc. sunt considerate concrete din 
simplul motiv că se aplică unor lucruri concrete, existente în realitate. 
Denumirea este improprie pentru că noţiunea prin însăşi natura ei 

este o abstracţie, însă dacă s-a încetăţenit în această formă, o vom lua 
ca atare. 

Pornind de la noţiunile concrete, prin reificarea proprietăţilor 
exprimate de noţiune se formează noţiuni abstracte. Res (rei ) în latină 
înseamnă lucru, deci operaţia prin care o proprietate este tratată ca lucru 
se va numi, la rândul ei, reificare. Fiinţa raţională este noţiune concretă, 
în schimb, raţionalitate este abstractă. Drept este, iarăşi, noţiune concretă 
iar dreptate este abstractă. 

Proprietăţile la care se referă aceste noţiuni nu există decât prin 
existenţa unor lucruri concrete - fiinţele raţionale, în primul caz, actele 
de dreptate, în al doilea -, însă noi tratăm aceste proprietăţi ca şi cum ar 
fi lucruri. Ceva asemănător se petrece şi în cazul noţiunilor albeaţă, 
fraternitate, egalitate ş. a. 

Din punct de vedere gramatical, noţiunile abstracte se formează 
cel mai adesea prin substantivizarea unor adjective: verde - verdeaţă, 
drept - dreptate etc. 

Nu toate noţiunile abstracte sunt însă de acest fel. în geometrie 
noţiunile punct, dreaptă, triunghi etc. sunt noţiuni abstracte. La fel, în 
logică, noţiunile adevăr şi fals. Nu există adevăr, ca atare, tot aşa cum nu 
există triunghi ca atare, ci doar propoziţii adevărate, respectiv, lucruri 
triunghiulare. Dacă facem însă abstracţie de propoziţii şi reţinem doar 
proprietăţile lor de a fi adevărate sau false, atunci putem trata aceste 
proprietăţi ca pe existenţe în sine, existenţe guvernate de reguli şi legi 
proprii (cred că nu greşesc spunând că această înţelegere a adevărului şi 
falsului a revoluţionat logica). 

Plecând de la o abstracţie se poate ajunge la abstracţii şi mai înalte. 
Punctul, de exemplu, este o abstracţie superioară faţă de figură ; la fel o 
structură matematică cum este grupul faţă de noţiunea de număr care, 
iarăşi, este o abstracţie în raport cu mulţimea. Aceasta este o abstracţie în 
raport cu diferitele grupări de lucruri şi aşa mai departe. Am putea, 
eventual, ierarhiza abstracţiile după gradul lor - abstracţii de gradul întâi, 141 
de gradul doi etc . 28 


28 Trebuie spus că noţiunile abstracte astfel înţelese contravin definiţiei pe care am 
dat-o la început noţiunii. Mulţime, număr, figură, punct, adevăr, ca şi albeaţă, dreptate, 
egalitate sunt obiecte abstracte şi nu noţiuni. Este drept că am putea vorbi despre 
noţiunile corespunzătoare acestor obiecte abstracte, însă nu sunt sigur că noţiunile 
respective sunt abstracte şi nu concrete. Precizez, de asemenea, că definiţia pe care 
eu am dat-o noţiunii este de inspiraţie fregeeană, iar Frege nu admite aceste 
abstracţii ca noţiuni (concepte), ci doar ca obiecte. Acelaşi lucru se poate spune 
despre noţiunile ideale. 

Operaţia abstractizării poate întâlni operaţia idealizării şi atunci 
rezultă obiecte mult mai complicate cum este punctul la infinit despre 
care am vorbit la noţiunile ideale. 


6.9. Noţiuni contrare şi 
noţiuni contradictorii 

J 


Două sau mai multe noţiuni care au în conţinutul lor atât note 
comune, cât şi note opuse, se numesc contrare. 

Notele comune ţin de gen, de aceea noţiunile contrare sunt speciile 
aceluiaşi gen (vezi mai departe raportul gen - specie). 

Definitoriu pentru noţiunile contrare este faptul că nu pot fi 
afirmate în acelaşi timp despre unul şi acelaşi obiect, în schimb, pot fi 
negate. Dacă a este obiect şi A, B noţiuni contrare, propoziţiile: 

Dacă a este A atunci a nu este B, 

Dacă a este B atunci a nu este A 

vor fi întotdeauna adevărate. Dar dacă a nu este A, atunci nimic sigur nu 
se va putea afirma despre relaţia dintre a şi B (propoziţia “a este B" 
poate fi când adevărată când falsă). 

Să considerăm, de exemplu, că A este triunghi şi B paralelogram. în 
mod sigur o figură geometrică nu poate fi şi triunghi şi paralelogram, 
deşi s-ar putea foarte bine întâmpla ca ea să nu fie nici una, nici alta, să fie 
trapez, de exemplu. Prin urmare, triunghi şi paralelogram sunt contrare. 

Să presupunem în continuare că A şi B sunt două noţiuni contrare 
şi să mai presupunem că F este notă din conţinutul noţiunii A, iar G este 
notă din conţinutul noţiunii B. 

De vreme ce notele din conţinutul noţiunilor sunt tot noţiuni, se 
pune problema cum vor fi noţiunile F şi G1 Sunt ele tot noţiuni contrare? 

Dar noţiunile AG, BF, FG1 Ce fel de noţiuni sunt aceasta? 

Normal ar fi ca toate aceste noţiuni să fie vide întrucât provin din 
noţiuni contrare, noţiuni care nu pot fi predicate despre unul şi acelaşi 
obiect. Totuşi, metal lichid , mamifer zburător\ plantă carnivoră ş.a. nu 
sunt vide, în ciuda faptului că sunt formate după exact aceleaşi reguli 

(dacă ne gândim bine, în aceeaşi categorie intră şi noţiunea de spaţiu 
virtual sau de inteligenţă artificială ). 

Aceasta este o altă specie de noţiune paraconsistentă (la fel ca 
celelalte două, ea nu a fost impusă din raţiuni speculative. Justificarea 
paraconsistenţei, în general, şi a noţiunilor paraconsistente, în particular, 
este practică şi teoretică deopotrivă. Vom vedea în capitolul despre 
deducţie că aceste noţiuni impun alte tipuri de raţionament decât cele 
obişnuite). 

A nu se confunda noţiunile contrare cu noţiunile contradictorii. 
Acestea se formează prin negarea unei noţiuni (ex. om, non-om ) şi se 
caracterizează prin faptul că nu pot fi nici afirmate, nici negate în acelaşi 
timp despre unul şi acelaşi obiect. Explicaţia este foarte simplă: noţiunea 
non-A se compune din toate lucrurile care cad în afara lui A, deci ceva nu 
poate fi A şi non-A deopotrivă (vezi şi discuţia despre noţiunile negative). 


6.10. Noţiuni relative şi 
noţiuni independente 


Noţiunile care exprimă relaţii se mai numesc şi noţiuni relative ~ 
Noţiunea tată, de exemplu, este o relaţie. Niciun om nu este tată în 
general, ci tatăl cuiva, al unui om anume. 

Relaţiile pot fi binare (cu doi termeni), ternare (cu trei termeni) 
sau, pentru cazul general, n-are (cu n termeni). 

în continuare vom defini câteva din proprietăţile mai importante 
ale relaţiilor binare (notăm cu R o asemenea relaţie). 

• Simetria: oricare ar fi x, xRx (citeşte: x este în relaţia R cu x). 

• Reflexivitatea: oricare ar fi x şi y, dacă are loc xRy, atunci are 

loc şiy/fr. 

• Tranzitivitatea: pentru orice x, y, z , dacă are loc xRy şi yRz, 

atunci are loc xRz. 

O relaţie poate avea sau aceste proprietăţi sau negaţiilor lor. 
Relaţia tată, ca să revenim la exemplul nostru, este: 

• Asimetrică: oricare ar fi x, x nu este tatăl lui x. 

• Ireflexivâ: dacă x este tatăl lui y, atunci y nu poate fi tatăl lui x. 

• Intranzitivă : oricare ar fi x, y, z, dacă x este tatăl lui y şi 
y este tatăl Iui z, atunci x nu este tatăl lui z. 

De la o asemenea relaţie se poate forma conversa ei pe care o 
definim astfel: fiind dată relaţia xRy, conversa ei este relaţia yQx astfel că 
între cele două are loc echivalenţa: 

Vx, y , z [xRy <=> yQx ] (1) 

Aceasta înseamnă că cele două propoziţii "xRy" şi “yQx” sunt 
echivalente (sunt adevărate împreună sau false împreună şi nu una 
adevărată şi una falsă). Tabelul de mai jos redă câteva exemple de relaţii 
şi conversele lor: 


Relaţia 

Conversa relaţiei 

x este tatăl Iui y 
x este profesorul lui y 
x este la nord de y 

yeste/îu/luix 
y este elevul lui x 
y este la sud de x 


Conversa unei relaţii are aceleaşi proprietăţi cu relaţia a cărei 
conversă este (se poate verifica această afirmaţie pe exemplul relaţiei “y 
este fiul lui x M ). 

Noţiunile relative sunt, prin urmare, noţiunile caree*priffta relaţii 
între elementele din sfera lor şi elemente din sfera altor noţiuni. în tabel 
au apărut câteva perechi de noţiuni relative: 

tata (relativ la fiu), 
nord (relativ la sud), 
profesor (relativ la elev), 
dreapta (relativ la stânga). 

O specie aparte de noţiuni relative sunt noţiunile care exprimă 
relaţii simetrice cum ar fi vecin, frate, prieten etc. Dacă x este vecin cuy 
atunci şi y este vecin cu x. Pentru această specie de noţiuni relative vom 
folosi denumirea de noţiuni corelative. Nu sunt sigur dacă şi noţiunile care 
exprimă relaţii reflexive precum asemănător, identic, egal etc. ar trebui 
tratate tot ca noţiuni corelative sau dacă nu cumva ar fi mai potrivit să le 
numim alfel. 



1 

RELAŢII ÎNTRE NOŢIUNI 

9 9 


Problemele discutate până acum în legătură cu noţiunea ne-au 
obligat să ne raportăm la ea ca la ceva izolat, să facem abstracţie de 
context. în realitate, noţiunile nu sunt izolate, ele intră în diferite 
raporturi. Una este să înşiri noţiunile copertă, carte, albastru şi alta să 
spui "coperta cărţii este albastră". 

Noţiunea nu există decât în propoziţie, numai aici ea poate 
"funcţiona" şi numai din funcţionarea ei ne putem da seama de 
proprietăţile pe care le poate avea. Se impune deci să trecem de la 
"anatomia" noţiunii la "fiziologia" ei. Sigur că şi acum vom proceda tot 
prin abstracţie întrucât reţinem doar relaţiile dintre noţiuni fără a lua în 
calcul propoziţiile prin care se exprimă aceste relaţii. 

Este de presupus că relaţiile noţiunilor sunt determinate de 
relaţiile lor de sferă, respectiv, conţinut, totuşi, câteva probleme se ridică 
şi în acest caz. 

Orice raport de sferă este în acelaşi timp un raport de conţinut? 
în ce fel modificarea raporturilor de conţinut se reflectă în raporturile de 
sferă? Dar cele de sferă în raporturile de conţinut? 

Să vedem cum stau lucrurile. 

7.1. Relaţia de identitate 

3 


Două noţiuni A şi B sunt identice dacă sferele şi conţinuturile lor 
coincid: 


A-B dacă şi numai dacă S A = S B şi C A = C B 


(1) 

Dar sfera şi conţinutul sunt mulţimi (clase), ceea ce înseamnă ca 
identitatea noţiunilor se sprijină pe o relaţie mai adâncă - identitatea 
mulţimilor. 

Când sunt însă identice două mulţimi? 

Atunci când elementele uneia sunt şi elementele celeilalte. Prin 
urmare, noţiunile A şi B vor avea aceleaşi obiecte în sferă şi aceleaşi note 
în conţinut. Dar dacă A şi B au aceleaşi elemente în conţinut şi aceleaşi 
elemente în sferă, mai sunt ele două noţiuni? Sau este vorba de o singură 
noţiune exprimată prin doi termeni? 

Principiul identităţii ne învaţă că, în acest sens, noţiunea nu 
poate fi identică decât cu ea însăşi, că nu pot fi identice două noţiuni 
diferite. Se poate însă ca aceeaşi noţiune să se exprime prin termeni 
diferiţi (om şi fiinţă raţională ) de unde impresia că am avea două noţiuni 
şi nu una singură. 

Cel puţin teoretic trebuie să luăm în discuţie şi celelalte cazuri în 

care: 


• Conţinuturile noţiunilor sunt identice, dar sferele sunt diferite; 

• Conţinuturile sunt diferite, dar sferele sunt identice; 

• Atât conţinuturile, cât şi sferele sunt diferite. 

Primele două cazuri nu sunt de prea mare interes logic, ele 
contravin principiului noncontradicţiei. 

0 problemă ridică totuşi noţiunile vide care au, toate, aceeaşi 
sferă - mulţimea vidă. 

Rezultă de aici că noţiunile vide sunt toate identice? Este identică 
noţiunea cerc pătrat cu noţiunea cel mai mare număr natural ? Dar stat 
socialist cu extraterestru ? 

0 explicaţie s-ar putea da prin ceea ce am numit, la început, 
obiectul noţiunii. Deşi au aceeaşi sferă, noţiunile vide diferă prin obiect, 
deci nu pot fi luate ca noţiuni identice. 

Cazul al treilea este perfect logic, el introduce relaţia de 
independenţă sau diferenţă a noţiunilor (neavând aceeaşi sferă, natural 
că noţiunile nu vor avea nici acelaşi conţinut, şi invers). 


7.2. Relaţia de intersecţie 


Două noţiuni A şi B sunt în relaţie de intersecţie sau încrucişare 
dacă note din conţinutul uneia se aplică la elemente din sfera celeilalte, 

şi invers. Exemple: student - sportiv, matematician - filosof, mamifer - 
animal acvatic. Am putea, eventual, reformula definiţia spunând că sunt 
în raport de intersecţie (încrucişare) noţiunile a căror sfere şi conţinuturi 
se intersectează nevid. 

De exemplu, în sfera noţiunii student există sportivi, după cum în 
sfera noţiunii sportiv există studenţi. Deci student şi sportiv se inter¬ 
sectează în student sportiv. Din punct de vedere al conţinutului, student 
şi sportiv sunt note din conţinutul lui student sportiv. 

împrumutând simbolismul teoriei mulţimilor am putea nota: 

Student n Sportiv = Student sportiv (1) 

Tot din teoria mulţimilor sunt inspirate cazurile particulare de 
intersectare a noţiunulor: 

Student n Om = Student (2) 

Maşină n Oraş - 0 [3) 

în cazul (2), noţiunea student este inclusă în noţiunea om, iar în 
(3) avem de-a face cu noţiuni disjuncte (a se vedea raporturile cores¬ 
punzătoare din teoria mulţimilor). Să mai notăm că diferenţa noţiunilor 
poate lua şi formă de opoziţie (contrarietate sau contradicţie). 

0 specie aparte de noţiuni sunt cele rezultate din juxtapunerea a 
două noţiuni [stagflaţie, de exemplu). Aici nu este vorba de faptul că 
unul şi acelaşi obiect este atât A, cât şi B, ci că obiectul satisface note care 
provin şi din A şi din B. 


7.3. Relaţia de ordonare 

* 

Două noţiuni A şi B sunt în raport de ordonare dacă sferele şi 
conţinuturile lor se află în raport de incluziune inversă. Dacă notăm 

relaţia de ordonare a noţiunilor cu " >" putem reda această definiţie în 
formă simbolică: 

A >B dacă şi numai dacă S A c S B şi C B c C A (1) 

unde "c" este simbolul incluziunii dintre mulţimi. 

Exemple de noţiuni aflate în raport de ordonare: pâtrat > poligon, 
om > mamifer, student > om etc. 

Sfera lui om este inclusă în sfera lui mamifer (orice om este 
Mamifer), iar conţinutul lui mamifer este inclus, la rândul lui, în conţi¬ 
nutul lui om. De exemplu, vertebrat este notă din conţinutul lui mamifer , 
deci ea este notă şi în conţinutul lui om. 

în relaţia "A > B“, noţiunea A se numeşte noţiune subordonată, iar 
# supraordonată. Prin urmare, de la A la B avem un raport de 
subordonare, iar de la B la A un raport de supraordonare, 

Dacă noţiunile A v A 2 ,..., A n sunt subordonate aceleiaşi noţiuni B, 
ele se vor numi noţiuni cosubordonate. 


7.3.1. Noţiuni gen şi noţiuni specie 

în raportul de ordonare, noţiunea supraordonată se numeşte gen, 
Ur noţiunea subordonată specie. 

Fie noţiunile: tigru, felină, mamifer, vertebrat, animal. Sferele şi 
conţinuturile acestor noţiuni sunt în relaţie de incluziune inversă: 

$Tigru $ Felină c $ Mamifer c $ Vertebrat c ^Ani mal 

^Animal c ^Vertebrat c ^Mamifer c ^Felină C ^Tigru 
dori noţiunile sunt în raport de ordonare după cum urmează: 

Tigru > Felină > Mamifer > Vertebrat > Animal (4) 

Noţiunea tigru este specie faţă de felină care este genul ei. Felină 
este specie faţă de genul mamifer care, la rândul lui, este specie faţă de 
vertebrat şi aşa mai departe. 

Dispunem aceste noţiunii prin schema de mai jos şi precizăm 
Pentru fiecare raport noţiunea gen şi noţiunea specie: 


Animal -Gen 

Specie- Vertebrat -Gen 

Specie- Mamifer -Gen 

Specie- Felină -Gen 

Specie- Tigru 

Fiecare noţiune este gen şi specie în acelaşi timp. Este gen faţă de 
noţiunea subordonată şi este specie faţă de noţiunea supraordonată. 
Există, totuşi o noţiune care este doar specie fără a fi gen [tigru] şi una 
care este gen fără a fi specie [animal). Prima se va numi infima species, 
adică specia cea mai mică, cealaltă se va numi sumum gens (genul cel 
mai mare). între infima species şi sumum gens orice noţiune este atât gen, 
cât şi specie (cu precizarea făcută - este gen faţă de noţiunile subordonate 
şi specie faţă de cele supraordonate). 

Aceeaşi noţiune poate avea mai multe specii şi mai multe genuri. 

Genul cel mai apropiat al unei noţiuni este genul ei proxim, numai 
că, în timp ce speciile sunt noţiuni cosubordonate, genurile sunt strict 
ordonate. 

Să mai adăugăm că pentru a fi gen o noţiune trebuie să aibă 
minimum două specii. 


7.3.2. Legea raportului invers dintre 
conţinutul şi sfera noţiunilor 

Din logica tradiţională ne-a rămas aşa-numita lege a raportului 
invers dintre conţinutul şi sfera noţiunilor. Legea exprimă o particularitate 
a noţiunilor generale aflate în raport de ordonare, şi anume: pe măsură 
ce creşte conţinutul noţiunii, scade sfera ei, şi invers. Pentru exemplificare 
să luăm noţiunea poligon, pe care o notăm cu A v şi câteva proprietăţi 
geometrice pe care le notăm cu F v F 2 , F 3 , F 4 : 

F x = "patru laturi" 

F 2 = "laturi paralele şi egale două câte două" 

F 3 = "unghi drept" 

F 4 = "laturi egale" 

Adăugând aceste note la conţinutul noţiunii A 1 obţinem noţiunile 
A 2 , A 3 , A 4 , A s care au o sferă din ce în ce mai restrânsă şi un conţinut din 
ce în ce conţinut mai bogat: 


C A2 = C Al u 

C A3 = C A1 u i F V ^ 2 }' 

C A4 “ ^Ai u ( f v F 2* ^ 3 }' 

Cas ~ Cai u {F v f 2 , f 3 , F 4 ) 

Recunoaştem în noţiunile A 2 , A 3 , A 4 , A$, noţiunile patrulater , 
paralelogram, dreptunghi şi pătrat. Aceste noţiuni se obţin una din 
cealaltă prin completarea corespunzătoare a conţinutului: 

"Patrulaterul este poligonul cu patru laturi" 

"Paralelogramul este patrulaterul cu laturi paralele şi egale" 
"Dreptunghiul este paralelogramul cu un unghi drept" 

"Pătratul este dreptunghiul cu laturile egale" 

Noţiunile obţinute le putem dispune în ordinea crescătoare şi 
descrescătoare a sferelor, respectiv, a conţinuturilor : 

1) sferă crescătoare: pătrat, dreptunghi, paralelogram, 

patrulater, poligon. 

2) sferă descrescătoare: poligon, patrulater, paralelogram, 

dreptunghi, pătrat. 

3) conţinut crescător: poligon, patrulater, paralelogram, 

dreptunghi, pătrat. 

4) conţinut descrescător: pătrat, dreptunghi, paralelogram, 

patrulater, poligon. 

După cum observăm, aceste ordonări sunt identice două câte 

două: 


1) = 4) 

2) = 3). 

Legea raportului invers dintre conţinutul şi sfera noţiunilor este 
denumirea dată acestor raporturi. Legea comportă două aspecte: 

150 a) noţiunile aflate în raport de ordonare au sferele şi conţinuturile în 
raport de incluziune inversă, h) o notă sau grupare de note adăugate la 
conţinutul unei noţiuni determină o nouă noţiune cu o sferă mai 
restrânsă şi un conţinut mai bogat. Altfel spus, pe măsură ce creşte 
conţinutul scade sfera şi invers. 

Precizez încă o dată, legea raportului invers este valabilă numai 
pentru noţiunile generale. Noţiunile vide, de exemplu, oricât le-am mări 
conţinutul rămân identice ca sferă şi deci nu se supun legii raportului 
invers [centaur, centaur cu ochi albaştri, cu păr blond etc. sunt, toate, 
noţiuni vide). 

7.3.3. Categoriile biologice de gen şi specie 

Raportul gen-specie poate fi ilustrat în orice domeniu al cunoaşterii. în 
teoria literaturii, de exemplu, se vorbeşte despre genuri şi specii literare; în geografie 
despre genuri (forme) de relief; în chimie despre genurile, respectiv, speciile 
substanţelor şi exemplele pot continua încă. 

Foarte utilizate sunt categoriile de gen şi specie în matematică. Programul 
bourbakist, de exemplu, cel mai amplu program de unificare a matematicii, are la 
bază tot logica raportului gen-specie, pentru că aşa-numitele structuri mamă - struc¬ 
turile algebrice, de ordine şi topologice - sunt genuri matematice foarte abstracte 
din care, prin particularizare, se obţin tot felul de specii. Noţiunea de morfism, ca să 
rămânem tot la domeniul matematicii, este gen faţă de speciile: izomorfism, 
epimorfism, monomorfism, endomorfism etc. 

Problemele cele mai interesante le ridică însă categoriile biologice de gen şi 
specie. Pentru mulţi autori, inclusiv biologi, logica a servit de model biologiei în 
introducerea genurilor şi a speciilor biologice, însă afirmaţia trebuie luată cu 
rezerve, pentru că, la rândul lor, logicienii s-au inspirat foarte mult din biologie. Să 
nu uităm că Aristotel nu a fost doar un mare logician, el a fost şi un foarte bun biolog. 
Este drept, pe de altă parte, că termenul "specie" apare în biologie destul de târziu, 
el a fost introdus de John Ray spre sfârşitul secolului al XVII-lea. Un secol mai târziu, 
Linne va evidenţia universalitatea speciei biologice în organizarea lumii vii. Tot el 
este cel careva introduce o serie de taxoni infra şi supraspecifici de care biologia se 
foloseşte şi astăzi. 

Noţiunea biologică de specie este o perfecţionare a celei populare despre 
care se spune că a apărut odată cu apariţia omului. Se invocă drept argument faptul 
că fiecare popor îşi are propriile sale denumiri pentru speciile de plante şi animale 
cu care vine în contact, precum şi pentru diferitele colectivităţi de specii. Noţiuni 
precum: peşte, pasăre, mamifer (în popor se spune animal) sunt la fel de uzuale ca 
şi vulpe, ştiucă, vrabie sau fluture, deşi se vede cu ochiul liber că aceste noţiuni nu au 
acelaşi rang logic cu primele. 

Utilă în rezolvarea nevoilor curente, noţiunea informală (populară) de specie 
îşi dovedeşte imediat limitele când este vorba de descrierea diversităţii lumii vii. 
E. Mayr a observat, de pildă, că populaţia din zona munţilor Arfak, Noua Guinee, 
deosebea 136 de specii de păsări din cele 137 existente. De aici tentaţia de a 
recunoaşte noţiunii informale anumite virtuţi logice, însă, aceeaşi populaţie făcea 
mari confuzii când era vorba de alte specii. 

Se ridică inevitabil întrebarea: cum se defineşte specia din punct de vedere 
biologic şi prin ce se deosebesc speciile biologice de speciile logice? 

Simplă ca formulare, întrebarea nu are, din păcate, o soluţie la fel de simplă. 

O dificultate se întrevede chiar de la început: dacă în logică speciile şi 
genurile sunt concepte (noţiuni), se poate spune că şi în biologie speciile şi genurile 
sunt tot concepte? Sau sunt realităţile corespunzătoare acestor concepte? 

Problema este cunoscută în biologie sub numele de "problema speciei", însă 
nici astăzi această problemă nu are o rezolvare pe deplin acceptată. 

Chiar şi în prezent, spune E. Mayr, nu există încă unanimitate cu privire 
la definiţia speciei. Există diferite motive pentru aceste neînţelegeri, 

dar două sunt cele mai importante. Primul constă în faptul că termenul 
de specie se aplică la două lucruri foarte diferite: la specie ca concept 
şi la specie ca taxon. Conceptul de specie se referă la semnificaţia! 
speciilor în natură şi la rolul lor în gospodărirea acestora. Specia ca 
taxon se referă la o entitate zoologică, la un ansamblu de populaţrf 
care, împreună, corespund definiţiei conceptului de specie. Taxonuf 
Homo sapiens este un ansamblu de populaţii distribuite geografic care; 
ca un întreg, se încadrează în conceptul particular de specie 
Al doilea motiv al existenţei unei "probleme a speciei" constă în faptul 
că în ultimii 100 de ani cei mai mulţi naturalişti au devenit, din adepţi 
ai conceptului tipologic de specie, adepţii conceptului biologic de 
specie. 29 

.1 

în căutarea de soluţii la controversata problemă a speciei, biologii s-au văzut 
nevoiţi să facă logică, şi nu numai logică, ci şi filosofie. Tradiţionalele forme de 
filosofare - realismul, nominalismul şi conceptualismul - au reapărut în dezbaterile 
biologilor, chiar dacă sub alte nume: tipologism, esenţialism, cladism etc. Natural 
atunci, că vor exista mai multe concepte de specie, funcţie de supoziţiile logico-filo* 
sofice pe care le împărtăşeşte fiecare. în ultimii cincizeci de ani, ne spune acelaşi 
E. Mayr, au fost propuse şase sau şapte teorii despre specie, însă niciunul dintre 
autorii lor nu a înţeles corect diferenţa dintre specia-concept şi specia-taxon. 30 Să 
urmărim, pe scurt câteva din aceste definiţii. 

1) Conceptul tipologist de specie 31 . Conform tipologismului, lumea vie, 
cel puţin, se compune din tipuri naturale, acestea fiind clase de organisme cu 
morfologie similară, izolate reproductiv. întrucât membrii unui taxon se con¬ 
formează aceluiaşi tip sau esenţe, variaţiile individuale fiind prea puţin importante, 
tipologismul a degenerat în diverse forme de esenţialism. însă, contraargumentează 
biologii, foarte greu putem distinge între trăsăturile esenţiale şi cele neesenţiale ale 
unui organism. în plus, fiind materializarea unor esenţe preexistente, speciile sunt 
incapabile de evoluţie, de unde predilecţia esenţialismului, şi implicit a tipolo¬ 
gismului, pentru creaţionism şi fixism. 

2) Conceptul nominalist de specie. Nominalismul biologic recunoaşte doar 
existenţa indivizilor, nu a şi a claselor de indivizi. Cu alte cuvinte, speciile biologice, 

152 genurile, familiile etc. sunt creaţii ale minţii omeneşti introduse din raţiuni exclusiv 
metodologice. Nominalismul biologic se opune de la început tipologismului, acesta 
fiind o filosofie de inspiraţie realistă în care accentul cade, cum am văzut, pe ideea 
de tip (clasă) şi esenţă. întrucât existenţa claselor în lumea vie este o teză 
recunoscută, nominalismul biologic cu greu poate fi numit o filosofie ştiinţifică în 
biologie. 

29 Ernst Mayr, De la bacterii la om, Editura Humanitas, Bucureşti, 2004, p. 208. 

30 Ernst Mayr, De la bacterii la om, Editura Humanitas, Bucureşti, 2004, p. 212. 

31 Expunerea urmează, în principal, cartea lui Nichifor Ceapoiu, Evoluţia speciilor , 
Editura Academiei, Bucureşti, 1980, cap. 3, pp. 22-32. 

3) Conceptul nuldimensional (sau nedimensionaf) de specie. Acest 
concept de specie pleacă de la premisa că în acelaşi areal se întâlnesc mai multe 
specii izolate genetic. Speciile caracterizate prin discontinuităţi genetice evidente 
i are coexistă în spaţiu şi timp sunt numite specii nedimensionale. Sunt specii 
simpatrice şi sincronice, ele coincid cu populaţiile naturale din cadrul fiecărui areal. 

Numai că rareori se întâmplă ca o specie să fie compusă dintr-o singură 
populaţie, de regulă avem de-a face cu specii formate din mai multe populaţii între 
care diferenţele pot fi mai mici sau mai mari. Dacă diferenţele populaţiilor devin 
pronunţate se spune că diversificarea speciei a atins nivelul subspeciei. 

0 specie compusă dintr-o singură populaţie se numeşte monotipică, spre 
deosebire de cele formate din mai multe subspecii, şi implicit mai multe populaţii, 
care sunt politipice. 

Prin urmare, partea slabă a conceptului nuldimensional de specie este că, de 
cele mai multe ori, speciile sunt politipice şi nu monotipice. Pe de altă parte, speciile 
politipice sunt alopatrice şi alocronice (populaţiile, respectiv, subspeciile aceleiaşi 
specii sunt despărţite în spaţiu şi timp). Or, acest fapt poate avea consecinţe adânci 
în dinamica de ansamblu a speciei şi a populaţiilor ei. 

4) Conceptul multidimensional de specie. Opus conceptului nuldimen¬ 
sional de specie, şi superior lui, este conceptul multidimensional de specie. 
Denumirea provine din faptul că speciile sunt compuse din mai multe populaţii ce 
se pot încrucişa (actual sau potenţial). Fiind compusă din populaţii alopatrice şi 
alocronice, specia multidimensională este capabilă de evoluţie, ceea ce mai greu 
poate fi observat la specia nuldimensională. Totuşi, nu putem spune apriori care 
populaţii se pot încrucişa şi care nu, ceea ce înseamnă că nici conceptul multi¬ 
dimensional de specie nu este în afara oricărei discuţii. 

5) Conceptul genetic de specie. Dacă la nivel individual şi populaţional 
caracteristicile dominante sunt variabilitatea şi diversitatea, la nivel genetic 
dominante sunt stabilitatea şi identitatea. Specia, aşadar, este compusă din punct 
de vedere genetic numai din indivizi caracterizaţi prin aceeaşi constelaţie genetică. 
Constelaţia genetică este cea care asigură permanenţa (stabilitatea) speciei, orice 
modificare a constelaţiei ducând inevitabil la modificarea speciei. Cu toate acestea, 
nu există doi indivizi conspecifici care să aibă exact aceleaşi gene (diferenţele sunt 
fenotipice şi nu genotipice). 

Deşi conceptul genetic s-a dovedit în final a fi subsumat conceptului 
tipologist de specie, criteriul genetic este nelipsit din dezbaterile recente şi mai puţin 
recente ale biologilor. Aşa cum au arătat Mayr, Simson, Dobzhasky şi foarte mulţi 
alţii, specia este un grup de populaţii naturale ce posedă un fond comun de gene , 
populaţii ce se pot încrucişa între ele, dar care sunt izolate reproductiv de populaţiile 
altor specii. 

Acesta este conceptul actual de specie sau, cum se exprimă N. Ceapoiu, 
"conceptul de specie biologică". 32 Revin însă la întrebarea: ce caracterizează acest 
concept? Caracterizează el specia-taxon sau specia-concept? 


32 N. Ceapoiu, Evoluţia speciilor, Editura Academiei, Bucureşti, 1980, p. 27. 

Părerea mea este că niciunul dintre conceptele enumerate, nici chiar acest 
concept biologic de specie, nu se referă la specia-concept, toate se referă la 
specia-taxon, adică la specia înţeleasă ca mulţime (clasă). Nu este vorba de o clasă 
oarecare, ci de clasa integrată într-un sistem de clasificare. Or, spune E. Mayr, 
cele două nu înseamnă chiar unul şi acelaşi lucru (din punctul meu de vedere, a 
confunda specia-concept cu specia-taxon este ca şi cum ai confunda conceptul cu 
extensiunea lui). 

în definiţia speciei-taxon prevalează mai multe criterii - criteriul morfologic, 
criteriul reproductiv, criteriul genetic, criteriul descendenţei ş.a. 

Criteriu reproductiv este, într-adevăr, unul foarte puternic, însă el nu poate 
caracteriza decât speciile cu reproducere sexuată (în zoologia nevertebratelor 
problema speciei se pune în cu totul alţi termeni). 

Logicienii au dat o tentă algebrică criteriului reproductiv, pentru ei specia 
este "clasa închisă relativ la operaţia de reproducere". 

Se ştie din algebră că o clasă este închisă relativ la operaţie dacă prin 
operaţia respectivă se obţin doar elementele clasei. De pildă, Clasa N a numerelor 
naturale este închisă relativ la operaţia de adunare (+). Aceasta înseamnă că 
pentru orice pereche de elemente x,y aparţinând clasei N, elementul x +y aparţine 
de asemenea clasei N. Nu acelaşi lucru este valabil despre operaţia scăderii, 
pentru că în N există perechi de elemente pentru care x - y nu aparţine clasei 
(de pildă, 3 - 4 nu aparţine clasei N, ci clasei Z, adică clasei numerelor întregi). Deci 
clasa N nu este închisă relativ la operaţia de scădere (-). 

Analog stau lucrurile în biologie unde prin operaţia reproducerii se obţin 
descendenţii aceleiaşi clase şi nu ai unor clase diferite. Specia biologică, prin urmare, 
se compune numai din indivizi compatibili reproductiv aceasta nefiind decât un alt 
mod de a spune că specia este închisă relativ la operaţia reproducerii. Sigur că 
fenomenul "închiderii" sau al "compatibilităţii reproductive" are o determinare 
genetică precisă, de aceea am şi spus despre criteriul genetic că este nelipsit din 
actualele dezbateri asupra speciei. Repet însă, este vorba numai de speciile evoluate, 
adică speciile cu reproducere sexuată. 

Să ne întoarcem acum la specia-concept, să vedem ce probleme ridică ea. 

Fiind concept, specia biologică trebuie să aibă ceea ce are orice concept, 
adică o anumită sferă şi un anumit conţinut. 

Problema este cum se determină conţinutul, respectiv, sfera unei specii 
biologice, pentru că fiecare îl presupune în egală măsură pe celălalt. Altfel spus, 
pentru a determina sfera avem nevoie de conţinut, după cum în determinarea 
conţinutului avem nevoie de sferă. 

Cum rezolvăm problema? 

Părerea mea este că de această circularitate nu se poate scăpa în niciun fel 
Determinarea conţinutului unei specii face obligatorie examinarea unui număr cât 
mai mare din indivizii respectivei specii. Numai prin examinarea sferei individ cu 
individ se poate spera la o determinare corectă a conţinutului, iar atunci când sferele 
sunt foarte mari, cum se întâmplă în biologie, procesul este complicat şi de durată. 
Adeseori biologul se vede nevoit să revină asupra rezultatelor, să-şi dea seama că 
ceea ce era considerat în mod tradiţional ca aparţinând unei specii, aparţine de fapt 
altei specii. 

Bineînţeles că şi reciproca este la fel de valabilă. Vom putea spune care din 
vieţuitoarele dintr-un areal aparţin unei specii doar cu condiţia să dispunem de un 
minimum de conţinut al respectivei specii. 

Să înţelegem atunci că în domeniul biologiei, cel puţin, problema conceptului 
se pune altfel, sau că biologia contravine teoriei generale a conceptului? 

Nu trebuie mers atât de departe. în biologie, la fel ca în orice alt domeniu, 
conceptul presupune întotdeauna concept. Vreau să spun că foarte rar se întâmplă 
ca un concept să apară din nimic, de cele mai multe ori el provine din alte concepte 
cu care stă în diferite raporturi. în locul conceptului A avem deci succesiunea de 
concepte A v A 2 ,..., A n care, la un loc, dau evoluţia lui A. 

Este foarte adevărat, pe de altă parte, că din examinarea extensiunilor pot 
uneori rezulta surprize care să ducă inclusiv la revizuiri de ordin logic. Biologul 
nu poate şti a priori ce specimene va întâlni în cercetările lui de teren şi căror 
specii aparţin ele. S-a întâmplat nu o dată ca unul şi acelaşi specimen să întru¬ 
nească trăsăturile mai multor specii, să fie "peşte-mamifer", "mamifer-pasăre", 
"reptilă-mamifer-pasăre" etc. Specimene noi duc, fie la concepte noi, fie la revizuirea 
unora dintre conceptele mai vechi. Or, cred că nu greşesc spunând că multe din 
direcţiile actuale ale logicii (logica conceptelor paraconsistente, logica defaultică, 
aşa-numitele raţionamente nonmonotonice ş. a.) îşi au punctul de plecare tocmai în 
aceste probleme. 

Spuneam la începutul acestei discuţii că în abordarea problemei speciei 
biologii s-au văzut nevoiţi să facă logică. Mă voi limita la un singur exemplu. 

Sistematica, atât cea zoologică, cât şi cea botanică, se spune într-un 
cunoscut tratat de zoologie, numită adesea şi taxonomie (de la gr. taxis 
= aranjament, ordine; nomos = lege) orânduieşte plantele sau 
animalele în grupuri de mărime sau importanţă diferite, care se 
numesc categorii sistematice. Aceste categorii pot fi imaginate ca nişte 
cercuri de diferite dimensiuni, care stau unul în altul sau unele lângă 
altele şi toate sunt cuprinse, în cele din urmă, într-un singur cerc, cercul 
lumii animalelor sau, respectiv, cercul lumii plantelor. Natural că 
biologia include cercul animalelor şi cercul plantelor într-un singur 
cerc şi mai mare, cercul organismelor vii. Ansamblul de categorii, 
ordonat sistematic, constituie sisteme de clasificaţie: sistemul zoologic 
şi sistemul botanic. 33 

Autorii acestui text fac logică ă Ia Mr. Jourdain. Cercurile despre care ei 
vorbesc în acest pasaj nu sunt altceva decât diagramele Euler (v. cap. următor) cu 
deosebirea că fiecare cerc corespunde unei categorii biologice distincte. Vorbim, 
prin urmare, de specie, pe de o parte, aceasta reprezentând categoria biologică de 
bază, şi de categoriile supra, respectiv, infraspecifice, pe de altă parte. 


33 V. Gh. Radu şi V. V. Radu, Zoologia nevertebratelor, voi. I, Editura Didactică şi 
Pedagogică, Bucureşti, 1972, pp. 11-12. 

Apare aici o primă deosebire între biologie şi logică. în timp ce logica nu 
cunoaşte decât două categorii ierarhice - specia şi genul - zoologia ştiinţifică a mers 
mult mai departe în ierarhizarea categoriilor biologice. Patru dintre ele au fost 
introduse de Ch. Linn6 - genul, ordinul, clasa, regnul - la care s-au mai adăugat 
familia şi încrengătura. 0 serie de categorii intermediare au fost apoi obţinute prin 
prefixarea celor de bază ( sub gen, suprafamilie, infraordin etc.). în fine, din motive de 
completitudine s-au mai adăugat unele categorii suplimentare intermediare: tribul 
(între sub familie şi gen), cohorta (între subclasă şi supaordin), iar în botanică s-a 
introdus secţia (între subgen şi specie), 

Ierarhia taxonomică completă constă, în final, din următoarele categorii 
supraspecifice: subgen, gen, subtrib, trib, subfamilie, familie, suprafamilie, infraordin, 
subordin, ordin, supraordin, cohortă, infraclasă, subclasă, clasă, supraclasă, 
subîncrengătură, încrengătură, subregn, regn. Le voi prezenta succint pe cele de bază 
punctând câteva din aspectele logice ale problemei. 

Genu l 34 . Este categoria imediat superioară speciei. Ca şi genurile logice, 
genurile biologice trebuie să aibă minimum două specii. De pildă, genul Melolontha 
(cărăbuşul) are ca specii pe Melolontha hippocastani şi pe Melolonta pectoralis, foarte 
apropiate între ele. Notele prin care se deosebesc între ele speciile aceluiaşi gen se 
numesc caractere taxonomice. 

Familia. Mai multe genuri formează o familie. Dacă avem în vedere 
familia-concept şi nu familia-taxon, atunci în conţinutul acestui concept vor intra 
note mai generale decât în conţinutul conceptului gen. Familia Scarabeidae, de 
exemplu, se compune din genurile Melontha, Lucanus, Cetonia, Oryctes ş.a. 

Ordinul. Este o categoria ce conţine mai multe familii cu caracteristici 
(note) comune. în ordinul Coleoptere (gândaci) intră familiile: Scarabeidae (tip 
cărăbuş), Hidrophilidae (tip buhaiul de baltă), Coccinellidae (tip buburuza), 
Cerambicidae (tip croitorul), Curculionidae (tip gărgăriţa) şi multe altele. Iată şi 
câteva dintre notele acestui taxon: aripile anterioare în formă de elitră, structura 
aparatului bucal adaptat pentru rupt şi mestecat, fazele complete ale metamor¬ 
fozării etc. 

Clasa. Mai multe ordine cu caracteristici comune formează o clasă. 
Mergând pe linia exemplelor indicate vorbim de clasa Insecta în care intră, alături de 
ordinul Coleoptere, încă 29 de ordine. Caracteristici comune: corpul inelat compus 
din trei părţi (cap, torace, abdomen), trei perechi de picioare ataşate simetric pe 
156 torace ' respiraţie traheană etc. 

- încrengătura. 0 categorie şi mai generală decât clasa este 

încrengătura. în încrengătura Artropoda, de exemplu, întră opt clase: Insecta, 
Crustacea (racii), Arachnomorpha (păianjenii), Myriapoda (insectele cu multe 
picioare) ş.a. Bineînţeles că şi acestea prezintă o serie de trăsături comune, altfel 
nu ar putea fi adunate în aceeaşi categorie. 

Regnul. Este categoria cea mai largă, ea cuprinde toate încrengăturile din 
lumea animală. Nu există, de aceea, decât două regnuri - regnul animal şi regnul 
vegetal. 


34 Ibidem, pp. 15-16. 



Relaţii între noţiuni 


în cartea lor. Zoologia nevertebratelor, autorii V. Gh. Radu şi V. V. Radu 
acordă o atenţie deosebită noţiunii de animal, pentru că, fiind noţiunea cea mai 
generală, notele ei trebuie să se regăsească în conţinutul tuturor noţiunilor 
subordonate. Numai că distincţia animal-plantă devine foarte clară doar la formele 
evoluate de viaţă, la formele inferioare ea este aproape imposibil de sesizat (există 
animale cu caracteristici de plantă după cum unele plante au caracteristicile 
animalelor). Nici logic, nici biologic definiţia noţiunii de animal nu este, prin urmare, 
o definiţie foarte simplă. 

Indiferent însă ce definiţie s-ar adopta şi cum se va rezolva până la urmă 
această problemă, un lucru este cert: conceptul trebuie să se adapteze realităţii şi nu 
realitatea conceptului. 

Dintre categoriile infraspecifice, cea mai importantă este cea de populaţie. 
Aşa cum spuneam, foarte rar se întâmplă ca o specie să se compună dintr-o singură 
populaţie, de regulă, ele sunt compuse din mai multe populaţii izolate mai mult sau 
mai puţin. înseamnă deci că specia biologică este un concept general-colectiv şi nu 
unul general-diviziv (sau distributiv). Or, dacă aşa stau lucrurile, trebuie văzut care 
este ordinul conceptului, pentru că s-ar putea foarte bine întâmpla ca şi populaţiile 
să se compună, la rândul lor, din subpopulaţii, acestea putând fi alcătuite din rase şi 
aşa mai departe. De aceea, biologii folosesc, pe lângă populaţie, o serie de alte 
categorii subordonate speciei - varietate, rasă, aberaţie, morfă. Alte categorii, de 
acelaşi rang cu ele, sunt formate tot prin operaţia de prefixare: subspecie, semispecie, 
infraspecie, super specie etc. 

închei cu două observaţii de ordin logic. 

în ierarhia categoriilor biologice exemplificate, şi aici m-am referit doar la 
cele mai importante, se respectă legea raportului invers dintre conţinutul şi sfera 
noţiunilor: 

Ş Specie ^Gen ^Familie ^Ordin ^Clasă ^încrengătura ^ Regn* 

P Regn ^încrengătură ^Clasa ^Ordin P Familie ^Gen P Specie 

Regnul est e sumum gens (genul cel mai mare), iar specia este infima species 
(specia cea mai mică). Familia, ordinul, clasa etc. sunt, logic vorbind, specii şi genuri 
în egală măsură (sunt genuri faţă de noţiunile subordonate şi specii faţă de noţiunile 
supraordonate). 

Cea de-a doua observaţie se referă la distincţia limbaj obiect-metalimbaj 
despre care am vorbit în Introducere şi care acum ia forma distincţiei 
taxon-metataxon. De pildă, clasa Magnoliatae, ordinul Magnoliales, familia 
Magnoliaceae, genul Magnolia şi specia Magnolia obovata sunt taxoni, cu ajutorul 
lor vorbim despre entităţi biologice concrete (în cazul de faţă plante). în schimb, 
clasă, familie, gen, specie etc. sunt metataxoni 35 , adică noţiuni cu ajutorul cărora 
vorbim despre alte noţiuni. 


35 

Vezi N. Ceapoiu, op. cit., p. 20. 

7.4. Relaţia de contrarietate şi 

contradicţie 

* 


Aşa cum am mai spus, sunt în raport de contrarietate speciile 
aceluiaşi gen, deci noţiunile care cuprind în conţinutul lor conţinutul 
genului şi a căror sfere sunt disjuncte două câte două. 

Relaţia nu este binară, ci ternară, sensul exact al acestei relaţii 
fiind următorul: A este contrară cu B relativ la D (unde A şi B sunt specii, 
iar D genul lor). De exemplu, pătrat este contrară cu Trapez ralativ la 
genul patrulater. 

Noţiunile nu sunt contrare, în genere, ele sunt contrare relativ la 
un gen anume, însă noţiunea gen este omisă ca subânţeleasă şi atunci 
relaţia ne apare ca fiind binară. Notând relaţia de contrarietate "/” am 
putea introduce următoarea definiţie: 

A / B dacă şi numai dacă C A nC A a C D şi S A nS B = 0 (1) 

(A este contrară cu B dacă şi numai dacă intersecţia conţinuturilor 
celor două noţiuni este inclusă în conţinutul noţiunii gen, în cazul de 
faţă noţiunea D, iar intersecţia sferelor este vidă). întrucât noţiunile 
pătrat, romb, trapez, paralelogram, dreptunghi sunt specii faţă de 
genul patrulater, toate sunt în raport de contrarietate. Reamintesc că 
noţiunile contrare nu pot fi afirmate despre unul şi acelaşi obiect, dar 
pot fi negate. 

Dacă contrarietatea este opoziţie de specie, contradicţia este 
opoziţia în gen. Mai exact, sunt în raport de contradicţie noţiunile A, B 
dacă una este negaţia celeilalte. Om şi non-om, de exemplu, sunt în relaţie 
de contradicţie. 

Simbolizăm cu "//” relaţia de contradicţie a noţiunilor pentru a 
introduce următoarea definiţie: 

A //B dacă şi numai dacă C A nC B = 0 şi S A u S B = U (2) 

([/este mulţimea totală, universul de discurs). Relaţia"//” este ireflexivă, 
simetrică şi intranzitivă (las cititorului ca exerciţiu verificarea acestor 
proprietăţi). 




OPERAŢII CU NOŢIUNI 

» * 


în logica tradiţională se studiau cinci mari operaţii cu noţiuni, şi 
anume: extinderea (numită şi generalizare ), restrângerea (numită şi 
determinare ), diviziunea, clasificarea şi definiţia. Date fiind simetriile lor, 
aceste operaţii se studiau, de obicei, corelat. 

Există însă şi alte operaţii cu noţiuni, nu mai puţin importante. 
De pildă, contradictoria unei noţiuni, ca să ne referim la exemplul cel mai 
recent, se formează cu ajutorul negaţiei, deşi negaţia nu figurează printre 
operaţiile enumerate. Cuantificarea, apoi, operaţie de cel mai mare 
interes logic, poate fi de asemenea legată de noţiune. 

Pentru a avea o imagine cât mai clară asupra problemei voi 
distinge între două tipuri de operaţii în care intervine noţiunea, şi anume: 
1) operaţii asupra noţiunii şi 2) operaţii cu noţiuni. Generalizarea, de 
pildă, este o operaţie asupra noţiunii, ea are ca rezultat o altă noţiune. în 
schimb, clasificarea este o operaţie realizată cu ajutorul noţiunii. Definiţia 
poate fi privită atât ca operaţie cu noţiuni, cât şi ca operaţie asupra 
noţiunii. 

Probabil că lista acestor operaţii este mult mai mare, aici m-am 
rezumat doar la câteva dintre ele. Să mai adăugăm că sunt operaţii 
preinferenţiale, ele fac uz de inferenţă, deşi nu au ca destinaţie finală 
inferenţa. 

Relativ la o noţiune A, operaţia identificării constă în a decide, 
pentru orice obiect a din universul de discurs, dacă a cade sau nu sub A. 
Noi avem, de pildă, noţiunile om, oraş, munte etc., dar aceasta nu 

înseamnă să cunoaştem toţi oamenii, toate oraşele, toţi munţii etc. Având 
însă noţiunea, vom putea şti dacă un anume lucru cade sau nu cade în 
sfera respectivei noţiuni. 

Operaţia identificării, aşadar, se realizează asupra obiectelor, ea 
constă în a arăta dacă şi în ce măsură un obiect cade în sfera unei 
anume noţiuni. Spunem într-un astfel de caz că l-am identificat pe a ca 
fiind un A. 

Dat fiind că operaţia identificării presupune concomitent existenţa 
noţiunii şi a obiectului, putem imagina următoarele situaţii de 
cunoaştere: 

• Există atât noţiunea, cât şi obiectul; 

• Există noţiunea, dar nu există obiectul; 

• Nu există noţiunea, dar există obiectul; 

• Nu există nici noţiunea, nici obiectul. 

întrucât primul şi ultimul caz sunt cât se poate de normale, voi lua 
în discuţie doar cazul al doilea şi al treilea. 

Ce se întâmplă deci când există noţiunea, dar nu există obiectul? 
Ce fel de noţiune este aceasta? 

Concret, ce fel de noţiune este noţiunea de viaţă extraterestră , 
de exemplu, sau inteligenţă extraterestră ? 

Când avem o noţiune A, dar nu avem obiectele din sfera lui A, tot 
ce putem face este să ne asigurăm de necontradicţia noţiunii A. Vom 
spune atunci că, relativ la actualul stadiu de cunoaştere, conţinutul lui A 
este necontradictoriu, înţelegând prin aceasta că problema realizării lui 
A trebuie să rămână deschisă. Mai simplu: nu este total exclus să existe A, 
însă, deocamdată, nu putem confirma acest lucru. Necontradicţia este 
doar condiţia necesară existenţei, nu şi suficientă. 

Dar dacă există obiectul şi nu există noţiunea? Ce se întâmplă 
într-un astfel de caz? 

Operaţia identificării presupune în mod obligatoriu noţiunea, iar 
atunci când obiectul este cu totul inedit, fenomen întâlnit mai ales în 
psihologia copilului, se recurge la o noţiune învecinată. Este ceea ce se 
întâmplă când spunem un fel de - un fel de pasăre, un fel de avion, un fel 
de plantă etc. Controversata noţiune de farfurie zburătoare a luat naştere 
chiar în acest fel, ea este rezultatul confruntării dintre om şi obiect, însă 
un obiect pentru care nu există o noţiune adecvată. 



_ Operaţii cu noţiuni _ 

8.2. Extinderea şi restrângerea 


Operaţia prin care se obţine o noţiune A prin adăugarea unei note 
sau grupări de note la conţinutul noţiunii B se numeşte restrângere sau 
determinare. La rândul ei, extinderea sau generalizarea constă în 
eliminarea unor note sau grupări de note din conţinutul noţiuni A 
pentru a obţine noţiunea B cu conţinut mai sărac, dar cu o sferă mai 
bogată. 

Dacă la conţinutul noţiunii dreptunghi se adaugă nota "laturi 
egale" rezultă noţiunea pătrat. Noţiunea paralelogram se obţine tot din 
dreptunghi, dar prin eliminarea notei "unghi drept". 

Până unde poate merge determinarea? Care este limita aplica¬ 
bilităţii ei? 

Să luăm noţiunea om. Adăugând notele român, poet, redactor la 
cotidianul " Timpul", născut în 1850 etc. ajungem la un om anume - 
M. Eminescu. Deci limita de aplicabilitate a determinării este descripţia, 
în cazul de faţă acel om care a fost român, a fost poet, 5-a născut în 1850 şi 
a fost redactor la " Timpul". Se înţelege că descrierea poate fi mai bogată 
sau mai săracă, însă obiectul descris rămâne acelaşi. 

Aceeaşi întrebare o punem în legătură cu generalizarea: care este 
limita ei de aplicabilitate? Până unde poate merge ea? 

Limita generalizării este noţiunea de maximă generalitate sau 
categoria. Acestea nu înseamnă că fiecare noţiune conduce în mod univoc 
la o categorie, că există atâtea categorii câte noţiuni există. De regulă, una 
şi aceeaşi categorie subsumează mai multe noţiuni diferite între ele. 

Lucru, de exemplu, este o categorie, dar la această categorie se poate 
ajunge indiferent de la ce noţiune am pleca. Putem, eventual, încerca 
unele asocieri ale noţiunilor în funcţie de categoria spre care evoluează 
fiecare în operaţia logică de generalizare (care sunt, de pildă, noţiunile 161 
subsumate relaţiei? Dar clasei?) 

Generalizarea presupune întotdeauna abstractizarea, însă modul 
concret în care se articulează cele două operaţii diferă de la caz la caz. 

Reţinem în concluzie câteva idei mai importante: 

• Prin determinare se obţin specii, iar prin generalizare, genuri. 

• Determinarea implică un raport de subordonare, generalizarea 
unul de supraordonare. 

• Limita determinării este descripţia, iar a generalizării categoria. 

• Există mai multe tipuri de descripţii după cum există mai multe 
tipuri de categorii. 

Observaţie. Spunând despre categorie că este noţiunea de maximă generalitate 
nu am spus mare lucru, trebuie arătat cum s-a ajuns la această generalizare. Există, 
apoi, deosebiri şi în modul cum funcţionează aceste categorii. De pildă, categoriile 
nu se predică în maniera în care se predică o noţiune obişnuită (nu poţi spune 
despre un lucru anume că este materie, spaţiu, timp etc. cum spui despre Socrate că 
este om sau despre Timişoara că este oraş). Ceea ce nu înseamnă, totuşi, că aceste 
categorii nu sunt şi ele concepte. 

Trebuie spus, apoi, că termenul categorie, mai are şi alte semnificaţii. Prin 
categoriile fizicii, de exemplu, înţelegem noţiunile specifice acestui domeniu; la fel, 
categoriile chimiei, biologiei şi aşa mai departe, fiecare ştiinţă, inclusiv filosofia, îşi 
are propriile sale categorii. în fine, în semantică pot fi întâlnite şi alte accepţiuni ale 
termenului “categorie" (Lesniewski a dat una dintre primele teorii matematice ale 
categoriilor). 


8.3. Diviziunea şi clasificarea 


Operaţia logică de descompunere a unei noţiuni în alte noţiuni 
subordonate după relaţia gen-specie prin aplicarea anumitor criterii se 
numeşte diviziune . 

Distingem în raport cu diviziunea: 

• 0 noţiune de divizat (numită şi totum divisum ); 

• Un criteriu după care se face diviziunea [fundamentum 
divisionis ); 

• Noţiunile obţinute prin diviziune ( membra dividentia). 

După criteriul naţionalităţii noţiunea om se divide în român, sârb, 
maghiar, francez etc. La rândul ei, noţiunea român se poate divide mai 
departe după criteriul profesiunii, al apartenenţei politice, al confesiunii 
etc. Aşadar, diviziunea poate continua prin aplicarea de noi criterii la 
noţiunile obţinute. 

Până unde poate merge o astfel de diviziune plecând de la o 
noţiune dată? 

Până la noţiunile individuale (descripţiile) corespunzătoare 
obiectelor din sfera noţiunii de divizat (a se compara din acest punct de 
vedere diviziunea cu determinarea). 



Operaţii cu noţiuni 


Dacă prin diviziunea noţiunii se obţin două noţiuni, diviziunea 
este dihotomică’, dacă de obţin trei, este trihotomică ; dacă se obţin mai 
multe este polithomică. 

0 problemă importantă legată de diviziune se referă la poziţia 
criteriului faţă de conţinutul noţiunii de divizat. întrebarea este: face sau 
nu face parte criteriul din conţinutul acestor noţiuni? 

Criteriul este şi el o noţiune şi deci poate exprima o anumită notă 
din conţinutul noţiunii. Om, de exemplu, se poate divide după criteriul 
raţional care ţine de conţinutul noţiunii om. în acest caz se vor obţine 
noţiunile om raţional, care este totuna cu om, şi om neraţional, care este 
vidă. Dacă aceeaşi noţiune o dividem după criteriul înaripat, care nu face 
parte din conţinutul noţiunii om, obţinem om înaripat (noţiune vidă) şi 
om neînaripat (aceeaşi cu om). Şi într-un caz şi în altul operaţia este 
analogă împărţirii unui număr la unu când se obţine numărul de împărţit 
şi restul zero. 

în al doilea rând, criteriul poate fi o noţiune care să cuprindă mai 
multe specii şi atunci diviziunea se face după speciile criteriului. Noţiunea 
om se poate divide după criteriul rasei şi atunci vor rezulta atâtea specii 
ale clasei om câte specii are criteriul [alb, negru, galben, mongoloid). 

Există deci câteva cazuri particulare de diviziuni date de natura 
noţiunii de divizat şi de natura criteriului: 1] criteriul face sau nu parte 
din conţinutul noţiunii de divizat; 2) criteriul poate fi o noţiune cu una 
sau mai multe specii, caz în care diviziunea urmează speciile criteriului. 

Pentru ca o diviziune să fie corectă ea trebuie să respecte câteva 
reguli, şi anume: 

• Să fie completă. Aceasta înseamnă că suma membrilor diviziunii 
trebuie să fie identică (coextensivă) cu sfera noţiunii de divizat. încălcarea 
regulii duce la diviziuni ori prea largi, ori prea înguste. Şi într-un caz şi 
în celălalt diviziunea este incorectă. 

• Să aibă un fundament unic. Cu alte cuvinte, speciile obţinute 
într-o diviziune trebuie să fie rezultatul aplicării aceluiaşi criteriu. în 
exemplul: om = bărbaţi, femei, bătrâni şi copii nu avem o astfel de 
diviziune, pentru că bărbaţi şi femei presupun alt criteriu decât bătrâni 
şi copii. în plus, diviziunea nu este completă. 

• Să fie continuă. în caz că diviziunea se continuă, trebuie luate ca 
noţiuni de divizat speciile cele mai apropiate şi nu specii la întâmplare. 
Spunem în acest caz că diviziunea se face din aproape în aproape sau că 
este continuă. 

• Membrii diviziunii trebuie să se excludă între ei. Dacă prin 
diviziunea lui A se obţin speciile 4j, A 2 , ..., A^ atunci A f nAj= 0 pentru 
oricare i,j < n. încălcarea regulii denotă aplicarea incorectă a criteriilor, 
pentru că orice criteriu determină clase complementare în noţiunea 
de divizat. în exemplul de la regula 2) avem şi o încălcare a regulii 4), 
pentru că bărbat de exemplu, nu exclude bătrân. 

Operaţia inversă diviziunii este clasificarea. Definim clasificarea 
drept operaţia de grupare a obiectelor din sfera unei noţiuni în clase 
conform anumitor criterii. 

Faţă de diviziune unde se operează asupra noţiunilor pentru a se 
obţine alte noţiuni, clasificarea se aplică obiectelor , respectiv, obiectelor 
despre care avem o noţiune. 

Clasificarea va avea ca rezultat clase (mulţimi), iar acestor clase le 
pot corespunde sau nu noţiuni, depinde de natura clasificării. De 
exemplu, oamenii pot fi clasificaţi după criteriul domiciliului, ceea ce va 
da anumite clase de oameni. Mai departe, acestor clase le corespund 
anumite noţiuni: bucureştean, timişorean , clujean etc. Nu este o regulă 
universală, în sensul că nu întotdeauna operaţia clasificării duce la 
noţiuni. De pildă, clasificarea cărţilor dintr-o bibliotecă nu duce la alte 
noţiuni, deşi - trebuie să recunoaştem - ceva de genul noţiunii se obţine 
şi în acest caz. 

Clasificarea are deci rostul, fie de a descoperi clasele aşa cum 
există ele în mod natural (vezi clasificările din biologie), fie de a crea 
clase. în primul caz avem de-a face cu clasificări naturale, în al doilea, cu 
clasificări artificiale. 

în clasificările naturale se urmăreşte descoperirea claselor aşa 
cum există ele în realitate, faţă de clasificările artificiale unde clasele iau 
naştere prin însăşi operaţia clasificării. în anumite ştiinţe, cum ar fi 
biologia, ceea ce se urmăreşte este tocmai descoperirea claselor naturale. 

Dacă clasificarea se face după mai multe criterii, clasificarea 
criteriilor precedă clasificarea obiectelor. întâlnim deci şi aici ierar¬ 
hizările de tip şi ordin impuse de analiza logică a noţiunii. 

Cum este şi firesc, regulile diviziunii se regăsesc în clasificare: 

• Clasificarea trebuie să fie completă. 

• Criteriul trebuie să fie unic. 

• Clasele obţinute să fie distincte două câte două. 

• în clasificare nu se fac salturi. 

Observăm că faţă de diviziune, care are un sens descendent (de la 
noţiune spre obiect), în clasificare sensul este ascendent (de la obiect 
spre noţiune). 

Să mai adăugăm că diviziunea şi clasificarea constituie funda¬ 
mentul raţionamentului de tip silogistic. Pentru ilustrare să considerăm 
schema diviziunii în raport cu o noţiune oarecare A: 



Părţile încercuite din această schemă corespund raporturilor 
dintre termenii celor două moduri silogistice fundamentale ale figurii 
întâi - Barbara şi Celarent : 

Toţi A 11 suntA^ NiciunA^nuesteA^ 

Toţ\A 112 sunt A n Toţi A^j suntA^ 

Toţi A 2 12 sunt A 1 Niciun A 321 nu este A 33 

Premisele şi concluziile acestor silogisme nu fac decât să 
reproducă ordinea noţiunilor din schema clasificării (sau, văzut în sens 
invers, a diviziunii). Nu întâmplător H. Poincare definea logica tradiţio¬ 
nală drept "ştiinţa proprietăţilor comune ale oricărei clasificări". 

Clasificarea în biologie 

0 serie de ştiinţe, inclusiv biologia, au ca scop clasificarea lucrurilor, 
încadrarea lor în clase şi categorii conform asemănărilor şi deosebirilor dintre ele. 
Problema nu este simplă având în vedere că sub presiunea faptelor aceste clase se 
cer mereu revizuite. 

Pe suprafaţa pământului trăiesc în momentul de faţă peste opt milioane de 
specii, deci nu este de mirare faptul că două discipline ale biologiei se ocupă de 
problemele clasificării. Este vorba de taxonomie şi de sistematică. Până acum 
30-40 de ani biologii nu făceau nicio deosebire între ele, însă, treptat, taxonomia şi 
sistematica au dobândit o evoluţie distinctă. 

Cuvântul "taxonomie'' a fost introdus în 1813 de botanistul De Candolle 
pentru a desemna ştiinţa clasificării plantelor şi animalelor . Termenul provine din 
combinarea cuvintelor geceşti taxis (xaţu;) = aranjare şi nomos (oopoq) = lege, 
regulă. 

în multe limbi, printre care şi româna, s-a încetăţenit forma ‘'taxonomie'', 
deşi originea cuvântului este taxis şi nu taxos. în franceză apare forma corectată 
taxinomie, iar în germană taxionomie. Pentru desemnarea claselor din sistemele de 
clasificare, termenul general acceptat este cel de "taxon''. 

Denumirea de “sistematică” provine tot din greacă, de la systema, care 
înseamnă sistem, în sensul de sistem de clasificare. 

După G. C. Simpson, taxonomia este studiul teoretic al clasificării incluzând 
bazele, principiile, procedurile şi regulile acesteia, iar sistematica este studiul ştiinţific 
ai felurilor şi diversităţii organismelor şi al tuturor legăturilor dintre ele. 

E. Mayr va simplifica definiţia lui Simpson, pentru el taxonomia este teoria 
şi practica clasificării organismelor. 

Din câte observăm, taxonomia este o disciplină preponderent metateoretică, 
în viziunea autorilor citaţi ea este ştiinţa principiilor clasificării. Sistematica, în 
schimb, este o disciplină biologică propriu-zisă, ea aplică ceea ce se studiază în 
taxonomie. 

Pentru evitarea unor confuzii, biologii disting între două semnificaţii ale 
termenului "clasificare”, şi anume: 1) activitatea clasificării [de exemplu, clasificarea 
animalelor dintr-un anumit areal, clasificarea plantelor etc.) şi 2) rezultatele 
activităţii de clasificare, respectiv, sistemele de clasificare obţinute. Existând mai 
multe sisteme de clasificare, există oricând riscul ca unul şi acelaşi individ să fie 
încadrat în sisteme diferite, fapt ce ar putea genera probleme (nu este acelaşi lucru 
dacă specimenul x apare încadrat în taxonul A sau în taxonul B dintr-o cu totul altă 
ramură evolutivă). 

în cartea sa Evoluţia speciilor, N. Ceapoiu opune clasificării operaţia de 
identificare. în opinia autorului, clasificarea prezintă o vădită componentă inductivă 
în timp ce identificarea ar fi o operaţie preponderent deductivă. Clasificarea, ni se 
mai spune, operează asupra populaţiilor sau grupărilor de populaţii luând în calcul 
o multitudine de caractere (însuşiri) în timp ce identificarea operează asupra 
individului, numărul caracterelor avut în vedere aici fiind incomparabil mai mic. 

Ca în orice operaţie de clasificare, şi în clasificările biologice rolul central 
revine criteriului. Fiind vorba de o operaţie asupra obiectelor despre care avem o 
noţiune şi nu asupra noţiunii propriu-zise, criteriul trebuie să fie notă din conţinutul 
166 respectivei noţiuni; sau, dacă vorbim de însuşiri, el trebuie să fie o însuşire a 
obiectelor din sfera noţiunii. 

în biologie, însuşirile organismelor se numesc caractere. Conform definiţiei 
date de Mayr, caracter taxonomic este orice însuşire pe care o are individul, membru 
al unui taxon, prin care acesta se deosebeşte de membrii unui alt taxon. De pildă, 
coarnele ramificate nu pot fi decât în anumite situaţii caractere taxonomice ale 
cervidelor, pentru că nu toate cervidele au coarne ramificate şi, în plus, există 
specii care au coarne ramificate, dar nu sunt cervide. Deci, coarnele ramificate nu 
pot fi luate drept caractere taxonomice neputând da seama de diferenţele a două 
specii învecinate. 

Spuneam mai sus că dacă în clasificare intervin mai multe criterii, 
clasificarea criteriilor precede clasificarea obiectelor. întrucât regula este valabilă 



Operaţii cu noţiuni 

şi pentru biologie voi da mai jos o clasificare a caracterelor biologice făcută de 
E. Meyr în 1969, clasificare valabilă în bună măsură şi astăzi 36 : 

1. Caractere morfologice. 

a) de morfologie externă; b) structuri speciale (de exemplu, genitale]; 

c) anatomice (de morfologie internă); d) embriologice; e) cariologice (sau alte 
caractere citologice). 

2. Caractere fiziologice. 

a) factori metabolici; b) deosebiri serologice, proteinice sau alte deosebiri 
biochimice; c) secreţii; d) factori determinând sterilitatea genică. 

3. Caractere ecologice. 

a) habitatul (sau gazda, în cazul paraziţilor); b) hrana; c) variaţii sezoniere; 

d) paraziţii; e) reacţii de gazdă. 

4. Caractere etologice. 

a) jocuri nupţiale sau alte mecanisme etologice izolatoare; b) alte tipuri de 
comportament. 

5. Caractere geografice. 

a) modelul general de distribuţie biogeografică; b) relaţiile de simpatricitate 
sau alopatricitate. 

Sunt cel puţin cinci mari clase de caractere. Presupunând că fiecare clasă 
este riguros determinată (ceea ce, realist vorbind, este greu de crezut) ne întrebăm 
care a fost criteriul clasificării lor şi dacă această clasificare este realmente 
completă? S-ar putea ca şi aici să opereze nu unul, ci mai multe criterii, şi atunci este 
nevoie de o preclasificare şi de cel puţin un alt criteriu. Acest criteriu, oricare ar fi 
el, nu poate fi de acelaşi rang logic cu caracterele subsumate, el fiind un metacriteriu. 

Având în vedere baza enormă a materialului de clasificat, nici criteriile, nici 
sistemele de clasificare obţinute nu sunt definitive, ele sunt tot timpul în evoluţie. 

Vreme îndelungată, de pildă, caracterele morfologice au fost singurele criterii 
utilizate - aceasta şi explică marile abateri filogenetice din clasificările istorice - 
însă, pe măsura dezvoltării cercetărilor biologice, lista criteriilor a sporit continuu. 

Natural că şi clasificările obţinute au devenit tot mai perfecţionate. 

Ceea ce nu am spus, dar am subânţeles, este că orice progres în înţelegerea 
operaţiei de clasificare biologică este concomitent un progres în înţelegerea 
conceptului biologic de specie. Se înţelege că şi reciproca este la fel de valabilă, pentru 
că nu poţi obţine o clasificare superioară operând cu vechile concepte (criteriul după 
care se face clasificarea este notă din conţinutul noţiunii şi deci criterii noi duc fie la 167 
noţiuni noi, fie la modificări corespunzătoare în conţinutul unor noţiuni mai vechi). 

Cu aceasta am ajuns la o altă problemă: care este natura acestor clasificări 
biologice, sunt ele clasificări naturale sau artificiale? 

Fără îndoială că şi în biologie întâlnim clasificări artificiale, însă scopul final 
al oricărui sistem de clasificaţie biologică sunt clasele aşa cum există ele în natură. 

Lumea vie, cel puţin, confirmă ipoteza existenţei claselor naturale, iar evoluţionismul 
nu este decât forma dezvoltată a acestei ipoteze. 


36 Se expune după P. Bănărescu, Principiile şi metodele zoologiei sistematice, Editura 
Academiei, Bucureşti, 1973, p. 68. 

8.4. Cuantificarea 


Deşi diferă de operaţiile examinate, cuantificarea poate fi privită 
şi ca operaţie cu noţiuni. Ea leagă, la nivelul propoziţiei, noţiunea de 
elementele sferei şi a conţinutului ei. 

Fie S A = {a 1 , a 2 ,..., a n } sfera noţiunii A. Aşa cum am arătat încă 
din Introducere, propoziţia "oricare ar fi x, x este A", simbolic "Vx A(x)", 
este un mod prescurtat de a spune: "a 1 este A şi a 2 este A şi... şi a n este A". 

La rândul ei, propoziţia "Există x astfel că x este A", simbolic, 
"3x A(x)" înseamnă: U a 1 este A sau a 2 este A sau ... sau a n este A". 

Cu ajutorul operatorilor &, v, = etc. putem exprima 
diferite corelaţii între noţiuni sau între elementele structurale ale 
noţiunilor. De pildă, 


Vx (Ax —> Bx ) (1) 

exprimă raportul de implicaţie dintre două noţiuni A şi B. Conform 
definiţiei pe care am dat-o noţiunii, B este notă din conţinutul lui A. 

Raportul de intersecţie dintre A şi B l-am putea exprima prin 

3x (Ax & Bx) (2) 

iar raportul de contrarietate prin 

Vx[(Ax —» ~Bx) & (Bx —» ~Ax)] (3) 

Conform expresiei (2), există lucruri care cad în sfera ambelor 
noţiuni (sau despre care se predică ambele noţiuni), deci noţiunile 
sunt în raport de intersecţie. Dacă însă afirmarea unei noţiuni atrage 
după sine negarea alteia, cum ne indică expresia (3), atunci noţiunile 
168 sunt în raport de contrarietate (conform definiţiei, în raportul de 
contrarietate noţiunile pot fi împreună negate despre unul şi acelaşi 
obiect, dar nu pot fi împreună afirmate). 

Calculul predicatelor poate fi considerat din acest punct de vedere 
un "calcul cu noţiuni", însă, aşa cum am mai spus, acest calcul nu poate 
ţine locul teoriei propriu-zise a noţiunilor. 




D 

DEFINIŢIA 

» 


9.1. Conceptul de definiţie. 
Aspecte generale 


întrebarea "ce este definiţia?" trebuie gândită în corelare cu 
întrebarea "ce anume definim?" Cu alte cuvinte, pentru a şti ce este 
definiţia trebuie mai întâi să ştim anumite lucruri despre ce este (sau 
poate fi) obiectul unei definiţii. 

în mod obişnuit definim lucruri, noţiuni ale lucrurilor, respectiv, 
termeni ce desemnează lucruri. în limbajele simbolice şi formalizate se 
definesc formule şi construcţii formale. 

Vom spune, aşadar, că definiţia este operaţia logică relativă la 
limbaj ce constă în: 

• Determinarea (şi implicit delimitarea) trăsăturilor esenţiale ale 
unui lucru sau clase de lucruri. 

• Determinarea conţinutului, respectiv, sferei unei noţiuni. 

• Determinarea, respectiv, precizarea semnificaţiei unui termen. 

• Indicarea modului de obţinere a unor constructe formale 
(obiecte formale, formule, construcţii formale, în general). 

Indiferent de obiectul ei şi de forma pe care o îmbracă, orice 
definiţie se caracterizează prin trei elemente: 

• Ceva ce urmează a fi definit (numit şi definiendum ); 

• Ceva cu care se defineşte ( definiensul ); 

• Relaţia de definire. 

Relaţia dintre cele trei elemente poate fi redată prin următoarea 
schemă care este forma standard a definiţiei: 

A = df B (1) 

Vom citi schema (1) într-unul din modurile: 

" A este identic prin definiţie cu B", 

"A este echivalent prin definiţie cu B", 

“A se defineşte prin B", 

“A este B”. 

lată şi câteva exemple foarte simple de definiţii: 

"Pătratul este rombul cu laturile egale" 

"Număr prim este numărul care se divide cu unu şi cu el 
însuşi" 

"Genotip înseamnă totalitatea genelor şi plasmogenelor în 
stare manifestă sau latentă ce caracterizează un organism 
la un moment dat." 

în primele două definiţii legătura dintre definiendum şi definiens 
se realizează prin particula "este" faţă de a treia unde definiensul 
este introdus printr-un cuvânt special - înseamnă (echivalent cu are 
semnificaţia ]. Aceasta, pentru că în primele două definiţii definiendumul 
este o noţiune, faţă de a treia unde el este un termen. Ca formulare, cel 
puţin, definiţia noţiunii diferă întrucâtva de definiţia termenilor. 

Uneori prin definiţie se înţelege nu relaţia dintre definiens şi 
definiendum, ci chiar definiensul. Spunem, de exemplu, că rombul cu toate 
laturile egale este definiţia noţiunii pătrat sau că fiinţă raţională este 
170 definiţia noţiunii om. Avem deci noţiunea de definit, adică pătrat, pe de o 
parte, şi definiţia acesteia, pe de altă parte. 

Formula “A este B” nu introduce neapărat o definiţie, deşi ea ţine 
cel mai adesea loc de definiţie. întâlnim această formulare în cel puţin 
două cazuri: a ) când problema de rezolvat nu necesită o definiţie 
riguroasă ci doar o încadrare generală (de exemplu, topologia este o 
disciplină matematică ), b) când problema este prea complicată pentru a 
ne putea angaja la o definiţie. Am procedat în acest fel în Introducere când 
am discutat despre semn şi când am spus că semn este tot ce poate 
satisface relaţia "a ţine loc de". 

în ce priveşte relaţia de definire (simbolizată prin "= df ") este 
important să observăm că ea are toate proprietăţile unei relaţii de ordine 
strictă: 

• Ireflexivitatea : oricare ar fi A nu are loCi4 = df A 

• Asimetria : oricare ar fi A şi B, dacă A = df B, atunci nu are loc 
. B= df A. 

• Tranzitivitatea : oricare ar fi A, B şi C, dacă A = d f B B ~df C > 
atunci A = df C. 

Interesant este şi raportul definiţiei cu echivalenţa. Fiind o relaţie 
de ordine strictă, definiţia nu poate fi şi o relaţie de echivalenţă, totuşi, 
ea implică într-un fel echivalenţa: 

iA = df B)[A = B) (2) 

Se explică în acest fel de ce relaţia "= df " poate fi citită în două 
moduri: "identic prin definiţie”, respectiv, "echivalent prin definiţie" 
(echivalenţa termenilor înseamnă identitatea referinţelor (echi- 
referenţa), iar echivalenţa noţiunilor, identitatea sferelor). Să mai 
adăugăm că în baza acestei echivalenţe, termenii unei definiţii pot fi 
substituiţi salva veritate. 


9.2. Tipuri mai importante de definiţii 


în continuare voi face o enumerare a tipurilor mai importante de 
definiţii, bineînţeles, fără pretenţia de a da neapărat o clasificare. De altfel, 
nici nu sunt convins că o clasificare după toate regulile ar fi posibilă, 
pentru că mereu apar tipuri noi de definiţie şi atunci clasificarea nu va fi 
niciodată completă. 

S-a exprimat, de asemenea, părerea că orice definiţie, oricât de 
sofisticată ar fi ea, s-ar putea aduce prin transformări echivalente la una 
dintre aceste forme de bază. Fără a-i exagera importanţa, problema 
merită totuşi reţinută. 

Voi începe cu definiţiile noţiunilor având în vedere că cele mai 
multe dintre aceste definiţii se pot reformula ca definiţii corespunzătoare 

ale termenilor (reciproca este mai puţin valabilă, în sensul că nu orice 
definiţie a termenilor poate fi redată ca definiţie a noţiunii). 


9.2.1. Definiţiile reale 


Sunt definiţii care îşi propun să releve trăsăturile specifice 
obiectelor ce cad în sfera noţiunii de definit. De aici problema dacă 
definiţiile reale vizează noţiunea ca atare sau obiectele la care se aplică 
noţiunea. 

Având în vedere că între a defini obiectul şi a defini noţiunea 
obiectului diferenţele sunt minore, putându-se oricând trece de la una la 
cealaltă, putem spune că definiţia răspunde ambelor scopuri. 

Fiind exprimate prin propoziţii cognitive .(propoziţii ce pot fi 
apreciate ca adevărate sau false) definiţiile reale au un rol deosebit în 
cunoaştere. 

Cazul cel mai reprezentativ de definiţie reală este definiţia prin 
gen proxim şi diferenţă specifică. Reamintesc că genul proxim al unei 
noţiuni este genul ei cel mai apropiat, iar diferenţa specifică este nota sau 
ansamblul de note prin care noţiunea se deosebeşte de celelalte noţiuni 
(specii) în genul dat. 

în definiţia "dreptunghiul este paralelogramul cu un unghi drept", 
genul proxim este papalelogram, iar diferenţa specifică este nota 
unghi drept. 

Nu întotdeauna avem garanţia că genul folosit este cel mai 
apropiat şi atunci suntem nevoiţi să apelăm la un gen mai îndepărtat. 
Acesta este valabil cu condiţia ca diferenţa specifică să crească în mod 
corespunzător. în exemplul nostru am mai putea defini dreptunghiul 
172 drept "patrulaterul cu laturile paralele şi egale şi cu un unghi drept". 
Diferenţa specifică "recuperează" în acest fel distanţa în gen a noţiunii 
de definit. 

în multe cazuri diferenţa specifică, fie nu se cunoaşte, fie se omite 
cu bună ştiinţă ca în exemplele: logica este o ştiinţă, dreptunghiul este 
un patrulater, electronul este o microparticulă. Deşi nu sunt definiţii în 
sensul strict al cuvântului, aceste propoziţii sunt totuşi adevărate, iar 
importanţa lor constă în faptul că indică "zona" în care se plasează 
obiectul de definit (dat fiind că reprezintă prima fază în procesul 
elaborării unei definiţii, rolul lor nu trebuie neglijat). 

9.2.2. Definiţiile operaţionale 


Se numesc operaţionale definiţiile în care se specifică operaţia sau 
sistemul de operaţii cu ajutorul cărora recunoaştem obiectele din sfera 
noţiunii de definit. Poate fi privită, fie ca un caz particular de definiţie 
reală, fie ca un gen aparte de definiţie. 

Acidul, de exemplu, este substanţa chimică care înroşeşte hârtia 
de turnesol. Genul proxim ar fi noţiunea substanţă chimică, iar diferenţa 
specifică este proprietatea de a înroşi turnesolul. 

în fizică, definim corpul elastic drept corpul care are proprietatea 
de a reveni la poziţia iniţială în urma operaţiei de îndoire. în matematică, 
numărul par este numărul care se împarte exact la doi, şi aşa mai departe. 

De fiecare dată avem de-a face cu o operaţie în baza căreia 
recunoaştem obiectele din sfera noţiunii de definit şi numai pe acestea. 
Operaţiile pot fi materiale, ca în definiţia acizilor, sau formale, ca în 
definiţia numărului par. 

Cele mai importante definiţii operaţionale se întâlnesc în ştiinţă 
(vezi operaţionalismul fizic), însă pot fi de multe ori întâlnite şi în 
vorbirea curentă. 


9.2.3. Definiţii generice 

în aceste definiţii se specifică procesul prin care iau naştere 
obiectele din sfera noţiunii de definit. Uneori acest proces este pur 
imaginar ca în definiţia conului din geometria elementară: conul este 
corpul geometric care ia naştere prin rotirea unui triunghi isoscel în jurul 
axei sale de simetrie. în alte cazuri procesul este real: munţii de încreţire 
sunt munţii formaţi prin modificările scoarţei terestre ca urmare a 
fenomenului de răcire. 

Observăm că în aceste definiţii apar expresii ca "ia naştere", "se 
formează", "se produce" etc. 

Deşi se aseamănă cu definiţiile operaţionale, aceste definiţii nu 
trebuie confundate, pentru că deosebirile lor sunt esenţiale. Corpurile 
elastice nu iau naştere prin operaţia de îndoire aşa cum ia naştere conul 
prin operaţia de rotire a triunghiului. 

Şi definiţia generică poate fi privită tot ca un caz particular de 
definiţie reală. 

9.2.4. Definiţii relaţionale 

Unele obiecte pot fi identificate în baza relaţiilor pe care le au cu 
alte obiecte. Definiţiile în care se invocă astfel de relaţii se numesc 
relaţionale. De exemplu, zero poate fi definit drept numărul natural mai 
mic decât oricare alt număr natural, iar unu ca fiind numărul natural mai 
mare ca zero şi mai mic decât doi. 

în primul caz avem o singură relaţie, în al doilea, o conjuncţie de 
două relaţii. Există un singur număr care satisface condiţia impusă prin 
definiţie (vezi regula adecvării). 

Foarte interesante cazuri de definiţii relaţionale întâlnim în 
biologie: plantele parazite sunt plantele care se hrănesc cu substanţe 
nutritive asimilate de alte plante. 

Uneori relaţiile vizate prin definiţie se dovedesc a fi deosebit de 
complexe şi nu pot fi redate printr-o simplă enumerare. Definim statul 
suveran, de exemplu, prin relaţia sa de independenţă, însă această 
relaţie are multiple faţete, fiecare putând fi considerată un tip aparte de 
relaţie (independenţă politică, independenţă economică, independenţă 
militară ş.a.). 


9.2.5. Definiţii prin enumerare 


Când sfera noţiunii de definit este suficient de restrânsă, definiţia 
se rezumă la simpla enumerare a obiectelor: ţară scandinavă = Norvegia, 
Finlanda, Suedia. Punct cardinal = nord, sud, est, vest. 

Nu întotdeauna această definiţie funcţionează fără probleme şi 
nici nu sunt sigur că aici avem de-a face cu o definiţie în sensul riguros al 
cuvântului. în fond, definiţia nu răspunde la întrebarea "ce este o ţară 
IZâ scandinavă?", ci "care sunt ţările scandinave?", întrebări pe care nu le-aş 
aprecia ca echivalente. 


9.2.6. Definiţia prin descripţie 


Am spus în Introducere că descripţiile sunt expresii de tipul "acel 
x astfel că..." sau "x-ul care ...". De exemplu, acel domnitor care a realizat 
prima unire a ţârilor române (sau domnitorul care ...). 

Aceste descripţii pot sta ca definiţii ale noţiunilor singulare, în 
cazul nostru, Mihai Viteazul (se consideră definiţie identitatea numelui 
propriu cu descripţia: Mihai Viteazul = domnitorul care a realizat prima 
unire). 

Dat fiind că noţiunile singulare nu sunt propriu-zis noţiuni, este 
mai corect să spunem despre descripţii că definesc individualităţi 
(introduc proprietăţi definitorii pentru un anumit obiect). Condiţia este 
ca descripţia să satisfacă condiţia de unicitate, cu alte cuvinte, să existe un 
singur obiect la care definiţia să se poată logic aplica. Descripţiile: scriitor 
român din secolul al XlX-lea, domnitor român care a luptat împotriva 
turcilor, sau vârf din Car păţi de peste o mie de metri nu satisfac condiţia 
de unicitate, deci nu sunt descripţii, ci noţiuni generale. 

Mai multe descripţii ale unuia şi acelaşi obiect a realizează 
descrierea lui a. Se înţelege că o descriere poate fi mai bogată sau mai 
săracă (la limită, descripţia este şi ea o descriere). 


9.2.7. Definiţii ostensive 

Adeseori definim noţiunea indicând un obiect din sfera sa. 
Monitor, de exemplu, este acest aparat din componenţa unui calculator. 
Uneori se specifică doar elementele semnificative din sfera noţiunii de 
definit ca în exemplul: filosof= Socrate, Platon, Aristotel,... Aici definiţia 
se sprijină pe supoziţia că există elemente care satisfac în mai mare 
măsură condiţia impusă prin definiţie. 

Fiind un mod destul de primitiv de a defini, el poate fi aplicat doar 
noţiunilor foarte comune (s-ar putea reproşa definiţiei ostensive că nu 
spune care sunt însuşirile obiectelor din sfera noţiunii de definit). 

Totuşi, definiţiile ostensive ne pot da o primă imagine asupra 
modului în care sunt fixate semnificaţiile în limbaj. Copilul, bunăoară* 
învaţă să vorbească pe baza definiţiilor ostensive. La început, el asociază 
cuvântul unui singur obiect din clasă pentru ca, treptat, în baza 
operaţiilor de abstractizare şi generalizare să acopere întreaga dasâ de 
obiecte. Foarte instructive sunt din acest punct de vedere cercetările lui 
J. Piaget asupra dezvoltării copilului (v. Psihologia Inteligenţei, Naşterea 
inteligenţei la copil, Constituirea realului la copil ş.a.). 

9.2.8. Definiţiile funcţionale 

Să presupunem că cineva vrea să definească ostensiv noţiunea 
carburator. Conform celor spuse, el indică acea componentă a motorului 
numită "carburator" fără să mai facă alte precizări. 

Se poate spune atunci că noţiunea a fost definită? 

Evident nu, pentru că simpla indicare a obiectului nu este 
suficientă, va fi nevoie şi de altceva. 

în manualele de specialitate întâlnim următoarea definiţie: 
carburatorul este acea componentă a motorului cu ardere internă şi cu 
aprindere electrică, care serveşte la formarea amestecului carburant, în 
proporţie dorită , prin difuzarea combustibilului într-un curent de aer. 

Definiţia, din câte putem observa, indic a funcţia carburatorului 
în funcţiunarea de ansamblu a motorului. 

Să urmărim şi o altă definiţie: 

Ficatul este glandă anexă a tubului digestiv, de culoare roşie-brună, 
situată, la mamifere şi la om în partea dreaptă a abdomenului, sub 
diafragmă, formată din patru lobi şi din colecist. 

Ficatul are funcţiuni importante în organism: secretă bila şi o varsă în 
intestin în timpul digestiei, intervine în metabolismul glucidelor, 
protidelor, lipidelor, hormonilor, vitaminelor, sintetizează şi depozi¬ 
tează glicogenul participând la reglarea glucozei sanguine, neutrali¬ 
zează toxinele endogene (uree, acid uric) şi exogene, participă la 
mecanismele antihemoragice etc. 37 

Ce fel de definiţie este aceasta? 

Strict vorbind, în acest pasaj avem două definiţii. Prima face 
descrierea organului (glandă anexă de culoare roşie-brună etc. etc.), deci 
este o definiţie prin descripţie; cea de-a doua indică funcţiile ficatului. 

Asemenea definiţie în care esenţa obiectului de definit se 
stabileşte pe baza funcţiilor îndeplinite de acesta într-un anume sistem, 
se numeşte definiţie funcţională. Este genul de definiţie întâlnit în 
medicină, în ştiinţele naturii precum şi în unele discipline tehnice, însă 
nu se poate spune că ele nu apar şi în vorbirea curentă. De pildă: "partea 
superioară a unei clădiri destinată protejării acesteia de intemperii şi 
precipitaţii" este definiţia funcţională a noţiunii acoperiş. 


37 Mic Dicţionar Enciclopedic, Editura Enciclopedică Română, Bucureşti, 1972, p. 353. 

9 . 2 . 9 . Definiţii prin noţiunea de invariant 

în disciplinele matematizate întâlnim şi aşa-numita definiţie 
prin invarianţi. Pentru a vedea ce sunt aceşti invarianţi să luăm un 
exemplu elementar, să zicem triunghiul oarecare ABC. 

Vom observa mai întâi că triunghiul nu îşi modifică proprietăţile 
dacă i se schimbă poziţia. De exemplu, dacă în triunghiul ABC unghiul B 
are 30 de grade în poziţia I, acel unghi va avea tot 30 de grade şi în 
poziţia II provenită din simpla translaţie a triunghiului ABC pe direcţia 
uneia dintre laturi. Or, nu acelaşi lucru se întâmplă dacă acea latură a 
triunghiului s-ar curba, sau pur şi simplu s-ar alungi, în acest caz, şi 
celelalte proprietăţi ale sale se vor modifica corespunzător. Prin urmare, 
există proprietăţi invariante şi proprietăţi variabile, depinde ce trans¬ 
formări avem în vedere. 

Dacă figura X este invariantă relativ la transformările G şi dacă 
aceste transformări se compun după o lege ce satisface axiomele 
structurii matematice de grup, atunci îl putem defini pe X drept 
invariantul în raport cu grupul G. 

în cartea sa Psihologia inteligenţei, Jean Piaget dă o astfel de 
definiţie noţiunii psihologice de obiect, el spune că "obiectul nu este 
altceva decât invariantul datorat compoziţiei reversibile a grupului". 38 

Tot o definiţie prin invarianţi s-a dat în Introducere noţiunii de 
formă logică (invariantul în raport cu grupul substituţiilor). în general, 
sunt definiţii cu care operează ştiinţa, ele nu apar în vorbirea curentă. 


9.2.10. Definiţiile prin abstracţie 

Este iarăşi o formă mai specială de definiţie care face uz de relaţia 
de echivalenţă şi de noţiunea de clasă de echivalenţă. Reamintesc că 
o relaţie R este numită de echivalenţă dacă este reflexivă, simetrică şi 
tranzitivă (a nu se confunda cu relaţiile din logică ce poartă acest 
nume - echivalenţa formală, materială ş.a. De exemplu, asemănarea, din 
geometrie, este o relaţie de echivalenţă. La fel, egalitatea, din aritmetică; 
identitatea, din logică şi multe altele. 

Totalitatea obiectelor pentru care se poate defini o relaţie de 
echivalenţă formează o clasă de echivalenţă. 

De exemplu, a este paralelă cu b este o relaţie de echivalenţă 
astfel că totalitatea dreptelor paralele cu dreapta d formează o clasă de 
echivalenţă. 



Cea ce au în comun aceste drepte este direcţia (orientarea). Aşa 
stând lucrurile, putem defini direcţia dreptei d ca fiind clasa tuturor 
dreptelor paralele cu d. 

Fie a această clasă de echivalenţă. A spune că o dreaptă a are 
direcţia a este totuna cu a spună că a e a. 

Definiţia se numeşte prin abstracţie pentru că se reţine doar ceea 
ce au în comun elementele clasei făcându-se abstracţie de rest. Tot o 
definiţie prin abstracţie este definiţia fregeeană a numărului cardinal: 
cardinalul clasei M este clasa tuturor claselor echivalente cu M. Definiţia 
judecăţii din cap. III este, de asemenea, o definiţie prin abstracţie. 


9.2.11. Definiţii condiţionale 


Fie o noţiune oarecare A După cum am mai spus, o definiţie poate 
răspunde la diverse întrebări ce pot avea ca obiect noţiunea A: 

Ce este Al 

Ce înseamnă A? 

Ce se înţelege prin A? etc. 

O întrebare la fel de legitimă este şi întrebarea “când ceva anume 
este A?" De exemplu: când o figură geometrică este dreptunghi? Când un 
vertebrat este mamifer? Când un oraş este capitală? 

Răspundem acestor întrebări prin aşa-numitele definiţii condiţio¬ 
nale (riguros vorbind, definiţia condiţională nu îl defineşte pe A, ci 
condiţia căderii sub A). 

Presupunând mai departe că F 1# F 2 ,..., F n sunt note din conţinutul 
lui A, definiţia condiţională va avea următoarea formă: dacă a este 
F v F 2 ,..., Fp atunci a este A. De exemplu, dacă figura geometrică a este 
paralelogram şi dacă a are un unghi drept, atunci a este pătrat. Sau: 
dacă a este animal, este vertebrat şi naşte pui vii, atunci a este mamifer. 

întrebarea este câte note se enumeră în antecedentul definiţiei? 

Răspunsul ar fi: depinde ce note luăm în considerare. Dacă sunt 
note generale trebuie să ne asigurăm că, luate împreună, aceste note sunt 
suficiente definiensului. Problema deci este a minimizării (şi implicit 
simplificării) definiţiei. 

Dacă sunt note specifice, s-ar putea să fie suficientă o singură 
astfel de notă. în definiţia dreptunghiului, de exemplu, cele două note 
sunt necesare şi suficiente definiensului, în timp ce definiţia mamiferului 
înregistrează note redundante [vertebrat este redundant faţă de animal 
care naşte pui vii). 

în principiu, orice noţiune poate fi definită condiţional, însă, de 
obicei, recurgem la definiţia condiţională când nu putem proceda direct, 
când nu putem da o definiţie obişnuită. Nu am putut defini, de exemplu, 
direct noţiunea de noţiune întrucât riscam să dăm o definiţie circulară 
şi atunci am recurs la o definiţie condiţională spunând nu ce este 
noţiunea, ci când ceva anume este noţiune. 0 definiţie asemănătoare 
a dat Gh. Enescu pentru lucru material, noţiunea de materie fiind prea 
cuprinzătoare pentru a fi definită direct. El a indicat trei condiţii ale 
lucrului material, şi anume: 1) existenţa în afara conştiinţei, 2) existenţa 
independent de conştiinţă, şi 3) determinismul. Sfera noţiunii materie 
este în felul acesta riguros determinată, ea cuprinde tot ce satisface 
condiţiile lucrului material. 

în accepţiune mai largă, o definiţie condiţională este orice definiţie 
în care se precizează condiţia de valabilitate a definiensului. De pildă, 
operaţia de împărţire se defineşte condiţional prin operaţia înmulţirii: 
dacă b t 0, atunci a/b = c <=> a = b • c. Presupunând că şi b = 0, atunci şi 179 
a = 0 , însă pentru că a poate fi orice număr, condiţia bt 0 se impune. 

Forma standard a definiţiei condiţionale va fi atunci următoarea: 
X^[A= dţ B). 

în caz că sunt mai multe condiţii vom avea ceva de forma: X 1 -» 

[X 2 —» (...—» X n -> [A = df B))...). lată şi o formă ceva mai simplă: [X 1 & X 2 

Sigur că faţă de aceste forme standard se pot înregistra tot felul 
de abateri, important este să se indice cu claritate condiţia sub care 
funcţionează relaţia de definiţie. 

9.2.12. Definiţii inductive 

Principiul inducţiei matematice stă la baza a două tipuri de 
definiţie - definiţiile inductive şi definiţiile prin inducţie sau recursive. 
Sunt definiţii specifice ştiinţelor formale, ele conţin reguli de construcţie 
din aproape în aproape, de la simplu la complex. 

Exemplul clasic de definiţie inductivă este construcţia şirului 
numerelor naturale prin zero şi succesor. Definiţia conţine trei puncte 
dintre care două sunt directe şi unul indirect (terminologia îi aparţine 
lui S. C. Kleene). La rândul lor, punctele directe se împart în puncte de 
bază şi puncte inductive. 

în cazul numerelor naturale, prin punctul de bază se postulează 
că 0 este număr natural. Conform punctului inductiv, dacă n este număr 
natural, atunci şi succesor de n (simbolic, n ') este număr natural. în fine, 
punctul indirect stipulează că nu există numere ce s-ar putea obţine şi 
într-un alt mod. 

Prin aplicarea punctelor directe se ajunge la succesiunea 

O, 0', 0",... în care: 0' = df 1, 0" = df 2, 0"' = df 3 etc. Cel puţin în cazul de 
faţă, definiţia inductivă se cere completată prin definiţii nominale 
corespunzătoare (vezi mai departe definiţiile de introducere). 

Vom spune atunci că două numere m şi n sunt diferite dacă se 
construiesc diferit şi sunt identice dacă se construiesc identic (a defini în 
astfel de cazuri este tot una cu a construi). 

Un procedeu asemănător am întâlnit în Introducere când am 
definit noţiunea de formulă. Să luăm limbajul logicii propoziţiilor, cel mai 
simplu limbaj logic. 

Prin punctul de bază se postulează că variabilele propoziţionale 

P, Q, R, ... sunt formule în limbaj. Prin punctul inductiv stabilim că, dacă 
a şi p sunt formule, atunci ~a, a&p, avp, a —> p etc. sunt, de asemenea, 
formule. Punctul indirect stabileşte că nicio altă formulă nu poate fi 
obţinută altfel. 

Ca şi în cazul numerelor naturale, prin cele trei condiţii noţiunea 
de formulă în La fost definită univoc. 

O specie aparte de definiţie inductivă este definiţia prin inducţie 
(sau recursivă) despre care am spus că se referă la funcţii şi predicate ce 
pot fi reprezentate ca funcţii (pentru detalii vezi principiul inducţiei 
matematice, cap. V). 



_ Definiţia _ 

9.2.13. Definiţii contextuale 


Să presupunem că citind un text nu înţelegem un anumit cuvânt. 
Contextul poate ţine loc de definiţie dacă în respectivul context cuvântul 
ocupă funcţii logice clare (a se vedea regulile de analiză logică a 
noţiunilor). De pildă, propoziţiile: 

3 este prim, 

5 este prim, 


orice număr prim se împarte la unu şi la el însuşi. 

pot forma un context definitoriu pentru conceptul de număr prim. 

Definiţia contextuală este, prin urmare, o formă mai primitivă de 
definiţie, deşi, în ştiinţă, ea poate primi forme cât se poate de precise. De 
pildă, definiţia recursivă 


j x + 0 = x 
[ x + / = (x + y)' 

este o definiţie contextuală pentru operaţia adunării (+). Ea defineşte în 
mod univoc operaţia adunării prin noţiunile "zero" şi "succesor", astfel că 
definiţia satisface regula adecvării (nu există riscul ca şi alte noţiuni să 
satisfacă cele două condiţii). 

Tot o definiţie contextuală este definiţia prin sistemul de axiome. 
Spunem, de pildă, că sistemul axiomatic Zermelo-Fraenkel pentru teoria 
mulţimilor este o definiţie contextuală a conceptului de mulţime (este 
mulţime tot ce satisface axiomele, şi implicit teoremele, sistemului ZF). 
Analog, conceptul de spaţiu relativ la axiomele unui sistem de geometrie 
(,spaţiu euclidian, spaţiu rimanian etc.). 

Ceea ce nu ştim în cazul acestor definiţii este dacă o singură 
entitate satisface respectivul sistem de axiome sau mai multe. în general, 
un sistem formalizat poate avea multiple interpretări şi atunci el nu mai 
defineşte în mod univoc noţiunea, însă, dacă interpretările respectivului 
formalism sunt izomorfe, putem defini un alt concept - structura - dat 
fiind că structura respectivelor domenii este unică. 

9.2.14. Definiţii implicite şi definiţii explicite 


Cu mici excepţii, definiţiile examinate până acum sunt definiţii 
explicite. în general, când spunem că “A este ..." “A înseamnă ..." 
"înţelegem prin A ...", ”A este identic prin definiţie cu ..." etc. realizăm o 
definiţie explicită. De pildă, "locul geometric al punctelor egal depărtate 
de un punct fix" este definiţia explicită a noţiunii cerc. 

Există însă şi definiţii implicite, adică definiţii obţinute prin 
operaţii care nu au ca scop principal definiţia (o definiţie contextuală, de 
exemplu, este o definiţie implicită). 

De ce implicită? 

Pentru că, prin context, noi realizăm ce înseamnă >1, deşi s-ar putea 
foarte bine întâmpla ca respectivul context să intenţioneze cu totul 
altceva decât definirea lui A. 

Tot o definiţie implicită este definiţia prin sistemul axiomatic. 
Este drept că axiomele geometriei euclidiene definesc noţiunea de 
spaţiu euclidian, însă o fac destul de complicat, astfel că, cine nu are o 
cultură matematică suficientă nu va înţelege cum pot aceste axiome să 
configureze o anume noţiune de spaţiu. 

Fiind o formă mai specială de definiţie, definiţiile implicite nu 
satisfac întocmai regulile generale ale definiţiei, ca să nu mai vorbim că 
pe unele nu le satisfac deloc (v. regula eliminabilităţii, de exemplu). 


9.3. Definiţii nominale 

* 


Cu mici excepţii, definiţiile prezentate pot fi aplicate atât 
noţiunilor, cât şi termenilor. Aşa cum am mai spus, nu este o deosebire 
foarte mare între a defini obiectul, a defini termenul, sau a defini noţiune^ 
obiectului. 

Există însă şi câteva definiţii specifice termenilor, aşa-numitele 
definiţii nominale, despre care vom vorbi în continuare. Specificul lor se 
datorează categoriilor semantice care intervin în analiza termenilor şi 
care, de multe ori, apar în însăşi formularea definiţiei. De altfel, categoriile 
semantice de sens, denotat, semnificaţie etc. apar chiar în întrebările la 
care răspund aceste definiţii: 

Ce denotă x? 

Ce semnificaţie are xl 
Care este sensul lui xl 
Ce se înţelege prin xl 
Ce înseamnă xl 
Ce este xl 

Ultima întrebare este comună, ea se referă în egală măsură la 
termeni şi noţiuni. Nu este greşit deci răspundem la întrebarea "ce este xT 
prin: "x este..." (definiţie reală), sau "înţelegem prin x" (definiţie nominală). 


9.3.1. Definiţii stipulative (de introducere) 


Când în câmpul experienţei noastre apar lucruri noi, lucruri ce 
trebuie numite cumva se apelează la un tip aparte de definiţie numită 
definiţie stipulativă. De exemplu, în experimentele genetice s-au făcut 
încrucişări între leu şi tigru, obţinîndu-se descendenţi cu caracteristici 
specifice atât tigrului, cât şi leului. Dar aceste entităţi biologice erau 
nemaiîntâlnite astfel că s-a pus problema numirii lor. 

De la termenii englezeşti lion şi tiger s-au format în limba engleză 
denumirile de tigon şi Uger. 

Semnificaţia acestor cuvinte este introdusă printr-o definiţie 
stipulativă: tigon înseamnă descendenţi obţinuţi prin încrucişarea dintre 
un mascul tigru şi o femelă leu în care predominante sunt trăsăturile 
speciei tigru. 

Pentru că definiţiile stipulative introduc termeni pentru semni¬ 
ficaţii cel mai adesea noi, ele se mai numesc şi definiţii "de introducere". 

în alte situaţii, definiţiile stipulative sunt folosite nu pentru a 
desemna, ci şi pentru a codifica o anumită semnificaţie. De exemplu, 183 
"Planul Barbarosa" a fost numele dat de nazişti acţiunii de invadare a 
U.R.S.S-ului. Operaţiunea "Furtună în Deşert" a fost denumirea sub care 
americanii şi-au desfăşurat acţiunile militare împotriva Irakului. 

Dat fiind că definiţiile stipulative fac asocierea dintre nume şi 
obiect, ele nu se exprimă prin propoziţii cognitive, adică nu pot fi 
adevărate sau false. Ceea ce nu înseamnă că ele nu îşi au rostul lor în 
cunoaştere. Dimpotrivă, definiţiile stipulative reprezintă unul dintre 
principalele mijloace de îmbogăţire a limbajului şi multe din noţiunile pe 
care le-am analizat până acum au avut la origine definiţii stipulative. 

9.3.2. Definiţii lexicale 

Dacă definiţiile stipulative introduc nume pentru anumite 
semnificaţii, definiţiile lexicale analizează semnificaţiile deja existente 
ale unui nume (termen). Aceasta pentru că de cele mai multe ori termenii 
pe care îi folosim noi în limbaj au mai multe semnificaţii şi există riscul ca 
într-o discuţie, deşi folosim acelaşi termen, să vorbim de lucruri diferite. 

Am văzut că dacă termenul are mai multe semnificaţii, el este 
ambiguu. Ambiguitatea pe care o avem în vedere aici este ambiguitatea 
lexicală în care semnificaţiile termenului nu urmează o regulă anume. 

Dicţionarele limbilor naturale conţin în primul rând definiţii 
lexicale după cum ne arată şi acest exemplu reprodus după Dicţionarul 
Explicativ al Limbii Române: 

Consiliu = 1) sfat, povaţă, sfatuire, 2) organ de conducere 
consultativ sau executiv care funcţionează pe lângă o instituţie, 3) şedinţă 
în care se reunesc membrii unei organizajii sau ai unui organ. 
Semnificaţiile termenului fiind diferite, deşi înrudite, ambiguitatea lui 
este lexicală şi la fel definiţia. 


9.3.3. Definiţii de precizare 


Când semnificaţia unui termen nu este suficient de clară, fie în 
general, fie relativ la o problemă anume, recurgem la un alt gen de 
definiţie nominală - definiţia de precizare. Acest termen este el însuşi 
imprecis pentru că poate însemna o mulţime de lucruri: 1) enumerarea 
tuturor semnificaţiilor unui termen (definiţia lui lexicală), 2) înlocuirea 
termenului imprecis cu un termen precis, 3) altele. 

Toţi folosim termeni ca: repede, cald, greu, mare etc., dar ştim noi, 
la drept vorbind, semnificaţia lor exactă? Cei mai mulţi sunt subiectivi, 
ţin de starea subiectului la un moment dat, şi nu pot fi aplicaţi decât în 
limite foarte largi. Dacă vrem să rezolvăm însă o problemă din fizică, 
aceşti termeni nu ne sunt de niciun folos, ei vor trebui înlocuiţi cu alţii 
mai precişi. De exemplu, termenului comun căldură îi corespunde 
termenul precis temperatură. înţelegem atunci prin căldură temperatura 
unui corp exprimată într-un sistem de măsură universal acceptat. 

Propoziţiei "corpul A este mai cald (sau mai rece) decât B” îi va 
corespunde propoziţia "corpul A are temperatura de m°C, iar B de n°C" 
care explică nu doar ce înseamnă "cald", ci şi ce înseamnă "a fi mai cald ca". 

Precizarea aici este un corelat al explicării, cele două funcţii neputând fi 
prezentate întotdeauna distinct. De altfel, Carnap asimilează definiţia cu 
explicaţia (în loc de definiens şi definiendum el foloseşte explicans şi 
explicandum ). Cei mai precişi termeni, după Carnap, sunt termenii 
numerici adică termenii apţi să primească evaluări cantitative (ex. masă 
de 50 de grame, temperatură de 36°C, viteză de 45 m/sec etc.). 


9.4. Regulile definiţiei 


Ca şi celelalte operaţii logice, definiţiile trebuie să satisfacă 
anumite cerinţe pe care logicienii le redau în forma unor reguli. Din 
logica tradiţională s-au păstrat patru astfel de reguli, şi anume: 

a ) Regula adecvării 

Definitorul trebuie să corespundă întregului definit şi numai lui. 
Cu alte cuvinte, definitorul şi definitul trebuie să fie coextensivi, să aibă 
aceeaşi extensiune. De aici ideea de echivalenţă pe care o presupune orice 
definiţie. 

încălcarea regulii duce la definiţii, fie prea înguste, fie prea largi. 
Definiţia este prea îngustă când extensiunea definitorului este mai 
restrânsă decât extensiunea definitorului, ca în exempul: matematica este 
ştiinţa numerelor , a relaţiilor şi operaţiilor dintre numere. 

Este evident că definiţia lasă pe dinafară sectoare mari ale 
matematicii care nu sunt legate în mod esenţial de număr. în schimb, 
definiţia: matematica este ştiinţa structurilor este prea largă, pentru că 
există multe alte ştiinţe care se ocupă de structuri. 

Este drept, pe de altă parte, că nu întotdeauna avem nevoie de o 
definiţie în sensul strict al cuvântului, că de multe ori recurgem la 
propoziţii mai simple, care, fără să fie definiţii, ţin loc de definiţii 
(spunând, de exemplu, că amfibolia este o eroare logică , noi nu am definit 
amfibolia, ci doar am încadrat-o, i-am dat genul proxim). 

b) Regula cercului vicios 

într-o definiţie, definitorul nu trebuie să presupună definitul. 
Această regulă provine din proprietăţile de ireflexivitate şi asimetrie ale 

relaţiei de definiţie. Uneori ireflexivitatea se exprimă printr-o regulă 
specială - regula tautologiei - care cere ca definiţia să nu fie tautologică 
(sau idem per idem). De exemplu: psihologia este ştiinţa proceselor psihice 
sau intelectual este cel ce desfăşoară activităţi intelectuale sunt definiţii 
tautologice. Repetând defininsul, definiţia nu sporeşte în niciun fel 
cunoaşterea. 

0 definiţie circulară este definiţia în care definitorul se defineşte, 
la rândul lui, prin definit (sau în funcţie de definit). Aşa stând lucrurile, 
definiţia circulară este reductibilă, în ultimă instanţă, la o definiţia 
tautologică: dacă A = df £, B = df A, atunci A = df A. De exemplu: 

Efectul este lucrul produs de o anumită cauză. 

Cauza este tot ceea ce poate produce un anumit efect, 

Efectul este lucrul produs de ceea ce produce efecte. 

Există însă forme mult mai subtile ale cercului vicios pe care nu le 
putem sesiza la prima vedere (unii logicieni deosebesc cercul vicios al 
unei definiţii de cercul vicios realizat de mai multe definiţii luate 
împreună). în orice caz, nu există ştiinţă care să nu utilizeze definiţii 
circulare, chiar tautologice. în logică, de pildă, o astfel de definiţie este 
definiţia categoriei modale de posibil : P este posibil adevărată dacă este 
adevărată în cel puţin o lume posibilă. Avem deci noţiunea de posibil 
adevărat (în definiendum) şi noţiunea de lume posibilă (în definiens) 
ambele fiind ipostaze ale ideii generale de posibil. 

Frecvenţa acestor definiţii în ştiinţă se explică prin faptul că 
propoziţiile prin care se exprimă ele sunt adevărate. Atenţie, însă. Una 
este propoziţia ca propoziţie, şi alta propoziţia ca enunţ al unei definiţii. 

S-ar putea întâmpla ca cercul vicios să fie foarte larg, să cuprindă 
foarte multe noţiuni, cum se întâmplă în dicţionarele explicative, dar 
atunci eroarea nu mai este atât de stânjenitoare şi, de cele mai multe orî, 
ea nici nu mai poate fi sesizată. 

în fine, există noţiuni în mai mare măsură predispuse erorii 
cercului vicios cum sunt noţiunile foarte generale (categoriile), de 
exemplu, dar nu numai. Definiţiile acestor noţiuni sunt, după expresia 
lui H. Poincare, nepredicative. 

A nu se înţelege de aici că noţiunile în cauză nu ar mai putea fi 
definite, ci doar că definiţiile lor iau alte forme. 

Predispuse cercului vicios sunt şi noţiunile relative: cauză - efect , 
tată - fiu etc. Pentru a nu le defini una prin cealaltă, trebuie fie să le 
definim împreună, fie să definim relaţia pe care o exprimă ele (relaţia de 
cauzalitatea, de exemplu). 

c) Regula formei afirmative 

Pe cât posibil o definiţie nu trebuie dată în formă negativă, ci în 
formă afirmativă. Aceasta pentru simplul motiv că noi vrem să ştim, în 
primul rând, ce este un lucru şi abia după aceea ce nu este el. 

Din definiţia animalele carnivore sunt neerbivore ar rezulta că tot 
ce nu este erbivor în genul animal este carnivor. Fără a mai invoca şi alte 
neajunsuri, se vede de la depărtare că definiţia este prea largă. Este drept, 
pe de altă parte, că în multe situaţii forma negativă este preferabilă celei 
afirmative: dreptele paralele sunt dreptele care oricât s-ar prelungi nu se 
întâlnesc, număr impar este numărul care nu se împarte exact la doi etc. 

Deşi negative, definiţiile sunt totuşi corecte, pentru că definitorul 
aici corespunde întregului definit şi numai lui. însă, până şi aceste 
definiţii se pot reda în formă afirmativă: dreptele paralele sunt drepte care 
se intersectează la infinit, număr impar este numărul deforma 2n + \ etc. 

d) Regula clarităţii 

într-o definiţie trebuie folosite noţiuni precise, sau, dacă vorbim 
de termeni, numai termeni univoci. Propoziţia "Istoria este progresul în 
conştiinţa libertăţii" (Hegel), oricât de interesantă ar fi, nu poate servi ca 
definiţie. Totuşi, propoziţii cum ar fi: ochii sunt ferestrele sufletului, 
violenţa este copilul revoluţiei, arhitectura este muzică solidificată ş.a. 
au mare forţă de sugestie şi spun mult mai mult decât o simplă propoziţie 
(v. cap. VI, definiţiile retorice). 

Regula clarităţii nu se referă la propoziţiile de acest fel, care, aşa 
cum am spus, îşi au rostul lor în cunoaştere, ci la abuzul de metafore şi 
artificii stilistice prin care, de regulă, se ascunde ceva. Sunt filosofi care 
şi-au făcut un titlu de glorie din a nu spune nimic clar, pentru care 
eclectismul, confuzia, stilul bombastic şi preţiozităţile de limbaj sunt 
semn de mare originalitate şi adâncime intelectuală. Reamintesc, de 
aceea, un important precept formulat de Aristotel în Poetica, foarte 
nimerit pentru amatorii de filosofie: "darul cel mai de preţ al gândului 187 
este să fie limpede fără să cadă în comun". 

e) Alte reguli 

Având în vedere că definiţia este unul dintre mijloacele cele 
mai eficace de clarificare filosofică, nu este de mirare că preocupări pe 
linia perfecţionării acestei operaţii logice întâlnim şi la unii filosofi 
nelogicieni. Inspirat de regulile lui Descartes, Pascal dă trei astfel de 
reguli pentru definiţie, şi anume: 1) să nu definim ceea ce este deja clar, 
pentru că s-ar putea să nu dispunem de termeni mai clari decât aceştia, 

2) să nu admitem termeni insuficient precizaţi, şi 3) să nu folosim în 
definiţie decât termeni perfect cunoscuţi. Aceleaşi reguli sunt adaptate 
de Pascal pentru axiome. 

Raportat la regulile clasice ale definiţiei, regulile lui Pascal ar putea 
fi luate drept o dezvoltare a regulii clarităţii. 

Reguli similare întâlnim la Descartes, Locke, Bacon şi la foarte 
mulţi alţii. 

în manualele mai recente de logică întâlnim regula consistenţei 
logice (sau noncontradicţief) şi regula eliminabilităţii. 

Cât priveşte consistenţa, ea este, fără îndoială, valabilă, însă este 
valabilă în calitate de condiţie generală, impusă de principiul non- 
contradicţiei, şi nu de condiţie specifică a definiţiei. Cu alte cuvinte, regula 
tautologiei, regula formei afirmative, regula clarităţii etc. sunt specifice 
definiţiei şi numai ei, în timp ce regula consistenţei este valabilă în egală 
măsură definiţiei, clasificării, diviziunii şi aşa mai departe. Pe de altă 
parte, am văzut că există noţiuni consistente şi inconsistente şi atunci nu 
doar definiţia, ci şi noţiunea de definit trebuie să fie logic consistentă. 
Presupunând totuşi că o noţiune este inconsistentă, cum va fi definiţia 
respectivei noţiuni, consistentă sau inconsistentă? Sau noţiunile 
inconsistente nu se pot defini astfel că problema cade de la sine? 

Şi mai specială este problema definirii noţiunilor paraconsistente. 
Se definesc aceste noţiuni la fel ca celelalte sau ele reclamă un gen aparte 
de definiţie? 

Mai apropiată de natura definiţiei este regula eliminabilităţii. 
Aşa-zisa eliminare se datorează faptului că putem substitui o noţiune cu 
definiţia ei fără ca prin aceasta valoarea de adevăr a propoziţiei să se 
schimbe. De pildă, în propoziţia "Diagonalele dreptunghiului sunt 
întotdeauna egale", noţiunea dreptunghi se poate substitui cu noţiunea 
paralelogram cu un unghi drept, obţinându-se propoziţia: "într-un 
paralelogram cu un unghi drept diagonalele sunt întotdeauna egale". 

A fost eliminată aici noţiunea? 

Putem vorbi de eliminare doar dacă în relaţia de definiţie A ~df B > 
noţiunile A şi B sunt complet diferite, însă, am spus la începutul acestei 
discuţii, definiţia este ea însăşi un fel de echivalenţă. Deci nu de eliminare 
pur şi simplu este vorba în această substituţie, ci mai degrabă de o 
echivalare. Corectă atunci, este următoarea formulare: într-o propoziţie 
definiendumul unei definiţii poate fi înlocuit peste tot cu definiensul lui 
fără ca prin aceasta valoarea logică a propoziţiei să se schimbe. 

9.5. Consideraţii generale 
asupra definiţiei 


în încheierea discuţiei despre definiţie se cuvin făcute câteva 
observaţii de interes mai general. Voi începe cu o observaţie privind dubla 
calitate a definiţiei - definiţia ca operaţie şi definiţia ca relaţie. 

în calitatea sa de operaţie, limitând discuţia strict la limbajul 
natural, definiţia conduce la două rezultate notabile. Este vorba de 
modificările pe care le determină ea în starea logică a noţiunilor şi a 
termenilor, pe de o parte - nu este acelaşi lucru dacă o noţiune circulă 
liber sau dacă a fost restricţionată printr-o definiţie - şi de faptul că ea 
poate introduce noi termeni şi noţiuni, pe de altă parte. La rigoare, cel 
de-al doilea aspect ar putea fi redus foarte bine la primul. Pornind de la 
noţiunea om, de exemplu, putem introduce prin definiţie noţiunile: 
om biologic, om psihologic, om sociologic etc. care se intersectează în 
noţiunea comună om fără a se reduce în totalitate la aceasta. 

Sigur că noţiunile modificate prin definiţie, ca să nu mai vorbim 
de cele nou introduse, răspund unor nevoi de cunoaştere precise, ele 
rezolvă diverse probleme, însă deocamdată ne interesează doar operaţia 
definirii şi atât. Or, ceea ce putem spune din acest punct de vedere este că 
prin definiţie, ca şi prin inferenţă, se obţine ceva din altceva, se obţine 
ceva de o anume calitate din ceva de o altă calitate. Nefiind vorba de 
adevărul/falsul unor propoziţii, am apreciat această operaţie ca 
preinferenţială. 

Aşa stând lucrurile, definiţia trebuie corelată cu celelalte operaţii 
preinferenţiale despre care am vorbit în acest capitol - diviziune, 
clasificare, determinare etc. De exemplu, în schema diviziunii noţiunea 
A 23 se defineşte prin A 2 (genul ei proxim) plus criteriul după care se 
face diviziunea şi care joacă aici aici rolul de diferenţa specifică. A defini, 189 
din acest punct de vedere, înseamnă a preciza poziţia noţiunii în schema 
generală a diviziunii. 

La fel se poate arăta că definiţia este un caz particular de 
determinare (= determinarea prin definiţie a noţiunii). 

în principiu, orice noţiune poate fi definită şi orice termen sau 
concept, însă, riguros vorbind, nu se recurge la definiţii decât atunci 
când avem de rezolvat o problemă, când nu ne mai putem mulţumi cu 
o apreciere (încadrare) generală a obiectului. în literatura logică raportul 
dintre noţiunea liberă şi noţiunea definită este asimilat raportului dintre 

noţiunea informală şi noţiune formală corespunzătoare ei (prin "formal" 
înţelegându-se logic definit). 

Noţiunea formală (sau logică) explică noţiunea informală, 
putând-o la nevoie substitui. Am văzut că la Carnap noţiunile cantitative 
[forţă, temperatură, preţ etc.) explică noţiunile clasificatorii şi compa¬ 
rative, acestea fiind noţiuni informale. Ştiinţa nu poate opera cu astfel de 
noţiuni din cauza subiectivităţii şi a impreciziei lor. De pildă, viteză este 
o noţiune formală, ea explică (şi implicit substituie) noţiunile clasificatorii 
repede, foarte repede, încet etc., precum şi noţiunile comparative mai 
repede ca, mai încet decât etc. 

Numai că şi aici intervine o problemă. Dacă orice noţiune 
informală îşi asociază (potenţial) o noţiune formală, nu orice noţiune 
formală poate fi pusă în corespondenţă cu o noţiune informală. 
Noţiunea spin, din fizică, sau noţiunea de moment cinetic, nu are un 
corespondent informai, de unde obiecţia că funcţia explicării în cazul 
noţiunilor ştiinţifice se realizează într-un alt mod şi că teoria lui Carnap 
şi-ar restrânge valabilitatea doar la noţiunile limbajului comun unde 
raportul explicans-explicandum poate fi mai uşor asimilat raportului 
definiens-definiendum. 

Cu funcţia explicării se deschide un alt mare capitol din teoria 
definiţiei - rolul definiţiilor în procesul cunoaşterii. 

Este sau nu este definiţia o formă de cunoaşterel Iată marea 
întrebare. 

Un răspuns simplu ar fi: depinde ce înţelegem prin cunoaştere. 
Şi mai depinde de definiţiile avute în vedere, pentru că unele definiţii 
pretind a surprinde esenţa lucrurilor, ele se exprimă prin propoziţii 
adevărate şi atunci funcţia lor cognitivă nu mai poate fi pusă la îndoială. 
Spunând: "direcţia este vectorul tangent la traiectorie" (definiţie reală) 
răspundem la întrebarea "ce este direcţia?", care este o întrebare 
190 gnoseologică certă. 

Pentru a şti ce rol joacă definiţia în cunoaştere trebuie avut în 
vedere şi un alt aspect, şi anume, natura metateoretică a definiţiei. 
Riguros vorbind, definiendum- ul aparţine limbajului obiect în timp ce 
definiens- ul, de orice formă ar fi el, aparţine metalimbajului. Aceasta 
pentru că, în schema generală a definiţiei " A = df B”, definiens- ul nu 
este doar un simplu termen al relaţiei de identitate, el este totodată un 
metatermen [B vorbeşte despre A). De exemplu, fiinţă raţională 
vorbeşte despre om şi nu numai că vorbeşte despre om, dar uneori 
poate fi considerat numele noţiunii/termenului om. 

De ce am ţinut să invoc aceste probleme? Pentru că utilizându-1 
corect pe A nu înseamnă neapărat cunoaşterea lui B şi, mai ales, nu 
însemnă cunoaşterea lui B ca definiţie a lui A. 

Pentru simplificare să ne imaginăm un sondaj de opinie în care 
toţi cei care ştiu să răspundă corect la întrebarea "în ce direcţie este 
centrul oraşului?" sunt puşi să definească noţiunile: centru, direcţie, oraş. 

Vom fi de acord că doar o infimă minoritate va putea da definiţii 
corecte celor trei noţiuni, dar putem noi deduce de aici că noţiunile în 
cauză nu sunt cunoscute? 

Noţiunile sunt foarte bine cunoscute, ceea ce nu se cunoaşte este 
altceva - o anume operaţie cu noţiuni care este tocmai definiţia. Şi nu 
cunoaştem aceste definiţii din simplul motiv că definiţia nu face parte 
din utilizarea propriu-zisă, ea presupune cu totul alte reguli decât 
utilizarea (faptul că definiţia nu este subordonată utilizării se vede şi 
din regula adecvării, care, în cazul de faţă înseamnă acordul definiţiei 
cu regulile de aplicare ale noţiunii la un moment dat). Prin urmare, 
la nivelul cunoaşterii comune cel puţin, "a defini" şi "a cunoaşte" nu 
înseamnă chiar unul şi acelaşi lucru. Definiţia face parte din cunoaştere, 
fără îndoială, devenind ea însăşi o formă de cunoaştere, însă aceasta se 
realizează doar în treptele (formele) superioare ale cunoaşterii, îndeosebi 
în cunoaşterea ştiinţifică. Nu întâmplător Leibniz punea definiţia, alături 
de calcul, la temelia programului său de reformă a ştiinţelor. 

în fine, nu trebuie neglijat nici rolul jucat de definiţie în logicizarea 
discursului practic. Importante aici sunt aşa-numitele raţionamente prin 
definiţie, cum ar fi: 


A “def B 

S = def C (1) 



Următorul raţionament are la bază o formă modificată a legii lui 
Leibniz: 

~def 1 


a este A 


a este B 


( 2 ) 


Alte raţionamente angajează ideea de implicaţie: ceea ce implică 
sau este implicat de definiens implică/este implicat şi de definiendum : 

A ~def B 

A^X (3) 

:.B-*X 

A = def ^ 

X-> A (4) 

r.X^B 

Probabil că multe din discuţiile care au obosit societatea 
românească de-a lungul anilor, discuţii despre revoluţie , terorism, 
corupţie etc. ar fi avut un cu totul alt rezultat dacă puneau problema 
definirii respectivelor noţiuni. Aceasta pentru că o bună definiţie 
deschide perspectiva altor operaţii logice, inclusiv inferenţei. Să luăm 
pentru exemplificare un caz foarte comun, să zicem că vrem să ştim 
dacă un obiect oarecare a cade sau nu sub A. 

Spunând la nesfârşit "a este A" şi "a nu este A", cum se întâmplă 
de cele mai multe ori în dezbaterile publice, nu ajungem nicăieri, trebuie 
să vedem ce înseamnă A. Or, dacă A = df BC şi dacă prin verificări se 
constată că a este atât B, cât şi C, concluzia nu poate fi decât u a este A\ 

Sigur că lucrurile nu stau întotdeauna atât de simplu, aici este 
vorba de o decizie în condiţii simplificate, însă ea pune în evidenţă un 
fapt deloc neglijabil: o bună definiţie poate fi calea, uneori singura cale, 
de rezolvare a unei mari probleme. 

Atât în legătură cu operaţia definirii. închei cu câteva consideraţii 
despre definiţie înţeleasă, de data aceasta, ca relaţie. 

Avem ceva de câştigat privind definiţia nu ca operaţie, ci ca relaţie? 
Are acest aspect consecinţe demne de luat în considerare? 

Privită ca relaţie, definiţia este o relaţie de ordine, chiar una de 
ordine strictă. Or, fie şi numai sub acest punct de vedere definiţia 
permite o observaţie extrem de importantă. Este vorba de posibilitatea 
ierarhizării termenilor unei teorii conform poziţiei acestora în procesul 
logic al definirii: 

• Termeni de ordinul zero (= termeni primi sau nedefiniţi); 

• Termenul de ordinul întâi (= termeni definiţi din termeni primi); 

• Termeni de ordinul doi [= termeni definiţi din termeni de 

ordinul întâi) etc. 

în teoria noţiunii, de exemplu, termenii: "clasă", "proprietate", 
"relaţie", şi "operaţie" sunt termeni primi. Tot primi sunt şi termenii 
"judecată" şi "propoziţie". în schimb, "sferă" şi "conţinut" sunt termeni 
de ordinul întâi. La fel termenul de "obiect al noţiunii" faţă de "obiect" 
pur şi simplu. Probabil că există şi termeni de ordinul doi şi trei, însă las 
aceste exemple pe seama cititorului. 

în analiza logică a unei teorii, fie că este vorba de teorii ştiinţifice, 
fie de teorii filosofice, un inventar al termenilor primi este indispensabil. 

Voi recurge iarăşi la un exemplu. 

Matematicienii secolului al XlX-lea fWeiersstras, Dedekind, Meray, 

Cantor ş.a) reuşiseră aritmetizarea analizei şi, prin ea, a întregii 
matematici. 

Italianul G. Peano a axiomatizat aritmetica pe baza a trei termeni 
primi - zero, număr, succesor - şi a cinci axiome. 

Mai departe, G. Frege a arătat că şi aceşti termeni ar putea fi 
definiţi, însă nu în termeni matematici, ci în termeni logici. Prin urmare, 
dacă zero, număr şi succesor pot fi definiţi în termeni logici şi dacă cele 
cinci axiome se pot exprima într-un limbaj logic adecvat, întreaga 
matematică va putea fi redusă la logică. 

Celebra definiţie dată de Frege numărului cardinal, aşa-numita 
definiţie prin abstracţie, este cheia programului fundaţionist iniţiat de 
Frege în matematică. Este poate cel mai important moment din istoria 
ştiinţei noastre în care rolul central revine unei definiţii. Şi nu definiţiei 
în general, ci definiţiei în calitatea ei de factor organizator al teoriilor. 

Până acum 20-30 de ani, definiţia prin abstracţie nu figura în manualele 
de logică, însă astăzi ea este un loc comun în discuţiile despre definiţii. 

Prin urmare, fie că o privim ca relaţie, fie ca operaţie, definiţia rămâne 193 
un subiect logic de prim interes. 

1) Indicaţi câteva din conceptele mai importante ale teoriei mulţimilor utilizate 
în teoria noţiunii. Ce alte concepte credeţi că s-ar mai putea adăuga? 
Comentaţi aceste aplicaţii din perspectiva raporturilor metodologice ale 
teoriilor discutate în Introducere. 

2) Presupunând că aveţi un text într-o limbă străină şi nu cunoaşteţi un anumit 
cuvânt, cum v-aţi putea descurca fără să apelaţi la dicţionar? Ce relevanţă 
are această situaţie pentru problemele noţiunii? 

3) Comentaţi afirmaţia lui Goblot: "conceptul nu este decât o virtualitate, o 
posibilitate nedefinită de judecăţi" ( Trăite de logique, Paris, 1927, pag. 87). 

4) Definiţi categoriile de sens, semnificaţie, referent, sferă, conţinut, intensiune, 
extensiune, comprehensiune, denotaţie şi conotaţie. Care dintre ele se 
referă la noţiune, care la termeni şi în ce fel? 

5) Scrieţi o scurtă lucrare despre noţiunile generale şi noţiunile singulare 
pornind de la eseul lui N. Stănescu, Conceptul de Eminescu. Comentaţi în 
special propoziţia cu care se încheie acest eseu: "Pentru literatura noastră 
Eminescu este un concept" (vezi Fiziologia poeziei, Editura Eminescu, 1990, 
pag. 230). 

6) Se dau noţiunile: 


Scriitor, 

Pasăre, 

Şcoală, 

Carte, 

Mamifer 

Primul număr par, 

Oraş, 

Vertebrat, 

Poligon, 

Muzeu, 

Om, 

Cinci, 

Tânăr, 

Stol, 

Dreaptă, 

Intelectual, 

Regiment, 

Armată, 

Bibliotecă, 

Grămadă, 

Triunghi, 

Universalitate, 

Prietenie, 

Abstracţie 


a) Indicaţi pentru fiecare caz în parte tipul noţiunii. 

b ) Găsiţi alte noţiuni care să fie în raport de identitate, încrucişare, 
contradicţie, şi contrarietate cu noţiunile date. 

c) Indicaţi pentru fiecare caz în parte genul, propriul, accidentul, iar acolo 
unde se poate summum gens şi infima species. 

d) Arătaţi cum se pot analiza aceste noţiuni ca sistem desfăşurat de judecăţi. 

7) Ce asemănări şi ce deosebiri sunt între: 

a) Noţiunea negativă şi negaţia unei noţiuni? 

b) Obiectul noţiunii şi obiectele din sfera noţiunii? 

c) Noţiunile abstracte şi noţiunile ideale? 

d) Noţiunile contrare şi noţiunile contradictorii? 

e) Diviziune şi clasificare? 

f) Determinare şi definiţie? 

8) Formaţi noţiuni negative, abstracte şi ideale plecând de la noţiunile: elev, 
mişcare, om, corp solid, cunoaştere. 

9) Pentru a fi specie o noţiune trebuie să aibă cel puţin un gen, iar pentru a fi 
gen ea trebuie să aibă cel puţin două specii. Demonstraţi acest lucru. 

10) Analizaţi ambiguitatea termenilor: carte, obiect, relaţie, grup (arătaţi mai 
întâi care sunt semnificaţiile lor de bază după care stabiliţi ce raporturi 
există între ele). 

11) Să se identifice noţiunile de mai jos şi să se arate apoi relaţiile, respectiv, 
operaţiile dintre ele: 

"Substanţa este ea însăşi un gen, iar sub ea există un corp si sub corp, 
corpul viu, după care vine vieţuitorul, iar sub vieţuitor, vieţuitorul 
raţional, după care vine omul, iar sub om, Socrate si Platon ca şi ceilalţi 
oameni" (Porfir, Isagoga). 

12) Cum pot fi divizate noţiunile: carte, oraş, definiţie, intelectual, temperament, 
noţiune, sport, senzaţie, instrument, vehicul, mişcare, animal, convingere, 
termen ? Indicaţi: 1) tipul diviziunii, 2) dacă diviziunea poate fi continuată 
sau nu, 3) dacă diviziunile pe care le-aţi făcut sunt corecte. Arătaţi, apoi, 
că din aceste diviziuni se pot obţine definiţii prin gen proxim şi diferenţă 
specifică. 

13) Scrieţi un scurt eseu asupra clasificărilor din biologie având ca punct de 
plecare textele de mai jos: 

Omul clasifică o infinitate de obiecte: monezi, timbre, obiecte de artă, 
acte etc., chiar cutii de ţigări sau de chibrituri. Pentru clasificarea 
acestora se pot adopta cele mai felurite criterii: ţara de provenienţă, 

anul emiterii, dimensiuni, culoare etc. Clasificaţia biologică este cu totul 
altceva, ea menţine şi un scop practic, de a permite plasarea şi "găsirea" 
speciei sau exemplarului, dar ea este în primul rând o clasificaţie cu 
adevărat ştiinţifică având ca scop precizarea înrudirii speciilor. Din 
acest punct de vedere, ea se apropie de tabloul periodic al elementelor 
al lui Mendeleev, care de asemenea grupează elementele chimice pe 
criterii obiective de înrudiri reale şi oarecum de descendenţă. 
Clasificarea zoologică şi cea botanică au multe puncte comune şi cu 
clasificarea limbilor, a raselor umane şi a popoarelor, care de asemenea 
sunt clasificaţii filogenetice pe baza descendenţei comune. Deosebirea 
este însă că la rasele umane evoluţia a decurs în mare măsură prin 
încrucişări, iar în cazul limbilor au avut loc şi împrumuturi reciproce. 
Din contră, evoluţia organică a urmat aproape exclusiv calea scindării 
şi a divergenţei; rare sunt cazurile de evoluţie prin hibridizare, şi 
aceasta numai la nivel specific şi aproape exclusiv la plante 39 . 


Speciile, subspeciile, precum şi taxonii supraspecifici se definesc pe 
baza caracterelor comune tuturor membrilor. Această definiţie se 
numeşte diagnoză. Cu cât un taxon are un grad mai înalt, cu atât 
diagnoza se referă la caractere mai generale. Trebuie avut în vedere 
faptul că un taxon supraspecific cuprinde nu atât speciile având o serie 
de caractere comune, ci şi acele specii care provin dintr-un strămoş 
comun. în cursul filogenezei, unele caractere s-au conservat, altele au 
dispărut, ori s-au modificat. Adesea, mai ales în cadrul taxonilor de 
rang mijlociu şi bogaţi în specii, există destul de puţine caractere 
comune absolut speciilor componente. De aceea, diagnozele au 
adesea un caracter destul de neprecis apărând deseori expresii ca 
"sau", "uneori", "majoritatea speciilor", "tendinţe" etc. în sistematica 
fitogenetică, la care s-a ajuns sau spre care se tinde în prezent, 
diagnozele sunt mai puţin categorice decât într-o sistematică tipo¬ 
logică. Aşa de pildă în diagnoza tetrapodelor se specifică structura 
membrelor perechi, adăugându-se uneori membrele perechi dispărute 
(■•■)■ 

Unitatea unui taxon supraspecific este redată de descendenţa comună, 
nu de diagnoză. Când se descoperă o specie nouă, poziţia sa sistematică 
se stabileşte nu atât constatându-se în diagnoză cărui gen sau familie 
se potrivesc caracterele ei, ci cu care specii este ea mai înrudită. 
Diagnoza unui taxon supraspecific se poate lărgi cu fiecare specie 
nouă. 40 


39 P. Bănărescu, Principiile şi metodele zoologiei sistematice , Editura Academiei, 
Bucureşti, 1973, p. 71. 

40 Ibidem, p. 85. 

14) Faceţi inventarul principalelor definiţii care apar în acest capitol. Ce fel de 
definiţii sunt ele? (apreciaţi-le din perspectiva regulilor generale ale 
definiţiei). 

15) Comentaţi din perspectiva teoriei definiţiei următoarele propoziţii: 

"Uneori trebuie să se creeze cuvinte." (Aristotel) 

"într-adevăr, lucrurile nu semnifică, ci sunt semnificate." (Porfir) 
"Realităţile şi genurile lor, ca şi speciile şi diferenţele, sunt lucruri şi 
nu cuvinte." (Porfir) 

"Legătura dintre semn, sensul şi semnificaţia acestuia este astfel încât 
semnului îi corespunde un sens determinat, iar acestuia, la rândul său, 
o semnificaţie determinată, pe când unei semnificaţii unui (obiect) 
nu-i corespunde numai un singur semn." (G. Frege) 

"Denotatul unui nume (dacă există) este funcţie de sensul numelui". 
(A. Church) 

16) Care dintre noţiunile (termenii) de mai jos se pot defini prin definiţie reală, 
definiţie nominală, definiţie operaţională, ostensivă, enumerativă şi 
constructivă? Cum argumentaţi că aceste definiţii sunt corecte? 


Cerc, 

Peşteră 

Călător, 

Comportament, 

Eclipsă, 

Mare, 

Temperatură, 

Solubil, 

Masă, 

Legal, 

Experiment, 

Simultan, 

Acid, 

Viteză, 

Culoare. 


17) Care dintre propoziţiile de mai jos sunt definiţii corecte, care incorecte şi 
de ce? Indicaţi, acolo unde este cazul, tipul definiţiei. 

"Materialismul este temelia pe care se înalţă edificiul esenţei şi ştiinţei 
omeneşti." (L. Feuerbach) 

"Războiul nu este decât o luptă în doi extinsă." (C. Von Clausewitz) 

"Omul este biped fără pene." (Platon) 

"Compromis se numeşte în politică renunţarea la unele revendicări, 
renunţarea la o parte din revendicările proprii în baza unei înţelegeri cu 
un alt partid." (Lenin) 

"Filosof este Aristotel şi orice alt om care se ocupă cu problemele ridicate 
de el." 

"Câmpul magnetic este acea formă de existenţă a materiei care se 
caracterizează prin producerea de fenomene mecanice asupra corpurilor 
încărcate electric." 

"Hematia este o celulă sanguină de culoare roşie datorită hemoglobinei 
pe care o conţine, prezentă la om în proporţie de 4-5 milioane într-un 
mm cub de sânge şi care sub valoarea normală produce anemia." 
"Filosofia este încercarea nereuşită a oamenilor de a gândi logic." 

"Gen este de pildă, vieţuitorul, specie omul, diferenţă raţionalul, propriu 
capacitatea de a râde, accidentul albul sau negrul sau a fi aşezat." (Porfir) 
"Aşadar, se defineşte genul de maximă generalitate astfel: ceea ce, gen 
fiind, nu este specie, sau cel deasupra căruia nu vine alt gen; iar specie 
de maximă restrângere se defineşte ceea ce, specie fiind, nu mai e 
divizibil în specii şi se enunţă sub raportul esenţei." (Porfir) 

"Filosofia - nimic decât vorbe, vorbe, vorbe." 

"Puterea politică, strict vorbind, este puterea organizată a unei clase 
folosită în oprimarea altor clase." (K. Marx) 

"Cinic este cel care cunoaşte preţul tuturor lucrurilor şi valoarea 
niciunuia." (O. Wilde) 

"Dictatura este o putere care se întemeiază direct pe violenţă şi care nu 
este legată de nicio lege." (Lenin) 




m 

JUDECĂŢI, PROPOZIŢII 
FUNCŢII PROPOZIŢIONALE 




Judecăţi , propoziţii , juneţii propoziţionale 


Problemele pe care le-am discutat până acum în legătură cu 
noţiunea ne-au obligat să luăm în considerare judecata şi propoziţia pe 
care le-am considerat ca pe ceva de la sine înţeles, fără o definiţie 
prealabilă. Chiar şi în tratarea noţiunii ca "sistem de judecăţi" am 
presupus judecata termen prim, iar noţiunea termen derivat, în sensul 
de "introdus prin definiţie". 

Vom schimba acum unghiul de vedere şi ne vom concentra atenţia 
doar asupra acelor combinaţii de noţiuni care formează judecăţi. 

Caracteristic judecăţii este faptul că poate fi adevărată sau falsă. 
Prin urmare, nu orice combinaţie de noţiuni produce judecăţi, ci doar 
acele combinaţii sau alături de noţiuni care comunică ceva şi care, 
datorită acestui fapt, pot fi confruntate cu o realitate dată. Am văzut 
încă din Introducere că termenul folosit pentru a exprima rezultatul 
confruntărilor dintre fapte şi judecăţi este cel de “corespondenţă", însă 
ce anume este această corespondenţă şi cum s-ar putea defini ea este mai 
greu de spus. Aristoţel nu îşi pune această problemă, deşi el spune undeva 
că o judecată este adevărată dacă uneşte în minte ceea ce este unit în 
realitate şi desparte în minte ceea ce este despărţit în realitate; altfel, ea 
este falsă. 

Nu toate judecăţile noastre unesc şi despart, cum fac judecăţile de 
predicaţie de care se ocupă Aristotel, aşa că discuţia rămâne în continuare 
deschisă. Vreau să spun că dezideratul lui Tarski de a găsi alţi termeni 
logici prin care să se explice ideea de corespondenţă şi consecinţele ei 
pentru teoria adevărului nu este nici astăzi pe deplin realizat. 

Judecata se studiază împreună cu propoziţia. Nu există judecăţi în 
sine, cum pretind unii filosofi, ci numai judecăţi exprimate prin propoziţii. 
Ceea ce nu înseamnă că toate propoziţiile exprimă neapărat judecăţi 
Există, cum vom vedea, propoziţii care nu exprimă judecăţi şi care, din 
această cauză, nu pot fi apreciate nici ca adevărate, nici ca false. 

Am amintit în Introducere trei mari probleme legate de studiul 
logic al propoziţiilor, şi anume: 

• criteriile de acceptare, respectiv respingere, a propoziţiilor, 

• raporturile formale dintre propoziţii, şi 

• trecerea de la o propoziţie sau sistem de propoziţii la o altă 
propoziţie. 

Despre prima problemă şi, parţial a doua, va fi vorba în acest 
capitol. Cea de-a treia însă face obiectul capitolului următor. 

1 

LOGICA FORMALĂ ŞI PROBLEMA 
RAPORTULUI DINTRE SUBIECT ŞI 
OBIECT ÎN CUNOAŞTERE 


Câteva consideraţii cu privire la existenţă ne vor ajuta să 
înţelegem mai bine statutul logic şi ontologic al judecăţilor, raportul lor 
cu alte categorii logice. Teoria noţiunii a adus deja în discuţie punctul 
de vedere ontologic pe care acum va trebui să îl dezvoltăm din 
perspectiva noilor probleme urmărite. 

Cadrul ontologic minimal, cel puţin aşa cum ni-1 relevă teoria 
noţiunii, se compune din obiecte, proprietăţi, clase şi relaţii. Ca şi până 
acum, prin obiect înţeleg ceva foarte general, şi anume, tot despre ceea 
ce putem spune ceva cu sens. 

Obiectele pe care le avem în vedere cu prioritate în această lucrare 
pot fi grupate în patru mari clase: obiecte concrete, abstracte, ideale şi 
ficţionale. 

Vârful Omul din Bucegi, de exemplu, este un obiect concret, în timp 
ce numărul patru este unul abstract. Trăsătura lor comună este 
obiectivitatea, faptul că nu le putem impune şi nici modifica proprietăţile 
după propria noastră dorinţă şi voinţă. 

Un obiect ideal este obiectul real "eliberat" de proprietăţile lui 
neesenţiale, iar obiectele ficţionale sunt obiectele care populează 
universuri imaginate, cum este castelul din romanul cu acelaşi titlu al lui 
Fr. Kafka. 

Distingem în acest cadru ontologic câteva categorii mari de 
raporturi, şi anume: 

• Raporturi între obiecte; 

• Raporturi între obiecte şi proprietăţi; 

• Raporturi între obiecte şi clase; 

• Raporturi între clase; 

• Raporturi între clase şi proprietăţi; 

• Raporturi între proprietăţi. 

în limbaj, aceste raporturi se exprimă prin propoziţii ce pot lua 
diferite forme: 

• a este relaţia R cu b\ 

• a este F; 

• a aparţine clasei A; 

• Clasa A este în relaţia Q cu clasa B; 

• Clasa A satisface proprietatea H; 

• Proprietatea F presupune proprietatea G etc. 

Iată şi câteva ilustrări foarte simple ale acestor forme propo- 
ziţionale: 

• 4 este mai mic decât 5; 

• 6 este număr par; 

• 5 aparţine clasei numerelor naturale; 

• Clasa numerelor întregi este închisă relativ la operaţia de 
adunare; 

• Proprietatea de a fi număr par este echivalentă cu proprietatea 
de a fi divizibil cu doi. 

Faptul că am ales numai propoziţii din matematică nu are niciun 
fel de importanţă, puteam folosi orice alte propoziţii. De pildă, "4 este 
par" şi "Socrate este alb" provin din aceeaşi formă logică, în ambele se 
predică ceva despre altceva. 

Fiecare din propoziţiile invocate ar putea fi reformulată cu 
ajutorul ideii de proprietate. în loc de "4 este mai mic decât 5" am putea 
spune "4 are proprietatea de a fi mai mic decât 5”; în loc de "5 aparţine 
clasei N” putem spune "5 are proprietatea de a aparţine clasei N” etc. 
Cadrul ontologic despre care am vorbit la început se reduce în acest fel 
doar la obiecte şi proprietăţi. Este drept că unele proprietăţi devin 
astfel mult mai speciale, însă, pentru moment, putem face abstracţie de 
natura acestor proprietăţi tratându-le ca pe toate celelalte. 

Presupunând mai departe că am dispune de inventarul tuturor 
obiectelor şi proprietăţilor, am putea imagina diferite situaţii în care 
obiectele au (sau nu au) respectivele proprietăţi. De exemplu, în situaţia 


203 




Judecăţi, propoziţii, funcţii propoziţionale 


204 


obiectul a t are proprietatea F r , dar nu are proprietatea Fj, în S 2 acelaşi 
obiect are proprietatea Fj, dar nu o are pe F k , şi aşa mai departe. 

Aceste situaţii le numim situaţii posibile sau, mai simplu, lumi 
posibile. Se înţelege că una dintre lumi corespunde lumii reale care este, 
ea însăşi, o lume posibilă (altfel nu ar putea fi reală). 

Ontologia logicii ar putea fi atunci: 

• una din lumile posibile (să zicem lumea reală), 

• mai multe lumi posibile, 

• toate lumile posibile. 

Deocamdată ne interesează primul caz, cel mai simplu şi cel mai 
important pentru problemele în discuţie, însă, pentru început, se cer 
făcute câteva precizări. 

în primul rând, trebuie observată "aptitudinea" limbajului de a 
putea reproduce diferite structuri ontologice, de la cele foarte generale 
până la structuri foarte speciale, accesibile doar limbajului ştiinţific. 
Aceste corespondenţe logico-ontologice au constituit o temă de reflexie 
pentru filosofii din toate timpurile. Aristotel le discută în prima lucrare 
a Organonului, intitulată Categoriile, unde face o distincţie foarte 
importantă - distincţia dintre substanţele prime (lucrurile individuale) şi 
substanţele secunde (speciile şi genurile). 

S-a spus, şi pe bună dreptate, că logica lui Aristotel este un 
"corolar" al ontologiei sale substanţialiste, întrucât propoziţiile de 
predicaţie de care se ocupă el aproape în exclusivitate Tiu fac decât să 
exprime raporturile acestor categorii ontologice. în propoziţia "a este A", 
de pildă, se exprimă raportul dintre a (substanţă primă) şi A (substanţă 
secundă), iar în "Toţi A sunt B " se exprimă raportul dintre două substanţe 
secunde. Recursul la ontologie, cel puţin în cazul lui Aristotel, este mai 
mult decât evident. 

0 altă faţă a raportului dintre logică şi ontologie apare la B. Russell 
în legătură cu distincţia sa dintre faptele atomare şi faptele moleculare 
(ulterior Russell va transfera această distincţie şi propoziţiilor). 

Fapt, la Russell, este ceea ce face ca o propoziţie simplă gen 
"Zăpada este albă" să fie adevărată. 0 idee similară de "fapt" întâlnim şi 
în primele propoziţii din Tratatus- ul lui Witgensttein: 

"Lumea este totalitatea faptelor, nu a obiectelor"; 

"Lumea este determinată prin fapte, respectiv, prin toate faptele"; 

"Faptele în spaţiul logic constituie lumea"; 

"Lumea se divide în fapte" etc. 



Logica formala fi problema raportului dintre subiect şi obiect 


Cu toate diferenţele dintre ele, aceste exemple ilustrează nevoia 
adaptării continue a Jogicii la ontologie, şi invers. 

Observăm apoi că multe propoziţii pot fi aduse la forme în care 
figurează particula "este", respectiv, "sunt". în loc de “a are proprietatea F' 
s-ar putea spune "a este F* sau "F este despre a", iar în loc de "a aparţine 
lui A" s-ar mai putea spune "a este în A”. 1 De aici impresia că forma 
"A este B " ar fi una privilegiată, că ea ar putea traduce orice altă pro¬ 
poziţie din limbaj. Este o exagerare, fireşte, pentru că, aşa cum am mai 
spus, "este" poate însemna o mulţime de alte lucruri. 

în fine, trebuie observat că niciuna dintre propoziţiile exempli¬ 
ficate nu se referă la subiect, la faptul că aceste propoziţii sunt gândite, 
eventual afirmate, de cineva anume. Logica formală, cel puţin în dezvol¬ 
tările ei moderne, nu ia în considerare poziţia subiectului, însă de aici nu 
trebuie trasă concluzia că propoziţia există pur şi simplu, independent 
de cel ce le gândeşte. Propoziţiile sunt rezultatul acţiunilor individuale 
şi sociale, ele rezultă din interacţiunea continuă dintre individ şi sistemul 
împrejurărilor sale de viaţă. 

Este drept cş pentru scopurile pe care le urmăreşte logica este 
recomandabil să facem abstracţie de subiect, să luăm în considerare 
doar raporturile obiective dintre propoziţii, raporturi care se pretează 
la o abordare formală. Dar dacă vrem să privim lucrurile mai în adâncime, 
atunci va trebui să luăm în considerare şi poziţia subiectului, să arătăm 
că aceste propoziţii sunt dependente de intenţiile unui astfel de subiect. 

Raporturile subiectului faţă de obiectivitate sunt grupate de 
Gh. Enescu în câteva clase mari, în funcţie de intenţie: 

• Raporturi asertive (cu intenţia de a comunica o informaţie); 

• Raporturi interogative (cu intenţia de a determina un răspuns 
la o întrebare); 

• Raporturi normative (cu intenţia de a determina o acţiune); 

• Raporturi evaluative (cu intenţia de a da o apreciere, evaluare). 

Cu siguranţă că s-ar mai putea adăuga şi alte asemenea raporturi 
care să aibă la bază alte intenţii, însă deocamdată ne rezumăm la aceste 
exemple care sunt cele mai relevante sub aspect logic. 

1 Relaţiile "a fiîn” şi "a fi despre” apar încă la Aristotel în Categorii. Substanţele prime 
sunt definite ca lucruri care nu sunt nici în, nici despre alte lucruri. 

Primul raport generează propoziţii cognitive în care se afirmă sau 
se neagă ceva cu privire la o stare de lucruri. Esfce important să reţinem 
trei caracteristici ale propoziţiilor cognitive, şi anume: 

• un anumit conţinut de gândire (ideea ca atare, sau informaţia), 

• actul asertării (sau afirmării), şi 

• valoarea de adevăr pentru ceea ce este asertat. 

Valoarea de adevăr (sau valoarea logică) a propoziţiilor este 
obiectivă în raport cu actul gândirii. Vreau să spun că, deşi propoziţiile 
sunt rezultatul gândirii noastre, noi nu putem impune, după dorinţă, 
adevărul pentru ceea ce gândim. 

Al doilea raport generează propoziţii interogative, întrebări sau, 
mai general, probleme. Deşi intenţia noastră este dobândirea de 
cunoştinţe, adeseori se întâmplă ca, în raport cu o situaţie, să pornim de 
la o întrebare şi nu de la o afirmare. în principiu, orice propoziţie este 
sau ar putea fi răspunsul la o întrebare, altfel spus, în raport cu orice 
propoziţie cognitivă se poate formula o întrebare care să aibă respectiva 
propoziţie drept răspuns al ei. Aceasta nu înseamnă că între propoziţiile 
interogative şi cele cognitive ar exista un fel de antecedenţă logică, că 
unele ar fi anterioare altora. Se poate foarte bine întâmpla să asertăm o 
propoziţie independent de orice interogaţie, urmare a confruntării 
subiectului cu o realitate dată. 

Ultimele raporturi generează propoziţii normative (sau impe¬ 
rative) şi propoziţii de valoare (sau evaluative). 

Ceea ce se urmăreşte în primul caz este o anumită acţiune care 
poate fi practică sau/şi teoretică. Când se spune în manualele de 
matematică “Rezolvaţi exerciţiile" este clar că avem de-a face cu activităţi 
intelectuale ce vizează obiective de ordin teoretic. Cu totul altfel stau 
lucrurile în cazul propoziţiei “Porneşte maşina!" unde componenta 
206 teoretică, deşi prezentă, este incomparabil mai redusă. Nu cred însă că 
putem vorbi de acţiuni teoretice sau practice în formă pură decât cu 
foarte puţine excepţii, fiecare o presupune pe cealaltă, chiar dacă nu în 
aceeaşi măsură. 

în sfârşit, propoziţiile de valoare (sau evaluative) subsumează 
o gamă foarte largă de propoziţii, în funcţie de natura evaluării. Ceea ce 
ne interesează în primul rând aici sunt evaluările logice: adevăr-fals, 
valid-nevalid, corect-incorect, consistent-inconsistent, posibil-imposibil ş.a. 
Ele nu sunt independente mai ales că cele mai multe au la bază distincţia 
fundamentală dintre adevăr şi fals. 



Logica formală şi problema raportului dintre subiect şi obiect 


Interesant este că uneori acelaşi conţinut de gândire poate fi 
"trecut" prin toate cele patru raporturi, ceea ce va genera tot atâtea 
propoziţii. De exemplu, de la faptul că "101" este transcrierea numărului 
cinci din sistemul zecimal în cel binar putem forma propoziţiile: 

• "101 = 5" (cognitivă); 

• "Care este echivalentul zecimal al numărului 101 din sistemul 
binar?" (interogativă); 

• "Transcrie numărul 101 din sistemul binar în cel zecimal!" 
(imperativă); 

• "Transcrierea lui 101 prin 5 este corectă" (evaluativă). 

Nu este obligatoriu ca unul şi acelaşi conţinut de gândire să dea 
naştere la toate cele patru tipuri propoziţionale, sau numai la acestea, 
există încă multe alte tipuri de propoziţii despre care încă nu am vorbit, 
dar care pot fi abordate în aceeaşi manieră. 




RAPORTUL JUDECATA - PROPOZIŢIE 
DEFINIŢIA LOGICĂ A JUDECĂŢII 

Conform celor spuse, judecata ar putea fi definită drept categoria 
logică ce desemnează un anumit conţinut conceptual [sau de gândire), 
conţinut exprimat în limbaj printr-o propoziţie şi care odată afirmat, 
respectiv negat, devine apt să primească o valoare de adevăr. 

Pentru risipirea unor echivocuri voi face în continuare câteva 
precizări privind raportul dintre propoziţie şi judecată. 

Judecata stă la acelaşi nivel al limbajului cu noţiunea, iar 
propoziţia cu termenul. Distincţia judecată-propoziţie este, aşadar, 
întru totul similară distincţiei noţiune-termen. Aceasta înseamnă că 
una şi aceeaşi judecată poate fi exprimată prin mai multe propoziţii, fie 
în acelaşi limbaj, fie în limbaje diferite. Propoziţiile “Plouă", "11 pleut" şi 
“Itis raining", de exemplu, exprimă aceeaşi judecată, dar fiecare 
într-un alt limbaj. în schimb, "Toate mamiferele sunt vertebrate" şi 
"Niciun nevertebrat nu este mamifer" aparţin aceluiaşi limbaj şi, cu toate 
că au forme diferite (una este afirmativă, cealaltă negativă), ele exprimă 
o singură judecată. Vom spune atunci, ca şi în cazul noţiunii, că judecata 
este ceea ce rămâne invariant \n trecerea de la o exprimare la alta. 

Apoi, propoziţia este ceva material, ea poate fi percepută vizual 
sau auditiv în funcţie de limbajul în care este exprimată (scris sau oral). 
Or, judecata este ceva ideal, ea nu poate fi percepută decât logic. într-un 
limbaj pe care nu îl cunoaştem, noi percepem cel mult succesiuni de 
sunete sau de semne grafice, în niciun caz însă judecăţile pe care acestea 
le exprimă. 

Judecăţile sunt (sau pot fi) adevărate sau false după cum 
corespund ele (sau nu corespund) stărilor de lucruri la care se referă. 
Ca să folosesc o sintagmă la modă, judecăţile sunt "purtătorii" valorilor 
de adevăr. 

Propoziţiile sunt adevărate, respectiv, false numai dacă judecăţile 
pe care le exprimă sunt astfel. 0 propoziţie care nu exprimă o judecată nu 
este nici adevărată, nici falsă şi, în general, nu este aptă să primească o 
valoare de adevăr. De exemplu, propoziţia "Ecurionii pastulează volatic" 
este, gramatical vorbind, corectă. Substantivul ecurionii este de genul 
masculin, numărul plural, cazul nominativ etc. etc. 

Dar este ea adevărată? Este ea falsă? 

Neexprimând o judecată, propoziţia nu este nici adevărată, 
nici falsă. 

Dacă una şi aceeaşi judecată se exprimă prin mai multe propoziţii, 
toate aceste propoziţii au aceeaşi valoare logică cu judecata exprimată. 
Spunem despre aceste propoziţii că sunt logic sau formal echivalente (a 
nu se confunda cu echivalenţa materială care înseamnă doar identitate de 
valoare logică a propoziţiilor). 

în sfârşit, cititorul va fi surprins să constate că în multe lucrări de 
logică termenul "judecată" nu apare, că autorii respectivi preferă să 
vorbească numai de propoziţii. Tradiţionala distincţie judecată-pro- 
poziţie este înlocuită cu o altă distincţie: propoziţie în sens logic - 
propoziţie în sens gramatical. 

Ceea ce am numit până acum "judecată" corespunde în cazul de 
faţă propoziţiei în sens logic, iar ceea ce am numit "propoziţie" 
corespunde propoziţiei în sens gramatical. Se speră ca în felul acesta să 
se evite eventualele confuzii dintre sensul logic al termenului "judecată" 
şi sensurile lui extralogice. 

Care sunt aceste sensuri? 

Există, în primul rând, un sens psihologic în care "judecată" 
înseamnă procesul psihic de a gândi, judeca sau raţiona. La acesta se mai 
adaugă un sens juridic şi unul teologic, după cum se poate vedea şi din 
exemplele de mai jos: 

A avea (sau a nu avea) putere de judecată ; 

A avea (sau a nu avea) o judecată sănătoasă ; 

A respecta (sau a nu respecta) termenul de judecată; 

A trece (sau a nu trece) de dreapta judecată. 

Semnificaţii rebele ale termenului "judecată" putem întâlni chiar 
şi în logică. De pildă, propoziţia “Ai făcut o judecată incorectă" s-ar putea 
traduce prin "Ai făcut un raţionament nevalid". Termenul "judecată" 
desemnează aici ceea ce în mod obişnuit numim "raţionament" sau 
"argument". 

în limba engleză propoziţiei în sens gramatical îi corespunde 
termenul "sentence" iar propoziţiei în sens logic îi corespunde termenul 
"proposition" (termenul "judgement" este evitat din aceleaşi motive). 2 

S-ar putea ca aceste distincţii ale limbii engleze să fi jucat un 
anume rol în impunerea apelativului "propoziţie" pentru ceea ce 
îndeobşte numim "judecată", însă definiţia pe care am dat-o mai sus 
judecăţii, precum şi precizările făcute, îndepărtează riscul oricărei 
confuzii. 

Din punctul de vedere al sintaxei logice, propoziţiile sunt 
succesiuni finite de semne din alfabetul unui limbaj. Deşi judecata nu 
se confundă cu semnele prin care se exprimă, între aceste semne şi 
judecată raporturile sunt foarte strânse. După cum am mai spus, nu 
există judecăţi în sine, ci numai judecăţi exprimate prin propoziţii, de 
aceea este foarte important să cunoaştem forma propoziţiilor care 
exprimă o anumită judecată. 

Probleme speciale ridică limbajele formalizate unde, într-adevăr, 
avem de-a face cu simboluri golite de semnificaţie (conţinut). Expresiile 
acestor limbaje pot deveni propoziţii, adică pot exprima judecăţi, numai 
dacă simbolurile lor de bază au primit o interpretare, altfel spus, dacă au 
fost asociate cu semnificaţii dintr-un alt limbaj. în felul acesta, un limbaj 
formalizat poate descrie domenii diferite în funcţie de interpretările pe 
care le poate primi. 

Din punct de vedere semantic, judecata este apreciată uneori 
drept sensul propoziţiei, tot aşa cum noţiunea a fost apreciată uneori 
drept sensul termenului (A. Church). 

Conform teoriei tipurilor, Russell împarte propoziţiile în două 
clase - propoziţii cu sens (acestea pot fi adevărate sau false) şi propoziţii 
fără sens, sau pseudopropoziţii. După Russell, pseudopropoziţiile 
rezultă cel mai adesea din încălcarea (conştientă sau nu) a regulilor cu 
privire la trecerea peste tip. De exemplu, "Socrate există" sau "Socrate 
este numeros" sunt, după Russell, propoziţii fără sens, pentru că "există", 
ca şi "numeros" apar ca predicate de obiecte şi nu ca predicate de 
predicate. Or, conform teoriei tipurilor, ceea ce revine predicatului nu 
revine obiectului, şi nici invers. 

Ideea de tip logic a inspirat ideea de categorie. Nonsensuri logice 
de genul "Socrate este cincisprezece", "Pisicile alternează triunghiuri" etc. 


2 Termenii statement şi utterence stau pentru enunţ, respectiv, afirmaţie. 



_ Raportul judecată - propoziţie _ 

sunt văzute ca rezultând din "confuzii" sau "erori categoriale" (la Ryle, de 
pildă). 

Se spune în astfel de cazuri că propoziţiile asociază (corelează) 
lucruri ce ţin de categorii nu doar diferite, ci şi incompatibile, însă nu-mi 
este clar dacă aceste incompatibilităţi pot fi apreciate exclusiv după 
criterii formale, abstracţie făcându-se de orice ideea de conţinut. 

Plecând de la teoria tipurilor, Witgensttein şi, ceva mai târziu, 
Carnap au încercat să demonstreze că sfera propoziţiilor fără sens este 
mult mai mare şi că principala lor sursă ar fi teologia şi filosofia. Critica 
neopozitivistă a filosofiei consta aşadar în denunţarea propoziţiilor ei ca 
propoziţii lipsite de sens. Criteriile care au stat la baza acestor departajări 
nu au rezistat în forma lor iniţială aşa că discuţiile s-au prelungit foarte 
mult schimbându-şi adeseori centrul de greutate. Chiar şi teoria tipurilor 
a fost pusă sub semnul întrebării dat fiind că ea duce la eliminări ce 
depăşesc cu mult nevoile analizei. 

Definiţia judecăţii. în definiţia pe care am dat-o judecăţii a 
intervenit ideea de conţinut de gândire sau conţinut conceptual. Definiţia 
este foarte veche, ea apare în antichitate, la stoici, fiind reluată mai târziu 
şi de Abelard. Propoziţio est oratio verum et falsumque semnificans, 
spune Abelard, adică propoziţia este vorbirea care semnifică ceva adevărat 
sau fals. 

Reformulăm definiţia cu ajutorul ideii de clasă de echivalenţă 
(vezi în cap. II definiţiile prin abstracţie). 

Fie K o mulţime de propoziţii, să zicem K = {P 1 , P 2 ,..., P 12 }, pe care 
s-a definit relaţia de echivalenţă logică "«". Mai departe, în funcţie de 
echivalenţele pe care le stabileşte fiecare propoziţie în parte, formăm 
clase de propoziţii echivalente (sau clase de echivalenţă). De pildă, 

/C(P 1 ) este clasa tuturor propoziţiilor din K echivalente cu P 1 ; K[P 2 ) este 211 
clasa tuturor propoziţiilor din K echivalente cu P 2 şi aşa mai departe. 

Presupunem, în final, că s-au definit pe K următoarele clase de 
echivalenţe: 


«{PJ = {P il 
K[P 2 ) = {P 2 .P 5 ,P 8 ,P 11 ), 
K[P 3 ] = i P 3’P6' P 9}' 
K[P,)^{P^P 7 , P 10 . P 12 }- 

Definiţie. Judecata exprimată de o propoziţie oarecare P { este clasa 
tuturor propoziţiilor logic echivalente cu P { . 

Conform definiţiei, dacă P i este propoziţie, atunci K[P ( ) este 
judecata exprimată de P f . Despre o propoziţie Pj care aparţine clasei K[P k ) 
vom spune că este o propoziţie care exprimă judecata K[P^). Prin urmare, 
în clasa K există douăsprezece propoziţii care exprimă, în total, patru 
judecăţi. 

Raporturile logice dintre propoziţii şi judecăţi vor lua în acest caz 
următoarea formă: 


Dacă K[P^) = v şi Pj e K(Pj), atunci P- = v, 

Dacă /f(P z ) = K[P k ), atunci P z « P k , 

Dacă P z » P k , atunci P z e /C(P Z ) şi P k e AT(P ; ). 

Prima propoziţie spune că dacă judecata K[Pj) este adevărată şi 
dacă propoziţia Pj exprimă judecata K{P Z ), atunci şi propoziţia Pj este 
adevărată. 

A doua spune că dacă judecăţile sunt identice, atunci propoziţiile 
pe care le exprimă ele sunt echivalente. în fine, ultima propoziţie spune 
că dacă propoziţiile sunt echivalente logic, atunci ele exprimă aceeaşi 
judecată. 

Putem exprima şi raporturi mai complexe dintre propoziţii şi 
judecăţi cu condiţia ca, din punct de vedere algebric, adevărul să fie 
reprezentat prin K şi falsul prin 0: 


Dacă K[P) = K şi K(P) = 0, atunci P = v ş\ ~P = f 
Dacă K(P.) c K[Pj), atunci P f —> Pj, 

Dacă K^Pj) c /((/>,.) u K[Pj), atunci P, P f v P jt 
Dacă K[Pf) n K[P ,) c /^(P z ), atunci P z & Pj Pj etc. 

Algebra {/(/*, u, n, c, - , 0, K} în care am definit conceptul de 
judecată şi în care pot fi dezvoltate toate aceste raporturi se numeşte 
"algebră cât". Este o algebră booleană cu prim şi ultim element izomorfă 
cu algebra logicii propoziţiilor. 




TIPURI MAI IMPORTANTE 
DE PROPOZIŢII 

3 


Am spus într-un paragraf anterior că propoziţiile cognitive sunt 
propoziţiile care exprimă judecaţi şi care, în virtutea acestui fapt, sunt 
adevărate sau false. 0 clasificare după toate regulile a acestor propoziţii 
este mai greu de făcut, de aceea mă voi rezuma, ca şi în cazul noţiunilor, 
la a descrie tipurile mai importante de propoziţii lăsând lista deschisă 
pentru eventualele completări. 


3.1. Propoziţii închise şi 
propoziţii deschise 


Unele propoziţii, cum ar fi: 

"Bucureşti este capitala României", 

"Platon a fost contemporan cu Diogene", 

"6 este număr par", 

pot fi apreciate ca adevărate sau false, fără alte precizări. Aceasta pentru 
că termenii care apar în ele sunt termeni univoci, semnificaţia lor este 
constantă. Asemenea propoziţii se mai numesc şi închise. Or, nu acelaşi 
lucru se poate spune despre propoziţiile: 

"Acum plouă", 

"Aici este vreme frumoasă", 

"Eu scriu" ş.a. 

în care termenii: "acum", "aici", "eu" "acolo" sunt termeni deschişi 
(sau indexicali), semnificaţia lor este variabilă. Propoziţiile care conţin 
asemenea termeni se numesc, la rândul lor, propoziţii deschise. 

Ca să putem spune că propoziţia "Acum plouă" este adevărată 
trebuie să precizăm momentul la care se referă acest "acum", eventual 
locul, pentru că nu plouă peste tot, ci în anumite locuri. Prin urmare, 
termenii deschişi iau valori în diferite domenii, însă, atâta timp cât nu 
am dat o valoare acestor termeni, propoziţiile deschise nu sunt nici 
adevărate, nici false. 

Propoziţiile pot fi deschise în multiple forme, de aceea gama 
acestor propoziţii este foarte largă. în plus, se poate întâmpla ca una şi 
aceeaşi propoziţie să fie multiplu deschisă, ca în exemplul: "Eu citesc". 
Această propoziţie este deschisă în raport cu subiectul (cine citeşte?), 
obiectul (ce citeşte?), locul (unde citeşte?) şi timpul (când citeşte?). Este 
drept că de cele mai multe ori noi luăm aceste propoziţii ca prescurtări 
ale unor propoziţii mai complicate ale căror componente le subînţelegem 
(le tratăm ca supoziţii). 

Pentru a arăta că propoziţiile sunt deschise putem folosi diferite 
tipuri de variabile. Aplicând acest procedeu în exemplul nostru vom 
obţine ceva de genul: "x citeşte y în momentul t şi în locul s". 

Curios este că multe dintre propoziţiile deschise se comportă ca 
funcţii. Pentru a înţelege mai bine cum stau lucrurile să luăm un exemplu 
simplu, să zicem propoziţia "Acest număr este par". 

Câtă vreme "acest număr" nu se referă la un număr determinat, 
propoziţia este deschisă, ea nu poate fi nici adevărată, nici falsă. 

Să notăm propoziţia cu "x este par" sau "Par(x)" (citeşte "par de x"). 

Pentru valorile 1, 2, 3... ale variabilei x obţinem propoziţiile: 
Par(l), Par(2) etc. Unele sunt adevărate, altele false, aşa că între cele 
două mulţimi, N = (1, 2, 3,...} şi V- {v, f), au loc corespondenţele. 

Par (1) =/ 

Par (2) = v 
Par (3)=/ 

Pentru că aceste corespondenţe satisfac condiţiile generale ale 
unor corespondenţe funcţionale spunem că expresia Par[x) este o funcţie 
propoziţională. 

în schema generală a funcţiei 


{v,y> 


N 


Par 

N este mulţimea domeniu, iar {v,/} codomeniul. Prin urmare, funcţiile 
propoziţionale sunt funcţiile ale căror valori sunt cele două valori 
logice - adevărul şi falsul notate aici cu v şi/ 

Propoziţiile se obţin din funcţiile propoziţionale prin două 
operaţii: 1) prin substituirea variabilei libere cu valori dintr-un domeniu 
anume: "Par(l)", "Par(2)" etc. şi 2) prin cuantificare universală sau 
existenţială. Vom obţine în acest caz propoziţii de genul: Vx Par(x), 
adică "oricare ar fi x, x este par", respectiv, 3x Par(x), "Există x astfel că 
x este par". 

Aceasta este, ca să spun aşa, interpretarea standard a celor 
doi cuantori, însă, având în vedere că în ambele cazuri x ia valori în 
mulţimea numerelor, putem spune simplu: "orice număr este par", 
respectiv, "există numere pare". 

Cuantificările de acest gen se mai numesc sortale (domeniul 
variabilelor legate de cei doi cuantori sunt "sortate" în raport cu universul 
de discurs ales). 

Funcţiile propoziţionale au fost introduse de G. Frege în lucrarea 
sa din 1879, Begriffsschrift, însă generalizarea lor în logică s-a produs 
abia după apariţia Principiei Mathematica (1910-1913). Consecinţele 
acestor inovaţii s-au făcut simţite extrem de rapid, în decurs de numai 
câteva decenii logica a fost schimbată, practic, din temelii. Categoria de 
formă logică, centrală în logica tradiţională, nu mai era la fel de centrală 
în logica nou constituită şi aceasta pentru că mulţimea propoziţiilor de o 
anumită formă poate fi asimilată mulţimii argumentelor unei anumite 
funcţii. Noua logică este în continuare o ştiinţă formală, însă caracterul ei 
formal o apropie, de data aceasta, mai degrabă de matematică decât de 
vechea logică formală. 


3.2. Propoziţii de extensiune şi 
propoziţii de intensiune 

Propoziţiile care angajează extensiunea unui termen, respectiv, 
sfera unei noţiuni sunt propoziţii de extensiune. Am văzut în capitolul 
anterior că extensiune înseamnă clasă sau mulţime. Prin urmare, 
propoziţiile de extensiune exprimă, fie raportul obiect-clasă, fie raporturi 
între clase. De exemplu, "Socrate aparţine clasei oamenilor", "Clasa 

mamiferelor este inclusă în clasa vertebratelor", "Clasa numerelor pare 
este egală cu clasa numerelor impare" sunt, toate, propoziţii de 
extensiune. 

Dacăîntr-o propoziţie se exprimă un raport cu privire la intensiuni 
sau proprietăţi, ele se numesc de intensiune. "Socrate are proprietatea 
biped", "Proprietatea om implică proprietatea raţional", "A fi om este 
echivalent cu afi raţional " sunt propoziţii de intensiune. 

Carnap vorbeşte şi de o a treia formă de propoziţii - propoziţiile 
neutre - cum ar fi "Omul este muritor", care nu este nici de extensiune, 
nici de intensiune. Propoziţia poate fi interpretată ca propoziţie de 
extensiune sau de intensiune, însă, dată în această formă, ea este neutră. 

Cred că acelaşi lucru se poate susţine şi despre propoziţiile 
singulare. "Socrate este om" poate însemna: "Socrate aparţine clasei om" 
(propoziţie de extensiune), respectiv, "Socrate are proprietatea om" 
(propoziţie de intensiune), faţă de care propoziţia "Socrate este om" nu 
este nici de extensiune, nici de intensiune, este tot o propoziţie neutră. 

Aristotel a folosit două forme mai speciale de propoziţii, care, în 
esenţă, sunt tot propoziţii de extensiune şi de intensiune. El spune: 
U A aparţine la toţi B" şi U B este predicat despre toţi A". 

Nu este clar dacă aceste forme de exprimare se datorează limbii în 
care a scris şi gândit Aristotel sau dacă nu cumva ele au fost special create 
pentru a face mai transparente raporturile logice dintre propoziţii. îri 
orice caz, sensul lui "aparţine" din prima propoziţie nu este sensul lui 
obişnuit din teoria mulţimilor. Să mai notăm că formele actuale: "Toţi A 
sunt B", "Unii A sunt B " etc. provin din logica medievală, ele sunt specifice 
limbii latine. 


3.3. Propoziţii extensionale şi 
propoziţii intensionale 

A nu se confunda propoziţiile de extensiune cu propoziţiile 
extensionale, după cum nici propoziţiile de intensiune nu trebuie 
confundate cu propoziţiile intensionale. Este drept că şi într-un caz şi 
într-altul intervine distincţia extensiune-intensiune, însă în alte moduri 
şi cu alte finalităţi. 

Propoziţia extensională se defineşte în etape. 

Să considerăm că P este o propoziţie oarecare în care intervine 
o expresie denotativă A. Aceasta poate fi: 

• Termen singular ( Napoleon, Paris, România ); 

• Termen general [om, casă, maşină); 

• Descripţie [primul romancier român, autorul Iliadei); 

• Propoziţie (Vl44 = 12, Plouă, Nu toţi poeţi sunt talentaţi). 

Pentru problema în discuţie, va trebui mai întâi să arătăm ce 
înseamnă că o astfel de expresie este echivalentă cu o altă expresie. 

Să le luăm pe rând: 

1) Doi termeni singulari sunt echivalenţi atunci când denumesc 
acelaşi obiect: Arouet = Voltaire, Tulio = Cicero etc. 

2) Două descripţii sunt echivalente când stau pentru unul şi 
acelaşi obiect (sau când descriu acelaşi obiect]: Primul număr par = 
Primul număr divizibil cu doi; Autorul Luceafărului = Autorul poeziei 
"Seara pe deal". Dacă descripţia este considerată tot un fel de termen 
singular (sau invers, termenul singular se ia ca descripţie], atunci vom 
vorbi de echivalenţa descripţiei cu termenul singular corespunzător ei: 
Eminescu = Autorul " Luceafărului ", Doi = Primul număr par, Bucureşti = 
oraşul capitală a României. 

3) Doi termeni generali sunt echivalenţi când au aceeaşi 
extensiune: elev = şcolar, om = fiinţă raţională, număr par = număr 
divizibil cu doi. 

4) Două propoziţii sunt echivalente când au aceeaşi valoare logică: 
Zăpada este albă = Toţi atenienii sunt greci (este vorba de echivalenţa 
materială, adică echivalenţa doar în valoarea logică a propoziţiilor şi 
nimic altceva). 

Odată înţelese aceste lucruri, ne putem întoarce la problema 
noastră. 

Spunem despre propoziţia P că este extensională relativ la A dacă 
valoarea lui P nu se schimbă când A se substituie peste tot în P cu aceeaşi 
expresie echivalentă B. 

Ne reamintim din Introducere că aceste substituţii au fost numite 
salva veritate (cu păstrarea valorii de adevăr]. 

Pentru exemplificare, să luăm propoziţia 

(1] Autorul romanului Baltagul s-a născut în anul 1880 şi a murit 
în anul 1961. 

Descripţia "autorul romanului Baltagul” este echivalentă cu 
termenul singular "M. Sadoveanu". Făcând substituţia de echivalente 
obţinem: 

(2) M. Sadoveanu s-a născut în 1880 şi a murit în 1961. 

Dacă propoziţia iniţială a fost adevărată, natural că şi propoziţia 
nou obţinută va fi tot adevărată. Vom spune atunci că propoziţia (1] este 
extensională relativ la componenta ei "autorul romanului Baltagul”. 

Mai departe, putem substitui expresia "Anul 1880" cu expresia 
echivalentă "anul naşterii lui T. Arghezi", iar propoziţia "M. Sadoveanu a 
murit în 1961" cu propoziţia echivalentă "România se învecinează la 
graniţa de est cu Moldova". Făcând aceste substituţii vom obţine, în final, 
următoarea propoziţie: 

(3) M. Sadoveanu s-a născut în anul naşterii lui T. Arghezi şi 
România se învecinează la graniţa de est cu Moldova. 

Această propoziţie este, de asemenea, adevărată. 

Să revenim acum la definiţia extensionalităţii. Am spus cjţ 
propoziţia este extensională relativ la una sau alta dintre expresiile ei 
dacă aceste expresii pot fi substituite salva veritate, dacă substituţia lor 
nu schimbă valoarea de adevăr a propoziţiei iniţiale. 

O propoziţie este extensională, în genere, dacă este extensională în 
raport cu toate expresiile denotative care apar în ea. Este cazul propo¬ 
ziţiei noastre, o propoziţie extensională relativ la toate componentele ei 
denotative. 

Să examinăm acum o altă propoziţie: 

(4) Napoleon nu credea că forţa aburului poate înlocui forţa 
vântului. 

Situaţia aici este întrucâtva diferită. Putem spune că propoziţia 
este extensională relativ la termenul singular "Napoleon", dar este 
neextensională relativ la componenta "Forţa aburului poate înlocui forţa 
vântului". Aceasta este o propoziţie adevărată şi dacă o înlocuim cu unâ 
echivalentă, să zicem "Parisul este capitala Franţei", obţinem propoziţia: 

(5) Napoleon nu credea că Parisul este capitala Franţei. 

Propoziţia iniţială era adevărată în timp ce propoziţia obţinută 
prin substituţie este falsă. Deci nu avem de-a face cu o substituţie 

salva veritate , prin urmare, propoziţia "Napoleon nu credea că forţa 
aburului poate înlocui forţa vântului" este neextensională (sau 
intensională) relativ la componenta ei "Forţa aburului poate înlocui 
forţa vântului". 

Distincţia extensional-intensional pentru propoziţii este o 
adaptare după distincţia lui Carnap dintre contextele extensionale şi 
contextele intensionale. Un context extensional este ceea ce rămâne 
dintr-o propoziţie după ce a fost eliminată partea ei extensională 
(contextele care nu sunt extensionale sunt neextensionale sau 
intensionale ). în cazul de faţă, "Napoleon nu credea că..." este un context 
neextensional (sau intensional). 

Un operator logic este extensional dacă aplicat la contexte 
extensionale va da întotdeauna contexte extensionale. în caz contrar, 
operatorul este neextensional. Negaţia, de exemplu, este un operator 
propoziţional extensional; la fel disjuncţia. Alţi operatori, cum sunt cei 
modali (necesar, posibil etc.) sunt neextensionali. 


3.4. Propoziţii simple şi 
propoziţii compuse 


Propoziţiile: 

"Plouă", 

"Aristotel a fost dascălul lui Al. Macedon", 

"3 > 2" 

sunt simple, ele nu conţin părţi componente care să fie tot propoziţii. 
Bertrand Russell foloseşte pentru acest gen de propoziţii denumirea de 
"propoziţie atomară". 

Nu acelaşi lucru se poate spune despre propoziţiile: 

"Plouă şi bate vântul", 

"Aristotel a fost dascălul lui Alexandru, nu şi al lui Filip", 

"Dacă 3 > 2, atunci 3 > 1", 

care sunt compuse sau "moleculare". 

Distingem în raport cu propoziţiile compuse două situaţii: 

1) propoziţii compuse cu o singură componentă propoziţională, 

2) propoziţii compuse cu două sau mai multe asemenea componente. 
Din prima categorie fac parte propoziţii cum ar fi: 

"Copernic credea că orbitele planetelor sunt circulare"; 

“Nu este adevărat că toţi copiii sunt violenţi"; 

“Este posibil ca unii parlamentari să fie cercetaţi penal". 

lată şi câteva exemple din a doua categorie: 

"Dacă nu plouă, voi pleca în excursie"; 

"Nici nu faci nimic, nici pe alţii nu-i laşi să facă"; 

“Sau te pregăteşti de examen sau îţi găseşti un loc de muncă". 

Dacă simbolizăm propoziţiile atomare cu P, Q, R ,..., propoziţiile 
exemplificate pot fi considerate ca provenind din următoarele forme: 

“Copernic credea că P"; 

"Nu este adevărat P"; 

“Este posibil P"; 

"Dacă non-P, atunci Q"; 

“Nici P, nici <?"; 

"Sau P sau Q”. 

Voi prezenta câteva dintre aceste cuvinte de legătură, având în 
vedere că ele exprimă operaţii logice foarte importante, însă fără a intra 
în detaliile obişnuite ale problemei [studiul propriu-zis al acestor operaţii 
ţine de domeniul logicii simbolice). 

1. Negaţia . Dacă P este o propoziţie oarecare, atunci "non-P" sau 
“Nu este adevărat F 1 se va nota cu ~P sau cu P. Notăm, ca 
şi până acum, adevărul cu "v", falsul cu "/', şi definim 
negaţia cu ajutorul următoarelor relaţii: 

~v=f 

~f=v 


Cu alte cuvinte, negaţia unei propoziţii adevărate este o propoziţie 
falsă, şi invers. Acest operator monar (de un singur argument) se bucură 

de proprietatea de involuţie, cunoscută şi ca proprietate a dublei 
negaţii: ~ ~ P = P (dubla negaţie a lui P are aceeaşi valoare logică cu P). 

Se spune uneori "dubla negaţie este o afirmaţie" un mod incorect 
de interpretare a proprietăţii, pentru că negaţia aici nu se transformă 
pur şi simplu în afirmaţie, ea rămâne tot o negaţie. 

2. Conjuncţia. Este o operaţie logică exprimată cu ajutorul 
particulei "şi". Propoziţia "P şi Q\ simbolizată "P • Q" sau 
"P & Q", se defineşte cu ajutorul următoarelor relaţii de 
adevăr: 


(v • v) = v 


Conjuncţia este adevărată când ambii ei termeni sunt adevăraţi şi 
este falsă când cel puţin unul este fals. 

3. Disjuncţia. Propoziţia "P sau Q " se numeşte disjuncţie sau 
propoziţie disjunctivă şi se notează cu "P v Q\ Este 
adevărată când cel puţin un termen este adevărat şi 
falsă când ambii ei termeni sunt falşi: 

(N/) =/. 

[vvf) = (/V v) = (v v v) = v. 

Această disjuncţie se mai numeşte şi neexclusivă pentru că nu 
exclude posibilitatea ca ambii termeni să fie adevăraţi. Prin urmare, 
semnificaţia ei este următoarea: "Sau P sau Q, nu este exclus ambele". 

Disjuncţia exclusivă, notată cu "P + Q ", înseamnă: "Sau P sau Q, 
exclus ambele" şi are ca relaţii de adevăr: 

[y+f] = W+v) = v, 

(v + v) = (/■+/)=/ 

în principiul terţului, de exemplu, avem de-a face cu o disjuncţie 
exclusivă, deşi în simbolizarea lui curentă intervine disjuncţia simplă: 
P v P. Conform definiţiei, ar trebui să spunem "P sau non-P, posibil 
ambele", ceea ce ar fi o greşeală. 

Observaţie. Atât conjuncţia, cât şi disjuncţia au fost definite ca operaţii 
binare (cu doi termeni), însă ele pot fi generalizate pentru orice număr de 

termeni. în acest caz folosim notaţiile "II” (pentru conjuncţie) şi "£ M 
(pentru disjuncţie): 

n>,.=p 1 &p 2 &...&p n 

1=1 

E P / = ^lVP 2 V_ 

i=1 

4. Implicaţia. Propoziţia "P implică Q" sau "Dacă P atunci Q” se 

numeşte "implicaţie materială" şi se notează cu 11 P —> Q’\ 
în această relaţie P este antecedent, iar Q consecvent. 
Implicaţia este falsă când antecedentul este adevărat şi 
consecventul fals; în rest, implicaţia este adevărată: 

0->/) = v, 

[y->v) = V^v) = V->fl=f. 

Voi reveni pe larg asupra implicaţiei în capitolul următor, când voi 
discuta despre validitatea raţionamentelor şi despre raportul dintre 
inferenţă şi implicaţie. 

5. Echivalenţa. Se notează cu "P= Q” şi se citeşte "P este echivalent 

cu Q" sau "P dacă şi numai dacă Q ". Pentru că se referă 
doar la valoarea logică a propoziţiilor, nu şi la conţinutul 
acestora, se mai numeşte şi "echivalenţă materială”. 
Relaţiile ei de adevăr: 

0= v) = (/■=/) = v, 

(v-/) = (/=v)=/ 

presupun ca ambii termeni să aibă aceeaşi valoare pentru ca echivalenţa 
să fie adevărată. Dacă termenii au valori diferite, echivalenţa este falsă. 

6. Incompatibilitatea. Propoziţia "P este incompatibil cu Q\ 
numită şi "anticonjuncţie", se notează cu "P/Q”. Operatorul se 
defineşte prin: 


(v/v)=/ 

[v/f) = [i/v) = (f/f) = v 

Observăm că incompatibilitatea este adevărată când cel puţin un termen 
al ei este fals şi este falsă când ambii termeni sunt adevăraţi. Pentru că 
relaţiile ei de adevăr sunt invers decât la conjuncţie, acest operator a fost 
numit anticonjuncţie. 

7. Nici ... nici. Se notează "P i Q” şi se citeşte "Nici P, nici Q". 
Relaţiile ei de adevăr sunt: 

C^/) = v, 

(v i v) = {fi v) = (v if] =/. 

Propoziţia "P i Q” se mai numeşte antidisjuncţie. 

Observaţie. Cu ajutorul acestor operatori putem forma propoziţii 
compuse din alte propoziţii compuse. De exemplu, (P*(?)^(Pv Q) este 
o implicaţie în care antecedentul este o conjuncţie, iar consecventul 
o disjuncţie. Aşa cum am mai spus, problemele acestor propoziţii se 
studiază în logica simbolică, ele fac obiectul unei discipline speciale - 
logica propoziţiilor. 


3.5. Propoziţii de relaţie şi 
propoziţii de predicaţie 


Propoziţiile de tip subiect-predicat, "S este P\ sunt numite de 
predicaţie. Având în vedere că ultima parte a acestui capitol este dedicată 
în exclusivitate propoziţiilor de predicaţie, mă rezum aici doar la 
propoziţiile de relaţie. 

Simplu spus, sunt numite de relaţie toate propoziţiile care exprimă 
relaţii. Va trebui deci să nu confundăm relaţia cu propoziţia prin care 
se exprimă relaţia. Când spunem "4 este mai mare decât 2" avem, pe de 
o parte, relaţia "mai mare" şi avem totodată propoziţia care exprimă 
această relaţie. 

Există relaţii cu doi, cu trei, în general, cu n termeni. De exemplu, 
"x este frate cu/' este o relaţie cu doi termeni; "x este întreg şi z" este o 
relaţie cu trei termeni, iar "x comunică luiy informaţia / în limbajul /" este 
o relaţie cu patru termeni. 

Forma standard a propoziţiei de relaţie va fi: "x este în relaţia R 
cuy"; simbolic: xRy sau R(xy). Dacă R este o relaţie cu n termeni, ea se va 
simboliza: R[x v x 2 ,..., x n ) 

Foarte studiate sunt relaţiile cu doi termeni numite relaţii binare. 
Dintre acestea mai importante sunt relaţiile de echivalenţă şi relaţiile de 
ordine. 

Să nu confundăm, însă. Una este echivalenţa ca tip de relaţie şi alta 
relaţiile logice care poartă numele de "echivalenţă". 

O relaţie R este o relaţie de echivalenţă dacă este reflexivă, 
simetrică şi tranzitivă (presupun aceste proprietăţi cunoscute). Relaţia 
de asemănare din geometrie este o relaţie de echivalenţă; la fel relaţia de 
egalitate din aritmetică. 

Se înţelege că echivalenţa materială şi echivalenţa formală din 
logică sunt tot relaţii de echivalenţă întrucât şi ele au proprietăţile de 
reflexivitate, simetrie şi tranzitivitate. Ceea ce înseamnă că termenul 
"echivalenţă" este un termen ambiguu, el poate desemna tipul relaţiei 
(orice relaţie reflexivă, simetrică şi tranzitivă), sau poate desemna una 
dintre relaţiile logice numite "echivalenţă" (echivalenţa materială, 
echivalenţa formală, echivalenţa strictă etc.). 

Aşa cum am văzut încă din primul capitol, relaţiile de ordine sunt, 
în general, relaţiile tranzitive. Există două specii mai importante de 
ordine - relaţiile de ordine slabă sau parţială (acestea sunt reflexive, 
antisimetrice şi tranzitive) şi relaţiile de ordine strictă sau tare (acestea 
sunt ireflexive, asimetrice şi tranzitive). 

Implicaţia şi inferenţa, de exemplu, sunt relaţii de ordine slabă în 
timp ce definiţia este o relaţie de ordine tare (sau strictă). în aritmetică, 
">" este tot o relaţie de ordine slabă; la fel "c" din teoria mulţimilor, 
în schimb, "<" şi ">" sunt relaţii de ordine strictă (a se compara sub 
aspectul proprietăţilor cu relaţiile logice deja menţionate). 

PROBLEMA LOGICĂ A SUPOZIŢIILOR 

* 


4.1. Conceptul de supoziţie. 
Aspecte generale 


Dacă toate judecăţile se exprimă prin propoziţii, nu se poate spune 
că toate propoziţiile exprimă, la rândul lor, judecăţi. întrebările, ordinele, 
rugăminţile, în general, propoziţiile necognitive nu exprimă judecăţi şi, 
din această cauză, nu pot fi apreciate ca adevărate sau false. Nu se poate 
spune, de pildă, că o întrebare este adevărată decât într-un mod figurat, 
când dorim să subliniem importanţa sau autenticitatea întrebării 
respective. Or, din câte ne-am putut da seama, logica nu este interesată de 
această accepţiune a termenului "adevăr". 

A nu se înţelege de aici că propoziţiile necognitive nu ar avea 
nicio legătură cu judecăţile şi, prin ele, cu adevărul şi falsul. Propoziţiile, 
indiferent de tipul lor, se sprijină pe anumite supoziţii, iar aceste supoziţii 
sunt (sau pot fi) exprimate ca judecăţi. 

în loc de "supoziţie" auzim de multe ori spunându-se 
"presupoziţie". Termenul este luat probabil din franceză sau din engleză 
( presupposition, respectiv, presupositiori), pentru că dicţionarele limbii 225 
române nu-1 înregistrează. 

în consideraţiile de faţă nu vom face nicio deosebire între 
"supoziţie" şi "presupoziţie", cei doi termeni vor fi consideraţi sinonimi, 
cel puţin atâta timp cât alte precizări nu se fac. 

în vorbirea curentă "supoziţie" înseamnă presupunere , ipoteză. 

Putem spune: 

"în supoziţia P, atunci Q”, 

"în ipoteza P, atunci Q\ 

"în eventualitatea P, atunci Q”, 
"în situaţia P, atunci Q" 
"Presupunând P, atunci Q”, 

"în caz că P, atunci Q", 


Formulată astfel, supoziţia este un condiţional contrafactual. Ea 
poate fi redată şi prin "Dacă P, atunci Q” cu condiţia ca P să desemneze 
alte situaţii decât situaţia de fapt. Spunând "în supoziţia că va cădea 
guvernul, x va fi noul prim ministru", noi nu am spus că realmente a 
căzut guvernul, ci doar ce se va întâmpla când va cădea guvernul sau 
în eventualitatea (în supoziţia) că ar cădea guvernul. 0 condiţie minimală 
de adevăr pentru propoziţia "în supoziţia P atunci Q" este să existe cel 
puţin o lume posibilă în care dacă P este adevărată, Q să fie de asemenea 
adevărată. 

Există şi un sens mai special al termenului "supoziţie" despre care 
va fi vorba în cele ce urmează. înainte însă vreau să invoc câteva din 
faptele care ne-ar putea uşura înţelegerea acestui concept (ca şi în alte 
cazuri, drumul meu este de la obiect la concept, respectiv definiţia 
conceptului, şi nu de la definiţie la obiect). 

într-un Caiet de fizică pentru clasa a Vil-a (Editura Gordion, 
Timişoara, 1997, p. 19), autorii Irina Demşoreanu şi Anton Kovacs 
propun următoarea problemă: Un urs cu masa de 500 Kg are greutatea 
de 4915 N. Ce culoare are blana ursului? 

Aparent, aici avem de-a face cu una dintre acele probleme de 
perspicacitate în care sunt date informaţii redundante menite să 
distragă atenţia de la adevărata soluţie a problemei, care, de obicei, este 
foarte simplă. în realitate, rezolvarea cerută de autori este următoarea: 


m = 500 Kg 
G = 4915 N 


Pentru că g (= acceleraţia gravitaţională) are valoarea 9,83 N/Kg 
doar la poli, urmează că ursul despre care vorbeşte problema este un 
urs polar, aşa că blana lui nu poate fi decât albă. 

Numai că această rezolvare se sprijină pe două idei - Există urşi 
polari şi Toţi urşii polari sunt albi - idei care nu ţin de fizică şi nu figurează 
printre datele iniţiale ale problemei. însă chiar neexprimate, aceste pro¬ 
poziţii sunt totuşi subînţelese, presupuse a fi cunoscute de toată lumea. 

Asemenea propoziţii, adevărate şi evidente, subînţelese şi de aceea 
neexprimate, se numesc supoziţii (sau presupoziţii ). 


G = mg G = 4915 N/500 Kg 

g = G/m g = 9,83 N/Kg 

Ceva de genul supoziţiilor întâlnim şi la raţionamentele deductive 
când una dintre premise sau concluzia este omisă ca subînţeleasă fără 
ca, prin aceasta, validitatea raţionamentelor să aibă ceva de suferit. 
Spunem: "Aristide este coruptibil pentru că Aristide este om", raţio¬ 
nament care se sprijină pe supoziţia că "Toţi oamenii sunt coruptibili". 
Propoziţia nu este pur şi simplu eliminată, ci doar temporar suspendată, 
"împinsă" într-un plan mai îndepărtat de unde, la nevoie, ar putea fi uşor 
readusă. Şi poate fi readusă tocmai pentru că este acceptată de toată 
lumea, că adevărul ei este de la sine înţeles. 

Conform cu principiul economiei de gândire, noi nu activăm toate 
componentele pe care le reclamă o anumită operaţie logică, pentru că, în 
acest caz, gândirea şi comunicarea umană ar deveni de-a dreptul 
imposibile. Suntem nevoiţi să recurgem la tot felul de omisiuni, 
simplificări şi scurtcircuitări prin care gândirea se eliberează de lucrurile 
neesenţiale trecându-le în planul supoziţiilor. 

Că de multe ori supoziţiile noastre sunt false este, iarăşi, foarte 
adevărat şi atunci pot rezulta complicaţii, cum s-a întâmplat nu o dată în 
ştiinţă. Se impune deci o abordare mai sistematică a acestor probleme. 


4.2. Definiţia conceptului de supoziţie 


Literatura care s-a adunat în ultimul timp pe tema supoziţiei este 
nu doar vastă, ci şi extrem de eterogenă. în problema supoziţiei se 
exprimă astăzi filosofi, logicieni, lingvişti, psiholingvişti care, din păcate, 
rareori vorbesc aceeaşi limbă. De aici tot felul de dificultăţi, nu neapărat 
terminologice. 

Prima întrebare se referă, cum este şi firesc, la definiţia concep¬ 
tului de supoziţie. 

în caracterizarea pe care am făcut-o mai sus supoziţiei am ajuns la 
un fel de definiţie, însă aceasta este încă departe de a fi suficientă (ea ne 
arată doar cam în ce zonă trebuie căutate faptele ce cad în sfera 
conceptului de supoziţie, ceea ce reprezintă, desigur, un prim pas, însă 
nu mai mult). Problema deci este cum s-ar putea defini din punct de 
vedere logic acest concept. 

Aici ne lovim de o primă dificultate pentru că fenomenul supozi- 
ţionării este extrem de vast şi ar fi de-a dreptul nerealist să credem că 

am putea ajunge dintr-o dată la o definiţie satisfăcătoare a lui. Problema 
supoziţiei poate fi gândită în raport cu toate categoriile logicii formale - 
noţiune (termen), propoziţie, raţionament - şi chiar în raport cu teoria. 
Există apoi o serie de operaţii logice fundamentale - definiţia, clasificarea, 
diviziunea, cuantificarea etc. - care, iarăşi, se sprijină pe tot felul de supoziţii. 

Se poate vorbi atunci de o definiţie a supoziţiei care să acopere 
toate aceste situaţii? Părerea mea este că nu, şi că cel mai bun lucru pe 
care îl putem face este să "despicăm" problema în cazuri particulare pe 
care să le discutăm apoi separat. Rămâne de văzut dacă în urma unei 
astfel de întreprinderi vom putea proceda la anumite generalizări. 

Ceea ce ne interesează deocamdată sunt propoziţiile cognitive, 
deci pentru început ne concentrăm atenţia doar asupra acestei categorii 
de propoziţii pe care o vom lua drept cadru de referinţă în discuţia 
despre supoziţii. 

Definiţia pe care o am în vedere se sprijină pe logica modală a lui 
Grigore Moisil 3 . Se ştie că logicianul român a construit o logică modală 
bazată pe operatorul posibil fără, un operator binar pe care îl putem citi 
în două moduri: 1) adevărul lui P poate fără adevărul lui Q, şi 2) este 
posibil ca P să fie adevărată fără să fie adevărată Q. Mai departe, cu 
ajutorul acestor scheme modale introducem următoarea 

Definiţie. Supoziţia unei propoziţii P este acea propoziţie Q 
pentru care propoziţia "Adevărul lui P nu poate fără 
adevărul lui Q" este întotdeauna adevărată. 

Fie P şi Q două propoziţii oarecare, să zicem "Socrate este filosof" 
şi "Socrate este om". Dacă pornind de la aceste două propoziţii formăm 
mai departe propoziţia cerută prin definiţie vom obţine o nouă propoziţie: 

(1) Socrate este filosof nu poate fi adevărată fără să fie adevărată 
propoziţia Socrate este om. 

Pentru că această propoziţie este adevărată şi pentru că ea a fost 
obţinută prin aplicarea definiţiei de mai sus, putem spune că propoziţia 
"Socrate este om" este supoziţie pentru propoziţia "Socrate este filosof". 

Se înţelege că dacă Socrate nu ar fi om, atunci el nu ar putea fi 
înţelept, filosof, grec, căsătorit cu Xantipa şi orice altceva ar mai putea fi 
un om. 


3 Gr. Moisil, Logique modale, în Gr. Moisil, Essais sur Ies logiques non chrysippiennes, 
pp. 341-432. 

Reciproca nu este la fel de adevărată, pentru că din faptul că Socrate 
este om nu rezultă că el este grec sau filosof. Prin urmare, definiţia noastră 
este una criteriologică, ea ne spune nu doar ce este supoziţia, ci şi cum 
putem recunoaşte o supoziţie în raport cu o propoziţie dată. 

Faptul că propoziţia Q este supoziţia propoziţiei P îl vom exprima 
prin relaţia: 


S[P) = Q (1) 

Niciodată însă o propoziţie nu are o singură supoziţie, întotdeauna 
ea se sprijină pe o clasă de supoziţii: 

stP) = iQvQ 2 '~} ( 2 ) 

pe care o vom numi suportul sau fundamentul supoziţional al propo¬ 
ziţiei P. 

Operatorul lui Moisil nu este independent de alţi operatori logici, 
în primul rând de implicaţie (aşa-numita implicaţie strictă). 

Propoziţia "Nu este posibil P fără Q" s-ar putea reformula prin 
"Nu este posibil P şi non-<?" care este echivalentă mai departe cu "Necesar 
P implică Q" sau "P implică strict Q". Vom vedea în capitolul următor că 
implicaţia strictă vizează necesitatea inferenţială, ea exprimă relaţia 
implicativă dintre premisele şi concluzia unei inferenţe valide. Cu alte 
cuvinte, U P implică strict Q” este o propoziţie adevărată dacă şi numai 
dacă "Q se deduce logic din P” este o inferenţă validă. 

Să înţelegem de aici că între supoziţie şi implicaţie, respectiv, 
inferenţa pe care o "subîntinde" respectiva implicaţie nu există nicio 
deosebire? 

Nu am avut în intenţie să spun acest lucru. Este drept că supoziţia 
unei propoziţii P este acea propoziţie Q logic dedusă din P, însă aceste 
deducţii rareori sunt formulate explicit. 

Să zicem că P este propoziţia "Ion vrea să se căsătorească cu 
Maria". Una dintre supoziţiile ei va fi propoziţia "Ion nu este căsătorit cu 
Maria" pentru că nu vrei să te căsătoreşti cu cineva cu care eşti deja 
căsătorit. Această propoziţie, să-i zicem Q, decurge (se deduce) din 
propoziţia iniţială plus o premisă neexprimată. Raţionamentul complet 
este următorul: 

(2) Dacă cineva doreşte să se căsătorească cu o anume persoană, 
atunci el nu este căsătorit cu acea persoană. Ion doreşte să se 
căsătorească cu Maria. Deci Ion nu este căsătorit cu Maria. 

Se vede clar că propoziţia supoziţie este o concluzie, ea rezultă din 
propoziţia iniţială printr-o regulă validă de raţionament, şi acelaşi lucru 
este valabil în exemplul despre Socrate: 

(3) Socrate este filosof. Toţi filosofii sunt oameni, Deci Socrate 
este om 

în Introducere am spus că un raţionament deductiv este valid 
dacă premisele lui nu pot fi adevărate şi concluzia falsă. în cazul de faţă 
Q se deduce din P, prin urmare P nu poate fi adevărată fără să fie 
adevărată Q, care este concluzia ei. 

în caz că deducţia lui Q din P este validă, deşi neexprimată, ca în 
exemplele de mai sus, vom spune simplu că "P îl presupune pe Q\ sau 
invers, "Q este supoziţia lui P”. 

Avem, aşadar, două relaţii: P presupune Q şi, respectiv, Q este 
supoziţia lui P. Una este conversa celeilalte. 

Ca relaţie, presupoziţia are proprietăţi similare implicaţiei: 

1) Reflexivitatea : P presupune P [este o proprietate pe care unii autori o pun 
sub semnul întrebării, însă, conform definiţiei adoptate, ea pare perfect legitimă). 

2) Antisimetria : dacă P presupune Q şi Q presupune P, atunci P şi Q sunt 
echivalente. 

3) Tranzitivitatea : dacă P presupune Q şi Q presupune R, atunci P presupune R. 

4) Modus ponens : dacă P presupune Q şi P este adevărată, atunci Q este 
adevărată. 

5) Modus tolens : dacă P presupune Q şi Q este falsă, atunci P este falsă. 

Nu toate proprietăţile implicaţiei sunt proprietăţi ale supoziţiei, şi nici 
invers. Iată două proprietăţi valabile pentru supoziţie, nu şi pentru implicaţie: 

6) Dacă P presupune Q şi Q este adevărată, atunci P este adevărată. 

7) Dacă P presupune Q şi P este falsă, atunci Q este falsă. 

Nici proprietăţile implicaţiei nu sunt în totalitate valabile pentru supoziţie. 
Nu putem spune, de pildă, că dacă P este adevărată atunci P este presupusă de orice 
230 propoziţiei adevărată Q şi nici că dacă P este falsă, ea ar presupune orice altă 
propoziţie. Paradoxele implicaţiei materiale nu sunt transferabile supoziţiei. 

Să reţinem, deocamdată, următoarele idei ca mai importante: 

1) întotdeauna dintr-o propoziţie decurg alte propoziţii, indiferent 
dacă aceste decurgeri (citeşte inferenţe) sunt explicitate sau nu. 

2) 0 propoziţie nu poate fi adevărată fără să fie adevărate toate 
propoziţiile care decurg logic din ea. 

3) Regulile care stau la baza acestor "decurgeri" sunt regulile 
formale de validitate. 

4) Propoziţia Q este supoziţia propoziţiei P dacă şi numai dacă Q 
decurge valid (sau se deduce valid) din P, chiar dacă etapele acestor 
“decurgeri" nu sunt riguros explicitate. 


4.3. Aristotel şi problema supoziţiilor 


Dacă ar fi să aduc un argument de autoritate în favoarea celor 
spuse mai sus, autorul pe care l-aş invoca este chiar Aristotel. Găsim în 
capitolul 5 din Topica următorul pasaj care conţine, după părerea mea, 
toate aceste idei: 

Mai departe, cine s-a pronunţat asupra unui lucru oarecare s-a 
pronunţat oarecum asupra mai multora, deoarece dintr-o propoziţie 
rezultă cu necesitate mai multe consecinţe. De exemplu, cine a spus că 
cutare lucru este om, a spus totodată că este un animal, că este 
însufleţit, că merge în două picioare, că este capabil de înţelegere şi de 
ştiinţă. în acest chip, dacă este respinsă una dintre consecinţele ei, este 
respinsă şi propoziţia de la început 4 . 

Să zicem că P este, iarăşi, propoziţia "Socrate este om". Conform 
celor spuse de Aristotel, supoziţiile lui P vor fi: “Socrate este animal"(Q 1 ), 
“Socrate este însufleţit"(<? 2 )/ "Socrate merge în două picioare"(<? 3 ), 
“Socrate este capabil de înţelegere"(<? 4 ), "Socrate este capabil de 
ştiinţă"(Q 5 ). Mulţimea 


SU*) " (Ci' @2' @3' @4' @ 5 } 

formează suportul sau fundamentul supoziţional al propoziţiei P. între 
P şi o propoziţie oarecare Q, raporturile sunt cele descrise mai sus. Mă 
rezum la un singur exemplu: 


Socrate este om (propoziţia P ) 

Orice om este capabil de ştiinţă (premisă adiţională) 
Deci 

Socrate este capabil de ştiinţă (supoziţia <? 5 ) 

4 Aristotel, Topica , în Organon, IV, p. 67. 

Propoziţia "Socrate este om” nu poate fi adevărată fără să fie 
adevărată propoziţia "Socrate este capabil de ştiinţă" care devine, în 
acest fel, supoziţia ei. 

Acest concept de supoziţie poate fi aplicat foarte bine şi teoriilor. 
Spunem, de pildă, că propoziţia Q este supoziţia (sau presupoziţia) teoriei 
T dacă există cel puţin o propoziţie din T a cărei supoziţie este Q (de multe 
ori critica unei teorii constă în a găsi supoziţiile respectivei teorii, 
supoziţii care pot fi de mai multe feluri). 


4.4. Alte definiţii date supoziţiei 


în tratatul de logică filosofică editat de Dov Gabbay, Handbook of 
Philosophical Logic, voi. IV, capitolul despre supoziţii este semnat de Scott 
Soames. Autorul ridică trei chestiuni în legătură cu supoziţia pe care le 
apreciază ca "fundamentale": 

• Prima chestiune: Ce este supoziţia? Mai corect spus, ce 
înseamnă că x presupune^? 

• A doua chestiune: Care este funcţia supoziţiilor în reprezen¬ 
tarea (representation) şi comunicarea de informaţii? 

• A treia chestiune: în ce fel sunt afectate supoziţiile unei 
propoziţii de regulile semantice ale conţinutului şi de regulile pragmatice 
ale utilizării propoziţiei? 

Relativ la prima chestiune, care este şi cea mai importantă, voi 
reproduce două din definiţiile mai vehiculate în literatura logică: 

Definiţia 1. Propoziţia P presupune în mod logic pe Q dacă atât P, 
cât şi non-P îl implică pe Q. 

Definiţia 2. Propoziţia P presupune în mod logic pe Q dacă în 
toate împrejurările (a se citi modelele ) în care este 
adevărată Q, este adevărată şi P. 

Definiţia 1 este, după părerea mea, prea restrictivă, ea se aplică 
mai ales propoziţiilor singulare. De exemplu, propoziţia "Ion vrea să se 
căsătorească cu Maria" presupune propoziţia "Ion nu este căsătorit cu 

Maria" şi aceeaşi propoziţie o presupune negaţia ei, "Ion nu vrea să se 
căsătorească cu Maria". Am fi deci tentaţi să dăm crezare definiţiei 1, 
pentru că atât P, cât şi non-P îl implică pe Q. însă regula nu se aplică şi 
atunci când avem de-a face cu propoziţii de alt gen. De pildă, propoziţia 
"Niciun om nu este veşnic" se abate de la regulă pentru că negaţia ei 
este "Unii oameni sunt veşnici" care are alte implicaţii şi deci presupune 
alte lucruri. 

Ce putem spune din analiza acestor exemple este că: 1) atât prima, 
cât şi cea de-a doua definiţie sunt angajate faţă de ideea de inferenţă 
deductivă (prima este formulată în termeni de implicaţie, cea de-a doua 
în termeni de consecinţă logică), 2) atât prima, cât şi cea de-a doua 
definiţie sunt cazuri particulare faţă de definiţia dată de mine care este 
mult mai generală. 


4.5. Clasificarea supoziţiilor 


Putem vorbi despre supoziţia unei propoziţii P sau despre clasa 
ei de supoziţii pentru că, după cum am văzut, fiecare propoziţie are 
mai multe supoziţii. Această clasă trebuie să fie consistentă logic 
(necontradictorie), altfel, propoziţia va fi falsă. 

într-o primă instanţă, supoziţiile pot fi împărţite în patru cate¬ 
gorii - supoziţii logice, supoziţii ontologice, supoziţii gnoseologice 
şi supoziţii pragmatice. 

în categoria supoziţiilor logice intră principiile logice şi tot ce ţine 
de starea logică a unei propoziţii. De pildă, o propoziţie formulată în 
termeni de S şi P nu poate fi adevărată dacă semnificaţia termenilor 5, P 
nu este mereu aceeaşi (principiul identităţii]. 

Supoziţiile ontologice afirmă existenţa a ceva. De exemplu, "Unii 
americani sunt credincioşi" are supoziţii ontologice clare, ea nu poate fi 
adevărată dacă nu ar exista americani. în schimb, propoziţia "Toţi zeii 
sunt nemuritori" nu are astfel de supoziţii, propoziţia poate fi adevărată 
şi fără să existe zei. 

Nu toate supoziţiile ontologice sunt la fel. Unele asertează exis¬ 
tenţa ca atare şi nimic altceva, în timp ce altele asertează o existenţă 
determinată. Propoziţia "Alexandru a cucerit Asia" presupune că "Există 
(a existat) un individ cu numele Alexandru". Ea presupune, de asemenea, 
că "Alexandru era un mare comandant", o propoziţie care spune ceva 

mai mult decât simplul fapt că a existat un om, eventual un conducător 
militar, cu numele de Alexandru. Propoziţia asertează o existenţă 
determinată şi nu existenţa pur şi simplu. 

Supoziţiile gnoseologice se referă la diferite aspecte ale procesului 
de cunoaştere. Este vorba de cunoaştere în general sau de cunoaşterea 
individuală, de la caz la caz. în propoziţia "Este posibil să călătoreşti 
de la Timişoara la Bucureşti prin Braşov" intervine categoria modală de 
posibil , la fel ca în propoziţia "Este posibil ca Legământul lui Mihai să fi 
răspuns unor nevoi strategice". 

Sensul termenului "posibil" în cele două propoziţii nu este acelaşi» 
în primul caz posibilul are un sens ontologic clar (se referă la o stare d^ 
fapt) faţă de al doilea unde sensul lui este gnoseologic (se referă la 
absenţa unor informaţii sau cunoştinţe despre faptul istoric considerat). 

în fine, supoziţiile pragmatice vizează acţiunile subiectului. De cele 
mai multe ori aceste acţiuni sunt orientate în vederea atingerea unui 
scop. Un cunoscut om politic spunea într-un interviu că "nu facem 
promisiuni degeaba pentru că nu suntem în campanie electorală". 

Să înţelegem de aici că promisiuni degeaba se fac numai în 
campanie electorală? Dacă da, atunci scopul este unul cât se poate de 
precis, acela de a câştiga alegerile, deci supoziţia noastră este una 
pragmatică. 


4.6. Supoziţiile propoziţiilor necognitive 


Am vorbit până acum despre supoziţiile propoziţiilor cognitive, 
să vedem în continuare cum s-ar putea pune problema supoziţiilor în 
cazul propoziţiilor necognitive. Aceste propoziţii nu exprimă judecăţi, 
234 dar se sprijină pe supoziţii care sunt (sau pot fi) redate ca judecăţi. 

0 propoziţie foarte simplă cum ar fi: "închide uşa!" exprimă o 
comandă, însă ea presupune că: 

1) Există ceva şi acel ceva este o uşă (supoziţie ontologică). 

2) Semnificaţia termenului "uşă" este aceeaşi pentru mine şi 
pentru persoana căreia mă adresez (supoziţie logică). 

3) Persoana căreia mă adresez ştie cum se deschide şi cum se 
închide uşa la care eu mă refer (supoziţie gnoseologică). 

4) Relaţiile mele cu persoana în cauză sunt de aşa natură că pot 
să-i adresez comanda (supoziţie pragmatică). 



Problema logică a supoziţiilor 


Lista acestor presupoziţii poate continua indefinit, nu toate sunt 
însă de aceeaşi importanţă. De altfel, trebuie spus că selectarea acestor 
supoziţii nu se face la întâmplare, ci în funcţie de problemele pe care le 
urmărim. Unele probleme reclamă pentru rezolvarea lor supoziţii de 
ordin logic, altele de ordin ontologic, altele de ordin gnoseologic şi aşa 
mai departe. 

Dacă judecăţile prin care se exprimă supoziţiile unei propoziţii 
necognitive sunt adevărate în totalitate, atunci propoziţia în cauză este 
raţională, justă, rezonabilă sau - de ce nu? - corectă. 

Alături de tradiţionala distincţie adevăr - fals apar aşadar 
distincţii noi: just - nejust, rezonabil - nerezonabil, valabil - nevalabil, 
raţional - neraţional şi altele de acest gen. 

întrebarea "Ai încetat să-ţi baţi nevasta?" adresată unui persoane 
x se sprijină pe cel puţin două supoziţii: 1) x este căsătorit, şi 2) x obiş¬ 
nuieşte să-şi bată nevasta. Dacă una dintre supoziţii nu ar fi adevărată, 
nici întrebarea nu ar putea fi formulată, ar fi o întrebare incorectă. 

Observăm deci că dacă propoziţiile cognitive reclamă distincţia 
semantică adevăr-fals, propoziţiile necognitive presupun alte distincţii: 

• Corect-incorect (pentru întrebări), 

• Realizabil-nerealizabil (pentru ordine şi comenzi), 

• Just-nejust (pentru aprecieri), 

• Rezonabil-nerezonabil (pentru invitaţii) etc. 

Repet, o propoziţie necognitivă este justă, rezonabilă, realizabilă 
etc. dacă supoziţiile ei sunt în totalitate adevărate. 

întrebarea "Ai încetat să-ţi baţi nevasta?" este atunci cât se poate 
de corectă într-un proces de violenţă familială, dar este incorectă în caz 
că i se adresează unui bun familist. 

Nu sunt convins că vom putea realiza o unificare a tuturor acestor 235 
cazuri de supoziţionare adoptându-se o distincţie suficient de generală. 

Am putea, eventual, încerca o asemenea unificare din perspectiva 
distincţiei acceptabil - neacceptabil. Dacă o propoziţie este cognitivă, ea 
poate fi acceptabilă ca adevărată, iar dacă este necognitivă, ea poate fi 
acceptabilă ca raţională, justă, corectă etc. în final, s-ar putea formula ceva 
de genul: o propoziţie Q este supoziţia propoziţiei P, dacă şi numai dacă 
P nu poate fi acceptată fără ca propoziţia Q să fie adevărată. Repet, însă, 
este numai o sugestie, nu am convingerea că soluţia poate fi menţinută 
până la capăt. 

Raporturile deductive dintre propoziţii pot fi studiate abstracţie 
făcându-se de forma concretă a propoziţiilor respective. De pildă, din 
adevărul propoziţiei P putem deduce adevărul lui P v Q, indiferent de 
forma logică pe care o au propoziţiile P şi Q. Am numit aceste propoziţii 
simple sau atomare. 

Printre propoziţiile simple găsim însă unele care prezintă o 
importanţă logică aparte. Este vorba de propoziţiile de tip "S este P" 
numite şi "propoziţii de predicaţie". Fiind propoziţii care generează un 
tip specific de inferenţă va trebui să le discutăm separat. 

Denumirea de "propoziţie de predicaţie" provine din faptul că aici 
se predică ceva despre altceva. Am văzut în capitolul anterior că predi- 
caţia este o operaţie logic originară, ea nu poate fi redusă la*alte operaţii. 

Denumirea de "propoziţie categorică" indică altceva, ea subliniază 
raporturile dintre clasele (categoriile) ce alcătuiesc subiectul, respectiv, 
predicatul logic al acestor propoziţii. 

în fine, Leibniz a impus denumirea de "propoziţie de inerenţă" de 
la formula sa predicatum inest subjecto. Mulţi însă le numesc "propoziţii 
aristotelice" datorită poziţiei privilegiate pe care o deţin ele în logica lui 
Aristotel. 

236 


5.1. Structura logică a 
propoziţiilor de predicaţie 


Distingem în raport cu propoziţiile de predicaţie câteva elemente 
structurale, şi anume: 

1. Subiectul propoziţiei. Este noţiunea corespunzătoare obiec¬ 
telor despre care se afirmă sau se neagă ceva în propoziţie. Când spunem 
“Unii tineri nu sunt serioşi", subiectul logic este noţiunea tânăr. (Subiectul 
logic coincide aici cu cel gramatical). 

în multe manuale se spune că subiectul logic este noţiunea despre 
care se afirmă sau se neagă ceva în propoziţie. Formularea este greşită din 
simplul motiv că în propoziţia “Omul este raţional" sau “Toţi oamenii sunt 
fiinţe raţionale" noi nu despre noţiunea om vrem să spunem că este 
raţională, ci despre ceea ce cade în sfera acestei noţiuni. Or, nu este acelaşi 
lucru a vorbi despre noţiune sau a vorbi despre obiectele la care se aplică 
noţiunea. 

2. Predicatul propoziţiei. Este noţiunea corespunzătoare însuşirii 
afirmate sau negate în propoziţie despre obiectele din sfera subiectului, 
în exemplele de mai sus, predicat este noţiunea serios, respectiv raţional. 

Uneori predicatul logic se aplică în general la obiectele din sfera 
subiectului, ca în exemplul "Trapezul este patrulater". Acestea propoziţii 
indică un alt element din structura propoziţiei de predicaţie, şi anume, 
obiectul propoziţiei. 

Ce este acest obiect? 

Este obiectul noţiunii subiect, el reprezintă “suportul" afirmaţiilor, 
respectiv, negaţiilor noastre în propoziţie. Am vorbit cu alte ocazie despre 
aceste lucruri aşa că nu insist mai mult asupra lor. 

Subiectul şi predicatul logic notate, de obicei, cu literele S, P se 
numesc termenii propoziţiei. 

3. Copula. Acea parte a propoziţiei exprimată printr-un mod al 
verbului “a fi" cu ajutorul căreia se realizează predicaţia se numeşte 
copula. De obicei, rolul de copulă îl are cuvântul “este", respectiv, "sunt". 

Pe lângă predicaţie, cuvântul "este" îndeplineşte o serie de alte funcţii: 

1) identitatea. Aceasta poate fi simplă sau definiţională (a = a, respectiv, 
a = df^)' 

2) incluziunea A c B (citeşte "A este inclus în B ") 

3) relaţia : " a este în relaţia R cu b“. 

4) existenţa (în genere, sau existenţa determinată): a este în cutare fel sau, 
pur şi simplu, a este (se pare că Abelard este cel care a deschis discuţia 
în logica medievală despre funcţiile cuvântului "este" în propoziţie). 

4. Cuantorii. De cele mai multe ori noţiunea subiect este afectată 
în propoziţie de expresii cum ar fi "toţi", “unii", "niciunul" ş.a. Ele indică 

faptul că sfera subiectului este luată în totalitate sau numai după o parte 
a ei. Aşa cum am mai spus, aceste expresii se numesc "cuantori" şi dau 
ceea ce se cheamă cantitatea propoziţiei. 


5.2. Clasificarea propoziţiilor de predicaţie 
după calitate şi cantitate 


Propoziţiile au calitatea de a fi afirmative sau negative. Cele 
negative se formează cu ajutorul negaţiei, operaţie ce poate afecta 
propoziţia ca întreg sau numai copula. 

Propoziţiile: 

"Nu este adevărat că toţi oamenii sunt coruptibili"; 

"Nu toţi oamenii sunt coruptibili"; 

"Niciun om nu este coruptibil"; 

"Unii oameni nu sunt coruptibili" 

sunt, toate, propoziţii negative. 

în primele două, negaţia afectează propoziţia ca întreg, ele au 
forma "Nu este adevărat P”, respectiv, "Nu P". în cel de-al treilea exemplu 
negaţia afectează atât propoziţia, cât şi copula, iar în ultimul exemplu 
negaţia afectează doar copula. în toate cazurile avem de-a face cu 
propoziţii negative. 

S-ar putea întâmpla ca negaţia să afecteze doar termenii 
propoziţiei (subiectul, respectiv, predicatul), însă atunci propoziţia nu 
îşi schimbă calitatea. De pildă, "Unii oameni sunt needucabili" sau 
"Orice nonmamifer este neerbivor" sunt afirmative cu toate că subiectul 
şi/sau predicatul lor sunt termeni negativi. 

Cuantorii "toţi", "unii", "niciunul", "fiecare" ş.a. indică faptul că 
proprietatea exprimată prin predicat este afirmată, respectiv negată, 
despre 


• toate obiectele din sfera predicatului; 

• numai despre unele; 

• despre unul singur; 

• despre niciunul. 

Propoziţiile din prima şi ultima categorie se numesc universale. 
Cuantorul universal se exprimă prin cuvintele "toţi"', "oricare" "fiecare", 
"niciunul": 

"Toţi sportivii sunt oameni"; 

"Orice maşină are o marcă"; 

"Fiecare om poartă un nume"; 

"Niciun om nu este nemuritor". 

Deşi "toţi" şi "fiecare" se presupun reciproc, între aceste cuvinte 
există totuşi o diferenţă. In cazul lui "toţi", obiectele sunt vizate 
simultan, sunt luate toate deodată, faţă de "fiecare" unde obiectele sunt 
vizate unul câte unul. 

Expresia "oricare" aduce o altă nuanţă, aici universalitatea pre¬ 
supune operaţia de alegere aleatoare. Sensul expresiei este următorul: 
putem alege la întâmplare un element dintr-o clasă şi acel element are o 
anume proprietate întrucât toate elementele clasei au acea proprietate. 

în fine, "niciunul" este cuantorul universal adaptat propoziţiilor 
negative. Când spunem "Niciun om nu este veşnic" înţelegem că pro¬ 
prietatea de a fi veşnic este exclusă faţă de clasa oamenilor în totalitatea 
ei. Prin urmare, cuantorul este universal. 

De ce este important să aducem în discuţie aceste probleme? 

Bertrand Russell a semnalat aşa-numitele "totalităţi ilegitime" 
generate de utilizarea abuzivă a cuvântului "toţi". De exemplu, expresia 
"toate clasele" lasă să se înţeleagă că ar fi vorba de o nouă clasă - clasa 
tuturor claselor - astfel că ceea ce este valabil pentru fiecare clasă în parte 
este valabil şi pentru noua clasă. De aici o nouă formă de cerc vicios 
prezent, practic, în toate paradoxurile în care intervine ideea de clasă. 
Russell a încercat să elimine aceste totalităţi ilegitime prin ierarhiile lui 
de tip şi ordin. 

Propoziţiile în care se afirmă sau se neagă ceva numai despre 
unele obiecte din sfera subiectului se numesc particulare. 

"Unii studenţi sunt bursieri"; 

"Unele numere nu sunt pare"; 

"Unii oameni nu disting roşul de verde" etc. 

Există şi aici câteva nuanţe datorate faptului că expresia "unii" 
(cuantificatorul particular) poate fi luată în diferite sensuri. Iată câteva 
dintre cele mai importante: 


239 



Judecăţi , propoziţii, funcţii propoziţiondle 


1) Sens neexclusiv în care "unii" înseamnă "cel puţin unul, nu este 
exclus toţi". Când spunem "Unii elevi sunt vaccinaţi" înţelegem că există 
un număr oarecare de elevi despre care ştim sigur că sunt vaccinaţi, dar 
nu este exclus să fie toţi vaccinaţi. In acelaşi fel înţelegem propoziţia "Unii 
studenţi sunt bursieri" sau "Unii parlamentari sunt corupţi". 

2) Sens exclusiv. Deşi propoziţia "Unele păsări sunt infestate" are 
aceeaşi formă cu propoziţia "Unele numere sunt pare" între ele există o 
mare diferenţă. Nu putem spune că unele numere sunt pare, dar că n-ar 
fi exclus ca toate numerele să fie pare aşa cum am spune că unele păsări 
sunt infestate, dar n-ar fi exclus ca toate să fie infestate. în propoziţia 
noastră "unii" are sens exclusiv, el înseamnă "unii, exclus toţi". 

3) Sens exclusiv nuanţat. De multe ori "unii" înseamnă "unii şi 
numai unii" ca în propoziţia "Unii români sunt miliardari". 

Să recapitulăm. 

Primul sens al lui "unii" este nedeterminat în cel mai înalt grad. 
Spunând "Unele mări sunt poluate" noi nu ştim nici despre care mări este 
vorba şi nici câte sunt ele. 

Al doilea sens restrânge întrucâtva nedeterminarea prin faptul că 
îl exclude pe "toţi”. 

Al treilea aduce o nuanţă în plus localizând oarecum obiectele din 
sfera subiectului. Spunând "Unii şi numai unii merg peste hotare" ştim 
din capul locului că nu este vorba despre toţi, ci despre câţiva pe care, de 
regulă, îi şi putem indica. în acelaşi fel poate fi "tradusă" propoziţia "Unii 
profesori se bucură de aprecierea studenţilor". 

Cele două criterii, calitatea şi cantitatea, se pot combina astfel că 
vor rezulta patru clase de propoziţii, aşa cum se vede din figura 1. 

(2) 

Univ. 


Part. 


Afirmative 

Negative 


Fig. 1 


Clasa (1) conţine propoziţiile universal afirmative (Toţi 5 sunt P); 
clasa (2) conţine propoziţiile universal negative (Niciun 5 nu este P); 

a treia clasă conţine propoziţiile particular afirmative (Unii 5 sunt/ 5 ), iar 
ultima clasă conţine propoziţiile particular negative (Unii S nu sunt P). 

Pentru a putea opera mai uşor cu aceste forme propoziţionale, 
medievalii au introdus simbolurile a, e, /, o, care provin din cuvintele 
latineşti affîrmo (a afirma) şi nego (a nega). Primele două vocale din 
affirmo, respectiv a şi z, desemnează propoziţiile afirmative, iar cele 
două vocale din nego ( e şi 6) desemnează propoziţiile negative. Expresiile 
SaP, SeP, SiP şi SoP corespund celor patru propoziţii de predicaţie, după 
cum urmează: 

SaP = Toţi S sunt P, SeP = Niciun 5 nu este P, 

SiP = Unii 5 sunt P, SoP = Unii 5 nu sunt P. 

Aceleaşi propoziţii se exprimă în limbajul tukasiewicz prin Asp, 
Esp, Isp şi Osp. Simbolurile a, e, i o (respectiv, A, E, /, 0 ) semnifică, fie tipul 
propoziţiei (universal afirmativă, universal negativă etc.), fie relaţia dintre 
termenii propoziţiei. De exemplu, a (sau A ) este relaţia " Toţi ... sunt..."-, 
i (sau /) este relaţia “Unii... sunt... " şi aşa mai departe. 


5.3. Propoziţiile singulare 


Propoziţiile în care se afirmă sau se neagă ceva despre un singur 
obiect se numesc propoziţii singulare. "Socrate este om", "4 este număr 
par", "Eminescu este român" sunt, toate, propoziţii singulare. 

în ciuda simplităţii lor, statutul acestor propoziţii este încă departe 
de a fi clarificat. Unii le tratează după modelul propoziţiilor universale 
argumentând că subiectul acestor propoziţii este o clasă cu un singur 241 
element pe care predicatul o vizează în totalitate. Argumentul nu mi se 
pare convingător, în primul rând, pentru că între element şi clasa care 
conţine acel element diferenţa este esenţială. Apoi, propoziţiile singulare 
nu pot fi cuantificate. 

în cele ce urmează voi încerca să mă opresc asupra unor probleme 
mai speciale pe care le ridică propoziţiile singulare. 

Prima este aşa-numita teză lui P. T. Geach, cunoscută şi ca teza 
asimetriei dintre subiect şi predicat cu privire la negaţie (sau, mai simplu, 
teza asimetriei ). Este vorba de faptul că în propoziţiile singulare, spre 

deosebire de propoziţiile generale, numai predicatul lor poate fi negat, 
nu şi subiectul. De exemplu, din propoziţia "Socrate este filosof" putem 
forma propoziţia "Socrate este non-filosof" (sau "nefilosof)". Propoziţia 
este, evident, falsă, dar ea este tot o propoziţie singulară, vreau să spun 
o propoziţie singulară corectă, pentru că propoziţia "Non-Socrate este 
filosof" (sau "nefilosof") nu este o propoziţie corectă. 

Strawson a arătat că teza asimetriei este valabilă nu doar în cazul 
negaţiei, ci şi al altor operaţii cum ar fi operaţia de compunere a 
predicatelor. De pildă, din propoziţiile "a este A” şi "a este B” putem forma 
o propoziţie cu un predicat compus: "a este AB”. 

Nu acelaşi lucru se întâmplă în cazul subiectului. Dacă "a este A" şi 
“b este A” nu putem forma propoziţia "ab este A\ Subiectele "Socrate" şi 
"Platon" nu se pot combina în subiectul compus "Socrate Platon" aşa cum 
se combină "filosof" şi "grec" în predicatul "filosof grec". Este, cum am 
mai spus, prima caracteristică a propoziţiilor singulare şi, totodată, prima 
deosebire faţă de restul propoziţiilor. 

0 altă deosebire este dată de funcţia referenţială a subiectului în 
propoziţie. Când spunem "Socrate este filosof" subiectul "Socrate" se 
referă (denotă) un individ anume despre care se predică însuşirea 
exprimată prin predicat. Acelaşi lucru se întâmplă în cazul propoziţiei 
universale "Toţi A sunt B ’". Şi aici A se referă (sau denotă) anumiţi 
indivizi despre care se predică însuşirea exprimată prin B. Ştim însă 
că unele propoziţii universale se convertesc simplu, din "Toţi A sunt B” 
se obţine "Toţi B sunt A’, în care funcţiile s-au inversat (la obiectele 
denotate de B se aplică însuşirea exprimată prin A). în fine, în propoziţiile 
de identitate "Toţi A sunt A\ acelaşi termen A denotă anumiţi indivizi 
(în calitatea lui de subiect) şi exprimă anumite însuşiri (în calitatea lui 
de predicat). 

Dar atunci care mai este semnificaţia termenilor în propoziţiile de 
predicaţie? Obiectul, respectiv, clasa de obiecte? însuşirea? Sau obiectul 
242 plus însuşirea? 

Trebuie cumva să admitem, cum face Quine, că nu există referent 
în genere, că referentul unui termen depinde exclusiv de funcţia pe care 
o îndeplineşte termenul în propoziţie? 

Orice răspuns am da, este de subliniat că o asemenea ambiguitate 
nu apare în cazul propoziţiilor singulare, subiectul acestor propoziţii, 
spre deosebire de predicatul lor, nu poate exprima niciodată o însuşire. 
Deci teza asimetriei se menţine şi în acest caz. 

După părerea mea, există şi o a treia caracteristică a propoziţiilor 
singulare, o caracteristică ce constă în funcţia lor predicativă, în faptul că 

doar în aceste propoziţii se realizează operaţia de predicaţie. Pentru că 
problema este ceva mai complicată voi începe prin a reaminti câteva 
chestiuni din logica conceptului. 

Am văzut în capitolul anterior că propoziţia singulară “a este A” 
exprimă relaţia de cădere a obiectului sub concept, sau, ceea ce este 
acelaşi lucru, predicarea conceptului despre obiect. 

Totalitatea obiectelor despre care se predică conceptul A formează 
sfera sau extensiunea conceptului A. în figura 3 este redată sfera concep¬ 
tului A, în timp ce figura 2 redă aplicarea acestui concept la unul dintre 
obiectele sferei sale. Practic, figura 2 este o secţiune a figurii 3: 



Aşa-numitele propoziţii de predicaţie [AaB, AiB etc.) nu realizează 
predicaţia în mod propriu, ele îşi "datorează" predicativitatea propo¬ 
ziţiilor singulare. Vreau să spun că numai în propoziţia singulară se 
predică ceva despre altceva, celelalte propoziţii sunt numite "de 
predicaţie" doar pentru faptul de a conţine propoziţia singulară. 

De pildă, în propoziţia universal afirmativă "Toţi A sunt B" 
predicaţia se realizează conform schemei: 



Fig.4 


Fig.5 

Figura 4 este, iarăşi, o secţiune a figurii 5; ea poate fi citită în 
felul următor: obiectul a { este A pentru că este B. Simbolic, 

A{Pj) -> B[a,0 (1) 

Figura 5 ne arată că acest lucru este valabil despre oricare obiect 
din sfera lui A. înseamnă deci că, dacă A se predică despre x, atunci şi B 
se predică despre x, oricare ar fi x. Prin urmare, propoziţia universal 
afirmativă "Toţi A sunt B", conform figurii 5, se exprimă simbolic prin: 

Propoziţia universal negativă "Niciun A nu este B ,} este cea mai 
simplă din punct de vedere al predicaţiei: 


A B 



în formă simbolică: 

00 [4(X) -> £(*)] (3] 

Citeşte: oricare ar fi x, dacă x este A, atunci x nu este B (sau este 
non -B). Propoziţia spune că între predicaţiile realizate de cele două 
concepte A şi B nu există niciun fel de implicaţie. 

în fine, particulara afirmativă "Unii A sunt B” şi particulara 
negativă, "Unii A nu sunt B” realizează predicaţia conform figurii 7 (A se 
predică despre unele obiecte din sfera lui B, respectiv, A se predică 
despre unele obiecte care nu cad în sfera lui E): 



Fig.7 

Cele două propoziţii se reprezintă simbolic prin: 

3x [A{x) & £(x)] (4) 

3x[A(x)&£(x)] (5) 

care înseamnă: există x (x însemnând obiecte) despre care se predică atât 
A, cât şi B (reformulat: "există x astfel că x este A şi x este B). Formula (5) 
corespunde particularei negative şi se citeşte: "există x astfel că x este A, 
dar nu B". 

Prin urmare, toate cele patru propoziţii de predicaţie conţin 
propoziţii singulare într-o anumită organizare logică, propoziţii corelate 
cu ajutorul unor binecunoscute operaţii şi relaţii logice. Părerea mea este 
că, deşi sunt numite "de predicaţie", ele îşi datorează predicativitatea 
exclusiv propoziţiilor singulare. 

Dar nu numai propoziţiile categorice presupun propoziţiile 
singulare, ci şi alte genuri de propoziţii, cum ar fi propoziţiile de relaţie. 
Propoziţia "a > b” (a este mai mare decât b ) poate fi înţeleasă ca 
propoziţie singulară în trei moduri diferite: 

1) a este număr mai mic decât b (obiectul a cade sub conceptul 
număr mai mic decât b). Propoziţia nu mai este de forma xRy, ci de 
forma A(x). 

2) b este număr faţă de care a este un număr mai mic. Aici b este 
obiect faţă de conceptul număr faţă de care a este număr mai mic . 
Propoziţia are, din nou, forma A (x). 

3) >(a, b). Conceptul, de data aceasta, este mai mare, iar obiectul 
este perechea ordonată (a, b). Propoziţia este de forma R[x,y), notaţia 
obişnuită a unei relaţii binare. 

* 

Cu aceasta consider problema propoziţiilor singulare suficient 
lămurită. Redau în încheiere interpretările celor patru propoziţii de 
predicaţie: 


AaB = Toţi A sunt B = (x)[A(x) -> B(x)] = Oricare ar fi x, dacă 

x este A, x este B, 

AeB - Niciun A nu este B = (x) [A(x) ->B(x) ] = Oricare ar fi x, dacă 

x este A, x nu este B, 

AiB = Unii A sunt B =3x [A(x) & B(x)] = Există x astfel că 

x este A şi x este B, 

= 3x [A(x) & B(x)] = Există x astfel că x 

este A, dar nu este B. 

AoB = Unii A nu sunt B 

5.4. Standardizarea propoziţiilor 


0 propoziţie oarecare se zice că este informă standard dacă poate 
fi obţinută dintr-una din formele “Toţi S sunt P", "Unii 5 sunt P” etc. prin 
substituţii corespunzătoare ale variabilelor S şi P. 

Operaţia de aducere a propoziţiilor la forma standard se numeşte, 
la rândul ei, standardizare. Propoziţia "Unele păsări migrează", de 
exemplu, se standardizează prin "Unele păsări sunt migratoare". în 
acest caz, S = pasăre şi P = migrator, deci propoziţia este de forma "Unii 
S sunt F\ 

Pentru a determina raporturile formale ale propoziţiilor, inclusiv 
raporturile lor inferenţiale, este important să ştim când şi în ce condiţii 
o propoziţie poate fi adusă la forma standard. Pe de altă parte, validitatea 
inferenţelor poate fi cel mai corect apreciată când premisele şi concluziile 
lor sunt propoziţii în formă standard. 

Pentru că nu există reguli universal valabile de standardizare, va 
trebui să ne mulţumim cu câteva cazuri particulare. 

1) Propoziţii în cuantificare nonstandard. Cei doi cuantori, 
universal şi particular, sunt de bază în logică, însă cantitatea propoziţiilor 
se mai poate exprima uneori şi prin alt fel de cuantori. Nu întotdeauna 
aceşti cuantori pot fi reduşi la cuantorii de bază fără ca sensul 
propoziţiilor să nu fie serios afectat. De pildă, propoziţia "Majoritatea 
oamenilor sunt angajaţi" spune ceva mai mult decât simplul fapt că unii 
oameni sunt angajaţi. 

Astfel de cuantori cum ar fi: "majoritatea", "anumiţi", "mulţi", 
"destui" ş.a. se numesc nonstandard, ei implică cuantorul particular 
"unii" fără să se reducă însă la acesta. Deci propoziţiile în cauză nu pot fi 
246 standardizate. 

“ “ Curioase sunt şi combinaţiile: "destul de mulţi", "există câţiva", 

"numai o parte" care vizează, de asemenea, cantitatea propoziţiilor. 

Propoziţiile universale, ca şi cele particulare, pot fi redate uneori 
cu ajutorul unor expresii temporale: întotdeauna, ori de câte oh, niciodată, 
din când în când ş.a. 

Propoziţia "întotdeauna războaiele produc tragedii" se standar¬ 
dizează prin "Toate războaiele..." Aceasta pentru că expresiile "toţi", 
"toate" se pot referi nu doar la lucrurile care există, ci şi la cele care au 
existat sau vor exista în viitor. Chiar şi în propoziţia "Toţi oamenii sunt 

muritori" noi nu ne referim doar la oamenii care există în momentul de 
faţă, ci şi la oamenii care au existat sau vor exista cândva. 

2) Propoziţii exceptive. Adeseori întâlnim propoziţii de forma 
"Toţi S, cu excepţia lui X, sunt P": Toate metalele cu excepţia mercurului 
sunt solide" Toate capitalele, cu excepţia Bucureştiului, sunt murdare". 
Aceste propoziţii se numesc exceptive. 

Excepţia poate fi o clasă de indivizi sau doar un singur individ. Ea 
poate viza o lege, o normă sau numai o convenţie. De exemplu, "Toate 
maşinile cu excepţia salvării trebuie să oprească la culoarea roşie a 
semaforului" este o excepţie în raport cu norma. Propoziţia "Toate 
metalele cu excepţia mercurului sunt solide" este un alt caz de excepţie - 
excepţie în raport cu legea. 

Standardizarea acestor propoziţii se face, fie prin conjuncţia a 
două propoziţii universale (una afirmativă, alta negativă], fie prin 
conjuncţia unei universale cu o propoziţie singulară. 

Se spune: Toate metalele sunt solide, dar mercurul este lichid"; 
Toţi profesorii sunt reciclaţi, dar niciun profesor de matematică nu este 
reciclat"; Toate păsările zboară, dar pinguinii nu zboară" etc. în aceste 
propoziţii "dar" este o conjuncţie, el înseamnă "şi". 

3) Propoziţii exclusive. Când vrem să accentuăm faptul că 
predicatul se atribuie în exclusivitate obiectelor din sfera subiectului 
folosim propoziţii exclusive de genul "Numai cei care sunt S sunt P": 
"Numai laureaţii la olimpiadele şcolare sunt scutiţi de admitere", "Numai 
românii sunt geniali". 

Şi în acest caz folosim o conjuncţie de două universale: Toţi 
laureaţii sunt scutiţi de admitere şi niciun nelaureat nu este scutit". 

Cuvântul "doar" indică un alt gen de exclusivitate. Când spunem 
"Preşedintele a invitat doar membrii partidului său" înţelegem Toţi 
invitaţii preşedintelui sunt membrii ai partidului său şi niciun nemembru 
al partidului său nu este invitat". Exclusivitatea în astfel de cazuri se redă 
prin conjuncţia dintre o universală afirmativă şi o universală negativă. 

4) Propoziţii implicative . Dacă antecedentul şi consecventul unei 
implicaţii vorbesc despre aceleaşi lucruri, propoziţiile implicative se 
standardizează ca propoziţii universale. Propoziţia "Dacă un animal are 
coadă, atunci el nu este urs" se traduce prin "Niciun urs nu are coadă" 
(sau "nu este animal cu coadă"]. 

Alte cazuri de standardizare se referă la verbul propoziţiilor. Unele 
din aceste verbe se pot înlocui cu "este", respectiv "sunt", deşi, cum am 

văzut, nu orice propoziţie care conţine aceste verbe este neapărat o 
propoziţie de predicaţie. Este important să notăm totuşi că, de multe ori, 
legătura dintre subiect şi predicat se realizează printr-un mod al verbului 
"a avea". Propoziţia "Toate girafele au gâtul lung" poate fi luată ca o 
propoziţie de predicaţie: "Toate girafele sunt animale cu gâtul lung". Aşa 
cum am spus, este greu să facem un inventar complet al tuturor formelor 
de standardizare. 


5.5. Reprezentarea propoziţiilor de 
predicaţie cu ajutorul diagramelor 


Am spus în Introducere că diagramele sunt figuri (scheme) grafice 
cu ajutorul cărora se reprezintă raporturile dintre propoziţii sau 
raporturile dintre termeni în cadrul aceleiaşi propoziţii. Există mai 
multe tipuri de diagrame, însă numai două vor fi folosite în această carte. 

1) Diagrame Euler. Extensiunea subiectului şi a predicatului pot 
fi redate sub forma unor cercuri, astfel că raportul acestor cercuri 
reprezintă raportul celor doi termeni în structura propoziţiei de 
predicaţie. De exemplu, diagramele de mai jos corespund propoziţiei 
universal afirmative. 



în primul caz subiectul este coextensiv predicatului, ca în 
propoziţia 'Toţi oamenii sunt fiinţe raţionale". în al doilea caz, sfera 
subiectului este inclusă în sfera predicatului (exemplu, "Toate cărţile sunt 
publicaţii"). Ambele propoziţii sunt de forma "Toţi S sunt P”. 

Propoziţia universal negativă "Niciun S nu este P" se reprezintă 
prin diagrama: 

Aici subiectul şi predicatul nu au niciun element comun (de 
exemplu, "Niciun pătrat nu este trapez"). 

Particulara afirmativă se redă prin: 


( 3 ) 



în care partea haşurată corespunde acelor lucruri care sunt atât S, cât 
şi P, ca în exemplul "Unii poeţi sunt filosofi". 

în fine, particulara negativă are diagrama 



unde partea haşurată corespunde acelor lucruri care sunt S fără să fie P. 

în cartea sa, Silogistica judecăţilor de predicaţie, Florea Ţuţugan a 
atras atenţia asupra faptului că diagramele Euler nu pot reda com¬ 
plexitatea raporturilor dintre termenii propoziţiilor, că în aceste 
diagrame propoziţiile sunt reduse exclusiv la raporturile de extensiune 
ale termenilor (de aici o serie de limite în abordarea silogisticii). 

Diagrame Venn. în aceste diagrame termenii sunt reprezentaţi 
tot prin clase, dar, spre deosebire de diagramele Euler, aici clasele sunt 
raportate la un univers de discurs (în diagramă universul de discurs 
este reprezentat prin chiar spaţiul dreptunghiului). Raportat la universul 
de discurs, fiecare termen va determina o clasă şi complementara ei. 

Complementara clasei A, notată A, înseamnă clasa acelor lucruri care nu 
aparţin lui A. 



Dacă notăm cu 1 universul de discurs, complementara lui_A se 
poate defini prin 1- A. între A şi A au loc relaţiile: AA = 0 şi A+A = l. 
Aceste relaţii exprimă, în termeni de clase, principiul noncontradicţiei 
şi principiul terţului exclus. 

Termenii S, P din structura propoziţiilor de predicaţie determină 
în universul de discurs patru astfel de clase, şi anume: 

S P = clasa acelor lucruri care sunt atât S, cât şi P. 

S P = clasa acelor lucruri care sunt S, dar nu sunt P. 

S P = clasa lucrurilor care nu sunt 5, dar sunt P. 

S P= clasa acelor lucruri care nu sunt nici S, nici P. 

Reprezentăm aceste clase cu ajutorul următoarei diagrame: 



Se demonstrează uşor că suma (reuniunea) acestor clase dă 1, 
adică universul de discurs: 

SP + SP + SP + SP=SP+(1-S)P + S(1-P) + (1-S)(1-P) 

= SP + P-SP + S-SP+1-P-S + SP 

= 1 . 

Conform diagramelor Venn, cele patru propoziţii de predicaţie pot 
fi interpretate după cum urmează: 

SaP <^>SP=0 (clasa lucrurilor care sunt S, dar nu sunt P este vidă). 

SeP <=> SP = 0 (clasa lucrurilor care sunt şi 5 şi P este vidă). 

SiP <=> SP* 0 (clasa lucrurilor 5P este nevidă). 

SoP <=> 5P* 0 (clasa lucrurilor SP este nevidă). 

Intr-adevăr, a spune că "Toţi S sunt P" este totuna cu a spune că 
"nu există lucruri care să fie S, dar care să nu fie P” (sau "clasa acelor 
lucruri care sunt 5, dar nu sunt P este vidă"). La fel, "Niciun S nu este P" 
se redă prin "Nu există lucruri care să fie şi S şi P" (sau "clasa lucrurilor 
SP este vidă"). 

Particularelor, în schimb, le corespund clase nevide. "Unii S sunt P" 
se interpretează prin "Există lucruri care sunt atât 5, cât şi P", iar "Unii S 
nu sunt P" înseamnă "Există lucruri care sunt5, dar nu sunt P". 

Observăm că în citirea (interpretarea) acestor propoziţii intervin 
clase vide şi nevide. Clasele vide se prezintă haşurat, iar cele nevide se 
marchează cu un asterix (*). 

Conform interpretărilor de mai sus, cele patru propoziţii de 
predicaţie vor avea, în final, următoarele diagrame Venn: 

SaP SeP 


_ SP 

SP = 0 




SP = 0 

SP*0 


SP*0 

Diagramele Venn, ca şi diagramele Euler, reprezintă o primă şi 
foarte simplă interpretare a propoziţiilor de predicaţie cu ajutorul 
claselor. în capitolul următor vom vedea cum se aplică aceste diagrame în 
testarea validităţii inferenţelor. 


5.6. Distributivitatea termenilor în 
propoziţiile de predicaţie 


Termenii propoziţiei - subiectul, respectiv, predicatul - au 
proprietatea de a fi distribuiţi sau nedistribuiţi . Se spune despre un 
termen este distribuit în propoziţie dacă este luat în toată extensiunea 
sa şi este nedistribuit dacă este luat numai după o parte a acesteia. De 
precizat că niciun termen nu este distribuit în sine, ci numai în propoziţia 
din care face parte. 

Unul şi acelaşi termen poate fi distribuit într-o propoziţie şi 
nedistribuit în alta. De exemplu, termenul "om" este distribuit în 
propoziţia "Toţi oamenii sunt muritori" şi nedistribuit în propoziţia "Unii 
oameni sunt talentaţi". Conform principiului noncontradicţiei, un termen 
nu poate fi distribuit şi nedistribuit în acelaşi timp şi sub acelaşi raport. 

Distributivitatea subiectului. Pentru subiect, problema distribu- 
tivităţii este simplă, cuantorul este cel care ne arată dacă termenul subiect 
este sau nu distribuit. Când spunem "Toţi S sunt P " sau "Niciun 5 nu 
este F\ sfera lui S se ia în totalitatea sa, aşa că subiectul aici este distribuit, 
în particulara afirmativă, ca şi în particulara negativă, subiectul este 
nedistribuit întrucât este afectat de cuantorul particular "unii". 

Distributivitatea predicatului . Problema predicatului este ceva 
mai complicată, pentru că, în mod obişnuit, predicatul în propoziţie nu 
este cuantificat. Cum putem noi şti totuşi când este el distribuit şi când 
este nedistribuit? 

Trebuie spus că distributivitatea este o proprietate formală, ea ţine 
de forma propoziţiilor şi nu de conţinutul acestora. în forma "Toţi S sunt 
F\ ca şi în forma "Unii S sunt F\ subiectul acoperă doar o parte din sfera 
predicatului, aşa că în ambele cazuri predicatul este nedistribuit. Este 
drept că în propoziţii ca "Toţi oamenii sunt fiinţe raţionale" sau "Toate 



Logica propoziţiilor de predicaţie 


insectele sunt hexapode" subiectul şi predicatul sunt coextensivi, prin 
urmare, dacă subiectul aici este distribuit, ar trebui ca şi predicatul să fie 
distribuit. Acestea sunt însă cazuri particulare, cazul general este cel în 
care sfera subiectului este inclusă în sfera predicatului şi atunci 
predicatul este nedistribuit (doar o parte din predicat este "acoperită" de 
subiect). 

în universala negativă, ca şi în particulara negativă, subiectul este 
separat de întreaga sferă a predicatului, prin urmare, în ambele cazuri 
predicatul este distribuit. 

în tabelul de mai jos "+" înseamnă distribuit şi nedistribuit. 


f 


Prin urmare, subiectul este distribuit în universale şi nedistribuit 
în particulare, iar predicatul este distribuit în negative şi nedistribuit 
în afirmative. Să mai adăugăm că fiecare dintre propoziţiile SaP, SeP, SiP 
şi SoP îşi are distributivitatea sa, că nu există două astfel de propoziţii 
care să aibă aceiaşi termeni şi aceeaşi distributivitate. 

Distributivitatea termenilor negativi . Se întâmplă uneori ca 
subiectul, respectiv, predicatul logic al unei propoziţii să fie termeni 
negativi. Dacă într-o asemenea propoziţie non-S este distribuit şi P 
nedistribuit, cum vor fi în respectiva propoziţie 5 şi non-P, distribuiţi sau 
nedistribuiţi? 

Nu ştiu ca această problemă să fie discutată în manualele şi 
tratatele noastre de logică cu toate că ea este foarte importantă pentru 
raţionamentele care conţin astfel de propoziţii. 

înainte de a încerca un răspuns, să examinăm câteva cazuri 
particulare. 

Exemplul 1. Fie propoziţia SiP (Unii non-S sunt P). Subiectul propoziţiei 
este non-S şi este nedistribuit (ca subiect de particulară). Dar dacă non-S 
este nedistribuit în propoziţie, cum va fi atunci 5, distribuit sau 
nedistribuit? 

Propoziţia se interpretează prin SP * 0 şi are următoarea 
diagramă Venn: 



s. P 

SaP 

SeP 

SiP 

SoP 

+ 

+ + 

- + 

/"■ 

Pentru că semnul" * ", care înseamnă "nevid" cade în afara terme¬ 
nului 5, acest termen este distribuit fiind vizat în toată extensiunea sa. 

Exemplul 2. Să examinăm acum propoziţia SeP (Niciun S nu este non-P). 
Conform regulii de interpretare, obţinem SP= 0 cu diagrama: 



Această diagramă corespunde propoziţiei .ŞgP (Toţi 5 sunt P), în 
care 5 este distribuit şi P nedistribuit (tot ce este S este în P, însă o parte 
a lui P este în afara lui 5). 

Exemplul 3. Cum sunt 5 şi P din propoziţia SaP (Toţi non-S sunt non-P)? 
Această propoziţie se transcrie prin SP = 0 şi are diagrama: 



Pentru că SP este vidă, înseamnă că tot ce este P este 5, dar există 
S care nu sunt P. Prin urmare, P este distribuit şi S nedistribuit. 

Rezumăm acum cele trei situaţii cu ajutorul următorului tabel: 



S, P, 5, P 

SiP 

Se P 

SaP 

i + + 

+ i i 

+ i i 

i + + 


Prin generalizare putem introduce următoarea regulă: dacă 
non-X\ ntr-o propoziţie este distribuit, atunci X este nedistribuit, şi dacă 
nort-X este nedistribuit, atunci X este distribuit. 

Legile distributivităţii termenilor. Cu ajutorul distributivităţii 
termenilor se formulează două teoreme ale logicii propoziţiilor de 
predicaţie. Prima se referă la deducţie şi spune că într-o inferenţă validă 
(aceasta poate fi un silogism sau o inferenţă imediată oarecare), 
extensiunea termenilor din concluzie nu poate depăşi extensiunea lor din 
premise. Cu alte cuvinte, dacă un termen este distribuit în concluzie, el 
trebuie să fie distribuit şi în premisa care îl conţine; altfel, inferenţa este 
nevalidă. 

Teorema este cunoscută şi sub denumirea de "legea distribu¬ 
tivităţii termenilor". Vom vedea în capitolul IV că teorema (legea) 
distributivităţii termenilor ne poate da o primă şi generală idee asupra 
diferenţei dintre raţionamentele deductive şi cele inductive. 

Cea de-a doua teoremă se referă la echivalenţa propoziţiilor: două 
sau mai multe propoziţii de predicaţie care au acelaşi subiect şi predicat 
sunt echivalente dacă distributivitatea termenilor în propoziţii este aceeaşi. 

De exemplu, în propoziţiile: SaP, SeP, SoP şi SiP intervin termenii 
5, P cu sau fără negaţii, însă distributivitatea lui S şi P este aceeaşi în toate 
propoziţiile: 

S, P 

SaP 

SeP 

SiP 

SoP 

+ 

+ 

+ 

+ 


Având aceiaşi termeni şi aceeaşi distributivitate a termenilor, cele 
patru propoziţii sunt echivalente (aceasta înseamnă că propoziţiile nu 

pot fi decât adevărate împreună sau false împreună şi nu una adevărată 
şi una falsă). 


5.7. Existenţă şi adevăr. Propoziţiile de 
predicaţie în interpretare existenţială 


Cu ajutorul propoziţiilor, noi vorbim despre lucruri existente sad 
presupuse ca existente şi, nu o dată, se întâmplă ca din adevărul 
propoziţiei să tragem concluzii cu privire la existenţa lucrurilor; sau 
invers, din existenţa lucrurilor să tragem concluzii cu privire la adevărul 
propoziţiilor. Adevărul, aşadar, este corelatul logic al existenţei, după cum 
existenţa este corelatul ontologic al adevărului. De altfel, una dintre 
definiţiile aristotelice ale adevărului este formulată în termeni de ceea ce 
este (există) şi ceea ce nu este. 

Aceste corespondenţe logico-ontologice şi-au găsit expresia în 
cunoscuta teză a medievalilor ens et verum convertundur. 

în ce fel vorbesc despre existenţă propoziţiile de predicaţie? Cum 
pot fi interpretate ele existenţial? 

Conform diagramelor Venn, propoziţiile universale neagă exis¬ 
tenţa, în timp ce propoziţiile particulare o afirmă. Am văzut că 
propoziţia "Toţi S sunt P" se traduce prin "Nu există lucruri care să fie 
S şi non-P" sau "Clasa lucrurilor S P este vidă". La fel, propoziţia universal 
negativă "Niciun 5 nu este P" care înseamnă: "Clasa SP este vidă", 
adică "Nu există lucruri care să fie atât 5, cât şi P". 

Atât prima cât şi a doua propoziţie vorbesc despre ceea ce nu 
există, lăsând deschisă problema celor ce există. Spunând că nu există 
lucruri care să fie atât 5, cât şi P, noi nu afirmăm nimic cu privire la 
existenţa, respectiv, nonexistenţa lui 5, această problemă rămâne 
deschisă. La fel în privinţa lui P. 

Cu totul alta este situaţia în cazul propoziţiilor particulare unde 
cuantorul "unii" înseamnă "cel puţin unul". După cum am văzut într-un 
paragraf anterior, propoziţia "Unele planete sunt locuite" se interpretează 
prin "Există ceva (există x ) şi acest ceva este planetă şi este locuită". Mai 
simplu: "Există cel puţin o planetă şi această planetă este locuită". 

Deosebirea este radicală. Propoziţiile universale nu presupun 
existenţa, ele pot fi adevărate şi fără să existe lucrurile la care se referă 
subiectul, respectiv, predicatul logic al propoziţiei, în timp ce propoziţiile 
particulare nu pot fi adevărate dacă aceste lucruri nu există. 

Cineva ar putea obiecta spunând că prin asertarea propoziţiei 
“Toţi grecii sunt oameni" se asertează implicit existenţa grecilor. 

Logic vorbind, lucrurile nu stau în acest fel. 

în primul rând, aici nu este vorba de o singură propoziţie, ci de 
două propoziţii diferite, astfel că, afirmând-o pe prima noi nu o afirmăm, 
prin aceasta, şi pe a doua. Spunând "Toţi grecii sunt oameni" noi nu 
spunem neapărat că există greci, ci doar că dacă cineva (ceva) este grec, 
atunci el este om. "Toţi grecii sunt oameni" şi "Există greci" sunt, prin 
urmare, propoziţii diferite, fără legătură una cu cealaltă. 

Propoziţiile universal-negative se interpretează la fel; "Niciun 
centaur nu este erbivor" devine, conform regulii de interpretare, "Oricare 
ar fi x, dacă x este centaur atunci x este neerbivor". Deşi nu există centauri, 
propoziţia este totuşi adevărată. 

De ce o asemenea propoziţie este adevărată de vreme ce nu există 
centauri? 

Folosindu-ne de proprietăţile implicaţiei am putea spune că în 
propoziţia "dacă x este centaur, x este erbivor", antecedentul "x este 
centaur" devine falsă pentru oricare din valorile lui x. Dar o implicaţie cu 
antecedent fals este adevărată, deci şi propoziţia noastră va fi adevărată 
în ciuda faptului că nu există centauri. 

Propoziţiile universale sunt, în ultimă instanţă, ipoteze despre 
clasele care alcătuiesc subiectul, respectiv, predicatul lor, ipoteze din care 
nu rezultă dacă aceste clase sunt sau nu vide. 

Să luăm principiul inerţiei din fizică: orice corp tinde să-şi păstreze 
starea de mişcare rectilinie şi uniformă sau de repaus relativ atâta timp 
cât asupra lui nu acţionează alte forţe. 

Sub aspect logic, principiul este o propoziţie universal afirmativă, 257 
dar putem noi spune că există lucrurile despre care vorbesc subiectul şi 
predicatul logic al propoziţiei? 

Evident nu, şi cu toate acestea propoziţia este adevărată. Aceasta 
pentru că, aşa cum am mai spus, propoziţia este o ipoteză: dacă asemenea 
corpuri ar exista, atunci ele ar avea comportamentul dinamic descris. 
Obiectul invocat în subiectul propoziţiei este unul ideal, iar noţiunea 
corespunzătoare lui este, de asemenea, o noţiune ideală. 

Toate aceste probleme se pot reformula în teoria supoziţiilor. Pe 
scurt, propoziţia "Există 5" se deduce din particularele SiP şi SoP. Nu se 

deduce, în schimb, din universalele SaP şi SeP. Deci SiP (ca şi SoP) nu 
poate fi adevărată fără să fie adevărată "Există S ”, respectiv, "Există P" care 
sunt, conform definiţiei, supoziţiile ei (supoziţii de existenţă, se înţelege). 
Vom spune atunci că propoziţiile particulare au supoziţii de existenţă în 
timp ce propoziţiile universale nu au asemenea supoziţii. 

Soluţia lui Gh. Enescu. 0 interesantă concepţie în problema 
supoziţiilor de existenţă a formulat logicianul român Gheorghe Enescu 5 . 
El distinge între termenii cu sferă reală ai propoziţiilor, pe care îi notează 
cu S, P, şi termenii cu sferă vidă, notaţi S 0 , P 0 . Combinându-se, aceşti 
termeni formează patru mari grupe de termeni: (5, P), (S 0 , P), (5, P 0 ), 
(5 0 , P 0 ). Corespunzător, vor exista patru tipuri propoziţionale: 

• Propoziţii cu subiect şi predicat real ( Toate balenele sunt 
mamifere, Unii tineri nu sunt fumători). 

• Propoziţii cu subiect vid şi predicat nevid ( Unii zei sunt bipezi, 
Toţi extratereştrii sunt violenţi). 

• Propoziţii cu subiect nevid şi cu predicat vid [Unii oameni sunt 
nemuritori, Unii cai sunt centauri). 

• Propoziţii cu subiect şi cu predicat vid [Toţi zeii sunt veşnici, 
Unii atlanţi sunt venusieni). 

Pentru că fiecare grupă conţine patru propoziţii vor fi, în total, 
16 asemenea propoziţii. Mai departe, Enescu împarte aceste propoziţii 
în trei grupe, după cum urmează: 1) propoziţii nevide (prima categorie), 
2) propoziţii semivide (categoria a doua şi a treia) şi 3) propoziţii vide 
(categoria a patra). 

Indiferent de tipul lor, propoziţiile de predicaţie se transcriu în 
limbajul logicii predicatelor prin regulile cunoscute: 

(1) "Toţi S sunt P” = "Oricare ar fi x, dacă S(x) atunci P[xŢ; 

(2) "Niciun 5 nu este P" = "Oricare ar fi x, dacă S(x), atunci P(x); 

(3) "Unii 5 sunt F' = "Există x astfel că S(x) şi P(x)"; 

(4) "Unii S nu sunt P" = "Există x astfel că S(x) şi P(x). 


5 Vezi studiile lui Observaţii asupra unor probleme controversate ale logicii contem¬ 
porane şi Patru probleme ale logicii moderne în Paradoxuri, Sofisme, Aporii, Editura 
Tehnică, Bucureşti, 2003, pp. 275, 342. 

Noţiunea de adevăr pentru propoziţiile simple şi compuse este 
precizată de Gh. Enescu prin două definiţii: 

Definiţia 1. 0 propoziţie elementară este adevărată dacă are loc 
starea de fapt atomară descrisă de ea. 

Definiţia 2. 0 propoziţie compusă este adevărată dacă are loc 
starea de fapt moleculară descrisă de propoziţie (de exemplu, conjuncţia 
stărilor de fapt atomare este o stare de fapt moleculară; la fel implicaţia 
stărilor atomare, disjuncţia lor etc.). 

Conform celor două definiţii, propoziţiile vide şi semivide nu pot 
fi adevărate întrucât nu există stările de fapt (atomare sau moleculare) 
corespunzătoare lor. Din acelaşi motiv, ele nu pot fi nici false (ar însemna 
ca negaţiile lor să fie adevărate). 

Voi numi interpretarea lui Gh. Enescu, interpretarea semantică a 
propoziţiilor de predicaţie pentru a o deosebi de interpretarea Venn 
prezentată la început. între cele două interpretări diferenţele sunt 
destul de mari. în interpretare Venn, propoziţiile: Toţi centaurii sunt 
erbivori", "Toţi zeii sunt veşnici" etc. sunt adevărate, în timp ce în 
interpretare semantică, propoziţiile nu sunt nici adevărate, nici false. 

Cum este atunci propoziţia "Unii zei nu sunt veşnici", negaţia 
propoziţiei "Toţi zeii sunt veşnici"? 

în interpretare Venn, propoziţia este falsă, în schimb, în 
interpretare semantică, ea nu este nici adevărată nici falsă. 

Relativ la propoziţiile de predicaţie astfel înţelese, Enescu pune 
două probleme: i) problema echivalenţei propoziţiilor şi ii) problema 
implicării, respectiv, inferării lor. Soluţia celor două probleme este 
conţinută în următoarele teoreme: 

Teorema 1. Dacă termenii 5, P sunt vizi, atunci raporturile din 
pătratul logic sunt anulate (raporturile dintre propoziţiile vide sunt, la 
rândul lor, vide). 

Teorema 2. Dacă propoziţiile sunt semivide relativ la acelaşi 
termen, atunci propoziţiile afirmative sunt false, iar cele negative 
adevărate. 

Teorema 3. Dacă în (1) - (4) introducem operatorii &, v, V, 3 
ca simple prescurtări pentru expresiile din limbajul natural, atunci 
obţinem echivalenţele: 

Toţi S sunt P = Vx (Sx -> Px), 

Niciun S nu este P = Vx (Sx Px), 

Unii 5 sunt P = 3x (Sx & Px), 

Unii S nu sunt P= 3x (Sx & Px). 

Teorema 4. Dacă în (l)-(4) operatorii &, v, V, 3 au 
semnificaţia lor logico-matematică obişnuită, în locul echivalenţelor de 
mai sus obţinem implicaţiile: 

Toţi S sunt P -» Vx (Sx -> Px), 

Niciun 5 nu este P —> Vx (Sx —> Px), 

Unii 5 sunt P -> 3x (Sx & Px), 

Unii S nu sunt P ^ 3x (5x & Px). 

Teorema 5. Dacă o propoziţie este semividă, atunci conversa ei va 
fi de asemenea semividă. 

Interpretarea lui Gh. Enescu este construită, mai corect spus 
subsumată, teoriei adevărului corespondenţă, însă, din câte putem 
observa, ea se abate de la interpretarea prin diagrame Venn. Interesant 
este că pentru propoziţiile vide, Enescu admite ceva de genul "nici 
adevărat, nici fals", ceea ce ar putea sugera o abordare în maniera logicii 
polivalente. 

Probleme speciale ridică, iarăşi, propoziţiile singulare. Conform 
cu principiul ontologic, dacă o propoziţie singulară este adevărată, atunci 
există obiectul pe care îl denotă sau la care se referă subiectul logic al 
propoziţiei. Ştiind că propoziţia "Socrate a băut cucută" este adevărată, 
2 £q noi ştim că a existat un individ cu numele de "Socrate". 

' Totuşi, unele propoziţii ridică probleme şi în acest caz. Propoziţia 

"Pegas nu există", de exemplu, s-ar putea reda prin "Pegas este 
nonexistent”. Fiind adevărată ar trebui, conform principiului ontologic, 
admisă existenţa referentului numelui Pegas, referent care nu există. 

Problema era cunoscută din antichitate, însă, cu toată simplitatea 
ei, nici astăzi nu dispunem de o rezolvare unanim acceptată. 

Una dintre soluţii, de pildă, consideră existenţa ca predicat de 
predicate şi nu ca predicat de lucruri individuale (anticipată de Kant, 
această concepţie şi-a găsit dezvoltarea la Frege, dar mai ales la Russell). 

Pentru mulţi autori existenţa nu este doar o proprietate de 
predicate, ci şi o proprietate a lucrurilor. 6 "Socrate există", de exemplu, 
s-ar traduce p rin “3x (x = Socrate)", iar "Pegas nu există" prin 
“3x (x = Pegas)" sau "Vx (x * Pegas). 

Este drept că în aceste transcrieri nu avem de-a face cu conceptul 
de existenţă, ci un unul înrudit - conceptul identic cu ceva ce există 
(primul caz) şi diferit de orice există (al doilea). 

Să mai notăm că aceleaşi probleme se pot formula şi în termeni 
de lumi posibile. Propoziţia "Unii zei sunt răzbunători" interpretată prin 
"Există ceva care este zeu şi răzbunător" este falsă în lumea noastră, dar 
este adevărată într-o altă lume posibilă, să zicem în lumea descrisă de 
Homer (vezi ontologia logicii formale). 


5.8. Pătratul logic al opoziţiilor 


1. Raporturile de opoziţie ale propoziţiilor. 

Ne-am confruntat până acum cu două mari raporturi logice dintre 
propoziţii - implicaţia şi echivalenţa. Din logica tradiţională s-au păstrat 
şi aşa-numitele raporturi sau relaţii de opoziţie. Vom vedea imediat că şi 
aceste opoziţii se definesc până la urmă tot prin implicaţie şi echivalenţă. 

Ce sunt, mai întâi, aceste opoziţii? 

Două propoziţii de predicaţie sunt în raport de opoziţie dacă au 
acelaşi subiect şi acelaşi predicat, dar diferă prin: 1) calitate, 2) cantitate, 
3) atât prin calitate, cât şi prin cantitate. 

Pentru a face cât mai intuitive aceste raporturi ne vom folosi de 
figura de mai jos în care sunt date elementele structurale ale propoziţiilor 
de predicaţie: 


Toţi 

6 Am abordat aceste probleme în studiul meu Conceptul de existenţă, voi. Logică şi 
ontologie (ed. I. Lucica şi C. Grecu), Editura TREI, Bucureşti, 1999, p. 363. 

Cele două diagonale delimitează un "spaţiu logic" propriu fiecărei 
propoziţii în parte: 



Unii 



Axa orizontală reprezintă cantitatea propoziţiilor, iar cea verticală 
calitatea (cele patru propoziţii de predicaţie sunt simetrice două câte 
două). Prin juxtapunerea celor patru figuri obţinem patru categorii mari 
de raporturi de opoziţie. 


1) Opoziţia dintre SaP şi 5/P, respectiv SeP şi SoP : 
Toţi Toţi 



Unii Unii 



3) Opoziţia dintre SiP şi SoP : 


c 

3 

co 



G 

3 


3 

2 


Unii 

4) Opoziţia dintre SaP şi SoP, respectiv, SeP şi S/P: 
Toţi Toţi 



Partea haşurată corespunde elementului comun din structura 
propoziţiilor, iar cea nehaşurată este partea prin care propoziţiile se 
opun. între SaP şi SoP, respectiv, SeP şi SiP opoziţia este totală, 
propoziţiile diferă atât prin calitate, cât şi prin cantitate. Toate celelalte 
sunt opoziţii parţiale. 

2. Pătratul opoziţiilor. 

Aceste opoziţii în calitate şi cantitate se răsfrâng asupra 
raporturilor de adevăr ale propoziţiilor, raporturi pe care le putem defini 
după cum urmează: 

• Raport de subalternare. Are loc între propoziţiile universale şi 
propoziţiile particulare de aceeaşi calitate, deci între SaP şi SiP şi între 
SeP şi SoP. Propoziţiile pot fi împreună adevărate şi împreună false, şi nu 
una adevărată şi alta falsă. Mai exact, adevărul lui SaP implică adevărul lui 
SiP şi falsul lui SiP implică falsul lui SaP (analog pentru SeP şi SoP). 
Simbolic: SaP -> SiP, SiP ~ SaP, respectiv SeP -> SoP şi SoP -> SeP. 

• Raport de contrarietate. Are loc între universalele de calitate 
opusă. Propoziţiile pot fi false, dar nu pot fi adevărate împreună 
(adevărul uneia implică falsul celeilalte): SeP -> ~ SaP şi SeP -> ~ SaP. 

• Raport de subcontrarietate. Are loc între particularele de calitate 263 
opusă. Propoziţiile pot fi împreună adevărate, dar nu pot fi împreună false 
(falsul uneia implică adevărul celeilalte): ~ S/P —> SoP şi ~ SoP —> S/P. 

• Raport de contradicţie. Acest raport are loc între universalele 
şi particularele de calitate opusă. Propoziţiile nu pot fi nici adevărate, 
nici false împreună. 

în acest raport o propoziţie este echivalentă cu negaţia celeilalte. 

SaP = ~ SoP şi SeP= ~ S/P (sau SoP = ~ SaP şi S/P = ~ SeP). 

împreună, aceste raporturi formează o structură formală 
cunoscută sub numele de pătrat logic sau pătratul logic al opoziţiilor. 

SaP 


Contrarietate 


SeP 



on 
c 
cr 


SoP 


3. Generalizări în raport cu pătratul opoziţiilor. 

Ca şi grupul din matematică, pătratul logic este o structură formală 
extrem de generală, el provine din logica propoziţiilor de predicaţie, însă 
raporturile lui pot fi identificate în mai toate disciplinele şi teoriile logicii 
simbolice. Prin urmare, putem defini această structură formală în general, 
definiţie pe care o vom particulariza, apoi, în diferite domenii. 

Fie K o mulţime compusă din propoziţiile X, Y, Z, W între care au 
loc relaţiile: 


R x : X-> Y; Z -> W (subalternare) 

R 2 : X-> ~ Z; Z -> ~ X (contrarietate) 

R 3 :~ y(subcontrarietate) 

R^:X= ~ W) Z = ~ Y (contradicţie) 

Sistemul S = {K, R x - J? 4 } este un pătrat logic, 
în tabelul de mai jos sunt date câteva particularizări ale acestei 
definiţii generale. 



X 

Y 

Z 

W 

Pl 

SaP 

SiP 

SeP 

SoP 

■a 

P&Q 

PvQ 

P/Q 

PIQ 

Bl 

P-><2 

Q^P 

~{P -* Q) 

~K? -> P) 

Bl 

VxF(x) 

3xF[x) 

Vx ~F(x) 

3 x~F(x) 

ia 


3x(Fx & Gx) 

Vx(Fx — > ~Gx) 

3x(Fx & ~Gx) 

E9 

Lp 

Mp 

up 

Qp 

P x este pătratul logic al propoziţiilor de predicaţie pe care tocmai 
l-am discutat; P 2 şi P 3 sunt structuri de pătrat definite în logica propo¬ 
ziţiilor; P 4 şi P 5 sunt structuri de pătrat specifice logicii predicatelor, 
în fine, P 6 este pătratul logic al modalităţilor despre care urmează să 
discutăm chiar în acest capitol. 


4. Pătratul opoziţiilor în interpretare existenţială. 

Să revenim la pătratul logic al propoziţiilor de predicaţie. între¬ 
barea este: mai sunt valabile raporturile acestui pătrat dacă propoziţiile 
sunt interpretate existenţial? 

Răspunsul este negativ pentru că: 

• Propoziţiile SaP şi SiP, respectiv, SeP şi SoP nu mai sunt în raport 
de subalternare. Dacă nu există marţieni, propoziţia "Toţi marţienii sunt 
paşnici" este adevărată, iar "Unii marţieni sunt paşnici" este falsă. 
Acelaşi lucru este valabil şi pentru propoziţiile negative. 

• Propoziţiile SaP şi SeP nu mai sunt contrare. Neexistând 
marţieni, propoziţiile "Toţi marţienii sunt paşnici" şi "Niciun marţian nu 
este paşnic" sunt împreună adevărate. 

• Propoziţiile SiP şi SoP nu mai sunt subcontrare. Propoziţiile 
"Unii marţieni sunt paşnici" şi "Unii marţieni nu sunt paşnici" sunt 
împreună false. 

Aşadar, în interpretarea existenţială din pătratul logic rămân doar 
raporturile de contradicţie (propoziţiile SaP şi SeP sunt adevărate, iar SiP 
şi SoP false). 


5.9. Propoziţiile de predicaţie în 
concepţia lui FI. Ţuţugan 

Logicianul român Florea Ţuţugan a studiat propoziţiile de 
predicaţie folosind un raport semantic special bazat pe raporturile logice 
ale termenilor. El a observat, de pildă, că propoziţia universal afirmativă 
"Toţi S sunt P" este adevărată în două cazuri: 1) când S este inclus în P, ca 
în propoziţia "Toţi oameni sunt fiinţe bipede", şi 2) când S este identic cu 
P, ca în propoziţia "Toţi oamenii sunt fiinţe raţionale". Practic, între 
propoziţia "Toţi oamenii sunt fiinţe bipede" şi propoziţia "Toţi oamenii 
sunt fiinţe raţionale" nu există diferenţă de formă cu toate că în prima 

propoziţie subiectul este coextensiv predicatului, iar în a doua, subiectul 
este doar subordonat predicatului. 

Prin urmare, forma “Toţi 5 sunt P" exprimă disjuncţia raporturilor 
de identitatea şi subordonare a termenilor (vezi diagramele Euler). 

Ce raporturi sau disjuncţii de raporturi între termeni sunt proprii 
celorlalte propoziţii de predicaţie? Aceasta este întrebarea. 

Diagramele Euler nu ne pot ajuta în rezolvarea problemei din 
simplul motiv că nu reproduc întreaga gamă a raporturilor dintre termeni 
şi, în plus, nu au capacitatea să reproducă raporturile dintre negaţiile 
termenilor. Ştim, de exemplu, care sunt raporturile dintre 5 şi P specifice 
propoziţiei “Toţi S sunt P", dar ce raporturi determină această propoziţie 
între termenii S şi P? 

Concluzia autorului este că, mai înainte de a studia raporturile 
logice ale propoziţiilor, trebuie cunoscute foarte bine raporturile terme¬ 
nilor în general, fiecare propoziţie exprimând o anume disjuncţie de 
asemenea raporturi. 

In Silogistica judecăţilor de predicaţie, Ţuţugan reia ideea unuia 
dintre studiile lui mai vechi şi identifică şapte raporturi posibile ale 
termenilor pe care le numeşte “raporturi unice şi bine determinate". Din 
păcate, terminologia autorului, ca şi simbolistica folosită de el, sunt 
greoaie şi destul de neobişnuite, de aceea scrierile lui nu sunt foarte 
accesibile începătorului. 

Dată fiind importanţa acestor cercetări, redau câteva din 
rezultatele obţinute de FI. Ţuţugan în logica propoziţiilor de predicaţie 
folosind, pe cât posibil, terminologia logicii actuale. 

Fie doi termeni generali S, P şi negaţiile acestora 5, P. Există, după 
FI. Ţuţugan, şapte raporturi posibile ale acestor termeni, şi anume: 

I. Identitate: S = P,S = P 

II. Subordonare : 5cP,PcS 

III. Supraordonare : Pc5,5cP, 

IV. Contradicţie: S - P,J = P,_ 

V Contrarietate :5cP,Pc5, 

VI. Subcontrarietate: SczP, PaS, 

VIL încrucişare: S n P,S n P. 


Este interesant că raporturilor în extensiune ale termenilor, 
autorul le asociază raporturi de intensiune corespunzătoare. De pildă, 

identităţii (raport între extensiuni) îi corespunde echivalenţa (raport 
între intensiuni). Subordonarea (raport de extensiune) se traduce în 
intensiune prin “implicaţie strictă directă" (terminologia autorului), iar 
supraordonarea prin “implicaţie strictă inversă". Contrarietăţii îi cores¬ 
punde ca raport de intensiune “excluderea strictă necontradictorie", 
iar încrucişării “indiferenţa implicativă". 

După ce clarifică aceste probleme, Ţuţugan arată ce disjuncţii pot 
fi stabilite între cele şapte relaţii unice şi bine determinate. 

Un calcul simplu arată că există, în total, 120 de asemenea 
disjuncţii, însă nu toate sunt relevante pentru studiul propoziţiilor de 
predicaţie. 

Aici apare un prim element de noutate în logica lui Ţuţugan 
datorat asocierii propoziţiilor de predicaţie cu anume disjuncţii de 
raporturi între termeni. în opinia lui, aceste disjuncţii sunt responsabile 
de echivalenţele propoziţiilor ca şi de raporturile inferenţiale ale 
acestora. 

lată cele patru propoziţii de predicaţie şi disjuncţiile lor specifice: 

Toţi 5 sunt P Niciun S nu este P 

I sau 11 IV sau V 


Unii S sunt P Unii S nu sunt P 

1 sau 11 sau 111 sau VI sau VII 111 sau IV sau V sau VI sau Vil 

Din câte observăm, propoziţiile universale A şi E sunt dublu 
indeterminate cuprinzând fiecare disjuncţia a două raporturi unice şi 
bine determinate, în timp ce particularele I şi 0 sunt quintuplu 
indeterminate, având fiecare asociată o disjuncţie de cinci raporturi. 
Concret: 


• Propoziţia "Toţi S sunt P" înseamnă: 

“5 = P sau S c F\ respectiv, “5 = P sau P c 5". 

• Propoziţia “Niciun S nu este F } înseamnă: 

“5 = P sau S c F\ respectiv, “S = P sau P c 5”. 

• Propoziţia "Unii 5 suntP" înseamnă: 

"5 = P sau S czP sau PczS sau S a P sau S n F\ respectiv, "5 = P 
sau Pc5 sau S c Psau P c Ssau S n F\ 

• Propoziţia "Unii S nu sunt P" înseamnă: 

"P c S sau S = P sau S c P sau 5cP sau S n P", respectiv, "5 c P 
sau 5 = Psau Pc5sau P c Ssau 5nP". 

Observăm, de asemenea, că disjuncţia propoziţiei SaP este 
cuprinsă în disjuncţia propoziţiei SiP, dar este complementară disjuncţiei 
aferente lui SoP. Analog pentru SeP şi SiP . în general, propoziţiile 
afirmative conţin raportul de identitate şi exclud contradicţia, iar propo¬ 
ziţiile negative conţin contradicţia şi exclud identitatea. Particularele 
cuprind obligatoriu încrucişarea, iar universalele, identitatea şi una 
dintre subordonări. 

Două propoziţii caracterizate prin disjuncţia aceloraşi raporturi 
sunt echivalente între ele. Este un prim rezultat al logicii lui FI. Ţuţugan, 
însă, până să ajungem la aceste probleme se impune o altă observaţie: 
pe lângă disjuncţiile propoziţiilor 4, E, /, 0, propoziţii din "prima grupă" 
cum le numeşte FI. Ţuţugan, există şi o a doua grupă formată din 
propoziţiile A', E / , V , (/. Acestea sunt propoziţiile de predicaţie A, E, /, 0 cu 
termeni negativi. _ 

Propoziţia A este propoziţia "Toţi 5 sunt P", /' este propoziţia 
"Unii S sunt P” şi aşa mai departe. Cele patru propoziţii îşi au disjuncţiile 
lor proprii, respectiv: 

Toţi S sunt P Niciun S nu este P 

I sau 111 IV sau VI 

Unii S sunt P Unii S nu sunt P 

1 sau 11 sau 111 sau V sau VII 11 sau IV sau V sau VI sau Vil 


Având în vedere că propoziţiile care desemnează aceleaşi 
disjuncţii de raporturi unice şi bine determinate sunt echivalente 
între ele, putem determina clasele de echivalenţă pentru fiecare 
propoziţie în parte. 


Propoziţia A 

a) Toţi S sunt P, 

b) Niciun S nu este non P, 

c) Toţi non P sunt non 5, 
cQ Niciun non P nu este S. 


Propoziţia E 

a) Niciun S nu este P, 

b) Toţi S sunt non P, 

c) Niciun P nu este 5, 

d ) Toţi P sunt non S. 

Propoziţia / 

a) Unii S sunt P, 

b ) Unii S nu sunt non P, 

c) Unii P sunt S, 

d) Unii P nu sunt non S. 

Propoziţia A 

a ) Toţi non 5 sunt non P, 

b) Niciun non S nu este P, 

c) Toţi P sunt S, 

d ) Niciun P nu este non S. 

Propoziţia /' 

a) Unii non 5 sunt non P, 

b) Unii non 5 nu sunt P, 

c) Unii non P sunt non S, 

d) Unii non P nu sunt 5. 


Propoziţia O 

a) Unii S nu sunt P, 

b ) Unii S sunt non P, 

c) Unii non P nu sunt non 5, 

d) Unii non P sunt 5. 

Propoziţia E' 

a) Niciun non S nu este non P, 

b) Toţi non 5 sunt P, 

c) Niciun non P nu este non S, 

d) Toţi non P sunt 5. 

Propoziţia O' 

a) Unii non S nu sunt non P, 

b ) Unii non S sunt P, 

c) Unii P nu sunt S, 

d) Unii P sunt non S. 


Propoziţiile care aparţin aceleiaşi clase sunt echivalente între ele. 

Conform definiţiei judecăţii pe care am dat-o la începutul acestui 
capitol, vom spune că fiecare clasă corespunde unei judecăţi anume, 
deci există 32 de propoziţii care exprimă, în total, 8 judecăţi. 

în maniera de notare adoptată, /f(7), de exemplu, este judecata 
exprimată de propoziţia "Unii 5 sunt P" şi de toate propoziţiile logic 
echivalente cu ea. Aceleaşi raporturi logice care există între judecăţi 
vor exista şi între propoziţiile care exprimă respectivele judecăţi. 

Revenind la echivalenţele acestor propoziţii, logica tradiţională 
le-a studiat numai în legătură cu inferenţele imediate, însă la FI. Ţuţugan 
ele au o cu totul altă pondere. Metoda lui, de inspiraţie logic-semantică, 
i-a permis nu doar reconstrucţia silogisticii, ci şi o nouă perspectivă 
asupra inferenţelor imediate şi, bineînţeles, asupra altor probleme ale 
logicii formale. 

Acestea sunt echivalenţele propoziţiilor din prima grupă, însă, 
în logica lui Ţuţugan, la fel de importante sunt şi echivalenţele din cea 
de-a doua grupă (grupa propoziţiilor cu termeni negativi), precum şi 
raporturile reciproce ale propoziţiilor din cele două grupe. 

Soluţia lui Ţuţugan, singura existentă până la această dată, are la 
bază următoarele definiţii formulate de autor în termenii relaţiilor sale 
"unice şi bine determinate": 

Definiţia 1. Două propoziţii sunt echivalente atunci când repre¬ 
zintă disjuncţia aceloraşi raporturi unice. 

Definiţia 2.Două propoziţii sunt în raport de contradicţie dacă nu 
conţin nicio relaţie unică în comun, iar suma celor pe care le conţin este 
egală cu toate cele şapte relaţii unice şi bine determinate [fiecare 
propoziţie cuprinde relaţiile pe care nu le conţine cealaltă propoziţie). 

Definiţia 3. 0 propoziţie P implică propoziţia Q dacă disjuncţia lui 
Q conţine toate raporturile pe care le conţine disjuncţia lui P şi conţine cel 
puţin o asemenea relaţie în plus. Cele două propoziţii sunt în raport de 
supraalternare, respectiv, subalternare. 

Definiţia 4. Două propoziţii sunt în raport de contrarietate dacă 
nu au nicio relaţie în comun, dar suma lor nu echivalează cu cele şapte 
raporturi unice şi bine determinate. 

Definiţia 5. Două propoziţii sunt în raport de subcontrarietate 
dacă posedă cel puţin o relaţie ireductibilă în comun, fiecare conţine cel 
puţin o relaţie în plus faţă de cealaltă, iar suma componentelor lor 
echivalează cu cele şapte raporturi unice. 

Definiţia 6. Două propoziţii sunt independente logic (sau 
indiferente implicativ ) dacă posedă cel puţin o relaţie în comun, fiecare 
conţine o relaţie în plus faţă de cealaltă, iar suma lor nu echivalează cu 
270 cele şapte raporturi unice. 

Aplicând aceste definiţii celor două grupe de propoziţii, Ţuţugan 
ajunge la următoarele raporturi ale pătratului logic: 

• Contradicţie: (A, O), (E, I), (A', 0'), (E', I'). 

• Contrarietate: (A, E), (A, E'), (A', E), (A', E'). 

• Subcontrarietate: (I, 0), (I, 0'), (I', 0), (f, 0'). 

• Subalternare: (A, I), (A, I'), (A', I), (A', I'), (E, 0), (E, 0'), (E', 0), 

(E',0'). 

• Supraalternare: (I, A), [I, A'), (I', A), (T, A'), (O, E), (O, E'), (O', E), 

(O', E'). 

• Indiferenţă: (A, A'), (E, E'), (A, O'), (A', O), (E, I'), (E', I), (I, I') şi 

( 0 , 0 '). 

Cu aceasta am determinat toate opoziţiile posibile ale propoziţiilor 
de predicaţie. Observăm că faţă de raporturile tradiţionalului pătrat 
logic au apărut acum o serie de raporturi noi care întregesc tabloul 
general al opoziţiilor logice. De pildă, contradicţia nu are loc numai 
între A şi 0, respectiv, între E şi /, cum ştiam din logica clasică, ci şi 
între A' şi 0', respectiv, E ' şi 0'. 

Surprize mari aduce şi subalternarea. Propoziţia A subalternează 
nu doar propoziţia /, ci şi pe /', iar A' o subalternează nu doar pe /', ci şi 
pe /. La fel, în ce priveşte propoziţiile negative. 

Curios este că între A şi 0', E şi /', A' şi I, E f şi 0 nu există nicîun 
fel de opoziţie, aceste propoziţii sunt indiferente implicativ: La fel 
propoziţiile I şi /', respectiv, 0 şi 0'. Neavând raporturi implicattive, 
între aceste propoziţii nu vor exista nici raporturi inferenţîale. 

6.1. Conceptul de modalitate. 
Aspecte generale 


Am spus încă din Introducere că rostul principiilor logice este şi 
acela de a produce diferite simplificări (idealizări). De pildă, simplificarea 
produsă de principiul terţului exclus constă în faptul că, potrivit 
principiului, propoziţiile sunt împărţite în două mari clase - clasa 
propoziţiilor adevărate şi clasa propoziţiilor false. 0 propoziţie aparţine 
obligatoriu uneia dintre clase, este exclusă a treia posibilitate. 

La o privire mai atentă ne dăm seama că realitatea logică este mult 
mai complexă şi că nu orice propoziţie este fie adevărată* fie falsă. 

Nici chiar propoziţiile adevărate nu sunt adevărate toate în acelaşi 
fel. Unele sunt adevărate, dar ar putea fi foarte bine şi false; altele, în 
schimb, sunt adevărate şi nu pot fi decât adevărate. Pentru a lămuri 
chestiunea să luăm câteva exemple: 

1) Timişoara este cel mai mare oraş din vestul României. 

2) Toţi celibatarii sunt necăsătoriţi. 

3) în anul 2150 România va fi o mare democraţie. 

4) Orice număr par mai mare ca doi este suma a două numere 
prime. 

Propoziţiile 1) şi 2) sunt ambele adevărate, însă adevărul lor nu 
este de acelaşi fel. Despre propoziţia 1) se spune că est efactual adevărată, 
în timp ce 2) este necesar sau logic adevărată. 

Adevărul primei propoziţii se întemeiază pe corespondenţa cu 
realitatea, o realitate care, în timp, se poate modifica. Deşi adevărată în 
prezent, s-ar putea cândva ca propoziţia să nu mai fie adevărată. 

Şi a doua propoziţie corespunde realităţii numai că, indiferent cum 
se modifică această realitate, propoziţia rămâne mereu adevărată. 
Adevărul ei se datorează înţelesului termenilor care o compun, iar 
corespondenţa cu realitatea este consecinţa modului în care se 
raportează între ei aceşti termeni. Propoziţia din aritmetică "7 + 5 = 12" 
(exemplul lui Kant) este, de asemenea, necesară. 

Negaţia unei propoziţii factual adevărate este factual falsă, iar 
negaţia unei propoziţii necesar adevărate este necesar falsă (ea este, fie 
o contradicţie, fie o propoziţie care implică o contradicţie). 

Propoziţia 3) se referă la evenimente viitoare şi contingente gen 
"Mâine va fi o bătălie navală" (exemplul lui Aristotel). Considerată astăzi, 
propoziţia nu este nici adevărată, nici falsă, ci doar posibilă. 

în fine, propoziţia 4) s-ar putea să fie adevărată, însă, pentru că nu 
a fost încă demonstrată, vom spune despre ea că nu este cunoscută ca 
adevărată. în aceeaşi situaţie se găsea până nu de mult Marea teoremă a 
lui Fermat, care, după demonstraţia lui Andrew Wills (1992) a devenit 
un adevăr matematic cunoscut. 

Exemplele pe care le-am enumerat, şi lista ar putea continua încă, 
ne obligă să introducem în raport cu adevărul şi falsul o serie de nuanţări: 
necesar adevărat, posibil adevărat, cunoscut ca adevărat, necunoscut, 
adevăr cert, incert şi multe altele. 

Aceste expresii se numesc în logică "modalităţi", iar propoziţiile 
care conţin astfel de modalităţi fac obiectul logicii modale. 

Există în momentul de faţă mai multe tipuri de modalităţi pe care 
le putem grupa în câteva categorii mari: 

Modalităţi aletice: necesar, posibil, contingent şi imposibil. 

Modalităţi deontice: obligatoriu, permis, interzis, indiferent. 

Modalităţi temporale: temporar, permanent, mereu, niciodată etc. 

Modalităţi epistemice: cunoscut, necunoscut, verificat, îndoielnic etc. 

Modalităţi existenţiale: existent, nonexistent, vid, real, potenţial etc. 273 

Modalităţi probabiliste: probabil, improbabil, cert, incert etc. 

Modalităţi doxastice: cred, mi se pare, sunt convins etc. 

Logica modală (ca disciplină) cuprinde: logica (teoria) modali¬ 
tăţilor aletice, logica deontică, logica temporală, logica epistemică, logica 
existenţială, logica probabilistă, logica doxastică şi probabil că lista 
trebuie să rămână deschisă. Se înţelege că nu toate aceste "logici" sunt 
independente şi nici la fel de elaborate (de referinţă este logica 
modalităţilor aletice, ea constituie "nucleul" logicii modale). 

6.2. Modalităţi aletice 


în limba greacă "aletheia" înseamnă adevăr, deci "modalităţi 
aletice" înseamnă "modalităţi ale adevărului". 

Cele mai importante modalităţi aletice sunt cele deja introduse - 
necesar, posibil, imposibil şi contingent - pentru desemnarea cărora 
vom folosi de aici înainte notaţiile: L (necesar), M (posibil), U (imposibil), 
şi Q (contingent). 

Discuţiile despre modalităţi încep în antichitate, Aristotel fiind 
autorul primului sistem de logică modală - silogistica modală. 

lată câteva dintre definiţiile aristotelice mai importante date 
modalităţilor: 

Ceea ce nu poate fi altfel decât este, îl numim necesar. 7 


Posibilul însă - contrariul imposibilului - se iveşte atunci când 
contrariul său nu este în chip necesar fals. 8 


Imposibilul este lucrul al cărui contradictoriu este în chip necesar 
adevărat 9 . 


Expresia a fi contingent (posibil) se spune în două moduri. într-un 
prim sens este ceea ce se întâmplă cel mai des şi este lipsit de 
necesitate (...). în alt sens, posibilul (contingentul) este nedetermi¬ 
natul, ceea ce poate fi în acelaşi timp astfel şi altfel: de exemplu, a 
merge pentru un animal, sau încă, ca un cutremur să se producă în 
timpul mersului său, sau, într-un chip mai general, ceea ce se întâmplă 
prin hazard 10 . 

Ceea ce observăm din examinarea acestor definiţii aristotelice ale 
74 modalităţii (plus multe altele pe care nu le-am menţionat aici) este că: 

1) Aristotel nu distinge întotdeauna aspectul logic de aspectul 
ontologic al modalităţii. Posibilul logic, de exemplu, se referă la adevărul 
propoziţiilor, el înseamnă "posibil adevărat", în timp ce posibilul ontologic 
se referă la lucruri sau la existenţă, în general. Or, proprietăţile celor 


7 Aristotel, Metafizica , p. 168. 

8 Ibid., p. 185. 

9 Ibid., p. 184-185. 

10 Aristotel, Analitica primă, în Organon II, p. 48. 

două forme de posibil nu sunt aceleaşi, şi chiar dacă ar fi, distincţia 
tot trebuie făcută. 

2) Nici aici, nici în alte contexte, Aristotel nu distinge posibilul de 
contingent (întâmplător) de unde impresia că la Aristotel apar patru 
denumiri şi nu patru modalităţi, că numărul modalităţilor este de fapt 
trei (este o problemă asupra căreia voi reveni). 

în orice caz, problema modalităţii îl preocupă în cel mai înalt pe 
Aristotel, şi nu numai pe el. Preocupări pe linia înţelegerii modalităţilor 
întâlnim şi la megarici. De pildă, definiţiile date de Diodorus Cronus 
modalităţilor angajează factorul timp, ele premerg logicii temporale de 
astăzi: 


Posibil = ceea ce este sau va fi adevărat. 

Imposibil = ceea ce fiind fals nu va fi adevărat. 

Necesar = ceea ce fiind adevărat nu va fi fals. 

Nenecesar = ceea ce este deja fals sau va fi fals. 

Ceva mai târziu, stoicii vor redeschide discuţia asupra modali¬ 
tăţilor, însă dintr-o altă perspectivă. De la Diogenes Laertios ne-a rămas 
următoarea mărturie despre modalităţi în logica stoicilor. 

Mai departe, unele lucruri sunt posibile, altele imposibile, unele 
necesare, altele nenecesare. Este posibil ceea ce admite să fie adevărat, 
cu condiţia ca nimic din împrejurările externe să nu-1 împiedice de a fi 
adevărat, de exemplu: "Diocles trăieşte". Imposibil e ceea ce nu se 
admite să fie adevărat, de exemplu: "Pământul zboară". E necesar ceea 
ce, pe lângă că-i adevărat, nu admite să fie fals sau, chiar dacă admite 
să fie fals, e împiedicat de a fi astfel de împrejurări exterioare, ca de 
exemplu: "Virtutea e utilă". Nu-i necesar ca ceea ce este adevărat - 
putând fi totuşi şi fals -, dacă nu sunt condiţii exterioare care să 
împiedice, de exemplu: "Dion se plimbă". O propoziţie verosimilă este 
aceea care are mai multe şanse de a fi adevărată, de exemplu: "Voi fi în 
viaţă mâine" 11 . 

Medievalii acordă, la rândul lor, o mare atenţie logicii modale, 
începând cu Toma DAquino, capitolul De modalibus apare în mai toate 
tratatele de logică medievală alături de alte câteva capitole importante - 
proprietates terminorum , insolubilia, consequentiae ş.a. 


11 Diogenes Laertios, Despre vieţile şi doctrinele filosofilor, Editura Academiei R.P.R., 
Bucureşti, 1963, p. 351. 

Dintre autorii moderni, cel mai mare interes pentru problemele 
modalităţilor prezintă G. Leibniz şi Im. Kant. 

Leibniz distinge între adevărurile necesare (pe care le mai 
numeşte şi "geometrice" sau "de raţiune") şi adevărurile factuale sau 
"contingente". Distincţia lui va fi preluată, în alţi termeni, şi de Kant. 

Tot de numele lui Leibniz se leagă şi conceptul de "lume posibilă", 
concept care apare la Leibniz în două ipostaze. 

Ipostaza logică: o propoziţie este necesar adevărată dacă este 
adevărată în toate lumile posibile. 

Ipostaza teologică: de vreme ce Dumnezeu a creat această lume, ea 
este cea mai bună dintre lumile posibile. 

Ideea leibniziană de lume posibilă va deveni ţinta ironiilor lui 
Voltaire din romanul său umoristic Candid (reamintesc că prin "lume 
posibilă", Leibniz înţelegea o "lume pe care Dumnezeu ar fi creat-o după 
un alt plan"). 

în momentul de faţă există şi o semantică a lumilor posibile 
(numită şi semantică "în stil Kripke") care a generat o întreagă filosofie a 
lumilor posibile 12 . 

Primul autor care va relua problema modalităţii din perspectiva 
logicii formale moderne este Jan tukasiewicz. El demonstrează că logica 
modală nu se poate construi în cadrele strâmte ale bivalenţei ea 
necesitând o logică n-valentă (sau polivalentă). Am discutat acest lucru în 
Introducere, aici voi aduce doar unele completări. 

Fie p şi q două propoziţii din care formăm propoziţiile modale 
"Este necesar p" şi "Este posibil q ". 

Strict vorbind, acestea sunt metapropoziţii, ele afirmă ceva despre 
alte propoziţii. Reamintesc că dacă p aparţine limbajului obiect, "Necesar 
p" aparţine metalimbajului. 

Presupunând că "Necesar p" şi "Posibil q " sunt adevărate, cum vor 
fi atunci p şi q, adevărate sau false? 

Conform schemei adevărului la Tarski, "Necesar p" este adevărată 
dacă şi numai dacă p este necesară. 

Dar atunci, necesarul apare într-o dublă ipostază: o dată ca 
modalitate în propoziţia "Necesar p", şi altădată ca valoare de adevăr a 
propoziţiei p. 


12 Vezi Al. Plantinga, Natura necesităţii, Editura Trei, Bucureşti, 1998 şi D. Lewis, 
Despre pluralitatea lumilor, Editura Tehnică, Bucureşti, 2006. 

Pentru mai multă claritate vom proceda în maniera tabelelor de 
adevăr din logica simbolică: 


p 

Necesar p 

necesar 

fals 

adevărat 

fals 


Observăm că, în tabel, propoziţia p are printre valorile ei şi 
valoarea necesar, iar pentru această valoare propoziţia Necesar p este 
adevărată. 

Reformulat: dacă p = necesar, atunci Necesar p = adevărat. Iată 
o circularitate din care, pentru moment, nu putem ieşi 13 . 

în acelaşi fel a procedat tukasiewicz cu definiţia posibilului, numai 
că el a folosit notaţii diferite pentru cele două ipostaze ale posibilului, 
estompând oarecum circularitatea definiţiei: 


P 

Mp 

1 

1 

% 

1 

0 

0 


în tabel, "1" reprezintă adevărul, "0", falsul, iar “V 2 ” este posibilul. 
Ca şi în cazul precedent, posibilul apare în două ipostaze: prima (notată 
cu M) este modalitatea, a doua (notată Vz ) este valoare de adevăr. 

Fac aici o paranteză pentru a reveni la problema negaţiei. 

Fie p o propoziţie necesară sau posibilă. Una este atunci negaţia 
propoziţiei p şi cu totul alta negaţia propoziţiei "Este necesar p" sau "Este 
posibil p". 

Presupunând că p este propoziţia "Pătratul are patru laturi", 
negaţia lui p va fi "Pătratul nu are patru laturi" sau "Nu este adevărat că 
pătratul are patru laturi". Strict vorbind, acestea sunt propoziţii 
contradictorii, ele afirmă că "Ceea ce are patru laturi nu are patru laturi" 
sau "Nu este adevărat că ceea ce are patru laturi are patru laturi". Prin 
urmare, dacă p este necesar adevărată, ~p este necesar falsă. 


13 Despre circularităţile definiţiilor modale am atras atenţia în primul capitol, când 
am analizat regulile generale definiţiilor. 

Altfel stau lucrurile în cazul propoziţiilor "Necesar p" şi "Posibil 
p" care sunt adevărate sau false, dar fără necesitate. Prin urmare, dacă 
Lp este simplu adevărată, atunci ~Lp este simplu falsă, şi invers; la fel 
pentru Mp şi ~Mp. 

Propoziţia ~Lp se va citi: nu este necesar p (sau este contingent p), 
iar ~Mp se va citi: nu este posibil p (sau este imposibil p). Prin negaţia 
necesarului, aşadar, ajungem la contingent (întâmplător), iar prin negaţia 
posibilului, la imposibil. 

Cu toate neajunsurile lui, sistemul lui Lukasiewicz scoate în 
evidenţă raportul foarte strâns dintre modalitate şi polivalenţă (orice 
sistem modal presupune un sistem polivalent şi orice sistem polivalent 
generează (potenţial) un sistem modal) 14 . 

La puţin timp după Lukasiewicz, C. I. Lewis iniţiază o nouă direcţie 
în logica modală având ca punct de plecare de această dată problemele 
implicaţiei. El înlocuieşte implicaţia materială [p -> q) cu implicaţia 
strictă (p -< q] pe care o defineşte prin "Nu este posibil p şi non-q" 
(v. implicaţia strictă, din cap. IV). 

Cercetările lui Lewis au impus un nou sistem de notaţii pentru 
modalităţi: □ (necesar), 0 (posibil), (contingent) şi ~0 (imposibil). 

Sistemele implicaţiei stricte (T, S1-S5, B ş.a.) sunt sisteme poli¬ 
valente, chiar infinit valenţe şi, după cum au demonstrat Godel, Cohen ş.a., 
în trecerea de la modalitate la polivalenţă sistemele implicaţiei stricte 
corespund diferitelor sisteme de logică intuiţionistă. Este un rezultat cu 
profunde semnificaţii filosofice despre care s-a vorbit foarte mult la 
vremea respectivă. 

Cum stau lucrurile astăzi? 

Există, în momentul de faţă, cel puţin trei mari direcţii în 
dezvoltarea logicii modale. 

Prima provine din logica lui Lukasiewicz şi tratează modalitatea în 
dependenţă de polivalenţă. Se numeşte "direcţia polivalentă (unii spun 
algebrică)" din dezvoltarea logicii modale. 

278 A doua, numită "sintactică", îşi are originea în lucrările lui 

C. 1. Lewis. Aici logica modală este prezentată sub forma unor sisteme 
sintactice (sau formale). 

A treia direcţie, reprezentată de R. Carnap, S. Kripke, S. Kanger, 
J. Hintikka ş.a, este direcţia semantică a logicii modale (aşa-numita 
semantica lumilor posibile). Este direcţia care se bucură de cea mai mare 
audienţă la ora actuală. 


14 Am în vedere sistemele standard de logică polivalentă în care operatorii logici 
obişnuiţi (~, &, v, etc.) sunt definiţi prin tabele de adevăr în maniera indicată. 

6.3. Modalităţi de dicto şi 
modalităţi de re 


Conceptele modale pot afecta propoziţiile de predicaţie în 
două moduri: 1) prin plasarea modalităţii în afara propoziţiei ca în 
exemplul “Este posibil ca unii studenţi să fie talentaţi" şi 2) prin plasarea 
modalităţii în faţa predicatului: “Unii studenţi sunt posibil talentaţi ". 

Prima este o propoziţie modală de dicto, a doua este o propoziţie 
modală de re. 

Propoziţiile de dicto sunt formate din modus şi dictum. în exemplul 
nostru, modus- ul este modalitatea "posibil", iar dictum- ul este propoziţia 
"Unii studenţi sunt talentaţi". 

Aceeaşi propoziţie o putem exprima prin "Unii studenţi sunt 
talentaţi este posibil adevărată”, unde modalitatea apare la sfârşitul 
propoziţiei. Nu contează deci unde este plasată modalitatea, contează ca 
ea să afecteze propoziţia ca întreg. 

Aparent, între forma de dicto şi forma de re nu pare să existe o 
diferenţă prea mare şi chiar s-a spus la un moment dat că pentru 
propoziţiile afirmative cele două forme ale modalităţii sunt echivalente. 

Nu cred că este greu de găsit exemple care să infirme această 
pretenţie. Fie propoziţiile: 

Toţi jucătorii la Loto sunt posibil câştigători, 

Este posibil ca toţi jucătorii la Loto să fie câştigători. 

Prima este o propoziţie modală de re şi este adevărată. Ea spune 
că fiecare jucător este un posibil câştigător, altfel nimeni nu ar mai juca 
la Loto. A doua este o propoziţie modală de dicto şi este, evident, falsă, 
pentru că nu toţi jucătorii câştigă; dimpotrivă, aproape toţi pierd şi doar 
o infimă minoritate câştigă. Prin urmare, nu orice modalitate de re se 
traduce printr-o propoziţie de dicto echivalentă, şi nici invers. 

în general, modalităţile de dicto sunt considerate neproblematice, 
spre deosebire de modalităţile de re care întâmpină tot felul de obiecţii. 

Să luăm propoziţia “x este necesar F\ Ceea ce se predică aici 
despre x nu este pur şi simplu F, ci necesar F care înseamnă ceva mai mult 
decât F (una este să spui despre cineva că este vinovat şi alta necesar 
vinovat). 

Concepţia filosofică potrivit căreia lucrurile au atât însuşiri 
esenţiale (sau necesare), cât şi neesenţiale este numită astăzi esenţialism 
(un prim reprezentant al esenţialismului este chiar Aristotel). 

împotriva esenţialismului s-au pronunţat în zilele noastre autori 
de primă mărime printre care 0. Quine şi W. Kneale. 

Să examinăm următorul raţionament: 

12 este în mod necesar compus 
Numărul apostolilor = 12 

Numărul apostolilor este necesar compus 

De ce nu este valid acest raţionament? 

Dacă principiul identităţii exprimat prin premisa a doua este în 
afara oricărei discuţii, atunci explicaţia nu poate fi căutată decât în prima 
premisă, care exprimă o necesitate de re. Asemenea propoziţii, consideră 
Kneale, sunt propoziţii eliptice despre o necesitate relativă. Cu alte 
cuvinte, "x este necesar F‘ este o prescurtare pentru ceva de genul:"x este 
necesar F relativ la D", unde D este o descripţie. 

Una şi aceeaşi proprietate este necesară în raport cu anumite 
descripţii şi nenecesară în raport cu altele. De exemplu, dacă Socrate este 
dat prin descripţia "filosoful grec care a fost soţul Xantipei", atunci el este 
necesar căsătorit, însă această proprietate nu mai este necesară în raport 
cu descripţia "filosoful grec care a băut cucută". 

Concluzia lui Kneale este că proprietăţile nu pot fi necesare în 
general , că necesitatea lor este întotdeauna relativă. 

lată şi un alt argument, formulat de Quine. 

Un ciclist, spune Quine, este necesar biped şi contingent raţional, 
în timp ce un matematician este necesar raţional şi contingent biped. Ce 
280 este atunc * necesar Şi ce este contingent pentru un individ care este ciclist 
şi matematician în acelaşi timp? 

Pentru mulţi autori aceste critici ale esenţialismului, şi implicit ale 
modalităţii de re, nu sunt convingătoare. Este cazul lui Alvin Plantinga, 
de exemplu, care promovează în cartea sa Natura necesităţii o interesantă 
formă de esenţialism. 

între altele, Plantinga consideră necesitatea de dicto drept caz 
particular al necesităţii de re, astfel că, odată ce am admis-o pe una 
automat am admis-o şi pe cealaltă. Iată, pe scurt, raţionamentul lui 
Plantinga: 

în schema "x este necesar F\ variabila x poate sta pentru 9, iar 
F pentru "mai mare ca 7", ceea ce ar duce la propoziţia necesară de re: 
"9 este necesar mai mare ca 7". 

Dar x poate sta şi pentru o propoziţie, să zicem, "7 + 5 = 12", iar 
F pentru predicatul "adevărat". în acest caz s-ar obţine propoziţia 
modală de dicto : "7 + 5 = 12 este necesar adevărată". 

Prin urmare, propoziţiile modale de dicto se obţin din schema 
modalităţii de re, ele fiind un caz particular al acestora. 

Dar atunci, se întreabă Plantinga, de ce propoziţiile de re ar fi mai 
problematice decât propoziţiile de dicto, de ce nu sunt ele la fel de 
problematice sau de neproblematice? 

După părerea mea, argumentul lui Plantinga nu este în afara 
oricărei obiecţii. 

Conform celor spuse, ar trebui ca x din schema “x este necesar F’ 
să fie atât variabilă individuală, cât şi variabilă propoziţională, ceea ce, 
după ştiinţa mea, nu se poate. în logica modală a predicatelor ca, de altfel, 
în orice teorie logică, variabilele individuale şi propoziţionale sunt 
variabile distincte. 

Nu spun prin aceasta că modalitatea de re nu se mai justifică, ci 
doar că argumentul lui Plantinga ridică o astfel de problemă şi că, de 
aceea, justificarea modalităţii de re prin modalitatea de dicto pare foarte 
dificilă. 


6.4. Pătratul modalităţilor 

6.4.1. Definiţiile aristotelice ale modalităţilor 

Din problematica extrem de vastă a modalităţii voi discuta în 
această carte doar pătratul modalităţilor. Este vorba de sistemul de 
implicaţii şi inferenţe despre care am vorbit într-un paragraf anterior, 
aplicat de data aceasta, propoziţiilor modale. De exemplu, propoziţia 
"Este imposibil p" implică propoziţia "Nu este necesar p", iar propoziţia 
"Este contingent ~p" este echivalentă cu propoziţia "Posibil p". 

întrebarea este: putem avea un inventar complet al tuturor acestor 
implicaţii şi echivalenţe? Dacă da, atunci ne va fi mult mai uşor să arătăm 
care dintre inferenţele cu propoziţii modale sunt valide şi care nu. 

în capitolul 13 din Despre interpretare, Aristotel discută pe larg 
aceste echivalenţe şi implicaţii după ce în capitolul anterior arătase cum 
se opun propoziţiile modale. Curios este că, deşi foloseşte variabilele 
pentru termeni [v. Analitica Primă), el ezită să introducă variabilele 
pentru propoziţii. 

Totuşi, Aristotel produce o inovaţie şi în această privinţă. Pentru ă 
face cât mai intuitive raporturile dintre modalităţi, el simplifică la maxim 
propoziţiile dictum astfel că, în loc de "Este posibil p" sau "Nu este necesar 
non-p", el va spune: "Este posibil ca aceasta să fie", respectiv, "Nu este 
necesar ca aceasta să nu fie". 

în loc de p, respectiv, ~p apar la Aristotel două propoziţii de o 
extremă simplitate: "să fie", respectiv, "să nu fie". Cu aceste simplificări 
Aristotel reuşeşte să stabilească patru clase de echivalenţă în mulţimea 
propoziţiilor modale, şi anume: 

_Cl_ 

Este posibil ca aceasta să fie. 

Este contingent ca aceasta să fie, 

Nu este imposibil ca aceasta să fie, 

Nu este necesar ca aceasta să nu fie. 

_ <2 _ 

Este posibil ca aceasta să nu fie, 

Este contingent ca aceasta să nu fie, 

Nu este imposibil ca aceasta să nu fie, 

Nu este necesar ca aceasta să fie. 


_C3_ 

Nu este posibil ca aceasta să fie, 

Nu este contingent ca aceasta să fie, 
Este imposibil ca aceasta să fie, 

Este necesar ca aceasta să nu fie. 

_c*_ 

Nu este posibil ca aceasta să nu fie, 

Nu este contingent ca aceasta să nu fie. 
Este imposibil ca aceasta să nu fie. 

Este necesar ca aceasta să fie. 


Propoziţiile din fiecare clasă sunt echivalente între ele. 15 Aceasta 
înseamnă că una şi aceeaşi judecată poate fi exprimată prin mai multe 
propoziţii, în funcţie de modalitatea avută în vedere. 

Conform notaţiei adoptate, dacă p înseamnă "Este posibil ca 
aceasta să fie", C 1 (p) este judecata exprimată de această propoziţie. 16 

Semnalez şi o altă curiozitate în logica modală a lui Aristotel. în 
capitolul 12 din Despre interpretare el stabileşte următoarele perechi de 
propoziţii contradictorii: 


15 Clasa C 2 este corectată de Aristotel în capitolul următor, astfel că, în loc de "Nu este 
necesar ca aceasta să nu fie", el va lua propoziţia "Nu este necesar ca aceasta să fie". 
Am reprodus această clasă de echivalenţă ţinând cont de corecţia făcută de Aristotel. 

16 Situaţia este analogă claselor de echivalenţă din logica lui FI. Ţuţugan. 

Este posibil 
Este contingent 
Este imposibil 
Este necesar 
Este adevărat 


Nu este posibil 
Nu este contingent 
Nu este imposibil 
Nu este necesar 
Nu este adevărat 


Din câte observăm, adevărul şi falsul sunt aşezate în rând cu 
celelalte modalităţi. Ideea este destul de stranie dacă ne gândim că 
"modalităţi aletice" înseamnă "modalităţi ale adevărului". 

Ce a avut în vedere Aristotel când a făcut această enumerare? 

Putem presupune că în enumerarea lui au prevalat criterii 
formale şi nu de conţinut având în vedere că atât adevărul, cât şi falsul 
pot funcţiona în forma de dicto sau în forma de re. De exemplu: “Este 
adevărat că Socrate este filosof" şi "Socrate este adevărat filosof (sau "cu 
adevărat filosof). La fel, în ce priveşte falsul: “Este fals că Dion este rege" 
şi "Dion este fals rege n . 

Evident, propoziţiile nu sunt echivalente, însă construcţii de 
acest fel sunt foarte frecvente. Precizez încă odată, este doar o ipoteză, 
textele lui Aristotel nu vorbesc despre asemenea propoziţii. 


6.4.2. Problema raportului dintre contingent 
şi posibil la Aristotel. Soluţia lui FI. Ţuţugan 


în tabelele lui Aristotel propoziţiile "Este contingent p" şi "Este 
posibil p" apar în aceeaşi clasă, sunt propoziţii echivalente. Preluată de 
logicienii medievali, echivalenţa posibilului cu contingentul a intrat în 
tradiţia învăţământului logic, fiind transmisă din generaţie în generaţie 
până în secolul al XX-lea. 

în primul volum din Dezvoltarea logicii, William şi Martha Kneale 
deduc din această echivalenţă următoarea inconsistenţă pe care o redau 
în formă simbolică: 


1) Mp^Qp 

2) Qp->Q~p 

3) Mp -> M ~ p 

4) Lp-»Mp 


(premisa aristotelică); 

(proprietate a contingentului); 

(aceeaşi proprietate pentru posibil); 
(implicaţia posibilului de către necesar). 

Din 3) şi 4) prin tranzitivitatea implicaţiei rezultă: 

5) Lp^>M ~ p. 

care înseamnă: “Dacă este necesar p, atunci este posibil ~p" (propoziţie 
falsă). Prin urmare, din premisa aristotelică 1) şi din alte propoziţii 
modale adevărate rezultă propoziţia falsă 5). 

Ceva asemănător va demonstra, la noi, Florea Ţuţugan: 

1) Mp = Qp (premisa aristotelică); 

2) Qp = ~Lp (contigentul este negaţia necesarului); 

3) Mp = ~Up (posibilul este negaţia imposibilului). 

Din 2) şi 3), prin 1), rezultă 

4) ~Lp = ~Up din care, mai departe, rezultă 

5) Lp = Up. 

Cu alte cuvinte, dacă posibilul este echivalent cu contingentul, 
atunci şi necesarul va fi echivalent cu imposibilul. 

Cum trebuie înţelese cele două modalităţi pentru a evita aceste 
inconsistenţe? în general, cum trebuie definite modalităţile aletice pentru 
a putea construi un sistem consistent de logică modală? 

Relativ la prima problemă voi reproduce, foarte pe scurt, soluţia 
logicianului român FI. Ţuţugan 17 . 

Soluţia îşi are punctul de plecare în analogia dintre propoziţia de 
posibilitate Mp şi propoziţia particular afirmativă SiP. Aşa cum există 
două sensuri ale particularei afirmative - un sens restrâns şi un sens 
larg - există două sensuri ale propoziţiei de posibilitate. 

Am spus ceva mai înainte că "unii" din SiP poate însemna: 1) “Cel 
puţin unii, nu este exclus toţi" (sens larg), şi 2) “Unii, exclus toţi" (sens 
284 restrâns). 

în sens larg, SiP se opune lui SeP fără a o exclude pe SaP. în sens 
restrâns, SiP se opune atât lui SaP, cât şi lui SeP. 

în sens restrâns, SiP este echivalentă cu SoP. Propoziţia “Unii 
politicieni sunt corupţi" implică (şi este implicată de) propoziţia “Unii 
politicieni nu sunt corupţi", ceea ce nu se întâmplă când propoziţiile 
sunt luate în sens larg. 


17 FI. Ţuţugan, Despre unele dificultăţi şi confuzii în teoria logică a judecăţilor modale 
de posibilitate, în Analele Univ. C. 1. Parhon - Bucureşti, Seria Şt. Sociale, nr. 8,1957. 

Exact la fel stau lucrurile cu propoziţia de posibilitate. în sens larg, 
posibilul se opune imposibilului fără a exclude necesarul. în sens 
restrâns, posibilul se opune atât necesarului, cât şi imposibilului. 

La fel contingentul. în sens larg, el se opune necesarului fără 
a exclude imposibilul, iar în sens restrâns, el se opune atât necesarului, 
cât şi imposibilului. Prin urmare, în sens restrâns, posibilul este 
echivalent cu contingentul; nu şi în sens larg, pentru că ar însemna ca şi 
necesarul să fie echivalent cu imposibilul. 

Raporturile celor patru modalităţi sunt redate de FI. Ţuţugan cu 
ajutorul următoarei figuri: 


M 


L 


M' 


Q 


U 


J 


Am notat, ca şi până acum, posibilul în sens larg cu M, iar posibilul 
în sens restrâns (acelaşi cu contingentul în sens restrâns) cu M'. Acesta 
s-ar putea defini prin conjuncţia dintre M şi Q, respectiv: M'p = df Mp & Qp. 

Se vede imediat că posibilul în sens larg ( M) se opune imposi¬ 
bilului ([/), dar conţine necesarul (L), tot aşa cum contingentul în sens 
larg (Q) se opune necesarului (L), dar conţine imposibilul ([/). 

în final, vom avea următoarele implicaţii: 

1) M'p —> Qp; 

2) M'p —» ~Lp & ~Up; 

3) M'p —» Mp; 

4) Up^Qp; 

5) Lp->Mp. 

0 problemă apare totuşi în interpretarea lui Ţuţugan pentru că 
imposibilul nu este întru totul simetric necesarului. în alţi termeni, dacă 
ceea ce este necesar este şi posibil, nu se poate spune că ceea ce este 
imposibil este şi contingent (întâmplător), întrucât imposibilitatea este, 
ea însăşi, un fel de necesitate: Up “df L ~P ■ Dacă însă prin contingent 
înţelegem, ca mai sus, nonecesarul (ceea ce nu este necesar), atunci, 
într-adevăr, putem spune că ceea ce este imposibil este şi nonecesar (dacă 
este imposibil p, atunci este nenecesar p). 

Soluţia lui Ţuţugan este de inspiraţie aristotelică, pentru că şi la 
Aristotel întâlnim tot două sensuri ale posibilului - un posibil în sens 
larg care include şi necesarul (Suvaxov), şi unul în sens restrâns 
(evdexopevov), care se opune atât necesarului, cât şi imposibilului, 
“întrebuinţez termenii «posibil» şi «a fi posibil», spune Aristotel, despre 
ceea ce nu este necesar, dar nu duce la nimic imposibil, când este dat". 18 
Ca de obicei însă Aristotel nu ţine să fie foarte riguros în utilizarea 
acestor modalităţi. 

0 a doua analogie în definirea modalităţilor la FI. Ţuţugan are ca 
punct de plecare distincţia dintre existenţă şi nonexistenţă. 

Ştim din filosofie că existenţa poate fi necesară sau nenecesară 
(contingenţă]; la fel, nonexistenţă. 

Nonexistenţă necesară este imposibilitatea, iar nonexistenţă 
nenecesară este posibilitatea. 

Contingenţa va cuprinde atunci ceea ce există, dar care putea şi să 
nu existe, iar posibilitatea cuprinde ceea ce nu există, dar care, în alte 
condiţii, putea exista. 

Aceleaşi distincţii le va face Ţuţugan pentru adevăr şi fals: adevăr 
necesar, adevăr nenecesar [contingentul], fals necesar ( imposibilul ] şi fals 
nenecesar [posibilul). împreună cu posibilul şi contingentul, luate în sens 
larg, el stabileşte următoarea schemă a modalităţilor: 

M 


L 

C 

P 

U 




Q 

Cu A s-a notat adevărul, în general (sau în sens larg], în care 
intră atât adevărul necesar [L), cât şi adevărul contingent [C]\ Feste falsul 
în general (sens larg], în care intră falsul necesar sau imposibilul [U] şi 
falsul posibil (P); M şi Q sunt posibilul, respectiv, contingentul, ambele în 
sens larg 19 . 


18 Aristotel, Analitica Primă, în Organon II, p. 48. 

19 Autorul foloseşte notaţii diferite, însă definiţiile modalităţilor şi raporturile dintre 
ele sunt aceleaşi. 



Propoziţii modale 


Iată câteva din raporturile logice conţinute în schema lui Ţuţugan: 

1) Lp —> Ap, 

2) Cp —) Mp, 

3) Pp —> Fp, 

4) Up —> Fp, 

5) Up -» Qp, 

6) Mp —> Lp v Cp v PP. 

7) Qp^> Cp v Pp v Up. 

în baza acestor interpretări, autorul abordează şi problema 
inferenţelor cu propoziţii modale, inclusiv silogistica modală. Din păcate, 
el nu a avut posibilitatea să dezvolte aceste idei, astfel că mare parte din 
cercetările lui în domeniul modalităţii au rămas în stadiul de proiect. 


6.4.3. Pătratul clasic al modalităţilor 

în terminologia medievalilor propoziţiile modale se compun, aşa 
cum am mai spus, din modus şi dictum. Modus-u\ poate fi oricare din 
modalităţile enumerate, iar dictum- ul este propoziţia pe care o afectează 
acest modus. în propoziţia, "Este posibil să ningă", modus- ul este modali¬ 
tatea posibil, iar dictum- ul este propoziţia "să ningă". 

într-o propoziţie modală de dicto, negaţia poate afecta: 1) modus- ul, 
2) dictum- ul, 3] atât modus- ul, cât şi dictum- ul. Corespunzător, vor rezulta 
patru tipuri propoziţionale notate de medievali cu A, E, I, U: 



m d 

A 

+ + 

E 

+ - 

I 

- + 

U 

- - 


în tabel, m înseamnă modus, d înseamnă dictum, + înseamnă 
afirmativ, - înseamnă negativ. 

De exemplu, "Contingent p", ca şi "Necesar p" sunt propoziţii de 
tipul A ( modus afirmativ şi dictum afirmativ); în schimb, "Nu este 
imposibil non-p" este de tipul U ( modus negativ şi dictum negativ). La fel, 
"Nu este contingent non-p". 

Cele patru tipuri propoziţionale A, E, I, U se aplică fiecărei 
modalităţi în parte astfel că, în total, vor rezulta 16 propoziţii modale. 
Rezumăm aceste aplicaţii cu ajutorul următorului tabel: 



Af 

Q 

u 

L 

A 

(i) 

(2) 

(3) 

(4) 

E 

(5) 

(6) 

(7) 

(8) 

I 

(9) 

(10) 

(11) 

(12) 

U 

(13) 

(14) 

(15) 

(16) 


Numerele din tabel indică intersecţia dintre tipul propoziţiei şi 
modus. De exemplu, (7) este la intersecţia lui E cu U, adică E [U). 

Să nu confundăm însă. Litera "E w din expresia E((/) este tipul 
propoziţiei (= propoziţie cu modus afirmativ şi dictum negativ, cf. primului 
tabel), iar U este modalitatea imposibil. Prin urmare, E(f/) nu înseamnă 
altceva decât U ~ p (Imposibil non-p). 

Numărul (10) este la intersecţia lui 1 cu Q , este deci I(Q). Cum I 
însemnă propoziţie modală cu modus negativ şi dictum afirmativ, 
numărul (10) va desemna propoziţia ~Qp (nu este contingent p). 

Observăm, de asemenea, că în tabel modalităţile sunt date în 
ordinea Af, Q, U, L. Nu este o ordine întâmplătoare, este ordinea 
modalităţilor din clasele de echivalenţă date de Aristotel. 

Notăm peste tot dictum -ul cu p şi determinăm propoziţiile modale 
de la 1 la 16 în maniera deja exemplificată: 

(1) = A(Af) = Mp, 

(2) =A [Q) = Qp, 

(3) =A (l/) = t/p, 

(4) = A(L) = Lp, 

(5) = E(M) = M~p, 

(6) = E«?) = Q~p, 

(7) = E {U) = U~p, 

(8) = E(L) = L~p, 


(9) = I(M) = ~Mp, 

(10) = I(<2) = ~QP, 

(11) = 1 (U) = ~Up, 

(12) = I (L) = ~Lp, 

(13) =U(Af) = ~M~p, 

(14) = U(Q) = ~Q~p, 

(15) = U(U) = ~U~p, 

(16) = U(Z-) = ~L~p. 


Cele şaisprezece propoziţii sunt, practic, propoziţiile din clasele 
de echivalenţă date de Aristotel, deci sunt echivalente patru câte patru. 
Prin urmare, dacă două propoziţii x şiy ar fi în raport de contrarietate, 
toate propoziţiile echivalente cu x vor fi în raport de contrarietate cu 
toate propoziţiile echivalente cu y. Acelaşi lucru este valabil cu privire 
la celelalte raporturi ale pătratului logic. 




Propoziţii modale 


Pentru desemnarea (şi determinarea) celor patru clase de echi¬ 
valenţă, medievalii au introdus cuvintele mnemotehnice: 

PURPIREA 
AMEBIMUS 
EDANTULI 
ILUACE 20 

Cum se operează cu aceste cuvinte (formule)? 

în primul rând observăm că în fiecare cuvânt apar simbolurile A, 
E, I, U, dar într-o altă ordine: U, I, E, A (în Purpirea ); A, E, 1, U (în 
Amebimus), E, A, U, 1 (în Edantuli) şi 1, U, A, E (în Iluace). 

Pentru determinarea celor patru clase de echivalenţă aplicăm 
aceste simboluri modalităţilor, însă nu oricum, ci în ordinea dată de 
Aristotel: 



M 

Q 

U 

L 

Ci 

u 

1 

E 

A 

c 2 

A 

E 

I 

U 

C 3 

E 

A 

U 

I 

C 4 

I 

U 

A 

E 


Cu ajutorul tabelului determinăm acum componenţa fiecărei 
clase de echivalenţă în parte: 

q = {U(M), I(<2), E([/), A(L)} = {-M-p, -Qp, U-p, Lp] 

C 2 = (A(M), E(<?), I(C7), U(L)> = {Mp, Q-p, -Up, -L-p) 

C 3 = {I(M), U(<?), A(L7), E(L)} = {-Mp, -Q-p, Up, L-p} 

C 4 = {E(M), A(<?), U(f/), I(L)} = {M~p, Qp, ~U~p, -Lp} 

Să mai observăm că în fiecare clasă există o modalitate fără 
negaţie. Aceasta va fi clasa modalităţii respective. Clasa C 1# de exemplu, 
este clasa necesarului, această clasă este determinată de Purpirea şi 
stabileşte toate propoziţiile echivalente cu "Necesar p". Clasa C 2 , 


20 Dat fiind că Aristotel identifică posibilul cu contingentul, cele patru formule 
mnemotehnice apar în logica medievală în forma: Purpurea, Amabimus, lliace şi 
Edentuli. Repetarea aceleiaşi vocale în componenţa fiecărui cuvânt se datorează 
faptului că, în clasificare, posibilul nu trebuie deosebit de contingent. Dacă privim 
cele două modalităţi ca fiind diferite, aşa cum am procedat până acum, atunci trebuie 
modificată şi structura cuvintelor (în loc de Purpurea vom spune Purpirea etc.). 

determinată de Amebimus, este clasa posibilului. Clasa C 3 provine din 
Iluace şi este clasa imposibilului, iar C 4 , generată de Edantuli, este clasa 
contingentului. Sintetic: 

Ci = C L ( Purpirea ) 

C 2 = ( Amebimus ) 

C 3 = C y [Iluace) 

C 4 = C q [Edantuli) 

Ţinând cont că necesarul implică posibilul, se opune contin¬ 
gentului şi că este contrar imposibilului, putem stabili structura de pătrat 
logic pentru modalităţile simple, fără negaţie: 


Lp Contrarietate Up 



Mp Subcontrarietate Qp 


Dacă adăugăm la fiecare modalitate clasa ei de echivalenţă obţinem 
o "compoziţie" de mai multe pătrate pe care le putem "comprima" într-o 
singură figură de pătrat: 





Propoziţii modale 


Pentru că fiecare clasă de echivalenţă conţine patru propoziţii, 
raporturile pătratului logic se pot exprima în diverse moduri în funcţie de 
propoziţia pe care o alegem, lată câteva exemple: 

• Raport de subalternare 

Lp -» Mp 
U~p -> <?~p 
~QP -> 

• Raport de contrarietate: 

Lp -> ~Up 
U~ p -> Mp 
~Qp -> ~L~p 

• Raport de sub contrarietate: 

~ Mp -> Qp, 

L~p -> ~U~p, 

~Q~p -> ~Lp, 

• Raport de contradicţie: 

lp = ~Qp Up = ~Mp 

U~p = ~M~p L~p = ~Q~p 

~Qp = U~p ~Mp = Up 

Observaţii. Cele patru raporturi ale pătratului logic exemplificate aici sunt 
valabile numai dacă prin contingent înţelegem negaţia necesarului. Dacă prin 
contingent înţelegem atât negaţia necesarului, cât şi a imposibilului, atunci 
multe dintre aceste raporturi, începând cu subalternarea, nu se mai menţin. 
Trebuie spus, pe de altă parte, că în fixarea acestor raporturi medievalii au 
preluat echivalenţa dintre posibil şi contingent, aşa cum apare ea la Aristotel, 
şi că, din această cauză, cuvintele mnemothenice au la ei forme uşor diferite: 
Purpurea, Amabimus, lliace şi Edentuli. Repetarea primei vocale în componenţa 
fiecărui cuvânt se explică tocmai prin faptul că posibilul şi contingentul 
generează, la Aristotel, aceeaşi propoziţie (vezi şi nota 20). 


~Qp -> Mp 
~M~p —> ~Up 

lp Q~p 


Up -> ~Lp 
~Mp —> Qp 
L~p -> ~[/~p 


Up -» Qp 
L~p -> M~p 
- Mp -> ~U~p 

6.4.4. Pătratul modalităţilor aplicat 
propoziţiilor de predicaţie. 
Octogonul logic 


Ce se întâmplă dacă aplicăm pătratul modalităţilor propoziţiilor 
de predicaţie SaP, SeP, SiP, SoP care, şi ele, formează un pătrat logic? 

Sigur că, în acest caz, va rezulta o structură mult mai complexă 
rezultată din juxtapunerea mai multor structuri de pătrat. De pildă, din 
combinarea subalternărilor Lp -> Mp şi SaP -> SiP vor rezulta patru 
subalternări: 


L[SaP ) -> L(S/P), L[SaP ) -► M(S/P) 

L[SaP ) -> M(SaP), M[SaP) -> M(S/P) 

Acelaşi lucru se întâmplă dacă vom combina pe Lp -> Mp cu 
SeP -> SoP: 

L[SeP) -► L[SoP), L[SeP) -> M{SoP ) 

L[SeP) M[SeP\ M(SeP) ^ M[SoP ) 

între L[SaP ) şi L(SeP) este raport de contrarietate, iar între M[SiP) 
şi M[SoP) este raport de subcontrarietate. 

Cele opt propoziţii formează octogonul logic (diagonalele indică 
raporturile de contradicţie): 


LA LE 



Ml MO 


Pentru simplificarea schemelor am notat propoziţiile de predicaţie 
cu A, E, /, 0 (fiecare diagonală corespunde unui raport logic). Se înţelege 
că propoziţiile imposibile şi cele contingente formează structuri similare, 
astfel că, prin însumarea tuturor acestor raporturi, va rezulta o structură 
mult mai complicată. Unitatea de bază a acestor structuri logice, oricât 
de complicate ar fi ele, este însă pătratul logic. 



Aplicaţii 


APLICAŢII 


1. Ce este judecata, ce este propoziţia şi ce raporturi există între ele? Comentaţi 
afirmaţia: "Judecata stă la acelaşi nivel al limbajului cu noţiunea, iar 
propoziţia cu termenul". 

2. Scrieţi o scurtă lucrare despre raportul dintre judecată şi propoziţie plecând 
de la textul lui Diogenes Laertios: 

Judecata e ceea ce este adevărat sau fals sau un lucru complet în sine, 
care a luat în sine poate fi afirmat sau negat. Cum spune Hrysip în ale 
sale Definiţii dialectice : "0 judecată este ceea ce poate fi negat sau 
afirmat pentru sine", de exemplu: "E ziuă" sau "Dion se plimbă": 
Cuvântul grecesc pentru judecată derivă de la verbul "a judeca” prin 
care se arată acceptarea sau respingerea; căci, când spui "Este ziuă”, 
pare să accepţi faptul că este ziuă. Dacă este într-adevăr ziuă, judecata 
din faţa noastră este adevărată, iar dacă nu e ziuă, e falsă. Există o 
deosebire între judecată, întrebare şi chestionare, ca şi între imperativ, 
jurământ, optativ, hipotetic, vocativ, chiar dacă aceşti termeni sunt 
aplicaţi la un lucru asemănător cu o judecată. Judecata este ceea ce 
exprimăm în vorbire şi este o enunţare falsă sau adevărată; o întrebare 
este un lucru cu înţeles deplin, ca şi judecata, dar care cere un răspuns, 
de exemplu "E ziuă?” Aceasta nu-i în sine nici adevărat, nici fals, aşa 
încât: "E ziuă!” este o afirmare, iar "E ziuă?”, o întrebare. 0 chestionare 
e un lucru la care nu se poate răspunde printr-un semn, aşa cum poţi 
afirma: "Da", la o întrebare, ci trebuie să exprimăm răspunsul în 
cuvinte: "Trăieşte în cutare loc”. 

întrebările, chestionările şi cele asemănătoare cu acestea nu sunt nici 
adevărate, nici false, pe când judecăţile propriu-zise sunt întotdeauna 
sau adevărate sau false. 21 

3. Se dau propoziţiile: 

a) Anul trecut a avut loc o eclipsă totală de soare. 

b) în următorii ani nivelul de trai va continua să scadă în România. 

c) Duminecă la ora 7,00 încep alegerile locale. 

d) Spectacolul a început la ora optsprezece şi s-a terminat la ora douăzeci. 

e) Actualul prim ministru poartă ochelari. 

f) Nimeni nu credea că şi la noi se mai poate schimba ceva. 


21 Diogenes Laertios, op. cit., p. 348-349. 

_ Judecăţi, propoziţii , funcţii propoziţionale _ 

g) Radioactivitatea a crescut în ultimii ani peste limitele admise. 

h] Apele multor râuri din vest au crescut peste limita de atenţie. 

Care dintre aceste propoziţii sunt închise, care sunt deschise şi de ce? 

4. Prin ce se deosebesc propoziţiile de extensiune de propoziţiile extensionale? 
Dar cele de intensiune de cele intensionale? 

5. Daţi exemple de propoziţii compuse şi arătaţi când sunt adevărate aceste 
propoziţii şi când sunt ele false. 

6. Care dintre propoziţiile de mai jos sunt neextensionale şi în ce fel? 

a} B. Russell este cunoscut ca autorul teoriei tipurilor. 

b) Până în secolul al XX-lea nu se ştia că lumina are greutate. 

c] Este adevărat că mulţi parlamentari sunt implicaţi în afaceri. 

d) Probabil că la viitoarele alegeri câştigă opoziţia. 

e] Nu sunt foarte sigur că Marea teoremă a lui Fermat este corect 
demonstrată. 

7. Ce sunt supoziţiile şi ce importanţă prezintă ele pentru logică? 

8. Găsiţi propoziţii care să se sprijine pe următoarele supoziţii: 

a} Soţul Măriei a fost avansat la gradul de general. 

b] Nimeni nu este mai presus de lege. 

c] Războiul din Kosovo nu a adus pacea în Jugoslavia. 

d] Există zburătoare care nu sunt păsări. 

9. Răspundeţi prin "da" sau "nu" la următoarele întrebări. Argumentaţi apoi 
răspunsurile: 

a) Distributivitatea termenilor depinde de valoarea logică a propoziţiilor? 

b) în SaS şi SoS termenul 5 este atât distribuit, cât şi nedistribuit? 

c] Dacă non-S este distribuit într-o propoziţie, atunci 5 este nedistribuit? 

d] Propoziţiile în care distributivitatea subiectului şi a predicatului este la 
fel sunt echivalente? 

10. Care dintre propoziţiile de mai jos sunt adevărate, care sunt false şi de ce? 

a) Niciun zeu nu este muritor. 

b) Toţi zeii sunt violenţi. 

c) Unii zei nu sunt răzbunători. 

d) Numai unii zei sunt binevoitori. 

e) Dacă există zei, există şi zeiţe. 



Aplicaţii 


11. Analizaţi structura propoziţiilor de mai jos şi aduceţi-le la forma de 
exprimare standard. Reprezentaţi-le apoi prin diagrame Venii indicând 
formula corespunzătoare fiecăreia. 22 

a) Cel puţin un om este incoruptibil. 

b) Doar zburătoarele sunt înaripate. 

c) Un număr par este de fiecare dată un număr întreg. 

d) Numai un om rău se bucură de răul altuia. 

e) Doar tatăl meu este colecţionar. 

f) Doar unii ştiu să danseze. 

12. Despre ce fel de cuantor particular este vorba în propoziţiile de mai jos: 

1) Unii studenţi nu sunt tin eri, 

2) Unele maşini sunt furate, 

3) Unele femei sunt bogate, 

4) Unii logicieni nu sunt matematicieni, 

5) Unii profesori sunt exigenţi. 

13. Demonstraţi cu ajutorul diagramelor Venn că propoziţiile universal 
afirmative pot fi adevărate chiar dacă subiectul lor este vid. 

14. Indicaţi raporturile pătratului logic dintre propoziţiile de mai jos: 

a) Unele erbivore nu sunt rumegătoare. 

b) Nu toate erbivorele sunt rumegătoare. 

c) Toate erbivorele sunt rumegătoare. 

d) Niciun erbivor nu este rumegător. 

e) Dacă un animal este erbivor el este rumegător. 

f) Există animale care sunt erbivore şi rumegătoare. 

15. Se dau propoziţiile p, q, r, s astfel că între p şi q şi între r şi s există un 

raport de contradicţie, iar între p şi r există un raport de contrarietate. 295 
Să se arate ce raporturi există între p şi s, q şi s, q şi r. 23 "™“ 

16. Completaţi spaţiile goale din enunţurile de mai jos cu unul dintre cuvintele 
"adevărat", "fals" şi, respectiv, "nedecis". 

Dacă SaP este adevărat, atunci SeP este ..., SiP este ..., SoP este ...; 

Dacă SiP este fals, atunci SoP este ..., SeP este ..., SoP este ... ; 


22 Aurel Cazacu, Logica fără profesor, Editura Humanitas, Bucureşti, 1998, p. 56. 

23 A. Cazacu, op. cit., p. 59. 

Dacă SeP este fals, atunci SiP este ..., SaP este ..., SoP este ...; 

Dacă SoP este adevărat atunci SaP este ..., SiP este ..., SeP este .... 

16. Ştiind că propoziţia "Nu este posibil ~p" este adevărată, cum vor fi 
propoziţiile: 

Nu este necesar ~p, 

Imposibil ~p. 

Contingent p, 

Non contingent ~p. 

17) Explicaţi semnificaţia cuvântului Edantuli. Arătaţi ce propoziţii modale 
subordonează el şi în ce raporturi logice stau ele cu propoziţiile din Iluace. 

18) Ce raporturi logice rezultă din combinarea subalternărilor Lp -> Mp şi 
SeP -> SoP? Dar din combinarea subalternărilor Up — > Qp şi SaP —► 5/P? 
Alcătuiţi octogonul logic din propoziţiile astfel obţinute. 



m 

IMPLICAŢIE, VALIDITATE 
DEDUCTIBILITATE 



1 

CONCEPTUL DE RAŢIONAMENT. 
ASPECTE GENERALE 


înainte de a parcurge acest capitol, cititorul este invitat să rezolve 
un mic test de logică compus din două categorii de probe. Pentru început 
se cer completate concluziile unor raţionamente în care sunt date numai 
premisele (coloana din stânga), după care va trebui apreciată starea logică 
a unor raţionamente în care sunt date atât premisele, cât şi concluzia 
(coloana din dreapta). 

înţeleg prin "starea logică" a unui raţionament calitatea raţiona¬ 
mentului de a fi valid sau nevalid, însă, pentru că termenul "validitate" 
este insuficient precizat, în locul distincţiei valid-nevalid putem spune 
corect-incorect, valabil-nevalabil sau chiar adevărat-fals. 


(i) 

Toţi oamenii sunt fiinţe raţionale 
Toţi oamenii sunt fiinţe sociale 


m 

Toate plantele sunt animale 
Unii oameni nu sunt plante 

Unii oameni nu sunt animale 


( 2 ) 

Unii oameni sunt coruptibili 
Toţi politicienii sunt oameni 


( 2 ') 

Niciun om nu este cal 
Unii oameni sunt cai 

Unii cai nu sunt cai 


( 3 ) 

Niciun mamifer nu este pasăre 

Unele păsări nu sunt migratoare 
______ - ______ 


( 3 ’) 

Unii oameni sunt căsătoriţi 
Unii oameni nu au copii 

Unii căsătoriţi nu au copii 

[4] 

Unii biologi sunt laureaţi Nobel 
Niciun laureat Nobel nu este 

matematician 

(5) 

Niciun student nu este căsătorit 
Toţi invitaţii sunt căsătoriţi 


[4’) 

Niciun om nu este înaripat 
Toţi oamenii sunt bipezi 

Unii bipezi nu sunt înaripaţi 

(5’] 

Nu toţi miliardarii sunt cinstiţi 
Unii (oameni) cinstiţi nu sunt romi 

Unii miliardari nu sunt romi 


( 6 ) [ 6 ’) 

Nu toţi sportivii sunt tineri Niciun silogism nu este valid 

Unii sportivi sunt fumători. Acest raţionament este silogism 

? Acest raţionament nu este valid 

Timp de câţiva ani am dat spre rezolvare acest test la mai multe 
grupe de studenţi cu care am lucrat şi care atunci s-au întâlnit pentru 
prima dată cu logica. Interesant este că, în ciuda simplităţii unanim 
recunoscute a acestor probe, nimeni nu a reuşit să răspundă corect la toate 
întrebările. De regulă, se indicau concluzii acolo unde nu rezulta nicio 
concluzie şi se apreciau ca valide raţionamente nevalide, şi invers. 

Ce să înţelegem de aici? 

în primul rând, că în logică, la fel ca în matematică, trecerea de la 
intuitiv la neintuitiv poate deveni uneori extrem de bruscă şi că în astfel 
de cazuri problemele nu se mai rezolvă dintr-o dată, se impune aplicarea 
anumitor metode. Nu vom greşi spunând că elaborarea unor astfel de 
3 qq metode în baza cărora să putem decide între adevăr-fals, valid-nevalid, 
consistent-inconsistent, realizabil-nerealizabil etc. este problema numărul 
unu în logica formală. 

Fiind vorba de raţionamente formulate în limbajul natural, aici 
intervine şi o altă dificultate datorată faptului că în vorbirea curentă 
rareori se întâmplă ca un raţionament să apară în formă standard. După 
cum am mai spus, gândirea recurge la tot felul de omisiuni, simplificări şi 
reformulări care pot face ca analiza acestor raţionamente să devină 
uneori o problemă foarte complicată. Trebuie, în primul rând, să putem 
recunoaşte tipul raţionamentului cu care avem de-a face şi abia după 

aceea, aplicând metodele respective, să putem decide asupra stării 
logice a acestuia. 

S-a spus despre unele dintre raţionamentele conţinute în test că 
sunt veritabile "invitaţii la eroare", că ar conţine capcane menite să-l 
deruteze pe cititor, orientându -1 spre soluţii greşite. 

Aşa este. Nu ştiu însă dacă recunoaşterea acestui fapt ne poate 
ajuta în vreun fel. în definitiv, noi suntem confruntaţi la tot pasul cu situaţii 
în care, fie trebuie să evaluăm argumentele altora, fie să ne impunem 
propriile noastre argumente. întrucât, şi într-un caz şi în celălalt, dorim 
să fim cât mai convingători, se întâmplă să recurgem, voluntar sau nu, 
la mijloace care nu ţin întotdeauna de logică. 0 anume intonaţie, un gest 
sau - de ce nu? - un truc retoric vor împinge imediat lucrurile într-o 
altă direcţie. 0 întrebare pusă într-un fel anume poate deplasa centrul de 
greutate al discuţiei schimbând pur şi simplu cursul argumentării. Or, 
trebuie să ştim să ne ferim de asemenea stratageme, să putem arăta care 
este punctul slab al interlocutorului nostru; sau invers, să fim capabili să 
le folosim noi înşine atunci când situaţia ne-o cere. De regulă, recurge la 
trucuri retorice cel ce simte că se abate de la adevăr, însă, pentru a nu-şi 
dezvălui adevăratele intenţii, el va prefera să schimbe subiectul discuţiei 
formulând, cel mai adesea, o altă problemă sau răspunzând la o problemă 
de obicei neformulată. Nu trebuie, de aceea, să ne arătăm prea impre¬ 
sionaţi de cei ce folosesc la tot pasul cuvinte şi expresii conclusive - deci, 
urmează că, în consecinţă, prin urmare - expresii care nu sporesc cu nimic 
rigoarea argumentării şi care nu o dată se întâmplă să fie în totală 
disonanţă cu logica. Discursul politic abundă în astfel de argumentări în 
care nu logica, ci impresia logicităţii este tot ce contează. Scopul este de 
fiecare dată acelaşi, succesul, dar ne întrebăm vreodată de preţul unui 
atare succes? Ce se întâmplă când o lege este impusă printr-o argumentare 
necorespunzătoare sau când un ordin nu ţine seama de condiţiile consis¬ 
tenţei logice? Adevărul nu poate fi pus la vot, iar criteriul majorităţii are 301 
prea puţin de-a face cu validitatea. 

Să revenim însă la raţionamentele testului nostru şi la capcanele 
pe care le ascund ele. 

Aproape toţi au considerat că de vreme ce sunt date anumite 
premise, obligatoriu acolo trebuie să rezulte o anumită concluzie. Or, 
lucrurile nu stau în acest fel, concluziile nu rezultă oricând şi oricum, ci 
doar când sunt satisfăcute anumite condiţii. Să mai adăugăm că, în unele 
cazuri, aceste capcane sunt "camuflate" de adevăruri elementare destinate 
liniştirii spiritului critic. Cine se mai îndoieşte astăzi că unii politicieni 

sunt coruptibili, şi totuşi, în raţionamentul (2] nu numai că nu rezultă 
o asemenea concluzie, dar acolo nu rezultă niciun fel de concluzie. 

Erorile pe care le ascund raţionamentele de acest fel sunt uneori 
extrem de subtile neputând fi sesizate nici chiar de specialist. în plus, dacă 
se întâmplă să provină de la personalităţi recunoscute ale domeniului, ele 
au toate şansele să se impună ca veritabile demonstraţii. Istoria ştiinţei 
abundă în astfel de exemple şi, se înţelege, nici logica nu face excepţie în 
ciuda faptului că din antichitate aici sunt studiate tot felul de sofisme şi 
erori logice. Ar fi o naivitate să credem că vom putea dispune vreodată de 
inventarul tuturor erorilor logice şi aceasta din simplul motiv că 
posibilităţile de eroare sunt, practic, nelimitate pentru om. Putem, în 
schimb, să le studiem pe cele foarte comune cum sunt şi cele conţinute de 
raţionamentele noastre (despre erori şi sofisme logice vezi cap. VI al 
acestei cărţi). 

Se cer lămurite mai întâi câteva chestiuni: 1) ce înseamnă că un 
raţionament este valid? 2) cum se construieşte un raţionament valid? 
3) care sunt mijloacele prin care se demonstrează că un raţionament este 
sau nu valid? 

Acestea sunt, în principal, problemele care fac obiectul capito¬ 
lului de faţă. 





ADEVĂR ŞI VALIDITATE 


Am definit în Introducere conceptul de validitate şi am spus că este 
valid raţionamentul în care dacă premisele sunt adevărate, concluzia nu 
poate fi falsă. Pentru a înţelege mai bine sensul acestei definiţii să exami¬ 
năm două dintre raţionamentele cuprinse în test, să zicem (T) şi (4'). 

După cum putem observa, aceste raţionamente provin din formele: 

CI’) (4’) 

Toţi A sunt B Niciun A nu este B 

Unii C nu sunt A Toţi A sunt C 

Unii C nu sunt B Unii C nu sunt B 

înlocuind variabilele A, B, C cu termeni din limbaj obţinem diferite 
raţionamente în care premisele şi concluzia sunt fie adevărate, fie false. 
Din motive de spaţiu indicăm pentru fiecare înlocuire doar valoarea de 
adevăr a premiselor şi concluziei fără a mai reproduce întregul 
raţionament: 


cn 

A = atenian, 

B = grec, 

C = filosof 

Premise adevărate, 
Concluzie adevărată. 

A = înaripat, 

B = zburător, 

C = pasăre. 

Premise false, 
Concluzie adevărată. 


(4') 

A = mamifer, 

B = pasăre, 

C = vertebrat, 

Premise adevărate, 
Concluzie adevărată. 

A = autoturism, 

B = maşină, 

C - produs românesc. 

Premise false, 
Concluzie adevărată. 


303 



Implicaţie, validitate , deductibilitate 


A = om, 

B = medic, 

C = chirurg. 

Premise false, 
Concluzie falsă. 

A = pătrat, 

B = figură geometrică, 
C = romb. 

Premise adevărate, 
Concluzie falsă. 


A = număr, 

B = număr divizibil cu doi, 
C = număr par. 

Premise false, 

Concluzie falsă. 

A = ? 

B = ? 

C=? 

Premise adevărate, 
Concluzie falsă. 


Din câte putem observa, a apărut următoarea problemă: pentru ce 
sistem de valori ale variabilelor A, B şi C, forma (4 f ) se transformă într-un 
raţionament cu premise adevărate şi concluzie falsă? 

Oricâte încercări am face şi oricât timp am fi dispuşi să alocăm 
acestei probleme, un astfel de sistem nu va fi găsit niciodată. Aceasta, 
pentru că forma (4') este o formă inferenţială validă, spre deosebire de 
forma (l f ) care este una nevalidă. 

Pentru mai multă claritate, rezumăm situaţia cu ajutorul următo¬ 
rului tabel: 



Premise 

Concluzie 

Raţionament 

1 . 

Adevăr 

Adevăr 

? 

2. 

Adevăr 

Fals 

Nevalid 

3. 

Fals 

Adevăr 

? 

4. 

Fals 

Fals 

7 


Cazurile 1, 3 şi 4 sunt nerelevante pentru starea celor două forme 
304 de raţionament, întrucât sunt comune, ele caracterizează atât raţio¬ 
namentele valide, cât şi pe cele nevalide. Relevant este doar cazul 2 în 
care premisele sunt adevărate şi concluzia falsă, raţionamentul în acest 
caz fiind nevalid. 

Orice argument deductiv cu premise adevărate şi concluzie falsă, spune 
P. Hurley, este în mod necesar nevalid. Acesta este poate cel mai important 
lucru din întreaga logică deductivă. 1 


1 P. Hurley, A concise Introduction to Logic, p. 43. 

Ştiind ce este raţionamentul nevalid şi că raţionamentele deductive 
se împart în valide şi nevalide, definiţia validităţii poate fi introdusă mai 
departe prin negaţie: 

Raţionamentvalid = df raţionamentul deductiv în care nu este posibil 

ca premisele să fie adevărate, iar concluzia falsă. 

într-un raţionament valid, adevărul concluziei urmează cu nece¬ 
sitate din adevărul premiselor. 

Reformulat: este imposibil ca premisele într-un raţionament valid 
să fie adevărate şi concluzia falsă (dacă premisele sunt adevărate, 
obligatoriu şi concluzia va fi adevărată). 

Premisele sunt numite uneori evidenţa (sau raţiunea ) concluziei. 

De exemplu, propoziţia "Socrate este muritor" este evidentă relativ la 
"Toţi oamenii sunt muritori" şi "Socrate este om" care devin, în acest fel, 
evidenţa ei. 

Evidenţa este însă o noţiune relativă, exact spus, o relaţie: "A este 
evidentă relativ la B\ Conversa relaţiei va fi: "B este evidenţa lui j4". 

Numai că ceea ce este evident pentru mine s-ar putea să nu fie la 
fel de evident pentru altul şi atunci evidenţa este nu doar ceva subiectiv, 
ci şi relativ. Or, validitatea, la fel ca adevărul, este obiectivă, nu depinde în 
niciun fel de cât de evidentă îmi este o concluzie mie, altuia sau nouă 
tuturor. în plus, testul de la începutul capitolului ne-a arătat şi altceva 
despre evidenţă, şi anume, că o concluzie poate părea suficient de evidentă 
într-o inferenţă fără ca inferenţa să fie, totuşi, validă. Prin urmare, evidenţa 
nu poate fi nici criteriul validităţii, nici criteriul adevărului, validitatea şi 
adevărul sunt obiective. 

Conceptul de validitate ridică şi alte probleme. 

în primul rând, trebuie spus că între valid şi nevalid nu există stări 
intermediare. Cu alte cuvinte, un raţionament nu poate fi mai mult sau mai 
puţin valid, el este sau valid sau nevalid. După părerea mea, aceasta este 305 
o altă faţă a principiului bivalenţei care, iată, nu caracterizează doar 
propoziţiile, ci şi inferenţele. Din perspectiva distincţiei valid-nevalid, 
logica deductivă este o logică strict bivalentă. 

Trebuie să reţinem apoi că între validitate şi adevăr nu există o 
condiţionare liniară, vreau să spun că validitatea nu presupune exclusiv 
adevărul, iar nevaliditatea exclusiv falsul, că un raţionament poate fi valid 
şi când premisele lui sunt false şi concluzia adevărată sau falsă. 

Există, prin urmare, două tipuri de validitate - o validitate cu 
premise adevărate şi o validitate cu premise false. 

Pentru primul tip de validitate, limba engleză dispune de un 
termen special - termenul sound inference. 

în lipsa unui echivalent românesc mai potrivit, voi folosi pentru 
desemnarea acestui gen de validitate termenul "demonstrativ" (sau 
"veridic") pe care îl definim după cum urmează: 


Raţionament 

demonstrativ 

(veridic) 


Raţionament 

valid 


Premise 

adevărate 


Raţionamentele de mai jos: 

( 1 ) ( 2 ) 

Toţi atenienii sunt greci. Toate păsările sunt zburătoare, 

Unii filosofi sunt atenieni, Toate plantele sunt păsări, 

Unii filosofi sunt greci. Toate plantele sunt zburătoare. 

sunt ambele valide, însă numai (1) este sound, adică valid şi veridic; 
(2) este valid, dar neveridic (sau nedemonstrativ, adică unsound). 

Validitatea celui de-al doilea raţionament ar putea fi apreciată şi 
dintr-un alt punct de vedere: presupunând că toate păsările ar fi 
zburătoare şi că toate plantele ar fi păsări, atunci cu necesitate logică toate 
plantele ar fi zburătoare. 

Acelaşi lucru îl putem spune folosind conceptul de lume posibilă: 
dacă ar exista o singură lume posibilă în care premisele raţionamentului 
(2) să fie adevărate, în acea lume posibilă şi concluzia raţionamentului 
ar fi adevărată. 

Raţionamentele demonstrative sunt deci raţionamente cu premise 
şi concluzii adevărate în lumea reală, ea însăşi o lume posibilă. Aristotel 
pune problema acestor raţionamente în Topica, unde le deosebeşte de 
raţionamentele dialectice: 

Raţionamentul este o vorbire, în care din anumite lucruri date rezultă 
cu necesitate altceva, pe temeiul celor date. El este o demonstraţie când 
raţionamentul este obţinut din premise adevărate şi prime sau din 
premise a căror cunoaştere derivă din premise adevărate şi prime. 
Dimpotrivă este dialectic raţionamentul care rezultă din premise 
probabile 2 . 


2 Aristotel, Topica în Organon, IV, p. 4-5. 

Revin la raţionamentele valide cu premise false. Este important să 
discutăm despre validitatea acestor raţionamente? 

Categoric, da. 

în primul rând, pentru că şi din propoziţii false pot fi deduse alte 
propoziţii, iar aceste deducţii pot fi, de asemenea, valide sau nevalide. Pe 
de altă parte, şi este foarte important să înţelegem acest lucru, într-un 
raţionament valid putem întotdeauna aprecia valoarea premiselor în 
funcţie de valoarea concluziei. Şi invers, valoarea concluziei în funcţie de 
valoarea premiselor. Aceasta, pentru că validitatea are două proprietăţi 
fundamentale: 

• Dacă Q se deduce în mod valid din P şi P este adevărată, atunci 
Q va fi cu necesitate adevărată. 

• Dacă Q se deduce valid din P şi Q este falsă, atunci P va fi cu 
necesitate falsă. 

La începutul secolului al XX-lea, din ipoteza existenţei eterului 
s-au dedus în fizică tot felul de concluzii care s-au dovedit până la urmă 
a fi false, chiar logic false. Aceasta însemnă că şi ipoteza iniţială - cea 
privind existenţa eterului - trebuia apreciată tot ca falsă. Este un 
exemplu de deducţie în care falsul premiselor este determinat de falsul 
concluziei, o deducţie care a culminat cu una dintre cele mai mari revoluţii 
ale fizicii. 

Să recapitulăm câteva din definiţiile introduse în acest paragraf. 

• Raţionament valid = raţionament deductiv în care, dacă 
premisele sunt adevărate, concluzia este cu necesitate adevărată. 

• Raţionament nevalid = raţionament deductiv în care premisele 
sunt adevărate şi concluzia falsă. 

• Raţionament demonstrativ (veridic) = raţionament valid cu 
premise adevărate. 

• Raţionament nedemonstrativ (neveridic) = raţionament nevalid 
sau raţionament valid cu premise false şi concluzie adevărată 
sau falsă. 

3.1. Implicaţia materială şi deducţia 


Relaţia "P implică Q” sau "Dacă P atunci Q" am numit-o în capitolul 
anterior implicaţie, respectiv, implicaţie materială şi am notat-o cu "P —> Q". 
Am spus cu această ocazie că implicaţia este fundamentul raţionamentului 
deductiv, afirmaţie pe care voi încerca să o explic în cele ce urmează. 

Orice raţionament deductiv poate fi reformulat ca o implicaţie, şi 
invers, orice implicaţie poate fi reformulată ca o inferenţă. în loc de 

Toţi A sunt B 
Şi 

Unii C nu sunt B (1) 

deci 

Unii Cnu sunt A 

putem spune: 

Dacă 

Toţi A sunt B 
Şi 

Unii Cnu sunt B, (2) 

atunci 

Unii C nu sunt A. 

între (1) şi (2) există o deosebire esenţială: (1) este un raţionament 
şi, ca raţionament, el poate fi valid sau nevalid; (2), în schimb, este 
propoziţie şi, ca propoziţie, ea poate fi adevărată sau falsă. 

întrebarea atunci este: cum îşi corespund validitatea, respectiv, 
nevaliditatea raţionamentelor cu adevărul, respectiv, falsul implicaţiilor? 

Răspunsul nu este greu de intuit: dacă raţionamentul este valid, 
implicaţia nu poate fi falsă, iar dacă este nevalid, implicaţia nu poate fi 
adevărată. 

Dar când este raţionamentul valid? 

Din analiza exemplelor efectuată în paragraful anterior am văzut 
că există trei cazuri în care raţionamentul poate fi valid, şi anume: 

• când premisele lui sunt adevărate şi concluzia adevărată; 

• când premisele sunt faLse şi concluzia este adevărată; 

• când premisele sunt faise şi concluzia este falsă. 

Să nu confundăm însă. în cele trei cazuri raţionamentul nu este 
obligatoriu valid, am arătat foarte clar acest lucru, el doar poate fi valid. 
Altfel spus, doar în aceste trei cazuri validitatea este posibilă. 

Când este atunci implicaţia materială adevărată şi când este ea 

falsă? 

Răspuns: implicaţia este adevărată în toate cazurile în care 
raţionamentul poate fi valid şi este falsă în unicul caz în care el este nevalid. 

Obţinem, în final, următoarea definiţie de adevăr pentru implicaţie 
(cu v am notat adevărul şi cu f, falsul ): 


P.Q 

P-H? 

V, V 

V 

V.f 

f 

f'V 

V 

f.f 

V 


Aceasta este aşa-numita implicaţie materială şi definiţia ei 
matricială. Expresia "P -» Q " se va citi: “P implică Q” sau "Dacă P, atunci Q”. 

Propoziţia P se numeşte antecedent , iar Q, consecvent (Russell 
simbolizează implicaţia cu P z> Q, iar tukasiewicz cu Cpq). 

în loc de "implicaţie", respectiv, "propoziţie implicativă" întâlnim 
uneori denumirile de "condiţional", "propoziţie condiţională" sau 
"propoziţie ipotetică", denumiri nu tocmai adecvate după părerea mea şi 309 
voi arăta imediat de ce. 

în P -» Q, adevărul lui P nu este o simplă condiţie pentru adevărul 
lui Q, el este determinant pentru Q (altfel spus, Q nu poate fi adevărat fără 
să fie adevărat P). Prin urmare, implicaţia nu se reduce la o simplă relaţie 
de condiţionare, ea este o relaţie de un cu totul alt gen. 

Nici denumirea de "propoziţie ipotetică" nu este în afara oricărei 
obiecţii. Conform denumirii, propoziţia "P -> Q" ar trebui citită: "în ipoteza 
că P, are loc Q ", ceea ce ar presupune că nu se cunoaşte adevărul lui P 
(altfel P nu s-ar mai numi ipoteză). Or, noi am definit valoarea propoziţiei 

“P -> Q” în funcţie de valorile lui P şi Q pe care le-am presupus cunoscute 
în egală măsură. 

în fine, nu trebuie confundată implicaţia materială cu implicaţia 
cauzală, pentru că, deşi se citesc la fel, cele două înseamnă lucruri foarte 
diferite. Implicaţia cauzală nu este o relaţie logică, ci una ontologică, ea 
înseamnă: "ori de câte ori se produce P, se produce Q” sau "dacă are loc P 
(cauza), are loc Q (efectul)". 

Implicaţia materială este altceva, ea înseamnă: "adevărul lui P 
implică adevărul lui Q" sau "dacă este adevărat P, atunci este adevărat Q”. 
Am putea spune, eventual, că adevărul lui P este cauză pentru adevărul 
lui Q, totuşi, nu cred că implicaţia materială este un caz particular al 
implicaţiei cauzale, cele două sunt şi trebuie să rămână distincte (v. şi 
inducţia cauzală, cap. V). 

Să mai notăm că dacă P îl implică pe Q şi Q îl implică pe P, atunci 
P şi Q sunt echivalente. Această echivalenţă dintre P şi Q este numită 
"echivalenţă materială" şi se simbolizează cu P=Q. 

Problemele implicaţiei şi-au găsit dezvoltarea în logica modernă - 
la ora actuală există chiar mai multe tipuri de implicaţie -, însă nu putem 
spune că acest concept s-ar datora exclusiv logicii moderne. Anticii 
dispuneau de cel puţin două implicaţii - unul i se datorează lui Filon 
din Megara, celălalt lui Diodorus Cronus. De exemplu, cititorul poate 
compara definiţia matricială a implicaţiei, dată mai sus, cu următorul 
pasaj din Sextus Empiricus: 

Astfel, sunt trei moduri în care un condiţional poate fi adevărat şi unul 
în care el poate fi fals. Căci un condiţional este adevărat când începe 
cu un adevăr şi se termină cu un adevăr, ca în cazul "Dacă este ziuă este 
lumină"; este adevărat, de asemenea, când începe cu un fals şi se 
termină cu un fals, ca "Dacă pământul zboară, are aripi", şi, în mod 
similar, un condiţional care începe cu un fals şi se termină cu un 
adevăr este ca atare adevărat, ca "Dacă pământul zboară, pământul 
există”. Un condiţional este fals numai când începe cu un adevăr şi se 
termină cu un fals, ca "Dacă este zi, este noapte 3 . 

Cum trebuie înţelese aceste implicaţii? 

Să luăm propoziţia "Dacă pământul zboară, pământul are aripi". 
Propoziţia nu spune că pământul realmente zboară şi nici că ar avea aripi, 
ci doar că dacă ar zbura, el ar avea aripi. Antecedentul şi consecventul sunt 
propoziţii false, totuşi, implicaţia este adevărată. 


3 Sextus Empiricus, Adversus Mathematicos, VIII, 113. 

Asemănarea cu definiţia matricială a implicaţiei materiale este 
atât de mare încât mulţi folosesc denumirea de "implicaţie filoniană" 
pentru ceea ce numim îndeobşte "implicaţie materială". 

în logica modernă discuţia despre implicaţie este deschisă de Frege 
prin lucrarea sa din 1879, Begriffsschrift, însă definiţia ei propriu-zisă 
apare în Principia Mathematica (1910-1913]: 

Când o propoziţie q urmează dintr-o propoziţie p, cu alte cuvinte, când 
p este adevărată q trebuie să fie, de asemenea, adevărată spunem că 
p implică q. Ideea de implicaţie în forma în care avem aici nevoie de ea 
poate fi definită. înţelesul dat implicaţiei în cele ce urmează poate părea 
la prima vedere ceva artificial; cu toate că există şi alte înţelesuri 
legitime, cel adoptat aici este de departe cel mai potrivit scopurilor 
noastre faţă de oricare dintre rivalii săi. Proprietatea esenţială pe care o 
cerem implicaţiei este aceasta: “Ceea ce este implicat de o propoziţie 
adevărată este adevărat". Ea este proprietatea în virtutea căreia 
implicaţia produce demonstraţii. însă, această proprietate nu determină 
în niciun fel dacă ceva este implicat de o proprietate falsă şi, dacă da, 
ce anume. Ceea ce determină ea este că, dacă p implică q, atunci nu poate 
fi cazul că p este adevărat şi q fals, adică ori p trebuie să fie fals, ori q 
adevărat. Cea mai convenabilă interpretare a implicaţiei este că dacă p 
este fals sau q adevărat, atunci "p implică q" este adevărat. Din această 
cauză "p implică q" este definită prin “sau p este fals, sau q este adevărat". 


în virtutea definiţiei de mai sus, când p =d q are loc, ori p este fals, ori q 
adevărat; de aceea, dacă p este adevărat, q trebuie să fie adevărat. în 
felul acesta definiţia realizează caracteristica esenţială a implicaţiei; ea 
dă, în fapt, cel mai general înţeles al implicaţiei compatibil cu păstrarea 
acestei caracteristici. 4 

Să reţinem şi de această dată câteva idei ca mai importante: 

• Implicaţia este o relaţie între propoziţii. Logic vorbind, ea 
exprimă raportul dintre premisele şi concluzia unui raţionament. 

• Dacă antecedentul implicaţiei este adevărat şi consecventul fals, 
implicaţia este falsă; în toate celelalte cazuri implicaţia este 
adevărată. 

• Adevărul/falsul implicaţiei corespunde validităţii/nevalidităţii 
raţionamentelor. 


4 A. N. Whitehead, B. Russell, Principia Mathematica , ediţia a doua, voi. I, p. 94. 

• Propoziţia "P implică Q” se mai poate reda prin "Nu este adevărat 
P şi non-Q", respectiv, "non-P sau Q" (în viziunea lui Russell 
aceasta explică de ce într-o implicaţie adevărată P nu poate fi 
adevărat şi Q fals). 


3.2. Implicaţia formală 


Denumirea de "implicaţie formală" apare tot în Principia 
Mathematica şi este atribuită propoziţiilor de forma: "Dacă x este A, 
xesteS, oricare ar fi x". Simbolic: Vx[A(x) —> P(x)]. Propoziţia "Socrate 
este om" de exemplu, implică propoziţia "Socrate este muritor", 
această implicaţie este un caz particular al implicaţiei formale (cazul 
când x = Socrate, A = Om şi B = Muritor). 

Dacă notăm antecedentul şi consecventul acestei implicaţii cu P, 
respectiv, Q obţinem P -» Q. Deci implicaţia materială este ea însăşi un caz 
particular al implicaţiei formale, sau invers, implicaţia formală este un caz 
particular al implicaţiei materiale, depinde cum privim lucrurile. 

Echivalenţa formală Vx[A(x) = P(x)] se defineşte ca implicaţie 
reciprocă. De exemplu, "oricare ar fi x, 0m(x) implică Raţional[x) şi 
Raţional[x) implică 0m(x)". Simbolic: Vx [Om[x] = Raţiona\(x)]. 

Aşa cum am spus şi în capitolul anterior, propoziţiile de predicaţie 
"Toţi A sunt P", "Niciun A nu este B“ etc. pot fi înţelese ca implicaţii formale 
(domeniul variabilei x este în acest caz extensiunea celor doi termeni ai 
propoziţiei, A şi B). 

3.3. Implicaţia strictă 


Deşi exprimă corect raportul dintre premisele şi concluzia unui 
raţionament deductiv, implicaţia materială are totuşi câteva proprietăţi 
mai greu de înţeles din punct de vedere intuitiv. 

Observăm, mai întâi, că în definiţia matriceală a implicaţiei, adevărul 
este implicat de orice (atât de adevăr, cât şi de fals), în timp ce falsul implică 

orice (atât adevărul, cât şi falsul). Acestea sunt aşa-numitele paradoxuri 
ale implicaţiei materiale şi au următoarea exprimare simbolică: 

P-+tQ->P) (1) 

( 2 ) 

Expresia (1) spune că dacă P este adevărată, atunci P este implicată 
de o propoziţie oarecare Q. A doua spune că dacă P este falsă, atunci P 
implică o propoziţie oarecare Q, Alte expresii, cum ar fi: 

(P-><2)v«?->P) (3) 

< 2 ) ( 4 ) 

aduc în discuţie alte aspecte. Conform expresiei (3), dacă P şi Q sunt 
propoziţii adevărate, atunci sau P implică Q, sau Q implică P. 

în fine, ultima expresie spune că dacă P nu implică Q, atunci 
propoziţia "Peste falsă" îl implică pe Q. 

Aceste proprietăţi plus încă multe altele, de acelaşi fel cu ele, ne 
îndepărtează de înţelesul obişnuit al termenului "implică". De exemplu, 
conform primei expresii, propoziţia "Dacă 2+2=4, atunci Bucureştiul 
este capitala României" este o propoziţie adevărată. La fel de adevărată 
este propoziţia "Dacă luna este pătrată, atunci pământul este satelitul său". 

Situaţia se explică prin faptul că implicaţia materială este o relaţie 
pur extensională, ea ţine seama doar de valoarea logică a propoziţiilor pe 
care le leagă, nu şi de conţinutul acestora (de aici şi denumirea de 
"implicaţie materială"). 

începând cu 1918, C. I. Lewis a propus un nou concept de impli¬ 
caţie prin care încerca nu doar să evite neajunsurile implicaţiei materiale, 
ci şi să exprime mai fidel relaţiile dintre premisele şi concluzia unei 
inferenţe. Noua implicaţie, numită implicaţie strictă , se notează cu" P< Q” 
şi se defineşte cu ajutorul conceptului modal posibil pe care îl Lewis 
simbolizează cu "0": 


P^<2= df ~0(P.~Q) (5) 

"P implică strict Q " este identic prin definiţie cu "Nu este posibil P şi 
non-Q”. Mai departe, dacă îl transcriem pe 0 (posibil) prin n (necesar), 
conform definiţiei cunoscute, obţinem □ ~ (p. ~ Q) care este echivalentă 
cu □ (P -» Q). Prin urmare: 

p*Q= if ~n(P^Q) 


( 6 ) 

"P implică strict Q " este identică prin definiţie cu "Necesar P implică 
material Q". S-a ajuns astfel la un concept modal de implicaţie care, în 
opinia lui Lewis, exprimă nu doar mai clar, ci şi mai corect relaţiile dintre 
propoziţii în structura unei inferenţe deductive. 

în lumina tuturor acestor fapte reiese că relaţia de implicaţie strictă 
exprimă tocmai relaţia valabilă atunci când este posibilă o deducţie 
validă şi încetează să fie valabilă când o deducţie validă nu este posibilă, 
în acest sens se poate spune că sistemul implicaţiei stricte furnizează 
canonul şi critica inferenţei deductive care constituie dezideratul 
investigaţiei logice. 5 

Ce se întâmplă cu paradoxurile implicaţiei materiale, sunt evitate 
ele de noul concept de implicaţie propus de Lewis? 

în sistemele implicaţiei stricte (T, SI, S2 etc.) paradoxele implicaţiei 
materiale reapar, însă de data aceasta ele iau forma unor expresii modale: 

~0 P^[P^Q] (7) 

UP<{Q^P) [8) 

Prima expresie se va citi: dacă este imposibil P, atunci din P se 
deduce o propoziţie oarecare Q. în schimb, dacă P este necesară 
(expresia a doua), atunci P se deduce dintr-o propoziţie oarecare Q. 

Prin urmare, în privinţa paradoxelor, cel puţin, implicaţia strictă 
nu aduce lucruri esenţial noi, totuşi, ea a marcat o cotitură în dezvoltarea 
logicii modale (cercetările legate de sistemele implicaţiei stricte constituie 
ceea ce am numit în capitolul anterior direcţia sintactică din dezvoltarea 
logicii modale). 


3.4. Implicaţia intuiţionistă 


Sintagma “logica intuiţionistă" desemnează clasa sistemelor 
formale, în special cele de logica propoziţiilor şi logica predicatelor, 
inspirate din concepţia lui Brouwer asupra matematicii. De referinţă 
este sistemul lui Heyting din 1930 cu 11 axiome. 


5 C. 1. Lewis şi C. H. Langford, “Implicaţie şi deductibilitate”, în voi. Logică şi Filosofie 
(ed. Gh. Enescu şi M. Tîrnoveanu), Editura Politică, Bucureşti, 1966, p. 266. 

Caracteristic pentru aceste sisteme este că provin din matematică 
şi sunt destinate în exclusivitate nevoilor matematicii. “Logica noastră, 
scrie Heyting, are de-a face numai cu propoziţii matematice". Mai exact, 
propoziţiile acestor sisteme logice se referă la construcţii matematice, 
eventual la metodele unor astfel de construcţii. De exemplu, propoziţia 
Vn = m înseamnă: “există o metodă de calcul pentru operaţia radical 
care aplicată numărului n dă numărul m". 

Având în vedere că din punct de vedere intuiţionist, a fi înseamnă 
a fi construit, variabilele propoziţionale din sistemul lui Heyting se referă 
la lucruri efectiv construite şi la metode de construcţie (este eliminată 
orice propoziţie care asertează existenţa în general). Fiecare propoziţie, 
spune Heyting, semnifică “intenţia unei construcţii matematice care 
satisface anumite condiţii". 6 7 

Ce semnificaţie au operatorii logici în sistemul lui Heyting? 

Să începem cu asertarea intuiţionistă. Simbolul b p înseamnă un 
lucru foarte precis, şi anume că s-a realizat construcţia lui p sau, cel puţin, 
dispunem de metoda realizării ei. în acest caz, construcţia demonstrează 
propoziţia p sau este demonstraţia lui p. Prin urmare, a aserta din punct 
de vedere intuiţionist înseamnă a afirma ceva ca demonstrat (realizat). 

Negaţia intuiţionistă, notată %p", este o negaţie modală, ea 
înseamnă este imposibil p (din supoziţia lui p se ajunge la o contradicţie). 

Ceva asemănător se poate spune şi despre implicaţie. Propoziţia 
p —> q este asertată (afirmată) atunci când, dispunând de o metodă de 
construcţie r pentru p, din construcţia lui p rezultă automat construcţia 
lui q (nu este posibil a-1 construi pe p fără q ). 

Implicaţia poate fi afirmată, spune Heyting, atunci şi numai atunci când 
noi dispunem de o astfel de construcţie r, care, fiind asociată cu orice 
construcţie care demonstrează pe p (în presupunerea că ultima a fost 
îndeplinită), ar da în mod automat o construcţie care demonstrează pe 
q. Cu alte cuvinte, construcţia lui p împreună cu construcţia r ar forma 3^5 
demonstraţia lui q7 — 

Astfel definită, implicaţia intuiţionistă nu mai are aceleaşi pro¬ 
prietăţi formale cu implicaţia materială din logica bivalentă, ceea ce face 
ca nici schemele de inferenţă pe care le subîntinde ea să nu mai fie 


6 A. Heyting, Les Fondements des mathematiques, Paris, Louvain, 1955, p. 17. 

7 A. Heyting, Intuiţionism. An Introduction (se citează după Gh. Enescu, Logica 
simbolică, Editura Ştiinţifică, Bucureşti, 1971, p. 186). 

aceleaşi. 8 De pildă, contrapoziţia implicaţiei şi dubla negaţie nefiind legi 
logice în sistemul lui Heyting, nici schemele de raţionament subsumate 
lor nu vor mai fi valabile. în plus, implicaţia intuiţionistă nu poate fi 
transcrisă prin conjuncţie, respectiv, disjuncţie şi negaţie cum se întâmplă 
cu celelalte implicaţii. Nu se mai poate susţine, ca în Principia Mathematica , 
de exemplu, căp—>q înseamnă acelaşi lucru cu pvq din simplul motiv că 
cele două formule presupun procese de construcţie diferite. 

Totuşi, implicaţia intuiţionistă întâlneşte implicaţia materială 
în câteva din proprietăţile ei fundamentale. De pildă, cele două paradoxe 
ale implicaţiei materiale p —> [q —> p), respectiv, -.p -> (p —» q) se regăsesc 
printre axiomele sistemului lui Heyting (este vorba de axioma 5 şi 
axioma 10). Or, aceasta spune foarte mult despre raporturile celor două 
implicaţii, iar dacă ar fi să dăm crezare unor autori, apropierile lor sunt 
mai importante decât deosebirile (cele două concepte sunt opuse numai 
în specie, nu şi în gen). 


3.5. Implicaţia relevantă 


Următorul moment important din dezvoltarea conceptului de 
implicaţie revine implicaţiei relevante. Inspirat din ideea lui Ackermann de 
«strengen implikation» 9 , acest concept de implicaţie a fost definitivat de 
Anderson şi Belnap în cartea lor din 1975, Entailment. The Logic of 
Relevance and Necessiţy. 

Pentru cei doi autori implicaţia reprezintă nici mai mult, nici mai 
puţin decât "inima logicii" [the heart of logic) acesta fiind şi titlul primului 
capitol al cărţii lor. Ei nu recunosc paradoxurile implicaţiilor anterioare 
din simplul motiv că nici respectivele implicaţii nu sunt recunoscute de ei 
ca fiind implicaţii. 


8 Este vorba de raţionamentele deductive subsumate ideii de implicaţie intuiţionistă, 
pentru că, aşa cum spuneam ceva mai devreme, fiecare raţionament deductiv se poate 
reformula ca o implicaţie; şi invers, fiecare implicaţie adevărată se poate reformula ca 
un raţionament deductiv. Or, unele dintre implicaţiile intuiţioniste nu sunt valabile şi, 
în mod logic, nici raţionamentele deductive corespunzătoare lor nu vor mai fi valabile. 

9 W. Ackermann, "Begrundung einer strengen Implikation'’, în Journals ofSymbolic 
Logic, 21 (1956), pp. 113-128. 

Sub două condiţii autorii critică conceptul clasic de implicaţie, şi 
anume: sub condiţia necesităţii şi sub condiţia relevanţei. Ei admit totuşi 
că implicaţia este reversul deducţiei, că dacă Q se deduce logic din P , atunci 
adevărul lui P antrenează (atrage după sine) adevărul lui Q. în locul 
termenului consacrat de implicaţie ( implication ) este folosit termenul 
entaillment (antrenare). 

Ce înseamnă însă că ceva se deduce din altceva? 

Spre deosebire de celelalte implicaţii în care ideea de deducţie era 
luată ca ceva de la sine înţeles, în cazul de faţă operaţia deducţiei este 
configurată prin regulile calcului natural sau a deducţiei naturale. Se 
preferă ca variantă de lucru varianta lui Fitch din 1952, o formă de 
deducţie naturală ce legitimează trei dintre proprietăţile fundamentale 
ale implicaţiei, şi anume: 


P P (1) 

P^[Q->P) (2) 

[P^[Q-+ R)) -> ((P -> 0 -> (P -> R)) (3) 

Luate ca axiome, aceste legi dau subsistemul H_^ corespunzător 
părţii implicative a sistemului intuiţionist construit de Heyting. 

Implicaţia intuiţionistă este însă un hibrid, ea are nu doar 
proprietăţile implicaţiei clasice ci şi unele din proprietăţile implicaţiei 
relevante. Reţine în mod special atenţia proprietatea exprimată prin 

P-> «? -> P), respectiv, P -> [Q -> Q) (4) 

potrivit cărora o propoziţie adevărată este implicată de orice propoziţie. 
Quine arătase încă din anii cincizeci că în "citirea" acestor proprietăţi 
adeseori se confundă utilizarea cu menţionarea (limbajul cu meta¬ 
limbajul), că forma 

P implică (<2 implică P), 

este, dacă nu paradoxală, cel puţin discutabilă. în schimb, forma 

Dacă P, atunci (dacă Q atunci P), 

este mai naturală, mai în spiritul ideii de deducţie. 

Corectarea lui H_^ sub condiţia necesităţii are ca rezultat partea 
implicaţională a sistemului modal S4 (Lewis, 1932). 

Ceea ce susţin, şi pe bună dreptate, Anderson şi Belnap este că, 
întrucât deducţia stă sub semnul necesităţii, logic ar fi ca şi implicaţia. 

care este reversul deducţiei, să împărtăşească acelaşi concept de 
necesitate. Prin urmare, conchid autorii, implicaţiile adevărate sunt 
necesar adevărate, iar un adevăr implicat de un adevăr necesar este, la 
rândul lui, un adevăr necesar. 

în această înţelegere a lucrurilor, formula P -> [Q -» P) nu mai 
reprezintă un paradox, ea este pur şi simplu falsă. într-adevăr, dacă P este 
un adevăr contingent, iar Q unul necesar ar însemna ca ceva adevărat 
(acesta fiind P] să implice ceva fals (respectiv, Q -> P) şi deci întreaga 
implicaţie este falsă. 

Operatorul modalităţii DP din S4 este definit de Anderson şi Belnap 

prin 


□p= df p_>p_>p 


( 5 ) 


Scris în forma aceasta, fără paranteze, definiendumul poate fi 
înţeles în două moduri: 


P->(P->P) 

(6) 

[P^>P)-+P 

(7) 


care pot fi adevărate doar dacă P este necesar adevărată. 

Interesantă, dar mai ales inedită, este critica implicaţiei din pers¬ 
pectiva condiţiei relevanţei. Falacia relevanţei era cunoscută logicienilor 
din antichitate, însă nimeni nu a simţit nevoia să formuleze această 
condiţie pentru implicaţie. întrebarea este cum poate adevărul lui P să 
implice adevărul lui Q dacă P nu este relevant pentru Q, dacă cele două 
propoziţii nu sunt legate din punct de vedere al conţinutului? 

0 cerinţă minimală privind relevanţa implicaţiei este ca variabilele 
antecedentului să se regăsească printre variabilele consecventului, 
condiţie pe care Anderson şi Belnap au dezvoltat-o şi din punct de vedere 
formal. 

- Corectarea lui H_^ sub condiţia relevanţei are ca rezultat sistemul 

R_> echivalent cu partea implicaţională a sistemelor de logică relevantă 
construite de Moh (1950) şi Church (1951). Sistemul R_> este însă 
deficitar în privinţa necesităţii şi, în plus, conţine paradoxul modalităţii 
P->(Q->P). 

Dacă în această formulă îl vom înlocui pe Q cu P —» P obţinem 


P->((P->P)->P) (8) 

din care, prin definiţia necesităţii (5), obţinem formula falsă P -> DP. 

Pentru că niciunul dintre sistemele obţinute nu rezolvă pe 
deplin problema paradoxurilor implicaţiei, ne mai rămâne o singură 
soluţie - combinarea celor două condiţii. Sistemul astfel obţinut este 
sistemul E_> de logică relevantă cu 18 postulate (16 axiome şi două reguli 
de deducţie) construit de Anderson şi Belnap în primul volum din 
Entailment. După expresia autorilor, captează condiţia necesităţii şi 
a relevanţei într-un sens "matematic definit" 10 . 

lată în ce termeni aprecia Newton da Costa condiţia relevanţei 
logice pentru conceptul de implicaţie definit prin cele două sisteme: 

în logica relevanţei punctul crucial rezidă în faptul de a nu se accepta 
A => B ca fiind adevărată decât atunci când A este relevant pentru B. 
La prima vedere, este greu de precizat ce se înţelege prin aceasta. 
Dacă .4 => B este adevărată, evident că A şi B trebuie să aibă «ceva 
în comun», semnificaţiile lor neputând fi complet eterogene. Astfel, 
atât în E, cât şi în R, dacă b A => B, atunci A şi B au cel puţin o variabilă 
în comun. De altfel, relevanţa lui A pentru B mai poate fi exprimată şi 
într-un alt mod: drumul ce duce la B în demonstraţia lui A => B trebuie 
să treacă în mod obligatoriu prin A, ceea ce devine evident prin 
versiunile teoremei deducţiei pentru E şi R. Astfel, noţiunea de relevanţă 
a lui A cu privire la B, în A => B, poate fi precizată şi tratată formal, 
în opoziţie cu ceea ce au tendinţa să creadă mulţi logicieni clasicişti. 11 

Din E_^ pot fi obţinute sistemele R_^ şi II (Ackermann) prin 
modificări corespunzătoare ale axiomelor lor. In plus, apreciază da Costa, 
logica relevanţei poate servi ca fundament teoriilor inconsistente dar 
netriviale astfel că "majoritatea logicilor relevanţei fac parte din logicile 
paraconsistente". 12 


3 . 6 . Teorema deducţiei şi 
raţionamentele nonmonotonice 319 

3 1 


în încheierea acestor consideraţii voi face câteva precizări în 
legătură cu una dintre cele mai importante teoreme ale logicii moderne - 


10 A. R. Anderson şi N. D. Belnap, Entailment. The Logic of Relevance and Necessiţy, 
p. 37 şi urm. 

11 N. da Costa, Logici clasice şi neclasice , p. 197. 

12 Ibid., p. 198. 

aşa-numita "teoremă fundamentală a deducţiei". Teorema a fost demon¬ 
strată de Herb rând în 1930 şi se referă la raportul dintre implicaţie şi 
deductibilitate. 

Inferenţa de la A la B o notăm, ca şi până acum, cu Ah B şi o citim: 
“B se deduce logic din A" {A poate fi o propoziţie sau o mulţime de 
propoziţii). 

Conform teoremei lui Herbrand, oricărei deducţii valide îi cores¬ 
punde o implicaţie adevărată, şi invers, oricărei implicaţii adevărate îi 
corespunde o deducţie validă. Teorema poate fi formulată în sensrestrâns: 


şi în sens generalizat: 


Ah B, 
A^B 


Ap A 2 ,A n b B 
ApA 2 , h A n —>B. 


( 1 ) 

( 2 ) 


Demonstraţiile acestor teoreme nu fac obiectul prezentei lucrări. 
De notat că relaţia T" are o serie de alte proprietăţi pe care, de 
asemenea, le putem reda în formă simbolică: 


1) Ah A, 

(Relaţia "b" este reflexivă, altfel spus,4 se deduce logic dini4). 

2) Dacă Ah B atunci A, C h B 

(La premisele unei deducţii valide se pot adăuga alte premise). 

3) Dacă A, A, C b B, atunci A, C h B. 

(într-o deducţie validă premisele redundante pot fi omise). 

4) Dacă A, B,C,Dh E, atunci A,C,B, Dh E 

(într-o deducţie validă ordinea premiselor poate fi inversată). 

5) Dacă A b B şi B, C b D, atunci A, Ch D. 

(Relaţia "b" este tranzitivă). 

6) Dacă A, B h C şi B, C b A, atunci A= B C 

(Dacă din A şi B se deduce C şi din B şi C se deduce A, atunci 
A şi C sunt deductiv echivalente relativ la B ). 


Spre deosebire de relaţia de definiţie care este o relaţie de ordine 
tare, deductibilitatea este o relaţie de ordine slabă sau parţială (este 
reflexivă, antisimetrică şi tranzitivă). Cele două relaţii sunt esenţiale 
pentru organizarea logică a unei teorii (v. Introducere, conceptele de 
teorie şi metateorie ). 



Implicaţie şi deductibilitate 


închei cu o observaţie asupra proprietăţii 2), proprietate conform 
căreia concluzia unei inferenţe nevalide nu se modifică oricâte propoziţii 
adevărate am adăuga premiselor. Cel care a atras pentru prima dată 
atenţia asupra acestei proprietăţi este G. H. Massey într-un studiu 
din!981: 


...după cum ştie oricine, spune Massey, un argument deductiv rămâne 
valid oricâte alte premise i se adaugă. 13 

Raţionamentele care au proprietatea 2) se mai numesc şi "raţio¬ 
namente monotonice" sau "monotone" [denumirea vine de la ideea de şir 
monoton din matematică). De exemplu, silogismul 

Toate balenele sunt mamifere 
Toate balenele sunt animale acvatice 
Unele animale acvatice sunt mamifere 

este un astfel de raţionament pentru că oricâte propoziţii adevărate am 
adăuga celor două premise, concluzia rămâne aceeaşi. 

în ultima vreme se vorbeşte şi de raţionamente nonmonotonice, 
raţionamente care nu au această proprietate. Aşa-numita logică defaultică 
[default logic ) iniţiată de Raymond Reiter în 1980 are ca obiect o specie 
aparte de raţionamente nonmonotonice - raţionamentele în condiţiile 
absenţei unor informaţii complete. 14 

"Default" în engleză înseamnă lipsă, absenţă (in default of- în lipsă 
de) deci logica defaultică ar fi un fel de logică a omisiunii (pentru a nu 
induce semnificaţii nedorite prefer, cel puţin în acest stadiu al discuţiei, 
denumirea de "logică defaultică"). 

Următorul raţionament: 

Filip ar fi avut motive să comită infracţiunea cutare. 

Filip nu are un alibi satisfăcător; 

Filip este suspect. 

este un raţionament defaultic (adăugarea de premise adevărate ar putea 
modifica şi chiar anula concluzia). Se înţelege că nici teorema deducţiei 
nu mai este valabilă pentru acest gen de raţionamente. 


13 G. J. Massey, “The Fallacy Behind Fallacies" în The Foundations of Analitic Philosophy, 
P. A. French, T. E. Uehling şi H. K. Wettstein (eds.), Minneapolis, 1981, p. 490. 

14 Pentru detalii vezi Philippe Besnard, Introduction to Default Logic şi David Poole, 
Defaul Logic, în Handbook of Logic In Artificial Intelligence and Logic Programing, 
D. Gabbay, C. J. Hogger, J. A. Robinson (eds), voi. 3, editat de D. Nute, pp. 189-215. 

_ 4 _ 

CLASIFICAREA RAŢIONAMENTELOR 

* 


în această carte ne vom ocupa numai de raţionamente monotonice. 
Pentru început va trebui să clasificăm aceste raţionamente, să arătăm de 
câte feluri sunt ele. 

De regulă, când obiectele dintr-o clasă sunt clasificate după mai 
multe criterii, clasificarea criteriilor precedă clasificarea obiectelor. în cele 
ce urmează avem de-a face cu trei astfel de criterii: 

• Modul de derivare al concluziilor, 

• Starea logică a raţionamentelor, 

• Propoziţiile din care ele se compun. 

După modul de derivare al concluziilor, raţionamentele se împart 
în deductive şi inductive. în cele deductive concluzia urmează cu 
necesitate din premise, spre deosebire de cele inductive unde concluzia 
urmează cu o anumită probabilitate. 

Raţionamentele deductive se împart, la rândul lor, în valide şi 
nevalide (al doilea criteriu). Am văzut că există două specii de validitate - 
validitate cu premise adevărate şi validitate cu premise false. 

în fine, după propoziţiile din care se compun, raţionamentele 
322 deductive se împart, iarăşi, în două categorii: 1) raţionamente cu 
propoziţii de predicaţie şi 2) raţionamente cu alte propoziţii. 

Cele cu propoziţii de predicaţie pot fi mediate sau imediate. Din 
clasa raţionamentelor imediate fac parte: raţionamente bazate pe relaţiile 
pătratului logic, conversiunea, obversiunea, contrapoziţia şi inversiunea. 
în categoria raţionamentelor mediate intră silogismul şi varietăţile silo¬ 
gistice - entimema, epicherema, polisilogismul şi soritul. 



RAŢIONAMENTE (INFERENŢE) IMEDIATE 


Cele mai simple raţionamente deductive sunt aşa-numitele 
raţionamente sau inferenţe imediate. Ele au o singură premisă astfel că 
raportul termenilor din concluzie este determinat de raportul lor din 
premisă (nu este necesară raportarea lor la un al treilea termen, ca în 
silogism). Sunt raţionamente în care se respectă condiţia fundamentală a 
oricărei deducţii: dacă premisele sunt adevărate, concluzia este cu 
necesitate adevărată. 


5.1. Inferenţe imediate bazate pe 
raporturile pătratului logic 


1) Inferenţe bazate pe subalternare . 

Raportul de subalternare se stabileşte între propoziţiile SaP şi SiP, 
respectiv, SeP şi SoP. Din adevărul supraalternei rezultă adevărul sub¬ 
alternei şi din falsul subalternei rezultă falsul supraalternei. Din falsul 
supraalternei nu se poate infera nimic despre subalternă şi nici din 
adevărul subalternei despre supraalternă. 

Aşa cum am mai spus, relaţia de inferenţă se simbolizează în logica 
modernă cu semnul "b", deci "Ab B” se va citi: "fi se deduce logic din A". 

Dacă din falsul lui A s-ar deduce falsul lui fi, notaţia ar fi aceeaşi: 
"~A b ~fi”. 

Este mai comod însă ca premisele şi concluziile acestor inferenţe să 
se scrie sub formă de ecuaţii: A = v, respectiv, A = /(cu v şi/s-a notat 
adevărul şi falsul), iar premisele să se despartă de concluzie printr-o 
linie. Inferenţele prin subalternare vor lua atunci următoarea formă: 

Implicaţie, validitate, deductibilitate 


SaP = v, SiP - f SeP = v, SoP = f 

SiP = v SaP = f SoP - v SeP =f 

SaP=f, SiP = v, SeP=f, SoP = v, 

7iP = * SaP = * SoP = * SeP = * 


Semnul "*" înseamnă nedecis, adică nu se poate deduce în mod 
valid nici adevărul, nici falsul. De pildă, dacă SiP este adevărată, atunci 
SaP este nedecisă, ea poate fi uneori adevărată, uneori falsă. într-adevăr, 
din "Unele mamifere sunt vertebrate" se deduce propoziţia "Toate 
mamiferele sunt vertebrate" care este adevărată, însă din altă particulară 
afirmativă, să zicem "Unii oameni sunt sportivi", ar trebui, conform 
aceleiaşi inferenţe, să deducem propoziţia falsă "Toţi oamenii sunt 
sportivi". întrucât în inferenţa de la SiP la SaP concluzia este când 
adevărată, când falsă, inferenţa este nevalidă. 

2) Inferenţe bazate pe contrarietate. 

Raportul de contrarietate are loc între SaP şi SeP. Conform 
definiţiei, propoziţiile nu pot fi împreună adevărate, dar pot fi împreună 
false. Prin urmare, dacă SaP este adevărată, SeP este obligatoriu falsă, 
şi invers, dacă SeP este adevărată, SaP va fi falsă. în schimb, dacă una 
dintre propoziţii este adevărată, cealaltă este nedecisă, putând fi adevărată 
sau falsă, după caz. 

SaP = v, SeP=f SeP = v, SeP=f 
SeP=f SaP = * SaP=f SaP = * 

Propoziţiile "Toţi oamenii sunt talentaţi" şi "Niciun om nu este 
224 talentat" sunt în raport de contrarietate, deşi ele sunt ambele false. în 
schimb, "Toţi oamenii sunt veşnici" şi "Niciun om nu este veşnic" sunt 
una falsă şi una adevărată (din adevărul uneia deducem falsul celeilalte). 

încă o dată, dacă una dintre universale este falsă, nu putem infera 
nimic cu privire la universala de calitate opusă. 

3) Inferenţe bazate pe subcon trarietate. 

Sunt în raport de subcontrarietate propoziţiile care nu pot fi 
împreună false, dar pot fi împreună adevărate. Este raportul propoziţiilor 
SiP şi SoP (din falsul lui SiP deducem adevărul lui SoP , şi invers): 



Raţionamente (inferenţe) imediate 


SiP=f, SiP = v, SoP=f, SoP = v, 

SoP = v SoP = * SiP = v SiP = * 

De exemplu, din propoziţia "Unii papagali sunt carnivori" deducem 
"Unii papagali nu sunt carnivori". 

Inferenţa ridică însă unele probleme. Cum este, de exemplu, 
propoziţia "Unii oameni sunt muritori"? 

Dacă înţelegem prin "unii" cel puţin unul, exclus top, propoziţia este 
falsă, pentru că ar însemna că doar unii oameni sunt muritori, restul ar fi 
nemuritori. Dar dacă "unii" înseamnă cel puţin unul, nu este exclus toţi, 
propoziţia este adevărată. Acesta este sensul pe care trebuie să-l avem în 
vedere în inferenţa prin subcontrarietate pentru ca inferenţa să fie validă. 

4 ) Inferenţe bazate pe contradicţie. 

Propoziţiile contradictorii nu pot fi nici adevărate, nici false 
împreună. Din falsul uneia deducem adevărul celeilalte, şi invers. Este 
cazul propoziţiilor SaP şi SoP, respectiv, SeP şi SiP : 


SaP - v, 

SaP=f, 

SeP - v, 

SeP=f 

SoP =f 

SoP = v 

SiP = f 

II 

< 

SoP = v. 

SoP=f, 

SiP = v, 

SiP = f 

SaP =f 

SaP = v 

SeP=f 

SeP = v 


Propoziţia "Toţi tinerii sunt sportivi" este falsă, deci contradictoria 
ei "Unii tineri nu sunt sportivi" este adevărată. La fel, din adevărul 
propoziţiei "Unele păsări nu sunt migratoare" deducem falsul propoziţiei 
"Toate păsările sunt migratoare", contradictoria ei. 

5 ) Compunerea inferenţelor. 

Unele inferenţe imediate se pot obţine prin compunerea altor 
inferenţe. Ce înseamnă însă compunerea inferenţelor? Vom înţelege mai 
uşor despre ce este vorba dacă vom retranscrie aceste inferenţe prin 
implicaţiile şi echivalenţele corespunzătoare lor. De exemplu, subalter- 
nării de la SaP la SiP îi corespund implicaţiile: SaP —> SiP, respectiv, 
SiP —>~SaP . în loc de SiP -f care înseamnă SiP este fals, am scris ~ SiP 
(non-SiP), iar relaţia de inferenţă am înlocuit-o cu relaţia de implicaţie. 
Contrarietăţii îi corespund implicaţiile: SaP SeP, SeP SaP, iar 
contradicţiei îi corespund echivalenţele: SaP= SoP, SeP = ~ SiP. 

Implicaţie , validitate, deductibilitate 


Să examinăm acum următoarele raporturi 



(3) 



( 2 ) 


SiP 



în care: (1) = contrarietate, (2) = contradicţie şi (3) = subalternare. Prin 
urmare, subalternarea este o compunere de contrarietate şi contradicţie. 
Subcontrarietatea, la rândul ei, este o compunere de subalternare şi 
contradicţie. Las cititorului ca exerciţiu întocmirea acestor scheme grafice. 


5.2. Testarea inferenţelor 


1 ) Testarea prin legea distributivităţii termenilor. 

Validitatea inferenţelor poate fi testată prin diverse metode. 0 
primă şi foarte simplă metodă de verificare a validităţii este dată de legea 
distributivităţii termenilor. Numai că legea este doar o condiţie necesară 
a validităţii, nu şi suficientă, după cum se vede şi din inferenţa SeP b SiP 
în care distributivitatea termenilor este respectată, deşi inferenţa este 
nevalidă. 

Legea distributivităţii ne ajută mai degrabă în testarea nevalidităţii. 
Vom spune atunci că dacă legea distributivităţii este încălcată, inferenţa 
326 este sigur nevalidă, iar dacă este respectată, ea doar poate fi validă. 

Pentru exemplificare, să luăm inferenţa prin subalternare: 
SaP b SiP şi ~S/Pb~SaP. 

în prima inferenţă, termenii 5 şi P sunt nedistribuiţi în concluzie, 
aşa că extensiunea lor aici nu poate depăşi extensiunea lor din premise. în 
a doua inferenţă, atât premisa, cât şi concluzia sunt propoziţii negative. în 
SiP, ambii termeni sunt nedistribuiţi, deci în ~SiP ambii vor fi distribuiţi, 
aşa că nici în acest caz legea distributivităţii nu este încălcată. Altfel stau 

lucrurile în inferenţa SoP b SeP, unde S este distribuit în concluzie, dar 
nedistribuit în premisă, deci inferenţa este nevalidă. 



Raţionamente (inferenţe) imediate 


2) Testare prin diagrame Venn. 

Aceleaşi inferenţe pot fi testate şi cu ajutorul diagramelor Venn. 0 
inferenţă este validă în interpretare Venn dacă diagrama concluziei se 
conţine în diagrama premiselor [sau în diagrama premisei dacă este vorba 
de inferenţe imediate). în caz contrar, inferenţa este nevalidă. 

Să verificăm, din nou, validitatea inferenţei SaP b SiP. Vom proceda 
în etape: 

a) Construim mai întâi diagrama: 



şi punem condiţia ca termenul 5 să fie nevid (vezi interpretarea 
existenţială a propoziţiilor de predicaţie). Semnul "*", care înseamnă 
"nevid", se aşează în circumferinţa clasei S, pentru că această clasă conţine 
subclasele SP, respectiv, SP şi nu ştim de la început care dintre ele este 
vidă şi care este nevidă. 

b ) Interpretăm premisele şi concluzia acestei inferenţe prin ecuaţii 
şi inecuaţii după metoda cunoscută: 

SaP<^>SP=0, 

SiP <^>SP*0. 

c] Reprezentăm cele două clase corespunzătoare premisei şi 
concluziei prin diagrama: 

întrucât SP este vidă, dar, conform condiţiei iniţiale, S este nevidă, 
rezultă că semnul nu poate fi plasat decât în clasa SP, ceea ce înseamnă 





Implicaţie, validitate, deductibilitate 


că această clasă va fi nevidă. Dar SP * 0 corespunde concluziei 5/P şi 
pentru că diagrama concluziei este conţinută în diagrama premisei, 
inferenţa este validă. Las cititorului ca exerciţiu testarea celorlalte 
inferenţe. 

3) Testarea cu ajutorul raporturilor dintre termeni. 

Ştiind că în propoziţiile de predicaţie subiectul şi predicatul stau 
în anumite raporturi, putem testa inferenţele imediate determinând 
valoarea logică a premisei, respectiv, concluziei pentru fiecare din aceste 
raporturi ale termenilor. Există cinci astfel de raporturi: identitate , 
subordonare, supraordonare, intersecţie (sau încrucişare ) şi excludere. 
Pentru fiecare raport în parte propoziţiile SaP, SeP, SiP, SoP au o anumită 
valoare. 

Reprezentăm, mai întâi, cele cinci raporturi prin diagrame Euler: 



( 1 ) 

identitate 



(4) 


încrucişare 




(3) 

supraordonare 


Propoziţia SaP este adevărată în cazurile (1) şi (2), în rest, ea este 
falsă. Propoziţia SeP este adevărată doar în cazul (5) şi falsă în rest. 
Propoziţia SiP este falsă în (5) şi adevărată în rest, iar SoP este adevărată 

328 în ( 3 )» ( 4 ) Ş* ( 5 ) Şi falsă în rest - 

Redăm aceste valori în tabelul de mai jos, în care pe orizontală apar 
raporturile dintre termeni, iar pe verticală cele patru propoziţii: 



m 

(2) 

(3) 

(4] 


SaP 

V 

V 

/ 

/ 


SeP 

f 


/ 

/ 

V 

SiP 

V 

V 

V 

V 

f 

SoP 

/ 

/ 

V 

V 

V 





















Raţionamente (inferenţe) imediate 


Observăm că ori de câte SaP este adevărată, SiP este de asemenea 
adevărată, iar când SiP este falsă, SaP este şi ea falsă. Acelaşi lucru este 
valabil pentru SeP şi SoP. Când însă SaP este falsă, SiP este şi adevărată şi 
falsă. 

Asemănător se verifică toate celelalte inferenţe. 


5.3. Alte inferenţe imediate 


5.3.1. Conversiunea 


Se numeşte conversiune inferenţa imediată prin care dintr-o 
premisă “S - P" se obţine o concluzie "P - S” prin inversarea termenilor 
premisei (premisa se mai numeşte convertendâ, iar concluzia conversă). 

Conform definiţiei, din propoziţia SaP s-ar obţine prin conversiune 
propoziţia PaS. în premisa acestei inferenţe, S este distribuit şi P ne¬ 
distribuit, iar în concluzie P este distribuit şi S nedistribuit. Pentru că se 
încalcă legea distributivităţii termenilor inferenţa este nevalidă. 

Acest lucru se poate observa şi cu "ochiul liber": din propoziţia 
"Toţi filosofii sunt oameni" nu putem deduce propoziţia "Toţi oamenii 
sunt filosofi". 

Distingem relativ la propoziţia SaP două cazuri: 

1) Extensiunea subiectului este identică cu extensiunea predi¬ 
catului; de exemplu, "om" şi "fiinţă raţională". 

2) Extensiunea subiectului este inclusă în extensiunea predicatului 
ca în exemplul "filosof" şi "om" (om filosof). 

Aceste raporturi generează două tipuri de conversiuni: 

• conversiune simplă: SaP b PaS (primul caz), şi 

• conversiune per accidens: SaP b PiS (cazul al doilea). 

Din punct de vedere formal, validă este doar conversiunea 
per accidens pentru că numai aici se respectă legea distributivităţii 
termenilor, cealaltă fiind doar un caz particular (în unele manuale 
conversiunea per accidens se mai numeşte şi conversiune prin limitare). 

Propoziţia SeP are atât conversiune simplă, cât şi conversiune 
per accidens : SeP b PeS, respectiv, SeP b PoS. în ambele cazuri, legea 
distributivităţii se respectă. 

Propoziţia SiP are doar conversiune simplă: SiP b PiS (atât în 
premisă, cât şi în concluzie termenii sunt nedistribuiţi), iar propoziţia 
SoP nu are conversiune. în inferenţa SoPb PoS, termenul S este distribuit 
în concluzie şi nedistribuit în premisă aşa că inferenţa este nevalidă. 

Validitatea conversiunilor se poate verifica cu ajutorul raporturilor 
dintre termeni. Construim în acest scop un tabel de adevăr asemănător 
celui de mai sus şi înregistrăm valorile de adevăr ale propoziţiilor pentru 
fiecare raport în parte. După cum observăm, în toate conversiunile 
valide există o implicaţie de la adevăr la adevăr, iar în cele nevalide, de la 
adevăr la fals. 



(i) 

(2) 

(3) 

(4) 

C5) 

SaP 

V 

V 

/ 

/ 

/ 

SeP 

f 

/ 

/ 

/ 

V 

SiP 

V 

V 

V 

V 

/ 

SoP 

f 

/ 

V 

V 

V 

PaS 

V 

/ 

V 

f 

/ 

PeS 

f 

/ 

/ 

f 

V 

PiS 

V 

V 

V 

V 

/ 

PoS 

f 

V 

/ 

V 

V 


Să luăm cazul propoziţiilor SaP şi PiS, respectiv, SeP şi PeS. Conform 
tabelului au loc implicaţiile: 


[SaP = v) —> [PiS = v) 
[SeP = v) -> [PeS = v) 


Nu acelaşi lucru este valabil pentru propoziţiile SoP şi PoS. Cazul 
330 (3), de exemplu dă implicaţia falsă [SoP = v) —> [PoS = f), ceea ce înseamnă 

că inferenţa este nevalidă. 


5.3.2. Obversiunea 

Este inferenţa imediată prin care dintr-o propoziţie iniţială numită 
obvertendă se obţine o altă propoziţie (concluzia), numită obversa, prin 
negarea calităţii premisei şi a predicatului ei. 





Raţionamente (inferenţe) imediate 


Conform definiţiei, cele patru propoziţii de predicaţie dau 
următoarele obversiuni: 


SaP h SeP 
SeP b SeP 
SiP b SoP 
SoPhSiP 

De exemplu: toţi oamenii sunt nemuritori, deci niciun om nu 
estememuritor. Unii oameni nu sunt talentaţi, deci unii oameni sunt 
netalentaţi etc. 

După cum observăm, în obversiune apare numai operaţia de 
negaţie, ceea ce face ca proprietatea dublei negaţii să se regăsească în 
cazul obversiunii ca proprietate a dublei obversiuni. Cu alte cuvinte, obver- 
siunea obversiunii unei propoziţii X este echivalentă cu X. De exemplu, 
SaP b SeP b p^P b SaP (proprietatea este valabilă pentru toate cele patru 
propoziţii de predicaţie). 


5.3.3. Contrapropoziţia 


Este inferenţa prin care dintr-o propoziţie iniţială numită contra- 
ponendă se obţine o nouă propoziţie (concluzia), numită contrapusă, 
prin inversarea termenilor premisei şi negarea lor. 

Schema acestei inferenţe poate fi redată în felul următor: 


"S - P” 



P - S” (contrapoziţie parţială) 
P-S” (contrapoziţietotală) 

Există, aşadar, două specii ale contrapoziţiei date de modul în care 
afectează negaţia termenii concluziei. Dacă ambii termeni ai concluziei 
sunt negaţi, contrapoziţia este totală, iar dacă este afectat doar subiectul, 
contrapoziţia este parţială. 


1) Contrapoziţia propoziţiei SaP. Pentru a obţine din SaP o 
propoziţie de tip "P - 5", respectiv, “P - 5" trebuie să apelăm la conversiune 
şi obversiune. Prin obversiune obţinem termenii negativi, iar prin 

conversiune schimbăm ordinea lor. Aşadar, din capul locului contra- 
poziţia ne apare ca o compunere de obversiuni şi conversiuni pe care le 
putem reprezenta grafic în felul următor: 


SaP -► SeP 



[4) 


Inferenţele acestor compuneri sunt: (1) = obversiune, (2) = con¬ 
versiune, (3) = contrapropoziţie parţială, (4) = obversiune, (5) = contra- 
poziţie totală. Aşadar, contrapoziţia parţială este o compunere de 
obversiune şi conversiune, iar cea totală rezultă din compunerea 
contrapoziţiei parţiale cu obversiunea. Cele două inferenţe sunt: 

SaP I- PeS (contrapoziţie parţială) 

SaP b PaS (contrapoziţie totală). 

De exemplu, din "Toţi geometrii sunt matematicieni" obţinem, prin 
contrapoziţie parţială, concluzia "Niciun nematemaţician nu este 
geometru", iar prin cea totală, "Toţi nematematicienii sunt negeometri". 
Termenii negativi din aceste propoziţii fac ca inferenţele prin contrapoziţie 
să devină uneori de-a dreptul nefireşti. 

2) Contrapoziţia propoziţiei_SeP. Prin aceleaşi operaţii din 
propoziţia SeP se obţine propoziţia P i S (contrapusa parţială) şi P o S 
332 (contrapusa totală): 



( 4 ) 




Raţionamente (inferenţe) imediate 


Am obţinut astfel inferenţele: SeP b PiS şi SeP b PoS. 

3) Contrapoziţia propoziţiei SiP. Această propoziţie nu are 
contrapusă nici parţială, nici totală, întrucât după prima obversiune se 
ajunge la o propoziţie de tip o care nu se converteşte: 

(i) 

SiP -► SoP 

( 2 ) 

0 

4) Contrapoziţia propoziţiei SoP. Spre deosebire de particulara 
afirmativă, particulara negativă are atât contrapoziţie parţială, cât şi totală: 

( 1 ) 


SoP -► SiP 



(4) 


Aceasta înseamnă că sunt valide inferenţele: SoP b PiS , SoP b PoS. 

Unii autori definesc contrapoziţia ca inferenţă imediată în care 
subiectul concluziei este negaţia predicatului din premisă, iar predicatul 
concluziei este negaţia subiectului premisei. în acest caz, contrapoziţie 
ar avea doar propoziţiile SaP şi SoP [propoziţia SeP are contrapoziţie 
prin limitare: SeP b PoS). 

0 inferenţă asemănătoare contrapoziţiei dar diferită totuşi de 
aceasta este conversa obertitâ. Este inferenţa în care ordinea termenilor 
din premisă este inversată şi predicatul negat: SaP b PoS , SeP b PoS şi 
SiP b PoS. 

5.3.4. Inversiunea 


Se numeşte inversiune inferenţa imediată în care dintr-o premisă 
iniţială numită invertendâ se obţine o concluzie ( inversa ) prin negarea 
subiectului premisei sau negarea concomitentă a subiectului şi a 
predicatului ei. Există şi în acest caz două tipuri de inversiune - parţială 
şi totală: 


"s - F’ 



“S-P" (contrapozîţie parţială) 
"S-P” [contrapoziţietotală) 


1) Inversa propoziţiei SaP. Pornim de la contrapusa totală a 
propoziţiei SaP şi aplicăm în continuare o conversiune şi o obversiune: 



_S-au obţinut, astfel, inferenţele: SaP b SiP [inversa totală) şi 
SaP b SoP [inversa parţială). 

2) Inversa propoziţiei SeP. în acest caz nu mai putem lua ca 
punct de plecare contrapusa totală, pentru că aceasta este o propoziţie 
de tip SoP care nu se converteşte. în schimb, putem proceda prin 
334 conversiunea propoziţiei SeP la care aplicăm, apoi, mai multe conversiuni 
- şi obsersiuni până la rezultatul dorit: 



( 5 ) 



Raţionamente (inferenţe) imediate 


(1) = conversiune, (2) = obversiune, (3) = conversiune, (4) = inversiune 
parţială, (5) = obversiune şi (6) = inversiune totală. 

Propoziţiile SiP şi SoP nu au inversiune, pentru că în această 
desfăşurare de conversiuni şi obversiuni se ajunge la propoziţia SoP care 
nu se converteşte. 

Nici celelalte inversiuni nu sunt lipsite de probleme. Observăm, de 
exemplu, că în inferenţa SaP b SoP termenul P este distribuit în concluzie 
şi nedistribuit în premisă. La fel în inferenţa SaP b SiP. Prin urmare, 
inversiunea propoziţiei SaP încalcă legea distributivităţii termenilor şi 
probabil că acesta este motivul pentru care în tratatele mai noi de logică 
inversiunea este omisă. 


* 

Rezumăm cu ajutorul tabelului de mai jos toate inferenţele 
imediate studiate până acum. Spaţiile haşurate corespund cazurilor în care 
propoziţia nu are concluzie în tipul de inferenţă vizat. 



SaP 

SeP 

Subalterna 

SiP 

SoP 

Contrara 

SeP 

SaP 

Contradictoria 

SoP 

SiP 

Subcontrara 


Conversa simplă 

PaS 

PeS 

Conversa per accidens 

PiS 

PoS 

Conversa obvertită 

PoS 

PaS 

Obversa 

SeP 

SaP 

Contrapoziţia parţială 

PeS 

PiS | 

Contrapoziţia totală 

PaS 

PoS 

Inversa parţială 

SoP 

SiP 

Inversa totală 

SiP 

SoP 



Reamintesc că aceste inferenţe sunt valide doar în cazul în care 
subiectul şi predicatul propoziţiilor sunt termeni nevizii. Dacă subiectul şi 
predicatul sunt termeni vizi, atunci ar rămâne valide doar inferenţele prin 
contradicţie, conversiunea propoziţiilor SeP şi SiP, obversiunea şi 
contrapoziţia propoziţiei SaP şi a propoziţiei SoP (demonstraţia se face 
prin diagrame Venn). 

SILOGISTICA 


Cel mai important raţionament deductiv cu propoziţii de predicaţie 
este, fără îndoială, silogismul. Aproape două mii de ani, silogistica a 
reprezentat chintesenţa logicii formale, partea ei cea mai tehnică şi 
totodată cea mai bine elaborată. 

Paternitatea teoriei i se atribuie în mod corect lui Aristotel care, la 
sfârşitul Respingerilor sofistice, face chiar o declaraţie în acest sens: 

în afară de acestea, dacă în retorică există un material numeros şi vechi, 
în silogistică nu exista înainte absolut nimic vrednic de citat; de aceea, 
cercetările noastre ne-au luat mult timp şi ne-au costat multă osteneală. 
Deci, dacă în urma cercetării amănunţite, vi se pare, ţinând seama de 
situaţia teoriei la început, că expunerea noastră poate sta alături de 
toate celelalte tratate ştiinţifice dezvoltate tradiţional, va rămâne 
tuturor, adică tuturor celor care aţi urmărit lecţiile mele, să fiţi 
îngăduitori faţă de lipsurile cercetării şi să arătaţi o vie mulţumire faţă 
de lipsurile ei. 15 

Nu se poate spune că istoria nu ar fi răspuns cum se cuvine dorinţei 
lui Aristotel, mai ales că un logician de talia lui Kant afirma la sfârşitul 
secolului al XVII-lea că "de la Aristotel, logica nu a făcut niciun pas 
înainte şi niciunul înapoi"; ea a ieşit perfectă din capul lui Aristotel, au 
adăugat apoi contemporanii, aşa cum Pallas Athena a ieşit cu suliţă şi 
scut din capul lui Zeus. 

Aprecierea lui Kant este o exagerare pentru că, şi în antichitate, şi 
mai târziu, în evul mediu, logica a cunoscut o puternică dezvoltare. 

în ciuda gradului său înalt de elaborare, sau poate tocmai de aceea, 
silogistica a avut de înfruntat tot felul de critici care au obligat-o, daca nu 
la revizuiri, cel puţin la anumite clarificări. In scepticismul antic, de 


15 Aristotel, Respingerile sofistice în Organon IV, p. 377. 

exemplu, au fost formulate mai multe obiecţii, însă două au reţinut în mod 
special atenţia: 1) în orice silogism concluzia se bazează pe anumite 
premise. Aceste premise sunt justificate de alte silogisme ale căror 
premise sunt justificate prin alte silogisme şi tot aşa, la infinit. Prin urmare, 
întemeierea silogistică a concluziilor este imposibilă. 2) Silogismul comite 
eroarea cercului vicios (o petitio principii, cum se mai spune), pentru că 
premisa "Toţi oamenii sunt muritori" nu poate fi adevărată fără să fie 
adevărată concluzia "Socrate este muritor". Adevărul premisei depinde, 
aşadar, de adevărul concluziei şi nu adevărul concluziei de adevărul 
premisei, cum ar fi fost normal. în plus, conţinutul cognitiv al concluziei 
este cuprins în conţinutul premisei [dacă ai spus toţi oamenii sunt 
muritori, automat ai spus că şi Socrate este muritor). 

Aristotel a cunoscut foarte bine aceste obiecţii, iar de unele dintre 
ele se ocupă chiar foarte pe larg. De pildă, răspunsul la prima obiecţie este 
conţinut în teoria lui despre principii din Metafizica. 

Trebuie să te opreşti undeva, spune Aristotel, în sensul că trebuie 
plecat de la ceva, iar acest ceva sunt principiile. Ele pot fi generale, cum 
este principiul noncontradicţiei, sau pot fi specifice, în sensul că aparţin 
unei ştiinţe anume. Indiferent însă de forma pe care o îmbracă, principiile 
nu au o justificare silogistică [deductivă) ci una intelectivă, ele sunt 
rezultatul intelectului intuitiv, aşa-numitul nous intuitiv. 

Părerea mea este că nici cea de-a doua obiecţie nu i-a fost străină 
lui Aristotel şi că definiţia pe care el o dă silogismului în Analitica Primă 
este chiar răspunsul lui la această obiecţie: "silogismul, spune Aristotel, 
este vorbirea în care dacă ceva a fost dat, altceva decât datul urmează cu 
necesitate din ceea ce a fost dat" 16 . 

Ceea ce subliniază Aristotel în această definiţie este diferenţa 
dintre datul premiselor şi datul concluziei şi, bineînţeles, necesitatea 
unuia în raportul său logic cu celălalt. Totuşi, definiţia este prea largă, ea 
se aplică nu doar silogismului ci raţionamentului deductiv în genere. 

Interesant este că Aristotel nu pare preocupat de specificul 
derivării silogistice, ci de raportul cognitiv dintre premise şi concluzie, 
problemă mai curând epistemologică decât strict logică. 

Până în secolul al XX-lea, această obiecţie apare constant în critica 
silogismului. John St. Mill, de exemplu, admite obiecţia de petitio principii , 
însă el va muta centrul de greutate al discuţiilor de la raţionamentul 
deductiv la cel inductiv. Mortalitatea ducelui de Wellington, spune el, 

este într-adevăr o certitudine astăzi, însă această certitudine nu trebuie 
căutată în adevărurile generale - toţi oamenii sunt muritori - acestea nu 
sunt decât “agregate de adevăruri particulare" ci în simplul fapt că Ioanj 
Toma şi toţi ceilalţi oameni care au trăit cândva sunt acum morţi. Inducţia, 
prin urmare, este cea care poate să ducă la ceva nou şi nu deducţia, în 
particular silogismul, acesta poate acţiona cel mult post factum în 
organizarea cunoaşterii. 

Deşi interesantă, obiecţia nu-şi atinge ţinta din simplul motiv că 
Aristotel nu s-a ocupat de silogistica cu termeni singulari unde, 
într-adevăr, lucrurile pot fi văzute şi în acest fel, ci de silogistica cu 
termeni generali. Nici John St. Mill şi nici alţi critici ai silogismului nu au 
realizat, la vremea lor, acest lucru. 

0 nouă criză a silogismului s-a declanşat la începutul secolului al 
XX-lea odată cu ascensiunea logicii simbolice. “Un excelent antrenament 
la şarlatanismul solemn", “un nonsens trivial", “o tradiţie ţesută din 
absurdităţi", iată în ce termeni aprecia B. Russell importanţa silogisticii. 

La rândul lui, A. Padoa vedea predarea silogisticii în şcoli de-a 
dreptul “inutilă", iar pentru C. I. Lewis "a considera silogismul ca indis¬ 
pensabil, sau drept raţionamentul prin excelenţă, constituie apoteoza 
stupidităţii". 17 

De abia spre mijlocul secolului al XX-lea, Jan bukasiewicz va 
normaliza situaţia punând silogistica la locul ei în structura teoretică a 
logicii moderne. Cartea sa, Aristotle's Sylogistic From the Standpoint of 
Modern Formal Logistic (1951, reeditare în 1957) reprezintă şi astăzi un 
punct culminant al cercetărilor în domeniu. 

Silogistica şi-a pierdut, fără îndoială, întâietatea, însă aceasta nu 
ne dă dreptul să sărim în extrema cealaltă, cea a neglijării ei totale. Aşa 
cum arăta Lukasiewicz, silogistica este doar una dintre multele teorii ale 
logicii formale moderne şi, fără a-i exagera importanţa, trebuie să-i 
acordăm atenţia cuvenită. Aceasta cu atât mai mult cu cât şi în silogistică 
există probleme deschise (voi da în acest capitol soluţia mea la problema 
modurilor silogistice indirecte). 

Dintre logicienii români care au contribuit la dezvoltarea silogisticii 
se cuvin amintiţi: Gr. Moisil, FI. Ţuţugan, P. Botezatu, Gh. Enescu şi S. Vieru. 
Cartea lui I. Didilescu şi P. Botezatu, Silogistica, apărută în 1976 la Editura 


17 Pentru detalii privind critica silogismului vezi P. Botezatu, Valoarea deducţiei, 
Editura Ştiinţifică, Bucureşti, 1971. 

Didactică şi Pedagogică cuprinde cam tot ce s-a obţinut mai important în 
materie de silogistică până la acea dată. 


6.1. Structura silogismului. 
Figuri şi moduri silogistice 


Dacă examinăm mai atent silogismele pe care le-am exemplificat 
în introducerea acestui capitol vom observa că, în ciuda tuturor dife¬ 
renţelor dintre ele, aceste raţionamente au câteva elemente comune. 

în primul rând, aceste raţionamente au trei termeni şi trei 
propoziţii, dintre care două premise şi o concluzie. Numărul de trei 
termeni şi trei propoziţii este condiţia necesară a oricărui silogism: 

Acest lucru fiind stabilit, precizează Aristotel, este clar că o concluzie 
silogistică urmează din două premise ^i nu din mai multe. în adevăr, cei 
trei termeni formează două premise, £fară numai dacă o nouă premisă 
nu s-a admis, cum s-a spus la început, pentru a perfecţiona silogismul. 
Este, de aceea, clar că, în orice argumentare silogistică, dacă premisele 
din care urmează concluzia propriu-zisă (...) nu sunt în număr cu soţ, 
această vorbire ori nu este un silogism, ori a admis mai mult decât era 
necesar pentru stabilirea tezei. 18 

Dintre termenii silogismului, doi apar atât în concluzie, cât şi în 
premise, iar unul apare numai în premise, nu şi în concluzie. 

Termenii concluziei se mai numesc şi termeni extremi. Subiectul 
concluziei, notat de obicei cu 5, se numeşte termenul minor, iar predicatul 
ei, notat cu P, termenul major. Termenul care face legătura dintre major şi 
minor în premise se numeşte termen mediu. 

Aceste denumiri care apar la Aristotel s-au păstrat până în zilele 
noastre. 

Funcţia de "major" şi "minor" în premise se datorează poziţiei 
celor doi termeni în operaţia logică de predicaţie (se consideră major 
termenul care se predică şi minor cel care suportă predicaţia). 

Premisa care conţine termenul major se numeşte premisă majoră , 
iar cea care conţine termenul minor, premisă minoră, astfel că forma 
standard a silogismului va fi atunci următoarea: 

Premisă majoră 

Premisă minoră 

Concluzie 

Se înţelege că rareori în vorbirea curentă un silogism apare în 
formă standard, însă, prin transformări echivalente, el poate fi adus la o 
asemenea formă. 

Termenul mediu poate ocupa următoarele funcţii logice în 
structura silogismului: 

1) Subiect în majoră şi predicat în minoră: 


M-P 

X 

S-M 

2) Predicat atât în majoră, cât şi în minoră: 

P-M 

S-M 

3) Subiect atât în majoră, cât şi în minoră: 


M-P 

340 M-S 

4) Predicat în majoră şi subiect în minoră: 


P-M 



M-S 


Aceste structuri formale date de poziţia termenului mediu faţă de 
cei doi extremi se numesc figuri silogistice . 

Având în vedere că de fiecare dată concluzia este o propoziţie 
"S - P", cele patru figuri silogistice pot fi redate în felul următor: 


CI) 

(2) 

(3) 


M-P 

P -M 

M-P 

P - M 

S -M 

S -M 

M-S 

M - S 

S -P 

S -P 

S -P 

S - P 


Figurile silogistice sunt structuri formale extrem de generale, 
practic, cele mai generale structuri silogistice în care nu apar decât cei 
trei termeni ai silogismului într-o ordine impusă de funcţia lor logică. Prin 
determinarea cantitativă şi calitativă a premiselor şi concluziei din cele 
patru figuri silogistice se obţin structuri formale mai puţin generale 
numite moduri silogistice. De exemplu, dacă în figura a treia premisa 
majoră este o propoziţie de tip e, minora de tip a, iar concluzia de tip o se 
obţine modul silogistic 


MeP 
M a \S 

SoP 

Faţă de figurile silogistice care sunt nedeterminate în toate 
privinţele, modurile silogistice sunt nedeterminate doar sub aspectul 
termenilor pe care îi conţin. înlocuind în modul de mai sus pe M cu acid, 

P cu sare şi S cu compus chimic, obţinem silogismul: 

Niciun acid nu este sare 

Toţi acizii sunt compuşi chimici 

Unii compuşi chimici nu sunt săruri 

Odată lămurite aceste lucruri, se ridică două întrebări: 1 ) câte 
moduri silogistice pot fi construite în cele patru figuri? şi 2 ) care dintre 
aceste moduri sunt valide şi de ce? 

La prima întrebare se răspunde simplu. Printr-un calcul elementar 
se poate arăta că cele patru propoziţii de predicaţie dau în fiecare figură 
64 de moduri, ceea ce înseamnă că, în total, există 64 x 4, adică 256 de 
moduri silogistice. 

La a doua întrebare, răspunsul este ceva mai complicat şi necesită 
o abordare metodică. 

6.2. Legile generale ale silogismului 


Mulţimea silogismelor construite în limbajul natural este potenţial 
infinit, însă conceptele de mod şi figură silogistică dau posibilitatea 
reducerii acestei infinităţi la câteva scheme simple şi destul de intuitive. 
Practic, orice silogism corespunde unui anumit mod şi unei anumite figuri 
silogistice. în plus, dacă un mod silogistic este valid înseamnă că toate 
silogismele obţinute din el vor fi, de asemenea, valide. Iată de ce este 
important să ştim care sunt modurile valide în fiecare figură în parte. 

Determinarea modurilor valide reclamă studierea legilor generale 
şi speciale ale silogismului. 

Legile generale stabilesc condiţiile pe care trebuie să le satisfacă 
silogismele, în genere, indiferent de figura din care provin ele. Legile 
speciale stabilesc condiţiile specifice fiecărei figuri în parte. 

Există şase legi generale dintre care trei se referă la termeni şi trei 
la premise. 

începem cu legile termenilor. 

1 ) într-un silogism valid există trei şi numai trei termeni. 

După cum am văzut, această lege provine de la Aristotel şi este 
o regulă de construcţie. Cu numai doi termeni pot fi construite propoziţii 
care diferă doar prin calitate şi cantitate, eventual prin ordinea celor doi 
termeni şi prin nimic altceva. Dacă între aceste propoziţii există relaţii 
inferenţiale, ele corespund inferenţelor imediate, în cel mai bun caz, şi nu 
inferenţelor de tip silogistic. 

Dacă există patru sau mai mulţi termeni, atunci cei doi extremi nu 
pot fi legaţi între ei astfel încât să rezulte o concluzie, ca în exemplul de 
mai jos: 


Toate corpurile au masă 
Masa are patru picioare 

Toate corpurile au patru picioare 

Cuvântul "masă" din acest raţionament exprimă două noţiuni 
(masa ca proprietate şi masa ca obiect), dar atunci nu vom avea trei, ci 
patru termeni, dintre care niciunul nu poate îndeplini rolul de termen 
mediu. 0 asemenea eroare de construcţie este cunoscută în logică sub 
numele de "eroarea împătririi termenilor". înţelegem, aşadar, că într-un 
silogism valid nu pot exista decât trei termeni. 

2) Intr-un silogism valid termenul mediu trebuie să fie cel puţin 
o dată distribuit. 

Dacă termenul mediu este nedistribuit în ambele premise, atunci el 
nu poate "lega" cei doi extremi astfel încât să poată rezulta o concluzie. 
Demonstraţia se face prin reducere la absurd. 

Să luăm un mod silogistic oarecare, să zicem 

MiP 

SaM 

7 

în care termenul mediu este nedistribuit şi să vedem ce concluzie rezultă 
în acest caz. Reprezentăm mai întâi premisele acestui mod cu ajutorul 
diagramelor Euler: 



Termenul S poate figura în oricare din poziţiile (1), (2) sau (3), 
pentru că în fiecare dintre ele propoziţia SaM este adevărată. Fiecare 
poziţie va da însă un alt raport între S şi P: 

(1 ) = SeP 
[2) = Si P şi S o P 
(3 ]=SaP 

Prin urmare, toate cele patru propoziţii de predicaţie sunt concluzii 
legitime ale modului exemplificat. Dar aceste propoziţii sunt contradictorii 
două câte două, ceea ce contravine ideii de validitate pe care am definit-o 
la început. Deci, termenul mediu trebuie să fie cel puţin o dată distribuit 
(încălcarea acestei reguli poartă numele de "eroarea mediului ne¬ 
distribuit"). 

3) Intr-un silogism valid extensiunea termenilor din concluzie nu 
trebuie să depăşească extensiunea lor din premise. 

Dacă majorul (respectiv minorul) este distribuit în concluzie, el 
trebuie să fie distribuit şi în premisa care îl conţine. în caz contrar, 

comitem ceea ce se cheamă "eroarea majorului (minorului) ilicit". 
Demonstrarea legii este întru totul similară celei de mai sus, aşa că o las 
pe seama cititorului. 

Legi referitoare la premise: 

4) într-un silogism valid cel puţin o premisă trebuie să fie universală. 
Să considerăm un mod silogistic cu două premise particulare, să 

zicem: 

MiP 

SoM 

? 

Ce concluzie rezultă în acest caz? 

Reprezentăm mai întâi cele două premise cu ajutorul diagramelor 

Euler: 



Şi de această dată termenul S poate ocupa trei poziţii şi, în toate 
trei, minora este o propoziţie adevărată. Vom avea, aşadar, concluziile: 

(1 )=SeP 
(2) = SiPş\S o P 
(3 )=SaP 

Pentru că aceste concluzii sunt contradictorii două câte două, 
silogismul este nevalid. Deci cel puţin o premisă trebuie să fie universală. 

5) într-un silogism valid cel puţin o premisă trebuie să fie afirmativă. 

Aceleaşi concluzii rezultă dacă ambele premise ale silogismului 
sunt negative. Cititorul poate încerca să verifice acest lucru în oricare din 
cele patru figuri printr-un procedeu asemănător celui de mai sus. 

6) intr-un silogism valid concluzia urmează întotdeauna partea 
cea mai slabă. 

Se consideră, în general, că o propoziţie negativă este mai slabă 
logic decât una afirmativă, iar o particulară mai slabă decât o universală, 
înseamnă că: 

a) Dacă într-un silogism una dintre premise este afirmativă şi una 
negativă, concluzia va fi cu necesitate negativă. 

b ) Dacă una dintre premise este universală şi una particulară, 
concluzia va fi cu necesitate particulară. 

c) Dacă una dintre premise este particular negativă sau dacă una 
este particulară şi alta negativă, concluzia va fi, iarăşi, particular negativă. 

Demonstrarea legii 6) se face prin examinarea raporturilor dintre 
termeni. Dacă o premisă este negativă înseamnă că termenul mediu este 
separat de cel puţin unul dintre extremi, aşa că extremii nu pot fi uniţi 
într-o concluzie afirmativă. Dacă, în schimb, o premisă este particulară, 
atunci şi concluzia va fi particulară, altfel, se comite eroarea majorului sau 
minorului ilicit 

între calitatea şi cantitatea propoziţiilor într-o deducţie silogistică 
a apărut o perfectă simetrie pe care o exprimăm cu ajutorul tabelelor de 
mai jos, în care majora este notată cu M, minora cu M', iar concluzia cu C: 


M, M' 

C 


M, M' 

c 

A, A 

A 


U, U 

u 

A, N 

N 


u, P 

p 

N, A 

N 


P, U 

p 

N, N 

0 


p, p 

0 


Simbolurile A, N, U, P înseamnă: afirmativ , negativ, universal şi 
particular. Din două negative, ca şi din două particulare, nu rezultă nicio 
concluzie; în rest, concluzia urmează partea cea mai slabă, aşa cum 
stipulează legea 6. 


6.3. Legi speciale şi moduri valide 

Determinarea modurilor valide în fiecare figură se face cu ajutorul 
legilor speciale care nu sunt altceva decât legile generale aplicate 

condiţiilor specifice ale fiecărei figuri. Ca şi în cazul legilor generale, legile 
speciale se demonstrează tot prin metoda reducerii la absurd. 


6.3.1. Legile speciale şi modurile valide 
ale figurii întâi 


în figura întâi 

M-P 

S-M 

se demonstrează două legi speciale: 

1) fntr-un silogism valid de figura întâi, premisa minoră este 
întotdeauna afirmativă. 

Demonstraţie: 

Presupunem că premisa minoră este negativă. Conform legii 6), 
concluzia va fi şi ea negativă. în acest caz, predicatul ei, respectiv, termenul 
P va fi distribuit. Ca să fie distribuit în concluzie, termenul P trebuie să 
fie distribuit şi în premisa care îl conţine, conform legii 3). în premisa 
majoră termenul P este predicat aşa că dacă este distribuit, această 
premisă va fi şi ea negativă. Deci, dacă minora este negativă, rezultă că şi 
majora va fi negativă. Dar atunci, conform legii 5), nu rezultă nicio 
concluzie pentru că această lege cere ca cel puţin o premisă să fie 
afirmativă. Prin urmare, într-un silogism valid de figura I premisa minoră 
nu poate fi decât afirmativă. 

2) într-un silogism valid de figura întâi, premisa majoră este 
întotdeauna universală. 

Demonstraţie: 

întrucât minora este afirmativă, predicatul ei va fi nedistribuit. Dar 
predicatul ei este tocmai termenul mediu. Conform legii 2), termenul 
mediu trebuie să fie cel puţin o dată distribuit. Singura premisă în care 
mediul mai poate fi distribuit este majora unde el este subiect. Ca să fie aici 
distribuit, premisa majoră nu poate fi decât universală. 

Moduri valide 

Cu ajutorul celor două legi putem construi toate modurile valide 
ale figurii întâi. Procedăm după cum urmează: 

Dacă majora este universală, ea nu poate fi decât a sau e. Minora 
fiind afirmativă, ea este ori a , ori /. Obţinem, prin urmare, următoarele 
combinaţii ale premiselor: aa, ea, ai, ei. 

Conform legii 6), concluziile acestor combinaţii de premise vor fi a, 
e, i, o, ceea ce înseamnă că am obţinut modurile valide: aaa-1, eae-1, a/7-1, 
eio-1. în această notaţie, prima vocală corespunde majorei, a doua minorei, 
iar a treia concluziei; numărul 1 indică figura. 

Iată cele patru moduri valide ale acestei figuri: 


MaP 

MeP 

MaP 

MeP 

SaM 

SaM 

SiM 

SiM 

SaP 

SeP 

~SÎF 

~SoP 


Pentru a le putea reţine mai uşor, medievalii au introdus cuvintele 
mnemotehnice Barbara, Celarent, Darii şi Ferio. Observăm că în fiecare 
cuvânt, vocalele a, e, i, o apar în ordinea premiselor şi concluziei din modul 
respectiv. 


6.3.2. Legile speciale şi modurile valide 
ale figurii a doua 


în figura a doua 

P-M 

S-M 

S-P 


se demonstrează tot două legi speciale, şi anume: 

347 

1) într-un silogism valid de figura a doua, o premisă este întotdeauna 
negativă. 

Demonstraţie: 

Termenul mediu în figura a doua este predicat în ambele premise 
aşa că pentru a fi cel puţin o dată distribuit, una dintre premise trebuie 
să fie negativă. 

2) într-un silogism valid din figura a doua premisa majoră este 
obligatoriu universală. 

Demonstraţie: 

Dacă o premisă este negativă, conform legii 6) şi concluzia va fi tot 
negativă. Fiind negativă, predicatul ei, adică termenul P, va fi distribuit. 
Conform legii 3), el trebuie să fie distribuit şi în majoră, unde este subiect. 
Prin urmare, majora nu poate fi decât universală. 

Moduri valide 

Conform celor două legi, în figura a doua sunt legitimate urmă¬ 
toarele patru combinaţii de premise: ea, ae, ei, ao. în fiecare combinaţie 
concluzia se stabileşte cu ajutorul legii 6) ceea ce înseamnă că se vor 
obţine şi aici tot patru moduri valide: eae-2, aee-2, eio-2, aoo-2. Acestea 
sunt: 


PeM 

PaM 

PeM 

PaM 

SaM 

SeM 

SiM 

SoM 

SeP 

~SeP 

SoP 

SoP 


Pentru desemnarea lor au fost inventate formulele mnemotehnice: 
Cesare, Camestres , Festino, Baroco. 


6.3.3. Legile speciale şi modurile valide 
ale figurii a treia 


Figura a treia 


M-P 

M-S 


are, de asemenea, două legi speciale: 

1] într-un silogism valid din figura a treia, premisa minoră este 
obligatoriu afirmativă. 

Demonstraţie: 

Presupunem că premisa minoră este negativă. Conform legii 6), 
concluzia va fi şi ea negativă, ceea ce înseamnă că predicatul ei, termenul 
P, este distribuit. întrucât P este predicat şi în majoră, unde de asemenea 
trebuie să fie distribuit, urmează că şi majora este negativă. Din două 

negative însă nu rezultă nicio concluzie, aşa că premisa minoră nu poate 
fi negativă. 

2) într-un silogism valid din figura a treia, concluzia este 
întotdeauna particulară. 

Demonstraţie: 

întrucât minora este afirmativă, predicatul ei, respectiv, termenul 
S este nedistribuit. Dacă este nedistribuit în premise, el nu poate fi 
distribuit în concluzie unde este subiect (aceeaşi lege generală 3). Prin 
urmare, concluzia nu poate fi decât particulară. 

Moduri valide 

Situaţia în figura a treia este întrucâtva diferită, pentru că aici 
cunoaştem minora şi concluzia urmând ca, în funcţie de cele două, să 
determinăm majora. Vom avea deci alte combinaţii, şi anume: lai, Iii, lai, 
lao, lio. Cunoscând însă concluzia şi una dintre premise putem determina, 
tot prin legea 6), cealaltă premisă. Vom avea, aşadar, modurile: aai-3, 
aii- 3, iai- 3, eao-3, oao-3, eio-3. 


MaP 

MaP 

MiP 

MeP 

MoP 

MeP 

MaS 

MiS 

MaS 

MaS 

MaS 

MiS 

SiP 

SiP 

SiP 

SoP 

SoP 

SoP 


în figura a treia sunt deci şase moduri valide: Darapti, Datisi, 
Disamis, Felapton, Bocardo, Ferison. 


6.3.4. Legile speciale şi modurile valide 
ale figurii a patra 

Figura a patra aduce primele surprize. Ne reamintim că această 
figură are forma: 


P-M 

M-S 

S-P 

Spre deosebire de celelalte figuri, în figura a patra nu vor mai fi 
două, ci trei legi speciale care nu mai sunt date în formă categorică, ci în 
formă ipotetică. 

1) într-un silogism valid de figura a patra, dacă premisa majoră este 
afirmativă, atunci premisa minoră va fi obligatoriu universală. 

Demonstraţie: 

întrucât premisa majoră este afirmativă [prin supoziţie) predicatul 
ei, respectiv, termenul M va fi nedistribuit. Ca să fie cel puţin o dată 
distribuit, aşa cum cere legea generală 2), premisa minoră trebuie să fie 
universală. Aici termenul mediu este subiect şi, după cum ştim, subiectul 
este distribuit doar în universale. 

2) într-un silogism valid de figura a patra, dacă una dintre premise 
este negativă, atunci premisa majoră va fi obligatoriu universală. 

Demonstraţie: 

Conform legii generale 6), dacă una dintre premise este negativă, 
concluzia va fi şi ea negativă. în acest caz, termenul P (predicatul 
concluziei) este distribuit. Legea generală 3) cere ca un termen distribuit 
în concluzie să fie distribuit şi în premisa care îl conţine. în majoră P este 
subiect, aşa că majora nu poate fi decât universală. 

3) într-un silogism valid din figura a patra, dacă premisa minoră 
este afirmativă, concluzia va fi particulară. 

Demonstraţie: 

în premisa minoră, termenul S este predicat şi dacă minora este 
afirmativă, predicatul ei este nedistribuit. în concluzie S este subiect, şi 
pentru că este nedistribuit în premisă trebuie şi aici să fie tot nedistribuit. 
Prin urmare, dacă minora este afirmativă, concluzia va fi obligatoriu 
particulară. 

Moduri valide 

Cum se determină modurile valide în acest caz? Mai întâi construim 
modurile silogistice pe care le generează fiecare lege specială în parte. De 
exemplu, conform primei legi, dacă majora este afirmativă, minora va fi 
universală. Aceasta înseamnă că majora va fi a sau /, iar minora a sau e. 
Rezultă combinaţiile de premise: aa, ae, ia şi ie. Conform legii generale 6) 
obţinem modurile: aaa, aai, aee, aeo, iai şi ieo. 

La fel procedăm şi în cazul celorlalte două legi speciale. 

Se obţin în acest fel mult mai multe moduri silogistice decât în 
restul figurilor, însă nu toate sunt valide. Din totalul modurilor obţinute, 
valide sunt doar cele care satisfac concomitent cele trei legi speciale. 

Legea 1 

Legea 2 

Legea 3 


* 

.* 

aaa 

aee 

aai 

aai* 

aeo 

iai 

aee* 

eae 

oao 


* 

* 

aeo 

eao 

eao 

. .* 



iai 

eio 

aii 

ieo 

aoo 

eio* 


în tabel figurează toate modurile generate de cele trei legi speciale, 
însă numai modurile stelate satisfac cele trei legi simultan. De pildă, modul 
eao obţinut din legea 2 satisface concomitent legea 1 şi 3, deci este un 
mod valid. Nu acelaşi lucru se întâmplă cu modul ieo care satisface doar 
legea 1, nu şi pe celelalte; deci modul este nevalid. 

în final, din cele 18 moduri obţinute, valide sunt doar cinci: 


FaM 

PaM 

PiM 

PeM 

PeM 

MaS 

MeS 

MaS 

MaS 

MiS 

SiF 

leP 

SiP 

SoP 

SoP 


lată şi denumirile mnemotehnice ale modurilor valide din figura 
a patra: aai- 4 (, Bramantip }, aee- 4 [Camenes], iai- 4 ( Dimaris ), eao- 4 
[Fesapo] şi eio-4 (Fresison). 


6.4. Moduri subalterne (tari şi slabe) 


Din totalul de 256 moduri silogistice în toate cele patru figuri, legile 351 
speciale legitimează doar 19 moduri valide. Sunt acestea singurele moduri 
silogistice valide sau mai pot fi construite şi altele? 

Observăm, mai întâi, că există moduri valide care au concluzii 
universale, ceea ce înseamnă că prin subalternarea concluziilor se obţin 
alte moduri care au aceleaşi premise, dar concluzii particulare. Aceste 
moduri sunt redundante faţă de modurile universale şi se numesc moduri 
subalterne slabe. 

în figura întâi, modurile Barbara şi Celarent dau modurile 
subalterne slabe Barbari [aai- 1] şi Celaront [eao- 1). 

în figura a doua există, de asemenea, două moduri universale - 
Cesare şi Camestres - care dau modurile subalterne Cesaro (eao-2) şi 
Camostrop [aeo-2). 

în figura a treia nu există asemenea moduri, pentru că aici 
concluziile sunt întotdeauna particulare, iar în figura a patra există 
modul universal Camenes din care provine subalternul Camenop (aeo-4j. 

Există, aşadar, cinci moduri subalterne slabe pe lângă modurile 
valide studiate deja. 

în afara modurilor subalterne slabe, există şi aşa-numitele moduri 
subalterne tari. Acestea provin din modurile silogistice cu premise 
universale şi concluzii particulare. 

De exemplu, modul Darapti prin subalternarea premiselor va da 
modurile subalternele tari Datisi şi Disamis : 


MaP 

MaP —► 

MiP 

MiS <— 

MaS 

MaS 

SiP 

liP 

SiP 


Acest tip de subalternare se deosebeşte de prima sub două aspecte, 
în primul rând, nu toate subalternările de acest fel conduc la moduri 
valide, ca în primul caz, iar dacă sunt valide ele nu diferă modurile valide 
ale aceleiaşi figuri. 

în figura IV apare o altă situaţie: 


PeM 

PeM —► 

PoM 

MoS <— 

MaS 

MaS 

SoP 

ToP 

SoP 


Prin subalternarea minorei în Fesapo se obţine ca subaltern tare 
Fresison iar prin subalternarea majorei se obţine un mod subaltern nevalid 
(contravine legii 2 din figura a patra). 

în sfârşit, există moduri valide care au o dublă subalternare cum 
este modul Darii din figura întâi. El este subaltern tare faţă de Barbari care, 
la rândul lui, este subaltern slab faţă de Barbara . 


MaP 

MaP —► 

MiP 

SiM <— 

SaM 

SaM 

SÎP 

~SÎF 

SiP 


Recapitulăm în tabelul de mai jos toate modurile valide obţinute 
până acum: 

A, 

E, 

/, 

0 

A, 

(1) 

(2) 

(3) 

(4) 

E, 

(5) 

C6) 

(7) 

(8) 

I, 

(9) 

(10) 

(11) 

(12) 

0 

(13) 

(14) 

(15) 

(16) 


Intrările acestui tabel corespund celor patru propoziţii de 
predicaţie. Pe verticală figurează premisa majoră, iar pe orizontală, 
premisa minoră, astfel că fiecare număr din tabel reprezintă clasa 
modurilor silogistice a căror majoră şi minoră se intersectează în acel 
număr. De exemplu, (7) este clasa tuturor modurilor silogistice care au 
majora în E şi minora în /, iar (10) este clasa modurilor cu majora în I şi 
minora în E. La fel, celelalte. 

(1) = Barbara{j), Bramantip, Dorapti 

(2) = Camestres[op\ Camenes[pp ) 

(3) = Darii, Datisi 

(4) = Baroco 

(5) = Celarent[oni ), Cesare{o), Felapton, Fesapo 

( 6 ) = 0 

(7) = Ferio, Festino, Ferison, Fresison 

( 8 ) = 0 

(9) = Disamis, Dimaris 

( 10 ) = ( 11 ) - ( 12 ) = 0 

(13) = Bocardo 

(14) = (15) = (16) = 0 

Există, aşadar, 24 de moduri valide din totalul de 256 de moduri 
posibile, câte 6 în fiecare figură. 

6.5. Problema modurilor 
silogistice indirecte 


în ciuda îndelungatei sale istorii, silogistica aristotelică înregis¬ 
trează şi câteva probleme nerezolvate, dintre care de departe cea mai 
importantă este problema modurilor indirecte. 

în ce constă această problemă? 

Se ştie că în Analitica Primă, Aristotel studiază doar primele trei 
figuri silogistice, figura a patra fiind adăugată ulterior. Conform tradiţiei, 
figura a patra a fost introdusă de medicul grec Galenus (129 -199 d.Hr.), 
de unde şi denumirea ei de "figură galenică". 

Normal ar fi fost atunci ca teoria silogismului să fie incompletă la 
Aristotel, întrucât îi lipsesc tocmai modurile figurii a patra. Teoria este 
însă completă, iar modurile acestei figuri sunt prezentate de Aristotel ca 
moduri indirecte ale figurii întâi. 

A apărut deci un concept nou - conceptul de mod silogistic indirect. 

Ce sunt aceste moduri şi de ce se numesc ele indirecte ? 

Simplu spus, un mod indirect este un mod silogistic în care 
termenii concluziei sunt inversaţi astfel că minorul este predicat aici 
despre major. De exemplu, 


MeS 

PaM 

TeS 

este un mod indirect de figura întâi. Dacă vom inversa premisele acestui 
mod (minora să devină majoră, şi invers) obţinem: 

PaM 

MeS 

TeS 

care nu este altul decât Camenes din figura a patra. Prin urmare, un mod 
direct din figura a patra provine dintr-un mod indirect de figura întâi prin 
comutarea (inversarea) premiselor. 

Există cinci astfel de moduri indirecte în figura întâi, care au 
următoarele denumiri mnemotehnice: Baralipton, Celantes, Dabitis, 
Fapesmo şi Frisesomorum. 

Desfăşurate după premisele şi concluziile lor, aceste moduri se 
prezintă astfel: 


MaP 

MeP 

MaP 

MaP 

MiP 

SaM 

SaM 

SiM 

SeM 

SeM 

TiT 

PeS 

Tis 

ToS 

PoS 


Inversăm în aceste moduri locul premiselor astfel încât termenii 
major şi minor să-şi recapete locul lor firesc: 


SaM 

MaP 

PÎS ~ 


SaM 

MeP 

TeS 


SiM 

MaP 

Tis 


SeM 

MaP 

ToS 


SeM 

MiP 

ToS 


Din câte observăm, modurile astfel obţinute sunt tocmai modurile 
figurii a patra, respectiv: 

Baralipton , Celantes , Dabitis , Fapesmo, Frisesomorum, 

Bramantip, Camenes, Dimaris, Fesapo, Fresison. 

Aceasta dovedeşte că teoria silogismului prezentată de Aristotel în 
Analitica primă este totuşi completă, întrucât modurile figurii a patra 
apar la el ca moduri indirecte ale figurii întâi. 

în secolul al XVII-lea, Iulius Pacius va mai adăuga un mod indirect 
de figura a două - modul Firesmo : 


PiM 

SeM 

ToS 

şi modurile Fapemo şi Frisemo din figura a treia: 

MaP MiP 

MeS MeS 

ToS ToS 

Prin comutarea premiselor, Firesmo va da Festino (mod direct de 
figura a doua), iar Fapemo şi Frisemo dau modurile directe Felapton şi, 
respectiv, Feri son (figura a treia). 

Silogistica indirectă 

Aristotel a rezolvat problema completitudinii pentru silogistică, 
însă au apărut acum câteva probleme noi, nu mai puţin importante: 

• Există şi alte moduri indirecte valide faţă de cele deja discutate? 
Dacă da, câte sunt şi, mai ales, cum pot fi obţinute ele? 

• Ce raporturi există între modurile indirecte? Dar între modurile 
directe şi cele indirecte? 

• Care sunt motivele pentru care Aristotel nu a studiat figura a 
patra silogistică? 

Soluţia pe care eu am dat-o acestei probleme şi pe care voi încerca 
să o schiţez în cele ce urmează face distincţie între aspectul logic al acestei 
probleme şi aspectul ei istoric 19 . Din punct de vedere istoric, problema 
constă în a explica de ce Aristotel a folosit doar trei figuri în loc de patru, 
ce l-a determinat pe el să opereze cu conceptul de mod silogistic indirect? 

Ipoteza autorilor William şi Martha Kneale este că Aristotel ar fi 
utilizat un tip special de diagrame în obţinerea figurilor şi a modurilor 
silogistice, ceea ce poate fi perfect adevărat, însă textele lui Aristotel nu 
conţin nicio mărturie în acest sens. Aşa stând lucrurile, am preferat să 
tratez problema modurilor silogistice indirecte doar ca problemă logică 
ignorând pur şi simplu aspectul istoric al problemei. 

Sub aspect logic, soluţia pe care o propun constă în admiterea a 
patru figuri silogistice indirecte, astfel că fiecare figură îşi are propriile 
sale legi şi, afortiori, propriile sale moduri valide: 


(1) 

(2') 

(3') 


M-P 

P-M 

M-P 

P-M 

S-M 

S-M 

M-P 

M-P 

P-S 

P-S 

P-S 

P-S 

(1) Figura întâi indirectă. 

Această figură are trei legi speciale, la fel ca figura a patra directă: 

1) într-un silogism valid din figura întâi indirectă, dacă o premisă 
este negativă, atunci premisa n^noră va fi obligatoriu universală. 

2) Dacă premisa majoră este afirmativă, atunci concluzia va fi 
particulară. 


19 I. Lucica, “Silogistica indirectă", Revista deFilosofle, nr. 3-4, 2003, pp. 457-467. 

3) Dacă premisa minoră este afirmativă, atunci premisa majoră va 
fi universală. 

Având în vedere că demonstrarea acestor legi nu aduce nimic nou 
faţă de demonstrarea legilor figurii a patra directe, las cititorului ca 
exerciţiu demonstrarea lor. 

Procedând în maniera deja cunoscută obţinem în figura întâi 
indirectă modurile: aai - V ( Baralipton ), aii - V ( Dabitis), eae - V 
[Celantes), aeo-V [Fapesmo] şi ieo - V (Frisesomorum). 

(2) Figura a doua indirectă. 

Ca şi în figura a doua directă, există şi aici două legi speciale: 

1) într-un silogism valid de figura a doua indirectă una dintre 
premise este obligatoriu negativă. 

2) Premisa minoră este obligatoriu universală. 

Cu ajutorul acestor legi se obţin patru moduri valide, respectiv: eae 
- 2', oao - 2', aee - 2' şi ieo - 2'. Modul ieo - 2’ este modul Firesmo introdus 
de Iulius Pacius. 

(3) Figura a treia indirectă. 

Din aceleaşi considerente, în figura a treia indirectă vor fi tot două 
legi speciale: 

1) într-un silogism valid din figura a treia indirectă premisa majoră 
este obligatoriu afirmativă 

2) în modurile valide de figura a treia indirectă concluzia este 
obligatoriu particulară. 

Cele două legi vor legitima, la fel ca în figura a treia directă, şase 
moduri valide: aai - 3', aii - 3', aeo - 3', aoo - 3\ iai -3' şi ieo - 3\ Modurile 
aeo - 3’ şi ieo - 3' sunt modurile lui Iulius Pacius, Fapemo şi Frisemo. 

(4) Figura a patra indirectă. 

Legile figurii a patra indirecte sunt asemenea legilor figurii întâi 
directe: 

1) într-un silogism valid din figura a patra indirectă premisa 
majoră este întotdeauna afirmativă. 

2] Premisa minoră este întotdeauna universală. 

Moduri valide: aaa - 4', aee - 4', iai - 4\ ieo - 4'. 

* 

Rezumăm modurile indirecte obţinute în maniera deja adoptată: 



A, 

E, 

I, 

0 

A 

(1) 

(2) 

(3) 

[4) 

E 

(5) 

(6) 

(7) 

(8) 

I 

(9) 

(10) 

(11) 

(12) 

0 

(13) 

(14) 

(15) 

(16) 


(1) = aai - Y, aai - 3', aaa(i ) - 4’, 

(2) = aeo - Y, aee [o) - 2', aeo - 3', aee[p) - 3\ 

(3) = aii - 1', aii - 3', 

(4) = aoo - 3', 

(5) = eae[o ) - Y, eae(o ) - 2', 

(6) = (7) = (8) = 0, 

(9) = iai- Y, iai - 4\ 

(10) = ieo - Y, ieo - 2’, ieo - 3', ieo - 4 

( 11 ) = ( 12 ) = 0 , 

(13) = oao -2', 

(14) = (15) = (16) = 0. 

Soluţia prezentată conduce la următoarele concluzii: 

• Modurile directe şi indirecte îşi corespund biunivoc, dovedin- 
du-se echivalente relativ la operaţia de comutare a premiselor. 

• Din echivalenta modurilor deducem echivalenţa figurilor: 
(1) = (4’)^ (2) = (2’), (3) = (3’), (4) = (4’). 

• în mulţimea modurilor indirecte obţinute se regăsesc modurile 
lui Iulius Pacius (Fapemo, Frisemo şi Firesmo). 

• Soluţia confirmă observaţia lui Aristotel potrivit căreia în toate 
figurile silogistice combinaţiile deţiremise ae, respectiv, ie dau moduri 
valide. 


în final, silogistica se dovedeşte a avea o structură perfect sime¬ 
trică, ea se compune din silogistica directă şi silogistica indirectă, fiecare 
avându-şi propriile sale figuri şi propriile sale moduri silogistice. Este 
indiferent pe care o considerăm de bază pentru a o obţine pe cealaltă. 

6.6. Metode de demonstrare a 
validităţii modurilor silogistice 


Am construit până acum o serie de moduri silogistice pe care 
le-am presupus valide din simplul motiv că ele respectă legile generale 
şi speciale ale silogismului, dar avem noi certitudinea că aceste legi sunt 
şi suficiente? Normal ar fi să dispunem de anumite metode în baza cărora 
să putem decide pentru fiecare mod în parte dacă este sau nu valid. 

Există în momentul de faţă mai multe metode, unele dintre aceste 
metode fiind date chiar de Aristotel. Este vorba de metoda reducerii 
directe, metoda reducerii indirecte şi metoda ectezei. în schimb, metoda 
diagramelor, metoda antilogismului, metoda modelelor ş.a. sunt metode 
nearistotelice. Logica simbolică va îmbogăţi lista acestor metode, dând 
astfel posibilitatea aprofundării silogisticii şi sub alte aspecte. 


6.6.1. Metoda reducerii directe 

Această metodă constă în reducerea tuturor modurilor silogistice 
din figurile a doua, a treia şi patra la modurile figurii întâi. Rezultă de aici 
că modurile figurii întâi sunt moduri privilegiate (Aristotel le numeşte 
"perfecte"), iar figura întâi, "figură perfectă". Iată câteva din considerentele 
care dau figurii întâi acest statut special: 

• în figura întâi apar în calitate de concluzii toate cele patru 
propoziţii de predicaţie: a, e, i, o, spre deosebire de celelalte figuri în care 
se demonstrează cel mult propoziţiile e, i, o . 

• Figura întâi este singura figură în care se demonstrează o 
propoziţie de tip a - modul Barbara (faptul că o propoziţie în a este 
concluzia unui singur mod silogistic nu a fost suficient exploatat în 
filosofia logicii deductive). 

• Relaţiile dintre termeni în modurile figurii întâi sunt conforme 
aşa-numitei axiome a silogismului (dictum deomni etnullo) formulată de 
Aristotel în Analitica Primă: 

Dacă A este enunţat despre toţi B şi B despre toţi C atunci A trebuie 
enunţat despre toţi C... Şi la fel, dacă A nu este enunţat despre niciun B, 
iar B despre toţi C, este necesar ca A să nu aparţină niciunui C. 
(25b 55-56 şi 26a 1-3). 

Expresiile acestor "enunţări" sunt cele două moduri ale figurii întâi, 
respectiv, Barbara şi Celarent : 

BaA BeA 

CaB CaB 

CaA CeA 

Remarcabilă este şi evidenţa concluziei în Barbara şi Celarent, 
spre deosebire de restul modurilor unde concluzia este mai puţin sau 
chiar deloc evidentă. Că lucrurile stau realmente astfel ne-a dovedit-o şi 
testul cu care a debutat acest capitol. Dacă concluzia ar fi peste tot la fel de 
evidentă, atunci toate probele din test ar fi fost rezolvate corect, ceea ce, 
evident, nu s-a întâmplat. 

Dacă modurile figurii întâi sunt perfecte, în sensul că validitatea 
lor nu poate fi pusă la îndoială, atunci orice alt mod care poate fi redus 
prin transformări echivalente la unul din modurile figurii întâi va fi, de 
asemenea, valid. 

Metoda reducerii directe constă tocmai în acest fapt, ea permite 
transformarea modurilor figurilor a doua, a treia şi a patra, considerate 
toate imperfecte, în moduri ale figurii întâi. 

Elaborată de Aristotel, metoda a fost perfecţionată de medievali 
care i-au dat forma uniţi veritabil algoritm. în mare, este vorba de un set 
de reguli încorporate în denumirile mnemotehnice ale modurilor, reguli ce 
indică, pentru fiecare mod în parte, modul perfect din figura întâi la care 
se reduce el. 

Să vedem pentru început regulile generale ale metodei după care 
360 vom face câteva aplicaţii: 

Rl) Prima literă din denumirea modului redus corespunde primei 
litere din denumirea modului din figura întâi la care se face 
reducerea. De exemplu, Disamis din figura a treia începe cu 
litera D; deci modul din figura întâi la care va fi redus este 
Darii. 

R2) Simbolurile a, e, /, o au semnificaţia lor obişnuită, cu 
precizarea că în denumirea modului ele apar în ordinea deja 
cunoscută (majoră - minoră - concluzie). 

R3) Litera "s" semnifică conversiunea simplă a propoziţiei 
precedente. 

R4) Litera "p" semnifică conversiunea per accidens a propoziţiei 
precedente. 

R5) Litera "m" semnifică operaţia de permutare a premiselor. 

Toate celelalte litere care apar într-un cuvânt mnemotehnic, de 
exemplu r, n, t etc., nu au nicio semnificaţie şi se marchează cu "0”, ele au 
doar rol de legătură în interiorul cuvântului. 

Exemplul 1 . Să se demonstreze prin metoda reducerii directe validitatea 
modului Disamis (figura a treia]. 

Scriem mai întâi cuvântul pe verticală, ca mai jos, şi consemnăm 
semnificaţia fiecărei litere în parte: 

D - Modul din figura întâi la care se reduce Disamis este Darii; 

I - Majora este particular afirmativă; 

S - Majora se converteşte simplu; 

A - Minora este universal afirmativă; 

M - Se comută premisele; 

I - Concluzia este particular afirmativă; 

S - Se converteşte simplu concluzia. 

Aplicăm aceste reguli modului Disamis şi obţinem modul Darii: 

MiP —► PiM MaS 

MaS MaS PiM 

SiP —► Tis~ -«-► TÎM 
Exemplul 2. Reducerea directă a modului Bramantip. 

B - Modul din figura întâi la care se face reducerea este Barbara(i), 

R - 0, 

A - Majora este universal afirmativă, 

M - Se comută premisele, 

A - Minora este universal afirmativă, 

N - 0, 

T - 0, 

I - Concluzia este particular afirmativă, 

P - Concluzia se converteşte simplu. 

înainte de a proceda la reducerea modului, observăm că în 
componenţa cuvântului intră literele R, N, T care nu înseamnă nimic din 
punct de vedere al reducerii silogistice, rolul este pur sintactic. 

PaM > v >< ^ r MaS 

MaS PaM 

sIF —► p/s" 

0 observaţie interesantă, care ar merita de asemenea reţinută, este 
că aceste reduceri sunt, de fapt, deducţii şi atunci Barbara şi Celorent 
sunt un fel de axiome ale silogisticii. De altfel, în axiomatizarea silogisticii 
tukasiewicz a plecat chiar de la ideea aristotelică de reducere. 

Reducerea directă a modurilor indirecte 

Modurile figurii a patra indirecte sunt perfecte din aceleaşi 
considerente din care sunt considerate perfecte modurile figurii întâi 
directe. Prin urmare, reducerea modurilor indirecte se va face la modurile 
indirecte ale figurii a patra după exact aceleaşi reguli ca la reducerea 
modurilor directe. Aşa stând lucrurile, metoda reducerii directe, ca 
metodă de demonstrare a validităţii modurilor silogistice, poate funcţiona 
în două sensuri: a] prin reducere la modurile figurii întâi directe, sau 
b ) prin reducere la modurile figurii a patra indirecte. 


6.6.2. Metoda reducerii indirecte 


Această demonstraţie se aplică doar modurilor Bocardo şi Baroco 
care nu pot fi reduse direct la modurile figurii întâi (în componenţa lor 
intră propoziţii particular negative neconvertibile). 

Reducerea indirectă este o demonstraţie prin reducere la absurd, 
ea se bazează până la urmă tot pe modurile figurii întâi, dar într-o altă formă. 

Fie modul Baroco din figura a doua: 

PaM 

SoM 

ToP 

Presupunem că modul este nevalid. Aceasta înseamnă că premisele 
lui sunt adevărate şi concluzia falsă. 

Dar dacă concluzia este falsă, atunci contradictoria ei, respectiv, 
propoziţia SaP va fi adevărată. 

Intercalăm propoziţia SaP printre premisele silogismului iniţial în 
aşa fel încât să obţinem un mod de figura întâi: 

PaM 

SaP 

SaM 

Se observă că, înlocuind propoziţia SaP în minora silogismului 
iniţial, s-a obţinut modul Barbara din figura întâi, cu concluzia în SaM. 
Această concluzie este contradictoria premisei SoM din modul iniţial care, 
prin supoziţie, a fost considerată adevărată. Prin urmare, SaM nu poate 
fi decât falsă. Dacă este falsă, atunci cel puţin una dintre premisele din 
care ea s-a obţinut ea trebuie să fie falsă. Or, PaM este adevărată prin 
supoziţie, deci nu poate fi falsă decât SaP. Dacă însă SaP este falsă, atunci 
este adevărată contradictoria ei, adică propoziţia SoP. Dar aceasta este 
tocmai concluzia modului Baroco. 

Am ajuns astfel în următoarea situaţie: din supoziţia că premisele 
modului Baroco sunt adevărate şi concluzia falsă, altfel spus, din supoziţia 
că modul este nevalid, a rezultat că concluzia lui nu poate fi falsă. înseamnă 
că nici modul nu poate fi nevalid. 

La fel se demonstrează validitatea modului Bocardo : 

MoP 

MaS 

SoP 

1) Presupunem că modul este nevalid. Urmează că premisele lui 
sunt adevărate şi concluzia falsă. 

2) Dacă SoP , concluzia modului Bocardo, este falsă înseamnă că este 
adevărată contradictoria ei, respectiv, propoziţia SaP. 

3) înlocuim în Bocardo premisa majoră cu propoziţia SaP (contra¬ 
dictoria concluziei) şi obţinem modul Barbara din figura întâi: 

SaP 

MaS 

MaP 

4) Propoziţia MaP (concluzia modului Barbara ) este contradictoria 
propoziţiei MoP aceasta fiind majora modului Bocardo. Pentru că MoPeste 
adevărată (prin supoziţie) rezultă că este falsă MaP. 

5) întrucât Barbara este valid, dar concluzia lui este falsă, înseamnă 
că cel puţin una dintre premisele lui trebuie să fie falsă. Cum minora sa, 
propoziţia MaS, este adevărată prin supoziţie, înseamnă că este falsă 
majora sa, respectiv, propoziţia SaP. 

6) Dacă SaP este falsă va fi adevărată contradictoria ei, propoziţia 
SoP. Dar SoP este tocmai concluzia lui Bocardo pe care am presupus-o falsă 
pentru ca Bocardo să fie nevalid. Neputând fi falsă, înseamnă că Bocardo 
nu poate avea premise ^devărate şi concluzie falsă, deci este un mod valid. 

Demonstraţia prin reducere indirectă se poate aplica oricărui mod 
silogistic, chiar şi celor din figura întâi, numai că atunci va trebui să ne 
bazăm pe validitatea altor moduri, din alte figuri. în plus, relaţia de 
contradicţie este înlocuită uneori cu relaţia de contrarietate, ceea ce însă 
nu schimbă cu nimic lucrurile. 

Să luăm pentru exemplificare modul Cesare din figura a doua: 

PeM 

SaM 

~SeP 

Contradictoria concluziei este SiP şi va înlocui majoua pentru a da 
modul Disamis din figura a treia: 


SiP 

SaM 

M/F 

Convertim concluzia din MiP în PiM şi facem în continuare acelaşi 
364 raţionament ca la Baroco şi Bocardo. După cum am spus, în această 
demonstraţie ne sprijinim nu pe validitatea unui mod din figura întâi, ci pe 
validitatea lui Disamis , un mod de figura a treia. 


6.6.3. Metoda ectezei 

Această metodă a fost dată de Aristotel pentru demonstrarea 
validităţii modurilor Baroco şi Bocardo cu premise necesare şi a modului 

Darapti cu premise simple. în esenţă, metoda constă în transformarea 
modurilor particulare în moduri universale ca urmare a transformării 
propoziţiilor particulare în propoziţii universale. Pentru că în acest fel 
modurile particulare ale figurii întâi se reduc la modurile universale, 
metoda ectezei poate fi asociată metodei reducerii directe. 

Să luăm modul Ferio din figura întâi: 

MeP 

SiM 

ToP 

Reprezentăm premisa minoră cu ajutorul diagramelor Euler: 



Zona haşurată din diagramă corespunde acelei părţi din S care este 
M. Notăm această parte cu S 1 şi reformulăm particulara afirmativă SiM 
prin universala afirmativă S 2 aM. Mai departe, înlocuind premisa minoră 
din Ferio cu propoziţia nou obţinută obţinem modul Celarent din figura 
întâi: 


MeP 

S 2 aM 

S 2 eP 

Analog se demonstrează că modul Darii se reduce la Barbara. 
Prin urmare, şi modurile particulare ale figurii întâi pot fi reduse la 
modurile universale (metoda ectezei devine în felul acesta o metodă de 
reducţie). Totuşi, Aristotel nu recomandă metoda ectezei pentru 
modurile particulare ale figurii întâi, ci pentru Darapti, Disamis şi Datisi 
din figura a treia, o recomandare nu tocmai uşor de înţeles, având în 
vedere dificultăţile aplicării metodei în demonstrarea lui Darapti (ca să 
nu mai vorbim că cele trei moduri se pot valida foarte bine prin reducere 
directă). 

6.6.4. Metoda diagramelor Venn 

Pentru explicarea acestei metode recomand cititorului să reia 
lectura paragrafului 5.5, din cap. III. Reamintesc, pentru început, inter¬ 
pretarea celor patru propoziţii de predicaţie conform diagramelor Venn: 


SaP 

<=> 

SP = 0 

SeP 

<=> 

SP = 0 

SiP 

<=> 

SP * 0 

SoP 

<=> 

SP * 0 


Pentru a testa validitatea unui mod silogistic înlocuim premisele şi 
concluzia modului respectiv cu interpretările Venn după care reprezentăm 
aceste propoziţii cu ajutorul diagramelor. 

In interpretare Venn apar clase vide şi clase nevide (clasele vide se 
prezintă haşurat, iar cele nevide se marchează printr-un asterisc). 

Dacă modul este valid, atunci diagrama concluziei se va conţine în 
diagrama premiselor. 

Exemplul 1. Să se demonstreze prin diagrame Venn validitatea modului 
Camestres (figura a doua). 

Se interpretează mai întâi premisele şi concluzia conform regulilor 
cunoscute: 


366 


PaM <=> PM = 0 

SeM <=> SM = 0 

~SeP <=> SP = 0 

Se construieşte apoi diagrama modului: 

Ce observăm în această diagramă? în primul rând, că cele două 
premise se reprezintă cu ajutorul unor clase vide (zonele haşurate). Clasa 
corespunzătoare concluziei (SP) este şi ea vidă, dar această clasă vidă 
rezultă numai după ce am reprezentat clasele vide corespunzătoare 
premiselor. 

întrucât diagrama concluziei este conţinută în diagrama premi¬ 
selor, silogismul este valid. 

Exemplul 2. Modul Disamis : 


MiP 


MP * 0 

MaS 


MS = 0 

UF 

<=> 

SP * 0 


MP*0 


SP*0 


Şi aici diagrama concluziei este conţinută în diagrama premiselor, 
deci modul este valid. 

Probleme speciale ridică silogismele cu premise universale şi 
concluzii particulare. în aceste moduri doar conlcuzia are caracter 
existenţial, nu şi premisele, ceea ce ar însemna să deducem ceva ce există 
din ceva ce nu există, sau, în termeni de clase, să obţinem o clasă nevidă 
din mai multe clase vide. 

Pentru a evita situaţiile de acest fel, în modurile silogistice cu 
premise universale şi concluzie particulară se adăugă o premisă supli¬ 
mentară prin care ne asigurăm de caracterul nevid al unuia dintre termeni. 

Exemplul 3. Demonstraţia validităţii modului Darapti. 

Interpretăm cele trei propoziţii şi adăugăm premisa suplimentară: 

MaP <=> MP = 0, M * 0 
MaS <=> MS = 0 

SiP <=> SP * 0 

Clasa M este nevidă, dar, din diagramă observăm că această clasă se 
compune din patru subclase pe care le-am notat cu 1, 2, 3 şi 4. în care 
dintre ele trebuie plasat semnul * pentru a marca faptul că termenul M 
este nevid? 

Nu ştim deocamdată, aşa că îl aşezăm în circumferinţa clasei M\ 



Refacem acum diagrama cu reprezentarea claselor vide şi nevide 
impuse de celelalte premise: 

Din reprezentarea premiselor a rezultat că sunt vide subclasele 1, 
2 şi 4, deci pentru ca termenul M să fie nevid, singurul loc unde mai 
putem plasa asteriscul este subclasa 3. Dar această subclasă este inclusă 
în clasa SP, deci şi această clasă va fi tot nevidă. însă, tocmai acest lucru 
îl exprimă concluzia modului pe care îl testăm. Prin urmare, diagrama 
concluziei se conţine în diagrama premiselor, deci modul este valid. 

Modurile existenţiale se împart în trei mari grupe în funcţie de 
premisa existenţială pe care o presupune fiecare: 


5*0 

M * 0 

P*0 

aai -1 

aai - 3 

aai -4 

eao -1 

eao-3 


eao - 2 

eao - 4 


aeo - 2 



aeo-4 




Exemplul 4. Modul aai - 4 ( Bramantip ). 

PaM PM = 0, P * 0 
MaS <=> MS = 0 
S/P~ <=> SP * 0 

Clasa P se compune, ca şi în cazul precedent, din patru subclase 
pe care le-am notat cu 1, 2, 3, 4. Nu ştim cum sunt ele, aşa că vom plasa 
semnul * în circumferinţa clasei P: 

Refacem diagrama haşurând clasele vide, aşa cum o indică 
premisele. 

întrucât subclasele 1, 2, 4 sunt vide, vom plasa semnul * în 
subclasa 3, asigurând astfel neviditatea clasei P. Dar subclasa 3 este 
inclusă în SP, deci şi SP este nevidă. Diagrama concluziei se conţine în 
acest fel în diagrama premiselor, deci şi acest mod este valid. 



Implicaţie, validitate , deductibilitate 



6.6.5. Metoda antilogismului 


în 1883, Cristine Ladd-Franclin a elaborat o metodă de testare 
silogistică cunoscută sub numele de metoda antilogismului. Este o 
combinaţie între metoda diagramelor Venn şi metoda reducerii la absurd 
bazată pe conceptul de antilogism. Acesta este un concept relativ construit 
pe interpretarea Venn a fiecărui mod silogistic în parte. De exemplu, dacă 
A, B b C este interpretarea Venn a unui silogism oarecare, antilogismul său 
este format din mulţimea celor două premise plus negaţia concluziei. 

Fiecare mod silogistic îşi are propriul său antilogism şi, invers, 
fiecare antilogism se poate transforma într-un singur silogism: 

Silogism 


Antilogism 


MP = 0 MP = 0 

SM = 0 SM = 0 

SP = 0 SP*0 


Un silogism este valid dacă şi numai dacă antisilogismul său 
satisface condiţiile: 1) în antilogism una dintre cele trei propoziţii este 
o inecuaţie, 2) una dintre ecuaţii are în cealaltă ecuaţie o variabilă negată, 
3) dacă o variabilă a inecuaţiei este negată, ea trebuie să apară negată şi 
în ecuaţia care o conţine (şi la fel dacă în inecuaţie variabila este 
nenegată). Cum silogismul nostru satisface toate cele trei condiţii, el este 
un mod valid (este modul Celarent din figura întâi). 

în caz că antilogismul nu satisface concomitent cele trei condiţii, 
silogismul corespunzător lui este nevalid. De exemplu, modurile exis¬ 
tenţiale nu sunt valide conform metodei antilogismului, pentru că niciunul 
dintre ele nu verifică simultan cele trei condiţii (las cititorului ca exerciţiu 
verificarea acestor moduri). 


6.7. Varietăţi silogistice 
Entimema, Epicherema, 
Polisilogismul şi Soritul 


Silogismele studiate până acum sunt silogisme în formă standard 
care nu se întâlnesc decât foarte rar în vorbirea curentă. Aceasta, fie 
pentru că într-un silogism se omite partea subînţeleasă, fie pentru că două 
sau mai multe silogisme sunt înlănţuite astfel încât concluzia unuia să 
devină premisa celălalt. Nefiind vorba de forme inferenţiale noi, am numit 
aceste situaţii “varietăţi silogistice". Se înţelege că nici validitatea lor nu 
este una proprie, este validitatea silogismelor de origine. 

1 ) Entimema. 

Silogismul în care una dintre premise sau concluzia este omisă ca 
subînţeleasă se numeşte entimemă. Din silogismul: 

Toţi oamenii sunt coruptibili 
Aristide este om 

Aristide este coruptibil 
putem forma următoarele entimeme: 

(1) Aristide este coruptibil pentru că 

Aristide este om. 

Este o entimemă obţinută prin eliminarea premisei majore de 
aceea se mai numeşte şi entimemă de gradul întâi. 

O altă entimemă este următoarea: 

(2) Aristide este coruptibil pentru că 
Toţi oamenii sunt coruptibili. 

în care s-a eliminat premisa minoră. Entimema obţinută este de gradul al 
doilea. în fine, 

(3) Toţi oamenii sunt coruptibili şi 
Aristide este om. 

este o entimemă de gradul al treilea în care lipseşte concluzia. 

Din câte observăm, în primele două entimeme concluzia este 
aşezată înaintea premisei, iar legătura dintre ele este realizată printr-un 
cuvânt concluziv [pentru că, deci, prin urmare, în consecinţă, urmează că 
Ş-a •): 


- pentru că - 

în cea de-a treia entimemă premisele sunt legate conjunctiv, iar 
concluzia este omisă. Aşa cum am mai spus, aceste forme inferenţiale nu 
aduc nicio noutate, validitatea lor se datorează exclusiv validităţii 
silogismului din care provin. Deci, pentru a testa o entimemă trebuie mai 
întâi să identificăm silogismul din care provine respectiva entimemă şi 
apoi să vedem dacă acest silogism este sau nu valid. 

în principiu orice silogism poate genera entimeme, efectiv însă, 
acest lucru se întâmplă numai cu silogismele figurii întâi, mai precis, cu 
modurile Barbara şi Celarent care sunt şi cele mai evidente (într-un 
silogism se omite doar ceea ce se subînţelege). Cu acest înţeles, termenul 
"entimemă" este cunoscut în logica clasică începând cu Boethius, pentru 
că la Aristotel entimema însemna altceva, ea era silogismul "care pleacă 
de la probabilităţi ori semne". Aşa cum prezintă Aristotel lucrurile în 
3^2 Analitica primă, entimema este mai degrabă un procedeu retoric decât 
un raţionament strict logic. 

2. Poli silogismul. 

0 înlănţuire de mai multe silogisme în care concluzia unuia devine 
premisă pentru celălalt se numeşte polisilogism. Mai departe, silogismul a 
cărui concluzie serveşte de premisă altui silogism se numeşte prosilogism, 
iar silogismul ce conţine concluzia altui silogism se numeşte episilogism. 

Cele mai importante polisilogisme sunt cele formate pe structura 
figurilor întâi şi a patra: 

(i) 

Toţi A sunt B 
Toţi B sunt C 

Toţi A sunt C 
Toţi C sunt D 

Toţi A sunt D 
Toţi D sunt E 

Toţi A sunt E 


( 2 ) 

Toţi D sunt E 
Toţi C sunt D 

Toţi C sunt E 
Toţi B sunt C 

Toţi B sunt E 
Toţi A sunt B 

Toţi A sunt E 


în polisilogismul ( 1 ) se începe cu premisa minoră, iar în al doilea, 
cu premisa majoră. în primul polisilogism, numit progresiv sau sintetic, se 
ajunge la predicate din ce în ce mai generale, iar în al doilea, numit regresiv 
sau analitic, se ajunge la predicate din ce în ce mai particulare. 

3. Soritul. 

Dacă în polisilogismele de mai sus eliminăm concluziile inter¬ 
mediare obţinem o nouă înlănţuire silogistică numită sorit. Este vorba 
aşadar de un polisilogism eliptic, un fel de "entimemă" a polisilogismului: 


m 


[ 2 ') 


Toţi A sunt B 
Toţi B sunt C 
Toţi C sunt D 
Toţi D sunt E 

Toţi A sunt E 


Toţi D sunt E 
Toţi C sunt D 
Toţi B sunt C 
Toţi A sunt B 

Toţi A sunt E 


Soritul (1') se mai numeşte aristotelic , iar soritul (2') se numeşte 
gocleian, după numele logicianului Rudolf Goclenius (sec. XVI). Ca şi în 373 
cazul entimemei, validitatea raţionamentelor soritice se întemeiază pe 
validitatea silogismelor şi a polisilogismelor de origine. Aceasta se vede 
şi din legile speciale şi generale ale celor două forme de sorit. De exemplu, 
pentru soritul aristotelic se demonstrează două astfel de legi: 

1 ) într-un sorit aristotelic nicio premisă nu poate fi negativă în 
afară de ultima. 

2 ) într-un sorit aristotelic nicio premisă nu poate fi particulară, 
afară de prima. 

Legile soritului gocleian sunt şi ele foarte asemănătoare: 

1') într-un sorit gocleian nicio premisă nu poate fi negativă, afară 
de prima. 

2 ') într-un sorit gocleian nicio premisă nu poate fi particulară, 
afară de ultima. 

Mai departe, cele patru legi soritice pot fi sintetizate numaiîn două: 

1 ") într-un sorit poate fi negativă numai premisa care conţine 
termenul major, 

2 ”) într-un sorit poate fi particulară numai premisa care conţine 
termenul minor. 

Pentru cititorul care a înţeles demonstraţiile legilor generale şi 
speciale ale silogismului, demonstrarea legilor soritice nu ridică niciun fel 
de problemă. 

4. Epicherema. 

Este raţionamentul provenit din înlănţuirea mai multor entimeme: 

Toţi B sunt C, pentru că toţi C sunt D 
Toţi A sunt B, pentru toţi B sunt E 
Toţi A sunt D 

Raţionamentul este greoi şi, la fel ca entimema cu care se înrudeşte 
îndeaproape, nu aduce din punct de vedere teoretic niciun element de 
noutate. însă, la fel ca entimema, epicherema poate fi exploatată retoric. 
Abilitatea în manipularea premiselor, omiterea premiselor problematice, 
combinarea inedită a premiselor evidente cu cele mai puţin evidente ş.a. 
pot induce interlocutorului un fals sentiment de rigoare şi implicit de 
validitate (v. retorica argumentării, cap. VI). 

6.8. Câteva extinderi şi dezvoltări. 
Silogistica exceptivă 


Silogistica studiată în acest capitol este forma perfecţionată a 
silogisticii aristotelice, ea a fost definită de Lukasiewicz drept “teoria 



Silogisticii 


relaţiilor a, e , /, o în domeniul termenilor generali nevizi". Este teoria de 
bază (paradigma) silogisticii care, în timp, a primit numeroase dezvoltări. 

Din păcate, teoria de bază este adeseori confundată cu dezvol¬ 
tările ei, astfel că multe dintre criticile care s-au adus silogismului în 
decursul timpului vizau nu silogistica propriu-zisă, ci tocmai aceste 
extinderi ale ei. Aşa cum am mai spus, celebrul silogism despre morta¬ 
litatea lui Socrate nu este un silogism aristotelic, el nici măcar nu a fost 
formulat vreodată de Aristotel, cel puţin nu în scrierile pe care le 
cunoaştem astăzi de la el. Acest silogism ţine de silogistica cu termeni 
singulari, adică de una dintre extinderile silogisticii. 

Dezvoltările silogisticii sunt multe şi variate, câteva din aceste 
extinderi datorându-se unor cunoscuţi logicieni români. Voi cita în primul 
rând silogistica cu termeni negativi construită de FI. Ţuţuganîn cartea sa 
Silogistica judecăţilor de predicaţie. Tot lui FI. Ţuţugan i se datorează şi 
silogistica cu propoziţii compuse. 

Aşa cum am arătat în cap. II, Ţuţugan a pus la punct o metodă 
de analiză logică a propoziţiilor de predicaţie care i-a permis, între 
altele, reconstrucţia pe baze noi a silogisticii. 

Interesant este că în silogistica lui Ţuţugan o concluzie poate fi 
derivată şi din premise negative, de aceea numărul modurilor valide în 
silogistica lui este mult mai mare. 

începând cu anul 1938, Gr. Moisil a construit silogistica plurativă 
(numită stocastică sau statistică ) în care intră propoziţii de genul: "Cei mai 
mulţi S sunt F\ "Există destui S care să fie F\ “Nu foarte mulţi S sunt F' ş.a. 
Tot lui Gr. Moisil îi datorăm unele abordări ale silogisticii în logica fuzzy. 

La rândul lui, Gh. Enescu studiază silogistica cu termeni singulari şi 
cu termeni vizi. Sorin Vieru a abordat probleme legate de axiomatizarea 
silogisticii, iar P. Botezatu a arătat cum poate fi construită silogistica sub 
formă de calcul natural. 

Despre toate aceste contribuţii, ca despre multe alte probleme, 
cititorul se poate informa din monografia lui Didilescu şi Botezatu, 
Silogistica. Teoria clasică şi interpretările moderne (Bucureşti, 1976). 

în studiul meu, Logica conceptelor paraconsistente , am încercat 
o extindere silogistică în raport cu propoziţiile exceptive, pe care am 
numit-o silogistica exceptivă . 20 Reiau ideea fără a intra în detalii. 


20 I. Lucica, op. cit., în I. Lucica, D. Gheorghiu, R. Chirilă (ed.), Ex Falso Quodlibet. 
Studii de logică paraconsistentă, pp. 503-537. Consemnez, cu această ocazie, alte 
două studii publicate pe problemele silogisticii: "Două modele clasiale pentru 
silogistică", Revista de Filosofie, nr. 5/2004 şi studiul deja invocat "Silogistica 
indirectă", Revista de Filosofie, nr. 3-4/2003. 

Propoziţiile exceptive sunt propoziţiile de forma Toţi S, cu excepţia 
lui X, sunt P", respectiv, "Niciun S, cu excepţia lui X, nu este P". 

în aceste scheme conceptele S şi P sunt simplu consistente, în 
schimb, X este paraconsistent. în prima propoziţie, X = SP, iar în a doua 
X = SP. 

De exemplu: 

Toate metalele, cu excepţia mercurului, sunt solide, 

Toate mamiferele, cu excepţia monotremelor, sunt vivipare, 

Nicio maşină, cu excepţia salvării, nu circulă pe roşu, 

Niciun metal, cu excepţia aurului, nu rezistă oxidării. 

Excepţiile pot viza orice situaţie ce poate fi descrisă cu ajutorul 
cuantorului universal (o lege, o regulă, o normă etc.). 

în propoziţiile exemplificate, conceptele metal şi solid sunt simplu 
consistente, faţă de mercur care este paraconsistent: mercur = metal 
nesolid (sau metal care nu este solid). La fel sunt: mamifer vivipar, metal 
neoxidant etc. 

Propoziţiile particulare nu pot fi exceptive, ci doar exclusive. în 
loc de "Unii 5, cu excepţia lui X, sunt P ", unde excepţia aproape că nu îşi 
are rostul, vom spune: "Unii 5, dar nu X, sunt P", "Unii S, exclus X, sunt P". 
De exemplu: "Unii ziarişti, dar nu Popescu, sunt simpatici", "Unele oraşe, 
exclus Bucureştiul, sunt poluante". 

Acelaşi lucru este valabil pentru particularele negative: "Unele 
plante, dar nu trandafirul, nu sunt perene ", "Unii profesori, exclus cei de 
faţă, nu sunt pregătiţi". 

Revenim la propoziţiile exceptive. Prima mea observaţie este că 
propoziţiile exceptive nu respectă raporturile pătratului logic. De exemplu, 
din universala exceptivă "Toţi S, cu excepţia lui X, sunt P" se poate deduce 
particulara "Unii S nu sunt P". Aceasta pentru că X este, el însuşi, un S. 

De notat că X poate fi un obiect sau o clasă de obiecte, de la caz 

la caz. 

La fel, din universala negativă se poate deduce particulara 
afirmativă. Deci şi într-un caz şi în celălalt sunt suspendate raporturile 
de contradicţie. 

Dar atunci care este contradictoria universalei exceptive "Toţi 5, 
cu excepţia lui X t sunt P"? 

După părerea mea, candidatul cu cele mai bune şanse ar fi: 
"Unii 5, dar nu X, nu sunt P". Acelaşi lucru este valabil despre propoziţiile 
negativ exceptive. 

Modificări substanţiale înregistrează modurile silogistice. De pildă. 
Barbara , poate avea două forme, în funcţie de numărul premiselor 
exceptive: 


Toţi M cu excepţia lui X sunt P, 
Toţi 5 sunt Af, 

Toţi 5, cu excepţia lui X, sunt P. 


Toţi M, cu excepţia lui X sunt P, 
Toţi S, cu excepţia lui Y, sunt M, 

Toţi S, cu excepţia lui X şi Y sunt P. 


Tot două forme va avea şi modul Celarent : 


Niciun M cu excepţia lui X nu este P, 

Toţi S sunt M, 

Niciun S, cu excepţia lui X, nu este P. 

în modurile particulare, de 
este exceptivă, ci exclusivă: 

Toţi M, cu excepţia lui X, sunt P, 

Unii S sunt M 

Unii S care nu sunt X sunt P, 


Niciun M, cu excepţia lui X, nu este P, 
Toţi S, cu excepţia lui Y, sunt M 
Niciun S, cu excepţia lui X şi Y, nu este P. 

pildă Ferio sau Darii , concluzia nu 

Niciun M, cu excepţia luiX, nu este P, 
Unii S sunt M, 

Unii 5 care nu sunt X nu sunt P 


Modurile cu premise universale şi concluzie particulară generează 
tot câte două moduri exclusive, lată cele două moduri exclusive din 
Darapti : 

Toţi M, cu excepţia lui X, sunt P Toţi M cu excepţia lui X, sunt P 

Toţi M sunt S Toţi M, cu excepţia lui Y, sunt S 

Unii S care nu sunt X sunt P Unii 5 care nu sunt X şi Y sunt P. 

Chiar şi numai din aceste exemple ne dăm seama că silogistica 
exceptivă adaugă la regulile generale ale silogismului câteva reguli noi, 
cum ar fi: 

• Concluzia într-un silogism este exceptivă dacă cel puţin una 
dintre premise este exceptivă. 

• Dacă ambele premise sunt exceptive, concluzia însumează 
excepţiile. 

• Dintr-o concluzie exceptivă şi una particulară rezultă o 
concluzie exclusivă. 

• în modurile existenţiale, concluzia exclusivă însumează 
excepţiile. 

O altă observaţie: în forma "Toţi S, cu excepţia lui X, sunt F* 
accentul cade pe S care este subiectul logic al propoziţiei. Dacă însă 
vrem să accentuăm nu subiectul, ci excepţia, atunci formulăm o altă 
propoziţie: "Deşi X este S, X nu este P", "Cu toate că X este S, X nu este F\ 
Aici nu despre 5 este vorba ci despre X, el este în acest caz subiectul 
propoziţiei noastre. De exemplu: "Deşi liliacul este pasăre, liliacul nu 
zboară", "Cu toate că mercurul este metal, mercurul este lichid". 

Iată deci o nouă formă propoziţională: "Deşi P, Q”, respectiv, "Deşi 
P, non-Q " (reformulat: "Cu toate că P, are/nu are loc (?"). 

Două întrebări se ridică în legătură cu propoziţiile de această 
formă: 1) când sunt adevărate aceste propoziţii şi când sunt false? 2) ce 
fel de raţionamente se pot face cu ele? 

Cu privire la prima întrebare, adevărul propoziţiei "Deşi P, Q” cere 
existenţa unei legi sau reguli. Această lege/regulă se exprimă fie printr-o 
implicaţie, fie printr-o propoziţie universală (de exemplu, "Toate metalele 
oxidează", "Toate maşinile poluează", "Dacă ceva este mamifer, el nu este 
zburător" etc.). 

Regula împreună cu propoziţia exceptivă dau raţionamentul: 

Oricare ar fi x, dacă x este S, x este P. 

Deşi a este S, a nu este P. 

Acelaşi raţionament reformulat cu ajutorul universalei afirmative: 

Toţi S sunt P, 

Cu toate că a este S, a nu este P. 

Ca şi în cazul precedent, S şi P sunt simplu consistente, în timp ce 
S este paraconsistent. Aceasta face ca raţionamentul nostru să fie din capul 
locului opus silogismului, pentru că, într-un silogism obişnuit, din "Toţi S 
sunt P" şi "a este S” rezultă "a este P". Or, în cazul de faţă lucrurile stau 
exact invers, ceea ce obţinem aici este propoziţia "a nu este P". 

Pe scurt, este vorba de un alt tip de raţionament unde nu mai avem 
de-a face cu premise şi concluzii, ci cu reguli şi excepţii. Este vorba de 
un raţionament nonstandard, un raţionament specific conceptelor para- 
consistente. 

Propoziţia "Toţi S sunt P" se numeşte regulă, propoziţia "a este 5" 
se numeşte condiţie, iar "a nu este P" este excepţia. 

De exemplu: 

Toate metalele sunt solide, (regulă) 

Cu toate că mercurul este metal (condiţie), mercurul nu este 

solid (excepţie). 

Atenţie, însă! Excepţia nu se deduce şi nu se induce din regulă şi 
condiţie, ea doar are loc când are loc regula şi condiţia. Dacă aceste 
elemente nu ar exista, se înţelege că nu ar exista nici excepţia. în plus, 
regula şi condiţia nu sunt suficiente, ele sunt doar necesare excepţiei. Nu 
putem spune de pildă: 

Toţi oamenii sunt muritori; 

Deşi Socrate este om, Socrate nu este muritor. 

Din punct de vedere formal nu există nicio deosebire între cele 
două raţionamente, totuşi, numai primul este valabil, nu şi al doilea. 

De ce? 

Pentru simplul motiv că într-un astfel de raţionament operăm cu 
concepte obişnuite (le-am numit simplu consistente) unde regulile nu 
înregistrează excepţii. Or, raţionamentele noastre sunt cu totul altceva, 
ele sunt raţionamente destinate exclusiv recunoaşterii excepţiilor. 




1 

RAŢIONAMENTE DEDUCTIVE CU 

PROPOZIŢII NECATEGOR1CE 

» 


!n încheierea acestui capitol voi face o scurtă trecere în revistă a 
raţionamentelor deductive nesilogistice, raţionamente care au la bază 
alte propoziţii decât cele categorice. Este vorba de raţionamentele cu 
premise ipotetice, ipotetico-categorice şi categorico-disjunctive. 

Spre deosebire de silogism, unde concluzia rezultă din raportarea 
termenilor, în raţionamentele despre care vorbim concluzia rezultă din 
raportarea propoziţiilor. Prin urmare, denumirea de "silogism" folosită 
de logica tradiţională pentru desemnarea lor (silogism ipotetic, silogism 
categorico-disjunctiv etc.) este improprie, ea se datorează atenţiei 
exagerate acordate de logicienii timpului silogismului. Fiind raţiona¬ 
mente deductive, sigur că şi ele vor împărtăşi acelaşi concept de validitate 
cu silogismul, însă, ca formă cel puţin, ele sunt diferite de silogism. Pe 
scurt, este vorba de alte specii ale raţionamentului deductiv. 

7.1. Raţionamente ipotetice 


1) Raţionamentul ipotetic pur. 

Se numesc ipotetice raţionamentele în componenţa cărora intră 
doar propoziţii de forma “dacă... atunci..." cunoscute şi sub numele de 
propoziţii ipotetice, condiţionale sau propoziţii implicative. Există două 
tipuri de raţionament ipotetic, unul pur şi unul mixt. Cel pur conţine 
doar propoziţii condiţionale, iar cel mixt conţine pe lângă propoziţiile 
condiţionale şi propoziţii de alt tip. De exemplu: 



Raţionamente deductive cu propoziţii necategorice 


Dacă P atunci Q 

Dacă Q atunci R (1) 

Dacă P atunci R 

Este un raţionament ipotetic pur, el are următoarea exprimare 
simbolică: 


P-> Q 

Q-> R (1') 

.\P-> R 

Raţionamentul are la bază proprietatea de tranzitivitate a 
implicaţiei. De exemplu: dacă plouă, atunci voi sta acasă; dacă stau acasă, 
voi citi la logică. Prin urmare, dacă plouă, voi studia la logică. 

2) Raţionamente ipotetico-categorice. 

Acestea sunt raţionamente mixte în componenţa cărora intră atât 
propoziţii ipotetice, cât şi propoziţii categorice. Denumirea de "propoziţie 
categorică" vine din logica tradiţională şi ascunde o ambiguitate relativ la 
termenul "categoric". El poate fi luat în două înţelesuri: 1) ca opus 
ipoteticului, şi 2) ca derivând din categorie sau clasă. în această 
accepţiune, "propoziţie categorică" nu este altceva decât o altă denumire 
pentru propoziţia de predicaţie. 

Dacă avem în vedere prima semnificaţie a termenului, atunci 
propoziţie categorică este orice propoziţie care nu este ipotetică. De 
exemplu, "Dacă plouă, atunci creşte pericolul accidentărilor" este o 
propoziţie ipotetică; în schimb, "Plouă" şi "Creşte pericolul acciden¬ 
tărilor" sunt propoziţii categorice. Niciuna însă nu este propoziţie de 
predicaţie. 

într-o propoziţie ipotetică poate fi afirmat antecedentul sau poate 
fi negat consecventul, de fiecare dată va rezulta în mod valid o concluzie. 
Vom avea, prin urmare, două forme de raţionament, aşa-numitele raţio¬ 
namente ipotetico-categorice : 

(1) (2) P-M? 

p_ ~Q 

■Q 

Prin (1), ca şi prin (2), se exprimă o proprietate fundamentală a 
implicaţiei - adevărul antecedentului implică adevărul consecventului, 
respectiv, falsul consecventului implică falsul antecedentului. Putem 
deci citi raţionamentele şi în acest mod: 

(1] Dacă P este adevărat, atunci Q este adevărat. Dar P este 
adevărat, deci Q este adevărat. 

(2) Dacă P este adevărat, atunci Q este adevărat. Dar Q este fals, 
deci P este fals. 

Primul raţionament se numeşte modus ponens sau modus ponendo 
ponens fiindcă afirmă în concluzie afirmând în premise. Al doilea se 
numeşte modus ( tolendo ) tolens (neagă în concluzie negând în premisă). 

Dată fiind evidenţa cu care îşi impun concluziile, cele două 
raţionamente sunt foarte des întâlnite, mai ales în dezbaterile publice. 
Iată două astfel de raţionamente preluate din dezbaterile electorale 
prilejuite de alegerile din 1996: 

Primul candidat: Dacă eşti revoluţionar, aşa cum pretinzi, atunci ai fi 
luat parte la Revoluţia din Decembrie. Dar nu ai luat parte la Revoluţie; 
deci nu eşti revoluţionar după cum pretinzi. 

Al doilea candidat: Dacă nu sunt revoluţionar, atunci nu m-ar sprijini 
organizaţiile revoluţionare şi de tineret. Dar nu este adevărat că nu sunt 
sprijinit de organizaţiile revoluţionare şi de tineret; prin urmare, nu 
este adevărat că nu sunt revoluţionar. 

Primul raţionament este un modus tolens, intenţia lui este de a 
respinge ceva; al doilea, este tot un modus tolens, însă el realizează o 
dublă respingere, intenţia lui este de a respinge ceea ce respinge primul 
382 ( res P in g erea respingerii). 

3) Raţionamente ipotetice cu antecedent multiplu. 

Ce fel de raţionamente se obţin dacă în locul implicaţiei simple 
P —> <2 folosim o implicaţie cu antecedent multiplu, să zicem P • Q —> R? 
întrebarea este cu atât mai valabilă cu cât expresia noastră poate fi 
reformulată numai cu ajutorul implicaţiei: P -> (Q -> R ). 

în privinţa antecedentului, îl putem aserta pe P, pe Q, atât pe P, cât 
şi pe Q. De fiecare dată se obţine în mod valid o concluzie. 

Corespunzător, vom avea mai multe forme de modus ponens : 

[1) P-> [<?->£) (2) P->(Q-»/g (3) P-+[Q-+R) 

P _ Q _ P, Q, 

:.Q-+R P->P R 

în primul şi al doilea caz concluzia este ipotetică, iar în al treilea, 
este categorică. Acest ultim caz, care este şi cel mai puţin intuitiv, poate fi 
citit astfel: dacă P atunci, dacă Q atunci R; dar P şi Q, deci R. 

în privinţa consecventului, există o singură posibilitate de negaţie 
şi deci un singur modus tolens : 

(4) P->(Q^P) 

~P 

~~Pv~~Q 

Conform acestei scheme, dacă este fals consecventul unei implicaţii 
cu antecedent multiplu, cel puţin unul dintre antecedenţii ei este fals. Iată 
şi un exemplu de astfel de raţionament: 

Dacă ai jucat la loto, atunci, dacă ai avut noroc te-ai îmbogăţit. 

Dar nu te-ai îmbogăţit; deci sau nu ai jucat la loto sau nu ai avut noroc. 

Practic, orice raţionament deductiv, inclusiv silogismul, se poate 
reformula cu ajutorul acestor scheme. De pildă, modul Barbara este un 
caz particular al schemei (3): 

(5) MaP —> (SaAf —> SaP) 

MaP, SaM 

/. SaP 

Aceste scheme inferenţiale pot fi generalizate la implicaţii cu 
n antecedenţi (n > 1): 

(6) P 2 -> [P 2 ■■■ C P n ~* ^)) 

fi _ 

.■.P 2 ->(P 3 ->...(P„->Q» 

( 7 ) P,->CP 2 

Pjf* _ 

:.P 3 ^{P 4 -+...(P„-Km 

(8) I»,O) 

^1’ ^2* “■ Pn’ 

Dând valori lui n obţinem diferite forme de modus ponens (dacă 
n- 1 se obţine schema (1); dacă n = 2 se obţine schema (9) şi aşa mai 
departe). Acelaşi lucru este valabil pentru modus tolens. 


7.2. Raţionamente disjunctive. Dilemele 


Raţionamentele care au o premisă disjunctivă, iar concluzia şi 
cealaltă premisă sunt categorice se numesc "raţionamente disjunctive" 
(sau "categorico-disjunctive"). Disjuncţia poate fi exclusivă sau ne¬ 
exclusivă. Reamintesc că o disjuncţie neexclusivă P v Q este adevărată când 
cel puţin unul dintre termenii ei este adevărat, iar disjuncţia exclusivă 
P+Q este adevărată când numai unul dintre termeni este adevărat. 

Cu disjuncţia neexclusivă se formează două raţionamente: 

(3) PvQ (4) PvQ 

~P ~Q 

Q /. P 

Ce spune raţionamentul (3)? El spune că sau este adevărat P sau 
este adevărat Q. Dar nu este adevărat P; deci este adevărat Q. 

Aceleaşi moduri pot fi reformulate cu ajutorul disjuncţiei exclusive: 

(5) P+Q (6) P + Q 

~P 

•• Q •• P 

Sau este adevărat P sau este adevărat Q, exclus ambele. Dar nu este 
adevărat P; deci este adevărat Q. 

Ambele raţionamente afirmă negând (afirmă concluzia negând 
una dintre premise), de aici şi denumirea lor de modus tollendo-ponens. 

în limba latină, ponoare) înseamnă a pune, a da, iar tollo (ere) - a scoate, 
a nega, a suprima. 

Următoarele raţionamente sunt forme ale modului ponendo-tolens 
(neagă concluzia afirmând una dintre premise). Altfel spus, dacă este 
adevărat sau P sau Q, iar P este adevărat, atunci cu necesitate Q este fals. 

La fel, dacă Q este adevărat, atunci este fals P: 

(7) P + Q (8) P+Q 

P _0 

De exemplu: sau ai dat examen de admitere sau ai dat bacalau¬ 
reatul. Dar ai dat examen de admitere; deci nu ai dat bacalaureatul. 

Dilemele. Raţionamentele cunoscute sub această denumire sunt 
tot raţionamente mixte, în componenţa lor intră propoziţii categorice, 
propoziţii ipotetice şi propoziţii disjunctive. Uneori, ele conţin numai 
propoziţii ipotetice şi disjunctive. Ne-am întâlnit cu o astfel de dilemă în 
Introducere când am discutat despre definiţia logicii formale. Având în 
vedere că sunt raţionamente prin care se impun concluzii pornind de la 
situaţii diferite, cel mai adesea opuse, aceste raţionamente sunt foarte 
des întâlnite în dezbaterile publice. De exemplu, când un fost şef al Servi¬ 
ciului Român de Informaţii s-a hotărât să intre în politică, comentatorii 
politici au făcut următoarea observaţie: 

în calitate de om politic, domnul X va folosi sau nu va folosi informaţiile 
pe carele-a obţinut ca şef al unui serviciu de informaţii. Dacă el va folosi 
aceste informaţii, atunci se va dovedi lipsit de onestitate şi deci nu va fi 
un bun om politic. Dacă nu va folosi însă informaţiile pe care le deţine, 
atunci nu va fi un bun om politic pentru că este lipsit de experienţă. Prin 
urmare, fie că va folosi, fie că nu va folosi informaţiile sale, domnul X 335 
nu va fi un bun om politic. 

Raţionamentul este o dilemă de următoarea formă: dacă P, atunci 
Q; dacă non-P, atunci Q. Sau P sau non-P, deci Q . 

Există patru mari tipuri de dileme, şi anume: 

_1) Dilema simplă constructivă : dacă P atunci Q; dacă P atunci Q ; sau 
P sau P, deci Q. Cei doi termeni ai disjuncţiei pot fi propoziţii opuse, ca în 
exemplul reprodus, sau pot fi numai diferite. Iată şi forma simbolică a 
acestui raţionament: 

P-H? 

P —>_Q 
Pv P 

~ (T 

2) Dilema simplă distructivă : dacă P atunci (?; dacă P atunci P; sau 
non-Q sau non-R, deci non-P. 

P-><? 

P->P 
<?v P 

:.P 

3) Dilema complexă distructivă: dacă P atunci <?; dacă P atunci 5; 
sau P sau P, deci sau Q sau 5. 

P —» Q 
P —> S 
Pv P 

.\(?vS 

4) Dilema complexă distructivă: dacă P atunci Q ; dacă P atunci 5; 
sau non-P sau non-S, deci sau non-P sau non-R. Simbolic: 

P —> Q 
P—»_5 
Pv 5 

■Pv P 

Respingerea unei dileme. Se spune despre dileme că sunt raţio- 
386 namente constrângătoare, concluzia lor neputând fi evitată indiferent ce 
situaţii am lua ca punct de plecare. Există totuşi câteva moduri perfect 
logice de respingere a unei dileme, şi anume: 

Producerea unei contradileme. Cel mai eficient mod de a scăpa de 
pericolul unei dileme este să produci o altă dilemă de aceeaşi forţă cu 
prima, dar care să aibă concluzie opusă. Să opui, de exemplu, unei dileme 
simple constructive o dilemă simplu distructivă sau orice altă dilemă care 
duce la o altă concluzie. 

Să zicem că cineva ne-a pus în faţa următoarei dileme: dacă P 
atunci Q, dacă P, atunci Q; sau P sau P; deci Q. 

Putem scăpa de Q prin procedeul contradilemei: dacă P atunci S, 
dacă R atunci 5; sau P sau R, deci S. 

Apar două situaţii posibile: 1) S este simplu diferit de Q, 2) S este 
opusul lui Q ; ambele situaţii îl elimină pe Q. 

Ieşirea printre coarnele dilemei. Cei doi termeni ai disjuncţiei din 
premisele unei dileme sunt un fel de coarne, astfel că, odată ce ai fost prins 
între ele, concluzia este inevitabilă, nu mai poţi scăpa. Dar dacă 
demonstrezi că disjuncţia are cel puţin un termen în plus faţă de termenii 
specificaţi în dilemă, atunci concluzia nu se mai impune. 

Să examinăm următoarea schemă: 

Dacă P, atunci R, 

Dacă Q , atunci R, 

Sau P sau Q sau 5, 

Deci R. 

Din câte observăm, premisa a treia îl conţine pe S alături de P şi Q, 
ceea ce face ca în acest caz concluzia să nu se mai impună cu necesitate. 

Prin urmare, este suficient să adăugăm un termen disjuncţiei pentru 
ca dilema să nu mai fie valabilă. Evident, nu orice termen adăugat 
disjuncţiei ne scapă de concluzia dilemei, acest termen trebuie să se 
potrivească atât în formă, cât şi în conţinut disjuncţiei iniţiale. 

Luarea dilemei de coarne. Dacă nu poţi produce o altă dilemă şi nici 
să demonstrezi că disjuncţia are mai mulţi termeni, vei putea urma o altă 
cale, şi anume, să arăţi că premisele dilemei sunt pur şi simplu false: este 
fals că dacă P, atunci Q ; şi este fals că dacă R, atunci S. Prin urmare, va fi fals 
că sau P sau R şi deci va fi fals că sau QsauS. 

Exemple de dileme celebre. Istoria logicii a reţinut câteva exemple celebre 
de dileme şi de respingere a unor dileme pe care le voi prezenta foarte 
pe scurt în cele ce urmează. 387 

• Dilema tânărului atenian. Când un tânăr atenian s-a hotărât să 
urmeze cariera politică, mama lui a făcut următorul raţionament: "în 
politică trebuie, fie să minţi, fie să spui adevărul. Dacă spui adevărul te vor 
urî oamenii, iar dacă minţi te vor urî zeii; deci fie că minţi, fie că spui 
adevărul, tot vei fi urât." 

La rândul lui, tânărul a dat următoarea replică: "Dacă voi minţi, mă 
vor iubi oamenii, iar dacă voi spune adevărul mă vor iubi zeii. Deci, fie că 
mint, fie că spun adevărul, tot voi fi iubit". 

Este o dilemă simplă constructivă rebutată printr-o contradilemă, 
însă cititorul poate încerca respingerea ei şi prin celelalte mijloace [făcând 
uz de teoria supoziţiilor putem desprinde concluzia că din antichitate şi 
până astăzi politica este un amestec mai mult sau mai puţin omogen de 
adevăr şi minciună]. 

• Dilema fariseilor. în Evanghelia lui Matei este descrisă dilema în 
care a fost pus Isus de către farisei şi dilema cu care a răspuns Isus 
fariseilor. Pentru că nu am întâlnit-o niciodată în cărţile de logică, am 
numit-o dilema fariseilor. In esenţă, lucrurile s-au petrecut astfel: 

Văzând minunile pe care le face Isus, fariseii L-au întrebat: "Cu ce 
putere faci toate acestea?" Intenţia lor era să-L pună în dificultate 
creându-1 o dilemă, pentru că Isus nu avea decât două răspunsuri posibile. 
Putea răspunde: cu puterea mea (ca om) sau cu puterea mea (ca 
Dumnezeu), însă şi într-un caz şi în altul intra sub incidenţa Legii. 

Intuind unde vor să ajungă, Isus le răspunde condiţionat: "Răspund 
la întrebarea voastră dacă răspundeţi şi voi la întrebarea mea". 

întrebarea lui Isus: "De unde vine botezul lui Ioan?" 

De data aceasta fariseii sunt cei în dilemă, pentru că şi ei aveau tot 
răspunsurile pe care le avea Isus. Puteau spune: botezul lui Ioan vine de 
la Dumnezeu, dar atunci nu puteau justifica de ce nu l-au urmat; sau, 
puteau spune că botezul lui Ioan vine de la om, dar atunci ar fi fost alungaţi 
de mulţime, pentru că Ioan era deja considerat un prooroc. 

"Nu putem răspunde", au zis fariseii. 

"Dacă voi nu răspundeţi la întrebarea mea, nici eu nu răspund la 
întrebarea voastră", a încheiat Isus. 

• Dilema lui Socrate. Platon îi atribuie lui Socrate următoarea 
dilemă: 


Frumoasă viaţă aş mai avea, de altfel, plecând în exil la vârsta mea, 
schimbând cetate după cetate şi alungat de peste tot! Ştiu foarte bine că, 
oriunde m-aş duce, tinerii ar veni să mă asculte ca şi aici. Dacă îi iau la 
goană, mă vor alunga şi ei, convingându-i pe bătrâni s-o facă; dacă nu-i 
gonesc, mă vor alunga în interesul tinerilor, părinţii şi rudele lor. 21 

Are Socrate dreptate când spune că situaţia lui este fără ieşire şi că 
orice ar face, el tot va fi alungat? încercaţi o soluţie a problemei în spiritul 
metodelor prezentate. 


21 Platon, Apăr ar ea lui Socrate, în Opere, voi. I, p. 39. 

• Dilema califului Omar. Ajuns în faţa bibliotecii din Alexandria, 
califul Omar a emis următoarea judecată: dacă aceste cărţi nu spun ce 
spune Coranul, ele sunt dăunătoare şi deci trebuie distruse. Dacă însă 
repetă ce spune Coranul, atunci trebuie distruse pentru că sunt de prisos. 
Deci fie că repetă, fie că nu repetă ce spune Coranul, aceste cărţi trebuie 
distruse. 

Este o dilemă simplă constructivă uşor de respins prin procedeele 
indicate. De pildă, se poate arăta că nu tot ce este de prisos trebuie distrus, 
că nu tot ce nu repetă Coranul este dăunător etc. 

• Litigiosul. Protagoras l-a dat în judecată pe elevul său Euathlus, 
pentru că acesta nu-i plătise lecţiile de avocatură. Conform înţelegerii 
făcute de cei doi, Euathlus trebuia să-şi achite datoria după câştigarea 
primului proces. 

Argumentul lui Protagoras: dacă voi câştiga procesul, atunci 
trebuie să-mi plăteşti în virtutea faptului că instanţa mi-a dat dreptate. 
Dacă pierd procesul, aceasta însemnând să-l câştigi tu, atunci va trebui să- 
mi plăteşti conform înţelegerii făcute. Deci fie că voi câştiga, fie că voi 
pierde, tot va trebui să-mi plăteşti. 

Argumentul lui Euathlus: dacă pierd procesul, atunci nu voi plăti, 
conform înţelegerii avute. Dacă câştig procesul, atunci nu voi plăti, pentru 
că instanţa îmi recunoaşte acest drept. Deci fie că voi pierde, fie că voi 
câştiga, nu trebuie să-ţi plătesc. 

Şi aici avem de-a face cu o dilemă şi o contradilemă, însă acum 
se pune o altă problemă: a cui este dilema? Este dilema lui Protagoras? 
Este dilema lui Euathlus? Sau este dilema judecătorului care trebuie să 
ia o hotărâre? 

• Dilema crocodilului. Un crocodil a răpit copilul unui om. La 
rugămintea omului de a-i da copilul, crocodilul îi răspunde: "Ţi-1 voi da 
dacă vei ghici ce voi face cu el". 

"Nu mi-1 vei da", a răspuns omul. 

Se pune acum problema ce va face crocodilul având în vedere 
răspunsul primit? 1-1 va da sau nu i-1 va da? 

Dacă crocodilul va da copilul, atunci se cheamă că omul nu a ghicit 
şi deci nu trebuie să i-1 dea. Dar dacă nu i-1 dă, atunci omul a ghicit şi deci 
trebuie să i-1 dea (deşi i se spune "dilemă", părerea mea este că aici nu 
avem de-a face cu o dilemă propriu-zisă, ci mai degrabă cu un paradox). 

1. Ce sunt raţionamentele (inferenţele) şi cum se clasifică ele? Faceţi deosebirea 
dintre aspectul logic şi aspectul psihologic al unei inferenţe, 

2. Analizaţi conceptul de validitate folosind diferite tipuri de raţionament 
deductiv. Generalizaţi, apoi, rezultatul. 

3. Ce este implicaţia materială şi în ce raporturi stă ea cu raţionamentul 
deductiv? (argumentaţi răspunsul pe bază de exemple). 

4. De ce implicaţia materială este adevărată când antecedentul ei este fals şi 

consecventul adevărat şi de ce este falsă când antecedentul este adevărat şi 
consecventul fals? 

5. Prin ce se deosebeşte implicaţia materială de implicaţia formală? Dar 
implicaţia materială de implicaţia strictă? Dar implicaţia strictă de implicaţia 
relevantă? Dar implicaţia materială de implicaţia relevantă? 

6 . Ilustraţi teorema deducţiei cu ajutorul diferitelor tipuri de inferenţe studiate 
în acest capitol. 

7. Explicaţi pe bâză de exemple câteva din proprietăţile mai importante ale 
relaţiei de inferenţă logică. 

8 . Ce sunt raţionamentele nonmonotonice? Răspundeţi pe bază de exemple. 

9. Fiind dată propoziţia "Toate dreptunghiurile sunt patrulatere", aflaţi dacă din 
adevărul ei pot fi derivate ca adevărate propoziţiile: 

Unele dreptunghiuri nu sunt patrulatere, 

Niciun nonpatrulater nu este dreptunghi, 

Toate dreptunghiurile sunt nonpatrulatere, 

Unele nonpatrulatere sunt dreptunghiuri, 

Niciun patrulater nu este dreptunghi, 

Niciun dreptunghi nu este nonpatrulater, 

Unele nondtreptunghiuri sunt nonpatrulatere, 

Unele dreptunghiuri nu sunt nonpatrulatere. 22 

10. Cu ajutorul diagramelor Venn să se verifice dacă formele propoziţionale de 
mai jos pot fi deduse în mod valid din "Toţi X sunt Y'. 

Unii A'nu sunt Y, 

Niciun A nu este Y, 

Unii Y nu sunt A, 

Toţi A sunt Y, 

Unii Y nu sunt A. 

11. Explicaţi conceptul leibnizian de lumină naturală conţinut în pasajul de mai 
jos. Faceţi aprecieri asupra raţionamentelor care, după Leibniz, provin din 
această lumină naturală. 

Această concepţie asupra fiinţei şi adevărului se găseşte deci în 
acest Eu şi în intelect mai degrabă decât în simţurile externe şi în 
percepţia obiectelor externe; găsim de asemenea aici ce înseamnă a 
afirma, a nega, a ne îndoi, a voi, a acţiona. Dar mai ales găsim aici forţa 
consecinţelor raţionamentului, care provin din ceea ce se numeşte 
lumină naturală. De exemplu, din premisa "Niciun înţelept nu este 
vicios" prin inversarea termenilor putem să obţinem concluzia "Niciun 
vicios nu este înţelept". în timp ce din premisa "Orice înţelept este 
lăudabil” nu putem conchide inversând termenii "Orice «om lăudabil» 
este înţelept", ci "Unii «oameni lăudabili» sunt înţelepţi", deşi putem 
inversa propoziţiile particular afirmative, de exemplu, dacă "Unii 
înţelepţi sunt bogaţi" trebuie de asemenea ca "Unii bogaţi să fie 
înţelepţi"; cea ce nu este cazul pentru particularele negative, de 
exemplu, putem spune că "există milostivi care nu sunt drepţi”, ceea ce 
se întâmplă atunci când caritatea nu este prea bine rânduită, dar nu 
putem infera de aici că "există «oameni drepţi» care nu sunt milostivi", 
căci în dreptate este cuprinsă în acelaşi timp caritatea şi regula raţiunii. 

Prin această lumină naturală recunoaştem axiomele matematicii, 
de exemplu, dacă din două lucruri egale se scoate aceeaşi cantitate, 
lucrurile care rămân sunt de asemenea egale; de asemenea că dacă 
într-un balans totul este egal de o parte şi de alta, nimic nu va atârna 
mai greu, ceea ce ştim fără să experimentăm. Pe astfel de temeiuri se 
bazează aritmetica, geometria, mecanica şi celelalte ştiinţe demon¬ 
strative. 23 


22 A. Cazacu, op. cit., p. 71. 

23 G. W. Leibniz, Scrieri filosofice (trad. A. Niţă), Editura AII, Bucureşti, 2001, 
pp. 148-149. 

12. Ce se înţelege prin mod şi figură silogistică? în ce raporturi stau ele cu 
silogismele din limbajul natural? 

13. Arătaţi cum pot fi construite cu ajutorul legilor speciale modurile silogistice 
valide ale fiecărei figuri. 

14. Ce sunt modurile silogistice indirecte şi în ce raporturi stau ele cu modurile 
directe? 

15. Cum este raţionamentul de mai jos şi ce concluzii legitimează el cu privire 
la modurile figurii a patra? 

Toate silogismele de figura a patra sunt silogisme de figura întâi, 

Acest silogism nu este de figura a patra, 

Acest silogism nu este de figura întâi 

16. Ce se înţelege prin mod silogistic subaltern şi ce fel de subalternări 
cunoaşteţi? 

17. Demonstraţi cu ajutorul diagramelor Venn că un mod silogistic este 
nevalid dacă: 

a) Nu respectă legea distributivităţii termenilor. 

b) Cel puţin una dintre premise nu este afirmativă. 

c) Cel puţin una dintre premise nu este universală. 

d) Nu are trei şi numai trei termeni. 

19. Să se testeze cu ajutorul diagramelor Venn validitatea următoarelor moduri 
silogistice: 


iai-1 , 

eao-2 , 

aee- 4, 

aa/-l, 

aai- 3, 

eae- 4, 

eao- 3, 

aai- 4, 

ieo-2, 

oao-2. 

aeo- 3, 

eao -4 


20. Răspundeţi la următoarele întrebări: 

1) în ce constă metoda reducerii directe? Dar metoda reducerii indirecte? 

2) Ce este ecteza ? 

3) De ce modurile figurii întâi sunt considerate perfecte? 

4) în ce condiţii putem generaliza metoda reducerii indirecte? 

(răspundeţi pe bază de exemple] 



Aplicaţii 


21. Ştiind că premisa majoră şi concl uzia unui silogism valid au aceeaşi cantitate 
dar diferă prin calitate, să se determine modul silogistic şi figura 24 . 

22. Completaţi spaţiile goale din următoarele propoziţii: 

Intr-un sorit aristotelic numai ultima premisă poate fi ... şi numai prima 
premisă poate fi...; 

în soritul gocleean premisa majoră este întotdeauna ..., în timp ce 
minora este ... ; 

într-un sorit poate fi negativă numai premisa care... şi poate fi 
particulară premisa care ... ; 

23. Arătaţi ce fel de sorit este conţinut în următorul text: 

Cine este prevăzător este şi moderat; cine este moderat este şi statornic; cine 
este statornic este şi netulburat; cine este netulburat nu este mohorât; cine 
nu este mohorât este fericit; aşadar, omul prevăzător este fericit. (Seneca, 
Scrisori către Lucii iu). 

24. Care sunt implicaţiile corespunzătoare inferenţelor cunoscute sub denu¬ 
mirile de modus tolens, modus tolendo ponens, dilema simplă constructivă 
şi dilemă complexă distructivă ? Faceţi corelaţii între validitatea (nevalidi- 
tatea) acestor inferenţe şi adevărul (falsul) implicaţiilor corespunzătoare 
lor. 

25. Cum apreciaţi propoziţia: "dilemele constructive sunt o combinaţie de modus 
ponens în timp ce dilemele distructive sunt combinaţii de modus tolens n ? 
Argumentaţi răspunsul. 

26. Să se determine structura logică a următoarelor dileme: 

1) Dacă nu te porţi după propria chibzuinţă vei fi criticat. Dacă te porţi 
după cea a altora tot vei fi criticat. Dar este necesar ori să urmezi propria 
părere, ori pe cea a altora; prin urmare, în ambele cazuri vei fi criticat. 

2) Dacă moartea ar fi o nenorocire, atunci ea ar atinge sau pe cei care 
au murit până acum, sau pe cei ce vor muri de acum înainte. Dar moartea 
nu atinge nici pe cei morţi, nici pe cei ce vor muri. Deci moartea nu este o 
nenorocire. (Cicero) 

3) Pentru ca educaţia clasică să aibă valoare, ea trebuie sau să 
dezvolte capacităţile mentale deosebite, sau să procure cunoştinţe şi 
deprinderi foarte importante. Dar educaţia clasică nu aduce niciunul dintre 
aceste foloase. Deci educaţia clasică nu are valoare. (Al. Bain) 

4) Dacă Dumnezeu este infinit de bun, el vrea suprimarea răului. Dacă 
Dumnezeu este atotputernic, el poate suprima răul. Or, răul există. Deci 
Dumnezeu sau nu vrea sau nu poate. (Epicur) 

5) Dacă te căsătoreşti, vei regreta, iar dacă nu te căsătoreşti, iarăşi, vei 
regreta. Dar este necesar ori să te căsătoreşti, ori să nu te căsătoreşti. 
Prin urmare, în ambele cazuri vei regreta. 25 

27. Scrieţi o lucrare cu titlul Raţionamente concludente şi neconcludente pornind 
de la capitolul Despre demonstraţie din Sextus Empiriciis, Opere Filosofice, 
Editura Academiei, Bucureşti, 1965, pp. 89-102. 


25 


V. Cazacu, op. cit., p. 101. 




INDUCŢIE, PROBABILITATE 
VERIFICABILITATE. 

Logica raţionamentelor 
inductive 



a 

CONCEPTUL DE INDUCŢIE. 
ASPECTE GENERALE 


Dacă propoziţiile de predicaţie sunt propoziţiile specifice deducţiei 
silogistice, se pune problema cum iau naştere aceste propoziţii, se obţin 
ele tot pe cale silogistică? 

Din câte am văzut, una dintre legile generale ale silogismului cerea 
ca o premisă, cel puţin, să fie propoziţie universală. 

Să presupunem deci că în silogismul S figurează premisa univer¬ 
sală A. Dacă, într-adevăr, silogismul este cel ce produce propoziţii 
universale, atunci va fi nevoie de un alt silogism, S', care să o producă pe 
A. Dar S' va trebui să conţină la rândul lui o altă universală, să zicem A\ 
care va fi produsă de un alt silogism, S", şi tot aşa, la infinit. Deci, nu 
putem spune că silogismul ar fi sursa propoziţiilor universale, mai bine 
zis, că ar fi unica lor sursă. 

Apare, apoi, şi o altă problemă. Propoziţia universal afirmativă este 
concluzie într-un singur mod valid - modul Barbara - şi dacă propoziţiile 
de predicaţie ar lua naştere pe cale silogistică, logic ar fi ca numărul 
acestor propoziţii să fie considerabil mai restrâns. Or, nu se poate 
susţine aşa ceva. 

întrebarea însă rămâne: cum se formează propoziţiile universale, 
ce ne face pe noi să afirmăm că "Toţi S sunt P"? 

Să luăm cazul particular al unei astfel de propoziţii, să zicem "Toţi 
studenţii anului întâi sunt bursieri". 

Presupunând că în anul întâi sunt n studenţi, examinarea fiecărui 
caz în parte va duce, în final, sau la această concluzie sau la negaţia ei. 
Raţionamentul este deci următorul: 

a 1 este bursier, 
a 2 este bursier, 




Inducţie , probabilitate, verificabiUtate 


a n este bursier, 
deci 

Toţi studenţii anului întâi sunt bursieri. 

Ce putem spune despre acest raţionament? 

0 primă observaţie ar fi că premisele lui sunt propoziţii singulare, 
faţă de concluzie care este o propoziţie universală. 

în al doilea rând, derivarea concluziei în acest raţionament nu mai 
este o operaţie logic formală, ci una materială, de conţinut (ordinea 
termenilor şi raporturile dintre ei aproape că nu contează). 

în fine, subiectul concluziei diferă de subiectul fiecărei premise 
în parte. 

Categoric, raţionamentul nostru nu mai este un silogism. 

Mai departe, presupunând că în loc să trecem în revistă toate 
cazurile ne-am limita doar la examinarea câtorva dintre ele, ce fel de 
concluzie s-ar obţine atunci? Cu alte cuvinte, cum este concluzia următo¬ 
rului raţionament: 


a 1 este bursier, 
a 2 este bursier, 


a n _ m este bursier, 
deci 

Toţi studenţii anului întâi sunt bursieri 1 

Este şi această concluzie adevărată? Este ea falsă? 

Oricâte cazuri am examina, atâta timp cât nu sunt examinate toate 
cazurile există mereu posibilitatea ca cel puţin un student să nu fie bursier 
şi atunci concluzia raţionamentului nostru ar fi falsă. Neavând însă 
cunoştinţă de existenţa unui asemenea caz, vom spune despre concluzie 
că este probabilă sau probabil adevărată. 

Faţă de raţionamentele examinate în capitolul anterior, situaţia 
s-a schimbat radical. în logica deductivă, dacă premisele sunt adevărate 
şi raţionamentul valid, concluzia va fi cu necesitate adevărată. în cazul de 
faţă premisele sunt adevărate, concluzia probabilă, iar problema validi¬ 
tăţii pur şi simplu nu se mai pune. Suntem, prin urmare, nevoiţi să 
admitem că ne aflăm în faţa unui alt tip de raţionament. 


1 Se presupune că m este mai mic decât n. 




_ Conceptul de inducţie. Aspecte generale _ 

Asemenea raţionamente care procedează prin generalizare şi în 
care concluzia urmează cu o anumită probabilitate din premise se numesc 
raţionamente inductive. La rândul ei, disciplina logicii care studiază 
raţionamentele inductive se va numi, cum este şi firesc, logică inductivă. 

Mai puţin sistematizată decât logica deductivă şi, în general, mai 
puţin riguroasă, logica inductivă s-a dovedit totuşi a avea un rol hotărâtor 
în cunoaştere. 

Istoric. Termenul "inducţie" provine din traducerea latinească a grecescului 
"epagoge" (Erccrycoyri) care înseamnă "a aduna", "a strânge la un loc unul câte unul". 
Etimologic, inducţia este raţionamentul în care se ajunge la concluzie facându-se o 
enumerare, o adunare a lor unul câte unul. 

Nu ştiu dacă începutul logicii inductive trebuie legat tot de numele lui 
Aristotel sau dacă nu cumva ar fi mai potrivit să "amânăm" acest început cu încă 
o mie de ani. 

Este drept că Aristotel face unele consideraţii asupra inducţiei complete şi 
incomplete, precum şi asupra unei forme mai speciale de inducţie - aşa-numita 
inducţie intuitivă pe care o leagă de cunoaşterea "principiilor nemijlocite ale 
ştiinţelor" - însă nici în Organon şi nici în celelalte scrieri ale sale, Aristotel nu are 
ceea ce s-ar putea chema o teorie a inducţiei. Şi neprimind o atenţie prea mare din 
partea lui Aristotel, problema inducţiei nu se va bucura de prea mare atenţie nici din 
partea urmaşilor lui, fie că este vorba de urmaşii direcţi, fie de urmaşi mai îndepărtaţi 
cum sunt logicienii medievali, de exemplu. Adevărata epocă a inducţiei începe, de 
aceea, mult mai târziu, ea debutează odată cu Renaşterea, când se pun bazele 
ştiinţelor experimentale în Europa. 

Primul gânditor important care se va rupe de tradiţia scolastico-aristotelică 
într-o încercare de refundamentare logică a ştiinţelor este Francis Bacon. Intenţia lui 
era să pună la îndemâna ştiinţelor particulare o metodă de cercetare care să nu mai 
pornească de la principii universale, postulate de raţiune, ci de la observaţia 
nemijlocită a faptelor. Principala lui operă, sugestiv intitulată Noul organon, are ca 
subtitlu Adevăratele îndrumări pentru explicarea naturii şi se vroia a fi începutul 
unui vast program de reformă a ştiinţelor. 

Metodele lui Bacon nu s-au soldat cu rezulte notabile, totuşi, el are meritul ^9 

de a fi pus pentru prima dată cu claritate problema metodei în ştiinţele experimentale - 

subliniind totodată unele limite ale logicii scolastice şi ale modelului aristotelic, în 
general. 

Ceea ce reproşa, în primul rând, Francis Bacon logicii clasice era atenţia 
exagerată acordată silogismului: 

Silogismul nu ajută pentru a descoperi principiile ştiinţelor şi este în 
zadar întrebuinţat pentru a verifica propoziţiile mijlocii, deoarece este 
mult prea nepotrivit cu fineţea naturii: el constrânge adeziunea noastră, 
nu realitatea. 



Inducţie, probabilitate, verificabili ta te 


Silogismul se alcătuieşte din propoziţii; propoziţiile din cuvinte; iar 
cuvintele sunt semnele lucrurilor. De aceea, dacă noţiunile (care sunt 
temelia lucrului) sunt confuze şi scoase din lucruri în grabă, nimic 
trainic nu se poate clădi pe ele. Deci, toată nădejdea stă în inducţie. 2 

Ce este însă această inducţie în care Fr. Bacon îşi pune "toată nădejdea" şi de 
ce este ea preferabilă ştiinţei oficiale? 

Răspunsul lui Bacon este fără echivoc: 

Există şi pot exista două căi pentru a cerceta şi descoperi adevărul. 
Una se înalţă ca într-un zbor de la datele simţurilor şi de la faptele 
particulare la propoziţiile cele mai generale, şi stabileşte şi descoperă 
din aceste principii, socotite ca un adevăr de nezdruncinat, propoziţiile 
mijlocii. Aceasta este calea întrebuinţată azi. Cealaltă scoate propoziţiile 
din datele simţurilor şi din faptele particulare, ridicându-se continuu 
şi gradual, pentru a ajunge, în cele din urmă, la propoziţiile cele mai 
generale. Aceasta este calea adevărată, dar încă neîncercată. 3 

Pentru a ajunge la "natura generală şi specifică" a lucrurilor, Bacon 
recomandă cercetarea pe bază de "corelaţii", el propune construirea de tabele prin 
care să se consemneze prezenţa, absenţa şi covarianţa fenomenelor: 

1) Tabula presentiae (tabelul prezenţelor): "pentru orice însuşire dată, mai 
întâi să avem dinaintea intelectului un număr al tuturor cazurilor cunoscute care 
concordă în aceeaşi măsură, deşi în materie sunt neasemănătoare" (Noul Organon., 
p. 113) 

2) Tabula absentiae (tabelul absenţei): "în al doilea rând, trebuie să facem 
un sumar al cazurilor în care natura respectivă lipseşte deoarece forma trebuie să 
fie absentă când natura dată este absentă şi prezentă când natura este prezentă". 
(Noul Organon, p. 115) 

3) Tabula graduum (tabelul gradaţiei): "Al treilea, trebuie să facem intelec¬ 
tului un sumar de cazuri în care natura cercetată se înfăţişează în diferite grade, adică 
mai mult sau mai puţin; ceea ce trebuie făcut printr-o comparaţie a creşterii şi 
descreşterii ei sau în acelaşi subiect sau în subiecte diferite." (Noul Organon, 

400 PP-123-124) 

Odată construite aceste tabele, nu ne rămâne decât "să găsim o astfel de 
însuşire care este totdeauna prezentă sau absentă odată cu însuşirea dată şi 
totdeauna creşte şi descreşte cu ea". (N.O., p. 132) 

Pentru că numai cunoaşterea cauzelor duce la "natura generală şi specifică a 
lucrurilor", atenţia va reveni nu logicii, şi cu atât mai puţin silogismului, ci 
metodologiei. 


2 Fr. Bacon, Noul Organon, p. 37. 

3 Ibidem, p. 38. 

Din prezentarea lui Bacon rezultă trei mari reguli metodologice ale explicaţiei 
cauzale, şi anume: 

• Dacă A este prezent, B este prezent. 

• Dacă A este absent, B este absent, 

• Dacă A creşte (respectiv, descreşte), B creşte (respectiv, descreşte). 

Pentru ilustrarea acestor reguli, Bacon ia fenomenul căldurii pe care îl explică 
prin fenomenul mişcării. Exemplul este interesant şi, aş spune, destul de avansat 
(urmărit cu consecvenţă el putea anticipa conceptul de energie), însă, din păcate, 
metodele lui erau la acea dată prea puţin cunoscute. Discuţia se reia abia în secolul 
al XlX-lea, când se va declanşa o amplă dezbatere în jurul ideilor lui Fr. Bacon, 
urmare a acumulărilor survenite în domeniul unor ştiinţe particulare - fizica, bio¬ 
logia, chimia ş.a. 

Teoretizările de factură baconiană încep în secolul al XlX-lea cu cartea lui 
John Herschel, Dicourse on The Study of Natural Philosophy (1830), apreciată de 
contemporani drept "un admirabil comentariu la Noul Organon ". 

Inspirat de metodele lui Bacon, John St. Mill elaborează cunoscutele metode 
inductive în cercetarea cauzalităţii, iar William Whewell face, la rândul lui, unele 
aplicaţii baconiene în optică şi astronomie. Ştiinţele particulare acumulaseră un bogat 
material faptic pentru a cărui sistematizare erau necesare reguli şi principii 
metodologice noi. 

în paralel cu linia lui Bacon din dezvoltarea logicii inductive se derulează 
linia lui Hume. 

Ca şi Bacon, Hume admite că în ştiinţă trebuie pornit de la observaţia 
nemijlocită a faptelor, că nu putem cunoaşte numai din raţionamente şi principii, cum 
pretinde aristotelismul scolastic, însă observaţia lui trece mult dincolo de cadrele 
inductivismului baconian: cunoaşterea /actuală de care fiecare dispune depăşeşte 
ceea ce putem noi observa şi percepe în experienţă. Or, dacă lucrurile stau în acest fel, 
cum se justifică trecerea de la observat şi cunoscut la neobservat şi necunoscut? 

Cum se justifică progresul cunoaşterii în general? 

Iată marea întrebare pusă de Hume. 

Justificarea acestei treceri nu poate lua decât două forme - fie forma 401 
"inferenţei demonstrative" (expresia lui Hume), fie forma inferenţei inductive. 

Inferenţa demonstrativă este conservativă fără să fie ampliativă, altfel spus, 
ea are capacitatea conservării adevărului (de la adevărul premiselor se trece la 
adevărul concluziei), dar nu este spornică (concluzia nu poate depăşi informaţional 
premisele). Inferenţa inductivă, în schimb, este ampliativă, dar nu este conservativă 
(concluziile ei nu sunt adevărate chiar dacă sunt adevărate premisele). 

Revin atunci la întrebarea: cum se explică progresul cunoaşterii dacă, într- 
adevăr, este posibil un asemenea progres? Există realmente inferenţe care să fie 
ampliative şi conservative în acelaşi timp? 

Răspunsul lui Hume este negativ: sau inferenţa este logic validă şi atunci ea 
este, într-adevăr, conservativă ; sau este spornică, cum s-a văzut, dar atunci îşi pierde 
capacitatea conservării adevărului. 

Dat fiind că inferenţele inductive sunt candidaţii cei mai calificaţi la statutul 
de inferenţă ampliativă şi conservativă, răspunsul lui Hume a însemnat cea mai clară 
şi mai categorică formă de respingere a inductivismului logic. Este un punct de vedere 
nou, cu consecinţe dintre cele mai variate şi profunde (în paranteză fie spus, 
scepticismul humeian nu a avut doar rolul de a-1 trezi pe Kant din "somnul dogmatic", 
el a jucat un important rol în dezvoltarea filosofiei ştiinţei, în general). 

Dacă cele două linii din dezvoltarea logicii inductive sunt diferite în privinţa 
rezultatelor, ele sunt mult mai asemănătoare în privinţa limitelor. Trebuie spus că 
nici în linia lui Bacon, nici în linia lui Hume nu s-a ajuns la o idee clară de ipoteză şi, 
mai mult decât atât, nu s-a ajuns la o formulare corespunzătoare a problemei 
probabilităţii. Acest lucru se va realiza abia în secolul al XX-lea, mai exact în 1920, de 
către J. Nicod în Franţa, şi M. J. Keynes în Anglia. 

Noile teorii din domeniul fizicii, chimiei şi biologiei, apariţia logicii mate¬ 
matice şi a teoriei mulţimilor, o serie de abordări noi din teoria probabilităţilor, acesta 
este cadrul ştiinţific pe fondul căruia se vor derula discuţiile despre inducţie din 
prima jumătate a secolului al XX-lea. Şi-au adus contribuţia la dezvoltarea logicii 
inductive spirite dintre cele mai strălucite: R. Carnap, H. Reichenbach, C. Hempel, 
K. Popper, G. von Wright şi foarte mulţi alţii. Linia lui Bacon şi linia lui Hume se vor 
continua în secolul al XX-lea prin linia lui Carnap şi linia lui Popper, însă apar acum 
o serie de alte contribuţii logice şi filosofice nu mai puţin importante. Aceasta face ca 
problema inducţiei să se discute astăzi în trei mari registre - ca problemă logică, ca 
problemă matematică şi ca problemă filosofică. 




FORMELE INDUCŢIEI LOGICE 


Se spune că nu există şi că nici nu se poate face un inventar 
completai inferenţelor inductive. 

Dacă este sau nu aşa rămâne de discutat, deocamdată va trebui să 
facem şi aici câteva distincţii. 

Vom distinge pentru început între inducţia logică şi inducţia 
matematică. în ciuda raporturilor foarte strânse dintre ele (inducţia logică 
se conţine în inducţia matematică) este de preferat ca cele două să fie 
abordate totuşi separat. 

în privinţa inducţiei logice, există trei forme de bază - inducţia 
completă, inducţia incompletă şi inducţia cauzală. 

Inducţia completă are, la rândul ei, două forme: inducţia prin 
enumerarea obiectelor şi inducţia prin enumerarea speciilor. 

Inducţia incompletă are şi ea mai multe forme dintre care două 
sunt de bază - inducţia prin simplă enumerare şi inducţia prin eliminare. 
Urmează apoi o serie de forme subordonate care diferă de la autor la autor, 
cum ar fi: analogia, raţionamentele (sau argumentele) metaforice, raţio¬ 
namentele prin "chiar şi", ipotezele şi raţionamentele din ipoteze ş.a. 
Un loc aparte îl deţin generalizările statistice cărora va trebui să le alocăm 
un spaţiu separat. 

Unele aplicaţii ale acestor inducţii sunt foarte simple, altele, în 
schimb, sunt foarte complicate. Ca şi în cazul deducţiei, ne interesează 
chestiunile de principiu, deci vom proceda şi de această dată prin 
abstracţie reţinând doar aspectele care ne interesează, neglijând restul. 


2.1. Inducţia completă (sau sumativă ) 

Este forma de inducţie cu care a debutat acest capitol. Fie X 
o mulţime finită de elemente şi suficient de restrânsă astfel că unele dintre 

elementele lui X au proprietatea A. Fie, de asemenea, o proprietate 
oarecare B. 

Dacă B are loc pentru fiecare element din X care este A, putem 
aserta propoziţia universal afirmativă “Toţi cei care surită sunt ZT sau, mai 
simplu, “Toţi A sunt 

Mulţimea elementelor din X care au proprietatea A se va numi baza 
inducţiei, iar B este proprietatea supusă inducţiei. 

în Analitica Primă, Aristotel foloseşte pentru această inducţie 
denumirea de “inducţie prin enumerarea tuturor cazurilor", însă, din 
păcate, exemplificările lui nu sunt lipsite de echivocuri. 

Aristotel prezintă raţionamentul inductiv tot în formă silogistică, 
dar, spre deosebire de silogismul demonstrativ în care majorul este legat 
de minor prin termenul mediu, în silogismul inductiv majorul este legat de 
mediu prin termenul minor: 

Inducţia sau, mai degrabă, silogismul inductiv - arată Aristotel - consta 
în a stabili silogistic o relaţie între un extrem şi mediu cu ajutorul 
celuilalt extrem, de exemplu, dacă B este termenul mediu între A şi C, 
prin C se dovedeşte că A aparţine lui B. 4 

Pentru cazul particular când A = “animal cu viaţă lungă", 
B= "animal fără fiere" şi C = “om, cal, catâr", Aristotel stabileşte 
următorul silogism: 

Omul, calul şi catârul ( C) au viaţă lungă (A), 

Animale fără fiere (B) sunt omul, calul şi catârul (Q, 

Animalele fără fiere (Z?) au viaţă lungă (A). 

De ce trebuie numit “inductiv" acest silogism? Şi de ce nu este el 
un silogism de figura întâi având în vedere poziţia termenului mediu? 

Un răspuns ar putea fi acesta: în premisa majoră se face 
enumerarea cazurilor (condiţie impusă prin definiţie raţionamentului 
inductiv). în premisa minoră este dată clasa în extensiune (cazurile 
supuse enumerării). în fine, concluzia redefineşte clasa prin proprietatea 
pe care o au cazurile enumerate în majoră. 

Deducem din exemplele lui Aristotel o schemă de raţionare 
inductivă compusă din trei paşi sau etape: 


4 Aristotel, Analitica secundă, în Organon, 11, p. 260. 

• în prima etapă se determină baza inducţiei: B = {x v x 2 , * 3 }. 

• în a doua etapă se verifică proprietatea supusă inducţiei: F(x^), 
F{x 2 ),F{x 3 ). 

• în a treia etapă este redefinită baza în funcţie de proprietatea 
supusă inducţiei: B = {x: F[x)}. 

Generalizată la clase cu n termeni, această schemă ar putea fi 
considerată o altă schemă a inducţiei complete, nu foarte departe de 
schema clasică (Fa J# Fa 2 , Fa 3 ,... deci toţi a sunt F). 

Prezentarea lui Aristotel ridică mai multe întrebări, însă două, 
zic eu, ar fi de interes logic imediat. 

Prima întrebare: inducţia completă se face prin enumerarea 
obiectelor sau prin enumerarea speciilor? 

La Aristotel, cel puţin, avem de-a face cu specii, deci premisele 
acestor raţionamente inductive nu sunt propoziţii singulare, ca în 
primele noastre exemple, ci propoziţii generale. Or, aceasta poate fi o 
problemă pentru că, aşa cum s-a văzut şi din capitolele anterioare, între 
propoziţiile "Socrate are viaţă lungă" şi "Omul are viaţă lungă" diferenţele 
sunt destul de mari. Revin deci la întrebare: ce enumerăm noi într-o 
asemenea inducţie, obiecte sau specii? 

Probabil că se poate proceda şi într-un mod şi în celălalt, însă 
atunci va trebui modificată corespunzător şi schema raţionamentului 
inductiv (în primele noastre exemple am avut în vedere enumerarea 
obiectelor, nu a speciilor). 

A doua întrebare se referă la formularea silogistică a inducţiei 
complete. De vreme ce inducţia este ea însăşi un silogism înseamnă că va 
presupune, şi ea, propoziţii universale. Dar atunci vom da peste aceeaşi 
regresie la infinit despre care am vorbit la început. 

Să luăm însă forma cea mai simplă a inducţiei complete, cea care 
face enumerarea tuturor cazurilor individuale dintr-o clasă dată. 

Ce se poate spune despre o asemenea inducţie este că: 405 

Are concluzia certă şi nu probabilă, aşa cum cere definiţia 
raţionamentului inductiv; 

Concluzia acestei inducţii nu aduce lucruri noi faţă de premise, 
este o simplă însumare a acestora (am văzut că "Toţi S sunt P” se 
traduce prin "a^ este P, a 2 este P,..., a n este P" unde a v a 2 , ..., a n 
sunt, toate, obiecte din sfera lui 5). 

Bertrand Russell formulează o obiecţie şi mai tare, el spune că 
într-o inducţie completă este presupusă întotdeauna o premisă universală 

(premisa care ne asigură că elementele supuse inducţiei sunt toate 
obiectele posibile). 

Se mai justifică atunci denumirea de "inducţie" pentru această 
formă de raţionament? 

Cred că cea mai bună soluţie ar fi să declarăm inducţia completă 
drept raţionament de trecere, o inducţie deductivă, cum spune 
Teodor Dima. 


2.2. Inducţia incompletă 
(sau ampliflantă ) 


Dacă baza inducţiei este foarte mare (posibil infinită) generalizarea 
nu se mai face prin inspectarea tuturor cazurilor, ci doar a unui număr 
restrâns de cazuri. Fiind o trecere de la "unii" la "toţi", concluzia va fi cel 
mult probabilă (probabilitatea concluziei poate creşte sau descreşte, în 
funcţie numărul cazurilor inspectate şi de natura acestora). 

Este raţionamentul inductiv prin excelenţă şi nu puţini sunt cei 
care susţin că el stă la baza tuturor formelor de raţionament care aspiră 
într-un fel sau altul la numele de "inducţie". 

Aristotel nu se ocupă de inducţia incompletă, totuşi, el are în Topica 
un scurt capitol în care consemnează şi acest gen de inferenţă: 

Inducţia însă este ridicarea de la individual la general; de exemplu, dacă 
cel mai bun pilot este cel mai priceput în profesiunea sa şi dacă acelaşi 
lucru este valabil şi despre vizitiu, atunci cel mai bun în genere este cel 
care se pricepe în profesiunea sa. 5 

Observaţia lui Aristotel este pasageră, cu exemplificări neclare, 
încă o dovadă că Aristotel nu a dat importanţă inducţiei incomplete (sau 
poate că a dat, însă nu în aceste lucrări care ni s-au păstrat de la el). 

Dintre formele pe care le poate lua inducţia incompletă două sunt 
mai importante, şi anume: 


5 Aristotel, Topica, în Organon IV, p. 25. 

2.2.1. Inducţia prin simplă enumerare 


Să presupunem că, vizitând un oraş, observăm că prima instituţie 
de stat întâlnită are arborat drapelul naţional. Dacă şi următoarele 
instituţii au arborat drapelul naţional, vom fi tentaţi să spunem că în 
respectivul oraş toate instituţiile de stat au arborat drapelul naţional. 
Concluzia raţionamentului este doar probabilă, pentru că nu este deloc 
exclus ca din anumite motive unele instituţii să nu aibă, totuşi, arborat 
drapelul naţional. La fel în generalizarea “Toţi politicienii sunt corupţi", 
pe care cineva o face plecând de la observaţia că politicienii cunoscuţi de 
el în diverse împrejurări s-au dovedit a fi corupţi. 

Inducţia prin enumerare, aşadar, nu înseamnă altceva decât 
generalizarea rezultată din examinarea, unul câte unul, a cazurilor. Este 
o formă foarte simplă de inducţie, ce-i drept, dar şi foarte des întâlnită. 


2.2.2. Inducţia prin eliminare 

Bacon critică inducţia prin enumerare, considerând-o “bună pentru 
copii" (res puerilis). Ca metodă, spune Bacon, inducţia prin enumerare 
“se pronunţă în urma unui mic număr de fapte", “duce numai la concluzii 
slabe" şi “este expusă primejdiei îndată ce se prezintă primul fapt 
contradictoriu". [N. O. p. 85] 

Forma superioară a inducţiei incomplete se consideră a fi inducţia 
prin eliminare. întrucât nu confirmarea, ci infirmarea este definitivă 
într-o inducţie incompletă, accentul nu se mai pune pe adunarea faptelor 
confirmatoare, ci invers, pe eliminarea celor infirmatoare. Altfel spus, cu 
cât sunt eliminate mai multe cazuri de natură să infirme concluzia, cu 
atât este ea mai probabilă. De pildă, plecând de la observaţia că unele 407 
materiale sunt bune conductoare de electricitate, iar altele nu, putem 
proceda prin eliminare pentru a le identifica doar pe cele bune 
conductoare: 


a 2 nu este metal şi nu este bun conductor, 
a 2 nu este metal şi nu este bun conductor, 


a n nu este metal şi nu este bun conductor 
Toate metalele sunt bune conductoare 

Am ajuns la concluzia că toate metalele sunt bune conductoare, 
eliminând unul câte unul cazurile care nu sunt nici metale, nici bune 
conductoare, adică tocmai cazurile care ar putea infirma concluzia. Şi 
cu cât este mai mare numărul cazurilor eliminate, cu atât mai mare va 
fi probabilitatea concluziei. 

Să aplicăm acelaşi procedeu în verificarea propoziţiei "Toate 
metalele sunt solide". Faptul că există un singur caz infirmator - 
mercurul - este suficient pentru respingerea concluziei. 

Nu acelaşi lucru poate fi spus despre conjectura (ipoteza) lui 
Goldbach: 


Număr prim + Număr prim = Număr par 

unde existenţa unui astfel de caz infirmator nu a fost demonstrată încă. 
Eliminăm, de pildă, numărul par 90, întrucât poate fi dat ca sumă de 11 şi 
79, două numere prime. Deci, 90 nu poate infirma ipoteza şi va trebui 
căutat altul. Or, ipoteza se menţine tocmai pentru că nu s-a putut găsi 
acest "altul". 

în unele manuale se vorbeşte şi despre o aşa-numită "inducţie 
ştiinţifică". Nu-mi dau seama dacă este vorba de o formă aparte de inducţie 
sau numai de alte condiţii ale aplicării inducţiei. în definitiv, toate formele 
de inducţie se întâlnesc în practica ştiinţifică, dar este vreuna dintre ele 
atât de sigură pentru ca, în virtutea acestui fapt, să o numim "ştiinţifică"? 
Vom vedea la momentul potrivit rolul extraordinar pe care l-a jucat şi 
continuă să-l joace inducţia prin simplă enumerare în matematică, deşi 
nimic cert nu se poate stabili numai printr-o astfel de inducţie. 




RAPORTUL DEDUCŢIE - INDUCŢIE PLUS 
CÂTEVA CHESTIUNI TERMINOLOGICE 


în prezentarea acestor inferenţe am folosit denumirile de 
"premisă" şi "concluzie", însă, riguros vorbind, în inducţie nu avem de-a 
face nici cu premise, nici cu concluzii. Ceea ce ar trebui să fie concluzia 
unei inducţii este numai o ipoteză, iar premisele inducţiei sunt faptele ce 
confirmă ipoteza. Acestea se mai numesc evidenţe. Este un mod de 
exprimare inspirat din literatura engleză, întâlnit şi la deducţie: dacă Q 
este evidentă relativ la P, atunci P este evidenţa lui Q. 

Nu sunt convins că obiecţia privind utilizarea deductivă a 
termenului "evidenţă" este la fel de valabilă şi pentru inducţie, s-ar putea 
ca aici lucrurile să se schimbe întrucâtva. 

în exemplul nostru, ipoteza că toţi studenţii anului întâi sunt 
bursieri este evidentă relativ la faptul că a l este bursier, a 2 este bursier 
şi aşa mai departe. La fel, ipoteza că toate bilele din urnă sunt negre este 
susţinută de faptul că toate bilele extrase până acum au fost negre. 

Este de departe vizibil că între ipoteza astfel înţeleasă şi evidenţă 
există un cu totul alt raport logic decât raportul existent între premisele şi 
concluzia unei deducţii. Am văzut că ipoteza poate fi falsă şi evidenţele 
adevărate, ceea ce la deducţie nu se întâmplă cu premisele şi concluzia. 
Ipotezele, apoi, nu stau sub semnul necesităţii, ci al probabilităţii, o proba¬ 
bilitate care variază în grad. Dacă ipoteza poate creşte (sau descreşte) în 
probabilitate nu acelaşi lucru se poate spune despre concluzia unei 
deducţii, adevărul acesteia nici nu creşte, nici nu descreşte. 

Este drept, pe de altă parte, că din ipoteză poate fi obţinută pe cale 
deductivă oricare dintre evidenţele ei, fapt de natură să sublinieze încă 
o dată raportul foarte strâns dintre deducţie şi inducţie. 

Să revenim la schema inducţiei incomplete prin simplă 
enumerare: 


Dacă a 1 este A atunci el este B, 
Dacă a 2 este A, atunci el este B, 


Dacă a n este A atunci el este B, 

Toţi A sunt B 

Din propoziţia "Toţi A sunt B”, concluzia acestei inducţii, poate fi 
dedusă oricare din premise. De pildă, din propoziţia "Toţi studenţii anului 
întâi sunt bursieri" (ipoteza] se deduce propoziţia "Ionescu este bursier" 
(evidenţa). La fel în exemplul cu urna: din propoziţia "toate bilele sunt 
negre" se deduce propoziţia că şi ultima bilă extrasă a fost tot neagră. 

Acest raport inferenţial dintre ipoteză şi evidenţă, sesizat pentru 
prima dată de W. Whewell, a reprezentat unul dintre cele mai puternice 
argumente în justificarea inducţiei. în opinia lui Whewell deducerea 
premisei din concluzie într-o inferenţă inductivă reprezintă nici mai 
mult, nici mai puţin decât "criteriul adevărului inductiv, în acelaşi sens 
în care demonstraţia silogistică este criteriul adevărului necesar". 6 

Revenind la chestiunea terminologică semnalată, voi folosi în 
continuare denumirile de "premisă" şi "concluzie" pentru descrierea 
inferenţelor inductive, dat fiind că foarte mulţi autori procedează la ora 
actuală în acest fel. Se subânţelege că este vorba de premise şi concluzii 
inductive şi nu deductive. Cât priveşte ipotezele, acestea vor fi discutate 
pe larg într-un alt paragraf. 


6 W. Whewell, Novum Organon Renovatum (citat după von Wright, A Treatise on 
Induction and Probability, p. 23). 




_ 4 _ 

RAŢIONAMENTUL METAFOREI ŞI 
RAŢIONAMENTUL PRIN ANALOGIE 

3 


Cuvântul "analogie" provine din grecescul analogia (avaAoyLa] în 
care ana înseamnă "acelaşi" iar logos , "raport". Literar, "analogie" ar fi 
"acelaşi raport". 

Matematic vorbind, acelaşi raport există între 3 şi 4 ca şi între 6 şi 
8 , între 9 şi 12, între 72 şi 9 6 şi aşa mai departe. Prin urmare, raportul 3/4 
este analog raportului 72/96. 

Aristotel va generaliza acest raport astfel încât el să poată fi aplicat 
şi altor lucruri, nu neapărat numerelor. Atenţie, însă, Aristotel nu vorbeşte 
de raţionamente, ci de metafore, pentru el analogia este o modalitate a 
metaforei (să nu uităm că el discută aceste probleme în Poetica şi nu în 
Organon). 


înţeleg prin trecere după un raport de analogie toate cazurile când 
termenul al doilea se află faţă de termenul întâi în acelaşi raport cum e 
termenul al patrulea faţă de al treilea; în acest caz, poetul va putea 
întrebuinţa al patrulea termen în loc de al doilea şi pe al doilea în loc de 
al patrulea; câteodată se adaugă şi termenul la care se raportă cuvântul 
înlocuit de metaforă. Pentru ca să fiu mai lămurit prin exemple, există 
acelaşi raport între “cupă" şi "Dyonisos" ca între “scut" şi “Ares"; poetul 
va spune deci despre cupă că-i “scutul lui Dyonisos" şi despre scut, 
că-i "cupa lui Ares". De asemenea, există acelaşi raport între bătrâneţe 
şi viaţă, ca între seară şi zi; aşadar, poetul va spune despre seară cum 
zice Empedocle, că-i "bătrâneţea zilei" şi despre bătrâneţe că-i “seara 
vieţii" sau “apusul vieţii". 7 


7 Aristotel, Poetica, p. 69. 

Analogia este deci o proporţie (egalitate între două raporturi): 
A/B = C/D. 

Generalizat, există o analogie atunci când, fiind daţi patru termeni, 
al doilea este faţă de primul în acelaşi raport în care este al patrulea faţă 
de al treilea. 

în exemplele lui Aristotel, apar două serii de termeni analogici: 
Dyonisos, scut, cupă, Ares, respectiv, bătrâneţe, viaţă, seară, zi care 
formează analogiile: 


Dyonisos _ Ares 

cupă scut 

bătrâneţe _ seară 

viaţă zi 

Aplicând definiţiile lui Aristotel obţinem metaforele: 

Cupa lui Ares = scutul lui Dyonisos, 
Seara vieţi = bătrâneţea zilei. 


Simplificat: 


bătrâneţe = seara vieţii, 
cupă = scutul lui Dyonisos, 
seară = bătrâneţea zilei, 
scut = cupa lui Ares. 

Ce legătură au aceste metafore cu raţionamentul? 

Pentru un răspuns simplu voi reveni la analogiile numerice, adică 
la proporţii. 

Dacă în egalitatea A = B se adaugă aceeaşi cantitate ambilor 
termeni, egalitatea rămâne neschimbată: A = B, deci A + X = B + X. Dacă 
însă relaţia “=" se ia nu ca egalitate, ci ca identitate, atunci vom obţine 
o altă schemă de raţionare: A = B şi A este X; deci B este X. 

Următorul raţionament este inspirat din exemplele lui Aristotel: 

Bătrâneţea = seara vieţii; 

Seara este scurtă, 

Bătrâneţea este scurtă. 


Voi numi raţionamentele de acest fel, raţionamente metaforice 
(sau raţionamente ale metaforei ) - prima şi cea mai generală formă a 

raţionamentelor prin analogie. Este un fel de raţionament prin definiţie 
(v. Introducere ) cu deosebirea că în locul relaţiei de identitate din prima 
premisă, specifică operaţiei de definire, aici avem o relaţie mai slabă, 
datorată metaforei. 

Iată şi un alt exemplu. In Vieţi paralele , voi. II, Plutarh vorbeşte 
despre o răscoală a sclavilor din Roma în timpul lui Coriolan, răscoală 
aplanată printr-un astfel de raţionament metaforic: 

Adunându-se deci senatul de mai multe ori într-un timp foarte scurt, 
spre a se sfătui asupra situaţiei, şi neajungând la nici un rezultat, săracii 
s-au ridicat deodată împreună şi, chemându-se unii pe alţii, au părăsit 
cetatea, au ocupat muntele care se numeşte acum "sacru", pe lângă 
râul Anio, şi s-au aşezat acolo, fără să săvârşească vreo violenţă sau 
tulburare, ci se mărgineau să strige că au părăsit cetatea din pricina 
bogaţilor şi că Italia le va DA oriunde aer şi apă şi loc de îngropare, 
deoarece ei nu au nimic mai mult dacă locuiesc la Roma, decât că pot 
primi răni sau muri în expediţii militare pentru cei bogaţi. 

Senatul s-a temut de cele petrecute şi a trimis la plebei pe cei mai blânzi 
şi mai populari dintre bătrâni. în fruntea lor era Menenius Agrippa. 
După ce a rostit multe rugăminţi în faţa plebeilor şi a făgăduit că le ia pe 
garanţie, în multe privinţe, senatul, şi-a sfârşit cuvântarea prin poves¬ 
tirea unei fabule care se istoriseşte de atunci. A spus că toate mădularele 
corpului s-au răzvrătit împotriva stomacului şi-l învinuiau că singur el 
stă leneş şi fără rost în trup, pe când toate celelalte îndură munci mari 
şi servicii pentru mulţumirea poftei lui. Dar stomacul a râs de prostia 
lor, care nu ştiau că el primeşte, într-adevăr, toată hrana înăuntrul său, 
dar o trimite iarăşi în afară şi o împarte celorlalte mădulare. "Aşa este, 
a zis el, şi locul senatului faţă de voi, cetăţeni, căci sfaturile şi lucrurile 
care primesc acolo grija şi rânduiala cuvenită vă aduc şi vă împart vouă 
tuturor folos şi ajutor" 8 

în relatarea lui Plutarh apare următorul raţionament metaforic: 

Senatul este stomacul societăţii. 

Stomacul lucrează în interes propriu. 

Senatul lucrează în interes propriu. 

Raţionamentele numite astăzi "prin analogie”, foarte asemănătoare 
raţionamentului metaforic, pot lua diverse forme, însă forma standard este 
aceasta: 

8 Plutarh, Vieţi paralele II, Editura Ştiinţifică, Bucureşti, 1965, pp. 83-84. 

a este analog cu b; 

a este F, (1) 

b este F. 

Ce înseamnă aici că “a este analog cu b”7 

Reformulez întrebarea: când două sau mai multe lucruri sunt 
analoge? 

Răspuns: când unele dintre proprietăţile unuia sunt şi proprietăţile 
celuilalt. Prin urmare, "a este analog cu b” este o prescurtare de la “a este 
analog cu b relativ la F\ unde Feste o proprietate sau clasă de proprietăţi, 
depinde de caz. Aşa stând lucrurile, raţionamentul poate fi reformulat 
după cum urmează: 


a are proprietăţile F v F 2 , F 3 , 
b are proprietăţile F v F 2 , F 3 , (2) 

a are proprietatea F 4 , 

b are proprietatea F 4 

Reformulăm raţionamentul folosind relaţia de analogie: 

a este analog cu b relativ la F p F 2 , F 3 , (3) 

a este X 

b este X 

Concluzia nu este pur şi simplu °b esteX”, ci “b esteX prin analogie 
cu a" (Caligula este crud prin analogie cu Tiberiu). 

Ideea este aceasta: a şi b au în comun proprietăţile F p F 2 , F 3 şi 
poate multe altele. De vreme ce a are proprietatea X, este de presupus că 
şi b va avea proprietatea X. 

Dacă sunt mai multe obiecte şi mai puţine proprietăţi se poate 
414 adopta o altă schemă, nu foarte diferită de prima: 

a, b, c, d, au proprietăţile F şi G, 

a, b, c au proprietatea H (4) 

d are proprietatea H 

Pentru că şi în aceste raţionamente se procedează prin generalizare 
obţinându-se o concluzie probabilă, raţionamentul prin analogie este tot 
o formă de raţionament inductiv. 

Să examinăm încă două raţionamente: 




Raţionamentul metaforei ţi raţionamentul prin analogie 


Putem observa o mare asemănare între acest pământ pe care noi îl 
locuim şi celelalte planete (...). Ele se rotesc, toate, în jurul soarelui la fel 
ca şi pământul (...). Ca şi pământul ele primesc lumina de la soare. 

Despre unele dintre ele ştim că se rotesc ca şi pământul în jurul axei lor 
şi, prin urmare, au aceeaşi alternanţă dintre noapte şi zi (...). Având în 
vedere aceste asemănări, nu este nerezonabil să credem că acele 
planete, la fel ca şi pământul, sunt populate de diferite forme de viaţă. 

(Th. Reid, Essays on The Intelectual Powers of Mari) 

Dacă o singură celulă în condiţii corespunzătoare devine om pe 
parcursul câtorva ani, nu este nici o dificultate în a înţelege de ce, în 
condiţii corespunzătoare, o celulă poate pe parcursul a milioane de ani 
să dea naştere rasei umane. (H. Spencer, Principles ofBiology) 

Primul raţionament ar putea fi asimilat schemei (2), faţă de al 
doilea care se potriveşte mai degrabă schemei (3). 

în primul exemplu a intervenit ideea de asemănare care poate fi 
folosită pentru a obţine o altă formă a raţionamentului prin analogie: 

a se aseamănă cu b, 

a are proprietatea F (5) 

b are proprietatea F 

Despre două obiecte care au în comun o proprietate am spus în 
Introducere că se aseamănă sub acea proprietate. Cu cât obiectele au mai 
multe proprietăţi în comun, cu atât sunt ele mai asemănătoare şi afortiori 
concluziile mai probabile: 

Caligula se aseamănă cu Tiberius, 

Tiberius este crud, 

Caligula este crud. 

Se întâmplă de multe ori să descoperim analogii (apropieri) între 415 
lucruri fără ca, prin aceasta, să putem trage neapărat o concluzie, apropieri 
de natură să pună lucrurile respective într-o lumină mai puţin obişnuită. 

în încheiere voi enumera câţiva din factorii care pot spori probabi¬ 
litatea concluziei într-un raţionament prin analogie, cum ar fi: 1) numărul 
de obiecte între care se stabileşte analogia, 2) numărul proprietăţilor 
necomune ale obiectelor şi importanţa acestora pentru cazul discutat, 

3) numărul proprietăţilor comune, 4) raportul dintre proprietăţile 
comune şi cele necomune etc. Aceşti factori intervin în raţionament sub 
forma unor premise adiţionale formulate mai mult sau mai puţin explicit. 



RAŢIONAMENTE PRIN 
“CHIAR ŞI", "PÂNĂ ŞI" 


Auzim de multe ori argumentându-se în acest fel: 

"Până şi Aristide este coruptibil, deci toţi oamenii sunt coruptibili" 

"Chiar şi Socrate se teme de moarte, deci toţi oamenii se tem de 
moarte". 

"Până şi Cato se înşeală, deci toţi oamenii se înşală". 

Ce fel de raţionamente sunt acestea? 

Trebuie să observăm mai întâi că în fiecare raţionament intervine 
o premisă tacită, o supoziţie de existenţă. Se admite tacit că mai multe 
elemente dintr-o clasă M au proprietatea F şi că există un element x care 
are cele mai mici şanse să satisfacă F. Dar dacă se constată că şi acest 
element are proprietatea F, atunci cu atât mai mult o vor avea celelalte 
elemente. Prin urmare, dacă x este F, atunci toate elementele lui Af sunt F. 

Am putea, eventual, introduce o nouă formă de implicaţie: dacă ?, 
cu atât mai mult Q; şi dacă non-Q, cu atât mai puţin P. 

De exemplu, în condiţiile în care mai mulţi studenţi au luat 
416 examenul de logică şi dacă până şi Trifan a luat acest examen, atunci se 
poate conchide că toţi studenţii vor lua examenul de logică. 

De unde ştim noi însă la care element al clasei să ne raportăm? 
Cum se alege el? 

Operaţia de alegere a cazurilor speciale nu este o operaţie 
logic-formală, ci una materială, o operaţie ce depinde de natura mulţimii 
luată ca bază de inducţie şi de proprietatea supusă inducţiei. Se pre¬ 
supune că elementele mulţimii sunt cât de cât ordonate, că există 
elemente care satisfac în mai mare măsură, iar altele în mai mică măsură 
respectiva proprietate. 



Raţionamente prin “chiar şi”, “pană şi” 


într-o mulţime omogenă, în care nu există elemente "privilegiate" 
raportat la o anumită proprietate, un asemenea raţionament nu ar fi 
posibil. Nu se poate spune, de pildă, că dacă trei este mai mare ca zero, 
atunci toate numerele naturale sunt mai mari ca zero; că dacă pământul 
este locuit, toate planetele sunt locuite; că dacă Bucureştiul este poluat, 
toate capitalele sunt poluate, şi aşa mai departe. între elemente şi 
proprietate trebuie să existe raporturi de un fel anume pentru a se putea 
forma un raţionament prin "chiar şi". 

în fine, se poate întâmpla ca în mulţimea luată ca bază de inducţie 
să existe nu unul, ci mai multe elemente de acest fel. Raţionamentul va fi, 
practic, acelaşi: până şi o, b , c din clasa M au proprietatea F; deci toate 
elementele lui M au F (dacă până şi Filip şi Trifan au luat examenul de 
logică, atunci probabil că toţi studenţii au luat examenul de logică). 

Concluzia este numai probabilă, întrucât s-ar putea foarte bine 
întâmpla ca unele dintre elementele lui M să nu fie F, în ciuda faptului 
că a, b sau c sunt, totuşi, F. Pentru că şi aici se procedează prin 
generalizare, iar concluzia este probabilă, am încadrat raţionamentul prin 
"chiar şi" în clasa raţionamentelor inductive. 



FACTORI DE CREŞTERE A 
PROBABILITĂŢII CONCLUZIEI 
ÎNTR-0 INFERENŢĂ INDUCTIVĂ 

De vreme ce concluzia unui raţionament inductiv este probabilă se 
pune problema cum poate fi sporită această probabilitate? Cum devine ea 
din ce în ce mai probabilă? 

Voi enumera, după Gh. Enescu, câţiva dintre factorii de natură să 
sporească probabilitatea concluziei într-o inducţie incompletă. 9 

• Numărul cazurilor inspectate. Cu cât este mai mare numărul 
cazurilor verificate, cu atât mai mare va fi probabilitatea concluziei. în 
exemplul cu instituţiile de stat care au arborat drapelul naţional, una 
este să generalizăm observând două sau trei cazuri şi cu totul alta dacă 
am vedea douăsprezece cazuri. 

Se vorbeşte în logică despre "eroarea generalizării pripite", 
generalizare făcută în baza unui număr insuficient de fapte. Nu se poate 
spune, de exemplu, că toţi bărbaţii au stagiul militar satisfăcut numai 
pentru că bărbaţii verificaţi până acum s-au dovedit a avea stagiul militar 
satisfăcut. Pe de altă parte, nimeni nu poate indica limita de la care este 
permisă o asemenea generalizare. S-a întâmplat, nu o dată, ca o singură 
constatare experimentală să dea naştere unei generalizări valide, sau 
invers, generalizarea să fie nevalidă chiar dacă este susţinută de un 
număr considerabil de confirmări. 

0 mare probabilitate este luată cel mai adesea ca certitudine, însă 
şi aici lucrurile trebuie văzute nuanţat. Manualele de logică invocă, de 
exemplu, o ipoteză a lui G. Polya despre numerele parfactorizabile 10 , 
ipoteză verificată până la n = 600 000. 


9 Gh. Enescu, Dicţionar de logică, p. 255. 

10 Un număr m este parfactorizabil dacă numărul lui de factori primi este par. 



_ Factori de creştere a probabilităţii concluziei _ 

Să înţelegem atunci că avem de-a face cu un adevăr matematic 
demonstrat? 

în nici un caz. în matematică, cel puţin, numărul confirmărilor nu 
ţine loc de demonstraţie, oricât de mare ar fi acest număr. De altfel, critica 
pe care Hume o face ideii de cauză porneşte tocmai de la această confuzie 
dintre probabilitate şi certitudine. 

Prin urmare, numărul cazurilor inspectate nu este decât unul 
dintre factorii probabilităţii concluziei, poate nu cel mai important. 

• Modul de alegere al cazurilor. Alegerea cazurilor într-o inducţie 
incompletă se poate face la întâmplare sau după anumite criterii, într-o 
anume ordine. Dacă ordinea vizează tocmai proprietatea supusă inducţiei, 
probabilitatea poate creşte sau descreşte, după caz. 

în situaţiile în care avem de-a face cu elemente eterogene, care nu 
urmează o ordine anume, cele mai bune rezultate sunt date de alegerea 
aleatoare a cazurilor. Dar dacă elementele bazei sunt cât de cât structurate, 
atunci trebuie ţinut seama de toate categoriile care compun acea 
structură. De pildă, proprietatea supusă inducţiei ar putea fi raportată 
nu la cazuri izolate, chiar dacă ele au fost selectate aleator, ci la extreme, 
la cazurile limită. 

Să presupunem că vrem să testăm reacţia populaţiei faţă de 
legalizarea prostituţiei într-o societate x. Având în vedere stratificarea 
socială, putem judeca în felul următor: dacă bărbaţii şi femeile, bogaţii 
şi săracii, tinerii şi bătrânii, instruiţii şi neinstruiţii, căsătoriţii şi 
necăsătoriţii sunt de acord cu legalizarea prostituţiei, atunci întreaga 
societate este de acord cu legalizarea prostituţiei. 

Dar câţi dintr-o categorie socială trebuie să fie de acord cu 
această măsură şi, mai ales, cum luăm noi cunoştinţă de acordul sau 
de dezacordul lor? 

Ideal ar fi să-i putem chestiona pe toţi, însă acest lucru nu se poate 
şi atunci procedăm aleatoriu, verificând doar un anumit număr din fiecare. 

Dacă 67% dintre căsătoriţi, să zicem, se declară de acord cu legalizarea -12 
prostituţiei vom declara, prin generalizare, că toţi căsătoriţii sunt de acord 
cu legalizarea prostituţiei. Prin urmare, chiar dacă rezultatul se exprimă 
printr-o propoziţie universală, această universalitate este, de fapt, 
“parţială"; şi cu toate că ea se exprimă ca o certitudine, această certitudine 
este, de fapt, o probabilitate. 

încă ceva. Aici s-a conchis de la parte la întreg însumând oarecum 
criteriile: 1) verificarea extremelor, 2) numărul cazurilor inspectate, 

3) alegerea aleatoare a acestora ş.a. Luaţi la un loc, aceşti factori dau 
o probabilitate mai mare decât ar da fiecare în parte. 



Inducţie, probabilitate , verificabilitdte 

• Relaţia cu proprietatea definitorie. Fie, din nou, mulţimea M 
definită printr-o proprietatea F. Simbolic, M = { x: F(x)}. Conform axiomei 
comprehensiunii, între elementele lui M şi proprietatea Fare loc relaţia: 

azM<*F{a) [ 1 ) 

Să presupunem mai departe că relativ la elementele mulţimii M se 
verifică proprietatea H, altfel spus, M devine bază inductivă pentru 
proprietatea H. 

Care va fi atunci probabilitatea ca propoziţia "Toţi F sunt H” să fie 
adevărată? 

Intre altele, răspunsul depinde şi de relaţia dintre cele două pro¬ 
prietăţi, F şi H. Dacă pentru un anumit număr de cazuri se verifică relaţiile: 

F(x) -> H[x), respectiv, ~//(x) -» ~F(x) (2) 

există o bună probabilitate ca toţi cei care sunt F să fie H. Ideea este 
următoarea: ori de câte ori x este F, x este H şi ori de câte ori x nu este H , 
x nu este F. Deci, s-ar putea ca toţi F să Fie H. De exemplu, ori de câte ori 
metalele se încălzesc, ele se dilată şi ori de câte ori se contractă, metalele 
se răcesc; deci toate metalele prin încălzire se dilată. 

în loc de implicaţie am putea folosi o altă relaţie - compatibilitatea 
sau consistenţa logică: pentru cazurile cutare şi cutare proprietăţile F şi 
H sunt compatibile, nu se exclud; deci toate elementele care au una dintre 
proprietăţi o vor avea şi pe cealaltă. 

Materialele bune conducătoare de căldură sunt bune conducătoare 
de electricitate. Şi invers, materialele bune conducătoare de electricitate 
sunt şi bune conducătoare de căldură. Deci, a fi bun conducător de căldură 
înseamnă a fi bun conducător de electricitate. 

Dacă proprietatea H se dovedeşte a avea aceleaşi raporturi şi cu 
alte intensiuni ale clasei M, probabilitatea ca toate elementele lui M să fie 
H va fi cu atât mai mare. 

• Utilizarea deductivă a concluziei. Să presupunem că P este 
concluzia unei inducţii incomplete. Dacă din P se deduce propoziţia 
adevărată Q, înseamnă că sunt mari şanse ca şi P să fie adevărată. Cu 
cât este mai mare numărul propoziţiilor adevărate deduse din P, cu atât 
probabilitatea ca ea să fie adevărată va fi mai mare. Dacă însă Q se deduce 
din P, dar Q este falsă, atunci şi P este falsă (a se vedea legile implicaţiei 
descrise în capitolul anterior). 

Repet ceea ce am spus la începutul acestui paragraf. Fiecare caz în 
parte sporeşte probabilitatea concluziei într-o inferenţă inductivă, însă 
numai luate împreună, numai acţiunea corelată a acestor factori ne asigură 
că am făcut o bună inducţie. 



1 

GENERALIZĂRILE STATISTICE ŞI 

INDUCŢIA 

* 


Ni se cere adeseori să evaluăm o situaţie, însă nu în termeni de 
"toţi” "unii” "nici unul” "fiecare" ci statistic, dând estimărilor noastre o 
formă procentuală. Se spune: cutare fabrică are 15% rebuturi, cutare 
candidat conduce cu 52% în topul preferinţelor, 67% din alegători nu 
şi-au definitivat intenţia de vot şi aşa mai departe. 

Procedăm astfel când avem de-a face cu fenomene "de masă", 
fenomene ce presupun mulţimi foarte mari de elemente ce nu permit 
examinarea lor individuală, unul câte unul. 

Trebuie văzut: 1) cum se realizează o generalizare statistică, 2) ce 
valoare de adevăr au propoziţiile statistice, 3) ce fel de raţionamente se 
pot face cu asemenea propoziţii. în ultimul timp, manualele de logică 
conţin la capitolul Inducţie şi probleme de acest fel. 


7.1. Noţiunile de populaţie şi eşantion 


Să presupunem că un producător de bere vrea să ştie dacă 421 
presiunea realizată prin instalaţiile lui de îmbuteliere este normală, dacă 
nu cumva aceste instalaţii dau abateri şi ar trebui schimbate. 

Normal ar fi să se desfacă fiecare sticlă pentru a i se măsura 
presiunea, atunci însă un răspuns foarte exact va presupune o pagubă 
foarte mare (practic, abia după ce s-au desfăcut toate sticlele s-ar şti câte 
dintre ele au corespuns normelor şi câte nu). 

Pentru a reduce costurile, patronul va prefera o altă soluţie, el alege 
la întâmplare un număr de sticle pentru verificare, generalizând apoi 
rezultatul; va face, cum se spune, o generalizare statistică. 



_ Inducţie , probabilitate , verificabiliteite _ 

Mulţimea în care se face generalizarea se numeşte în statistică 
populaţie, iar mulţimea cu care se face generalizarea se numeşte eşantion. 

în cazul de faţă populaţia este mulţimea sticlelor îmbuteliate 
într-o unitate de timp (zi, săptămână sau lună), iar eşantionul este 
mulţimea aleasă spre verificare. 

Să luăm un alt exemplu. Conducerea Universităţii X este interesată 
de opinia studenţilor în legătură cu ultimele majorări de taxe. 

Procedeul este acelaşi. Se verifică mai întâi opinia studenţilor la 
nivelul unui eşantion dinainte stabilit şi dacă se constată că 95% din 
cazuri nu sunt favorabile măsurii luate, atunci se poate conchide că 
95% din totalul studenţilor sunt împotriva acestei măsuri. 

Generalizarea presupune două componente inductive: 1) o inducţie 
completă la nivelul eşantionului şi 2) o inducţie incompletă (amplifiantă) 
la nivelul populaţiei. Aceasta face ca generalizarea, deşi precisă ca 
exprimare, să nu fie decât probabilă. 

Rezultatele sunt însoţite întotdeauna de aşa-numita "marjă (sau 
margine) de eroare" - se indică limitele în sus şi în jos între care se poate 
situa rezultatul. Spunem, de pildă, că sondajul indică un procent de 95% 
împotriva majorării taxelor cu o margine de eroare de ± 2%. Cu alte 
cuvinte, la nivelul populaţiei rezultatul nu poate coborî mai jos de 93% 
şi nu poate urca mai sus de 97% dacă cercetarea a fost, într-adevăr, 
corect făcută. 

Rezultatele sunt exprimate cel mai adesea procentual, iar pentru a 
face cât mai intuitive comparaţiile se folosesc diferite scheme grafice - 
histograme, diagrame, figuri etc. 

Un eşantion mai mare duce la rezultate mai sigure, însă, dincolo de 
anumite limite, mărimea eşantionului aproape că nu contează (Institutul 
Galup a stabilit o serie de corelaţii între mărimea eşantionului şi marja de 
eroare exprimată procentual). 

Faptul că eşantionul de 750 de subiecţi dă aceeaşi margine de 
eroare cu eşantionul de 1000 de subiecţi pune o altă problemă - cea a 
minimizării eşantionului. Care este, de exemplu, cel mai mic eşantion care 

- dă o margine de eroare de ± n %? Este important de ştiut acest lucru, 

întrucât minimizarea eşantionului duce automat la minimizarea costurilor. 


Numărul intervievaţilor 

Marginea de eroare 

4000 

±2% 

1500 

±3% 

1000 

±4% 

750 

±4% 

100 

±11% 






Generalizările statistice şi inducţia 


Iată şi câţiva dintre factorii care ar putea influenţa rezultatele unui 
sondaj de opinie: 

a ) Mărimea eşantionului. Cu cât un eşantion este mai mare cu atât 
este el mai reprezentativ, însă, după cum am mai spus, dincolo de anumite 
limite, mărimea eşantionului este prea puţin importantă. 

b) Modul deformare a eşantionului. Un eşantion aleatoriu este de 
departe preferabil eşantioanelor de alt fel. Reamintesc că un eşantion este 
aleatoriu când nu există elemente privilegiate la nivel de populaţie, când 
fiecare element are aceeaşi şansă de a fi selectat. 

c) Gradul de stabilitate al populaţiei. Populaţia eşantionată trebuie 
să fie cât de cât stabilă, altfel eşantionul ar putea deveni nereprezentativ. 
Trebuie deci ţinut seama de factorii care pot accelera dinamica populaţiei 
(factori psihologici, sociologici, economici ş.a.). 

în manualele de statistică socială se dă ca exemplu sondajul de 
opinie realizat în S.U.A. cu ocazia alegerilor din 1946 când, folosindu-se 
un eşantion de zece milioane de subiecţi, s-a ajuns la o evaluare greşită 
(sondajul l-a dat câştigător pe Landon împotriva lui Roosevelt). Explicaţia 
este foarte simplă: eşantionarea nu s-a făcut aleatoriu, ci după cartea de 
telefon, deci a fost eşantionată doar o anumită pătură a populaţiei în timp 
ce alte categorii sociale, mult mai numeroase şi mai însemnate ca pondere, 
au fost pur şi simplu ignorate. 


7.2. Inferenţe statistice bazate pe 
noţiunile de eşantion şi populaţie 


Să revenim la inducţie. Prezintă vreo importanţă logică noţiunile 
de eşantion şi de populaţie? 

Categoric da. 

Aşa-numitele inferenţe statistice exemplificate mai jos sunt 
exemple de inferenţe inductive în care intervin noţiunile de eşantion şi 
de populaţie. De precizat că şi în inferenţele statistice, ca în toate infe¬ 
renţele inductive, de altfel, se procedează prin generalizare, iar concluziile 
lor sunt propoziţii probabile. 

1) Inferenţe de la eşantion la populaţie. Am exemplificat deja 
această inferenţă. Dacă la nivelul eşantionului incidenţa fenomenului 
investigat este de 23%, probabil că ea va fi de 23% şi la nivelul populaţiei. 


423 



Inducţie, probabilitate , verificabilitdte 


Repet, nu trebuie să ne deruteze forma exactă de exprimare a rezultatului, 
acest rezultat este doar probabil. 

2) Inferenţe de la populaţie la eşantion. Să presupunem că din 
investigaţii a rezultat că 20% din populaţia Timişoarei este alcătuită din 
moldoveni. Dacă A este un eşantion aleatoriu din populaţia Timişoarei, 
probabil că 20% din eşantion vor fi tot moldoveni. 

3) Inferenţe de la eşantionul unei populaţii la alt eşantion al 
aceleiaşi populaţii. Din mulţimea studenţilor universităţii X s-au format 
două eşantioane, să le zicem A şi B. Dacă 74% din studenţii eşantionului 
A sunt vorbitori de limbă engleză, probabil că 74% şi din studenţii 
eşantionului B sunt vorbitori de engleză. 

Practic, aici avem de-a face cu o compunere de două inferenţe: 
1) inferenţa de la eşantionuM la populaţie, şi 2) inferenţa de la populaţie 
la eşantionul B. Compunându-se, cele două inferenţe dau inferenţa de la 
eşantionul A la eşantionul B (a se revedea ideea de compunere a inferen¬ 
ţelor). Nu am convingerea că prin compunerea inferenţelor inductive 
probabilitatea concluziei rămâne aceeaşi, este de presupus că ea va scădea. 

4) Inferenţe de la populaţie la individ: 85% din burlaci îşi gătesc 
singuri, iar Vasile este şi el burlac. Probabil că Vasile îşi găteşte singur 
(dacă am spune "cu o probabilitate de 85% Vasile îşi găteşte singur", 
inferenţa nu ar mai fi inductivă, ci deductivă). 

Putem induce şi de la eşantion la individ? Da, dar tot indirect: de la 
eşantion se induce la populaţie şi de la populaţie, înapoi, la individ deci şi 
în cazul de faţă avem tot o compunere de două inferenţe. 11 


7.3. Distribuţia frecvenţială 12 

Cei zece muncitori ai unui laborator de patiserie au realizat în 
ultimele cinci luni următoarele producţii din profilul considerat a fi 
specialitatea laboratorului: 


11 Parte din aceste inferenţe statistice au fost reformulate după M. H. Foster şi 
M. L. Martin, Probability, Confirmation, and Simplicity. Reading in the Philosophy of 
Inducriv Logic, pp. 2-15 ( General Introduction). 

12 Expunerea acestor concepte statistice urmează în principal cartea lui T. Lucey, 
Tehnici cantitative. 

1032 

2354 

2978 

5010 

1815 

1430 

2454 

3421 

1039 

2139 


1243 

5348 

1709 

2331 

4642 

1987 

2761 

4367 

3891 

2418 


2021 

1093 

4078 

2189 

4157 

4231 

4523 

5217 

2354 

3211 


4085 

3294 

5034 

4218 

3569 

2392 

5012 

3213 

3018 

3188 


3268 

5712 

3267 

4132 

3187 

4391 

3212 

3321 

3200 

3278 


Să presupunem mai departe că, pornind de la aceste cifre, am vrea 
să facem unele aprecieri privind activitatea laboratorului - productivitate, 
norme individuale de lucru, rentabilitate etc. Vom vedea că prea mare 
lucru nu putem spune atâta timp cât datele nu au fost cât de cât ordonate, 
dacă nu s-a procedat ia o minimă organizare a lor. 

Prima şi cea mai simplă organizare a unui sistem de date statistice 
este distribuţia frecvenţială. Aceasta însemnă ordonarea sistemului în 
funcţie de incidenţa frecvenţelor în masa iniţială de date. 

Prin frecvenţa unei valori se înţelege numărul apariţiilor ei în 
sistemul iniţial de date. De pildă, valoarea 2354 are în tabel frecvenţa 3; 

1032 are frecvenţa 2; 1815 are frecvenţa 1 şi aşa mai departe. 

Dacă în majoritatea cazurilor frecvenţa este peste 1, problema 
s-ar rezolva simplu - datele se clasifică mai întâi în funcţie de frecvenţă 
după care s-ar trece la ordonarea crescătoare sau descrescătoare a 
frecvenţelor. Or, din câte vedem, nu acesta este cazul laboratorului nostru. 
Exceptând cele două frecvenţe deja menţionate, toate celelalte frecvenţe 
au valoarea 1, ceea ce înseamnă că va trebui să operăm cu un alt concept 
de distribuţie - conceptul de distribuţie frecvenţială grupată : 

425 


Clasa de date 

Frecvenţa [f) 

De la 1000 la 2000 

8 

De la 2000 la 3000 

11 

De la 3000 la 4000 

15 

De la 4000 la 5000 

10 

De la 5000 la 6000 

6 


£/= 50 




Inducţie, probabilitate , verificabilitate 


în aceste distribuţii se consemnează frecvenţele pe clase (sau 
intervale) şi nu individual, astfel că suma lor va trebui să corespundă 
numărului total de date (în cazul de faţă 50). 



Fig. 1. Histogramă. 


Distribuţiile frecvenţiale se reprezentă prin histograme, diagrame, 
poligoane frecvenţiale, curbe de frecvenţă etc. Histogramele, de pildă, sunt 
figuri geometrice compuse din mai multe dreptunghiuri proporţionale ca 
arie cu mărimea claselor de date. 

7.4. Noţiunile de medie aritmetică, 
' mediană şi modul 


Prima şi cea mai importantă caracteristică a unei distribuţii 
frecvenţiale este media sau mărimea tipică. Este un concept statistic ce 
poate fi determinat în mai multe forme - ca medie aritmetică, ca mediană 
sau ca modul. 

1] Media aritmetică este raportul dintre suma datelor iniţiale şi 
numărul lor: 


nM= — [i) 

n 

în cazul distribuţiilor frecvenţiale grupate, media aritmetică se 
calculează după o formulă uşor modificată: 

nM=— (2) 

/ 

/reprezintă numărul de valori din intervalul considerat, iar x este punctul 
de mijloc al intervalului. 

S-ar putea însă ca din cauza valorilor extreme prea îndepărtate 
media aritmetică să fie nereprezentativă sau pur şi simplu să nu 
corespundă valorii reale şi atunci se determină mediana sau modulul. 

2) Mediana este valoarea din mijlocul intervalului când n este 
număr impar, sau media aritmetică a celor două valori din mijloc dacă 
n este număr par. De exemplu, în intervalul < 2, 5, 7, 8,11 > mediana este 
7, iar în intervalul < 3, 7, 9,11 > mediana este media aritmetică a lui 7 şi 
9, adică 8. 

3) Modulul este valoarea care apare cel mai frecvent în intervalul de 
date sau valoarea în jurul căreia se constată cel mai ridicat grad de 
înghesuire. Să presupunem, de exemplu, că în cursul primului semestru, 
un student a luat la testele de logică notele 2, 5, 7, 8, 8, 9. Media lui 
aritmetică este 6,50. Această medie nu reflectă însă cel mai fidel evoluţia 
pregătirii lui, întrucât media ultimelor trei note este de departe mai 
mare decât media primelor trei. Va trebui deci să calculăm mediana sau 
modulul. Vom obţine, în final, trei valori sensibil diferite: 6,50 (media 
aritmetică), 7,50 (mediana) şi 8 (modulul). Fiecare ne dă o imagine 
asupra pregătirii studentului, însă în moduri diferite şi, mai ales, din 
perspective diferite. 

Să revenim acum la laboratorul de patiserie şi la problema 
determinării unei norme individuale de lucru. Cât ar trebui, de pildă, să 
producă un muncitor într-o lună sau într-o săptămână? Dar într-o zi? 

Un prim răspuns la întrebare s-ar putea da calculând pur şi simplu 
media aritmetică a producţiilor individuale. 

Calculul este foarte simplu. Calculăm, mai întâi, prin formula (1) 
media individuală lunară: 

f , 1032 + 2354 +... + 3278 „ 

p x (o luna) =-—-= 3226,4 

după care împărţim rezultatul la 4 şi obţinem o medie individuală 
săptămânală de 806,604. împărţim şi acest rezultat la 7 şi obţinem media 
zilnică de 115,229. Repet, sunt valori obţinute prin aplicarea formulei (1). 

Să vedem însă ce valori s-ar obţine calculând aceste medii 
aritmetice prin formula (2). 

Ştiind că feste de fiecare dată 5, iar x este mediana fiecărei clase, 
prin aplicarea formulei (2) obţinem: 

lună) = - t2 — 1 tS3.lT.* 3188) -3151.4 



Diferenţa dintre cele două medii este foarte mică, de numai 75. 
împărţind şi această medie la 4 şi apoi la 7 obţinem media săptămânală, 
respectiv, zilnică de lucru a fiecărui muncitor. 

7.5. Dispersia 


Un alt concept statistic de interes logic este dispersia. Acesta 
exprimă gradul de împrăştiere a unei mulţimi de date numerice faţă de 
o anumită valoare, de pildă, media. După Terry Lucey, determinarea 
dispersiei este impusă, în principal, de două probleme - gradul de 
încredere acordat mediei şi controlul variabilităţii în populaţia supusă 
investigaţiei. 

Pentru studiul inducţiei, dispersia este importantă mai mult sub 
primul aspect, întrucât oferă informaţii suplimentare despre medie, 
ajutând astfel la o mai bună apreciere a probabilităţii concluziei. Poate 
că un mic exemplu ne va ajuta şi de această dată să înţelegem mai bine 
cum stau lucrurile. 

Să presupunem că aveţi 23 de ani şi doriţi să vă înscrieţi la un curs 
privat de limbă engleză. Vreţi să ştiţi însă mai multe lucruri despre viitorii 
colegi, iar secretara vă oferă cu generozitate datele pe care le solicitaţi. 
Aflaţi astfel că grupa se compune din 18 cursanţi, că preţul este rezonabil, 
iar media de vârstă - problema care vă arde cel mai tare - este exact 
vârsta dumneavoastră, adică 23 de ani. 

După începerea cursului vă lămuriţi, cu adevărat, despre afacerea 
pe care aţi făcut-o: jumătate din cursanţi sunt copii între 6 şi 11 ani, iar 
cealaltă jumătate sunt adulţi între 57 şi 63 de ani. 

Media aritmetică este, fără îndoială, corectă, însă ea nu putea 
răspunde singură interesului dumneavoastră, se cereau precizaţi şi câţiva 
dintre parametrii dispersiei - distanţa, deviaţia standard, eventual, 
varianţa. 

Distanţa este diferenţa dintre valoarea maximă şi minimă a unei 
clase de date. Dacă aţi fi ştiut că în această medie aritmetică distanţa 
este 57, aţi fi putut trage unele concluzii cu privire la vârsta partici¬ 
panţilor la curs, însă, neavând cunoştinţă de existenţa unei astfel de 
probleme, v-aţi mulţumit doar cu media aritmetică. 

Să luăm un alt exemplu. Sănătatea te obligă să te muţi într-o 
regiune cu temperatura medie de 20°C. Vei alege atunci o regiune cu 
minime de -35 °C şi maxime de +45 °C sau o altă regiune cu aceeaşi 
medie de temperatură, dar cu distanţa dintre minim şi maxim mult 
mai mică? 

Fig. 3. Aceeaşi medie aritmetică, dar alte distanţe. 


Cel mai important parametru al dispersiei este deviaţia standard. 
Este un parametru care însoţeşte, de regulă, valoarea anunţată a mediei. 
Se spune: media de vârstă în clasa cutare este de 24 de ani, cu o deviaţie 
standard de 3,5 ani. Rezultă de aici că vârsta cea mai mică se plasează 
undeva în jurul valorii de 24 - 3,5 (= 20,5 ani), iar cea mai mare în jurul 
valorii de 24 + 3,5 (= 27,5 ani). 

Deviaţia standard se notează cu a şi se calculează cu formula 



unde n este numărul datelor, iar p media lor aritmetică. 

Celălalt parametru, varianţa, notată cu ţ, este pătratul deviaţiei 
standard şi măsoară gradul dispersiei: 

£ (varianţa) = a 2 (4) 

Pentru ilustrare să calculăm media aritmetică, deviaţia standard şi 
430 varianţa următorului sistem de date reprezentând vârsta membrilor unei 
familii compusă din 9 persoane: 3,4, 7,12, 27, 34, 38,67,69. 


Soluţie: 


261 

Media aritmetică u = —— = 29 
9 

Zfx - u) 2 

Varianţa C = ——— = 653,5 
n-l 

Deviaţia standard a = = 25,5 

X 



3 

-26 

676 

4 

-25 

625 

7 

-22 

484 

12 

-17 

289 

27 

-2 

4 

34 

5 

25 

38 

9 

81 

67 

38 

1444 

69 


1600 

Zx=261 


~H) Z = 5228 


Observăm că şi în acest caz adunând, respectiv, scăzând din medie 
deviaţia standard obţinem valori apropiate de valoarea minimă şi maximă. 
Este un fapt de natură să completeze informaţia pe care ne-o oferă simpla 
calculare a mediei. 

Cu ajutorul acestor concepte putem rezolva o serie de probleme 
logice: putem lua anumite decizii (există chiar o teorie statistică a deciziei), 
putem calcula diferite valori, putem lansa ipoteze sau trage anumite 
concluzii ş.a. Sunt operaţii logice de interes practic şi teoretic major, 
imposibil de realizat altfel. 







RAŢIONAMENTE DE LA N LA N+ 1. 
INDUCŢIA MATEMATICĂ 


Sistemul de concepte, reguli şi procedee matematice care au la bază 
principiul trecerii de la n la n + 1 poartă numele de inducţie matematică 
(sau de metodă a inducţiei matematice). Anticipată de Bernoulli acum 
două sute şi ceva de ani, inducţia matematică a devenit mai cunoscută abia 
după axiomatizarea aritmeticii de către G. Peano (principiul inducţiei 
matematice este a cincia axiomă în sistemul lui Peano). 

Relativ la inducţia matematică se studiază în momentul de faţă 
trei mari probleme, şi anume: 1) principiul inducţiei;matematice, 2) de¬ 
monstraţia prin inducţie, 3) definiţiile inductive şi prin inducţie. Acestea 
din urmă se mai numesc şi definiţii recursive (se referă la funcţii şi la 
predicate ce pot fi reprezentate ca funcţii). 


8.1. Principiul inducţiei matematice 

Fie F un predicat numeric oarecare. Dacă se poate demonstra că 
0 este F şi dacă din faptul că un număr oarecare m este F rezultă că şi 
m + 1 este F, atunci orice număr este F. Simbolic: 

F(0) & [F(m) -> F(m + 1)] -> VnF(n) (1) 

Aceasta este forma în intensiune a principiului inducţiei mate¬ 
matice. Dacă ţinem seama că fiecare predicat determină o clasă, vom putea 
da principiului şi o formă în extensiune corespunzătoare: 



Raţionamente de la n la n + 1. Inducţia matematica 


Oe P&[me F*-> m+le F*]->F* = N (2) 

Am notat cu F* clasa (mulţimea) determinată de predicatul F. 
Principiul se va citi în felul următor: dacă 0 aparţine clasei F* şi dacă din 
faptul că m aparţine clasei F* rezultă că şi m +■ 1 aparţine lui F*, atunci F* 
este identică cu mulţimea numerelor naturale N (în forma sa originară, 
principiul inducţiei matematice se formulează relativ la mulţimea nume¬ 
relor naturale). 

Există multe alte formulări echivalente ale principiului (ca şi în 
cazul altor principii avem şi aici de-a face cu o clasă de formulări 
echivalente). 

Conform unei terminologii impuse de St. C. Kleene, propoziţia 
F(0) se numeşte baza inducţiei, implicaţia F(m) -> F(m + 1) este pasul 
inductiv , F(m) este propoziţia inductivă, iar m este variabila după care 
se face inducţia. 

Baza inducţiei poate fi dată de orice număr, important este ca 
începând cu acest număr pasul inductiv să se aplice în forma indicată. 

Riguros vorbind, principiul inducţiei este o schemă a logicii 
predicatelor. Numai că validitatea acestei scheme nu se mai datorează 
structurii ei formale, ca în celelalte cazuri, ci predicatului F aplicat şirului 
numerelor naturale. Practic, relaţia de la n la n + 1 este cea care dă 
specificul acestui principiu. Observaţia trebuie reţinută, pentru că, după 
cum vom vedea, principiul se poate generaliza, el se aplică şi altor 
entităţi, nu neapărat numerelor. 


8.2. Demonstraţia prin inducţie 

încă din antichitate oamenii au observat că numerele au tot felul de 
proprietăţi şi că, în unele cazuri, aceste proprietăţi pot fi generalizate. 

Să luăm, de pildă, sumele a n numere prime succesive: 

1 + 3 = 2 2 
1 + 3 + 5 = 3 2 
l + 3 + 5 + 7 = 4 2 
l + 3 + 5 + 7 + 9=5 2 

Ipoteza desprinsă din aceste cazuri individuale este că suma a 
n numere prime succesive este egală cu numărul de termeni ai sumei la 
puterea 2 . în formă simbolică: 

1 + 3 + 5 + .... + (2 n -1) = n 2 (a) 

Dar aceasta este doar o ipoteză şi, ca orice ipoteză, ea nu este nici 
adevărată, nici falsă, ci doar probabilă. Pentru a deveni o cunoştinţă 
matematică autentică, egalitatea trebuie demonstrată. 

Procedăm prin inducţie. în acest scop, notăm egalitatea (a) cu P(n) 
astfel că P(2), P(3),... sunt cazurile ei particulare pentru n = 2,n = 3 etc. 

Baza inducţiei este P(2) şi se verifică de la sine. Aşa stând lucrurile, 
mai rămâne să demonstrăm că din egalitatea 

1 + 3 + 5 + ... + (2/ - 1) = i 2 (p) 


rezultă egalitatea 


1 + 3 + 5+...+ (2/+!] = (/+I ) 2 [y) 


Şi, într-adevăr: 

1 + 3 + 5 + ... + (2/ -1) + ( 2 / + 1) = 

[1 + 3 + 5 + ... + (2/ - 1)] + (2/ + 1) = (5) 

z 2 + 2/ + 1 = (/ + l) 2 


Ce am demonstrat cu aceasta? Am demonstrat că egalitatea P(z) 
este adevărată pentru i- 2 şi că din faptul că P(z') este adevărată pentru 
un i oarecare rezultă că ea este adevărată şi pentru P[i + 1). Conform 
principiului inducţiei matematice, egalitatea P(n} este adevărată, în 
434 general. Am demonstrat, astfel, că suma a n numere prime succesive 
este egală cu numărul de termeni ai sumei la putere 2 . 

Alt exemplu. Să se demonstreze prin inducţie matematică 
egalitatea: 


l 3 + 2 3 + 3 3 + ... 


3 _[ ”(P + 1)1 2 

’ ~2 


Procedăm în aceeaşi manieră. 

Notăm egalitatea cu P(n) şi verificăm mai întâi baza inducţiei, 
adică P(l): 

1 = 


f1(1+1)] 

2 

' 2 " 

2 


2 


= i 2 = i 


Urmează pasul inductiv, adică P(z) -» P[i + 1). Aceasta revine la a 
demonstra că din egalitatea 

l 3 + 2 3 + 3 3 + ... + i 3 = 


/ fi+lj 


rezultă egalitatea 

l3 + 2 3 + 3 3 + ... + / -3 + (, + 1 )3 = 


[l +l)(l +2) 


n 2 


Calculul este foarte simplu: 


/ 2 (/ + 1) 2 
4 


+ (/ +1) 3 = 


z 2 (z +1) 2 + 4 (/ +1) 3 
4 


(/ +1) 2 (z 2 + 4/ + 4] 
4 _ 


0+1)0+2) 
2 


Demonstraţia prin inducţie matematică întruneşte atât trăsătu¬ 
rile inferenţei inductive, cât şi deductive, practic, ea este punctul în 
care inducţia şi deducţia se întâlnesc (certitudinea concluziei aminteşte 
de deducţie în timp ce saltul de la unii la toţi este propriu inducţiei). 
Generalizarea are la bază o mulţime infinită de raţionamente modus ponens 
în care concluzia unuia devine premiză pentru raţionamentul următor: 


no), 

Dacă P(0), atunci P(1J 
Deci PCI) 

P(l). 

Dacă P(l), atunci P(2) 
Deci P(2) 

K 2 ). 

Dacă P(2), atunci P(3) 
Deci P(3) 

Componenta inductivă - exact spus inducţia amplifiantă, căci 
despre ea este vorba în inducţia matematică - se realizează în raport cu 
concluziile acestor raţionamente: 

P[l), P(2), P(3),... 

VnPOO 

în final, se obţine o concluzie certă. Practic, nu există pericolul ca 
propoziţia generală VnP(n) să fie contrazisă de vreuna din propoziţiile 
individuale enumerate în premise, fiecare din aceste propoziţii este 
concluzia unui raţionament valid. 


8.3. Definiţii realizate cu ajutorul inducţiei 


Principiul inducţiei matematice stă la baza a două mari tipuri de 
definiţie - definiţiile inductive şi definiţiile prin inducţie sau recursive. 

Aşa cum am spus şi în capitolul I când am vorbit despre definiţiile 
inductive, exemplul clasic de definiţie inductivă este definiţia numărului 
natural: 

1 ) 0 este număr natural, 

2) Dacă n este număr natural, atunci şi succesorul lui, n + 1, este 
număr natural. 

3) Nici un alt număr nu poate fi format altfel decât prin 1) şi 2). 

Definitul sau definiendumul, ca să revenim la terminologia 
tradiţională a definiţiei, este conceptul de număr natural , iar definitorul 
[deflniensul) este sistemul de operaţii prin care se arată cum iau naştere 
obiectele din sfera conceptului de definit. 

Din câte observăm, definiţia se sprijină pe doi termeni primi - 
termenul zero şi termenul succesor - şi constă din trei clauze. Clauzele 1} 
şi 2) sunt numite de Kleene clauze directe, iar 3) clauză extremă. 

Conform celor trei clauze, următoarele obiecte (în sensul de 
obiecte formale) cad în sfera conceptului de număr natural: 

O, 

0 + 1 , 

(O + 1) + 1 , 

((O + 1 ) + 1 ) + 1 , 
(((0 + l) + l) + l)+l, 


Semnele 2, 3, ... sunt simple prescurtări pentru (O + 1) + 1, 
((O +1) +1) + 1 etc., deci definiţiile inductive se cer completate cu 
definiţii nominale corespunzătoare (definiţii de introducere). 

Definiţia satisface condiţia adecvării (v. regulile definiţiei), întrucât 
prin operaţiile stipulate iau naştere numai numere naturale şi nu există 
număr natural care să nu poată fi obţinut din zero prin operaţia succesor. 

Kleene împarte definiţiile inductive în fundamentale şi ne¬ 
fundamentale. Sunt fundamentale definiţiile inductive care pot genera 
domenii de entităţi (aceleaşi cu domeniul variabilei inductive) şi sunt 
nefundamentale definiţiile care privesc doar predicatele. Definiţia 
numărului natural, de exemplu, este fundamentală, în timp ce definiţia 
conceptului de termen este nefundamentală: 

1 ) 0 este termen, 

2) Orice variabilă este termen, 

3) Dacă x şi y sunt termeni, atunci x\ x + y, x - y, x x y sunt, 
de asemenea, termeni. 

4) Sunt termeni doar construcţiile obţinute prin aplicarea 
regulilor (1) - (3). 

O altă definiţie nefundamentală este definiţia conceptului de 
formulă în logică. în general, în logică avem de-a face numai cu definiţii 
inductive nefundamentale. 

Fie că este vorba de logica bivalentă, fie de logica polivalentă, 
mulţimea valorilor de adevăr nu poate fi construită inductiv, aceasta 
reprezentând o altă mare deosebire dintre logică şi matematică. 

în orice caz, chiar dacă procedeele examinate sunt specifice 
matematicii, nu trebuie trasă concluzia că ele s-ar aplica exclusiv mate¬ 
maticii. Inducţia matematică se aplică la fel de bine în logică, tot aşa cum 
inducţia logică se aplică în matematică (de pildă, Teorema fundamentală 
a deducţiei nu se demonstrează deductiv, ci inductiv, prin inducţie 
matematică). 

Ce sunt definiţiile recursive? 

Am spus ceva mai sus că definiţiile recursive [sau prin inducţie ) se 
referă la funcţii şi la predicate ce pot fi reprezentate ca funcţii. 

Ca şi definiţiile inductive, definiţiile recursive constau din trei paşi 
sau etape: 

1) Se dă valoarea funcţiei, respectiv, predicatului pentru valoarea 
iniţială a argumentului, 

2) Relativ la orice argument x, se dă valoarea funcţiei pentru 
valoarea imediat următoare a argumentului; 

3) Prin 1) şi 2) se consideră că valoarea funcţiei este definită, în 
general. 

Spre deosebire de definiţiile inductive unde drumul este de la 
simplu la complex, în definiţiile recursive se procedează invers, aici 
valoarea funcţiei este determinată regresiv prin revenire de la complex 
la simplu, cu condiţia ca domeniul funcţiei să fie, el însuşi, construit 
inductiv. 

Următorul sistem de ecuaţii 

(<PM = <7. 

Um = x(*-<pM) 

exprimă definiţia funcţiei cp(x) prin inducţie după variabila x când q este 
un număr dat, iar este o funcţie de două argumente, de asemenea, 
dată. Iată, de pildă, cum se calculează cp(3): 

<p(0) = q, 

<P(1)=X(0.<P(0])=X(0,C7), 

<P(2) = X(l. = X(l» c(l, <p(0)) = x(l, X(0.<7)). 

<P(3) = X(2, <p(2)) = x(2, c(l, <p(l)) = x (2, x(l. X(0, <?))). 

Având în vedere că dispunem de un procedeu efectiv prin care, 
pentru orice număr n se poate calcula valoarea lui cp(n), funcţia cp este 
univoc determinată (conform unui rezultat obţinut de A. Church, toate 
funcţiile recursive sunt funcţii calculabile). 




IPOTEZELE ŞI INDUCŢIA 


9.1. Conceptul de ipoteză. 
Aspecte generale 


Suntem deja familiarizaţi cu termenul "ipoteză" însă, ca mulţi alţi 
termeni din vocabularul logicii, şi acesta este un termen ambiguu, 
un termen cu mai multe concepte. 

Un prim concept de ipoteză este dat de antecedentul unei 
implicaţii: "în ipoteza că este adevărat P, este adevărat Q” sau "Dacă P, 
atunci Q”. 

Al doilea concept de ipoteză este cel de concluzie într-un 
raţionament inductiv. Am văzut că mulţi autori consideră termenii 
"premisă" şi "concluzie" improprii inducţiei, că într-o inferenţă inductivă 
nu avem de-a face cu premise şi concluzii, ci cu evidenţe şi ipoteze. 

Despre aceste ipoteze se spune că sunt susţinute (confirmate) de evidenţe. 
Ipoteza că toate râurile sunt poluate este susţinută de faptul că râurile 
examinate până acum s-au dovedit a fi poluate. 

Un al treilea concept de ipoteză, despre care vom vorbi în cele ce 
urmează, se plasează între primele două prezentând similitudini atât cu 439 
unul, cât şi cu celălalt. Este vorba de ipoteză ca soluţie posibilă a unei 
probleme. 

în ştiinţă, ca şi în viaţa de toate zilele, suntem puşi în situaţia de 
a rezolva probleme (pentru Karl Popper, ştiinţa constă formularea şi 
rezolvarea de probleme). 

Răspundem problemei formulând o ipoteză. Aceasta poate fi mai 
simplă sau mai complicată. 0 problemă complicată normal că atrage după 
sine o ipoteză complicată, deşi, potrivit principiului simplităţii, între 
mai multe ipoteze rivale este aleasă ipoteza cea mai simplă. 

Toate teoriile ştiinţifice şi filosofice sunt, logic vorbind, ipoteze. 
Teoria newtoniană a mişcării, teoria relativităţii, teoria darwinistă a 
selecţiei naturale, teoria orbitelor staţionare sunt doar câteva exemple 
de teorii-ipoteză în ştiinţă. 

Ce probleme rezolvă, de exemplu, mecanica newtoniană? 

Probleme legate de mişcarea corpurilor la nivel macroscopic. Nu 
însă şi probleme de nivel microscopic, pentru acestea s-au creat alte teorii, 
în general, nu există teorii care să rezolve toate problemele din domeniul 
unei ştiinţe, deci nici o ştiinţă nu constă dintr-o singură teorie. 

La fel stau lucrurile în filosofie. Pentru că problemele filosofice 
diferă de problemele ştiinţifice (trebuie respinsă prejudecata pozitivistă 
potrivit căreia numai ştiinţa poate pune probleme reale), nici ipotezele 
filosofice nu vor semăna cu ipotezele ştiinţifice. Problema lui Kant era cum 
sunt posibile judecăţile sintetice a priori, cum este posibilă ştiinţa, în 
general. 

Teoria kantiană a intelectului, teoria platoniciană a ideilor, teoria 
aristotelică a substanţei, teoria leibniziană a monadelor, teoria hegeliană 
a fiinţei, toate sunt exemple de teorii-ipoteză în filosofie. 

Din punct de vedere logic nu este atât de important cum se ajunge 
la formularea unei ipoteze, această problemă ţine mai degrabă de 
psihologia decât de logica ştiinţei, important este cum răspunde ipoteza 
problemei. Procesul este desigur complicat, însă, renunţând la detalii, 
putem distinge patru mari momente din "viaţa" oricărei ipoteze: 

• Apariţia problemei, 

• Formularea ipotezei, 

• Deducerea de consecinţe din ipoteză, 

• Testarea consecinţelor. 

Să presupunem că prin ipoteza H s-a dat răspuns unei probleme P 
440 şi că din H s-a dedus consecinţa C. Deci, H îl implică logic pe C. 

Aceste consecinţe, se înţelege, nu sunt toate la fel, unele pot fi mai 
importante, altele mai puţin importante. 

Cele mai importante şi interesante consecinţe ale unei ipoteze sunt, 
fără îndoială, predicţiile. Este prezisă cutare eclipsă de soare, urmare a 
aplicării teoriei - în cazul de faţă mecanica clasică - la anumite date de 
observaţie. 

Având în vedere că predicţia C poate fi adevărată sau falsă se pune 
problema cum va fi ipoteza H? 

Răspundem întrebării folosind schema de raţionare modus tollens : 

Dacă este adevărat H, atunci este adevărat C, 

Dar nu este adevărat C, (1) 

Deci nu este adevărat H . 

Prin urmare, dacă predicţia C este falsă, ipoteza este, şi ea, 
falsificată. Aceasta înseamnă că ipoteza trebuie sau respinsă, sau 
modificată, după caz. Spun modificată pentru că niciodată ipoteza nu 
este testată izolat, ea este testată în corelare cu alte enunţuri ale teoriei. 13 
Deci, nu avem o simplă implicaţie H C, ci o implicaţie mai complicată: 

H&{A jt A 2 . A n ...}->C (2) 

Dacă C este falsă, H este falsificată, şi deci respinsă, numai dacă 
A v A 2 , ... sunt în totalitate adevărate. Or, s-ar putea întâmpla ca tocmai 
aceste propoziţii să fie false şi atunci testul este nerelevant pentru 
confirmarea/infirmarea ipotezei. Prin urmare, trebuie luată în consi¬ 
derare şi eventualitatea modificării propoziţiilor din A sau modificarea 
raporturilor dintre H şi A. 

De menţionat că propoziţiile din A pot aparţine aceleiaşi teorii 
sau pot aparţine unor teorii diferite (matematicii, de pildă, dacă avem 
de-a face cu o teorie care aplică matematica). 

Nu vom şti de la început ce anume trebuie păstrat şi ce trebuie 
modificat, problema cere timp, iar rezultatele pot fi dintre cele mai 
neaşteptate. Aceasta pe de o parte. Pe de altă parte, rareori se întâmplă 
ca dintr-o ipoteză să rezulte o singură consecinţă, cel mai adesea avem 
de-a face cu clase de asemenea consecinţe. Implicaţia (2) devine astfel 
cazul particular al unei alte implicaţii: 

H&{A p A 2 . A n ,...} -» {C v C 2 ,...} 3) 

Falsificarea ipotezei se poate face acum în mai multe moduri, 
pentru că nu este acelaşi lucru dacă este falsă o singură consecinţă, mai 
multe, sau toate consecinţele sunt false. Presupunând că doar unele 
consecinţe sunt false, şi acestea nu sunt printre cele mai importante, 
ipoteza va fi doar ajustată, nu abandonată. Ipoteza dezintegrării atomilor 
de radiu, de exemplu, nu a dus la abandonarea pur şi simplu a principiului 
conservării materiei (materia nu poate fi nici creată, nici distrusă), ci la 
transformarea lui în principiul conservării masei şi energiei. 

13 Cf. M. H. Foster şi M. L. Martin, op. cit., p. 5. 

O ipoteză este abandonată dacă cele mai importante consecinţe 
ale ei sunt false, sau, cazul extrem, când toate consecinţele sunt false. 

Dar dacă consecinţa C este adevărată? Ce se întâmplă într-un 
astfel de caz? 

în acest caz ipoteza este confirmată prin C (în termeni popperieni, 
coroborată ). Ipoteza nu este confirmată pur şi simplu, acest lucru se 
întâmplă foarte rar, ea doar a trecut cu succes un test, urmând a fi 
verificată şi prin alte teste. Prin urmare, gradul de confirmare al ipotezej 
este cu atât mai mare (şi implicit ipoteza mai probabilă) cu cât testările ei 
sunt mai severe. 

Reţinem, în final, câteva idei: 

1) 0 ipoteză nu se poate numi ştiinţifică dacă nu poate fi testată , 
dacă nu este în permanenţă deschisă falsificării. Soarta oricărei teorii 
ştiinţifice este de a fi până la urmă abandonată, pentru că, inevitabil, va 
veni o vreme când teoria nu va mai face faţă. Aşa s-a întâmplat cu 
mecanica clasică, aşa s-a întâmplat cu teoria daltonistă a atomului şi 
aşa se va întâmpla cu orice altă teorie ştiinţifică. în lupta dintre teorie 
şi fapte, spunea un cunoscut autor român, învingătoare vor ieşi întot¬ 
deauna faptele. 

Multe ipoteze nu vor putea fi testate însă niciodată. Este cazul 
ipotezelor filosofice, de exemplu, dar nu numai. Neputând fi verificate, tot 
ce putem cere unei ipoteze de acest gen este să fie consistentă cu restul 
propoziţiilor, să nu ducă la contradicţii. Dar şi aici există situaţii şi situaţii. 
Dacă nu poate fi verificată direct, pe bază de predicţii, trebuie văzut dacă 
nu cumva ipoteza poate fi coroborată cu alte fapte din domeniul 
respectivei ştiinţe. Ipoteza evoluţionistă, de exemplu, nu permite predicţii, 
din acest punct de vedere ea se aseamănă mai mult cu ipotezele din 
filosofie, totuşi, ipoteza este compatibilă cu o serie de fapte din domeniul 
biologiei care o apropie, iarăşi, de statutul ipotezelor ştiinţifice. 

2) Ipotezele nu se deduc, ipotezele sunt creaţii libere ale spiritului. 
Cercetătorul trebuie să dea dovadă de imaginaţie pentru a produce ipoteze 
noi, revoluţionare uneori. Aşa cum am mai spus, în practica ştiinţifică 
intervin adeseori probleme ce nu pot fi rezolvate cu mijloace tradiţionale 
şi atunci trebuie introduse ipoteze noi. Este drept că de multe ori o ipoteză 
nouă scandalizează fiind recepţionată ca un soi de "obscenitate publică", 
dacă mi se permite comparaţia. Aşa s-a întâmplat cu ipoteza copernicană, 
cu evoluţionismul, cu dualismul corpuscul-undă ş.a. care au fost, la 
vremea lor, adevărate scandaluri ştiinţifice. Logica paraconsistentă a fost 
numită "logică de carnaval" (aluzie la originea ei braziliană), iar Quine 
folosea pentru logicile deviaţioniste calificativul de "fantezie burlescă". 
Un scandal stă să izbucnească astăzi în legătură cu ipoteza originii omului, 

urmarea unor descoperiri de teren foarte recente. Cum se spune de obicei, 
ipoteza începe ca un scandal, continuă ca o normalitate şi sfârşeşte ca o 
banalitate. 

3] Ipotezele direcţionează cercetarea. Fără ipoteze, faptele ar fi la 
fel de relevante [sau de irelevante), iar cercetarea ar deveni nu doar 
nemotivată, ci de-a dreptul haotică. 

Se întâmplă însă ca la una şi aceeaşi problemă să se răspundă cu 
mai multe ipoteze şi atunci cercetarea trebuie direcţionată în vederea 
selectării lor. 

Experimentele destinate selectării unei ipoteze în condiţiile 
existenţei mai multor ipoteze rivale se numesc, în ştiinţă, experimente 
cruciale. 

Fie H 1 şi H 2 două ipoteze rivale. Să mai presupunem că ipoteza H 1 
duce la concluzia că în circumstanţa C se produce fenomenul X, iar H 2 
duce la concluzia că, în aceeaşi circumstanţă C, nu are loc X. 

A produce circumstanţa C pentru a decide între //^ şi H 2 înseamnă 
a produce un experiment crucial. în circumstanţa dată, faptul că un 
eveniment X are loc este o evidenţă pentru H 1 în detrimentul lui H 2 , iar 
faptul de a nu avea loc este o evidenţă pentru H 2 în detrimentul lui H v 

Exemplul clasic de experiment crucial este experimentul 
Michelson-Morley (1887) care a stat la baza teoriei restrânse a relativi¬ 
tăţii (experimentul a eliminat pentru totdeauna ipoteza eterului luminos 
din Fizică). 

Nu oricând însă pot fi produse astfel de experimente şi aceasta, fie 
că nu permite tehnologia, fie că ele nu sunt posibile din principiu. în plus, 
dezvoltarea fizicii, a scos în evidenţă fenomene mai puţin obişnuite din 
punct de vedere logic, în primul rând fenomenele de complementaritate. 
Dualismul corpuscul-undă, ecuaţia lui Schrodinger, alte fapte din domeniul 
fizicii au demonstrat că ipotezele rivale se pot compatibiliza, că din 
contradictorii ele devin contrare şi deci complementare ( contraria non 
contradictoria , sed complementa sunt - N. Bohr). 


9.2. Confirmări şi infirmări de ipoteze 


Presiunea atmosferică. 

Grecii, mari amatori de vinuri, au făcut observaţia că butoaiele nu 
se pot goli dacă nu li se aplică două orificii - unul în partea inferioară 

(orificiul de golire) şi unul în partea superioară. Ipoteza lor (datorată, se 
pare, lui Aristotel) era că natura are oroare de vid , că butoiul nu se goleşte 
pentru a împiedeca formarea vidului. Ipoteza a devenit cunoscută în 
evul mediu sub numele de horor vacuum şi a funcţionat până la descope¬ 
rirea presiunii atmosferice în secolul al XVII-lea. 

Prima experienţă de "cântărire" a aerului îi aparţine lui Galileo 
Galilei. Cu o pompă de compresie rudimentară el a reuşit să demonstreze 
că greutatea unui recipient cu aer comprimat nu este aceeaşi cu greu¬ 
tatea lui când aerul este la presiune normală, că aerul comprimat devine 
mai greu. 

Dar dacă aerul are, într-adevăr, greutate înseamnă că el "apasă" 
suprafaţa pământului cu o anumită forţă, că exercită asupra noastră o 
presiune (în fizică presiunea este definită ca raportul dintre forţă şi 
suprafaţă). 

Acesta este un fapt "pozitiv" de cunoaştere, dacă mă pot exprima 
astfel, însă există şi unul negativ sesizat, se pare, pentru prima dată de 
Giovani Baliani, în 1630. El a observat că pompele nu pot aspira apa mai 
sus de zece metri, că la o asemenea înălţime în pompe se creează vid. 

Informat despre acest fenomen, Gasparo Berti a conceput, în 1641 
la Roma, o serie de experienţe cu ajutorul unor pompe destinate pro¬ 
ducerii vidului în condiţii artificiale, de laborator. 

Cum era şi firesc, s-a pus întrebarea: de vreme ce natura are oroare 
de vid, cum de permite ea producerea vidului? Şi ce se întâmplă cu 
principiul horor vacuum ? 

Răspunde întrebării Evangelista Toricelli (1608-1647), un alt 
discipol al lui Galilei, iar răspunsul lui angajează pentru prima dată 
ipoteza presiunii atmosferice: butoaiele nu se golesc şi nici pompele 
nu pot funcţiona peste o anumită înălţime din cauza presiunii aerului. 
Practic, trăim la fundul unui ocean de aer, spune Toricelli, iar apa nu se 
444 poate ridica la o înălţime mai mare de zece metri, înălţimea cores- 
~~ punzătoare greutăţii cu care apasă aerul suprafaţa pământului. 

în 1643 Viviani, alt asistent al lui Galilei, a repetat experienţa, însă 
nu cu apă, ci cu mercur, pentru că dimensiunile instrumentelor deveneau 
astfel considerabil mai reduse. El a umplut o eprubetă de un metru cu 
mercur şi a introdus-o cu gura în jos într-un alt vas plin cu mercur. 

Se aştepta ca eprubetă să se golească în întregime, dar... surpriză! 
în eprubetă a rămas o coloană de mercur de aprox. 750 milimetri. Era 
prima determinare corectă a presiunii atmosferice exprimată în milimetri 
coloană de mercur. 




_ Ipotezele şi inducţiei _ 

Să recapitulăm. Există o problemă şi există o ipoteză ca posibil 
răspuns la problemă. Mai urmează să vedem ce consecinţe decurg din 
ipoteză şi cum s-ar putea verifica aceste consecinţe. 

Ipoteza presiunii atmosferice implică două consecinţe majore: 

1) vidul este posibil în stare naturală şi artificială, 2) la înălţimi diferite 
presiunea atmosferică ar trebui să fie, şi ea, diferită. 

Dacă aceste consecinţe se vor confirma, ipoteza va fi şi ea 
confirmată (sau coroborată ). 

Prima consecinţă a fost verificată în 1654 de Otto von Guericke 
(1602-1686), un excentric bogat cu preocupări ştiinţifice (experienţa sa 
a devenit cunoscută sub numele de experienţa cu emisferele de 
Magdeburg). 

Ce a făcut von Guericke? El a confecţionat două emisfere metalice 
cu diametrul de 36 cm având marginile foarte bine şlefuite pentru a putea 
fi suprapuse exact una peste cealaltă. Din sfera astfel formată a scos 
aerul cu ajutorul unei pompe de vid (vezi fig. 4) şi, în faţa unei bogate 
asistenţe din care făcea parte şi împăratul Ferdinand al IIMea, a arătat că 
pentru separarea celor două emisfere sunt necesare două atelaje compuse 
din patru perechi de cai. 

Spectacolul se baza pe o idee foarte simplă: dacă în sferă se face 
vid (deci vidul nu este o imposibilitate faptică) cele două emisfere sunt 
"împinse" una în cealaltă de presiunea atmosferică, iar forţa de tracţiune 
necesară desprinderii lor era de aproximativ o tonă (fiecărui cal îi 
reveneau circa 120 de kgF). 

Trebuie să recunoaştem, puţine idei ştiinţifice au avut parte de o 
asistenţă atât de ... aleasă. 

în verificarea celei de-a doua consecinţe îl găsim implicat pe 
filosoful francez Blaise Pascal (1623-1662). 

Dacă aerul exercită realmente o presiune, ar trebui ca această 
presiune să varieze odată cu variaţia înălţimii, cu alte cuvinte, la altitudini 
diferite să se înregistreze valori de presiune diferite. 

Prima experienţă a fost efectuată de Pascal în 1647 pe acoperişul Mă 
unei biserici, însă fără rezultate. Bănuind că înălţimea este prea mică, 

Pascal a repetat experienţa pe vârful Puy-de-Dome, în Auvergne, unde a 
constatat că înălţimea coloanei de mercur era cu câţiva centimetri mai 
mică decât la Paris, oraş situat la nivelul mării. Ipoteza presiunii 
atmosferice se confirma, astfel, şi prin a doua sa consecinţă. 

La rândul lui, Toricelli a constatat că presiunea atmosferică diferă 
de la o zi la alta şi că există o legătură directă între presiune şi starea 
vremii, observaţie ce deschidea câmp liber studiului ştiinţific al 
atmosferei. 

Fig. 4. Pompa de vid imaginată de von Guericke 14 . 

Când pistonul P acţionează în jos, supapa A se deschide permiţând 
aerului să iasă din rezervorul R şi să intre în cilindrul pompei C. Supapa 
B se închide. Când pistonul acţionează în sus, se închide supapa A şi se 
deschide B permiţând evacuarea aerului. Acţiunea repetată a pistonului 
produce vid în rezervorul R . 


Descoperirea Troiei. 

Heinrich Schliemann a fost, fără îndoială, una dintre figurile cele 
mai strălucite ale timpului său. După ce a făcut avere din comerţul cu 
indigo, el s-a întors la visul său din copilărie - descoperirea cetăţii Troia. 

în Podişul Anatoliei, aproape de ţărmul Mării Egee (actuala Turcie), 
cetatea Troiei se ridica pe vatra unei vechi aşezări preistorice datată din 
epoca bronzului (aprox. 3000 î.Hr.). A cunoscut în decursul timpului mai 
multe cuceriri şi reconstruiri până în epoca romano-bizantină (sec. VI) 
când aşezarea dispare pentru totdeauna din orizontul istoricilor. 

în 1871, când îşi începe Schliemann săpăturile, circulau cu privire 
la locul cetăţii Troia două teorii sau ipoteze: 1) teoria Troia-Bunarbaşi, cea 


14 Se reproduce după Henry S. Lipson, Experimente epocale în fizică, p. 34. 

mai creditată la ora respectivă, şi 2) teoria Troia-Isarlic sau Noul llion, 
în denumirea anticilor 15 . 

Schliemann şi-a propus să descopere cetatea Troiei, însă nu oricum, 
ci luându-1 drept "ghid" pe Homer. El a dat o interpretare istorică poemelor 
homerice, mai ales Iliadei în care a văzut nu doar un gen literar, ci şi un 
soi de "cronică de război". întâmplător, Schliemann a avut noroc - fiecare 
mare descoperire îşi are întâmplarea ei norocoasă - pentru că la vremea 
respectivă nu se punea problema literaturii de ficţiune, literatura era copia 
mai mult sau mai puţin fidelă a evenimentului. 

Să urmărim însă un scurt pasaj din lliada : 


Zboară tot astfel Ahile de-a dreptul asupra-i, iar Hector 
Fuge sub zidul troian şi grabnic îl poartă genunchii. 
Dânşii aleargă sub deal, pe lângă smochinul sălbatic, 
Hojma pe-alături de zid, pe calea bătută de care, 

Trec pe la apa cea limpede a două fântâni curgătoare. 
Unde izvoare ţâşnesc pe unde purcede Scamandrul. 
Şuruie apă-ncropită dintr-însul şi iese de-acolo 
Abure-întocmai ca fumul ce iese când focul s-aprinde; 
Chiar peste vară celalt e întocmai ca grindina rece 
Ori ca omătul pe munte, ba chiar şi ca apa-îngheţată. 
Lângă izvoare sunt puse sub şipote jgheaburi de piatră 
Largi şi frumoase, în care spălau frumuseţe de straie 
Fetele mândre din Troia, femeile odinioară 
Cât a fost pace şi nu începuse războiul cu aheii. 

Câta fost pace şi nu începuse războiul cu aheii. 

Trece pe-alăturea Hector fugind şi Ahile gonindu-1, 

Şi fugăritu-i viteaz, dar mult mai viteaz gonitorul. 
Repede alearg-amândoi că învingerea nu e răsplata 
Jocului de la-ncurare, o blană de bou ori o vită. 

Ci este vorba de-acum chiar de însăşi viaţa lui Hector. 
Cum la întrecere caii cei biruitori pe la jocuri 
Repede-nconjoară ţinta, când jocul e dat întru cinstea 
Unui bărbat răposat şi-i mare răsplata, o roabă 
Ori un tripodiu; cei doi ocoliră de trei ori 
Murul cetăţii lui Priam, iar zeii stau martori cu toţii. 16 


15 Circula, la vremea respectivă, şi o a treia ipoteză pe care am omis-o din motive de 
simplitate - războiul troian a avut loc doar în imaginaţia lui Homer, deci nu a existat 
nici o cetate a Troiei. 

16 Homer, lliada, Editura Univers, Bucureşti, 1985, p. 467. A se compara descrierea 
homerică a locurilor cu descrierea din cartea lui H. Schliemann, Pe urmele lui Homer, 
voi. II, Editura Meridiane, Bucureşti, 1979. 

Facem abstracţie de elementul estetic al relatării şi reţinem doar 
faptele: 

1) Cei doi eroi înconjoară de trei ori cetatea. 

2) în goana lor, ei trec pe lângă cele două izvoare de lângă poarta 
scheiană, unul cu apă caldă, celălalt cu apă rece. 

3) Izvoarele îşi varsă apele în râul Scamandru care curge în 
imediata apropiere a cetăţii. 

Ipoteza Troia-Bunarbaşi este infirmată, fie şi numai de aceste fapte, 
întâi, pentru că de la piciorul colinei Bunarbaşi izvorăsc nu două, ci 
patruzeci de izvoare (de aici şi denumirea de Kirk Ghoz dată locului, 
adică Patruzeci de Ochiuri). Al doilea, pentru că din cauza distanţei şi a 
terenului accidentat, nici chiar "Ahile cel iute de picior" nu ar putea ocoli 
colina în mai puţin de două ore. în plus, ipoteza se loveşte de o serie alte 
inconsistenţe cu textul homeric, cum ar fi: 

1) Distanţa faţă de muntele Ida este mult prea mare pentru ca 
acesta să poată fi văzut din cetate (Homer spune că Jupiter asista la 
lupte din tronul său de pe vârful muntelui). 

2) Distanţa faţă de râul Scamandru este, iarăşi, mult prea mare faţă 
de descrierea lui Homer. 

3) Distanţa faţă de tabăra grecească aşezată pe promontoriul 
Sigeion este de aprox. 14 km când ea nu putea fi mai mare de 3 km 
(în Iliada nu numai că taberele se puteau vedea şi auzi una pe cealaltă, 
dar de multe ori se puteau identifica şi personajele). 

4) Alte detalii geografice (albia râului Simoeis, confluenţa lui cu 
Scamandru etc.). 

Se adaugă la acestea şi mărturiile unor istorici antici - Herodot, 
Pausania, Strabo, Arian ş.a. - care în unanimitate localizează Troia în 
Noul Ilion. 

De menţionat că dacă aceste fapte contravin ipotezei Troia- 
448 Bunarbaşi, ele sunt cât se poate de consistente cu cealaltă ipoteză - ipoteza 

~ Troia Hisarlic - care a facilitat apoi alte câteva investigaţii în spaţiul 
homeric. 

Schliemann îşi începe săpăturile, cum am spus, în 1871, dând o 
răsunătoare confirmare celei de-a doua ipoteze, însă o altă problemă se 
ridica în faţa lui, mult mai dificilă decât prima. 

Colina Isarlic avea mai bine de 50 de metri înălţime urmare a 
multiplelor reconstruiri pe care le-a cunoscut în decursul timpului, fiecare 
reconstrucţie făcându-se pe temelia celei precedente. în locul unei singure 
cetăţi Troia, Schliemann a găsit o mulţime de cetăţi suprapuse aşa cum 

s-au succedat ele într-o istorie de aproape două mii de ani. Cum putea el 
şti care a fost cu adevărat cetatea lui Priam? 

Istoriografia modernă i-a dat dreptate lui Schliemann în ceea ce 
priveşte prima ipoteză, dar l-a infirmat în a doua. După alte cercetări, 
încheiate spre sfârşitul anului 1938, s-a ajuns la concluzia că Troia 
homerică nu este, în termenii stratigrafiei actuale, “oraşul Ilg” (ipoteza lui 
Schliemann), ci "oraşul VII al", situat mult mai la suprafaţă. Cercetările 
continuă şi astăzi, aşa că încă mai sunt posibile surprize. 

Planeta Neptun 

Se ştie că planeta Neptun a fost descoperită mai întâi “matematic" 
şi abia după aceea a fost confirmată prin observaţii astronomice. Pe scurt, 
istoria s-a petrecut astfel. 

După ce William Herschel descoperă înl781 planeta Uranus, 

Piere Laplace face descrierea matematică a interacţiunilor gravitaţionale 
dintre Uranus, Jupiter şi Saturn. Folosindu-se de rezultatele lui Laplace, 

Alexis Bouvard reuşeşte în 1820 să descrie sub formă de tabele mişca¬ 
rea orbitală a celor trei planete. Numai că, în timp ce Jupiter şi Saturn 
evoluau disciplinate pe orbitele prezise, Uranus înregistra tot felul de 
abateri. 

Nu se putea spune că orbitele nu au fost bine calculate de vreme 
ce Jupiter şi Saturn le confirmă, dar nici foarte corecte nu putea fi având 
în vedere perturbările lui Uranus. 0 întrebare se ridica astfel în faţa 
astronomilor acelor vremi. 

Cei mai mulţi astronomi gândeau că ar mai fi posibilă şi o a opta 
planetă care ar determina devierile lui Uranus, însă abia în 1843 John C. 
Adams, un tânăr absolvent de la Cambridge, va calcula implicaţiile 
matematice ale ipotezei. După doi ani de cercetări el reuşeşte să calculeze 
orbita presupusei planete şi să dea tabelul mişcării ei. 

Condiţiile descoperii planetei erau în totalitate satisfăcute, mai 
trebuia ca cineva să privească printr-un telescop. Din păcate, nimeni 449 
nu s-a deranjat să facă o asemenea observaţie. 

Lucrând independent, astronomul francez U. J. J. Leverriere ajunge 
la un rezultat similar pe care îl comunică Academiei Franceze de Ştiinţe 
din Paris. Inspirat, el trimite un memoriu şi Observatorului Astronomic 
din Berlin care tocmai lucra la redactarea unor hărţi astronomice. 

Iniţial, astronomii au identificat un mic corp luminos care nu era 
trecut în hărţile lor, iar noaptea următoare au putut constata şi mişcarea 
lui pe orbita calculată de Leverriere. Ceea ce fusese dedus mai întâi 
matematic era văzut acum cu ajutorul telescopului. 

După lungi dezbateri, s-a hotărât ca planeta nou descoperită să se 
numească Neptun şi nu Leverriere, cum propuseseră iniţial astronomii 
francezi. 

Lumina 

Puţine fenomene au avut parte în istorie de atâtea dezbateri, 
ipoteze şi controverse câte a cunoscut lumina. începute în antichitate, 
discuţiile privind natura luminii s-au concentrat, cu timpul, în jurul a 
două mari ipoteze - ipoteza corpusculară şi ipoteza ondulatorie. 

în ipoteza corpusculară, lumina se compunea din mici corpusculi 
în mişcare, ceea ce însemna ca fenomenele luminoase să poată fi 
explicate prin legile mecanicii clasice. Cealaltă ipoteză vedea în lumină 
un fenomen ondulatoriu rezultat din "vibraţia" unui mediu material. 

Fiecare ipoteză îşi avea meritele şi limitele ei. Dacă lumina este 
compusă din particule, atunci ea se propagă foarte bine în vid, întrucât, 
în mişcarea lor, particulele nu au de întâmpinat nici un fel de rezistenţă. Or, 
nu acelaşi lucru se poate spune dacă lumina ar fi o undă. Din punctul de 
vedere al mecanicii clasice, undele nu pot exista în absenţa unui mediu de 
propagare, ele constau tocmai din propagarea oscilaţiilor acelui mediu. 
Sunetul, de exemplu, este o undă, însă această undă nu se propagă în vid, 
unde nu există un astfel de mediu. Vechea noastră cunoştinţă, Otto von 
Guericke, primarul de Magdeburg, arătase că, sub clopotul unei pompe de 
vid, sunetul unei sonerii se aude din ce în ce mai slab pe măsura instalării 
vidului, până la totala lui dispariţie. 

Concluzia era una singură: de vreme ce există unda, automat există 
şi mediul. Neexistând mediul, natural că nu poate exista nici unda. Or, 
dacă lumina este, într-adevăr, undă, atunci va avea, şi ea, nevoie de un 
mediu al ei de propagare, iar acest mediu a fost, în final, denumit eter. 

Până aici totul pare în regulă, cele două ipoteze s-au clarificat 
îndeajuns, mai rămânea de văzut cum puteau fi puse ele în practică, mai 
450 exact, cum explicau ele fenomenele luminoase. 

Greul însă abia de acum începe. 

Unele fenomene precum reflexia sau propagarea rectilinie puteau 
fi explicate prin ambele ipoteze. în ceea ce priveşte refracţia însă, cele două 
ipoteze duceau la rezultate opuse. Efectul fotoelectric se explică doar 
corpuscular, iar interferenţa doar ondulatoriu. 

Nici că se putea o situaţie mai încurcată. 

a) Refracţia în ipoteza corpusculară. Ştim din fizica de liceu că 
refracţia constă în schimbarea direcţiei de propagare a razelor de lumină 

în trecerea dintr-un mediu material într-altul. Ipoteza corpusculară 
explică fenomenul foarte simplu. în apropierea suprafeţei de separare a 
celor două medii, particulele de lumină vor suferi o accelerare sau o 
încetinire în funcţie de densitatea mediului. Un mediu mai dens va 
atrage lumina mai tare decât unul mai puţin dens, ceea ce înseamnă că 
indicele de refracţie diferă în funcţie de mediu. Cum viteza este un 
vector, ea se descompune într-o componentă orizontală şi una verticală, 
formând cu normala (perpendiculara pe suprafaţa despărţitoare) două 
triunghiuri (fig. 5). 



Fig. 5. Legea refracţiei, după Newton, 
v - vectorul razei incidente; / - unghiul de incidenţă; 
v v v 2 - componentele vitezei; v’ - vectorul razei refractate; 
r- unghiul de refracţie; b - suprafaţa de separare dintre medii. 


Dacă v şi v* simbolizează viteza razei de lumină în cele două medii, 
se poate arăta simplu că 

v 2 v 2 

sin/ = — Şi sin r = — (1) 

Făcând raportul celor două relaţii obţinem valoarea indicelui de 
refracţie în ipoteza corpusculară 17 : 


17 Pentru detalii vezi Toma Vescan, Lumina, gravitaţia, relativitatea, Editura 
Tineretului, Bucureşti 1967, p. 50 şi urm. 

sin i v' 

— = — ( 2 ) 

sin r v 

b ) Refracţia în ipoteză ondulatorie. Conform principiului lui 
Huygens, fiecare punct prin care se propagă lumina devine sursa altor 
unde luminoase. Aceasta face ca lumina să nu se mai propage sub forma 
unui fascicul luminos, ci sub forma unui "front de unde" rezultat din 
înfaşurătoarea tuturor undelor sferice la un moment dat. Noţiunile de 
viteză , unghi de incidenţă , unghi de refracţie etc. se vor păstra şi în 
acest caz, însă "geometria" fenomenului este complet schimbată (vezi 
fig. 6). De menţionat că, atât într-un mediu, cât şi în celălalt, direcţia de 
propagare a undei este dată de perpendiculara la frontul de undă. 




sin r 


v 


( 4 ) 

întâmplător sau nu, explicarea refracţiei în ipoteză ondulatorie 
duce la opusul rezultatului anterior (v. relaţia 2). 

c ) Interfereţa. Dacă fenomenul refracţiei putea fi explicat prin cele 
două ipoteze (deşi rezultatele, cum s-a văzut, erau opuse), interferenţa nu 
se poate explica decât ondulatoriu. Reamintesc că interferenţa constă în 
suprapunerea a două sau mai multe unde astfel că mişcarea rezultată din 
suprapunere devine, fie mai complicată, fie mai simplă, fie pur şi simplu se 
anulează, urmare a unui fenomen de compensare. De exemplu, luminând 
în acelaşi timp un ecran alb cu lumina galbenă a unei lămpi de sodiu şi cu 
lumina albastră a unei lămpi de mercur vom obţine pe ecran o lumină albă, 
conform relaţiei: 


galben + albastru = alb (5) 

Şi mai spectaculoasă este următoarea interferenţă, cu două 
rezultate posibile: 


(alb 

alb + alb = l sau (6) 

[ negru 

Explicaţia dată de Th. Young (1773-1829) fenomenului este foarte 
simplă. Cele două raze de lumină obligă particulele mediului la o anumită 
mişcare, deci pe ecran se obţine culoarea corespunzătoare mişcării finale 
(mişcarea rezultantă). 

Acelaşi principiu explică stingerea unei raze prin acţiunea altei 
raze. Dacă prima rază obliga particulele mediului la un anumit tip de 
mişcare caracterizată, ca orice mişcare, prin direcţie, viteză şi sens, 
cealaltă undă obligă aceleaşi particule la o mişcare pe aceeaşi direcţie, cu 
aceeaşi viteză, dar în sens contrar. Dat fiind că cele două mişcări se 
anulează reciproc, particulele rămân în repaus şi, natural, lumina dispare. 

d ) Două experimente cruciale. Pentru că nici una dintre ipoteze 
nu obţinuse o victorie definitivă trebuiau imaginate experimente care 
să sporească probabilitatea uneia dintre ipoteze prin simplul fapt al 
eliminării ipotezelor rivale. Am văzut că asemenea experimente sunt 
numite în ştiinţă experimente cruciale. 

Primul experiment crucial în fizică a avut loc în 1849, când Leon 
Foucault (1819-1868) şi Hippolyte Fizeau (1819-1896) au determinat 
viteza luminii în apă. Ei au confirmat formula lui Huygens, întrucât 
viteza luminii în apă reprezenta cam % din viteza ei în aer. 

Ipoteza ondulatorie, inclusiv ipoteza eterului luminos, părea să 
fi câştigat în faţa ipotezei corpusculare, însă lucrurile erau încă departe 
de a se fi liniştit Lumina, cum s-a demonstrat mai târziu, este o undă 
transversală, iar undele transversale nu se propagă decât în medii dure, 
ceea ce însemna că şi eterul trebuie să fie tot un astfel de mediu dur. Două 
probleme se ridică aproape de la sine: 1) cum este posibilă mişcarea 
corpurilor într-un astfel de mediu dur? şi 2) ce diferenţă de viteză 
înregistrează mişcarea pământului faţă de mişcarea eterului (fenomenul 
"vântului de eter")? 

Foarte frumos sunt prezentate cele două ipoteze de către fizicianul 
român Toma Vescan într-una dintre primele cărţi apărute în limba română 
pe această temă: 

Lumina este o undă. De aici rezultă că acolo unde se propagă aceste 
unde trebuie să existe un mediu material, pe care l-am botezat eter. 
Lumina se propagă prin spaţiul cosmic de la stelele aflate la miliarde 
de miliarde de kilometri şi încă mai departe. Lumina se propagă prin 
aer, prin apă, în fine, printr-o mulţime de substanţe. Aşadar, eterul 
acesta umple lumea; spaţiul cosmic este plin de eter, ba eterul pătrunde 
chiar într-o mulţime de corpuri, drept care aceste corpuri devin 
transparente. (O încăpere din care s-a evacuat tot aerul nu este 
"transparentă" pentru sunete; dacă o umplem cu aer, ea dobândeşte 
această transparenţă.) "Trebuie să găsim acest eter!" au zis savanţii şi 
s-au avântat într-o lungă şi spectaculoasă bătălie ştiinţifică. "Dacă 
găsim eterul, problema mişcării absolute este rezolvată definitiv. Eterul 
va fi sistemul de referinţă absolut al lui Newton faţă de care se mişcă 
toate corpurile". Şi cu toţii se bucurau că lumea va putea fi asemuită 
unui ocean fără margini, unde planetele-peşti şi stelele-balene înoată 
prin eter. 


După succesul uriaş al teoriei gravitaţionale al lui Newton, "funcţia 
gravifică" a eterului a fost dată uitării, dar "eterul luminos" nu numai 
că nu a fost dat uitării, ci, în urma confirmării naturii ondulatorii a 
luminii, a revenit din ce în ce mai frecvent în discuţiile fizicienilor. 18 

Experimentul lui Michelson (1881), repetat împreună cu Moreley 
(1887) şi apoi numai de Moreley (1904), conducea la un rezultat 
surprinzător: oricare ar fi direcţia ei de propagare, viteza luminii nu este 


18 Toma Vescan, Lumina, Gravitaţia, Relativitatea, Editura Tineretului, Bucureşti, 
1967, pp. 61-62. 

afectată de viteza "vântului de eter", ea este mereu aceeaşi. Altfel spus, 
c + v = c- v = c unde c este viteza luminii, iar v este viteza pământului. 19 

Explicaţia este una singură: eterul nu este nici antrenat, nici 
neantrenat, cum presupuseră iniţial fizicienii, eterul pur şi simplu nu 
există. 


9.3. Distincţia teoretic - empiric 
cu privire la ipoteze 


0 clasificare mai veche împărţea ipotezele în teoretice şi empirice. 
Ipotezele confirmate pe bază de observaţii (cazul planetei Neptun, 
bunăoară) erau considerate empirice, în timp ce alte ipoteze, care nu 
presupun asemenea percepţii, erau apreciate ca teoretice. 

Nu poţi realiza, de pildă, că lumina are o structură corpusculară 
sau ondulatorie numai din observaţii libere, pentru aceasta sunt necesare 
o serie de "ingrediente" teoretice - legi, principii, axiome, calcule 
matematice etc. Tot astfel în cazul presiunii atmosferice. 

A numi aceste ipoteze "teoretice" pentru a le deosebi de ipotezele 
din cealaltă categorie, numite "empirice", pare a fi lucrul cel mai logic 
cu putinţă. Filozofia este atunci prin excelenţă domeniul ipotezelor 
teoretice în timp ce ştiinţele experimentale sunt, cu predilecţie, domeniul 
ipotezelor empirice. 

Numai că lucrurile nu sunt întotdeauna atât de simple. în cazul 
ipotezei cel puţin, distincţia teoretic-empiric este relativă şi trebuie luată 
cu rezerve. întâi, pentru că nu există observaţii în formă pură, observaţiile 
sunt dependente într-un fel sau altul de teorie. Al doilea, pentru că şi 
ipotezele teoretice sunt dependente până la urmă de observaţii. 

Cu privire la primul aspect - dependenţa observaţiei de teorie - 
voi discuta în cele ce urmează ideea d e percepţie conceptualizată. 

Fie un concept A sub care cade obiectul a. Fie, de asemenea, 
conceptele supraordonate B, C, D, E : 

C ^C C C (1) 


19 Principiul constanţei vitezei luminii în vid a devenit unul dintre principiile teoriei 
restrânse a relativităţii (A. Einstein, 1905). 

Date fiind raporturile de ordonare ale acestor concepte (raporturi 
gen - specie), relativ la obiectul a pot fi asertate propoziţiile: 

a este A, 
a este B, 

a este C, (2) 

a este D, 
a este E, 

Să presupunem mai departe că un subiect S are percepţia 
obiectului a. 

Ceea ce percepe S nu este obiectul a pur şi simplu, este obiectul 
sub concept sau obiectul asociat conceptului (a este, la drept vorbind, 
"un A' - un om, o casă, o maşină etc.). Percepţia, prin urmare, nu este 
o operaţie logic neutră, este o percepţie conceptualizată. 

Pentru că nici un concept nu există izolat, orice concept face parte 
dintr-o reţea sau structură conceptuală, vom spune despre percepţie că 
este relativă, şi ea, la structura conceptuală. 

Schimbându-se structura conceptuală, automat se schimbă şi 
percepţia. De pildă, doi observatori care privesc acelaşi răsărit de soare 
vor vedea lucruri diferite dacă structurile lor conceptuale sunt diferite. 
Dacă unul are conceptul copernican de sistem solar, iar celălalt conceptul 
ptolemeic, primul va vedea mişcarea pământului în jurul soarelui în timp 
ce ptolemeicul va vedea rotaţia soarelui în jurul pământului. Lucrul, ca 
atare, este acelaşi, dar lucrul văzut este diferit. Aceste diferenţe nu se 
explică doar prin cauze psihologice şi fiziologice, fenomenul are în egală 
măsură cauze logice şi gnoseologice. 20 

Ceva similar s-a întâmplat în cazul planetei Neptun. Planeta putea 
fi descoperită cu cincizeci şi unu de ani mai devreme, pentru că J. J. Lalande 
a văzut-o de două ori în 1795, însă el nu a dat crezare observaţiilor sale, 
considerându-le pur şi simplu eronate. El nu a văzut planeta (deşi avea 
percepţia ei) din simplul motiv că observaţiile pe care le-a făcut nu erau 
în concordanţă cu conceptul lui de planetă în acel moment. 

0 altă problemă: ce se întâmplă când în orizontul percepţiei 
noastre apare un obiect inedit, un obiect pentru care nu există un concept 
corespunzător? 

Nici în acest caz percepţia nu va fi neutră conceptual. Neexistând 
un concept adecvat obiectului, se apelează, fie la un concept supraordonat, 


20 Vezi şi Th. Kun, Structura revoluţiilor ştiinţifice, Editura Ştiinţifică, Bucureşti, 1976. 

fie la un concept "învecinat" un concept dintr-o altă schemă conceptuală. 
Când spunem "farfurie zburătoare" de exemplu, obiectul este captat 
printr-un concept, respectiv, o structură conceptuală, deşi nici conceptul, 
nici structura conceptuală nu sunt adecvate obiectului. 

La ce duce, în final, teza percepţiei conceptualizate? Ce susţine ea? 

Teza susţine dependenţa observaţiei de teorie, faptul că şi ipotezele 
aşa-zis empirice sunt circumscrise teoriei, că nu există ipoteze empirice 
în formă pură. 

Nici ipotezele teoretice nu sunt în totalitate independente de 
observaţie. Este drept că nu putem vedea corpusculi, unde, vectori, forţe 
etc., dar aceasta nu înseamnă că nu am putea lua act şi într-un alt fel de 
realitatea lor. Citind un ampermetru, să zicem, vedem intensitatea 
câmpului electric, cu voltmetrul vedem tensiunea, cu barometrului vedem 
presiunea atmosferică şi aşa mai departe. Teoria deci este inseparabilă de 
observaţie, tot aşa cum observaţia este inseparabilă de teorie. 


9.4. Condiţiile unei ipoteze 


Dată fiind complexitatea fenomenului ştiinţific, ar fi de-a dreptul 
anacronic să cerem ipotezelor actuale să răspundă aceloraşi condiţii cu 
ipotezele de acum o sută de ani, să zicem, deşi unele similitudini, fără 
îndoială, există. Despre câteva dintre aceste condiţii sau "similitudini" va 
fi vorba în cele ce urmează. 

a) Relevanţa. 0 ipoteză este cu atât mai bună cu cât este mai 
relevantă. Simplu spus, o ipoteză trebuie să explice o categorie foarte mare 
de fapte şi, mai mult decât atât, ea trebuie să permită extinderi şi asupra 457 
altor fapte decât cele pentru care a fost ea concepută iniţial. Nimeni nu 
se gândea, de pildă, că între fenomenul mareelor, mişcarea pendulului, 
alunecarea pe planul înclinat şi ciclurile de rotaţie ale lunii ar putea exista 
vreo legătură, şi totuşi, aceste fapte se explică unitar prin ipoteza atracţiei 
gravitaţionale. Istoric, ipoteza viza doar căderea pe verticală, cu timpul 
însă, ea a devenit relevantă pentru multe alte lucruri. 

Ceva asemănător s-a petrecut cu ipoteza câmpului electromagnetic. 

Până spre sfârşitul secolului al XlX-lea, lumina, electricitatea şi magne¬ 
tismul nu erau privite ca având vreo legătură, totuşi, Maxwell va 

demonstra că în teoria (ipoteza) câmpului electromagnetic ele sunt de 
nedespărţit. Relevanţa noii ipoteze este cel puţin la fel de mare ca 
relevanţa mecanicii newtoniene. 

Nu acelaşi lucru se poate spune despre ipoteza flogistonului - ipo¬ 
teza prin care medievalii explicau arderea - care nu avea nici o relevanţă 
pentru fenomenul oxidării, de exemplu. Nici ipoteza "ororii de vid" nu are 
vreo relevanţă pentru fenomenele atmosferice; la fel ipoteza generaţiei 
spontanee faţă de fenomenul sterilizării şi exemplele ar mai putea 
continua încă. în toate aceste cazuri este vorba de ipoteze ad-hoc, ipoteze 
menite să explice doar cazuri particulare, imposibil de generalizat dincolo 
de faptele pentru care au fost concepute. 

Sigur că nu trebuie căzut nici în extrema cealaltă, extrapolând 
nepermis relevanţa unei ipoteze. Este o tendinţă întâlnită nu doar în 
ştiinţă (am văzut cu ce efecte s-a soldat explicarea fenomenelor luminoase 
prin legile mecanicii clasice), ci şi în filozofie. Ipoteza mecanicii clasice 
s-a dovedit nerelevantă pentru întregi domenii ale fizicii, dar atunci ce 
relevanţă putea avea ea pentru fenomene din afara fizicii? Să nu uităm că 
mecanicismul filosofic a exagerat ipoteza mecanicii clasice aplicând-o 
inclusiv fenomenelor sociale. 

b ) Testabilitatea. Spunem despre un fapt de observaţie dedus 
dintr-o ipoteză că este prezis (sau explicat ) de ipoteză. Nici o ipoteză nu 
poate fi testată altfel decât prin predicţiile sale. 

în general, o ipoteză netestabilă nu este o ipoteză ştiinţifică, dar 
putem noi face din aceasta o regulă? Trebuie să fie neapărat testabilă o 
ipoteză pentru a se numi ştiinţifică? 

Pentru că a susţinut un asemenea punct de vedere, Popper s-a 
văzut nevoit să respingă freudismul şi evoluţionismul din rândul ipote¬ 
zelor ştiinţifice, fapt ce i-a atras critici deosebit de severe. Va trebui deci să 
privim lucrurile mai relaxat, să admitem ca ştiinţifică ipoteza ce nu poate 
458 fi testată direct, dar poate fi pusă în consonanţă cu alte fapte şi ipoteze 
testabile. Evoluţionismul, de pildă, este compatibil cu rezultate din 
domeniul geneticii ca să nu mai vorbim de numeroasele fosile descoperite 
în decursul timpului care au completat o serie de verigi lipsă din lanţul 
foarte lung al evoluţiei. Nu ar fi exclus ca ipoteza să sufere în viitor 
modificări şi mai adânci (îmi este greu să cred că ea va fi vreodată 
abandonată în totalitate), însă pentru aceasta sunt necesare probe 
temeinice, nu doar speculaţii ocazionate de un fapt sau altul. în orice caz, 
criteriul testabilităţii pune în discuţie una dintre condiţiile fundamentale 
ale oricărei teorii sau ipoteze. 

c) Consistenţa. Să ne reamintim de ipotezele care au dus la 
descoperirea cetăţii Troia. Schliemann a pus cap la cap descrierile lui 
Homer, alcătuind o descriere a locurilor, descriere pe care a confruntat-o, 
apoi, cu realitatea. El nu a făcut, practic, decât să aleagă ipoteza 
consistentă cu descrierea lui Homer, eliminând astfel orice ipoteza rivală 
(acelaşi gen de consistenţă l-a ajutat la descoperirea mormântului lui 
Agamemnon la Micene). 

Ipotezele, prin urmare, trebuie să fie consistente. în general, prin 
consistenţă se înţelege necontradicţie, însă, din câte am văzut în Introducere, 
termenul “consistenţă" poate avea accepţiuni mult mai speciale. 

în legătură cu ipoteza, problema consistenţei poate fi pusă în sens 
tare sau într-un sens mai slab. 

în sens tare, consistenţa cere ca propoziţiile ipotezei şi consecinţele 
deduse din ipoteză să nu se contrazică între ele, să alcătuiască împreună 
o mulţime consistentă de propoziţii. 

Să presupunem că printre propoziţiile ipotezei H figurează P f şi P^ 

Dacă din P k şi o propoziţie oarecare P m rezultă propoziţia non-P it ipoteza 
este inconsistentă în sens tare. 

în domeniul filosofiei, mai ales, unde avem de-a face cu ipoteze 
aşa-zis teoretice, tot ce se poate cere unei ipoteze este să fie consistentă 
în acest fel (adeseori critica filosofică constă în surprinderea contradicţiei 
în argumentarea filosofică}. 

în sens slab, consistenţă se mai numeşte şi compatibilitate. Ipoteza 
planetei Neptun s-a dovedit compatibilă nu doar cu legile generale ale 
mişcării planetelor, ci şi cu o serie de observaţii particulare. Ca o condiţie 
minimală, dacă ipoteza nu poate îngloba un anumit fapt ca pe un fapt 
particular, ea trebuie măcar să nu îl contrazică (a fi compatibil cu x = a 
nu exclude x). 

Pentru a marca consistenţa cu datele de observaţie unii autori fac 
distincţie între consistenţa internă şi consistenţa externă. Prima înseamnă 
consistenţa teoriei (ipotezei) ca atare, cea de-a doua, consistenţa teoriei cu 459 
datele de observaţie. 

Dat fiind că niciodată o ipoteză nu apare din nimic, se ridică şi o 
altă problemă: noua ipoteză devine automat inconsistentă cu vechea 
ipoteză? Este obligatoriu ca cele două să se contrazică între ele? 

Nu neapărat. Adeseori o ipoteză mai veche se regăseşte în noua 
ipoteză sub formă de caz particular. Einstein obişnuia să spună că teoria 
relativităţii nu neagă pur şi simplu mecanica newtoniană, ci îi restrânge 
doar valabilitatea (la viteze mici, ecuaţiile newtoniene ale mişcării devin 
cazuri particulare ale ecuaţiilor relativiste). Mai grav este când se contrazic 

două teorii din domeniul aceleiaşi ştiinţe, cum este cazul teoriei relativi¬ 
tăţii şi al mecanicii cuantice. Logica paraconsistentă exploatează la ora 
actuală aceste fapte, demonstrând încă o dată, dacă mai era nevoie, că 
nici condiţia consistenţei nu rămâne nemodificată, că nici ea nu se pune 
mereu în aceiaşi termeni. 

d) Simplitatea. în caz că mai multe ipoteze răspund aceleiaşi pro¬ 
bleme, este preferată, de obicei, ipoteza mai simplă. Ipoteza copernicană 
privind mişcarea pământului în jurul soarelui s-a dovedit mai simplă şi 
mai naturală decât ipoteza ptolemeică în care soarele se roteşte în jurul 
pământului. La fel, ipoteza presiunii atmosferice faţă de ipoteza horor 
vacuum. Dacă prima făcea apel la fapte şi concepte cât de cât cunoscute 
(greutate, presiune, forţă etc.), cealaltă făcea apel la entităţi metafizice, 
complicând şi mai mult lucrurile. 

Cum s-ar putea explica faptul că natura respinge vidul? Ce este, la 
drept vorbind, această "oroare de vid"? 

Probabil că cei ce dădeau astfel de răspunsuri aveau o teorie 
filosofică a materiei, teorie care la rândul ei presupunea o teorie a plinului 
şi a golului; aceasta se baza pe o altă teorie a spaţiului şi aşa mai departe, 
complicaţii filosofice fără sfârşit. Ca să nu mai vorbim că ipoteza presiunii 
atmosferice a facilitat o întreagă ştiinţă a atmosferei (vezi condiţia 
testabilităţii), în timp ce ipoteza respingerii vidului nu lasă loc nici unei 
aplicaţii. 

Este drept, pe de altă parte, că simplu şi complicat sunt noţiuni 
relative, că simplitatea unei ipoteze se apreciază cel mai adesea post 
factum. Trecând însă peste detalii, o ipoteză mai simplă este întotdeauna 
preferabilă unor ipoteze mai complicate. 




flf 

INDUCŢIA CAUZALĂ 


10.1. Conceptul de cauză. 
Aspecte generale. 


Manualele de logică obişnuiesc să includă în capitolul despre 
inducţie şi aşa-numita inducţie cauzală înţelegând prin aceasta metodele 
Bacon-Mill de stabilire a cauzalităţii. Discuţia este subsumată principiului 
cauzalităţii, un principiu filosofic potrivit căruia orice lucru este cauză şi 
în acelaşi timp efect. Este cauză faţă de anumite lucruri şi efect faţă de 
altele, astfel că, odată cunoscută cauza avem posibilitatea cunoaşterii 
efectului, şi invers, cunoscând efectele putem ajunge la cunoaşterea 
cauzelor. 

Rostul logicii inductive, a inducţiei cauzale mai bine zis, este să dea 
regulile acestor metode de stabilire a cauzalităţii, însă, şi subliniez acest 
lucru, nu toate inferenţele cauzale sunt inductive, vom vedea ceva mai 
departe că există şi câteva inferenţe cauzale deductive foarte importante. 

Discuţia despre cauzalitate comportă trei nivele. Primul este nivelul 
cunoaşterii comune unde cauzalitatea este asociată cel mai adesea 
întrebării "de ce?" "din ce cauză?": 


De ce s-a uscat planta? 

De ce se produc inundaţiile? 

Din ce cauză au crescut preţurile? 

Sunt întrebări la care se răspunde cu pentru că, fiindcă, din cauză 
că ş.a. Aşa cum există indicatori ai premiselor şi concluziilor într-o 
inferenţă deductivă, tot aşa există indicatori cauzali într-o propoziţie de 
cauzalitate. De exemplu, “A, pentru că B” îl indică pe A drept efect al lui B. 

în propoziţiile: 

Planta s-a uscat pentru că nu a fost udată, 

Inundaţiile s-au produs fiindcă a plouat excesiv, 

Preţurile au crescut din cauza inflaţiei, 

apar două fenomene - unul este cauza, celălalt efectul. Unele cauze sunt 
individuale, altele sunt statistice, în funcţie de natura fenomenelor 
(dezvoltarea plantei este un fenomen individual în timp ce creşterea 
preţurilor şi inflaţia sunt fenomene statistice). 

Acesta este nivelul cunoaşterii comune. Cel de-al doilea nivel este 
nivelul cunoaşterii ştiinţifice. Se vorbeşte aici despre aşa-numitele legi 
cauzale cum ar fi legea gravitaţiei, legea forţei, legile mişcării şi multe 
altele. Legea conservării şi transformării energiei, una dintre legile 
fundamentale ale fizicii, este pusă de Faraday şi Mayer în dependenţă de 
principiul filosofic causa aequat effectum (cauza este egală efectului). La 
rândul lui, Descartes pune principiul inerţiei în dependenţă de principiul 
cauzalităţii: corpurile nu îşi schimbă starea de mişcare sau de repaus 
fără existenţa unei cauze (= acţiunea unei forţe). Mecanica newtoniană 
ar fi din acest punct de vedere un fel de teorie matematică a cauzelor. 

Deşi sunt implicaţi în discuţie filosofi, nivelul vizat este cel ştiinţific 
nu cel filosofic, acesta fiind cel de-al treilea nivel al cauzalităţii. 

Se pare că primul care a dat un concept filosofic de cauză este 
Aristotel (a se vedea teoria celor patru cauze la Aristotel - cauza materială, 
formală, eficientă şi finală ). Conceptul leibnizian de raţiune suficientă 
aduce discuţia ceva mai aproape de realitate. în general, pe măsură ce ne 
apropiem de timpurile moderne, conceptul filosofic de cauză începe să 
piardă teren în faţa unui concept inductiv (numesc astfel conceptul de 
cauzalitate vizat de Bacon, Mill şi de toţi ceilalţi gânditori din tradiţia 
inaugurată de ei). 

Hume pune o altă problemă filosofică, el se întreabă dacă relaţia 
462 de cauzalitate este cu adevărat obiectivă, dacă nu cumva noi suntem cei 
care dăm lucrurilor calitatea de cauză, respectiv, efect. 

0 definiţie a cauzalităţii valabilă pentru toate cele trei nivele este 
greu de dat, însă putem proceda, ca şi în alte situaţii, pe cazuri particulare. 
Ne limităm pentru început la cauzalitatea primului nivel. 

Avem două posibilităţi: fie să luăm cauza termen prim (nedefinit), 
fie să căutăm termeni mai simpli pentru ca apoi să-i găsim o eventuală 
definiţie. 

Deocamdată adoptăm prima soluţie încercând să dăm nu o 
definiţie cauzei, am văzut în primul capitol că a cunoaşte nu este totuna 



Inducţia cauzala 


cu a defini , ci mai degrabă o descriere. Pe măsură ce descrierea devine mai 
bogată, conţinutul noţiunii devine tot mai complet, şi invers. 

a) Cauzalitatea ca relafie. 

Termenii "cauză" şi "efect" sunt termeni relativi (cauza este relativă 
la efect şi efectul relativ la cauză) aşa că, în loc să discutăm cauza, este de 
preferat să discutăm relaţia de cauzalitate. Fiind o relaţie binară putem 
începe prin a enumera câteva dintre proprietăţile ei mai importante, şi 
anume: 

• Ireflexivitatea : x nu poate fi cauza lui x (nici un lucru nu îşi este 
propria sa cauză). 

• Asimetria : dacă x este cauza lui y, nu se poate ca şiy să fie cauza 
lui x. 

• Tranzitivitatea : dacă x este cauza lui y şiy este cauza lui z, atunci 
x este cauza (mai îndepărtată) a lui z. 

Fiecare condiţie suscită discuţii de natură logică şi chiar filosofică. 

Prin condiţia ireflexivităţii, de exemplu, principiul cauzalităţii 
dobândeşte o caracteristică esenţială - niciodată cauza unui lucru nu 
constă în acel lucru, întotdeauna ea este exterioară lui. 

Condiţia asimetriei întăreşte condiţia ireflexivităţii accentuând 
şi mai mult diferenţa dintre cauză şi efect. 

Condiţia tranzitivităţii ne arată că efectul poate avea nu una ci mai 
multe cauze dintre care unele sunt mai apropiate, altele mai îndepărtate. 

în orice caz, cauzalitatea are proprietăţile unei relaţii de ordine 
strictă, la fel ca definiţia, şi aceleaşi proprietăţi le are conversa relaţiei, 
respectiv, "y este efectul lui x". Observaţia trebuie reţinută pentru că, aşa 
cum am spus şi la definiţie, relaţiile de ordine îşi au rolul lor în organizarea 
mulţimilor (una este mulţimea pur şi simplu şi cu totul alta mulţimea 
organizată pe bază de relaţii şi operaţii). în cazul de faţă ordonarea 
cauzelor permite introducerea unei noţiuni noi - lanţul cauzal. 

Ce sunt aceste lanţuri cauzale? 

Dacă notăm cu C relaţia de cauzalitate şi cu x,y, z obiectele, un lanţ 
cauzal este ceva de genul: ... xCyCzCu ... (x este cauza luiy care este cauza 
lui z care este cauza lui u şi aşa mai departe). 

într-un lanţ cauzal propoziţia "a este cauza lui h” va fi adevărată 
ori de câte ori a îl precede pe b. 

Logic vorbind, într-un lanţ cauzal nu există cauze prime şi cauze 
ultime, ci cauze mai apropiate sau mai îndepărtate (putem vorbi, eventual, 
de cauze proxime sau directe , deşi nici această noţiune nu este în afara 

oricărei obiecţii). De pildă, ploaia este cauza directă a inundaţiilor, 
inundaţiile sunt cauzele altor efecte, să zicem, alunecărilor de teren. 
Acestea determină prăbuşirea caselor, care, la rândul lor, determină 
strămutarea localităţilor. Iată un întreg lanţ cauzal în care nu există o 
cauză primă sau ultimă decât dacă, din anumite motive, convenim noi 
asupra uneia. 

Fiecare lucru este o "intersecţie" de mai multe lanţuri cauzale. 
Totalitatea acestor lanţuri cauzale care se intersectează într-un obiect a 
formează determinismul lui a. Mai exact, dacă a are proprietăţile F lf F 2 ,..., 
pentru fiecare proprietate există un lanţ cauzal specific lui F f . De 
exemplu, există un lanţ cauzal specific calităţii de atenian pentru Socrate 
(despre proprietăţile F v F 2 , ... se spune că sunt determinările lui o). 

b ) Determinism şi libertate. 

Noţiunea de determinism poate fi extinsă de la nivelul obiectului la 
nivelul sistemelor de obiecte (orice sistem este o clasă, dar nu orice clasă 
este în acelaşi timp sistem). Să considerăm pentru început mulţimea de 
mulţimi E = {A p A 2 , ...} astfel că pentru fiecare A { e E, Ai = {a iV a j2 , a i3 ,...}. 

Totalitatea relaţiilor cauzale care au loc între elementele mulţi¬ 
milor Af din E formează determinismul lui E. 

0 mulţime dotată cu un astfel de determinism o vom ntimi sistem. 

Spre deosebire de mulţime care este ceva static (mulţimea este 
o noţiune atemporală), sistemele sunt întotdeauna dinamice, în timp ele 
îşi schimbă starea. 

Un sistem este strict determinist dacă fiecare stare a lui este funcţie 
de starea lui anterioară (sau este efectul stării lui anterioare) şi este liber 
dacă între stările lui nu există astfel de legături. 

Cel mai adesea sistemele se caracterizează prin grade de libertate 
(sistemele strict deterministe au grad zero de libertate, iar sistemele 
indeterministe grad unu). De pildă, dacă A v A 2 ,..., A n sunt roţile dinţate 
din mecanismul unui ceasornic, iar a {1 , a 12 , ... sunt dinţii prin care 
interacţionează ele, atunci, în fiecare moment, starea sistemului este 
efectul stării lui anterioare şi cauza stări^jui ulterioare. Deci, gradul de 
libertate al sistemului este, practic, zero. 

c) Cauzalitatea ca relaţie temporală. 

în înţelesul lor obişnuit, cauza şi efectul sunt fenomene empirice, 
ele au loc în spaţiu şi timp. Ţinând cont de relaţia temporală dintre cauză 
şi efect, putem vorbi de două categorii de cauze - cauze concomitente 
efectului şi cauze anterioare lui. înţepătura unui ac, de exemplu, este 
cauza durerii, însă aici cauza şi efectul au loc deodată, sunt concomitente. 

în exemplul cu inundaţiile, dimpotrivă, cauza este anterioară efectului, 
între cauză şi efect raportul este de succesiune. 

Un lucru este cert: efectul nu poate fi niciodată anterior cauzei 
(proprietate recunoscută şi în teoria relativităţii). 

Pentru că relaţia de succesiune are aceleaşi proprietăţi formale cu 
relaţia de cauzalitate (este ireflexivă, asimetrică şi tranzitivă), cele 
două relaţii sunt foarte uşor de confundat. Totuşi, fenomene precum 
fulgerul şi tunetul, ziua şi noaptea, vara şi iarna etc. nu sunt în relaţie de 
cauzalitate în ciuda faptului că ordinea lor temporală corespunde 
întocmai ordinii cauzale. în logică, erorile de acest fel sunt desemnate cu 
formula post hoc, ego propter hoc (v. erorile de inducţie, cap. V). 

d) Informaţie şi cauzalitate. Dacă a este cauza lui b, despre b se 
mai spune că informează despre a sau că este informaţia lui a (orice efect 
informează asupra cauzei sale). Simbolic: b = Inf[a). Dilatarea metalelor, 
de exemplu, informează asupra creşterii temperaturii, tot aşa cum pre¬ 
zenţa curentului electric informează asupra câmpului magnetic. Noţiunea 
de lanţ cauzal s-ar putea reda atunci prin iterarea informaţiei sau prin 
simplă ridicare la putere: b = lnf[a), c = Inf[b), deci c = Inf [Inf [af). 
Aceeaşi idee s-ar putea reda prin c = Inf^a). Mai departe, dacă două 
lucruri b şi c informează asupra aceluiaşi lucru a, vom spune despre ele 
că sunt echivalente informativ relativ la a. Simbolic: b=c [Infai). 

Există două tipuri de informaţii - informaţii în sens absolut şi 
informaţii în sens relativ. în primul caz, b este informaţie de a, în al doilea, 
b este informaţie de a relativ la c, unde c este un reper oarecare (un 
observator, un alt sistem etc.). în fine, un sistem în care fiecare lucru este 
informaţie despre cel puţin un alt lucru se va numi sistem informaţional 
(orice sistem determinist este un sistem informaţional, şi invers). 

e) Mono şi policauzalism. 

Relaţia de cauzalitate este univocă sau plurivocă? Pot fi cauze cu 
mai multe efecte, şi invers, efecte care să aibă mai multe cauze? 

Din analiza unor cazuri şi exemple concrete se ajunge la ideea că, 
relativ la acelaşi efect, există cauze unice (sau proprii) şi cauze multiple. 
Naşterea oamenilor, de pildă, se explică printr-o singură cauză în timp ce 
moartea lor poate avea o multitudine de cauze - bătrâneţe, boală, 
sinucidere, accident etc. îngheţarea apei are tot o singură cauză, spre 
deosebire de uscarea plantei care, iarăşi, poate avea multiple cauze. în 
general, dacă mai multe fenomene C v C 2 ,C n îl pot avea ca efect pe E, 
mulţimea C v C 2 ,... formează un complex cauzal relativ la E. Metodele 
lui Mill despre care vom vorbi ceva mai departe au ca scop principal 
determinarea cauzelor proprii din componenţa unui complex cauzal. 

10.2. Implicaţia cauzală 


Nu trebuie confundată cauzalitatea propriu-zisă cu propoziţia care 
exprimă cauzalitatea. Pentru că această propoziţie are formă de implicaţie, 
o vom numi implicaţie cauzală. 

Deşi nu diferă ca formulare de implicaţia materială - ambele se 
exprimă prin "dacă/atunci" - implicaţia cauzală înregistrează diverse 
abateri faţă de ideea generală de implicaţie. 

în primul rând, implicaţia cauzală este o relaţie de ordine tare (este 
reflexivă, antisimetrică şi tranzitivă) în timp ce implicaţia materială este 
una de ordine slabă. 

Cele mai mari diferenţe sunt date însă de condiţiile de adevăr ale 
celor două implicaţii. Implicaţia materială este falsă când antecedentul ei 
este adevărat şi consecventul fals; în rest, ea este adevărată. Implicaţia 
cauzală, în schimb, este falsă şi când antecedentul este fals şi consecventul 
adevărat. 

Pentru o mai bună comparaţie între cele două implicaţii să 
revedem condiţiile de adevăr ale fiecăreia. 

La implicaţia materială: 

Antecedent adevărat, Consecvent adevărat = Implicaţie adevărată 
Antecedent adevărat, Consecvent Fals = Implicaţie falsă, 
Antecedent fals, Consecvent adevărat = Implicaţie adevărată, 
Antecedent fals, Consecvent fals = Implicaţie adevărată 

în relaţia cauzală antecedentul este cauza, iar consecventul efectul, 
deci adevărul/falsul antecedentului înseamnă existenţa/nonexistenţa 
cauzei; şi tot aşa în cazul efectului. Iată care este atunci, structura formală 
a implicaţiei cauzale: 

Există cauză, Există efectul = Implicaţie adevărată, 

Există cauza, Nu există efectul = Implicaţie falsă, 

Nu există cauza, Există efectul = Implicaţie falsă, 

Nu există cauza, Nu există efectul = Implicaţie adevărată. 

Diferenţa, din câte observăm, apare în cazul al treilea, în care nu 
există cauza, dar există efectul. A admite că implicaţia cauzală este 
adevărată şi în acest caz, pentru a forţa apropierea de implicaţia mate¬ 
rială, înseamnă a admite efecte fără cauze. însă, aceasta echivalează cu 
anularea ideii de cauză (cauza nu ar mai fi necesară producerii efectelor). 

Prin urmare, nu este vorba de o condiţie oarecare a cauzalităţii, este 
chiar condiţia ei definitorie. 

în fine, exista şi o a treia diferenţă dată de inferenţele deductive pe 
care le subsumează fiecare din cele două implicaţii. De pildă, în implicaţia 
cauzală se poate deduce de la cauză la efect, ca şi de la efect la cauză: 

Există cauza, deci există efectul; Nu există cauza, nu există efectul; 

Există efectul, deci există cauza; Nu există efectul, nu există cauză. 

Inferenţele implicaţiei materiale se regăsesc printre inferenţele 
implicaţiei cauzale, însă nu toate inferenţele implicaţiei cauzale sunt 
valabile pentru implicaţia materială (nu se poate deduce falsul consec¬ 
ventului din falsul antecedentului, după cum nici adevărul antecedentului 
nu se poate deduce din adevărul consecventului). 

Concluzia se impune de la sine: implicaţia materială şi implicaţia 
cauzală sunt două forme diferite de implicaţie. 


10.3. Cauze şi condiţii. 
Logica condiţiilor 


Dacă ar trebui să găsim un termen prim pentru definirea 
cauzalităţii, probabil că cel mai indicat ar fi cel de "condiţie". Logica 
inductivă deosebeşte trei feluri de condiţii - condiţii necesare, condiţii 
suficiente şi condiţii necesare şi suficiente. 

Apa, de exemplu, este o condiţie necesară dezvoltării plantelor, 
încălzirea este condiţie suficientă dilatării metalelor, iar inflaţia este 
condiţia necesară şi suficientă creşterii preţurilor. 

Din analiza exemplelor ajungem la următoarele definiţii logice: 

(1) A este condiţie suficientă pentru B dacă realizarea lui A atrage 
întotdeauna după sine (implică) realizarea lui B (simplificat: 
B, când A). 

(2) A este condiţie necesară lui B dacă realizarea lui B implică 
realizarea lui A (simplificat: A, când B). 

(3) A este condiţie necesară şi suficientă realizării lui B dacă 
realizarea lui A implică realizarea lui B, şi invers, realizarea lui 
B implică realizarea lui A (simplificat: A, când B şi B, când A). 

Pentru fiecare condiţie, noi folosim termenul "cauză", însă, din câte 
vedem, nu este vorba despre unul şi acelaşi tip de cauză. 

Să mai observăm că şi aceste condiţii se exprimă în limbaj prin 
propoziţii implicative: 

Dacă plantele sunt udate, atunci ele se dezvoltă, 

Dacă metalele sunt încălzite, atunci ele se dilată, 

Dacă creşte inflaţia, atunci cresc preţurile. 

Putem, eventual, numi aceste propoziţii implicaţii condiţionale 
pentru a le deosebi de implicaţiile cauzale discutate mai sus. Or, aceste 
implicaţii condiţionale generează alte inferenţe deductive (din nou, 
deosebirea de implicaţia materială). 

De exemplu, când A este condiţie suficientă pentru B, din realizarea 
\u\A deducem realizarea lui B (din existenţa ploilor deducem producerea 
inundaţiilor). 

Când 4 este condiţia necesară pentru B, deducţia merge invers, din 
realizarea lui B deducem realizarea lui A (din fenomenul creşterii plantelor 
deducem că udarea lor s-a făcut la timp). 

în fine, când A este condiţie necesară şi suficientă pentru B, 
deducţia merge în ambele sensuri, de la A la B şi de la B la A (din 
fenomenul inflaţiei deducem creşterea preţurilor, şi invers, din creşterea 
preţurilor deducem fenomenul inflaţiei). 

în cartea sa A Treatise on Induction and Probabiliţy, von Wright 
dezvoltă pe baza celor trei implicaţii o "logică a condiţiilor" (în sensul de 
abordare formală a acestora). El stabileşte mai întâi proprietăţile formale 
ale celor trei relaţii. De pildă, condiţia necesară este o relaţie reflexivă, 
asimetrică şi tranzitivă; la fel condiţia suficientă. în schimb, condiţia 
necesară şi suficientă are proprietăţile relaţiei de echivalenţă, este 
reflexivă, simetrică şi tranzitivă (deşi se subordonează ideii de cauză, 
468 niciuna din aceste condiţii nu are proprietăţile formale ale cauzalităţii). 

Să mai consemnăm câteva dintre proprietăţile celor trei condiţii. 

(4) Dacă ;4 este condiţie suficientă pentru B, atunci B este condiţie 
necesară pentru A, şi invers (teorema 1 la von Wright). 

(5) Dacă realizarea lui A este condiţie suficientă pentru B , atunci 
absenţa lui A este necesară pentru absenţa lui B (teorema 2). 

(6) Dacă realizarea lui A este necesară pentru realizarea lui B, 
atunci absenţa lui A este suficientă pentru absenţa lui B 
(teorema 2). 

(7) Dacă A este condiţie necesară şi suficientă pentru B, atunci 
realizarea lui A este suficientă pentru realizarea lui B şi absenţa 
lui A pentru absenţa lui B (teorema 3). 

Formalizarea acestor corelaţii ar da logicii condiţiilor mai multă 
rigoare, lărgind totodată posibilităţile ei de aplicare. 


10.4. Metode inductive de 
stabilire a cauzalităţii 


Inspirat de tabelele lui Bacon, J. St. Mill introduce aşa-numitele 
"metode inductive” (canoane) de stabilire a cauzalităţii. Fiind metode de 
descoperire a cauzei lucrurilor ele nu trebuie confundate cu metodele de 
deducere a cauzelor din efecte sau a efectelor din cauze, acestea reprezintă 
o cu totul altă problemă. 

în prezentarea metodelor sale, Mill invocă principii şi postulate 
filosofice, în primul rând principiul uniformităţii naturii : "Oricare ar fi 
maniera sa cea mai convenabilă de exprimare, propoziţia potrivit căreia 
cursul naturii este uniform este principiul fundamental, axioma generală 
a inducţiei". 21 Cu timpul s-a renunţat la aceste "ingrediente" filosofice, 
reţinându-se doar schema (structura logică) a metodelor lui. 

1) Metoda concordanţei. Fiind date mai multe instanţe cauzale 
care îl au ca efect pe a, există o bună probabilitate ca instanţa care se 
repetă (concordă) odată cu a să fie cauza lui a. De pildă, dacă trei indivizi 
au luat masa la acelaşi restaurant, servind fiecare trei feluri de mâncare 
diferite, dacă cei trei s-au intoxicat, dar s-a constatat că toţi trei au băut 
acelaşi tip de bere, atunci probabil că berea a fost cauza intoxicării. 
Schematic: 


ABCD - a 
AFGH-a 
AMNO-a 

A-a 

21 J. St. Mill, Systeme de logique deductive et inductive, voi. 2, p. 348. 

Cum în fiecare dintre aceste instanţe doar A concordă cu a, se poate 
presupune că A este cauza lui a. Inferenţa este de la simpla asociere, acesta 
este sensul termenului "concordanţă", la cauzalitate, deci nu poate fi vorba 
de o metodă foarte riguroasă. Totuşi, metoda este foarte des folosită 
datorită succesului ei în aplicaţii. De pildă, la începutul anilor optzeci în 
oraşul american Seattle a crescut îngrijorător numărul îmbolnăvirilor de 
ebola. Strategia elaborată de autorităţi se baza, în mare parte, pe metoda 
concordanţei. După identificarea instanţelor cauzale, care la început erau 
în număr foarte mare, a rezultat că toţi bolnavii consumaseră un anumit 
suc de mere produs de o firmă din apropiere. Analizele de laborator au 
confirmat ipoteza că sucul de mere este cauza îmbolnăvirilor. 

2) Metoda diferenţei. Dacă metoda concordanţei se bazează pe 
prezenţa efectului într-un ansamblu de circumstanţe cauzale, metoda 
diferenţei se bazează pe absenţa lui. Mai exact, dacă a nu se produce în 
absenţa circumstanţei A, dar se produce în prezenţa lui A, nu ar fi exclus 
ca A să fie cauza lui a. Schematic: 

ABCD - a 
BCD- 

A- a 

Să presupunem că o echipă formată din muncitorii A, B, C, D este 
acuzată de sustrageri de materiale. La început acuzaţia îi vizează pe cei 
patru muncitori în egală măsură, însă, cu timpul, se constată că 
sustragerile nu se produc în absenţa ci doar în prezenţa lui A; de aici 
probabilitatea ca autorul sustragerilor să fie A. Prin aceasta A nu este 
dovedit, el este deocamdată primul suspectat existând şi posibilitatea ca 
autorul propriu-zis să fie un al cincilea, un om din afara echipei. 

3) Metoda combinată a concordanţei şi diferenţei. Cele două 
metode pot fi aplicate simultan. Observăm, de pildă, că în metoda 
diferenţei este presupusă deja concordanţa, altfel absenţa circumstanţei 
nu ar avea nici o relevanţă. 

Pentru exemplificare să revenim la exemplul cu intoxicaţia de la 
metoda concordanţei. 

Să presupunem că la restaurant au servit masa nu trei, ci patru 
indivizi, dar că numai primii trei au băut bere. Dacă cel de al patrulea nu 
a băut bere, dar nici nu s-a intoxicat, probabilitatea ca berea să fie cauza 
intoxicaţiei este cu atât mai mare. în general, cu cât este mai bine 

conturată concordanţa, cu atât este mai relevantă diferenţa şi deci mai 
uşor de stabilit cauza. 

Dacă metoda diferenţei nu este în totalitate independentă de 
metoda concordanţei, reciproca nu mai este valabilă, în sensul că nu orice 
concordanţă este însoţită de o diferenţă corespunzătoare. Prin urmare, 
cele două metode trebuie abordate separat 

4) Metoda variaţiilor concomitente. Şi aceasta este un fel de 
metodă a concordanţei, însă aplicarea ei cere condiţii suplimentare. S-ar 
putea ca în unele situaţii să putem stabili ceva mai mult decât simpla 
concordanţă dintre A şi a, şi anume, să putem evidenţia covarianţa dintre 
a şi A. Dacă în circumstanţele A, B, C, D îl putem identifica pe a în prezenţa 
lui A astfel că variaţia lui A este însoţită corespunzător de variaţia lui a, 
atunci este foarte probabil ca A să fie cauza lui a: 

ABC A - a 
A 2 BCD - a 2 
A 2 BCD - a 2 


\BCP-a n 
A-a 

Metoda variaţiilor concomitente pune în dependenţă cauzală 
scăderea natalităţii de degradarea nivelului de trai (oscilaţiile nivelului 
de trai sunt însoţite de oscilaţiile în sus şi în jos ale ratei natalităţii). 
Aceeaşi metodă a dus la explicarea cauzală a dilatării metalelor prin 
fenomenul încălzirii. 

5) Metoda reziduurilor. Dacă instanţele cauzale A, B, C, D au ca 
efecte pe a, b, c, d astfel că A este cauza lui a, B este cauza lui b şi C este 
cauza lui c, există o bună probabilitate ca şi D să fie cauza lui d: 

ABCD - abcd 
A-a 
B-b 
C-zJL 
D-d 

în statul american Ohio, au fost eliberaţi la interval de câteva luni 
unul de altul patru cunoscuţi spărgători de bănci. La nici un an de la 

eliberarea lor s-au produs alte patru noi spargeri dintre care trei în 
Ohio, iar cel de-al patrulea într-un oraş de graniţă dintr-un stat învecinat 
Poliţia a descoperit că a, b şi c sunt implicaţi independent unul de altul în 
spargerea băncilor A, B, C şi a presupus automat că d este responsabil de 
spargerea băncii D. 

Numai că, spre surpriza tuturor, d era de data aceasta un cetăţean 
cât se poate de onorabil, bun familist, cu loc de muncă stabil şi foarte activ 
în organizaţia pentru protecţia animalelor din care făcea parte. Mai mult, 
d a recunoscut stilul celor care "au lucrat" la banca D, astfel că, pe baza 
informaţiilor furnizate de el, poliţia a reuşit nu peste mult timp să-i 
aresteze pe adevăraţii făptaşi. 

Cazul ilustrează nu doar modul de funcţionare a metodei rezi¬ 
duurilor, ci şi limitele ei, pentru că - trebuie spus - metodele lui Mill 
sunt mai degrabă euristice decât strict logice, ele ne arată doar cu o 
oarecare probabilitate cauza, existând oricând riscul să dăm peste false 
cauze. Beţivul care a băut whisky cu apă minerală, coniac cu apă 
minerală, vodcă cu apă minerală etc., are toate motivele să renunţe la 
apa minerală care, potrivit metodei concordanţei, este cauza stării lui. 

La fel în ceea ce priveşte metoda variaţiilor concomitente. Dacă se 
constată că rata natalităţii din Bucureşti variază aproximativ egal cu rata 
precipitaţiilor din Mizil, de ce nu am presupune că precipitaţiile din Mizil 
stau la baza natalităţii din Bucureşti? 

Ceea ce lipseşte acestor cazuri este legea cauzală privind feno¬ 
menul investigat, lege imposibil de obţinut în absenţa unei teorii. Va trebui 
deci să trecem dincolo de simpla asociere a fenomenelor pe bază de 
prezenţă şi absenţă dacă vrem, într-adevăr, să ajungem la cunoaşterea lor. 

La von Wright, legea este acelaşi lucru cu teoria. "Din propoziţia că ceva a avut loc în 
anumite condiţii, spune von Wright, noi inferăm propoziţia că, dacă aceleaşi condiţii 
472 sunt repetate, atunci acelaşi lucru va avea loc din nou. Concluzia unui astfel de 
argument o vom numi o teorie" 22 . Există două tipuri de teorii: 1) teorii valabile în 
toate cazurile în care condiţiile sunt îndeplinite, acestea fiind legile naturii, şi 2) teorii 
valabile doar pentru un număr restrâns de cazuri. Dintr-o teorie şi o propoziţie 
privind realizarea unor condiţii se poate face o predic ţie. Acestea sunt induse sau 
deduse, de la caz la caz. 


22 G. H. von Wright, A Treatise on Induction and Probability, p.15. 

PROBLEME DESCHISE 
CU PRIVIRE LA INDUCŢIE 


Spuneam în introducerea acestui capitol că logica inductivă se 
deosebeşte de logica deductivă, că în ciuda tuturor progreselor ea este 
mai puţin riguroasă şi, în general, mai puţin sistematizată. Voi face în cele 
ce urmează o scurtă trecere în revistă a câtorva dintre problemele 
controversate ale inducţiei. 


11.1. Probleme privind starea logică 

a raţionamentelor inductive 

* 


Raţionamentele deductive au fost apreciate în termeni de valid, 
nevalid şi demonstrativ sau veridic (am tradus astfel englezescul sound 
despre care am spus că desemnează raţionamentele valide cu premise 
adevărate). 

întrebarea este în ce termeni trebuie apreciate raţionamentele 
inductive şi cum s-ar putea defini aceşti termeni? 

Până recent, o asemenea întrebare nu se discuta în manualele de 
logică, singurul criteriu de acceptare, respectiv, respingere a unui 
raţionament inductiv era probabilitatea concluziei. Simplu spus, este cu 
atât mai acceptabil raţionamentul inductiv cu cât este mai probabilă 
concluzia lui. 

0 tentativă de depăşire a situaţiei va încerca logicianul american 
P. Hurley printr-o clasificare a raţionamentelor inductive în trei categorii. 
Concret, el împarte raţionamentele inductive în raţionamente inductive 
tari, slabe şi convingătoare (în orig. strong, weak şi congent). 

Un raţionament inductiv este tare dacă premisele lui sunt adevă¬ 
rate, iar concluzia probabil adevărată, şi este slab dacă premisele sunt 
adevărate şi concluzia probabil falsă. Dacă raţionamentul este tare şi are 
premise adevărate el este convingător. în fine, este neconvingător 
raţionamentul care, fie este slab, fie are una sau mai multe premise false, 
fie ambele. 

Iată şi exemplele cu care autorul îşi ilustrează cele trei tipuri de 
inducţie: 

1) Acest coş conţine o sută de mere. Trei mere luate la întâmplare 
sunt stricate; deci toate merele sunt stricate (raţionament 
inductiv slab). 

2) Acest coş conţine o sută de mere. Optzeci dintre ele luate la 
întâmplare sunt stricate; deci toate merele din coş sunt stricate 
(raţionament inductiv tare). 

Ca şi în cazul validităţii, tăria raţionamentelor nu depinde decât 
indirect de valoarea premiselor şi concluziei. 

Următorul raţionament în care premisele şi concluzia sunt false 
este apreciat de Hurley ca fiind tare: 

3) Toţi meteoriţii căzuţi astăzi pe pământ conţin aur; deci urmă¬ 
torul meteorit careva cădea pe pământ va conţine şi el aur. 

în schimb, următorul raţionament este slab, deşi premisele lui sunt 
adevărate: 

4) în ultimii cincizeci de ani inflaţia a redus considerabil valoarea 
dolarului american; deci, productivitatea industrială va creşte 
de aici înainte. 

Concluzia acestui raţionament este cu mare probabilitate adevă¬ 
rată numai că această probabilitate nu se datorează premisei, între 
premisă şi concluzie nu există un raport logic direct. 

Nici celelalte raţionamente nu sunt în afara oricăror obiecţii. în 
raţionamentul 3), de exemplu, premisa este falsă numai dacă meteoriţii 
căzuţi astăzi pe pământ nu conţin aur. Dar dacă astăzi nu a căzut nici un 
meteorit pe pământ, ceea ce probabil că a avut în vedere autorul, atunci 
premisa nu este nici adevărată, nici falsă, deşi, conform interpretărilor 
existenţiale ale propoziţiilor de predicaţie, ea ar putea fi apreciată ca 
adevărată. în orice caz, exemplul nu este concludent pentru teza 
anunţată de autor. 

Trebuie spus apoi că raţionamentele exemplificate ilustrează 
tipuri diferite de inducţie. Raţionamentele 1) şi 2) induc de la unii la toţi, 

în timp ce raţionamentele 3) şi 4) induc de la trecut, eventual prezent, 
la viitor. Or, nu este acelaşi lucru. în plus, eu nu sunt convins că putem 
induce ceva adevărat plecând de la premise false şi nici că probabili¬ 
tatea concluziei într-un astfel de raţionament ar putea fi ameliorată. 

Să revenim însă la subiect. Ceea ce vroia Hurley să demonstreze 
este că starea logică a raţionamentelor inductive, la fel ca a celor deductive, 
nu depinde decât indirect de starea logică a propoziţiilor din care ele se 
compun. Hurley exprimă acest fapt cu ajutorul următorului tabel: 


Premise 

Concluzie 

Raţionament 

Adevărate 

Probabil adevărată 

? 

Adevărate 

Probabil falsă 

Slab 

False 

Probabil adevărată 

? 

False 

Probabil fală 

7 


Este evidentă simetria (analogia] dintre conceptele raţiona¬ 
mentului deductiv şi noile concepte introduse de Hurley relativ la 
raţionamentul inductiv. Totuşi, între ele există deosebiri esenţiale. 

în primul rând, validitatea este un concept formal în timp ce toate 
conceptele lui Hurley sunt materiale (ţin de conţinutul propoziţiilor şi nu 
de forma lor). In al doilea rând, validitatea nu are grade. După cum s-a 
văzut, nu putem spune mai mult sau mai puţin valid, un raţionament este 
sau valid sau nevalid. în schimb, tare şi slab pot fi nuanţate oricât am dori, 
ele sunt concepte fuzzy (tare, nu prea tare, foarte tare etc.). Nu vom şti 
niciodată unde este linia de demarcaţie dintre tare şi slab, acelaşi 
raţionament putând fi tare şi slab în egală măsură. Nu cred, de aceea, că 
Hurley rezolvă problema, chiar dacă soluţia lui conţine şi unele lucruri 
interesante. 


11.2. Problema implicaţiei inductive 

Un raţionament deductiv poate fi reformulat implicativ şi am văzut 
că există un raport direct între validitatea, respectiv, nevaliditatea 
raţionamentului şi valoarea propoziţiei implicative corespunzătoare lui. 
întrebarea este dacă şi raţionamentele inductive se pot exprima implicativ 
şi, dacă da, cum s-ar putea defini o atare implicaţie? Cu alte cuvinte, care 

este valoarea implicaţiei de la evidenţă la ipoteză, adică de la un 
antecedent adevărat (sau fals) la un consecvent probabil adevărat? 

0 idee de implicaţie probabilistă găsim la Hans Reichenbach, în 
cartea sa The Theory of Probability. 

Autorul nu îşi propune să formalizeze inferenţa inductivă, scopul 
cărţii lui este altul, şi anume: să arate cum poate fi analizată logic structura 
propoziţiei de probabilitate. El ia ca punct de plecare exemplul clasic de 
probabilitate, cel asociat aruncării zarului. 

Să luăm deci propoziţia: "Dacă zarul este aruncat, atunci faţa 2 este 
aşteptată cu probabilitatea p". 

La Reichenbach, această propoziţie are următoarea exprimare 
simbolică: 


xeAn p y<=B (1) 

unde p este valoarea probabilităţii asociate evenimentului descris de 
y e B în eventualitatea că are loc evenimentul descris de xe A (în cazul de 
faţă, x e Az> 1/6 ye B\ 

Nu-mi este clar dacă o atare implicaţie leagă evenimente sau 
propoziţii care descriu evenimente. Ni se spune, de pildă, că 

în timp ce implicaţia logică corespunde propoziţiilor de forma "Dacă a 
este adevărată, b este adevărată", implicaţia probabilistă exprimă 
propoziţii de genul "Dacă a este adevărată, atunci b este probabilă în 
gradul p". 23 

pentru ca imediat autorul să vină cu precizarea: 

Termenii implicaţiei probabiliste sunt în mod obişnuit evenimente. Fie 
x evenimentul "Zarul este aruncat", şiy evenimentul "Zarul s-a oprit pe 
masă"; atunci, implicaţia probabilistă dintre cele două evenimente a 
fost asertată. 24 

Deci, ce leagă până la urmă implicaţia probabilistă, evenimente sau 
propoziţii despre evenimente? 

Să presupunem că leagă propoziţii. Pentru a face cât mai clară 
problema să luăm cazul concret al unei inducţii prin enumerare: 


23 H. Reichenbach, Theory of Probability, p. 45. 

24 Ibid., p. 45. 

a î este F, 
a 2 este F, 

deci 

toţi a sunt F. 

Implicaţia acestui raţionament s-ar putea reda prin: dacă a 1 este F 
şi a 2 este F şiatunci toţi a sunt F. Simbolic: 

£F{a^ p VaF{a) [ 2 ) 

întrebarea era: ce valoare de adevăr are această implicaţie, ştiind 
că antecedentul ei este adevărat, iar consecventul probabil adevărat? 

Am putea spune că, de vreme ce consecventul este probabil şi 
implicaţia este tot probabilă, dar această idee generală de probabil nu 
ne ajută prea mult, ar trebui ştiut şi cât de probabilă este ea. în cazul de 
faţă, dacă s-au verificat 5 cazuri din 15 posibile, am putea aserta o pro¬ 
babilitate de forma “A 3^3 B"? 

Despre ce probabilitate este vorba aici? Despre probabilitatea 
consecventului sau despre probabilitatea implicaţiei? 

Atât la Reichenbach, cât şi în exemplul nostru, este vorba de 
probabilitatea consecventului, în timp ce problema era să se determine 
probabilitatea implicaţiei, să putem spune că “A îl implică în gradul p pe 2T 
determinându-1 efectiv pe p. Or, din câte ne dăm seama, acest lucru nu 
este posibil, în general. 

Dar cât de corectă este o asemenea întrebare? Altfel spus, cât de 
adecvată poate fi descrierea inferenţelor inductive în termeni de 
“implicaţie", “antecedent", "consecvent" şi aşa mai departe? 

După cum am mai spus, mulţi autori evită aceşti termeni, preferând 
termenii de "evidenţă" şi "ipoteză". Dacă într-o deducţie premisele implică 
concluzia, făcând-o adevărată, într-o inducţie evidenţele confirmă (susţin) 477 
ipoteza, făcând-o cel mult probabilă. în locul operaţiei de implicare, apare 
operaţia confirmării, astfel că, cu cât este mai mare numărul cazurilor 
favorabile, cu atât mai mare este gradul de confirmare al ipotezei (ipoteza 
că toate lebedele sunt albe este confirmată de faptul că a v a 2 , a n sunt 
lebede şi sunt toate albe). 

Dar dacă există grade de confirmare, nu putem vorbi şi grade de 
implicare ? Raportul dintre inducţie şi deducţie este foarte strâns, am văzut 
acest lucru, aşa că nu trebuie de tot exclusă nici eventualitatea unei 
implicaţii inductive. 

11.3. Problema raportului dintre 
particular şi general în inducţie 


S-a considerat multă vreme că diferenţa dintre inducţie şi deducţie 
s-ar datora modului specific în care fiecare este angajată în realizarea 
raportului dintre general şi particular. Se considera, de pildă, că inducţia 
procedează de la particular la general, în timp ce deducţia procedează de 
la general la particular, eventual, la acelaşi nivel de generalitate. 

începând cu secolul al XlX-lea această concepţie a fost tot mai mult 
pusă sub semnul întrebării, în sensul că erau considerate legitime 
inferenţe inductive de la particular la particular, de la general la general şi 
chiar de la general la particular. S-a mers până acolo încât s-au propus 
denumiri specifice pentru desemnarea unora dintre aceste inducţii - 
educţie, abducţie, transducţie ş.a. Ceva asemănător s-a susţinut şi în 
privinţa deducţiei. 

în zilele noastre ideea pare să fi câştigat şi mai mulţi adepţi, mai 
ales în rândul logicienilor filosofi. Astfel, capitolul despre inducţie din 
cartea lui H. Kahane, Logic and Philosophy. A Modern Introduction (ediţia 
a şasea), se deschide cu un paragraf întitulat O concepţie greşită asupra 
inducţiei şi deducţiei 25 . Autorul îşi argumentează teza cu ajutorul unor 
exemple pe care voi încerca să le reproduc cât mai fidel în cele ce urmează. 

(1) Deducţie de la general la particular. 

Toţi cei care obţin puterea sunt corupţi de ea. 

Dacă Jim şi Tammy Bakker au obţinut puterea, ei au fost 

corupţi de ea. 

(2) Deducţie de la general la general: 

Nici un poliţist nu este coruptibil. 

Cineva care este coruptibil nu este poliţist. 

(3) Deducţie de la particular la particular. 

Dacă Dan Rather a câştigat puterea, el a fost corupt de către ea. 

Dan Rather a câştigat puterea. 

Deci el a fost corupt de către ea. 


25 


H. Kahane, op. cit., p. 334. 

(4) Deducţie de la particular la general : 

(a) John este muritor. 

Deci toţi cei care îl cunosc pe John cunosc pe cineva care 

este muritor. 

( b ) John este muritor. 

John nu este muritor sau toţi oameni sunt muritori. 

Deci toţi oamenii sunt muritori 

Iată şi exemplele lui Kahane referitoare la inducţie. 

[l'J Inducţie de la particular Ia particular. 

în 1985 G. Kasparov l-a învins pe A. Karpov la campionatul 
mondial de şah. El l-a învins, de asemenea, în 1987. 

El îl va învinge şi la următorul campionat de şah. 

(2') Inducţie de general Ia general. 

Toate echipele din NFL au câştigat foarte mulţi bani în acest an. 
Toate echipele din NFL vor câştiga foarte mulţi bani şi anul 
viitor. 

(3') Inducţie de la general la particular: 

Toate echipele din NFL au câştigat foarte mulţi bani în acest an. 
Echipa NFL 49-ers din San Francisco va câştiga foarte mulţi 
bani anul viitor. 

Concluzia autorului este că raportul general-particular nu 
marchează în nici un fel diferenţa dintre inducţie şi deducţie, că atât 
inducţia, cât şi deducţia pot parcurge ambele sensuri: de la general la 
particular, de la particular la general, de la general la general şi de la 
particular la particular. 

Fără a intra în detalii vreau să fac şi aici câteva observaţii. 

în primul rând, eu nu sunt sigur că propoziţiile implicative şi 
disjunctive ar avea în vreun fel de-a face cu raportul general-particular. 
Raţionamentul (3), bunăoară, ilustrează el cu adevărat deducţia de la 
particular la particular? Raţionamentul este, într-adevăr, valid, însă el 
nu exprimă particularul ca atare, ci raportul dintre două fapte particu¬ 
lare, mai precis, raportul dintre două propoziţii care exprimă fapte 
particulare. Dacă nu ar exista acest raport, concluzia, oricare ar fi ea, nu 
ar mai fi posibilă. 

Şi încă ceva. Orice raţionament deductiv valid, de orice formă ar 
fi el, este întotdeauna un particular în raport cu anumit general. 
Raţionamentul nostru este fără îndoială valid, însă nu este valid ca fapt 
particular, ci invers, este valid pentru că forma lui generală este validă. 

Cel mai suspect mi se pare raţionamentul (4)a, prin care este 
ilustrată deducţia de la particular la general. După părerea mea, autorul 
face aici mai multe confuzii. 

în primul rând, el nu realizează că raţionamentul este eliptic, că în 
acest raţionament concluzia nu rezultă numai din premisa enunţată ci 
dintr-o clasă de mai multe premise printre care figurează cel puţin o 
propoziţie universală. Deci, strict vorbind, nu avem de-a face cu o deducţie 
de la particular la general. 

în al doilea rând, propoziţia "x îl cunoaşte pe y" nu permite o 
substituţie salva veritate relativ lay, propoziţia este neextensională îny. 
Raţionamentul, din câte îmi dau seama, poate fi analizat doar în logica 
predicatelor, poate chiar în logica modală a predicatelor, deci este o 
problemă ce depăşeşte cadrul acestei discuţii. 

Nici raţionamentele destinate inducţiei nu sunt mai convingătoare. 
Toate cele trei inducţii oferite spre exemplificare sunt inducţii de la 
trecut (eventual, prezent) la viitor, dar acesta nu este tot una cu raportul 
general-particular. Spunând, de exemplu, "toţi a sunt P în momentul tf 
deci "a^ este P în t 2 \ accentul nu cade pe raportul de la toţi la unul , ci pe 
raportul de la la t 2 . Una este generalizarea raportată la obiect, aceasta 
se exprimă prin toţi, fiecare, niciunul etc., şi alta generalizarea cu raportare 
la timp ( întotdeauna, ori de câte ori, permanent, de fiecare dată etc.). 

Se poate trage atunci vreo concluzie în privinţa raportului dintre 
general şi particular din exemplele lui Kahane? 

Părerea mea este că nu. în plus, vreau să subliniez două lucruri: 

1) Raportul general-particular se exprimă cel mai bine în 
propoziţiile de predicaţie (includ aici şi propoziţiile singulare). Alte 

480 propoziţii cum ar fi propoziţiile conjunctive, disjunctive, implicative etc. nu 
au de-a face cu raportul general-particular, rostul acestor propoziţii nu 
este să exprime un asemenea raport. în consecinţă, nici inferenţele 
deductive în care intră aceste propoziţii, respectiv: P \~ P v Q, P & Q\~ P, 
P-»Qb Q —> P, P \- P etc. nu angajează în vreun fel raportul gene¬ 
ral-particular. 

2 ) în inferenţele silogistice raportul general-particular este 
controlat de legea distributivităţii termenilor. Reamintesc că într-un 
silogism valid extensiunea termenilor concluziei poate fi cel mult egală 
cu extensiunea lor din premise. Prin urmare, silogismul merge de la 

general spre particular, eventual la acelaşi nivel de generalitate, în niciun 
caz de la particular spre general. Repet, nu cred că problema poate fi pusă 
şi în legătură cu celelalte raţionamente deductive. 

Cum stau lucrurile atunci cu inferenţele inductive, sunt sau nu sunt 
angajate aceste inferenţe faţă de raportul general-particular? 

Că există inferenţe inductive care merg de la particular la general 
este clar, însă nu ştiu dacă putem face din aceasta o regulă în inducţie aşa 
că prefer să las şi această problemă deschisă. 


11.4. Probleme cu privire 
la probabilitate 


11.4.1. Tipuri de probabilitate 


Din câte ne-am putut da seama, inducţia îmbracă multiple şi variate 
forme. Putem induce: 

• de la unii la toţi, 

• de la particular la general, 

• de la simplu la complex, 

• de la parte la întreg, 

• de la trecut la viitor. 

Inferenţele statistice completează lista cu alte câteva modalităţi 
de inducere nu mai puţin importante. Am văzut că putem induce: 

• de la eşantion la populaţie, 

• de la eşantion la eşantion, 

• de la populaţie la eşantion, 

• de la populaţie la individ, 

• de la eşantion la individ. 

De fiecare dată concluzia este probabilă, dar este vorba oare 
despre unul şi acelaşi concept de probabilitate? Nu cumva ideea de 
probabilitate se schimbă de la o inferenţă la alta? 

Presupunând că, într-adevăr, există mai multe concepte de pro¬ 
babilitate aferente inferenţei inductive, sunt aceste concepte cu adevărat 
independente? Sunt ele reductibile la o idee mai generală de probabilitate, 
o probabilitate logică sau inductivă ? 

Ce alte concepte de probabilitate există şi în ce raporturi stau ele 
cu probabilitatea inductivă? 

După cum am mai spus, problema probabilităţii este problema 
numărul unu a logicii inductive, tot aşa cum validitatea este problema 
numărul unu a logicii deductive. Numai că în timp ce validitatea se 
defineşte univoc, cu alte cuvinte există un singur concept de validitate, 
probabilitatea are multiple înţelesuri. 

Relativ la conceptul de probabilitate se fac astăzi mai multe 
distincţii: 

• Probabilitate apriorică - probabilitate aposteriorică, 

• Probabilitate subiectivă - probabilitate obiectivă, 

• Probabilitate evenimenţială - probabilitate statistică, 

• Probabilitate logică - probabilitate matematică. 

întrebarea era dacă şi în ce măsură pot fi aplicate aceste concepte 
în logica inductivă, ce relevanţă au ele pentru genul de inferenţe studiate 
până acum? Sunt întrebările la care voi încerca să răspund în acest final 
de capitol. 

1) Probabilitatea clasică (sau apriorică ). 

Inspirat din jocurile de noroc, acest concept de probabilitate a 
fost definit de Pascal şi Fermat în secolul al XVII-lea, fiind preluat un 
secol mai târziu de Bernoulli, Laplace ş.a., care l-au dezvoltat într-o 
veritabilă teorie matematică. 

Conceptul se exprimă printr-un număr raţional din intervalul 
482 [0,1], în care 0 înseamnă imposibilitatea, iar 1 - certitudinea. 

0 dificultate apare chiar de la început: certitudinea este o categorie 
probabilistă în timp ce imposibilitatea este o categorie modală. Or, ca 
modalitate, imposibilul nu se opune probabilului ci posibilului. 

Este drept că cele două nu se exclud - orice este probabil este şi 
posibil, iar ceea este posibil implică un anume grad de probabilitate - însă, 
din punct de vedere logic, ele nu se suprapun, nu înseamnă acelaşi lucru. 
Va trebui deci, fie să resemnificăm termenul "imposibilitate", să-i atribuim 
o semnificaţie probabilistă, fie să-l înlocuim cu un termen mai potrivit 
acestei funcţii. Deocamdată adoptăm prima soluţie. 

în literatura de specialitate, probabilitatea clasică se întâlneşte 
şi sub denumirea de probabilitate evenimenpială, de la denumirea de 
"eveniment" (în sens matematic) dată fenomenelor pe care le caracte¬ 
rizează. Apariţia feţei trei la aruncarea unui zar este un astfel de eveniment 
matematic. Este cert, de exemplu, că aruncând zarul se obţine un anumit 
număr; este imposibil ca acest număr să fie şapte, dar nu este nici cert, 
nici imposibil, ci doar probabil ca numărul respectiv să fie trei. 

Există deci trei feluri de evenimente: certe (probabilitate maximă], 
imposibile (probabilitate minimă) şi evenimente aşa-zis aleatoare (nici 
certe, nici imposibile, ci doar probabile). 

Vom nota: 

P[şapte) = 0, P(număr) = 1, 0 < P(trei) < 1. 

Probabilităţile de acest fel se calculează după formula: 

P04) = -^ (1) 

unde n este numărul cazurilor favorabile producerii evenimentului A, 
iar m - numărul de cazuri posibile. Cum există o singură faţă trei din 
şase posibile va rezulta: 


P(trei) = 1/6. 

Probabilitatea apariţiei unui număr par este de 3/6, adică 1/2 
(din cele şase feţe ale zarului trei au numere pare). Tot 1/2 este probabi¬ 
litatea obţinerii uneia dintre feţe la aruncarea monezii. în schimb, 
probabilitatea scoaterii unui as dintr-un pachet de cărţi este de 1/13 
(într-un pachet de 52 de cărţi sunt 4 aşi) şi aşa mai departe. 

Spunem că este o probabilitate apriorică , întrucât îi putem 
calcula valoarea fără a recurge la experienţă (nu trebuie să aruncăm 
neapărat cu zarul pentru a înţelege că apariţia feţei trei este aşteptată 483 
cu o probabilitate de 1/6). 

Totuşi, nu este clar ce exprimă această probabilitate - o proprietate 
a lucrurilor sau o proprietate a cunoaşterii noastre asupra lucrurilor? 

Este obiectivă această probabilitate sau este subiectivă? 

Foarte mulţi înclină înspre caracterul obiectiv al probabilităţii 
clasice, propoziţiile de probabilitate fiind înţelese ca propoziţii despre 
lume. Sunt însă, şi nu puţini, care susţin caracterul ei subiectiv (propo¬ 
ziţiile de probabilitate nu fac afirmaţii despre lume, ci despre subiect, ele 
exprimă gradul de încredere al subiectului în realizarea evenimentului). 

înţeleasă obiectiv, probabilitatea clasică este guvernată de câteva 
principii mari care o şi deosebesc de modalitatea posibil : 

Principiul indiferenţei. într-o experienţă probabilistă nu există 
evenimente privilegiate, toate evenimentele au aceeaşi şansă de a se 
realiza (la aruncarea zarului fiecare faţă este aşteptată cu aceeaşi 
probabilitate). Denumirea de probabilitate posibilistă pe care von Wright 
a dat-o probabilităţii clasice îşi are explicaţia chiar în acest fapt 

Principiul independenţei. Realizarea sau nerealizarea unui eveni¬ 
ment nu depinde de evenimentele trecute sau viitoare, ele nu se pot 
influenţa reciproc. Faptul că, la ultima aruncare a zarului, a ieşit faţa 2 nu 
are nici o legătură cu faptul că la aruncarea anterioară a ieşit cinci, între 
cele două evenimente nu există raport de condiţionare. 

Principiul completitudinii. Evenimentul realizat într-o experienţă 
probabilistă face parte dintr-o clasă determinată (completă) de eveni¬ 
mente. Consecinţa imediată a acestui principiu este că într-o experienţă 
probabilistă clasa evenimentelor de probabilitate zero este infinită. 

Principiul excluderii. Realizarea unui eveniment face imposibilă 
realizarea altui eveniment. Cu alte cuvinte, într-o experienţă probabilistă 
nu se poate realiza decât un singur eveniment din clasa evenimentelor 
egal probabile (din cele şase feţe ale zarului doar una se obţine la o 
aruncare). Se spune despre aceste evenimente că sunt mutual exclusive. 

Din câte ne putem da seama, această specie de probabilitate este 
prea puţin aptă caracterizării inducţiei, dar să nu ne grăbim, încă mai sunt 
posibile surprize. 

2. Probabilitate frecvenţială (sau statistică). 

în probabilitatea clasică se operează cu concepte ideale. Se 
presupune că zarul este perfect omogen, moneda este perfect rotundă, 
amplitudinea, traiectoria şi forţa aruncărilor sunt mereu aceleaşi etc. 

Dacă aceste condiţii nu sunt realizate, acurateţea probabilităţii va 
484 avea de suferit, ea va fi cu atât mai precară cu cât condiţiile practice ale 
realizării evenimentului sunt mai îndepărtate de condiţia ideală. De pildă, 
nu este sigur că realizarea unui eveniment nu va afecta realizarea altuia 
(încălcarea principiului independenţei); sau că nu se realizează şi 
evenimente din afara celor vizate (încălcarea principiului completitu¬ 
dinii) etc. 

Pot fi evitate în practică aceste dificultăţi? 

Da, cu unele condiţii. Am putea, eventual, arunca de foarte multe ori 
zarul sau moneda şi să calculăm, apoi, raportul dintre numărul realizărilor 
unui evenimente şi numărul total de aruncări. 

Să presupunem, de exemplu, că numerele 100, 1000,10.000, ... 
indică aruncările unui zar, iar m, n, q, ... indică numărul de apariţii ale 
feţei trei. Făcând raporturile 

m n q 

ÎOO' 1000 ' 10.000 ' ■" 

se vor obţine valori din ce în ce mai apropiate de 1/6. Practic, cu cât 
numărul aruncărilor este mai mare cu atât mai apropiată va fi valoarea 
acestui raport de 1/6. 

Probabilitatea este înţeleasă aici ca limită a frecvenţelor relative, 
iar teoria acestui concept de probabilitate se va numi şi ea teoria 
frecvenţelor relative. 

în istoricul teoriei frecvenţiale găsim şi câţiva logicieni, inclusiv pe 
J. St. Mill, însă reprezentantul ei cel mai autorizat este Richard von Mises. 

Şi în acest concept de probabilitate intervine operaţia idealizării, 
dar într-o altă formă. în primul rând, se presupune că evenimentul se 
repetă de un număr foarte mare de ori, altfel, rezultatele vor fi nerelevante. 

Nu ne dăm seama, de pildă, că probabilitatea realizării feţei trei este 
aceeaşi cu probabilitatea realizării feţei şase numai din zece aruncări ale 
zarului, numărul acestora trebuie să fie mult mai mare. 

Cât de mare? 

Din ce în ce mai mare. 

Valoarea de 1/6 a frecvenţei relative este cazul limită (corespunde 
numărului infinit de aruncări) deci este o valoare pur matematică, 
imposibil de realizat practic. Din acest punct de vedere probabilitatea 
frecvenţială se aseamănă cu cea clasică. 

Probabilitatea frecvenţială s-a impus mai mult din considerente de 
ordin pragmatic (anumite categorii de evenimente nu pot fi studiate decât 
frecvenţial). Să presupunem, de exemplu, că vrem să ştim câţi dintre 
studenţii unei facultăţi îşi găsesc un loc de muncă după absolvirea 485 
facultăţii. 

Altă problemă: care este probabilitatea ca un om care acum 
cincizeci de ani să mai trăiască încă cincizeci? 

Problemele de acest fel ne obligă la o abordare frecvenţială. 

Diferenţa faţă de probabilitatea clasică este că recursul la 
experienţă devine în acest caz inevitabil. Presupunând, de exemplu, că 
dintr-o mie de absolvenţi, 725 au un loc de muncă, se va calcula raportul 
dintre 725 şi 1000. Dar numărul 725 provine din observaţiile de teren, el 
nu se obţine pe cale matematică. 

La fel în cea de-a doua problemă. Dacă dintr-un total de 1000 de 
oameni cu vârsta de 50 de ani, doar 15 trăiesc încă 50, seva face raportul 
dintre 15 şi 1000. 

Prin urmare, valoarea unei astfel de probabilităţi se calculează 
după o formulă asemănătoare cu prima: 

PW = ~ A 7 (2) 

M 

unde N este numărul cazurilor favorabile din totalul de M cazuri. 

De regulă, rezultatele se exprimă procentual: probabilitatea ca 
un student al facultăţii x să ocupe un loc de muncă după absolvire este 
de 72,5%. în cazul al doilea, probabilitatea ca un om de 50 de ani să mai 
trăiască încă 50 este de 1,5%. 

Nici acest concept de probabilitate nu pare apt să preia problemele 
inferenţei inductive, totuşi, de data aceasta se întrevede posibilitatea 
unor aplicaţii logice. 

Propoziţiile, după cum s-a arătat într-un capitol anterior, nu există 
pur şi simplu (deşi în logică noi suntem nevoiţi să le tratăm astfel), ele 
sunt formulate, eventual afirmate, de cineva anume. Aceeaşi propoziţie 
poate fi asertată de mai multe ori, fie de aceeaşi persoană, fie de persoane 
diferite; fie în acelaşi moment, fie în momente diferite. Nu este nerezonabil 
deci să ne întrebăm, relativ la o propoziţie P, câte asertări are propoziţia 
într-un interval de timp dat şi din acestea câte sunt adevărate? 

De câte ori este asertată, de pildă, propoziţia "Parlamentul a 
procedat corect respingând moţiunea de cenzură" şi din aceste asertări 
câte sunt adevărate? 

Pusă astfel, problema duce la estimări de genul: "sută la sută 
adevărat", "sută la sută fals”, "cincizeci la sută adevărat" etc., care, 
trebuie să recunoaştem, sunt întâlnite nu doar în vorbirea curentă, ci şi 
486 în ştiinţă. Este 100% adevărat, de pildă, că acizii înroşesc hârtia de 
turnesol, nu este 100% adevărat că metalele sunt solide, este peste 80% 
adevărat că parlamentarii îşi ascund averile etc. etc. 

S-ar putea foarte bine întâmpla ca, în anumite situaţii, aceste 
estimări să nu fie doar un simplu mod de a vorbi, să necesite evaluări 
exacte prelucrabile pe bază de reguli logice. De pildă, dacă A este o 
propoziţie procentuală, negaţia ei s-ar putea calcula după regula: 


P(A) = 


100 - P(A) 


( 3 ) 


100 

Presupunând că P[A) = 33%, să zicem, P[A) calculată după regula 
(3) este 67%. Printr-un calcul simplu se poate arăta că P[A v A) = 100%. 

0 astfel de logică procentuală va trebui să redefinească operatorii 
logici de bază, eventual să adauge şi alţi operatori, însă, repet, este o simplă 
supoziţie, nu am cunoştinţă de existenţa unor astfel de calcule. 

3. Probabilitatea inductivă (sau logică }. 

Există sau nu există o probabilitate inductivă, o probabilitate 
specifică ipotezelor din inferenţele inductive? 

Dacă da, are ea vreo legătură cu celelalte forme de probabilitate? 

Se pare că cei care au pus pentru prima dată în mod serios această 
problemă au fost John M. Keynes şi Harold Jeffrey. 

Pentru Keynes, propoziţia "Probabil p" este forma simplificată a 
propoziţiei 


"p este probabilă relativ la e" [1] 

unde p este concluzia (sau ipoteza ), iar e, premisa (sau evidenţa). 
Simbolic: e/p. 

Prin urmare, probabilitatea este o relaţie logică, o relaţie despre 
care autorul susţine că poate fi cel mult intuită, în nici un caz definită. 

Keynes nu pare preocupat de celelalte forme ale probabilităţii, fapt 
ce i-a atras serioase critici din partea matematicienilor. De altfel, în 
primele decenii ale secolului al XX-lea, între logicieni şi matematicieni 
se crease un hiatus în privinţa modului de înţelegere a probabilităţii. 

Keynes şi urmaşii lui nu lăsau loc probabilităţii frecvenţiale, în timp 
ce von Mises nu vorbeşte despre probabilitatea logică, pentru el enunţurile 
de genul "Probabil va ploua mâine" sunt pur şi simplu lipsite de sens. 

Aşa cum nu poţi folosi oricum conceptul "distanţă", să zicem, acesta fiind 
un concept cu reguli stricte de utilizare, tot aşa regulile de utilizare 
(aplicare) ale conceptului de "probabilitate" fac improprii unele dintre 487 
utilizările lui din limbajul natural. 

Prima tentativă cu adevărat serioasă de "ieşire din situaţie" îi 
aparţine lui Rudolf Carnap. Cartea lui din 1962, Logic Foundations on 
Probabiliţy este una dintre cele mai importante realizări teoretice ale 
secolului al XX-lea, o adevărată Principia Mathematica a logicii inductive. 

Ceea ce îşi propune Carnap în această lucrare este: 


• O clarificare şi, în măsura posibilităţilor, o definiţie a conceptului 
de grad de confirmare. 

• Clarificarea naturii logice a inducţiei, implicit construirea unui 
sistem de logică inductivă. 

• Clarificarea conceptului de probabilitate. 

Carnap distinge între două forme de probabilitate - probabilitatea 2 
şi probabilitatea 2 , respectiv, probabilitatea ca grad [sau măsură) a 
confirmării ipotezelor şi probabilitatea ca limită a frecvenţelor relative. 
Prima este adevărată logic sau a priori (adevărul ei se datorează doar 
semnificaţiei termenilor); a doua este factuală sau a posteriori . 

Dacă logica deductivă putea fi privită ca o teorie a implicaţiei (sau 
L-implicaţiei, în terminologia lui Carnap) logica inductivă ar putea fi privită 
ca o teorie a gradului de confirmare. 

Ca şi Keynes, Carnap consideră propoziţiile de probabilitate ca fiind 
eliptice, în viziunea lui o propoziţie de probabilitate gen 

"Apariţia stemei la aruncarea monedei este aşteptată cu o proba¬ 
bilitate de 1/2" 

provine dintr-o formă mai complexă de propoziţie, şi anume: 

"Probabilitatea stemei este 1/2 în baza evidenţei e", 

unde e poate însemna 1000 de aruncări succesive dintre care 469 să 
corespundă stemei. Forma exactă a enunţului de probabilitate va fi atunci 
următoarea: apariţia stemei la aruncarea monedei este aşteptată cu o 
probabilitate apropiată de 1/2 la 1000 de aruncări succesive. 

Astfel înţeleasă, probabilitatea 2 nu mai este factuală, ci logică. Este 
o răsturnare de 180 de grade a situaţiei, pentru că între probabilitatea 2 şi 
probabilitatea 2 nu mai apare acea deosebire de natură care făcea impo¬ 
sibilă abordarea lor unitară. Dimpotrivă, cele două concepte se comple¬ 
tează reciproc astfel că toată această controversă purtată în jurul ideii de 
probabilităţii devine "sterilă şi nenecesară". 26 

Conceptul semantic de confirmare este definit de Carnap în etape. 
Mai întâi, el este definit ca un concept clasificator, apoi ca un concept 
comparativ şi, în final, ca un concept cantitativ (prin concepte cantitative 
Carnap înţelege conceptele apte să primească o evaluare numerică: 
temperatură de 35 °C, viteză de 64 km/h, greutate de 78 kg etc.). Vom 
avea deci trei concepte ale confirmării sau, în alţi termeni, trei stadii ale 
aceluiaşi concept: 


26 R. Carnap, Logic Foundation ofProbabilities, p. 25. 

1) Un concept clasificator al confirmării: h este confirmat 
(susţinut) de e. 

2) Conceptul comparativ de confirmare: h este confirmat de e în 
mai mare măsură decât h* de e\ 

3) Conceptul cantitativ de confirmare: h este confirmat de e în 
grad q. Simbolic: c*(b,ej = q unde h şi e sunt propoziţii, iar q 
este un număr real din intervalul [0,1]. 


Matematic vorbind, c*[h,e ) este o funcţie, valoarea ei exprimă 
gradul de confirmare a propoziţiei h (ipoteza) în raport cu mulţimea e de 
propoziţii (evidenţa). 

Se înţelege că una şi aceeaşi ipoteză este confirmată în moduri 
diferite de propoziţii diferite. 

Vom înţelege mai bine intenţia lui Carnap urmărind un scurt 
exemplu 27 . 

Fie U un univers compus din trei constante individuale a, b , c şi 
o constantă predicativă P. 

Se numeşte descriere de stare , relativ la U, orice clasă de propoziţii 
care conţine pentru fiecare propoziţie atom ară în parte, sau propoziţia, 
sau negaţia ei, şi nu conţine niciun fel de alte propoziţii (prin "propoziţie 
atomară" Carnap înţelege propoziţiile de forma Px). 

Numărul descrierilor de stare se calculează după formula: 

N=2 m " (5) 

m este numărul obiectelor, iar n - numărul proprietăţilor. Prin urmare, 
relativ la U vor exista, în total, opt descrieri de stare: 


Pa &Pb& Pc 
Pa &Pb& ~Pc 
Pa & ~Pb & Pc 
Pa & ~Pb & ~Pc 


~Pa 8iPb &Pc 
~Pa&Pb&~Pc 
~Pa & ~Pb & Pc 
~Pa & ~Pb & ~Pc 

Conform principiului indiferenţei, fiecare descriere de stare ar 
trebui să aibă aceeaşi probabilitate de realizare, însă această înţelegere 
a principiului duce la consecinţe nedorite. Carnap va adopta un alt punct 
de vedere: au aceeaşi probabilitate descrierile de stare cu structură 
identică. 


27 Se expune după R. Carnap, op. cit. şi M. Forster, M. L. Martin (eds), Probability, 
Confirmation and Simplicity, pp. 23-26. 

Apare, aşadar, un concept nou - structura. 

Ce este această structură şi ce rol joacă ea în fundamentarea 
semantică a logicii inductive la R. Carnap? 

Structura unei descrieri de stare este dată de numărul obiectelor 
care au proprietatea Pîn universul U. în cazul nostru, de pildă, există patru 
asemenea structuri, deci fiecare structură va avea probabilitatea 1/4: 


Probabilitate Va 

h 

Probabilitate Va 

S 3 

Probabilitate Va 

S 4 

Probabilitate Va 

Pa &.Pb& Pc 

Pa &Pb& ~Pc 
Pa & -Pb & Pc 
~Pa &Pb &Pc 

Pa & ~Pb & ~Pc 
~Pa & ~Pb & Pc 
-Pa &Pb& -Pc 

-Pa & -Pb & -Pc 


Conform acestui tabel există: 

• o singură descriere de stare în care toate trei obiectele au 
proprietatea P (= structura 5^]; 

• trei descrieri de stare în care doar două obiecte au P [= structura 

s 2 r. 

• trei în care un singur obiect este P (= structura 5 3 ); 

• o structură în care niciun obiect nu este P [= structura S 4 J. 

Probabilitatea fiecărei descrieri de stare se calculează împărţind 
probabilitatea structurii la numărul descrierilor de stare din acea struc¬ 
tură. De pildă, dacă o structură de probabilitate 1/4 conţine 3 descrieri 
de stare, probabilitatea fiecărei descrieri va fi 1/4 : 3 = 1/12. 

în tabelul de mai jos sunt redate sintetic probabilităţile tuturor 
descrierilor de stare, structurile din care se compun fiecare şi probabi¬ 
lităţile acestora: 


Descrierea de stare 

Probabilitatea 

descrierii 

Structura 

Probabilitatea 

structurii 

Pa & Pb & Pc 

1/4 

Sl 

1/4 

Pa & Pb & -Pc 

mssm 

s 2 


Pa & -Pb & Pc 


s 2 

1/4 

-Pa & Pb & Pc 


S 2 


Pa & -Pb & -Pc 


S 3 


-Pa & Pb & -Pc 

■■ 

S 3 

1/4 

-Pa & Pb& Pc 

■■ 

S 3 


-Pa & -Pb & -Pc 

1/4 

S 4 

1/4 

Să presupunem, mai departe, că vrem să calculăm probabilitatea 
ipotezei h relativ la mulţimea de premise e (sau gradul în care e îl 
confirmă pe h). 

Vom numi domeniul lui e toate descrierile de stare care îl conţin 
pe e. Mulţimea descrierilor de stare în care apar atât hj cât şi e se va numi 
domeniul lui h şi e. 

Probabilitatea lui h relativ la e se va calcula după formula: 


c*[h,e) = 


m*[h • e) 
m*[e) 


( 6 ) 


în care m* este măsura domeniului lui e, respectiv, măsura domeniului 
lui h şi e (valoarea calculată a probabilităţii fiecăruia). 

Să calculăm, de exemplu, probabilitatea ipotezei Pc relativ la 
premisele Pa şi Pb. 

Conjuncţia h • e va da descrierea de stare Pa & Pb & Pc de 
probabilitate 1/4. Evidenţa e în cazul de faţă este dată de conjuncţia 
Pa & Pb care apare în două descrieri de stare: Pa & Pb & Pc (prob. 1/4), 
respectiv, în Pa&Pb8i ~Pc (prob. 1/12). 

Facem înlocuirile în formulă şi obţinem: 


c*[h,e ) 


1/4 

1/4+1/12 


= 3/4 


Deci, probabilitatea lui Pc relativ la premisele Pa şi Pb este de 3/4. 
Alt exemplu: probabilitatea lui Pb calculată relativ la Pa. 
Aplicând aceleaşi reguli obţinem: 


c*V 2 , e] = 


1/4 + 1/12 

-1-1-- 2/3 

1/4 + 1/12 + 1/12 + 1/12 


Carnap a reuşit în acest fel să dea formă exactă (matematică) ideii 
de grad de confirmare a ipotezelor [probabilitatea 1 ). El va generaliza 
procedeul său astfel încât să poată fi aplicat şi altor tipuri de limbaje, 
inclusiv limbajului natural. 

Sigur că s-au adus tot felul de obiecţii ideii lui Carnap, unele de 
natură matematică, altele de natură logică sau filosofică, lucru de înţeles 
având în vedere complexitatea concepţiei sale, însă, logic vorbind, 
cercetările lui au însemnat un mare pas înainte în înţelegerea inducţiei 
şi probabilităţii. 

3. Probabilitatea subiectivă (sau personală ). 

Deşi nu se bucură de aceeaşi recunoaştere, mulţi autori vorbesc 
despre probabilitatea subiectivă ca despre o formă aparte de probabilitate. 
Carnap, de exemplu, înţelege probabilitatea subiectivă ca probabilitate 
ataşată de subiect unei propoziţii sau eveniment, ea exprimă fermitatea 
cu care cineva crede în adevărul propoziţiei, respectiv, în realizarea eveni¬ 
mentului. El distinge între două forme ale probabilităţii subiective - o 
probabilitate raţională (ceea ce ar avea dreptul să creadă subiectul relativ 
la propoziţie) şi o probabilitate reală (ceea ce crede el efectiv). 

Interesul acordat probabilităţii subiective provine din rolul nu 
tocmai lipsit de importanţă pe care îl joacă aceasta în practica ştiinţifică. 
Nu există om de ştiinţă care să nu fi fost pus la un moment dat în situaţia 
de a crede sau, dimpotrivă, de a nu crede în ceva. Ştiinţa ar fi imposibilă 
în absenţa acestor "credinţe" şi, odată cu ea, întreaga activitate raţională 
a omului. Ptolemeu credea, de exemplu, că pământul este centrul 
Universului, Galilei credea în mişcarea pământului, Copernic credea în 
circularitatea orbitelor, Newton credea în existenţa spaţiului şi a timpului 
absolut şi aşa mai departe. Aceste credinţe nu apar din senin, ele pleacă de 
la anumite fapte, deci au şi ele anumite evidenţe. Sub acest aspect, 
probabilitatea subiectivă se aseamănă cu celelalte forme ale probabilităţii. 

Pe de altă parte, omul de ştiinţă nu trebuie să facă prea mult caz de 
credinţele lui, să nu exagereze importanţa probabilităţii subiective. Este 
drept că nici cealaltă extremă nu este de dorit, cea a scepticismului excesiv. 
In locul scepticismului dogmatic, a respingerii de dragul respingerii, 
trebuie promovat scepticismul critic, doar el poate da formă logică 
credinţelor noastre (a existat o vreme când criticismul a fost ridicat la rang 
de metodă în filosofie). 

în consideraţiile de faţă probabilitatea subiectivă este preluată din 
exprimările obişnuite în care este apreciată şansa realizării a ceva sau în 
care se pariază pe ceva. De exemplu: 

• Cutare echipă de fotbal are şansa de 5 la 3 de a câştiga 
campionatul; 

• Există o şansă din zece ca premiul Oscar să-i fie atribuit în 
acest an lui x ; 

• Se pariază 1 la 3 pe alergătorul cutare etc. 

Astfel exprimată, şansa poate fi echivalată probabilistic. 

în primul exemplu, la 5 partide câştigate, echipa are 3 partide 
pierdute. Deci, în total sunt jucate 8, partide astfel că din raportul 5/8 
rezultă o probabilitate de 0,62. în al doilea exemplu, şansa de 1 la 10 

înseamnă o probabilitate de 1/11, adică 0,09. în al treilea, alergătorul este 
creditat cu un câştig la trei pierderi, încrederea în şansa lui este de l/4> 
adică 0,25 

încă o dată, sunt estimări subiective, ele diferă de la persoană la 
persoană şi nu fac decât să exprime gradul în care persoana crede în 
realizarea sau nerealizarea a ceva (de aici şi denumirea ei de "probabi¬ 
litate personală"). 


11.4.2, Inferenţe şi reguli de calcul 


Ca şi propoziţiile, evenimentele probabilistice pot fi simple 
(atomare) sau compuse (moleculare). Apariţia feţei cinci la aruncarea unui 
zar este un eveniment probabilist simplu în timp ce apariţia lui trei sau 
cinci este unul compus. Probabilitatea evenimentelor compuse este funcţie 
de probabilitatea evenimentelor componente putând fi calculată cu 
ajutorul unor reguli (aşa-numitul calcul al probabilităţilor). 

A nu se confunda evenimentele probabilistice cu propoziţiile 
despre evenimente (dacă propoziţiile sunt adevărate sau false, eveni¬ 
mentele sunt doar probabile). Din combinarea celor două idei - valoarea 
logică şi probabilitatea - rezultă modalităţile probabilistice: probabil 
adevărat, probabil fals, cert, incert etc. care fac obiectul logicii probabiliste. 

Revin la ideea de eveniment pentru a reaminti câteva definiţii. 

Două sau mai multe evenimente se numesc independente dacă 
realizarea/nerealizarea unuia nu afectează realizarea/nerealizarea 
celuilalt. Rezultatul aruncării unui zar, de exemplu, este independent de 
rezultatul aruncărilor lui anterioare sau ulterioare, ele nu se pot influenţa 
reciproc. Nu acelaşi lucru se poate spune despre rezultatul extragerii unei 
cărţi de joc dintr-un pachet din care s-au extras mai înainte alte cărţi. 
Aceste extrageri nu sunt evenimente independente. 

Se numesc mutual exclusive evenimentele care nu pot fi realizate 
concomitent (realizarea unuia exclude realizarea celuilalt). Realizarea feţei 
şase la aruncarea unui zar exclude realizarea feţei patru, cele două 
evenimente sunt mutual exclusive. De menţionat că două evenimente 
A şi B pot fi independente fără a fi mutual exclusive (realizarea feţei 
cinci şi a feţei patru la aruncarea a două zaruri sunt evenimente indepen¬ 
dente, dar nu mutual exclusive). 

Indiferent cum sunt determinate probabilităţile (prin teoria 
clasică, prin teoria frecvenţelor relative sau altele), aceste probabilităţi 

se pretează la prelucrare. In continuare vor fi prezentate câteva reguli 
din calcul probabilităţilor. 

Regula restrânsă a conjuncţiei. Dacă A şi B sunt evenimente 
independente, valoarea conjuncţiei se calculează după regula: 

P(AşiP) = P(A)x P[B) (1) 

Care este, de exemplu, probabilitatea ca, la aruncarea a două 
monezi M 1 şi M 2 , să cadă cap de M 1 şi stemă de 

Având în vedere că probabilitatea fiecărui eveniment este 1/2, prin 
aplicarea formulei (1) obţinem: 

P( 1/2 şi 1/2) = 1/2 x 1/2 = 1/4 

Acelaşi rezultat s-ar obţine dacă în loc să aplicăm regula conjuncţiei 
am aplica formula cunoscută de calcul a probabilităţii (numărul cazurilor 
favorabile raportat la numărul cazurilor posibile]. 

întrucât la aruncarea a două monezi vor fi patru evenimente 
posibile: 

M i m 2 
cap cap 
cap stemă 
stemă cap 
stemă stemă 

şi un singur eveniment favorabil, probabilitatea căutată este de 1/4 
(cele două moduri de calcul se confirmă unul prin celălalt). 

Regula generală a conjuncţiei. Dacă evenimentele nu sunt 
independente, în sensul celor precizate la început, se aplică o altă regulă, 
nu foarte diferită de prima: 

P[A şi P) = P[A) x P(P dat fiind A) (2) 

Să presupunem că vrem să calculăm probabilitatea extragerii 
dintr-un pachet de cărţi a unui as şi a unei dame. Probabilitatea asului 
este 1/13 (4 aşi din 52 de cărţi). Dacă nu punem cartea extrasă la loc, 
atunci probabilitatea damei nu va mai fi 4/52, ca în primul caz, ci 4/51 
(este probabilitatea extragerii damei dată fiind probabilitatea extragerii 
asului). Facem calcul până la capăt şi obţinem 4/663. 

Alt exemplu. într-o urnă sunt zece bile albe, cinci negre şi două 
roşii. Care este probabilitatea ca din două extrageri consecutive să 
obţinem o bilă albă şi una roşie? Dar probabilitatea ca din trei extrageri să 
obţinem două bile negre şi una albă? 

Dacă bilele extrase nu sunt puse la loc, aplicăm aceeaşi regulă 
(simbolizăm bilele albe cu A, cele negre cu N şi pe cele roşii cu R). 

în primul caz: 

P{A) - A/A + N + R = 10/10 + 5 + 2 = 10/17, 

P(P dat fiind A) = R /{A + N + R)- 1 = 1/8 
P[A şi R ) = 10/17 x 1/8 = 5/68. 

Al doilea caz este ceva mai complicat însă, şi aici se aplică aceleaşi 
reguli. întrucât conjuncţia este asociativă calculăm, practic, P[[N 1 şi N 2 ) 
şifl]: 

P(N 3 şi N 2 ) = P 3 (JV) x P( N 2 dat fiind NJ = 5/17 x 4/ 17 = 20/ 289 
P[(W 3 şi N 2 ) şi R] = P(JV şi N 2 ) x P(P dat fiind Nj şi N 2 ) 

= 20/289 x 2/15 = 8/847 

Regula simplă a disjuncţiei. Dacă A şi B sunt independente şi 
mutual exclusive, probabilitatea lui A sau fi se va calcula adunând pur şi 
simplu probabilitatea lui A cu probabilitatea lui fi: 

P(Asaufi) = P(A)+P(fi) (3) 

De exemplu, probabilitatea ca aruncând zarul să obţinem faţa unu 
sau faţa şase este: 


P[A sau fi) = 1/6 +1/6 =1/3 

La fel, dintr-o urnă cu şapte bile negre, trei albe şi cinci roşii, 
probabilitatea ca prima bilă extrasă să fie sau albă sau roşie va fi: 

P[A sau R) = 7/15 + 1/3 = 12/15 

Regula generală a disjuncţiei. Dacă evenimentele sunt inde¬ 
pendente, dar nu sunt mutual exclusive, se aplică regula generală a 
disjuncţiei: 

P[A sau fi) = P[A] + P(fi) - P[A şi fi) 


( 4 ) 

Prin aplicarea regulii simple a conjuncţiei ajungem la următoarea 
regulă (generală) de calcul pentru disjuncţie: 

P[A sau B) = P[A) + P[B) - [P(A) x P{B)] (5) 

De exemplu, probabilitatea ca la aruncarea a două monezi şi M 2 
să obţinem cap de M 1 sau cap de M 2 este: 

P[A sau B) = 1/2 + 1/2 - (1/2 x 1/2) = 3/4 

La fel, probabilitatea de a obţine faţa doi la aruncarea a două zaruri 

este: 


P(A sau B) = 1/6 + 1/6 - (1/6 x 1/6) = 11/36 

Regula negaţiei. Uneori suntem interesaţi nu de realizarea ci de 
nerealizarea lui A şi atunci va trebui să aplicăm o altă regulă. De exemplu, 
care este probabilitatea ca la aruncarea unui zar să nu se obţină faţa unu? 

întrucât există cinci feţe diferite de unu din şase posibile, 
probabilitatea nerealizării feţei unu este 5/6. Aceeaşi valoare o putem 
obţine aplicând regula de calcul pentru negaţie: 

P(non-A) = 1 - P(A) (6) 

Regula se deduce simplu: 

P[A sau non-A ) = P(A) + P(non-A) 

P[A sau non-A ) = 1, deci 
P(A) = 1 - P(non-A), 

P{non-A ) = 1 - P(A) 

Fie o urnă cu două bile negre şi trei bile albe. Care este proba- 
496 bilitatea ca din două încercări să extragem o bilă neagră? 

Facem calculul aplicând regula negaţiei: 

P[A 2 şiAJ = 3/5 x 2/4 = 3/10 
P[N 2 sau N 2 ) = 1 - 3/10 = 7/10 

Probabilităţi condiţionale . Regula lui Bayes. Prin probabilitate 
condiţională se înţelege probabilitatea realizării unui eveniment A ştiut 
fiind că s-a realizat deja un alt eveniment B. Această probabilitate se 
simbolizează cu P[A/B ) şi se citeşte: "probabilitatea lui A dat fiind B”. 

Am întâlnit această idee de probabilitate la regula generală a 
conjuncţiei, însă ea poate fi studiată şi ca problemă în sine. 

Proprietatea cea mai importantă a probabilităţii condiţionale este 
dată de aşa-numita regulă (sau teoremă) a lui Bayes: 


P(A/B) = 


P[Â) x P[B/A ) 

m 


[ 7 ) 


De exemplu, dacă o urnă conţine trei bile albe şi cinci roşii, care 
este probabilitatea extragerii unei bile albe ştiut fiind că la prima extragere 
s-a obţinut o bilă roşie? 

P[Â) este de 3/8, P(fl) este de 5/8, P[RJA) = 5/7, iar P(A/R) va fi 
de 3/7. Dacă înlocuim aceste valori în (7) şi facem calculele vom obţine 
o identitate adevărată. 

închei cu o observaţie pe care am făcut-o la începutul acestui 
paragraf. Chiar dacă aceste reguli au fost exemplificate în teoria clasică a 
probabilităţilor, la fel de simplu ele pot fi aplicate şi în teoria frecvenţelor 
relative sau în teoria subiectivă a probabilităţii. 

Să presupunem, de pildă, că probabilitatea ca un politician de 42 de 
ani să mai trăiască încă 10 ani este 0, 55%, iar probabilitatea ca un 
fotbalist de aceeaşi vârstă să mai trăiască 10 ani este 0, 48%. în acest caz 
probabilitatea ca împreună cei doi să mai trăiască 10 ani va fi de 
0,55 x 0,48 = 0,26%. în schimb, probabilitatea ca doar unul dintre ei să 
trăiască acest număr de ani va fi de 0,55 + 0,48 - (0,55 x 0,48) = 0,89%. 


Calculul şanselor. Am văzut ceva mai înainte că şansa este o formă 
de exprimare a probabilităţii subiective. Nu contează cum ajunge subiectul 
la evaluarea şanselor, contează că şi acestor probabilităţi li se aplică 
aceleaşi reguli de calcul. 

Dacă elevul A are 1 din 3 şanse să câştige la olimpiada naţională de 
limba română, iar alt elev B are 5 la 2 şanse de a câştiga olimpiada 497 
naţională de matematică, care este probabilitatea ca măcar unul să câştige 
olimpiada? Dar probabilitatea ca niciunul să nu câştige? 

Transcriem mai întâi şansele celor doi elevi în termeni de 
probabilitate: P[A) = 1/4 şi P[B ) = 5/7. 

Pentru a răspunde primei întrebări aplicăm regula generală a 
disjuncţiei: 1/4 + 5/7 - (1/4 x 5/7) = 11/14. Deci, şansa ca cel puţin unul 
să câştige olimpiada este de 11 la 3 (la 11 câştiguri, 3 pierderi). 

Pentru a calcula probabilitatea ca niciunul să nu câştige olimpiada 
calculăm mai întâi conjuncţia celor două probabilităţi: 1/4 x 5/7 = 5/28. 

Aplicând regula negaţiei obţinem: 1 - 5/28 = 23/28, deci şansa ca 
niciunul să nu câştige olimpiada este de 23 la 5 [la 23 câştiguri, 5 pierderi). 


11.4.3. Paradoxele inducţiei şi 
ale probabilităţii 

Logica inductivă s-a confruntat, şi ea, cu problema paradoxelor, 
dar într-o formă mai puţin dramatică decât logica deductivă şi, se înţelege, 
fără rezultatele acesteia. în general, paradoxele deducţiei vizau validi¬ 
tatea - din premise adevărate se ajungea la concluzii false - în timp ce 
paradoxele inducţiei vizează, cum este şi firesc, probabilitatea. Au fost 
construite astfel de paradoxuri în raport cu toate conceptele de 
probabilitate examinate. 

Paradoxele conceptului clasic de probabilitate. în lucrarea sa din 
1939, PrinciplesofThe Theory of Probabili ty, Ernest Nagel a construit un 
paradox relativ la conceptul clasic de probabilitate. 

La aruncarea unui zar, faţa cinci este aşteptată cu o probabilitate 
de 1/2. Aceasta, pentru că la aruncarea zarului sau se realizează faţa cinci 
sau nu se realizează, este exclusă a treia posibilitate. Acelaşi raţionament 
este valabil pentru faţa şase a zarului. Deci, şi faţa şase este aşteptată cu 
o probabilitate de 1/2. Aplicând regula disjuncţiei obţinem ca certă 
realizarea feţei cinci sau a feţei şase - rezultat, evident, absurd. 

Printr-un raţionament similar, Nagel demonstrează că la aruncarea 
a două monede probabilitatea fiecărui eveniment este atât 1/3, cât şi 1/4. 
Este 1/3 pentru că există doar trei evenimente posibile: 1) cap de A şi cap 
de B, 2) stemă de A şi stemă de B, 3) altele. Mai departe, făcând raportul 
498 dintre numărul cazurilor favorabile şi numărul total de cazuri obţinem o 
probabilitate de 1/3. 

Acelaşi raport ne dă o probabilitate de 1/4 dacă vom lua nu trei, ci 
patru cazuri posibile. 

Primul paradox rezultă din confundarea principiului terţului exclus 
cu principiul indiferenţei. 

Este drept că fiecare eveniment se realizează sau nu se realizează, 
în termeni probabilistici aceasta se exprimă prin ecuaţia P(A) + P(non-A) 
= 1, însă de aici nu rezultă că probabilitatea lui A este aceeaşi cu 
probabilitatea lui non-A (conform definiţiei, P(A) = 1/6 de unde, prin 

regula negaţiei, P(non-Â) = 5/6). Este eludat aici principiul completitudinii 
pentru că nu se ţine seama de numărul total al evenimentelor (aceasta 
este şi explicaţia celui de-al doilea paradox). Principiul terţului exclus este 
fără îndoială valabil, însă, aplicat astfel, el nu poate duce decât la confuzii. 
Or, am spus încă din Introducere, principiile logicii sunt doar condiţii 
necesare rezolvării problemelor, nu şi suficiente (dacă ar fi suficiente ar 
însemna să nu existe decât o singură ştiinţă - logica). 

2) Paradoxele conceptului frecvenţial de probabilitate. Teoria 
frecvenţelor relative ridică alt gen de probleme. Să presupunem că două 
echipe de sociologi studiază problema mortalităţii dintr-o comunitate 
umană. Prima echipă determină probabilitatea ca un om de 50 de ani să 
mai poată trăi încă 30 de ani de aici înainte. A doua echipă procedează 
invers, ea determină probabilitatea ca un om de 50 de ani să trăiască mai 
puţin de treizeci de ani. 

Cum vor arăta rezultatele celor două echipe? 

Teoretic, ele ar trebui să coincidă sau măcar să se apropie, în sensul 
că dacă prima echipă estimează o probabilitate pozitivă de 35%, cea 
de-a doua echipă ar trebui să estimeze o probabilitate negativă undeva 
în jurul valorii de 65%. Practica a demonstrat însă că rezultatele pot fi şi 
foarte diferite, chiar dacă cercetările au fost efectuate la aceleaşi standarde 
de ştiinţificitate. 

3) Paradoxele confirmării. Cele mai importante şi bogate în 
consecinţe sunt însă paradoxele confirmării. într-o sinteză asupra logicii 
inductive din perioada 1945-1977, Jonathan Cohen nu ezită să compare 
aceste paradoxe cu paradoxele deducţiei, spunând că ele au fost la fel de 
importante pentru logica inductivă pe cât de importante au fost paradoxul 
mincinosului şi paradoxul lui Russell pentru logica deductivă 28 . 

Personal, nu aş merge atât de departe cu analogia, în primul rând 
pentru că în logica inductivă nu găsim ceva de genul logicismului, forma- 
lismului şi intuiţionismului - programele fundaţioniste declanşate la 
începutul secolului al XX-lea de apariţia paradoxurilor. Cum spuneam ceva 
mai devreme, paradoxele inducţiei nu au declanşat mişcări de anvergura 
acestor programe. 

Să revenim însă la paradoxele confirmării. 


28 L. Jonathan Cohen, Inductiv Logic 1945-1977, în E. Agazii (ed.), Modern Logic - A 
Survey, pp. 354-375. 

Paradoxul lui Hempel. în 1945, C. G. Hempel a arătat că următoarele 
postulate ale confirmării pot fi susţinute individual, dar nu împreună, că 
ele nu alcătuiesc o mulţime consistentă de propoziţii: 

(1) Dacă antecedentul şi consecventul unei implicaţii formale 
sunt satisfăcute împreună, aceasta confirmă într-un anumit 
grad propoziţia. De exemplu, un lucru care este atât corb, cât 
şi negru confirmă propoziţia "Toţi corbii sunt negri". 

(2) Propoziţiile echivalente logic sunt în mod egal confirmate sau 
infirmate. Mai exact, ceea ce confirmă propoziţia "Toţi corbii 
sunt negrii" trebuie să confirme şi propoziţia "Tot ceea ce este 
non-negru este non-corb" (echivalentă prin contrapoziţie). 

(3) Un lucru oarecare, să zicem această batistă albă, confirmă 
propoziţia "Orice este non-negru este non-corb", dar nu 
confirmă propoziţia "Toţi corbii sunt negri". Prin urmare, ceea 
ce confirmă o propoziţie nu confirmă şi echivalenta ei. 

Rezolvarea paradoxului presupune renunţarea la, sau cel puţin 
modificarea unora dintre postulate, iar Hempel consideră propoziţia (1) 
ca fiind prima vizată. Alţi autori mută centrul de greutate spre propoziţia 
(2) sau propoziţia (3). în orice caz, paradoxul şi-a atins ţinta, el a animat 
mult timp discuţiile din jurul ideii de confirmare generând, în final, o 
serie de clarificări logice. 

Paradoxul lui Goodman. Un alt paradox al confirmării a fost 
construit de Nelson Goodman în 1953. Paradoxul presupune mai întâi 
câteva precizări terminologice. 

în limba engleză green înseamnă verde, iar blue , albastru. Prin 
combinarea celor două cuvinte, Goodman formează termenul grue care 
nu are echivalent în limba română (am putea spune, eventual, verdastru , 
ceea ce nu este în spiritul limbii române). Mai departe, Goodman face 
500 următorul raţionament: 

(1) Să presupunem că toate smaraldele examinate înainte de un 
anumit moment t sunt verzi. Aşadar, observaţiile noastre 
trecute confirmă în momentul t ipoteza că toate smaraldele 
sunt verzi. 

(2) Aceleaşi observaţii confirmă ipoteza că toate smaraldele sunt 
grue dacă predicatul grue este definit ca aplicându-se doar 
lucrurilor dinainte de t dacă sunt verzi, şi altor lucruri, dacă 
sunt albastre. 

(3] Observaţiile viitoare vor confirma două predicţii opuse: 
predicţia că toate smaraldele ce vor fi examinate sunt verzi şi 
că toate vor fi albastre. 

Soluţia dată de Goodman paradoxului angajează un concept 
nou - conceptul de grad de proiectibilitate al ipotezelor (degree of 
projectibiliţyf Ipotezele rivale, spune el, trebuie evaluate în funcţie de 
gradul lor de proiectibilitate. 0 ipoteză este mai proiectibilă decât alta 
dacă predicatele în termenii cărora este formulată ipoteza au apărut în 
mai multe ipoteze confirmate. Deci, dacă sunt verificate de aceleaşi fapte 
două ipoteze inconsistente, cea mai proiectibilă va fi ipoteza cea mai bine 
confirmată. 

Paradoxul lui Kyburg. în 1961, H. E. K/burg a construit un paradox 
care nu se mai referă la confirmare, ci la modul cum poate fî tratată o 
ipoteză, care a dobândit deja un grad satisfăcător de confirmare. Din nou, 
este vorba de trei postulate care nu pot fi asertate împreună. 

(1) 0 ipoteză poate fi acceptată dacă în urma verificărilor a 
dobândit o probabilitate de 1-e (unde e este cel mai mic număr 
pozitiv imaginabil). 

(2) Dacă o mulţime oarecare de ipoteze a fost acceptată, atunci 
poate fi acceptată orice consecinţă logică a lor. 

(3) Nu poate fi acceptată o mulţime inconsistentă de ipoteze. 

Aceste postulate nu pot fi acceptate împreună, dacă este vorba de 
o loterie ce pune în vânzare un milion de bilete, dintre care numai unul 
este câştigător. 

Relativ la fiecare bilet, este rezonabilă ipoteza că biletul nu este 
câştigător (ilustrarea primei clauze). Concret, probabilitatea fiecărui bilet 
este de unu la un milion, valoarea ei numerică va fi de 0,000001. 
Probabilitatea pentru fiecare bilet de a nu fi câştigător va fi atunci 501 


1 - 0,00 ...01 = 0,999999 


Or, conform clauzei (1) ar trebui acceptată ipoteza că niciun bilet 
nu poate fi câştigător, ipoteză inconsistentă cu afirmaţia că există, totuşi, 
un bilet câştigător. 

Soluţia lui Kyburg se concentrează pe clauza (2) a paradoxului; alte 
soluţii merg pe modificarea clauzei (1) sau a clauzei (2). Ca şi în celelalte 
cazuri, nicio soluţie nu a fost acceptată ca definitivă. 

APLICAŢII 


1) Ce este raţionamentul inductiv şi prin ce se deosebeşte el de raţionamentul 
deductiv? Răspundeţi pe bază de exemple. 

2) Care este raportul logic de la evidenţă la ipoteză? Dar de la ipoteză la 
evidenţă? Ilustraţi răspunsurile cu exemple. 

3) Justificaţi oportunitatea păstrării termenilor ''premisă" şi "concluzie” în 
logica inductivă. Ce argumentele pro şi contra puteţi aduce? 

4) Ce exemple puteţi da de inducţii complete prin enumerarea obiectelor? Dar 
a speciilor? Arătaţi dacă acelaşi raţionament poate fi formulat atât într-o 
formă, cât şi în cealaltă. 

5) Construiţi raţionamente inductive care să aibă următoarele concluzii: 

Toţi cei care îi mint pe alţii se mint pe ei. 

Niciun bogat nu este cinstit. 

75% din miliardarii României sunt implicaţi în scandaluri de corupţie. 
Competenţa are una din cinci şanse de reuşită, 
în facultatea noastră la optzeci de studenţi există un bursier. 

Trei sferturi din studenţii anului trei sunt bursieri. 

Răspundeţi prin da sau nu la următoarele întrebări. Justificaţi apoi 
răspunsurile: 

Orice inducţie prin enumerare este în acelaşi timp o inducţie prin 
eliminare? 

Orice inducţie completă este o deducţie? 

Orice inducţie conţine o generalizare? 

Orice analogie este o inducţie incompletă? 

Orice adevăr este o probabilitate? 

Orice probabilitate provine dintr-o inducţie? 

Orice probabilitate este o improbabilitate? 

Orice nu este deducţie este o inducţie? 

7) Care sunt formele mai importante ale raţionamentului prin analogie? Găsiţi 
exemple potrivite pentru ilustrarea lor. 


6 ) 

8] Cum apreciaţi următoarele raţionamente: 

“Ion este inginer, la fel ca Vasile; Ion este trecut de treizeci de ani, la fel ca 
Vasile. Ion are doi copii, cum are şi Vasile; Ion este alcoolic. Deci, şi 
Vasile este alcoolic. 

"49 de numere prime luate la întâmplare au proprietatea F. Probabil că 
toate numerele prime au proprietatea F\ 

“Un procent de 25 % din studenţii UVT lucrează în timpul studiilor, 
întrucât şi Gabriel este studentul UVT, exista una la patru şanse ca el 
să lucreze". 

“Numărul 26 este situat între un pătrat şi un cub. Probabil că există cel 
puţin un alt număr situat între un pătrat şi un cub". 


9] Enumeraţi şi apoi exemplificaţi factorii de natură să sporească probabilitatea 
concluziei într-o inferenţă inductivă. 

10] Cum argumentaţi că raţionamentele prin "chiar şi", "până şi" sunt 
raţionamente inductive? Cum puteţi ameliora probabilitatea unei astfel de 
concluzii? 

11] Ce relevanţă prezintă pentru inducţie noţiunile de: 

Eşantion şi populaţie? 

Distribuţie frecvenţială? 

Medie aritmetică, mediană şi modul? 

Dispersie şi variaţie standard? 

12] Elevul x a fost apreciat la filosofie, logică şi psihologie cu 7, 6 şi 8, 50. 
Cum pot fi obţinute aceste aprecieri pe bază de medie aritmetică, mediană 
şi modul? 

13] Inducţia matematică este raţionamentul în care deducţia şi inducţia se 
întâlnesc. Explicaţi această afirmaţie. 

14] De ce într-o inducţie matematică rezultatul este cert şi nu probabil? 


15] Demonstraţi prin inducţie matematică egalităţile de mai jos, indicând de 
fiecare dată structura (paşii] demonstraţiei: 


1 + 2 + 3+ ...+ n = 


n[n + 1] 
2 


1 2 + 2 2 + 3 2 + ... + n 2 


n[n + 1 ](n + 2] 

l 2 + 32 + 5 2 + + ( 2 n -l ) 2 = n ÎOL-L 

3 

16) Care sunt raţionamentele din ipoteză? Arătaţi cum infirmă şi cum confirmă 
ele ipoteza. 

17) Citiţi cap. II din studiul lui K. Popper, Metoda ştiinţifică (1934) 29 . Alegeţi apoi 
una dintre teoriile de mai jos şi redactaţi o scurtă lucrare încercând să 
ilustraţi cât mai multe din problemele discutate de Popper în acest capitol. 

N. Copernic - teoria sistemului solar, 

Ch. Darwin - teoria selecţiei naturale, 

K. Marx - teoria luptei de clasă, 

L. Pasteur - teoria vaccinului, 

A. Einstein - teoria mişcării browniene. 

18) Cartea lui Erich von Dăniken, Ipoteza extraterestră (Editura Domino, 1996) 
se deschide cu următorul text intitulat "Teoria mea": 

în timpuri preistorice şi protoistorice, pământul a fost vizitat de mai 
multe ori de forţe necunoscute, venite din cosmos. Inteligenţa umană 
este rodul unei mutaţii provocate şi orientate în mod deliberat de aceste 
fiinţe necunoscute. Extratereştrii i-au "înnobilat" pe hominizi după 
"imaginea lor". De aceea ne asemănăm cu ei în timp ce ei nu seamănă 
cu noi. Popasul pe pământ al unor străini originari din cosmos a fost 
consemnat în religii, mituri şi legende populare, unde găsim urmele şi 
semnele trecerii lor. 

Redactaţi o scurtă lucrare în care să examinaţi ipoteza lui Dăniken din 
perspectiva condiţiilor unei ipoteze. Apreciaţi în final dacă avem sau nu 
de-a face cu o ipoteză ştiinţifică. 

19) Următoarea ipoteză pune în discuţie cauza dispariţiei dinozaurilor. 

Dispariţia dinozaurilor nu a putut fi explicată satisfăcător niciodată, 
deşi s-au emis nenumărate ipoteze. Ultima face o legătură între această 
dispariţie şi aşa-numita "stea a morţii" pe care oamenii de ştiinţă au 
numit-o astfel din cauză că la 26 de milioane de ani s-ar apropia foarte 
mult de soare, provocând pe Terra moartea speciilor biologice. Nu 


29 K. Popper, Metoda ştiinţifică, în voi. Filosofia socială şifilosofiaştiinţei, Editura Trei, 
Bucureşti 2000, pp. 141-150. 

vreau să spun nimic despre probabilitatea unei astfel de ipoteze. Dar 
dacă nici pentru fenomenul Tungus, produs la începutul secolului 
nostru (,..), nu s-a găsit până acum nicio explicaţie valabilă, deşi s-au 
emis peste 200 de ipoteze, ne dăm seama că în problema dinozaurilor 
soluţia prin emiterea de ipoteze este şi mai riscantă şi lasă loc unui 
joc indefinit al imaginaţiei. în aceste condiţii - şi numai în aceste 
condiţii - îmi voi permite să emit o ipoteză-simbol, şi anume că grupul 
de animale de care este vorba s-a putut autodistruge. Pentru a se 
alimenta, dinozaurul carnivor are nevoie de o cantitate uriaşă de 
alimente, pe care o obţinea prin luptă cu alte animale, învingându-le şi 
devorându-le. Dar acestea trebuiau să fie, ele însele, mari pentru a-i 
oferi întreaga hrană de care avea nevoie. Există posibilitatea ca 
dinozaurii să fi epuizat diversele specii de animale mari care trăiau în 
acel timp şi care, împuţinându-se treptat, nu i-au mai putut hrăni. 
Atunci, inexorabila cerinţă a vieţii i-a făcut să se devoreze între ei, până 
s-au autodistrus şi au dispărut. (A. Dumitriu, Homo universalis, Editura 
Eminescu, Bucureşti, 1990, p. 158) 

Cum apreciaţi ipoteza sub aspectul testabilităţii şi al consistenţei? Dar sub 
aspectul relevanţei? Ce alte ipoteze cunoaşteţi în legătură cu această 
problemă şi care credeţi că răspunde mai bine cerinţei simplităţii? 

20) Pe baza răspunsurilor de la exerciţiile anterioare arătaţi că ipotezele nu pot 
fi clasificate în empirice şi teoretice, că această distincţie este relativă. 

21) Răspundeţi la următoarele întrebări: 

Ce sunt legile cauzale? (daţi exemple) 

Ce fel de cauze cunoaşteţi? 

Ce înseamnă post hoc, ego propter hocl 

Care sunt principalele proprietăţi ale relaţiei cauzale? Ce relevanţă au 
ele pentru înţelegerea ideii de cauză? 

Ce înseamnă condiţie necesară, condiţie suficientă şi condiţie necesară şi 
suficientă ? 

Ce rol joacă aceste noţiuni în înţelegerea cauzalităţii? 

Ce fel de raţionamente deductive se pot face pornind de la definiţiile 
celor trei condiţii? 

Care sunt proprietăţile formale ale condiţiei necesare? Dar ale condiţiei 
suficiente? Dar ale condiţiei necesare şi suficiente? 

Ce este implicaţia cauzală? Prin ce se aseamănă şi prin ce diferă ea de 
implicaţia materială? 

Ce raţionamente justifică implicaţia cauzală şi de ce natură sunt ele? 

22) Explicaţi mai întâi şi apoi ilustraţi metodele lui Mill de stabilire a cauzalităţii. 
Indicaţi câteva dintre limitele acestor metode. 

23) Propoziţiile de mai jos exprimă legături cauzale. Care dintre metodele lui 
Mill apreciaţi că sunt mai potrivite pentru susţinerea acestor legături şi în 
ce fel? 

Sărăcia este cauza infracţionalităţii, 

Fumatul este cauza cancerului pulmonar. 

Succesul este cauza bunei dispoziţii, 

Mediocritatea este cauza mulţumirii de sine, 

Defrişarea este cauza inundaţiilor. 

24) Ce este probabilitatea logică sau inductivă? Analizaţi ambiguitatea 
termenului "probabilitate". 

25) Fie un univers U compus din obiectele a, b, c, d şi proprietatea F. Folosind 
conceptele lui R. Carnap de descriere de stare, structură, domeniu etc. 
determinaţi: 

Probabilitatea lui Fa relativ la Fb, ~Fc, Fd, 

Probabilitatea lui Fc relativ la ~Fb şi ~Fd, 

Probabilitatea lui Fc relativ la Fa, Fb, ~Fd. 

26) într-o urnă sunt 126 de bile de trei culori diferite. Ştiind că din urnă s-au 
extras deja 15 bile albe şi 6 negre, care este probabilitatea ca următoarele 
două bile extrase să fie: 

Ambele albe? 

Una nealbă şi una neagră? 

Una neagră sau una albă? 

Nicio bilă neagră? 

506 27) Echipa Chelsea are una din trei şanse să câştige Cupa Angliei. Real Madrid 

are trei din cinci şanse să câştige Campionatul Spaniei. Care este proba¬ 
bilitatea ca cele două echipe să nu se întâlnească în Cupa Campionilor? 

28) Popescu are una din trei şanse să ia examenul de etică şi trei din şapte şanse 
să ia examenul de logică. Ce şanse va avea Popescu să ia: 

Cel puţin unul dintre examene? 

Ambele examene? 

Sau examenul de logică sau examenul de etică? 

Niciun examen? 

CONCEPTELE DE ARGUMENT ŞI 
ARGUMENTARE. ASPECTE GENERALE 


In volumul al doilea al celebrelor sale Istorii, Herodot povesteşte 
cum a ajuns Xerses în fruntea imperiului persan şi prin ce mijloace l-a 
convins pe regele Darius să-l facă succesorul său la tron. 

în timp ce Darius se pregătea să cucerească Egiptul şi Atena, între 
fiii săi se născu o mare neînţelegere pentru domnie; ei pretindeau că, 
după datina perşilor, regele trebuie să plece la luptă abia după ce şi-ar 
finumit urmaşul. Darius, înainte de a lua domnia, avusese, într-adevăr, 
trei fii de la prima soţie, fiica lui Gobrias, iar după ce deveni rege, încă 
patru cu Atossa, fiica lui Cyrus. Cel mai mare dintre primii copii era 
Artobazanes, iar dintre cei născuţi pe urmă, Xerxes. Nefiind din aceeaşi 
mamă, ei se certau între ei. Artobazanes invoca motivul că el era cel mai 
vârstnic dintre urmaşii lui Darius şi că toţi oamenii îi recunosc celui mai 
vârstnic dreptul la tron. Xerxes amintea că este fiul Atossei, fiica lui Cyrus, 
şi că Cyrus este ctitorul libertăţii dobândite de perşi. 

Darius nu-şi exprimase încă părerea. Din întâmplare, Demaratos, 
fiul lui Ariston, cel care fusese lipsit de domnie la Sparta şi luase singur 
hotărârea să se exileze din Lacedemonia, venise la Susa tocmai în acel 
timp. Acest om, aflând despre dezbinarea dintre fiii lui Darius, după câte 
se povesteşte, se duse la Xerxes şi-l sfătui ca, pe lângă motivele pe care 
acesta le invocase, să mai adauge că el s-a născut din Darius în timp ce 
tatăl său domnea şi avea puterea peste perşi, pe când Artobazanes se 
născuse când Darius era un simplu particular; n-ar fi nici potrivit, nici 
drept ca un altul să fie cinstit ca urmaş la domnie înaintea lui; în argu¬ 
mentarea sa, Demaratos susţinea că aşa era obiceiul şi la Sparta. Chiar 
dacă ar fi existat feciori născuţi înainte ca tatăl lor să fi luat domnia, 
dacă acestuia i se mai năştea un fiuîn timp ce era rege, ultimului vlăstar 
îi revenea moştenirea tronului. Xerxes ascultă de sfatul lui Demaratos, 
iar Darius, luând de bune cele ce spunea, îl recunoscu ca urmaş. Părerea 
mea este însă că, şi fără acest sfat, Xerxes ar fi domnit, căci Atossa era 
atotputernică. 1 

1 Herodot, Istorii, voi. II, Editura Ştiinţifică, Bucureşti, 1964, pp. 181-182. 

înainte de a merge mai departe, cititorul este invitat să citească şi 
un al doilea text preluat, de data aceasta, din Principele lui Machiavelli. 
Textul conţine sfaturile autorului privind încrederea pe care principele, 
respectiv, republica o pot acorda armatelor de mercenari: 

Spun, aşadar, că armatele cu care un principe îşi apără statul sunt 
sau ale lui proprii, sau mercenare, sau aliate, sau amestecate din aceste 
feluri diferite, putând fi numite în acest caz mixte. Armatele mercenare 
şi cele aliate sunt nefolositoare şi primejdioase: iar dacă un principe îşi 
întemeiază puterea pe armatele mercenare, el nu va avea niciodată o 
situaţie stabilă şi sigură, deoarece armatele de acest fel sunt lipsite de 
unitate între ele, sunt ambiţioase, fără disciplină şi necredincioase; ele 
sunt pline de vitejie când sunt între prieteni, şi sunt laşe în faţa duşma¬ 
nului; nu au frică de Dumnezeu şi nu-şi ţin cuvântul faţă de oameni; şi 
cu atât mai mult amâni o înfrângere, cu cât amâni atacul pe care ar trebui 
să-l dai cu ajutorul lor; şi după cum duşmanii te jefuiesc în timp de război, 
armatele acestea te jefuiesc în timp de pace. Cauza tuturor acestor 
fapte este că ele nu merg în război decât pentru un singur lucru, pe 
care îl iubesc şi care le face să lupte, şi anume o mică leafă pe care o 
primesc, dar care nu este de ajuns pentru a le face să fie gata să moară 
pentru tine. Oamenii vor fi bucuroşi să fie soldaţii tăi atâta timp cât nu 
porţi război; dar de îndată ce războiul începe, vor sau să fugă sau să 
plece în altă parte. 

Vreau să arăt mai precis de ce armatele de acest fel nu sunt de loc 
bune. Căpitanii de mercenari sau sunt oameni foarte capabili sau nu sunt; 
dacă sunt astfel, nu poţi să ai încredere în ei, deoarece vor năzui 
întotdeauna la propria lor mărire, fie doborându-te pe tine care eşti 
stăpânul lor, fie doborându-i pe alţii fără voia ta; dar dacă nu sunt oameni 
capabili, atunci fireşte ţi-aduc înfrângerea. Dacă cineva îmi obiectează 
spunându-mi că oricine ar avea arma în mână ar face acelaşi lucru, fie că 
este mercenar sau nu, i-aş răspunde că numai un principe sau o republică 
trebuie să conducă armatele. Principele trebuie să se ducă el însuşi la 
război şi el trebuie să fie căpitanul armatelor; republica va trebui să-i 
trimită pe proprii ei cetăţeni, iar când unul dintre aceştia nu se va dovedi 
om viteaz, va trebui să fie schimbat; dacă este însă capabil, va trebui 
să-i impui disciplina legilor, iar el să nu treacă peste ele. Experienţa ne 
arată, în adevăr, că doar principii singuri şi republicile care au armate 
săvârşesc fapte mari, pe când trupele mercenare nu aduc altceva decât 
neajunsuri. Iar dacă o republică îşi are armatele ei proprii, cu mult mai 
greu ajunge să se supună unui tiran ieşit dintre cetăţenii ei, decât o 
republică nevoită să folosească armate străine. 2 


2 N. Machiavelli, Principele, Editura Ştiinţifică, Bucureşti, 1960, pp. 47-48. 

în fine, ultimul text, preluat din publicistica lui Eminescu, ne 
vorbeşte despre originea naturală a statului şi despre rolul acestuia în 
societate: 


în secolul nostru a căzut stavila care despărţea până mai ieri pe om 
de toată scara fiinţelor organice. Deşi ridicat prin raţiunea sa asupra 
întregii scări, omul azi a ajuns să recunoască că deosebirea între el şi 
lumea organică inferioară nu este absolută. Cu toată elasticitatea inteli¬ 
genţei şi adaptabilitatea fizicului său, omul va vedea uşor că statul regulat 
pe care-lau albinele şi furnicile nu este decât prototipul în mic al statului 
omenesc, va recunoaşte apoi că, deşi în muşuroaie şi stupi nu există 
parlament, nici codice scris, nici gazete, totuşi, domină acolo o ordine 
naturală, o repartiţie a muncii, o despărţire în clase, un serviciu al sigu¬ 
ranţei publice chiar. Fiindcă regina albinelor e sora tuturor celorlalte, 
precum şi muma unui întreg popor de albine, a unui viitor roi, cugetă¬ 
torul va vedea în calitatea cea întâi o analogie cu vechea regalitate, când 
monarhul era primus inter pares, în a doua calitate acea elementară 
putere de formaţiune a statelor, patria protestas. Iată dar viaţa unui popor 
mic, care se petrece în cadrul unui stup, cu una sau două emigraţiuni pe 
an, cari se colonizează într-alte locuri sub regine nouă. Ba se poate 
introduce în mod artificial până şi războiul civil în statul albinelor. închi¬ 
zând două roiuri la un loc, ele intră în luptă, până ce una dintre regine 
cade - iată războiul de succesiune. Astfel, vom vedea esplicându-de marea 
migraţiune a popoarelor din evul mediu; sunt roiuri tinere de albine 
cuvântătoare, care, nemaiavând loc în patria veche, curg sub şefii noi în 
Europa, lăsând roiurile părinteşti şi vechile instituţii în pământul Asiei. 

Interesantă însă rămâne soarta trântorilor. Din momentul în care 
nu mai îndeplinesc niciun rol în viaţa socială a statului albinelor, sunt 
înlăturaţi. Astfel, societatea albinelor are revoluţiile ei. Ca dovadă însă 
despre înţelepciunea înnăscută a naturii, alături cu cea câştigată a 
omului, trântorii societăţii omeneşti, demagogii, cari nu îndeplinesc 
niciun rol în viaţa statului, decât acela de a trăi din esploatarea şi 
amăgirea mulţimii, nu împărtăşesc soarta colegilor lor din statul 
albinelor. Trăind din avutul comun fără a produce nimic, plătesc cu fraze 
şi cu neliniştea societăţii binefacerile ei. 

De aceea însă, oamenii bine organizaţi au legi care regulează înain- 511 
tarea pe treptele societăţii prin merit şi muncă, iar cei slabi organizaţi nu 
simt răul unei accesibilităţi necontrolate a tuturor la suirea acestor 
trepte. 0 rea organizare, ori învechită, deci nepotrivită cu dezvoltarea 
unui popor, ori prematură şi pripită, deci devansând cu mult stadiul 
dezvoltării sociale, va produce neapărat boale sociale, cărora un popor 
puternic le pune capăt printr-o criză violentă, cari însă la o rasă mai slabă 
devin cronice, slăbind-o din ce în ce şi făcând-o să piară, fie prin sleire 
de puteri, fie prin cucerire de către străini. 

Fenomenul simplu al vieţii publice la popoarele primitive, precum 
şi pe trepte inferioare ale vieţii organice, se complică foarte mult la om. 

Deşi toate cărţile câte au încercat vreodată de a stabili o normă absolută 

pentru organizarea statului cată a se privi ca neizbutite, începând de la 
statul platonic şi sfârşind cu eroarea “contractului social", credem a putea 
stabili un adevăr general: statul nu este un product al raţiunii, ci al naturii. 
El va merge bine când se va conforma cu legile lui înnăscute de dezvol¬ 
tare, când raţiunea va juca rolul medicului ce subvine numai acţiunii 
naturii; va merge rău când va trăi nenatural, când raţiunea, în loc de a se 
împăca cu natura lui, îl va face obiectul unor esperimente nesocotite. 3 

Cele trei texte se deosebesc în toate privinţele, mai puţin una, însă 
aceasta face ca asemănarea lor să devină până la urmă mai puternică 
decât deosebirea. 

Despre ce este vorba? 

In fiecare text cineva susţine ceva şi fiecare desfăşoară unul sau 
mai multe argumente în favoarea celor susţinute. 

Voi începe deci cu începutul şi voi numi această operaţie de 
susţinere a ceva, fie că este vorba de susţinere pur şi simplu, fie de o 
susţinere în opoziţie cu altceva, argumentare. Exact spus, argumentarea 
este orice sistem logic organizat de raţionamente, care are ca scop 
susţinerea unor teze, precum şi câştigarea adeziunii unui interlocutor, 
acesta poate fi real sau numai presupus, Ia tezele susţinute. 

Raţionamentele din componenţa argumentării se numesc, cum este 
şi firesc, argumente . Ne-am întâlnit cu ideea de argument încă din 
Introducere, când am vorbit despre argumente, raţionamente şi inferenţe 
şi când am spus că, deşi le putem lua ca sinonime, între ele pot exista şi 
unele diferenţe. 

în sens larg, argumentul este acelaşi lucru cu raţionamentul. în 
sens restrâns însă, argument este doar raţionamentul din componenţa 
argumentării, raţionamentul destinat susţinerii a ceva (uneori sunt numite 
"argumente" chiar premisele raţionamentului). 

Simplu spus, argumentul este o mulţime, el poate fi redat prin 
A = { P\ Q, R}, unde se indică doar propoziţiile din componenţa argumen- 
5 12 tul ui, fără nicio altă specificare, sau poate fi redat prin A = {P, Q, .*. R}, unde 
semnul indică concluzia. Sigur că nu orice mulţime de propoziţii 
se constituie în premise şi concluzii, însă despre aceste lucruri am vorbit 
pe larg la momentul potrivit 

Dacă în argumente accentul cade pe mulţime, în inferenţe accentul 
cade pe operaţie. Logic vorbind, a infera înseamnă a scoate, a detaşa ceva 
din altceva. în logica modernă acest lucru se simbolizează cu P, Q b R, 


3 M. Eminescu, Publicistică. Referinţe istorice şi istoriografice, Editura Cartea Moldo¬ 
venească, Chişinău, 1990, pp. 361-362. 

iar în logica clasică cuP,Q .\ R. De exemplu, P -> Q, Q b P este o inferenţă, 
ea indică faptul că din propoziţiile P-> Q,Qse obţine propoziţia P; la fel 
în inferenţa MaP, SaM b SaP. 

Indicând inferenţa, noi indicăm automat propoziţiile inferenţei, de 
aceea orice inferenţă este în acelaşi timp argument [raţionament), şi 
invers, orice raţionament este concomitent o inferenţă. 

S-ar putea foarte bine întâmpla să nu intereseze nici mulţimea, nici 
operaţia, ci doar relaţia, şi atunci se foloseşte o altă notaţie: P & Q -» R- 
Ceea ce am numit mai sus premise şi concluzie devine acum antecedentul, 
respectiv, consecventul unei implicaţii. 

Din câte ne-am putut da seama, termenul "raţionament" este folosit 
oarecum indistinct, în sensul că el desemnează în egală măsură mulţimea 
şi operaţia, vreau să spun argumentul şi inferenţa, însă acum va trebui să 
facem o opţiune. Date fiind problemele de care urmează să ne ocupăm în 
acest capitol, este de preferat să înţelegem prin argument ( raţionament ) 
doar mulţimi de propoziţii ce susţin, întemeiază sau motivează logic alte 
propoziţii. 

înainte de a merge mai departe, reamintesc câteva din ideile care 
s-au desprins din capitolele anterioare cu privire la raţionamente/argu¬ 
mente: 


• Argumentele oferă raţiunea ( temeiurile ) susţinerii concluziei. 
Dacă în terminologia inferenţei se preferă denumirea de premisă, în teoria 
argumentării se preferă: evidenţă, raţiune, temei şi întemeiere. Din punct 
de vedere logic, schimbarea denumirii nu înseamnă prea mare lucru. 

• După clasificarea lui J. Herrick, concluziile argumentelor pot fi: 
a) factuale, b) evaluative, c) predictive şi d) normative. Ceea ce nu spune 
autorul este că, de cele mai multe ori, argumentele sunt eliptice şi, atunci, 
pentru a determina caracterul concluziei, trebuie mai întâi stabilită forma 
raţionamentului. 

• Atât în raţionamentele deductive, cât şi în cele inductive, pre¬ 
misele şi concluziile sunt introduse pe bază de indicatori. în argumentele 
deductive există două feluri de indicatori: 1) indicatori pentru concluzii 
[deci, în consecinţă, în concluzie, urmează că, de aceea, prin urmare, în mod 
logic, trebuie etc.), şi 2) indicatori ai premiselor [întrucât, pentru că, din 
cauză că, fiindcă etc.). Argumentele inductive îşi au proprii lor indicatori: 
probabil, plauzibil, posibil, verosimil ş.a. 

• Aşa cum indicatorii nu sunt obligatorii într-un argument 
(o concluzie rezultă sau nu din premise independent de utilizarea lui 

"deci” "urmează că" etc.), tot aşa concluzia nu deţine în mod obligatoriu 
o anumită poziţie în argument. 

• Pentru a vedea dacă propoziţia P n este sau nu concluzia 
propoziţiilor P v ..., P n _ 2 trebuie să putem răspunde la întrebarea: poate 
fi propoziţia P n adevărată fără să fie adevărate P v ..., P n _fi Un răspuns 
negativ o va indica pe P n concluzie faţă de restul propoziţiilor. 

• Odată stabilită concluzia, trebuie eliminate premisele redun¬ 
dante (simplificarea argumentului). 

• Uneori argumentul poate fi dat în formă eliptică, astfel că unele 
dintre premise, şi chiar concluzia, ar putea lipsi. în astfel de cazuri 
standardizarea şi reformularea argumentului devin obligatorii. 

• în cazul argumentelor deductive se impune să ştim: a ] dacă 
premisele sunt în totalitate adevărate, b ) dacă premisele sunt relevante 
pentru concluzie, c) dacă premisele sunt suficiente pentru concluzie, 
d] dacă argumentul este sau nu valid. Conceptul de validitate fiind un 
concept formal, în mai toate cazurile standardizarea devine obligatorie, 
în caz că argumentul este nevalid, se impune să ştim în ce constă 
nevaliditatea lui. 

• Dacă argumentul este inductiv, va trebui să putem indica: i) tipul 
lui (dacă este un argument cauzal, statistic, un argument prin analogie 
etc.), ii) măsura probabilităţii concluziei (în caz că este posibil acest lucru), 
iii) factorii care l-ar putea, eventual, consolida. 

Cu acestea, revenim la argumentare. Vom spune că două sau mai 
multe argumente fac parte din aceeaşi argumentare dacă, fie au drept 
concluzie teza argumentării, fie deservesc într-un fel sau altul teza. 
De exemplu, cineva susţine teza Ti n baza argumentelor A, B, C. Aceasta 
514 nu înseamnă altceva decât că cele trei argumente îşi au propriile lor 
premise - se înţelege, diferite între ele - dar au, toate, concluzia în T : 




_ Conceptele de argument şi argumentare _ 

Argumentele care satisfac această condiţie sunt consonante (coro¬ 
borează) în susţinerea tezei, spre deosebire de cele disonante care nu au 
legătură cu teza, sau a căror legătură cu teza este foarte îndepărtată, 
întotdeauna o bună argumentare va tinde să se debaraseze de argu¬ 
mentele disonante sporindu-le sau, cel puţin, perfecţionându-le pe cele 
consonante. 

Natura argumentării este dată de natura argumentelor sale. Există 
argumentări deductive, argumentări inductive şi argumentări mixte în 
care deducţia şi inducţia conlucrează. Acestea pot fi inductiv-deductive sau 
deductiv-inductive, depinde cum îşi subordonează una alteia concluziile. 

Vorbim de raţionamente inductive şi deductive doar pentru că 
ele au făcut obiectul prezentei lucrări, însă logica studiază în momentul 
de faţă şi alte tipuri de raţionamente. Reţin în primul rând atenţia raţio¬ 
namentele aşa-zis imperativei n care concluziile se formulează cu “trebuie”, 
“obligatoriu”, “necesar" etc. 

Aţi câştigat alegerile ? întreabă opoziţia, deci trebuie să vă ţineţi 
promisiunile. 

Ţi-ai cumpărat o maşină nouăl Atunci eşti obligat să o înscrii în 
circulaţie. 

Se adaugă apoi raţionamentele dinamice (cu concluzie variabilă), 
raţionamentele defaultice, exceptive, eliptice şi multe altele. 4 

Sunt aceste raţionamente noi sau doar abordarea lor este nouă? 

Se poate spune că în argumentările actuale intervin forme de 
raţionare inedite, neîntâlnite acum două mii de ani, sau că acum două mii 
de ani s-au folosit raţionamente care nu se mai folosesc astăzi? 

în general, cum evoluează raţionalitatea umană sub aspectul 
componentei ei argumentative? 

Logica este o ştiinţă istorică, evoluţia ei se face atât prin obiect, 
cât şi prin metodă, însă modificările în obiect sunt mai puţin sesizabile 
încât impresia generală este că formele de raţionare sunt aceleaşi 
dintotdeauna şi pentru totdeauna. 5 în realitate, raţionalitatea umană 515 
evoluează odată cu limbajul astfel că forme mai vechi de raţionare, deşi 
valabile în principiu, se restrâng ca pondere sau îşi modifică funcţio¬ 
nalitatea, în timp ce altele noi îşi fac apariţia. 

Dacă mi s-ar cere să aduc exemple în favoarea istoricităţii logicii, 
şi probabil că cititorul la aşa ceva se aşteaptă când vorbesc despre 


4 Unele dintre aceste teorii logice vor fi prezentate în volumul II. 

5 O discuţie interesantă pe tema istoricităţii logicii cititorul poate găsi în cartea lui 
N. da Costa, Logici clasice şi neclasice (v. în special lstoricitatea raţiunii, p. 274). 

asemenea lucruri, aş invoca exemplul matematicii şi al filosofîei. Am 
avut deja ocazia să arătăm că matematica intuiţionistă sancţionează ca 
nevalide raţionamente din practica argumentărilor obişnuite (raţiona¬ 
mentul prin reducere la absurd nu mai este recunoscut de matematica 
intuiţionistă), în schimb, face loc altor scheme de raţionare, îndeosebi 
celor provenite din procedeele matematice de construcţie. în filosofie, 
tetralema şi argumentul diagonal, forme de argumentare apărute la mare 
distanţă una de cealaltă - despre tetralemă se spune că era specifică 
filosofîei budiste, în timp ce raţionamentul diagonal a intrat de puţin timp 
în problematica filosofică a conceptului de infinit - pot fi, de asemenea, 
privite ca exemple de istoricitate a logicii. 

Teza istoricităţii a redevenit actuală în secolul al XX-lea, după 
demararea procesului de logicizare a ştiinţelor. început în matematică, 
procesul a continuat însă curând, el se va întoarce asupra logicii însăşi, 
obligând-o la un dublu proces de dezvoltare. 0 dezvoltare pe verticală sau 
în intensiune, aceasta însemnând rafinarea, dacă preferaţi perfecţionarea 
teoriilor deja existente, şi o dezvoltare corespunzătoare pe orizontală, sau 
în extensiune. 

Dezvoltarea logicii în extensiune constă în apariţia de noi discipline 
şi teorii, multe dintre aceste discipline şi teorii având ca obiect raţio¬ 
namentul. Sunt discipline cu vizibile tendinţe de autonomizare, deşi ele 
continuă să graviteze în jurul logicii, intersectându-seîn zone foarte largi 
cu aceasta. 

Este greu de spus cât va mai dura procesul şi cât de mari vor fi 
transformările logicii determinate de aceste acumulări cantitative 
începute cu un secol în urmă, însă cert este un lucru: în absenţa filonului 
principal de gândire, acesta însemnând logica în procesualitatea desfă¬ 
şurării ei istorice, niciuna dintre extensiunile ei actuale nu ar fi fost 
posibile. Pretenţia, chiar satisfacţia unora de a vedea în disciplinele nou 
516 apărute alternativele de ultimă oră ale logicii nu numai că nu se justifică 
ştiinţific, dar poate avea în plan social consecinţe dintre cele mai 
păguboase. Este ca şi cum ai confunda fluviul cu una sau alta dintre 
ramificaţiile lui doar pentru că, din cauza propriilor limite, nu poţi vedea 
cursul principal. 

Logica informată. 0 scurtă incursiune în problematica disciplinelor 
nou constituite îl va ajuta pe cititor să se orienteze în "labirintul" logicii actuale, 
ferindu-1 totodată de tentaţiile acestor "depăşiri" istorice. începem cu logica 
informală, disciplină apărută cu aproximativ cincizeci de ani în urmă ca reacţie la 
matematizarea excesivă a logicii din prima jumătate a secolului trecut. 

Aşa-numita logică matematică, denumirea logicii la acea dată, aproape că 
devenise inaccesibilă cititorului nespecialist, iar matematicienii începuseră să vadă 
în ea o disciplină mai curând matematică, subordonată teoriei mulţimilor. Faptul nu 
convenea în primul rând logicienilor, pentru că, deşi se înrudeşte metodologic cu 
matematica prin obiect, cele două ştiinţe sunt cât se poate de diferite, 

Două categorii de probleme au apărut în orizontul logicii spre mijlocul 
secolului al XX-lea: 1) probleme teoretice rezultate din raporturile logicii cu 
matematica şi cu alte ştiinţe, inclusiv filosofia, 2 ) probleme practice rezultate mai 
ales din procesul instrucţiei logice. 

Ce au arătat aceste probleme? 

Au arătat că se simţea nevoia unor reelaborări de natură să scoată logica de 
sub tutela matematicii pentru a o face accesibilă atât matematicienilor, cât şi 
nematematicienilor (până la un punct, dematematizarea logicii se aseamănă cu 
depsihologizarea ei]. Pe scurt, logica trebuia să-şi redobândească vechiul statut de 
organon, iar această sarcină s-a dovedit extrem de dificilă având în vedere dezvoltarea 
extraordinară pe care au cunoscut-o între timp ştiinţele particulare. Până la urmă 
procesul a reuşit, dovadă că denumirea de "logică matematică" a început să-şi 
restrângă aria devenind, cu timpul, sinonimă cu aplicaţiile logicii în domeniul 
matematicii, însă logică înseamnă ceva, iar aplicaţiile logicii cu totul altceva. 

Logica informală a apărut tocmai din această nevoie de simplificare, deşi, 
riguros vorbind, denumirea este cât se poate de improprie. Logica este formală prin 
natura ei, am văzut încă din Introducere acest lucru, încât nu poţi spune "logică 
informală" fără să comiţi o contradicţie în termeni (este ca şi cum ai spune pătrat 
care nu are patru laturi). Este drept, pe de altă parte, că toate aceste "reelaborări" 
trebuiau să poarte un nume şi cum nu s-au găsit alternative, s-a recurs în final la 
aceasta. 

Printre autorii care au preluat ideea logicii informale este şi Irvin Copi, 
logician american din a doua jumătate a secolului al XX-lea (se vorbeşte şi astăzi 
despre expuneri "în stil Copi" ale logicii). După cum recunoaşte chiar autorul, 
cartea sa Informai Logic (1986) nu este altceva decât varianta simplificată a cărţii 
sale mai vechi, Introduction to Logic (prima apariţie în 1953, cu peste douăsprezece 
editări ulterioare). 

Ce se înţelege astăzi prin logica informală? 

Sigur că lucrurile au evoluat între timp, însă nu într-atât încât să schimbe 
esenţial datele problemei. De pildă, cartea lui Douglas N. Walton, Informai Logic 
(1989) are ca subtitlu A Handbook for Criticai Argumentationş i, după cum precizează 5^7 

încă din prefaţă autorul, cartea se vrea "oanaliză critică a argumentelor aşa cum 
apar ele în limbajul natural". Sunt vizate disputele de fiecare zi, conflictele de opinii, 
persuasiunile raţionale, interogaţiile, critica în variatele ei forme, autocontrolul ş.a. 

Autorul pune un accent ceva mai mare pe activitatea argumentării (primul capitol 
este dedicat dialogului raţional), însă, în mare, cartea tratează cam aceleaşi 
probleme ca şi cartea lui I. M. Copi încât nu avem motive să credem că ea ar ieşi din 
spaţiul logicii. 

Faptul că analiza informală a argumentelor continuă să suscite interesul 
o dovedeşte şi existenţa unei reviste de logică informală - Informai Logic : Reasoning 
and Argumentation in Theory and Practice (eds. J. Anthony Blair, Ralph, H. Johnson, 

Hans V. Hanson ş.a.). 

Gândirea critică. în prefaţă la Informai logic, I. M. Copi nu face nicio 
deosebire între logica informală şi aşa-numita gândire critică. Dimpotrivă, el spune 
textual că cele două sunt denumirile aceluiaşi lucru. Probabil că autorii actuali nu 
mai sunt de acord cu această echivalare, însă, din compararea lucrărilor ce poartă 
acest titlu, nu rezultă că ar fi vorba de o diferenţă prea mare între ele. Să luăm pentru 
ilustrare cartea lui James A. Herrick, Criticai Thinking. The Analysis of Arguments 
(1991). 


Această carte, spune autorul, este despre argumente. Totuşi, argument 
are mai multe semnificaţii în engleză, de aceea este importantă de la 
început o clarificare. Adeseori spunem despre oameni că au "un 
argument" înţelegând prin aceasta că ei nu sunt de acord, poate chiar 
sunt certaţi, cu privire la unele probleme. De asemenea, spunem despre 
cineva că "produce un argument” prin care înţelegem prezentarea de 
raţiuni în susţinerea a ceva. 


Acest text se ocupă doar cu al doilea tip de argumente. Pentru scopurile 
urmărite aici, argumentul este raţiunea sau raţiunile avansate în 
susţinerea unei concluzii. Această definiţie conţine doi termeni supli¬ 
mentari care, de asemenea, necesită o definiţie - raţiune şi concluzie. 
0 raţiune este o propoziţie avansată ca justificare pentru a crede într-o 
altă propoziţie. 0 concluzie este conţinutul avansat în raport cu raţiunea. 
Aşa cum am definit eu termenul, un argument va implica întotdeauna cel 
puţin o inferenţă, sau mişcare (mouvement) de la una sau mai multe 
raţiuni la concluzie (s.a .). 6 

Deşi autorul face eforturi vizibile de delimitare a domeniilor, din cele spuse 
de el prea puţin ne dăm seama că avem de-a face cu o carte de gândire critică şi nu 
cu una de logică informală. 

Cu ceva mai multă siguranţă se pronunţă Ann Thomson în cartea sa 
Criticai Reasoning. A practicai Introduction (1996). Scopul cărţii, mărturiseşte 
autoarea, este să-l ajute pe cititor în "dezvoltarea abilităţilor de înţelegere şi 
evaluare a argumentelor" 7 . Remarcabilă este preocuparea autoarei pentru precizarea 
noţiunii de gândire critică: 

Totuşi, folosirea cuvântului "critică" nu intenţionează să sugereze că 
atunci când evaluăm raţionamentele altora trebuie să ne limităm la a 
arăta ce este greşit în ele. Evaluarea critică înseamnă a arăta atât ce este 
bun, cât şi ce este rău în raţionamentele cuiva. 


Gândirea critică este în principal concentrată asupra raţiunilor care stau 
la baza credinţelor şi acţiunilor, asupra analizării şi evaluării propriilor 
raţionamente şi a raţionamentelor altora ca şi asupra inventării şi 
construirii de raţionamente mai bune . 8 


6 J. A. Herrick, Criticai Thinking. The Analysis of Arguments, p. 3. 

7 A. Thomson, Criticai Resoning. A Practicai Introduction, p. 2. 

8 Ibid., p. 2 . 





_ Conceptele de argument şi argumentare _ 

La toţi autorii consultaţi întâlnim teme şi probleme solidare idealului de 
gândire critică, cum ar fi: 1 ) recunoaşterea concluziilor şi, pe baza lor, a argumentelor, 

2) recunoaşterea premiselor implicite, 3) aprecieri privind întemeierea concluziilor 
(distincţia valid-nevalid pentru deducţie), 4) abilitatea folosirii limbajului ş.a. 

Atât în logica informală, cât şi în gândirea critică, problema de bază rămâne 
evaluarea argumentelor, iar dacă inii autori ezita să vorbească despre validitate 
recunoscând în acest fel hegemonia logicii formale, ei nu vor ezita să dea problemei 
lor o altă denumire. Nu este vorba de o eludare a punctului de vedere logic, poate 
doar camuflarea lui, în speranţa că despre toate aceste lucruri s-ar mai putea spune 
şi altceva. 

De multe ori însă autorii recunosc autoritatea logicii, inclusiv a logicii 
simbolice - în definitiv, de ce nu ar face-o? - conştienţi fiind că o abordare ştiinţifică 
a problemei nu poate trece cu vederea punctul de vedere formal. De pildă, cartea lui 
Rooyce P. Jones, Foundations of Criticai Thinking (2001) are capitole întregi dedicate 
logicii - logica termenilor, silogistica, logica propoziţiilor, inducţia ş.a. - de unde se 
vede clar că autorul plasează gândirea critică în chiar spaţiul logicii. Gândirea critică 
devine în acest caz antrenamentul într-un anume gen de analiză a argumentelor 
(raţionamentelor). 

Ca să închei cu o concluzie cât de cât pozitivă voi spune că dacă logica 
informală ia în discuţie teme şi probleme ce nu fac apel nemijlocit la ideea de formă 
logică (definiţia, falaciile, ipotezele, inducţia etc.), gândirea critică se concentrează 
îndeosebi asupra argumentelor studiindu-le, cum am văzut, mai mult sub aspectul 
eficienţei lor practice. 

Retorica şi teoria argumentării. 0 altă disciplină care a făcut din argument 
obiectul său propriu de studiu este retorica. Apărută în secolul al V-lea î.Hr., retorica 
a evoluat mult timp sub tutela filosofiei, dar fără să se poată spune că ar fi fost 
vreodată pe deplin înglobată în filosofie. 

Istoric, retorica a răspuns unor nevoi practice, ca şi geometria, însă nu legate 
de măsurarea pământurilor, ci de apărarea drepturilor de proprietate asupra 
pământului. 

După alungarea celor doi tirani, Hieron şi Gelon, în Sicilia au urmat o mulţime 
de procese care aveau ca scop repunerea foştilor proprietari în drepturi. Cum 
instituţia justiţiei era la începuturile ei, păgubiţii îşi pledau singuri cauza în faţa unor 
tribunale populare anume constituite. Şi pentru că nu este suficient să ai dreptate, 
mai trebuie să şi convingi că ai dreptate, vorbitorii simţeau nevoia unor îndreptare pe 5 ^9 
baza cărora să-şi poată face pledoariile cât mai convingătoare. 

Se pare că primii care i-au iniţiat pe oameni în arta convingerii a fost Corax 
şi urmaşul său, Tisias. în jurul anului 460, Corax scrie o Techne rhetorike ce conţinea 
câteva reguli practice de persuadare plus anumite figuri de stil menite a bine dispune 
auditoriul. Micul manual întocmit de Corax a fost declarat de istorici punctul de 
plecare în practica retoricii. 

Interesant este că şi astăzi retorica este definită tot ca artă a persuadării prin 
discurs (cuvântul "artă” trebuie luat în vechiul său înţeles de sistem de reguli sau 
proceduri ). Se spune "artă” şi nu "ştiinţă", pentru că una înseamnă regulile unei acţiuni 
şi cu totul alta ştiinţa acestor reguli [ştiinţa persuadării prin discurs ar însemna 
teoria despre regulile persuadării, ceea ce este cu totul altceva). 

în sens larg, prin "discurs” înţelegem mulţimi organizate de propoziţii cu 
privire la un anumit subiect (vezi şi noţiunea de teorie). Pentru perioada la care ne 
referim, noţiunea de discurs implica alte două noţiuni, şi anume: noţiunea de orator 
şi noţiunea de auditoriu. După Tacitus, orator este "numai acela care poate vorbi 
despre orice chestiune în chip ales, elegant şi convingător, potrivit cu demnitatea 
subiectului, cu cerinţele împrejurărilor şi cu gusturile ascultătorilor" 9 . Vom vedea 
ceva mai departe că Perelman introduce o idealizare în raport cu auditoriul, el 
vorbeşte despre un auditoriu universal (părerea mea este că acelaşi lucru se putea 
face şi cu noţiunea de orator). 

în perioada clasică a retoricii se studiau trei mari genuri de discurs - 
discursul juridic, discursul politic şi discursul comemorativ - care vor impune cele 
trei genuri retorice: 

• Genul juridic, specific pledoariilor din tribunale. 

• Genul deliberativ, specific discursului politic. 

• Genul epidictic, specific discursului elogiu (subiectul elogiului putea fi un 
zeu, un erou, o cetate etc.). 

Astăzi, noţiunea de discurs s-a generalizat într-atât, încât orice poate fi 
considerat discurs - o reclamă, un anunţ, un mesaj televizat şi chiar o teorie ştiinţifică 
(de aici şi preocupările unora de a constitui o retorică a ştiinţei). 

Cu sofiştii, retorica se deschide filosofiei, deşi, poate mai potrivit ar fi să 
spunem antifllosofiei. 

Fondatorul sofisticii, Protagoras (492-422), profesa o formă a scepticismului 
gnoseologic în care, nerecunoscând posibilitatea adevărului, considera că orice putea 
fi argumentat. Interesul său pentru dialogul în contradictoriu i-a determinat pe 
istorici să-l considere iniţiatorul genului eristic [ărisi n limba greacă înseamnă luptă) 
astfel că, potrivit învăţăturii lui, ceea ce trebuie urmărit în viaţă este succesul, 
câştigarea confruntării, şi nu neapărat adevărul. 

Ceva asemănător va susţine şi Gorgias (485-?), cea de-a doua mare figură a 
sofisticii. El a suferit şi o condamnare din cauza relativismului moral propovăduit în 
Grecia timp de aproape patruzeci de ani. Prin proza sa poetică, o noutate a epocii, 
precum şi prin cele câteva elogii scrise ( Elogiul Elenei, Oraţie funebră pentru eroii 
morţi în luptă ş.a.) Gorgias a devenit fondatorul genului epidictic. 

Primul care se va ridica împotriva învăţăturii sofiste a fost Isocrate 
520 (436-338), elevul lui Gorgias şi contemporanul lui Platon. în Contra sofiştilor el 

condamnă oratoria sofistică împreună cu dialectica platoniciană încercând nu doar 
o moralizare a retoricii, ci şi o estetizare a ei. 

De abia cu Platon (428-347) şi Aristotel (384-322) se poate spune că 
retorica s-a definitivat ca domeniu. în Gorgias şi Fedru, Platon încearcă să clarifice 
exigenţele filosofice ale artei retorice prin opoziţie cu doctrina sofiştilor. El distinge 
retorica rea a sofiştilor în care oricine putea fi persuadat despre orice, de retorica 
filosofică. Aceasta avea ca scop adevărul, iar ca metodă, dialectica. Cât priveşte 
pericolul social pe care l-ar putea prezenta învăţarea retoricii, maestrul nu trebuie 


9 Tacitus, Dialoguri despre orator, în Opere, voi. I, p. 39. 

făcut vinovat după cum nu trebuie făcut vinovat antrenorul pentru posibilele acte 
de violenţe ale elevilor săi. 

Nici Aristotel nu a rămas indiferent la arta retoricii. Ea rămâne şi la Aristotel 
o artă a persuadării, însă nu arta persuadării a orice, ci "arta descoperirii a ceea ce 
este persuasiv într-un caz dat" ( Retorica, 1,1355 b). 

Retorica, spune 0. Reboul, comportă la Aristotel un studiu logic al 
argumentării, o psihologie a pasiunilor şi caracterelor, o stilistică, totul 
cuprins într-o reflexie filosofică. Iar această reflexie permite integrarea 
sistemului retoricii în sistemul cunoaşterii şi învăţământului, altfel spus, 
în sistemul culturii ( paideia ) 10 . 

Cu Aristotel, retorica atinge punctul său cel mai de sus. Retorii elenişti şi 
latini, dintre care cei mai importanţi sunt Cicero (106-43) şi Quintilian (30-100), au 
perfecţionat retorica, însă fără a o modifica, şi acelaşi lucru se poate spune despre 
retorii medievali. Totuşi, în mai tot evul mediu latin, retorica îşi găseşte locul în 
Septennium, sistemul celor şapte arte. Acestea erau împărţite în Trivium şi Quadrivium 
{Trivium- ul conţinea logica, gramatica şi retorica, iar Quadrivium- ul conţinea muzica, 
aritmetica, geometria şi astronomia). 

Epoca clasică, spune J.-J. Robrieux, este epoca în care retorica a murit. 
Condamnată în egală măsură de raţionalism şi de empirism, retorica este tot mai 
puţin frecventată, iar spre sfârşitul secolului al XlX-lea, va fi cu totul dată uitării 
(în 1884 retorica dispare ca materie de studiu din învăţământul francez). 

Revenirea retoricii în spaţiul culturii europene se produce abia la mijlocul 
secolului al XX-lea, mai exact în 1958, odată cu cartea lui Chaim Perelman şi 
Olbrechts-Tyteca, La Nuvelle rhâtorique. Trăite de Vargumentation. întâmpinată cu 
rezerve la început, nimeni nu se mai îndoieşte astăzi de rolul hotărâtor pe care l-a 
avut această carte în relansarea retoricii. 

Studiul argumentării este în momentul de faţă mult mai diferenţiat. în 
La nouvelle Dialectique (1996), Frans Eemeren şi Rob Grootendorst enumeră câteva 
din cadrele teoretice constituite în ultimul timp pe tema argumentării, cum ar fi: 

Noua retorică a lui Perelman şi Olbrechts-Tyteca, 

Cadrul analitic al lui Toulmin, 

Problematologia lui Michel Meyer, 

Epistemica socială a lui Ch. Wilard, 

Logica informală a lui Anthony Blair şi Douglas Walton, 

Logica naturală a lui Jean-Blaise Grize, 

Dialectica formală a lui Else Barth şi Erik Krabe. 

Rămâne de văzut dacă şi în ce măsură aceste abordări se vor contopi până la 
urmă într-o disciplină autonomă destinată argumentării. 


521 


10 O. Reboul, La Rhâtorique, p. 17. 

începând cu a doua jumătate a secolului al XX-lea, mulţi autori au 
încercat să elaboreze modele ale argumentării, accentuând când una, 
când alta dintre componentele acestora, însă nimeni, după ştiinţa mea, 
nu a reuşit să ajungă la un model cu valabilitate universală. Autorii în 
cauză au vrut să se sustragă logicizărilor curente, motivând că logica nu 
poate da seama de multitudinea problemelor pe care le ridică argumen¬ 
tarea şi că, inevitabil, va trebui găsită o altă cale. 

Cel mai invocat este modelul lui St. Toulmin din cartea sa The Uses 
of Argument [1958), o tentativă de modelare a argumentării prin 
descrierea unor “forme procedurale". în terminologia lui, alta decât cea 
obişnuită, se vorbeşte despre backing (datul) şi warrant (garantul), 
astfel că starea argumentului nu mai depinde atât deforma , ca în logică, 
cât de raportul dintre dat şi garant (criteriul formal al validităţii este 
înlocuit cu unul de conţinut). 

După cincizeci de ani de cercetări în domeniu, autorii sunt mult 
mai rezervaţi când vine vorba de modelul lui Toulmin, sau chiarîl resping, 
cum fac Eemeren şi Grootendorst: 

Deşi putem trece peste unele obiecţii teoretice importante, se spune în 
cartea lor, La nouvelle dialectique, este evident că modelul lui Toulmin 
nu se poate aplica discursului argumentativ cotidian. în mod cert nu se 
poate determina în ce constau datul şi garantul, şi, cu excepţia unor 
exemple bine alese, este de-a dreptul imposibil să distingem între cele 
două tipuri de enunţuri”. 11 

La fel, în ce priveşte cartea lui Perelman şi Olbrechts-Tyteca, 
La nouvelle rhetorique (1958/69). Obiectivul declarat al cărţii este să 
descrie tehnicile autentice de argumentare, totuşi, susţin aceiaşi 


11 Frans Eemeren şi Rob Grootendorst, La nouvelle Dialectique, p. 4. 

Eemeren şi Grootendorst, categoriile lor nu sunt "nici corect definite, 
nici reciproc-exclusive". 

Nu insist cu prezentarea acestor modele. In mod clar, ele nu pot 
face inutilă abordarea formală oricât de mult ar accentua limitele acesteia. 

Nu poţi spune, de pildă, că aplicând cu stricteţe regulile modelului ajungi 
inevitabil la o argumentare valabilă, aşa cum în logică se ajunge de la o 
formă validă la un raţionament valid. Nici măcar nu avem garanţia că am 
ajunge vreodată la o argumentare dat fiind că modelele în cauză nu sunt 
modele în sensul logic al cuvântului - modele semantice , cum se mai 
numesc ele - ci mai degrabă modele de descriere. Personal, nici nu cred că 
un astfel de model ar fi posibil având în vedere că argumentarea, ca şi 
ipoteza, este un act de creaţie şi, ca orice creaţie, nu poate fi supusă 
regulilor. 

Dar dacă a vorbi despre modelele argumentării sună pretenţios, 
putem vorbi foarte bine despre structura argumentării. Cunoscându-i 
structura, am putea, dacă nu modela, cel puţin ameliora o argumentare, 
ceea ce nu este de neglijat. Prin urmare, despre structura argumentării va 
fi vorba în cele ce urmează şi nu despre modelele ei. 

1) Obiectul argumentării sau problema. Argumentarea porneşte, 
de obicei, de la o situaţie conflictuală generată de una sau mai multe 
probleme. Acestea fac obiectul argumentării. 

Pentru ca o problemă să devină obiectul argumentării, ea trebuie 
nu doar cunoscută, ci şi asumată. în textul lui Herodot, de exemplu, 
problema consta în desemnarea succesorului la tronul Persiei şi, din câte 
se pare, a fost asumată de toată lumea, inclusiv de regele Darius. 

S-ar putea ca problema să fie respinsă, însă şi atunci trebuie 
deosebit între două situaţii: respingerea problemei ca rezultat al unei 
argumentări, sau respingere pur şi simplu, fără o argumentare anume. 

Problema este întotdeauna pusă (formulată) de cineva - persoană, 
grup de persoane, instituţii etc. - putând lua diverse forme. Poate fi 523 
o problemă teoretică sau una practică; poate fi explicită sau implicită; 
poate fi personală sau generală; simplă sau complexă etc. 

Succesiunea la tronul Persiei a debutat ca problemă personală, însă 
a devenit imediat o problemă generală. Nu numai ştiinţa, cum spune 
Popper, ci viaţa în general este activitate de formulare şi rezolvare de 
probleme (de unde ponderea cu totul excepţională pe care o deţine 
argumentarea în activitatea omului). 

Problema poate avea sau nu soluţii. Presupunând că are soluţie, 
trebuie văzut imediat dacă are o singură soluţie sau, dimpotrivă, mai 

multe. Când o problemă are mai multe soluţii, acestea pot fi simplu 
diferite, altfel nu ar putea fi mai multe, sau pot fi opuse. Şi într-un caz şi în 
altul intervine contraargumentarea (vezi mai departe). 

Se poate, iarăşi, întâmpla ca niciuna dintre soluţii să nu fie 
definitivă şi atunci problema rămâne deschisă. Filosofia este prin 
excelenţă domeniul problemelor deschise, însă astfel de probleme se 
întâlnesc în toate domeniile. 

2) Teza argumentării. în orice argumentare se susţine ceva - o 
revendicare, un îndemn, o generalizare, o regulă, orice. Am numit acest 
"ceva", teza argumentării. 

De regulă, teza este o propoziţie, ea admite întrebări precum: 
"de ce?", "pentru ce?", "din ce motiv?", "din ce cauză?" etc., şi la care se 
răspunde cu "pentru că", "din cauză că", "fiindcă". 

Observăm că indicatorii tezei sunt aceiaşi cu indicatorii concluzi¬ 
ilor din raţionamentele deductive şi inductive (vezi definiţia argumen¬ 
tării). Spunând, de pildă, "P pentru că Q şi R" se afirmă teza P relativ la 
argumentele Q şi R. 

Nu există teze în general, teza în teoria argumentării este o noţiune 
relativă, ea este teză doar pentru că există un argument care să o susţină; 
şi invers, ceva este argument doar dacă susţine o teză. 

Distingem deci între două semnificaţii ale termenului "argument": 
1) argument în sensul de raţionament (v. definiţia), şi 2) argument în 
sensul de propoziţie (premisă) invocată în susţinerea tezei (concluziei). 
Prima semnificaţie este cea de bază (dominanta). 

în structura argumentării teza este răspunsul la problemă, un 
răspuns ce poate fi acceptat sau, dimpotrivă, respins (rostul argumentării 
este tocmai acesta, de a-1 face pe interlocutor să accepte răspunsul 
propus). 

în argumentarea lui Artobazanes teza era că tronul imperiului 
524 trebuie să-i revină lui, fiind cel mai mare dintre urmaşi. Xerxes respinge 
teza lui Artobazanes prin însăşi faptul că propune propria lui teză pe care 
o susţine construind o altă argumentare. 

în textul lui Machiavelli teza este că, fie în timp de pace, fie în timp 
de război, armatele de mercenari mai degrabă uzurpă decât consolidează 
puterea principelui şi că atât principii, cât şi republicile au nevoie de 
armate proprii. 

în textul lui Eminescu teza asertează caracterul natural al statului 
(statul nu este un produs al raţiunii, el rezultă din însăşi dezvoltarea 
naturală a societăţii). 

O argumentare poate avea nu una, ci mai multe teze, însă şi atunci 
unele sunt principale, altele secundare, de la caz la caz. 

3) Argumentele. Orice teză este susţinută pe bază de argumente. 
Distingem deocamdată între două specii de argumente - argumente 
directe şi argumente indirecte. Argumentele directe au drept concluzie 
teza, spre deosebire de cele indirecte care au alte concluzii decât teza. 
însă nici acestea nu pot fi cu totul străine tezei, pentru că ar însemna să 
avem de-a face cu argumente disonante care nu îşi mai justifică prezenţa 
în argumentare. Vom cere deci ca o condiţie minimală a argumentelor 
indirecte consistenţa cu teza [ minimal , în sensul de necesar, nu şi 
suficient). 

Dintre argumentele directe unele sunt principale, altele sunt de 
întărire. Argumentele de întărire au nu doar funcţii logice, ci şi psihologice 
(v. retorica argumentării), însă, multiplicate dincolo de anumite limite, 
argumentele de întărire pot avea un efect contrar, în loc să consolideze 
ele slăbesc argumentarea. De pildă: "Nu vin la festivitate pentru că nu am 
fost invitat, sunt ocupat şi este la o oră nepotrivită. în plus, nici nu am o 
ţinută adecvată pentru aşa ceva". 

Argumentul principal este că "nu am fost invitat", celelalte sunt 
indirecte şi de întărire. însă ele puteau foarte bine lipsi, pentru că uneori 
argumentul principal îşi joacă mai bine rolul singur decât în compania 
altor argumente. 

Să zicem că din dorinţa de a fi cât mai credibili am mai adăuga: 

"sunt programat la dentist", "vremea este urâtă", "aştept pe cineva" ş.a. 

Ce s-ar întâmpla într-un astfel de caz? 

Un rezultat sigur este că argumentul principal s-ar dilua foarte mult 
devenind un argument oarecare, printre multe altele. Neexistând însă 
un argument principal, teza şi-ar pierde din susţinere, pentru că, dacă 
argumentele indirecte şi de întărire pot lipsi, argumentele principale sunt 
obligatorii. De aici regula ca într-o argumentare să existe cel puţin un 525 
argument principal. 

Cu aceste precizări revenim la argumentările exemplificate în 
textele reproduse la începutul capitolului încercând analiza lor pe baza 
noţiunilor nou introduse. 

Primul text (Herodot ). în textul lui Herodot, argumentarea lui 
Artobazanes conţine un singur argument: 

(A) Cel mai mare dintre urmaşi este moştenitorul tronului. Eu sunt cel 
mai mare dintre urmaşii lui Darius. Deci eu sunt moştenitorul lui Darius. 

Argumentarea lui Xerxes, în schimb, conţine trei argumente dintre care 
unul principal: 

(X 1 ) Cel mai mare dintre urmaşii născuţi în timpul domniei este 
moştenitorul tronului. Eu sunt cel mai mare dintre urmaşii lui Darius 
ca rege. Deci eu sunt moştenitorul legitim la tronul lui Darius. 

la care se mai adaugă un argument indirect: 

(X 2 ) Sparta, ca şi Persia, este o mare putere. în Sparta moştenitorul 
tronului este primul născutîn timpul domniei. Prim urmare, şi în Persia 
moştenitorul trebuie să fie primul născutîn timpul domniei. 

şi un argument de întărire: 

(X 3 ) Cirus este eliberatorul perşilor. întrucât mama mea este fiica lui 
Cirus, eu sunt cel mai îndreptăţit la tronul lui Darius ca descendent din 
Cirus. 

La nevoie, acesta poate fi transformat în argument principal: 

(X' 3 ) Descendentul a doi regi este mai îndreptăţit la domnie decât 
descendentul unui singur rege. Eu fiind descendentul a doi regi sunt 
mai îndreptăţit la domnie decât ceilalţi descendenţi. 

în final, argumentarea lui Xerxes va avea următoarea schemă (diagramă): 




Argumentarea lui Artobazanes este simplu deductivă, în timp ce 
argumentarea lui Xerxes este mixtă, ea conţine două deducţii şi o inducţie. 
Concluzia inducţiei fiind premisa deducţiei, argumentarea lui este 
inductiv-deductivă. 

Al doilea text ( Machiavelic ). Argumentările pot fi mai simple sau 
mai complicate, depinde de problemă, şi mai depinde de teza avansată 
ca răspuns la problemă. Argumentările din textul lui Herodot sunt, 
evident, foarte simple, spre deosebire de argumentarea lui Machiavelli 
care este mult mai complicată. Una dintre complicaţiile acestei argu¬ 
mentări se datorează faptului că aici sunt avansate patru teze dintre 
care doar una este principală, celelalte trei sunt secundare. Teza principală 
are două componente: 

(TjJ Principele trebuie să se ducă el însuşi la război şi el trebuie să fie 
căpitanul armatelor. 

(T 2 ) Republica va trebui să-i trimită pe proprii ei cetăţeni, iar când unul 
dintre aceştia nu se va dovedi om viteaz, va trebui să fie schimbat; dacă 
este însă capabil, va trebui să-i impui disciplina legilor, iar el să nu treacă 
peste ele. 

Se adaugă la acestea cele trei teze secundare: 

(5 1 ) Armatele mercenare şi cele aliate sunt nefolositoare şi pri¬ 
mejdioase. 

(5 2 ) Dacă un principe îşi întemeiază puterea pe armatele mercenare, 
el nu va avea niciodată o situaţie stabilă şi sigură. 

(5 3 ) Dacă o republică îşi are armatele ei proprii, cu mult mai greu 
ajunge să se supună unui tiran ieşit dintre cetăţenii ei, decât o republică 
nevoită să folosească armate străine. 

La prima vedere, tezele secundare sunt argumentele tezelor 
principale, şi chiar aşa este, însă, până a deveni argumente, aceste teze se 
cer la rândul lor argumentate. Spunând: 

Principele trebuie să fie căpitanul propriilor sale armate [TJ pentru 
că, dacă îşi întemeiază puterea pe armatele mercenare, el nu va avea 
niciodată o situaţie stabilă şi sigură (S 2 ). 

527 

nu am produs încă o argumentare, trebuie să arătăm mai întâi că S 2 este 
adevărată şi abia după aceea să arătăm că S 2 o susţine inferenţial pe T 1 . 

Este important să distingem corect între teze şi argumente, 
pentru că de multe ori vedem asertându-se teza, iar actul asertării ei 
trece drept argument, ceea ce, fără îndoială, este o mare greşeală. 

Spuneam ceva mai devreme că în fiecare teză se afirmă (postu¬ 
lează) ceva. în cazul de faţă, teza principală este o recomandare, ea face 
o afirmaţie despre raportul principelui, respectiv, republicii cu armata. 

Tezele secundare postulează ceva despre natura armatelor, însă, 

împreună, ele alcătuiesc o mulţime consistentă (şi coerentă) logic de 
propoziţii. Aceasta înseamnă că: 1) nu se contrazic între ele (condiţie 
obligatorie oricărei argumentări), şi 2) sunt legate din punctul de vedere 
al conţinutului. 

Caracterul de "principal" sau de "secundar" al unor teze poate fi 
apreciat în două moduri: 1) după cum se presupun sau se implică ele, 
2 ) după cum răspund ele problemei. în cazul de faţă, problema este 
câştigarea războaielor, iar teza principală dă prima dintre condiţii - 
comanda personală a propriilor armate. Aceeaşi teză ar putea fi apreciată 
ca secundară dacă se ia în considerare altă problemă sau dacă se admit 
mai multe teze principale. 

Nimic nu ne împiedecă, de pildă, să o considerăm pe S 3 teză 
principală, alături de T 1 , luând în calcul nu una, ci două probleme - 
câştigarea războaielor şi, respectiv, evitarea tiraniilor (fiind vorba de mai 
multe teze şi implicit de mai multe argumente, argumentarea lui 
Machiavelli este nu doar mai complicată, ci şi mai interesantă). 

Observăm, apoi, că tezele din această argumentare nu mai sunt 
susţinute în mod univoc prin argumente, ca la Herodot, ci prin serii de 
argumente, ceea ce, iarăşi, este o noutate. 

înţeleg prin "serie de argumente" clasa tuturor argumentelor 
aferente unei tezei. Or, nu este acelaşi lucru dacă o teză este susţinută 
printr-un singur argument, printr-o serie de argumente sau prin mai 
multe serii. 

Relativ la seriile de argumente se impune să ştim: 

• Raporturile dintre argumentele aceleiaşi serii, 

• Raporturile dintre argumentele unei serii şi argumentele 
celorlalte serii, 

• Raporturile dintre seriile ca atare, pentru că nu toate seriile sunt 
convergente în aceeaşi teză. 

Cunoaşterea acestor raporturi ne obligă să luăm în discuţie şi o 
altă problemă, cel puţin la fel de importantă - organizarea logică a 
argumentării (vezi fig. 3). Voi reveni asupra acestei chestiuni, deocamdată 
să vedem componenţa primei serii de argumente din argumentarea lui 
Machiavelli: 

(Al) Armatele de acest fel sunt lipsite de unitate între ele, 

(A2) Sunt ambiţioase, 

(A3) Sunt fără disciplină, 

(A4) Sunt necredincioase. 

(A5) Sunt pline de vitejie între prieteni, şi sunt laşe în faţa duşmanului, 
(A6) Nu au frică de Dumnezeu, 

(A7) Nu-şi ţin cuvântul faţă de oameni, 

(A8) Te jefuiesc în timp de pace. 

Cele opt argumente sunt entimeme [raţionamente eliptice) con¬ 
vergente cel puţin în S 1 dacă nu cumva şi în S 2 şi S 3 . De pildă, forma 
dezvoltată a argumentului (A4] este următoarea: 

Armatele necredincioase sunt nefolositoare şi primejdioase 
Armatele de mercenari şi cele aliate sunt necredincioase 

/.Armatele de mercenari şi cele aliate sunt nefolositoare şi 
primejdioase 

Argumentul este un silogism în Barbara, având ca majoră un 
adevăr general, minora este propoziţia invocată cu titlu de argument 
(adică, A4), iar concluzia este teza secundară S 1 . Deci A4 este un argument 
direct relativ la teza secundară S 1 şi indirect relativ la teza principală T 1 . 
însă, pentru că S x este consistentă (şi coerentă) logic cu T 1# se poate spune 
că argumentul o susţine implicit pe aceasta. 

Spun "susţinere" când, de fapt, este vorba de o inferenţă (mai precis 
de o metainferenţă): 


S x este consistentă logic cu T 1 
A4 o confirmă deductiv pe S 1 

/. A4 o confirmă deductiv pe T x 

Cineva ar putea obiecta spunând că A1-A8 sunt şi ele teze 
(răspund la întrebarea "de ce?") şi că, pentru a servi în argumentare, ar 
trebui ca, la rândul lor, să fie argumentate. 

Nu sunt de acord din două motive. întâi, pentru că într-o 
argumentare nu se argumentează totul, căci ar însemna să comitem 
eroarea regresiei la infinit. Apoi, teza este cea care îşi selectează 
argumentele (spuneam ceva mai devreme că teza este relativă la argument 
tot aşa cum argumentul este relativ la teză). Argumentele A1-A8 sunt, 
riguros vorbind, propoziţii (se presupune că ele sunt rezultatul unor 
inducţii), însă raportate la teza T x (sau luate împreună cu T x ), ele se 
transformă automat în raţionamente (entimeme). Din această cauză, 
A1-A8 sunt argumente şi nu teze. 

Cea de-a doua serie se compune din câteva argumente cauzale de 
genul celor examinate în capitolul anterior. Le redau în termenii autorului: 

(B) Cauza tuturor acestor fapte este că ele nu merg în război decât 
pentru un singur lucru, pe care îl iubesc şi care le face să lupte, şi anume 
o mică leafa pe care o primesc, dar care nu este de ajuns pentru a le face 
să fie gata să moară pentru tine. Oamenii vor fi bucuroşi să fie soldaţii 
tăi atâta timp cât nu porţi război; dar de îndată ce războiul începe, 
vor sau să fugă sau să plece în altă parte. 

Ni se spune: "Cauza tuturor acestor fapte este că ..." 

Care fapte? 

Evident, cele enumerate în argumentele A1-A7, mai bine zis în 
premisele minore ale acestora, pentru că, după cum am văzut, aceste 
raţionamente sunt eliptice. Prin urmare, faptul că armatele de mercenari 
sunt ambiţioase, necredincioase, lipsite de unitate etc., etc. sunt efectele 
cauzelor: 


(Cj) Armatele mercenare luptă pentru bani, 

(C 2 ) Aceste sume de bani sunt, de obicei, mici; 

(C 3 ) Nicio sumă de bani, oricât de mare ar fi ea, nu le poate face să 
moară pentru tine. 

în final, avem ceva de genul: dacă C 1 şi C 2 şi C 3 , atunci Al, A'2,..., A'7 
(am notat astfel premisele minore ale argumentelor Al, A2,..., A 7). Iată şi 
un exemplu: 

Dacă armatele mercenare luptă pentru bani (CI), şi dacă sumele de bani 
sunt mici (C2), şi dacă nicio sumă de bani nu le poate face să moară 
pentru tine, atunci armatele de mercenari nu îşi ţin cuvântul dat (A7). 

Este o implicaţie cauzală cu consecventul în Al - A8, conform celor 
530 pretinse de autor, însă, la fel de bine, ele pot avea consecventul într-una 
dintre teze, să zicem în S 1 . în acest caz, argumentele seriei a doua ar fi 
directe relativ la una dintre tezele secundare. Astfel, seria a doua 
consolidează argumentele din prima serie şi deci argumentele ei sunt 
toate de întărire relativ la teza principală. 

Ca să fim însă analitici până la capăt, C2 este concluzia lui C3: 

(C'3) Nicio sumă de bani, oricât de mare ar fi ea, nu poate face o armată 
de mercenari să lupte pentru tine. Nicio sumă de bani plătită armatelor 
de mercenari nu este prea mare. 

Avem, aşadar, de-a face cu o argumentare tip “cascadă" în care 
prima serie de argumente justifică anumite teze, iar a doua serie justifică 
premisele argumentelor din prima serie. De aceea, toate argumentele din 
prima serie sunt argumente directe şi toate argumentele din a doua serie 
sunt indirecte şi de întărire. 

Din câte observăm, aserţiunea C2 este redundantă faţă de C3, la fel 
cum argumentul A7 este redundant faţă de A4. în teoria argumentării 
însă problema redundanţei se pune altfel decât în logică (un argument 
redundant poate face impresie, ca să nu mai vorbim că de multe ori el trece 
drept argument inedit făcând astfel argumentarea mai convingătoare). 

în sfârşit, cea de-a treia serie se compune din argumente referi¬ 
toare la comandaţii armatelor aliate şi de mercenari: 

(CI) Căpitanii de mercenari sau sunt oameni foarte capabili sau nu 
sunt; dacă sunt astfel, nu poţi să ai încredere în ei, deoarece vor năzui 
întotdeauna la propria lor mărire, fie doborându-te pe tine care eşti 
stăpânul lor, fie doborându-i pe alţii fără voia ta; dar dacă nu sunt 
oameni capabili, atunci fireşte ţi-aduc înfrângerea. 

(C2) Experienţa ne arată, în adevăr, că doar principii singuri şi 
republicile care au armate săvârşesc fapte mari, pe când trupele 
mercenare nu aduc altceva decât neajunsuri. 

Primul argument, de asemenea indirect, este o dilemă simplă 
constructivă şi este subsumat concluziei că nu poţi avea încredere în 
căpitanii armatelor mercenare. Reformulăm raţionamentul încercând o 
minimă standardizare: 

(CI') Dacă căpitanii de mercenari sunt capabili, atunci ei îşi urmăresc 
propriile intenţii şi deci nu poţi avea încredere în ei. Dacă nu sunt 
capabili, atunci îţi aduc înfrângerea şi cu atât mai mult nu poţi avea 
încrederea în ei. Deci, fie că aceşti căpitani sunt capabili, fie că nu 
sunt capabili nu poţi avea încredere în ei. 

Al doilea argument, tot indirect, este o combinaţie de două inducţii. 
O primă inducţie este prin simplă enumerare - experienţa invocată de 
autor nu înseamnă altceva decât enumerarea inductivă a faptelor - iar 
cea de-a doua este o inducţie prin eliminare. Fiind însă eliptice, mai 
greu ne dăm seama de natura lor. 

Şi a doua serie de argumente, cea care vizează comandanţii 
armatelor de mercenari, este convergentă în aceleaşi teze secundare: S 1 , 

^2 ^ 3 * 

Odată lămurite aceste lucruri se pune problema dacă realmente 
era nevoie de toate aceste argumente pentru susţinerea tezelor, dacă nu 
ar fi posibile simplificări de natură să facă argumentarea mai clară şi 
mai uşor de înţeles? 

în ce priveşte prima problemă, sunt mai multe răspunsuri. De pildă, 
din prima propoziţie a textului: 

(P) Spun, aşadar, că armatele cu care un principe îşi apără statul sunt 
sau ale lui proprii, sau mercenare, sau aliate, sau amestecate din aceste 
feluri diferite, putând fi numite în acest caz mixte. 

şi teza secundară (la alegere cu S 2 ) printr-un raţionament disjunctiv 
se obţine teza principală T 1 . însă, cum am mai spus, sunt multiple 
modalităţi de a ajunge la T 1 odată ce au fost argumentate tezele 
secundare. 



Fig.3 

Cât priveşte cea de-a doua problemă, eu sunt convins că 
argumentarea ar putea fi nu doar simplificată, ci şi logic perfecţionată, 
însă intenţia mea nu a fost să produc o argumentare proprie, ci să 
532 respect pe cât posibil argumentarea autorului. 

Al treilea text [Eminescu). închei cu un scurt comentariu pe 
marginea argumentării din textul lui Eminescu. Şi aici avem de-a face cu 
două teze principale şi una secundară: 

(Tj) Statul nu este un product al raţiunii, ci al naturii. 

(T 2 ) Statul regulat pe care-1 au albinele şi furnicile nu este decât 
prototipul în mic al statului omenesc. 

(S) Statul va merge bine când se va conforma cu legile lui înnăscute de 
dezvoltare, când raţiunea va juca rolul medicului ce subvine numai 

acţiunii naturii; va merge rău când va trăi nenatural, când raţiunea, în 
loc de a se împăca cu natura lui, îl va face obiectul unor esperimente 
nesocotite. 

Nou în această argumentare este că: 1) teza secundară este 
implicată de cele principale (deci o altă modalitate de a aprecia caracterul 
unei teze), 2) argumentele sunt aproape în totalitate analogii. 

Preferinţa autorului pentru analogie este justificată de cele 
două teze principale care postulează originea naturală a statului. Pentru 
că, dacă statul este de origine naturală şi nu raţională (vezi Platon, 
Rousseau ş.a.), ceea ce se întâmplă în populaţiile naturale - albine, 
furnici etc. - ar trebui să se întâmple şi în cele umane. 

lată o primă serie de analogii: 

(Al) în muşuroaie şi stupi (...) domină o ordine naturală, o repartiţie 
a muncii, o despărţire în clase, un serviciu al siguranţei publice chiar. 
(A2) Fiindcă regina albinelor e sora tuturor celorlalte, precum şi muma 
unui întreg popor de albine, a unui viitor roi, cugetătorul va vedea în 
calitatea cea întâi o analogie cu vechea regalitate, când monarhul era 
primus inter pares, în a doua calitate acea elementară putere de 
formaţiune a statelor, patria protestas. Iată dar viaţa unui popor mic, 
care se petrece în cadrul unui stup, cu una sau două emigraţiuni pe an 
cari se colonizează într-alte locuri sub regine nouă. 

(A3) Ba se poate introduce în mod artificial până şi războiul civil în 
statul albinelor. închizând două roiuri la un loc, ele intră în luptă, până 
ce una dintre regine cade - iată războiul de succesiune. 

(A4) Astfel vom vedea esplicându-de marea migraţiune a popoarelor 
din evul mediu; sunt roiuri tinere de albine cuvântătoare, care, 
nemaiavând loc în patria veche, curg sub şefii noi în Europa, lăsând 
roiurile părinteşti şi vechile instituţii în pământul Asiei. 

Cea de-a doua serie de analogii se referă la rolul trântorilor. Aici 
argumentarea merge în sens invers (dacă argumentele din prima serie 
accentuează asemănările dintre comunităţile umane şi cele naturale, 
analogia cu trântorii subliniază deosebirile dintre ele). Cum este şi firesc, 
autorul recurge la comparaţie, procedeu logic subsumat analogiei. 

în societatea albinelor: 

(B) Din momentul în care nu mai îndeplinesc niciun rol în viaţa socială 
a statului albinelor sunt înlăturaţi. Astfel societatea albinelor are 
revoluţiile ei. 

spre deosebire de societăţile umane unde 

(CI) Trântorii (= demagogii, cari nu îndeplinesc niciun rol în viaţa 
statului decât acela de a trăi din esploatarea şi amăgirea mulţimii) nu 
împărtăşesc soarta colegilor lor din statul albinelor. 

(C2) Trăind din avutul comun fără a produce nimic, trântorii plătesc cu 
fraze şi cu neliniştea societăţii binefacerile ei. 

De aici o a patra teză: 

(S') 0 rea organizare, ori învechită (...) va produce neapărat boale 
sociale, cărora un popor puternic le pune capăt printr-o criză violentă, 
cari însă la o rasă mai slabă devin cronice, slăbind-o din ce în ce şi 
facând-o să piară, fie prin sleire de puteri, fie prin cucerire de către 
străini. 

Concluzia Poetului este că, deşi statul este un produs natural 
avându-şi legile lui proprii de dezvoltare, în privinţa trântorilor el se 
abate de la natură, abatere pe care societatea omenească o resimte ca 
pe o boală. Cu cât este mai mare abaterea, cu atât mai mare va fi suferinţa 
socială. Prin crize sociale, revoluţii etc. societăţile puternice depăşesc 
momentul reuşind să ţină sub control fenomenul parazitării, în timp ce 
societăţile slabe dispar, fie prin degenerare, fie pur şi simplu prin 
subordonare faţă de alte societăţi. 



Ideea de inferenţă imperativă despre care am spus ceva mai 
devreme că este prototipul argumentării în viaţa socială ar putea fi 
ilustrată prin argumentul: 

(R) Statul uman este asemenea statului albinelor. Statul albinelor îşi 
elimină trântorii; deci şi statul uman trebuie să-şi elimine trântorii. 

Aceasta nu mai este o simplă teză, ci un deziderat, o teză cu 
atributele necesităţii şi universalităţii. Argumentarea lui Eminescu este, 
de aceea, un adevărat model de argumentare prin analogie. 





CRITICA ARGUMENTĂRII ŞI 
GÂNDIREA CRITICĂ 


3.1. Argumentare şi contraargumentare 


Faptul că într-o argumentare se urmăreşte câştigarea adeziunii 
la teză presupune din capul locului un fenomen advers de respingere sau, 
cel puţin, de simplă rezistenţă. Fenomenul respingerii poate fi real sau 
doar potenţial. De multe ori el nu este nici real, nici potenţial, ci doar 
presupus (imaginat). Spunând “trebuie făcut cutare lucru, întrucât 
cutare şi cutare", nu am întâmpinat încă o respingere, şi totuşi, indicăm 
odată cu teza şi argumentele susţinerii ei. Sub acest aspect, orice argu¬ 
ment este, de fapt, un contraargument. Şi invers, orice contraargument 
este tot un argument. Riguros vorbind însă, contraargumentul este 
argumentul destinat blocării (anulării) unui alt argument. 

în textul lui Herodot, Xerxes îi contraargumentează lui 
Artobazanes. La rândul lui, Machiavelli are un interlocutor ipotetic, el 
chiar spune la un moment dat că 

dacă cineva (s.n.) îmi obiectează spunându-mi că oricine ar avea arma 
în mână ar face acelaşi lucru, fie că este mercenar sau nu, i-aş răspunde 
că numai un principe sau o republică trebuie să conducă armatele. 

Or, acesta este un contraargument susţinut de un presupus 
“cineva" relativ la teza că niciodată căpitanii mercenarilor nu pot fi 
loiali principelui. 

Şi Eminescu contraargumentează împotriva celor ce susţin originea 
raţională (şi convenţională) a statului. 

Fie A o argumentare în care se avansează teza T relativ la pro¬ 
blema P. 0 confuzie frecvent întâlnită, chiar şi la cei avizaţi, este cea 


535 



536 


_ Argumente , demonstraţii , groW _ 

dintre contraargumentare şi critica argumentatării, cele două forme de 
respingere. 

A contraargumenta relativ la o argumentare A înseamnă a susţine, 
pe bază de argumente, altă teză ca răspuns la problema P. 

Fie T această teză. întâlnim şi aici două situaţii: 1) T este simplu 
diferită de T, şi 2) T este în opoziţie cu T. Opoziţia nu înseamnă doar 
contradicţie, ci şi contrarietate, de unde deducem că există cel puţin 
două moduri de a contraargumenta: 1) contraargumentare prin diferenţă 
şi 2) contraargumentare prin opoziţie. 

Revin la ideea de critică a argumentării. Ce înseamnă din punct de 
vedere logic această critică? 

înseamnă respingerea argumentării nu prin respingerea tezei, ci 
prin identificarea de vulnerabilităţi (sensibilităţi) în componentele argu¬ 
mentării. Odată depistate, aceste vulnerabilităţi pot fi apoi amplificate 
(v. retorica argumentării). Să vedem, pe scurt, ce presupune fiecare . 

1 ) Critica relativ la problemă. 

Acest gen de critică constă în respingerea argumentării prin 
anularea obiectului (odată anulată problema, argumentarea cade de la 
sine). Artobazanes, de pildă, putea anticipa că Xerxes are mai mari 
şanse de a ajunge la tronul Persiei decât el, şi atunci mai potrivit ar fi fost 
să recurgă la anularea problemei. El putea argumenta, de pildă, că desem¬ 
narea succesorului nu era încă o necesitate. Teza era nu doar mai uşor de 
susţinut, ci şi mai avantajoasă pe termen lung (îndepărtându-1 pe Xerxes 
de tron şi-ar fi atras, probabil, bunăvoinţa regelui). 

A se reţine, aşadar, că de multe ori critica argumentării 
adversarului poate fi mai eficientă decât argumentarea pentru sine. Sau 
invers, argumentarea pentru sine poate fi mai eficientă dacă începe cu 
critica argumentării adversarului. 

2) Critica din perspectiva tezei . 

Şi această critică se poate face în multiple feluri. 0 modalitate ar fi 
să se arate că teza nu duce la rezolvarea problemei sau că rezolvând 
pentru moment problema, teza conduce la probleme şi mai mari. Aceasta 
înseamnă să facem câteva mutări "în avans", să vedem ce alte consecinţe 
mai poate avea teza. 

în caz că argumentarea are mai multe teze, trebuie văzut dacă nu 
cumva aceste teze sunt inconsistente între ele sau dacă unele dintre 
consecinţele lor sunt inconsistente (am văzut încă din Introducere că 
inconsistenţa poate fi actuală sau potenţială, activă sau pasivă, trivială 
sau netrivială etc.). 

Critica tezei poate viza şi alte aspecte - forma logică, simplitatea, 
testabilitatea etc. - totul este să procedăm logic, să nu criticăm teza prin 
ea însăşi. 

3) Critica argumentelor. 

Este forma cea mai eficientă de critică a argumentării. Constă în a 
arăta: 1] că argumentele nu sunt suficiente susţinerii tezei, 2) că 
argumentele au alte concluzii decât teza, 3] că argumentele nu sunt 
consistente cu teza etc. în toate aceste critici se poate miza pe forma 
logică a argumentelor (depistarea erorilor formale] sau pe conţinutul 
lor (depistarea erorilor materiale]. De pildă, dacă argumentele sunt 
deductive trebuie văzut dacă ele sunt sau nu valide, iar dacă sunt inductive 
trebuie văzut cât de tari sunt ele, sau de convingătoare. Trebuie văzut 
apoi dacă baza lor este suficientă concluziei sau dacă nu cumva în 
concluzie se procedează la o generalizare pripită. Inducţia este mai 
vulnerabilă decât deducţia şi mai uşor găsim un punct slab în funcţio¬ 
narea inducţiei decât în funcţionarea deducţiei (v. şi secţiunea despre 
erori logice]. 

4] Critica prin supoziţii a argumentării. 

Am vorbit ceva mai înainte despre organizarea logică a argu¬ 
mentării. Trebuie spus că argumentele într-o argumentare nu sunt date 
la întâmplare, ele sunt în aşa fel dispuse încât să poată susţine cu 
maximum de eficienţă teza De pildă, două argumentări A şi A pot avea 
aceleaşi teze şi aceleaşi argumente, dar pot fi diferite sub aspectul 
organizării logice. Această organizare ţine de inventivitatea oratorului 
putând fi mai tare sau mai slabă, mai eficientă sau mai puţin eficientă, 
mai simplă sau mai complicată etc. 

Având în vedere că în organizarea argumentării intră nu doar 
argumente, ci şi propoziţii generale, recunoscute de toată lumea, critica 
argumentării poate începe chiar de la aceste propoziţii. Este ceea ce se 537 
cheamă critica prin supoziţii a argumentării. De pildă, argumentarea lui 
Machiavelli începe cu observaţia că "armatele cu care un principe îşi apără 
statul sunt sau ale lui proprii, sau mercenare, sau aliate, sau amestecate 
din aceste feluri diferite, putând fi numite în acest caz mixte". 

Nu este propriu-zis o teză, ci mai degrabă un postulat, un adevăr 
general admis, însă tocmai în aceasta constă problema, pentru că nu 
întotdeauna postulatele noastre sunt atât de evidente încât să nu suscite 
discuţii. Aşa stând lucrurile, critica poate începe chiar de la aceste 
postulate. 

Să recapitulăm. Contraargumentarea şi critica argumentării sunt 
cele două mari forme de respingere. 0 argumentare poate fi respinsă prin 
critică (se vizează calitatea argumentării) sau poate fi respinsă prin 
contraargumentare, când pur şi simplu se construieşte o altă argumentare. 

Chiar dacă sunt noţiuni diferite, cele două nu sunt exclusive 
(contraargumentarea poate fi văzută şi ca un fel de critică, după cum şi 
critica, la limită, poate fi văzută ca o contraargumentare). Controversa 
este forma dezvoltată a contraargumentării, iar polemica este o formă 
superioară de controversă. Forma superioară a criticii este analiza 
critică sau gândirea critică. 

Presupunând, în final, că o argumentare a trecut de furcile caudine 
ale criticii, ce se poate afirma despre ea din punct de vedere logic? în alţi 
termeni, care este starea logică a unei argumentări? 

Argumentarea, spre deosebire de simpla inferenţă, poate fi 
apreciată sub mai multe aspecte: 

• Sub aspectul calităţii argumentelor care o compun, 

• Sub aspectul eficienţei în rezolvarea problemelor, 

• Sub aspectul succesului în câştigarea adeziunii. 

Sub primul aspect, argumentarea este validă dacă argumentele ei 
sunt valide. Aceasta în supoziţia că argumentarea conţine numai 
argumente deductive. Dacă conţine şi argumente inductive nu doar 
deductive, validitatea se va nuanţa în funcţie de ponderea acestora. Ideal 
ar fi ca toate argumentele conţinute într-o argumentare să fie valide, sau 
măcar cele principale. 

în cazul în care, validă fiind, argumentarea duce la rezolvarea 
problemei vom spune despre ea că este eficientă, iar dacă are succes în 
câştigarea adeziunii că este persuasivă. 

Ne-am aştepta ca numai o argumentare validă să fie eficientă, 
respectiv, persuasivă, însă lucrurile nu stau întotdeauna atât de simplu. 
Vreau să spun că argumentări valide pot lăsa probleme nerezolvate, după 
cum argumentări nevalide pot crea de multe ori sentimentul unor 
rezolvări satisfăcătoare sau acceptabile momentan. 

Validitatea deci, nu înseamnă neapărat eficienţă după cum nici 
nevaliditatea nu înseamnă numai ineficienţă. Aceasta, pentru că în 
argumentare intervin atât factori obiectivi, aceştia ţin de logica argu¬ 
mentării, cât şi factori subiectivi (v. retorica argumentării). 

Am spus că sub aspectul adeziunii la tezele argumentate, argu¬ 
mentarea este persuasivă sau nepersuasivă. în loc de persuasiv/ne¬ 
persuasiv se mai poate spune convingător/neconvingător sau credibil/ne¬ 
credibil. 

Se apreciază că o argumentare este persuasivă (convingătoare, 
credibilă etc.) dacă interlocutorul a fost câştigat tezei şi este neconvin¬ 
gătoare (necredibilă) dacă, dintr-un motiv sau altul, interlocutorul 
respinge teza. Iarăşi, nu orice argumentare validă este convingătoare, 
după cum nici argumentările convingătoare nu sunt în totalitatea lor 
valide. Fiind obiectivă, distincţia valid/nevalid ţine de starea argumen¬ 
telor, în timp ce distincţia convingător/neconvingător ţine de starea 
subiectului. Cel puţin teoretic, o argumentare eficientă trebuie să fie validă 
şi persuasivă în acelaşi timp. 


3.2. Domeniul argumentării 


Argumentăm în cele mai variate şi mai neaşteptate situaţii - la 
piaţă, la serviciu, pe aeroport, oriunde avem de rezolvat o problemă. 

Nu argumentăm însă oriunde şi nici oricând. într-o ştiinţă cum este 
matematica, de exemplu, se demonstrează, nu se argumentează; şi la fel 
în logică. Doar unele ştiinţe sunt argumentative, altele sunt demonstrative, 
altele sunt preponderent descriptive etc. 

Este drept că în teoria noţiunii a trebuit argumentată, de pildă, 
ideea de obiect al noţiunii , însă în logica simbolică argumentarea pierde 
teren în favoarea demonstraţiei. Vom vedea ceva mai departe că nici 
argumentarea, nici demonstraţia nu ţin exclusiv de opţiunea autorului, ele 
sunt impuse de însăşi natura problemelor şi, se înţelege, de domeniu. De 
pildă, Etica lui Spinoza, deşis-a vruta fi moregeometrico demonstrata, nu 
conţine demonstraţii, ci argumente cu aspect de demonstraţie (este 
important să nu confundăm argumentarea cu demonstraţia, mai ales 
că nu întotdeauna rezolvarea problemelor necesită demonstraţii). 

3.3. Argumentare şi argumentaţie 


O distincţie asupra căreia, de asemenea, se cuvine insistat este cea 
dintre argumentare şi argumentaţie. Aşa cum înţeleg eu lucrurile, 
argumentarea este sistemul de argumente destinat susţinerii tezei, 

iar argumentaţia este activitatea (acţiunea) propriu-zisă a argumentării. 
0 mică analogie va contribui, sper, la mai buna înţelegere a distincţiei pe 
care o propun. 

Să presupunem că urmărim demonstraţia unei teoreme din 
geometria elementară făcută de cineva anume. Vom avea două posibi¬ 
lităţi: 1) sau ne concentrăm atenţia asupra demonstraţiei ca atare 
apreciind-o din punctele de vedere ştiute (logic, matematic, estetic etc.); 
2 ) sau ne concentrăm asupra acţiunii (activităţii ) de demonstrare 
observând, de data aceasta, alte aspecte (formă de exprimare, gesticulaţie, 
materialul ilustrativ folosit etc.). Şi tot aşa în cazul rezolvării unei ecuaţii 
sau în discutarea unei funcţii. 

Aceste activităţi matematice nu se realizează de la sine, ele sunt 
desfăşurate întotdeauna de cineva anume, însă matematica nu este 
interesată nici de acţiune, nici de subiectul care realizează acţiunea, 
subiectul matematic. Ceea ce contează în matematică este instrumentul 
acţiunii şi, bineînţeles, rezultatul. Contează, cu alte cuvinte, demonstraţia 
şi rezultatul demonstraţiei, respectiv, rezolvarea şi rezultatul rezolvării şi 
nu activitatea de demonstrare, activitatea de rezolvare, activitatea de 
extragere a rădăcinii pătrate etc. 12 

Să mai adăugăm că aceeaşi demonstraţie poate fi efectuată de mai 
mulţi subiecţi sau de acelaşi subiect, dar în condiţii diferite (la teză, la 
tablă, la examen etc.). Or, ceea ce diferă în aceste cazuri este tocmai acti¬ 
vitatea demonstrării, demonstraţia ca atare este mereu aceeaşi (nu sunt 
vizate cazurile când aceeaşi teză se demonstrează în mai multe moduri). 

Exact ca în matematică, şi în teoria argumentării trebuie făcută 
deosebirea dintre argumentare, pe de o parte, şi activitatea argumentării, 
pe de alta. Am propus termenul "argumentaţie" tocmai pentru a nu 
confunda argumentarea cu activitatea argumentativă. 

De ce cred eu că trebuie făcută această distincţie? 

Dacă scopul urmărit în argumentare este validitatea, adevărul, 
obiectivitatea şi nu neapărat succesul, am văzut că între cele două nu 
540 există un raport de condiţionare liniară, atunci accentul se va pune pe 
calitatea argumentelor, eventual, pe raporturile dintre argumente. Dar 
dacă nu calitatea interesează, ci succesul, câştigarea cu orice preţ a 
adeziunii, atunci accentul va cădea pe acţiunea argumentării, eventual pe 
actorii acestei acţiuni. Vom spune: actorul X este câştigat tezei T de către 
actorul Y în argumentarea A relativ la problema P. Or, ceea ce face Y nu este 


12 Problema subiectului matematic apare în filosofia intuiţionistă a matematicii. 
După cum am mai spus, a fi, din punct de vedere intuiţionist este totuna cu a fi 
construit şi atunci acţiunea de a construi devine analogul argumentaţiei. 

altceva decât să pună în acţiune argumentarea A, fie că această 
argumentare o creează el, fie că o creează altul şi el o ia de-a gata, cum se 
întâmplă adeseori. 

Diferenţa faţă de demonstraţia matematică este că aceeaşi 
argumentare poate avea succes într-o argumentaţie şi poate fi total lipsită 
de succes într-alta. Aşa cum un cântec poate să placă într-o interpretare, 
dar să displacă în alta, tot aşa o argumentare poate reuşi într-o 
argumentaţie şi să eşueze în alta. Demostene nu a avut succes la primele 
lui discursuri, se ştie acest lucru, însă când aceleaşi discursuri au fost 
rostite de un actor cu experienţă, ele au stârnit imediat entuziasmul. 
Retorica ne învaţă că logica este doar o componentă a succesului social, 
adeseori nu cea mai importantă, şi că de multe ori oamenii preferă 
succesul adevărului, tot aşa cum spectacolul argumentării poate trece 
uneori înaintea calităţii argumentelor. 

Fiind o structură acţională, argumentaţia poate fi descrisă ca un 
sistem ordonat: 


A = {X/Y,T,A,P} (1) 

în care X şi Y sunt actorii sau protagoniştii argumentării {X este locutorul 
şi Y interlocutorul ) 13 , iar T,A, P sunt celelalte componente ale ei - teza, 
argumentele, respectiv, problema. Vom citi: locutorul X argumentează 
interlocutorului Y teza T pe baza argumentării A relativ la problema P 
(în loc de "locutor" mai putem folosi "orator", "argumentator", "agent 
persuasiv", "rostitor" sau pur şi simplu "vorbitor", iar în loc de "inter¬ 
locutor" se mai poate spune "auditor"). 

Nu am luat în considerare până acum aceşti actori, am procedat ca 
în teoria judecăţii, făcând abstracţie de subiect, însă trebuie spus că nu 
se argumentează în general, întotdeauna argumentează cineva anume 
într-o problemă anume. 

Dacă vom proceda invers, în sensul de a lua în calcul doar actorii 
angajaţi în argumentare, neglijând restul, atunci vom putea distinge patru 
mari tipuri de argumentare (eventual argumentaţii) 14 : 

• Argumentare 1 lai (un singur locutor şi un singur interlocutor). 
Este cazul dialogului şi al disputelor "în doi" în care unul argumentează, 


13 Terminologie introdusă de C. Sălăvăstru în Teoria şi practica argumentării, p. 38 
şi urm. 

14 Pentru simplificarea expunerii voi folosi uneori argumentare în loc de argumen¬ 
taţie (orice argumentaţie este în acelaşi timp o argumentare, dar nu şi invers). 

iar celălalt recepţionează sau contraargumentează, după caz. La piaţă, 
de exemplu, într-un interviu televizat, în unele dialoguri platonice avem 
de-a face cu argumentări 1 la 1. în cartea sa Informai Logic , Douglas 
Walton studiază "dialogul raţional" sau "dialogul argumentativ", adică 
tocmai acest gen de activitate argumentativă (din păcate, autorul pierde 
din vedere că există şi alte forme de argumentare, tot aşa de importante]. 

• Argumentare 1 lan (un singur locutor şi mai mulţi interlocutori], 
în argumentările din lecţia profesorului sau în discursul unui parlamentar 
când vorbitorul încearcă să convingă asistenţa de anumite lucruri avem 
de-a face cu argumentări 1 la n. Argumentarea îşi va putea atinge ţinta 
dacă sunt satisfăcute cel puţin două condiţii: 1) argumentele sunt înţelese 
de majoritatea celor vizaţi (ideal ar fi de toată lumea], 2] numărul 
interlocutorilor nu este foarte mare (nimeni însă nu poate fixa limite 
precise]. Este şi acesta un gen destul de comun de argumentare, chiar dacă 
rigorile ei sunt ceva mai speciale. 

• Argumentare nla 1 (mai mulţi locutori şi un singur interlocutor]. 
Se întâlneşte atunci când mai mulţi oameni încearcă să-l convingă pe 
unul de ceva. De exemplu, consilierii primului ministru încearcă să-i 
explice, pe bază de argumente, de ce trebuie luată o anume hotărâre; sau, 
dimpotrivă, de ce ar trebui renlinţat la o hotărâre. De asemenea, când în 
familie se explică tânărului ce consecinţe nefaste are fumatul asupra 
sănătăţii, argumentarea este de n la 1. Faptul că mai mulţi oameni 
"acţionează" asupra unuia singur nu înseamnă neapărat că şi argu¬ 
mentarea este mai eficientă. 

• Argumentare mlan (mai mulţi locutori şi mai mulţi interlocutori], 
în general, nu este o situaţie propice argumentării, însă şi aici sunt 
cazuri şi cazuri. De pildă, într-o campanie electorală când candidaţii 
aceluiaşi partid îşi prezintă platforma electorală explicând oamenilor de 
ce trebuie votaţi ei şi nu alţii, argumentarea este de n la m. Chiar dacă 
numărul actorilor a crescut, teza, ca şi problema, pot fi aceleaşi, cel mult 
argumentele sunt altele. 

Când nu reuşeşte o astfel de argumentare? Când tezele şi pro¬ 
blemele sunt diferite, încât nimeni nu se mai înţelege cu nimeni. Se 
vorbeşte, şi pe bună dreptate, despre disciplina în dialog, o condiţie fără de 
care nici argumentarea, nici comunicarea nu ar fi posibile. Abandonarea 
subiectului, trecerea neanunţată de la o problemă la alta, întreruperea cu 
orice preţ a interlocutorului, folosirea de invective, tonul ridicat, acuzaţiile 
şi atacurile la persoană, iată doar câţiva din factorii care pot face 
imposibilă argumentarea. 



_ 4 _ 

DEMONSTRAŢIA. RAPORTUL 
ARGUMENTARE - DEMONSTRARE 


Vorbind despre argumentare nu putem trece cu vedere demon¬ 
straţia, mai ales că în vorbirea curentă abia dacă poate fi sesizată o 
diferenţă între ele. Problema este cunoscută din antichitate şi de atunci 
se actualizează continuu. 

în Topica, Aristotel împarte raţionamentele în două categorii - 
raţionamente cu premise adevărate, acestea fiind demonstraţiile, şi 
raţionamente cu premise probabile, aşa-numitele raţionamente dialectice. 
Acestea sunt specifice dezbaterilor publice, dialogului, persuadărilor 
de tot felul, inclusiv controverselor filosofice. 

Argumentarea, prin urmare, stă sub semnul probabilităţii, ea este 
plasată de Aristotel în domeniul mare al dialecticii, în timp ce demon¬ 
straţia stă sub semnul necesităţii 15 . 

Nici Perelman nu susţine altceva când leagă argumentarea de 
verosimilitate. Explicaţia este foarte simplă. Ca formă a necesităţii logice, 
demonstraţia nu lasă loc îndoielii, de la adevărul premiselor ea duce 
inevitabil la adevărul concluziei. Nu poţi pune la îndoială că suma 
unghiurilor unui triunghi este de 180 de grade odată ce ai admis că 
printr-un punct exterior la o dreaptă trece o singură paralelă, acest lucru 543 
este tot atât de cert pe cât de certe sunt premisele de la care ai plecat ~“ 
(dacă nu există îndoieli în privinţa premiselor, natural că nu vor putea 
exista îndoieli nici în privinţa concluziilor). 

Cu totul altceva se întâmplă într-o argumentare unde tezele nu 
mai stau sub semnul necesităţii. Legea votului uninominal, de pildă, şi 


15 Prin "dialectică" anticii înţelegeau altceva decât se înţelegea în filosofia modernă, 
pentru ei dialectica era mai degrabă o tehnică a dialogului (de la dialego, a discuta, 
a disputa). 

teorema privind suma unghiurilor unui triunghi nu pot fi privite ca 
decurgând cu aceeaşi necesitate din premise, deşi recursul la validitate, şi 
într-un caz şi în celălalt, este inevitabil. De unde rezultă că argumentarea 
nu este o simplă chestiune de opţiune, că există probleme în care putem 
cel mult argumenta, în niciun caz demonstra; şi invers, probleme în care 
nu putem argumenta, ci numai demonstra. 

Ceea ce nu înseamnă că în domeniul respectivelor probleme nu 
există controverse care să necesite argumentări pro şi contra. Dimpotrivă, 
dacă ne gândim la polemica Bohr-Einstein, la relaţiile lui Heisenberg de 
incertitudine, la Teorema lui Fermat şi la alte episoade din istoria mai 
mult sau mai puţin îndepărtată a ştiinţei, ne dăm imediat seama de rolul 
imens pe care l-a jucat şi continuă să-l joace aici argumentarea. 

Practic, nu există domeniu în care să nu se argumenteze, este ştiut 
acest lucru, însă nu despre tatonările ce preced descoperirea adevărului 
este vorba în această discuţie, ci despre întemeierea adevărului. Legile din 
ştiinţele factuale, ca şi teoremele din ştiinţele formale, se întemeiază pe 
demonstraţii, ele se demonstrează nu se argumentează, chiar dacă drumul 
către o astfel de demonstraţie începe, de obicei, cu un lung şir de 
argumentări. 

Să recurgem, din nou, la autoritatea unui fizician: 

Cu secole în urmă, spune Gh. Huţanu, legile se descopereau accidental, 
iar formulele matematice care le reprezentau erau stabilite empiric, 
pe baza corelării observaţiilor, a rezultatelor unor experimente repe¬ 
tate. Ulterior, teoria devenind o parte integrantă a cercetării ştiinţifice, 
multe dintre aceste formule empirice au fost găsite drept cazuri limită 
sau particulare ale unor relaţii mai generale. Exemple de astfel de legi 
sunt: legea lui Coulomb, care a fost demonstrată cu ajutorul legii (...) lui 
Gauss (din electrostatică); legea Biot-Savart, demonstrată cu ajutorul 
legii lui Laplace (în electromagnetism); legile gazelor perfecte, demon¬ 
strate cu ajutorul teoriei cinetice a gazelor perfecte ş.a. 16 


Putem spune, conchide autorul, că principiile sunt axiomele fizicii. 
Principiile nu se pot demonstra direct, dar pot fi verificate prin oricare 
din consecinţele lor. 17 


16 Gh. Huţanu, Principii şi legi fundamentale în fizică, Editura Albatros, Bucureşti, 
1983, p. 9. 

17 Ibidem., p. 12. 

Ocupându-se de legile şi principiile fizicii, autorul spune foarte clar 
că numai legile se demonstrează, nu şi principiile, acestea doar se 
confirmă (observaţie valabilă şi în logică unde, de asemenea, avem de-a 
face cu legi şi principii). 

Şi atunci, ce este demonstraţia? 

Un răspuns simplu ar putea fi acesta: demonstraţia este operaţia 
logică de întemeiere a adevărului unei propoziţii pe adevărul altor 
propoziţii în baza unor reguli valide de inferenţă (v. şi principiul raţiunii 
suficiente). 

La Perelman, de exemplu, demonstraţia este o succesiune finită de 
expresii legate între ele deductiv astfel că teza de demonstrat să apară ca 
ultimă expresie a succesiunii . 18 

Perelman are în vedere demonstraţia axiomatică, forma cea mai 
elaborată a demonstraţiei deductive, însă, indiferent de forma ei şi 
indiferent de domeniu, demonstraţia, la fel ca şi argumentarea, este 
caracterizată prin câteva elemente: 

• Propoziţia de demonstrat sau teza. 

• Temeiul sau fundamentul demonstraţiei. 

• Regulile de inferenţă. 

încă o dată: dacă regulile de inferenţă sunt valide, şi dacă se pleacă 
de la propoziţii adevărate, cu necesitate logică se ajunge la propoziţii 
adevărate. Concluzia nu este necesară, acest lucru trebuie foarte bine 
înţeles, necesară este doar derivarea concluziei din premise. 

Temeiul sau fundamentul demonstraţiei conţine premisele demon¬ 
straţiei - axiome, definiţii, teoreme, leme, propoziţii factuale etc. - premise 
care trebuie să îndeplinească cel puţin două condiţii: 1 ) să fie consistente 
între ele, 2 ) să fie nu doar necesare, ci şi suficiente demonstrării tezei 
(condiţia suficienţei cere eliminarea premiselor redundante). 

Uneori mai multe adevăruri susţin inferenţial acelaşi adevăr şi 545 
atunci mai multe demonstraţii se pot da pentru una şi aceeaşi propoziţie. 

Voi exemplifica acest lucru pe teorema privind suma unghiurilor unui 
triunghi, teoremă ce poate fi demonstrată în diverse moduri. 

Demonstraţia 1. Fie triunghiul oarecare ABC şi o paralelă d dusă 
prin vârful A la latura BC: 


18 Ch. Perelman şi L. O.-Tyteca, Trăite de UArgumentation. La Nouvelle Rhetorique, 
p.17. 

Fig.5 

Pentru că d este paralelă cu BC, latura AB a triunghiului devine 
automat secantă, deci unghiul A 1 va fi egal cu unghiul ABC, ca unghiuri 
alterne interne. La fel, unghiul A 3 va fi egal cu unghiul BCA faţă de 
secanta AC. 

Dar suma unghiurilor A v A 2 , A 3 este egală cu 180 de grade, ca 
unghiuri de aceeaşi parte a unei drepte (A 3 este chiar unghiul triunghiu¬ 
lui), deci şi suma unghiurilor triunghiului va fi egală cu 180 de grade. 

Reformulăm demonstraţia simbolic: 

A 1 + A 2 + A 3 = 180° 

ABC = A v 
BCA = A 2 , 

=> ABC + BCA + A 3 = 180° 

Demonstraţia 2. înscriem triunghiul ABC într-un cerc: 


A 



Fig. 6 


Cele trei unghiuri ale triunghiului subîntind, fiecare, câte un arc 
de cerc astfel că, prin însumare, cele trei arce dau exact circumferinţa 
cercului. Ştim însă din geometria elementară că unghiul înscris în cerc 
este egal cu jumătatea arcului subîntins de laturile lui. Dar cum cercul are 

360 de grade şi cele trei unghiuri subîntind întreg cercul, prin însumare 
se obţine 360°/2 adică 180°. 

ABC = AC/2, 

BAC = BC/2, 

BCA = AB/2, 

AC/2 + BC/2 + AB/2 = 360°/2 = 180°. 

Prin ce diferă şi prin ce se aseamănă cele două demonstraţii? 
Fiind vorba de una şi aceeaşi teză, diferenţele nu pot fi decât în propo- 
ziţiile-temei şi în regulile de inferenţă. 

în prima demonstraţie apar două propoziţii-temei: 1) printr-un 
punct exterior dreptei se poate duce o singură paralelă (axioma 
paralelelor], şi 2] unghiurile de aceeaşi parte a unei drepte au 180°. 

în cea de-a doua demonstraţie apartrei astfel de propoziţii: 1] orice 
triunghi poate fi înscris într-un cerc, 2] unghiul interior cercului este egal 
cu jumătatea arcului subîntins de laturile lui, 3] cercul are 360 de grade. 

Cât priveşte regulile de inferenţă, atât în prima, cât şi în cea de-a 
doua demonstraţie se face uz de tranzitivitatea şi de asociativitatea 
egalităţii: a-b,b~c, deci a = c, [a = [b = c)] = ((a - b) = c) 19 . 

Demonstraţiile, prin urmare, sunt diferite doar în privinţa 
temeiului, în rest, adică în teză şi în regulile de inferenţă, ele sunt identice. 

Şi încă ceva. în prima demonstraţie, propoziţia privind suma 
unghiurilor unui triunghi se deduce din axioma paralelor, însă demon¬ 
straţia poate merge şi în sens invers: din faptul că suma unghiurilor unui 
triunghi este de 180 de grade se demonstrează că printr-un punct exterior 
dreptei nu poate fi dusă decât o singură paralelă la dreaptă. Aceasta 
înseamnă că cele două propoziţii, chiar dacă nu sunt echivalente în 
conţinut, sunt echivalente deductiv, ele pot fi deduse una din cealaltă cu 
ajutorul altor propoziţii (simbolic P= ab Q ]■ 

Odată lămurite aceste lucruri, deosebirea dintre argumentare şi 
demonstraţie poate fi prezentată după cum urmează: 20 


19 A nu se confunda relaţia cu operaţia, pentru că tranzitivitatea este proprietate a 
relaţiei, în timp ce asocietatea este proprietate a operaţiei. Egalitatea, ca şi identi¬ 
tatea, pot fi privite ca operaţii sau ca relaţii, depinde ce proprietăţi ale lor avem în 
vedere. 

20 Unele dintre aceste note sunt inspirate din cartea lui O. Reboul, La Rhetorique 
(v. cap. III, pp. 65-67]. 

• Argumentarea ţine întotdeauna seama de particularităţile 
auditoriului, ea se adresează unui interlocutor anume (per¬ 
soană, grup, cititor etc.) având ca scop persuadarea acestuia. 
Demonstraţia, dimpotrivă, nu are un astfel de scop, ea este 
impersonală, valabilă în general, şi nu trebuie să ţină seama de 
particularităţile nimănui (auditoriul său este universal]. 

• Demonstraţia nu admite variaţii în grad, ea este sau corectă sau 
incorectă. Când este corectă, demonstraţia devine automat 
constrângătoare (dobândeşte atributele necesităţii şi universa¬ 
lităţii). Argumentarea, dimpotrivă, poate fi mai mult sau mai 
puţin corectă, mai mult sau mai puţin eficientă, mai mult sau mai 
puţin convingătoare şi, în final, mai mult sau mai puţin 
constrângătoare. Să mai notăm că relativ la orice argumentare 
se poate concepe, cel puţin în principiu, o contraargumentare, în 
timp ce demonstraţia nu acceptă ideea de contrademonstraţie. 

• Argumentarea, spune Perelman, nu transferă de la premise la 
concluzie o proprietate obiectivă - adevărul - aşa cum se 
întâmplă în demonstraţie, în cel mai bun caz ea transferă 
concluziei adeziunea/încrederea subiectului la premise. Din 
această cauză, conchide Perelman, petitio principii este cea mai 
gravă greşeală ce se poate face în argumentare 21 . însă şi această 
adeziune este relativă, pentru că, independent de argumente, 
cineva poate accepta premisele fără să accepte concluziile. 

• Dacă argumentarea poate pleca şi de la premise verosimile, 
demonstraţia, în schimb, nu poate pleca decât de la adevăr. 
Demonstraţia stă deci sub semnul necesităţii şi al adevărului în 
timp ce argumentarea stă sub semnul probabilităţii şi al 
verosimilităţii (Perelman). 

• în demonstraţie recursul la simboluri este aproape inevitabil. 
Cel mai adesea limbajul demonstraţiei este limbajul simbolic, 
în timp ce limbajul argumentării este limbajul natural sută la 
sută. S-a spus că din această cauză argumentarea nu poate fi 
niciodată pe deplin mecanizată, respectiv, algoritmizată (ideea 
că maşina ar putea produce adevăruri interesante este privită 
şi astăzi cu rezerve). 


21 Ch. Perelman, Logique formelle et argumentation, în Logique, Argumentation, 
Conversation, p. 173. 

Diferenţe între argumentare şi demonstraţie apar şi în privinţa 
regulilor pe care trebuie să le respecte fiecare 22 . Am văzut că teza 
demonstraţiei trebuie să fie adevărată pentru ca demonstraţia să fie 
posibilă, că nu se pot demonstra propoziţii false. Argumentarea, în schimb, 
poate susţine şi teze false. 

Premisele demonstraţiei trebuie să fie apoi neredundante, să nu 
se repete, ceea ce în argumentare, iarăşi, nu pare să se respecte 
întocmai. Dacă scopul argumentării este persuadarea, câştigarea cu 
orice preţ a adeziunii, atunci niciunul dintre mijloacele care ajută la 
atingerea acestui scop nu ar trebui respins. Redundanţa, de exemplu, 
poate fi utilă persuadării şi atunci trebuie tolerată , chiar dacă ea nu este 
neapărat cultivată. 

Nici în privinţa regulii cercului vicios nu există un punct de 
vedere foarte clar. Perelman nu admite cercul vicios în argumentare, 
deşi, spune el, legea logică P —> P i-ar putea face loc în demonstraţie. 

Alţii, dimpotrivă, consideră argumentarea tolerantă la cercul vicios şi nu 
demonstraţia. 

Cât priveşte cercul vicios al demonstraţiei, părerea mea este că 
observaţia lui Perelman nu-şi atinge ţinta din simplul motiv că legea 
logică P -> P nu exprimă o proprietate a demonstraţiei - proprietatea 
ca propoziţia P să se demonstreze din ea însăşi - ci o proprietate a 
implicaţiei. Este drept că demonstraţia se sprijină pe implicaţie, însă 
ea nu se reduce la implicaţie şi nimeni nu poate pretinde ca proprie¬ 
tăţile celor două să fie aceleaşi. în plus, cerinţa de necircularitate este 
o cerinţă (condiţie) metateoretică în timp ce proprietatea implicării 
adevărului prin adevăr este una teoretică. 

în fine, sunt şi autori care subordonează demonstraţia argu¬ 
mentării pe considerentul că uneori se poate argumenta demonstrând. 
Procurorul care adună material faptic cu privire la cazul de corupţie pe 
care îl cercetează poate găsi probe care să răspundă întocmai noţiunii 549 
juridice de corupţie astfel încât încadrarea cazului respectiv să nu se 
poată face altfel. în sens larg, el face o demonstraţie şi atunci orice 
demonstraţie este implicit o argumentare. în sens restrâns însă, demon¬ 
straţia şi argumentarea sunt lucruri diferite. 


22 O enumerare a regulilor demonstraţiei cititorul găseşte chiar în acest capitol 
(v. paragraful 6.3.2, Erori de argumentare şi erori de demonstrare ). 

Dat fiind că argumentarea nu are ca scop doar adevărul, sau nu în 
primul rând adevărul, ci persuadarea, era normal ca ea să-şi adauge şi o 
componentă extralogică, o componentă de natură să inducă auditoriului 
dispoziţii şi stări psihice favorabile receptării tezei. Sau, dimpotrivă, 
nefavorabile dacă scopul argumentării este unul de respingere. 

Persuadarea este în acelaşi timp deducţie şi seducţie, spune 
O. Reboul, şi atunci, pe lângă ştiinţa deducţiei, adică logica, persuadarea 
presupune şi o ştiinţă corespunzătoare a seducţiei. 

Ce este această seducţie? 

Probabil că Reboul a avut în vedere noţiunile retorice de ethos şi 
pathos prin care sunt vizate tocmai aceste aspecte de natură psihologică 
şi sociologică din componenţa argumentării. 

Ethosul desemnează calităţile oratorului. în ciuda pretenţiilor de 
obiectivitate pe care fiecare le afişează când argumentează, viaţa 
demonstrează că nu este deloc indiferent cine încearcă să ne persuadeze, 
şi în ce fel. Este ştiut că pentru a avea succes oratorul trebuie să inspire 
încredere, să inspire siguranţă, să fie plăcut, să nu fie vulnerabil la critică 
etc. etc. Sunt calităţi fără de care argumentele oratorului, oricât de valide 
ar fi ele, se vor impune foarte greu sau pur şi simplu nu vor fi luate în 
seamă. 

Pe de altă parte, nici interlocutorul nu este un receptor pasiv. 
Aceeaşi practică de mii de ani a argumentării ne arată că în persuadare 
terenul trebuie pregătit, că trebuie creată starea de emotivitate favorabilă 
receptării tezei (bună dispoziţie, speranţă, euforie etc.) sau favorabilă 
respingerii ei (indignare, ură, stupoare etc.). Această stare de emotivitate 
indusă de orator auditoriului său în vederea câştigării lui la tezele 
susţinute a primit în retorică denumirea de pathos. 

5.1. Fazele discursului retoric 


Spuneam la începutul capitolului că noţiunea de discurs s-a 
generalizat într-atât încât orice act de limbaj în care se face simţită o cât 
de vagă componentă persuasivă poate fi considerată discurs. în sensul 
clasic al cuvântului, discurs nu este decât ceea ce rosteşte oratorul în faţa 
mulţimii cu privire la o temă sau problemă dată. Discursul scris lărgeşte 
deja noţiunea modificând în mod corespunzător şi noţiunea de auditoriu. 

Cel mai adesea oamenii ţin discursuri spontan, doar în baza 
deprinderii lor de a vorbi, însă, indiferent cât de spontan sau de metodic 
ar fi un discurs, elaborarea lui trece prin câteva faze. După Cicero, există 
patru astfel de faze, şi anum e: formularea tezei, respectiv, a argumentelor, 
stilizarea lor artistică , organizarea logică , şi, în final, rostirea discursului 
în faţa auditoriului. încă o dată, este vorba de discursul argumentativ, 
discursul prin care se intenţionează persuadarea cuiva (persoană, grup 
de persoane, colectivităţi etc.). în manualele de retorică aceste faze au 
primit denumiri foarte exacte, după cum vom vedea şi din prezentarea 
care urmează . 23 

1. Invenţia ( heuresis ). Este faza iniţială a discursului numită şi 
faza concepţiei. Odată identificată problema, se trece la formularea tezei 
şi la căutarea argumentelor (reamintesc că teza este soluţia problemei 
susţinută pe bază de argumente). 

La Aristotel, argumentele erau de două tipuri, inductive şi 
deductive. Printre argumentele deductive figurează entimema, iar ca 
argument inductiv este dat exemplul. însă, funcţia retorică a argumentelor 
nu o repetă pur şi simplu pe cea logică. Exemplul, ca să rămânem tot la 55 j 
Aristotel, generează propoziţii singulare şi particulare, funcţia lui este una 
de respingere (prin pătratul logic, propoziţia particulară determinată de 
existenţa exemplului contrazice universala de calitate opusă). Din punct de 
vedere retoric însă, funcţiile exemplului pot fi cu totul altele. Dacă 
examinăm, de pildă, argumentele lui Xerxes din textul lui Herodot, vom 


23 Se expune în principal după Olivier Reboul, La rhetorique (1984), şi Jean-Jacques 
Robrieux, Elementsde rhetorique etd'argumeation (1994). Celelalte lucrări utilizate 
sunt menţionate în bibliografie. 

vedea că exemplul la el este destinat analogiei, un argument mai slab din 
punct de vedere logic, însă mult mai de efect sub aspect retoric. 

Demaratos, conform celor spuse de Herodot, dă exemplul Spartei 
unde moştenitorul regelui este primul născut în timpul domniei (intenţia 
lui era să-l avantajeze pe Xerxes). Artobazanes putea respinge exemplul 
lui Demaratos spunând simplu că dacă această regulă este valabilă în 
Sparta, nu rezultă de nicăieri că ea trebuie să fie la fel de valabilă şi în 
Persia. Argumentul lui Demaratos nu este unul deosebit de puternic, însă 
de multe ori slăbiciunea argumentului este compensată de personalitatea 
oratorului şi probabil că ceva de genul acesta s-a întâmplat şi în cazul celor 
doi moştenitori la tronului Persiei. 

Nici entimema retorică nu este aceeaşi cu entimema logică. în 
capitolul despre deducţie am văzut că entimema este un silogism eliptic şi, 
din câte ne-am putut da seama, validitatea ei nu este cu nimic mai prejos 
decât validitatea silogismului din care provine. Or, entimema retorică este 
cu totul altceva, ea se obţine nu prin eliminarea celei mai sigure dintre 
premise, ca în logică, dimpotrivă, prin eliminarea celei mai nesigure. Se 
intenţionează astfel ca un raţionament cu concluzie incertă să treacă drept 
raţionament cu concluzie certă. 

De ce tolerează retorica astfel de abateri de la logică? 

Din mai multe motive. Primul este cel deja menţionat, şi anume, că 
scopul retoricii nu este neapărat adevărul, ci persuadarea, şi atunci orice 
poate contribui la persuadare devine un mijloc legitim. Probabil că acesta 
este şi motivul pentru care în definiţia retoricii nu intră cuvântul ''ştiinţă", 
ci "artă" (arta persuadării prin discurs). 

Legat de acest aspect vreau să mai fac o observaţie. S-a spus, şi pe 
bună dreptate, că fazele de relativ progres din evoluţia societăţii stau sub 
semnul adevărului, şi implicit al logicii, în timp ce decadenţa ei stă sub 
semnul retoricii. 

Afirmaţia mi se pare de bun simţ, însă nu trebuie exagerat. Logica 
552 şi retorica coexistă în acţiunile uneia şi aceleiaşi societăţi ca, de altfel, şi 
în acţiunile unuia şi aceluiaşi individ încât am da dovadă de naivitate 
să blamăm retorica doar pentru că ea poate fi folosită şi în scopuri mai 
puţin onorabile. După cum la fel de naiv ar fi să blamăm bisturiul doar 
pentru că cineva l-ar putea folosi ca armă şi nu ca instrument chirurgical. 
Părerea mea este că ştiinţa nu este nici morală, nici imorală - problema 
moralităţii pur şi simplu nu se pune în ştiinţă - morale şi imorale sunt 
numai intenţiile, respectiv, acţiunile oamenilor. 

Să revenim însă la problema noastră. Dat fiind că în faza invenţiei 
sunt căutate argumentele susţinerii tezei, tot aici sunt studiate şi 

aşa-numitele locuri sau topos-w ri. Termenul provine tot din limba greacă 
şi are în retorică cel puţin trei accepţiuni: 1) tip argumentativ valabil în 
orice discurs, 2) element probator folosit în susţinerea tezei, 3) propoziţie 
cu valabilitate universală utilă atât argumentărilor pro, cât şi contra. 

Unii plasează în faza invenţiei şi operaţia de sensibilizare a 
auditoriului prin ceea ce am numit mai sus ethos şi pathos considerând, 
probabil, că aceste "procese" trebuie demarate odată cu alegerea argu¬ 
mentelor. Alţii, dimpotrivă, văd ethos- ul şi pathos-u\ un fel de consecinţe 
ale discursului privit în întregul său, ceea ce ar însemna ca ele să nu mai 
fie plasate într-o fază anume a constituirii lui. 

2. Dispoziţia ( taxis ). După invenţie urmează dispoziţia, faza în care 
are loc organizarea discursului prin punerea în ordine a elementelor 
invenţiei. De vreme ce există o ordine (organizare) a argumentării, normal 
că va trebui să existe şi o ordine (organizare) a discursului. 

Anticii ne învaţă că discursul trebuie să înceapă cu exordiul, acesta 
fiind momentul iniţial în care se face pregătirea auditoriului. După 
exigenţele lui Quintilian, un auditoriu pregătit este un auditoriu "atent, 
binevoitor şi docil". 

Exordiului îi urmează naraţiunea, expunerea propriu-zisă a 
faptelor. Având în vedere că ceea ce se urmăreşte aici este instruirea (a 
se citi informarea ) auditoriului, naraţiunea trebuie să satisfacă o serie de 
condiţii logice. Ea trebuie să fie simplă şi uşor de înţeles, să fie completă 
(fără omisiuni şi lucruri inutile); să fie exactă, să nu se contrazică etc. 0 
naraţiune imperfectă, chiar dacă toate celelalte momente ale discursului 
au fost bine realizate, poate zădărnici eforturile oratorului. 

Confirmarea, cel de-al treilea moment al dispoziţiei, constă în 
susţinerea propriu-zisă a tezei. Se produce aici ceea ce am numit într-un 
paragraf anterior organizarea argumentării. 

0 problemă de organizare este şi aceea dacă trebuie început 
neapărat cu argumentele cele mai tari - argumentele directe, în termi- 553 
nologia noastră - sau trebuie încheiat cu acestea? Este suficient un singur 
argument sau mai multe? Sunt preferabile argumentele deductive sau cele 
induvtive? 

Se înţelege că fiecare orator îşi rezolvă în felul său aceste probleme, 
că nu putem vorbi de reţete general valabile. 

Discursul se încheie cu peroraţia, momentul când oratorul face 
recapitularea tezelor, precum şi sumarul argumentelor. Este totodată 
momentul când oratorul se lansează în tot feluri de apeluri sau când 
formulează întrebări retorice cu scopul vădit de a impresiona şi triumfa. 

"Redaţi liniştea cetăţenilor asigurându-i că asemenea fapte nu 
vor mai avea loc" (Cicero). 

"Dacă înaintaşii au putut, noi de ce n-am putea măcar încerca?" 
(Demostene) etc. 

Intenţia oratorului este de a crea momente emoţionale care, odată 
atinse, sporesc şansa persuadării auditoriului. 

3) Elocuţia ( lexis ). Se referă la operaţia de stilizare a discursului. 
Nu ştiu dacă trebuie văzută neapărat ca un moment distinct în organi¬ 
zarea discursului sau dacă nu este doar o caracteristică a acestuia. 
Omul este stilul, se spune, şi nicăieri această sintagmă nu pare mai valabilă 
decât în retorică. Pe de altă parte, eleganţa a devenit condiţia nedeclarată 
a oricărui discurs şi nu este de mirare că preocupările pe linia perfec¬ 
ţionării stilului au dus la apariţia unei noi discipline retorice - stilistica. 
Am spus şi în introducerea acestui capitol că putem vedea în stilistică 
o disciplină retorică sau, dimpotrivă, putem vedea în ea o disciplină 
independentă, o disciplină cu un destin propriu. 

Se vorbeşte, încă din antichitate, de trei mari stiluri - stilul nobil 
sau grav, stilul simplu şi stilul temperat. 

Stilul grav este propriu discursului juridic şi a celui epidictic unde 
a şi apărut. Nu poţi face, de exemplu, elogiul unui personaj (eroul unei 
întâmplări, conducător militar, artist, om de ştiinţă etc.) fără o ţinută 
adecvată momentului, fără un stil potrivit cu intenţia discursului. 
Gravitatea rezidă în ţinuta oratorului şi în naraţiunea propriu-zisă a 
faptelor. 

într-o comunicare ştiinţifică, dimpotrivă, prevalează stilul simplu, 
direct, sarcina oratorului fiind aceea de a comunica ceva - un rezultat, o 
idee, o problemă, orice. Din punctul de vedere al retoricii clasice, acest 
gen de discurs aproape că nu prezintă importanţă, însă şi aici lucrurile 
s-au mai schimbat (ştiinţa actuală îşi are nu doar o retorică, ci chiar şi 
554 o sofistică a ei). 

Cel de-al treilea am spus că este stilul temperat. Este stilul cel mai 
permisiv şi totodată cel mai comun în care oratorul îşi poate arăta 
adevărata măiestrie. El poate trece de la tonul grav la cel ironic, poate face 
tot felul de calambururi şi jocuri de limbaj, poate fi vesel sau trist, după 
cum i-o cer împrejurările. Sigur că el trebuie să păstreze măsura dacă vrea 
să nu nimerească alături (s-a întâmplat nu o dată ca într-un astfel de 
discurs oratorul să obţină exact opusul celor scontate). Pe scurt, fiecare 
discurs este ilustrarea unui stil şi fiecare orator se străduieşte să fie cât 
mai personal când vine vorba de stilul discursului său. 

4] Acţiunea [hypocrisis). Este actul propriu-zis de rostire a 
discursului cu mimica, gesticulaţia, tonul, ţinuta, într-un cuvânt cu toate 
ingredientele acestuia. în termenii teoriei argumentării, acţiunea 
corespunde argumentaţiei despre care am spus că reprezintă activitatea 
argumentării (una este argumentarea unei idei, teze etc., şi alta acţiunea 
argumentării). 

Tot în acţiune trebuie văzută şi diferenţa dintre discursul scris şi 
discursul rostit Deşi fiecare depinde de cadrele culturale ale epocii, 
discursul rostit este în mai mare măsură tributar timpului şi contextului. 

Fără acţiune nu există discurs şi probabil că acest lucru îl avea în 
vedere şi Demostene când spunea că "prima calitate a oratorului este 
acţiunea, a doua este acţiunea şi a treia este acţiunea ..." (Reboul, p. 27). 

Retorica a evoluat odată cu evoluţia discursului. Presa, radioul, 
televiziunea, internetul, toate schimbările impuse de mijloacele moderne 
de comunicare s-au exercitat în primul rând asupra acţiunii discursului. Şi 
tot din acţiune ne dăm seama de formele evoluţiei lui istorice 


5.2. Figurile retorice 


Nu putem înţelege dimensiunea retorică a argumentării fără a trece 
în revistă şi aşa-numitele figuri retorice. Este vorba de acele formule şi 
artificii stilistice destinate atenţiei, memoriei, înţelegerii etc., formule de 
natură să ajute, dacă nu chiar să iniţieze, actul persuadării în argumentare. 

Pentru că se adresează în egală măsură raţiunii şi sensibilităţii, funcţio¬ 
narea lor în argumentare poate deveni uneori o problemă dificil de înţeles. 

în mod normal, problematica figurilor trebuia plasată în cadrul 
elocuţiei - figurile retorice ţin mai mult de stil decât de limbă - însă 555 
amploarea discuţiilor purtate în ultima vreme pe marginea lor, precum şi 
inventarul lor mereu în creştere, i-a determinat pe autori să le abordeze 
separat. 

Cu studiul figurilor începe partea mai tehnică a retoricii, multe 
dintre denumirile acestor figuri amintind de limbajul medical de astăzi 
( epanortoză, prolepsă, catacreză, antanaclasă, chiasmă rezonează ca 
sonoritate cu parodontoză, uretră, prostată ş.a.). Neavând însă o relevanţă 
formală cât de cât vizibilă, distanţa pe care o impun ele faţă de logică este 
maximă. Să nu uităm că tot în figurile retorice îşi află locul una dintre 

principalele deosebiri dintre argumentare şi demonstrare (dacă argu¬ 
mentarea face uz de figuri, fiecare orator străduindu-se să fie cât mai 
original în inventarea şi mânuirea lor, demonstraţia, dimpotrivă, elimină 
tot ce nu ţine de logica strictă a derivării). 

Două sunt atunci caracteristicile figurilor - libertatea în utilizare 
şi interpretarea. 

Libertatea provine din faptul că oratorul le foloseşte când şi cum 
crede el de cuviinţă, nu există obligaţia ca într-o situaţie anume să se 
recurgă la o figură anume. în gramatică, de exemplu, există regula ca 
înainte de p şi b să-l folosim pe m şi nu pe n (comparaţie , nu conparaţie ; 
îmbătrânire, nu înbătrânire etc.), în timp ce recursul la figuri nu este 
reglementat prin reguli, el ţine exclusiv de imaginaţia oratorului. 

Cât priveşte cea de-a doua caracteristică, interpretarea, distingem 
şi aici între două planuri - un plan al mesajului şi un plan al intenţiei. 
Mesajul este ceea ce spune efectiv oratorul când îşi rosteşte discursul, iar 
intenţia este ceea ce urmăreşte el prin discursul rostit (cele două nu sunt 
mereu aceleaşi). Decodarea mesajului este, din acest punct de vedere, 
condiţia minimă a realizării intenţiei. De exemplu, când Isus le spune 
oamenilor: "Cel fără de păcat să arunce primul cu piatra!", El transmite un 
anumit mesaj. Isus nu spune "sunteţi la fel de păcătoşi ca ea" sau "nu daţi 
cu pietre în ea", un astfel de mesaj cu siguranţă nu ar fî avut niciun efect, 
şi atunci procedează invers. Strict vorbind, mesajul luî Isus este un 
îndemn, însă un îndemn care îi obligă pe oameni la înţelegerea propriei 
condiţii. Dându-ţi seama că eşti mai păcătos decât cel pe căre îl condamni 
(decodificarea mesajului) ajungi să te abţii de la a-1 mai condamna 
(intenţia). 

Pentru a-şi realiza intenţia, oratorul recurge la construcţii şi artificii 
stilistice cu încărcătură emoţională care au primit în retorică denumirea 
de "figuri". Fiind foarte numeroase, ele se prezintă în manualele de retorică 
grupat - figuri ale cuvintelor, figurile sensului (sau tropii), figurile 
556 construcţiei şi figuri ale gândirii. 

Fără a intra în detalii şi, mai ales, fără pretenţii de originalitate, voi 
încerca în cele ce urmează să prezint câteva astfel de figuri retorice 
încercând totodată şi unele observaţii logice. 

Figurile cuvintelor. Cele mai simple figuri ale cuvintelor sunt 
ritmul şi rima. Dat fiind că vizează materia sonoră a limbii, ele se realizează 
cu ajutorul unor formule speciale, cum se întâmplă în proverbe, dictonuri, 
cuvinte de spirit ş.a. De exemplu, proverbul franţuzesc Pierre qui roule n' 
amasse pas mousse vorbeşte despre cei ce nu se pot îmbogăţi din cauza 

voiajării lor continue. Cu această sonoritate însă el nu poate fi redat 
în limba română, este intraductibil. 

La fel în ce priveşte rima. Daţi un leu pentru Ateneu a fost lozinca 
sub care s-au colectat fondurile pentru construcţia Ateneului Român; Nu 
vă fie frică, Ceauşescu pică s-a scandat în zilele Revoluţiei din 1989; 
Şantajul şi etajul se spune despre unii ziarişti bogaţi etc. 

Forţa persuasivă a formulelor de acest fel provine din faptul că 
uşurează, chiar stimulează, înţelegerea creând sentimentul evidenţei. 
Adresându-se auzului, ele trebuie să fie simple, interesante, şi, mai ales, 
plăcute (în epocile totalitare lozincile erau la mare trecere datorită forţei 
lor persuasive). 

Calamburul, figură retorică din aceeaşi categorie, se obţine prin 
folosirea unor cuvinte apropiate sau chiar identice ca formă, dar diferite 
ca sens. Raţiune şi finanţare a fost un calambur construit pe seama cărţii 
lui B. G. Kuzneţov, Raţiune şi fiinţare. De la inferenţe imediate studenţii au 
ajuns la interferenţe imediate ; de la prodecan la pro decan; de la televizor 
la tembeli zor ş.a. 

Se spune despre calambur că este un procedeu retoric negativ, 
scopul lui fiind de a-1 dezarma pe adversar ironizându-i şi, în felul acesta, 
accentuându-i defectele. De exemplu, despre un rector al Universităţii de 
Vest din Timişoara s-a spus la un moment dat că este membru cores¬ 
pondent al procuraturii în opoziţie cu un predecesor de-al său care era 
membru corespondent al Academiei. Oricine îşi dă seama că un calambur 
de acest fel face mai mult decât o întreagă argumentare. 

Fiind un efect de limbaj, şi deci o figură a cuvântului, calamburul 
este rareori traductibil în alte limbi. 

La polul opus este antanaclasa, figură retorică rezultată din 
exploatarea polisemiei limbajului. Spunând, de exemplu, că dragostea îşi 
are logica ei, pe care logica însăşi nu o înţelege producem o antanaclasă. 
în felul acesta, ideea că dragostea este mai curând pasională decât 
raţională are cu totul alte şanse de a fi însuşită, decât dacă s-ar spune 
acelaşi lucru într-un mod simplu (frapează termenul "logică" luat în cele 
două propoziţii cu sensuri diferite). 

0 dublă antanaclasă a produs Marx când a vorbit despre critica 
armelor ce trebuia să înlocuiască în revoluţie arma criticii. Cei doi 
termeni - armă şi critică - îşi schimbă reciproc semnificaţiile ( critica 
devine armă şi arma devine critică ) făcând astfel ideea nu doar mai 
interesantă, ci şi mai uşor de înţeles. Să mai adăugăm că, spre deosebire 
de calambur al cărui rol în argumentare este cu precădere negativ. 

antanaclasa este mai curând pozitivă, ea poate deservi argumentării, sau, 
la nevoie, se poate transforma ea însăşi într-o argumentare. 

Tot o formă de antanaclasă apare şi în falsa identitate: femeia este 
tot femeie, o mamă rămâne o mamă, copilul este copil etc. unde, iarăşi, 
termenii sunt luaţi cu dublu înţeles. Nu este vorba de simple propoziţii de 
identitate - "a este a", “a este acelaşi cu a" etc. - ci de cu totul altceva. 

Logic vorbind, în propoziţiile de falsă identitate avem de-a face cu 
raportul dintre o noţiune, să zicem noţiunea mamă, şi una sau mai multe 
note din conţinutul acesteia. Propoziţia "Mama este mamă" devine atunci 
un alt mod de a spune despre mamă că este duioasă, afectuoasă, grijulie 
etc. Falsa identitate “A este A” se traduce, fie prin “A este F\ unde F este 
o notă mai mult sau mai puţin definitorie din conţinutul lui A, fie prin 
" A est eF 1 8 lF 2 8l ... F n ", unde F p F 2 ,... F n formează o grupare de note (s-ar 
ajunge la identitate semantică dacă ele ar constitui toate notele noţiunii). 

2) Figurile sensului. Aceste figuri se mai numesc tropi (de la 
grecescul tropos - conversiune ) şi constau în resemnificarea termenilor 
astfel încât aceştia să poată dobândi sensuri pe care în mod obişnuit nu 
le au. De aici o anume tensiune - după P. Ricoeur, torsiune - a cuvintelor. 
Spre deosebire de figurile cuvintelor, în majoritatea lor intraductibile, 
figurile sensului sunt traductibile. 

Trebuie deosebită funcţia persuasivă (retorică) a tropilor, de 
funcţia lor lexicală. Aceasta constă în formarea de denumiri ale lucrurilor 
în baza analogiei lor cu alte lucruri. De exemplu, aripa este denumirea unui 
organ al păsărilor de la care s-a format denumirea de aripă a avionului. 
Nu este vorba de o metaforă din simplul motiv că nu putem numi această 
componentă a avionului şi într-un alt mod. Fenomenul poartă numele de 
catacrezâ şi constă, după cum am mai spus, în translatarea denumirii unui 
lucru la o altă categorie de lucruri (situaţii similare întâlnim în expresiile: 
creştetul munţilor, coada ochiului, piciorul mesei etc.). 

Există două categorii de figuri ale sensului: 1) figuri de bază 
( metonimia, sinecdoca şi metafora ) şi 2) figuri derivate ( hiperbola, 
personificarea, simbolul, emblema ş.a.). 

Metonimia este un trop sau figură a sensului în care un lucru este 
desemnat cu numele altui lucru doar în baza relaţiilor de ordin formal sau 
material dintre acestea. Putem spune sabie, de exemplu, obiectului 
numit astfel sau putem numi sabie pe luptătorul cu sabia, ca în propoziţia: 
"Vlad avea cu sine peste o mie de săbii". Fiind vorba de un simbol al luptei, 
o astfel de exprimare poate impresiona şi, implicit, persuada (condiţia 
este să fie păstrat cadrul cultural al simbolului, altfel, simbolul îşi poate 

pierde semnificaţia). Tot o metonimie întâlnim în expresia “a face casă 
împreună 1 ' unde casă este o altă denumire pentru familie. 

Când lucrurile stau în raporturi de necesitate (nu pot exista unele 
fără celelalte) astfel că denumirea unuia devine denumirea celuilalt avem 
de-a face cu o sinecdocă. De exemplu, “o sută de lei pe cap de locuitor " este 
o sinecdocă bazată pe raportul de necesitate dintre locuitor şi cap de 
locuitor. La fel în expresia populară "a-şi face acoperiş deasupra 
capului " (cap înseamnă om, iar acoperiş înseamnă casă). Sinecdoca va 
acoperi atunci orice raport de necesitate (parte-întreg, gen-specie, 
element-clasă etc.). 

Un caz special de sinecdocă este antonomasa. Aceasta se obţine 
prin înlocuirea speciei cu unul dintre elementele ei reprezentative. De 
pildă, când s-a spus despre Frege că este un Aristotel al logicii moderne 
s-a produs o antonomasă. Propoziţia nu spune că Frege este Aristotel, 
ceea ce spune ea este cu totul altceva, şi anume, că Frege este pentru 
logica modernă ceea ce a fost Aristotel pentru logica clasică. Tot o 
autonomasă este şi generalizarea unui nume propriu (Mar* - Marxism , 

Stalin -Stalinism etc.). 

Cea mai studiată figură a sensului rămâne însă metafora. După 
unii autori metafora este o comparaţie concentrată. Alţii, dimpotrivă, 
văd în comparaţie un procedeu retoric distinct şi deci o figură distinctă. 
Trecând peste detalii vom reţinem doar ideea de asemănare, prima şi 
poate cea mai importantă condiţie a metaforei. Practic, metafora numeşte 
un lucru, însă nu cu numele acelui lucru, ci cu numele unui alt lucru, a unui 
lucru înrudit. 

Fie A şi B două nume oarecare astfel că A îl denumeşte pe a, iar B 
pe b. Dacă a se aseamănă sub un anumit unghi cu b, numele B devine 
metaforă pentru a. Panteră şi sportiv , de exemplu, sunt nume ce 
desemnează lucruri diferite. Pentru că sportivul a aleargă foarte rapid 
(asemănarea cu pantera), îi putem spune panteră sau că fuge ca o panteră. 
în felul acesta panteră devine numele metaforic al sportivului. 559 

Adeseori în metafore intervin cuvintele "ca", "precum", "după cum" 
ş.a. prin care se indică operaţia comparării ca şi relaţia asemănării. Aceasta 
înseamnă să distingem în structura metaforei două lucruri - lucrul 
asemănat A (sportivul) şi B - lucrul asemănător (panteră). Sportivul nu 
este panteră, el doar se aseamănă cu pantera şi doar în baza acestei 
asemănări îi putem spune panteră şi nu sportiv. 

Am face o greşeală să confundăm asemănarea din structura 
metaforei cu identitatea logică, pentru că, am spus-o şi în Introducere , 
între cele două relaţii există diferenţe foarte mari. Identitatea, de exemplu, 

este o relaţie tranzitivă în timp ce asemănarea este netranzitivă [nici 
raţionamentele metaforice nu au la bază identitatea, ci tot asemănarea). 

Prezenţa, respectiv, absenţa termenului de comparaţie din 
structura metaforei generează două tipuri de metafore: 1) metafora 
in presentia (acest sportiv este o panteră, acest om este un câine etc.) şi 
2 ) metafora in absentia (i această panteră, acest câine pentru acest sportiv, 
acest om). 

După Aristotel, metafora trebuie să îndeplinească cel puţin trei 
calităţi pentru a-şi juca rolul în persuadare, şi anume: claritate, farmec şi 
inedit. 

Fără claritate metafora ar fi neînţeleasă şi ar trece neluată în seamă. 
Fără inedit ar fi un simplu mod de a vorbi, nu ar atrage atenţia nimănui şi 
deci nu ar avea relevanţa persuasivă pe care o au, în general, metaforele, 
în fine, dacă nu ar avea farmec, ne-o spune acelaşi Aristotel, nici noi nu 
am avea “plăcerea de a înţelege", “plăcerea de a dezlega". Relevându-ne 
însă trăsătura ascunsă a unui lucru şi având totodată puterea numirii, 
metafora luminează şi persuadează în egală măsură. 

0 metaforă ceva mai concentrată este hiperbola: am o mie şi unu de 
motive să nu-l văd, e flămând ca un lup, fierbe ca un vulcan etc. Exagerarea, 
caracteristica principală a hiperbolei, provine din neputinţa de a exprima 
ceva în mod simplu (bucurie, indignare, admiraţie ş.a.). 

0 figură interesantă cu aspect de contradicţie este oximoronul 
Structural, el constă din alăturarea unor termeni opuşi. Din bun şi rău, de 
exemplu, se obţine bun rău care nu înseamnă bun şi rău în acelaşi timp, ci 
foarte bun. La fel, tare slab, clar obscur, verde albastru etc. în oximoron, ca 
şi în hiperbolă, funcţia persuasivă provine din ineditul exprimării. 

3. Figurile construcţiei. Anumite procedee stilistice - omisiunea, 
repetiţia, inversarea, adiţia - ţin de însăşi tehnica discursului şi au 
560 primit în retorică denumirea de figuri ale construcţiei. Elipsa, de exemplu, 
este o figură de construcţie bazată pe operaţia omisiunii. Spunând 
“ai carte, ai parte", poporul înţelegea să-i privilegieze, în vechime, pe 
ştiutorii de carte, codificând mesajul prin operaţia omisiunii. Când 
profesorul de chimie invocă reacţia dintre acid şi metal, spunând că din 
aceasta rezultă, şi aici se opreşte, pentru ca elevul să poată interveni 
pentru completare, el foloseşte tot o figură retorică bazată pe omisiune. 
Persuadarea în elipsă provine din faptul că: 1) interlocutorul reţine ideea 
pe care vrem să i-o inoculăm, şi 2) o foloseşte corespunzător cu intenţia 
noastră. Completând cu cuvântul potrivit pauza pe care în mod special 

ne-o creează oratorul, noi nu numai că ne exprimăm conform dorinţei 
lui, dar am şi intrat în "logica" argumentării lui. 

0 figură de construcţie simplă, dar de efect, este repetiţia. Nevastă 
mi-a trebuit, nevastă am găsit; eu l-am adus, eu îl duc înapoi; nimeni nu 
vede, nimeni nu aude. Uneori efectul este amplificat printr-o dublă 
repetiţie: ban la ban şi păduche la păduche, acasă ca acasă şi la şcoală ca 
la şcoală etc. 

Spre deosebire de antanaclasă şi de falsa identitate unde termenul 
este luat cu sensuri diferite, în repetiţie termenul îşi păstrează sensul, el 
înseamnă de fiecare dată acelaşi lucru. Cu toate acestea, repetiţia nu 
produce redundanţă şi deci nu contravine principiului economiei, pentru 
că nici mesajul obţinut prin repetarea termenului nu este de fiecare dată 
acelaşi. Să mai adăugăm că prin presiunea exercitată asupra inter¬ 
locutorului repetiţia poate contribui la formarea pathosului (v. fazele 
discursului retoric]. 

Fenomene de repetiţie întâlnim şi în antiteza retorică, o figură de 
construcţie interesantă şi de mare efect. Dacă supunerea a fost slăbiciunea 
acestui popor, tot ea a fost tăria lui; Aş vrea să pleci, aş vrea şi să rămâi; 
Dacă vrei pace, pregăteşte-te de război etc. Impactul antitezei ( slăbi - 
ciune-tărie, pleci-rămâi, pace-război) fiind mare la nivelul mesajului şi 
intenţia ei va avea mari şanse de a se realiza. 

Simplă dar de efect este gradaţia, înşiruirea de mai mulţi termeni 
care să dea sentimentul amplificării (creşterii). Poate acţiona singură sau 
poate acţiona în asociere cu alte figuri. Iată un exemplu de gradaţie preluat 
din prefaţa cărţii lui Gr. Moisil, încercări vechi şi noi de logică neclasică, 
unde gradaţia este asociată repetiţiei: "Atunci când un foarte tânăr 
reprezentant al Editurii Ştiinţifice mi-a propus să-mi retipărească câteva 
dintre lucrările mele mai vechi, i-am oferit un volum nou; a insistat, am 
refuzat; a insistat, m-am scandalizat; a insistat, am acceptat, m-am pus 
pe lucru". Repetiţia verbului a insista este asociată cu gradaţia verbelor: 
a oferi, a refuza, a se scandaliza, a accepta, a se pune pe lucru. 

Antiteza combinată cu inversiunea, antonomasa şi uneori cu 
metafora duce la o figură de construcţie ceva mai complicată numită 
chiasmă. Se spune despre Marx că a fost campionul chiasmei, mai ales 
în lucrările lui polemice care abundă în figuri retorice. însăşi titlul cărţii 
lui Marx, Mizeria filosofiei, este o chiasmă după titlul cărţii lui Proudhon, 
La Philosophie de la misere. Antonomasa aici constă în dubla semnificaţie 
a termenilor "mizerie" şi "filosofie" care, prin inversiune, dau un contrast 
interesant. în chiasma critica armelor şi arma criticii are loc inversiunea a 
două metafore (una desemnează lupta armată, cealaltă critica teoretică). 

Ceea ce nu înseamnă că metafora ar fi neapărat o condiţie pentru chiasmă 
[limbajul forţei -forţa limbajului, principiile puterii - puterea principiilor, 
critica raţiunii - raţiunea criticii sunt chiasme nemetaforice). 

4. Figurile gândirii. La fel de numeroase şi cu denumiri la fel de 
exotice sunt figurile gândirii. Se numesc astfel pentru că nu sunt moduri 
de a vorbi, ci de a gândi, ele depind în primul rând de idei şi apoi de 
cuvinte. 

Reprezentativă este alegoria. Manualele o prezintă ca pe un sistem 
coerent de metafore, care, din punct de vedere literar, realizează o 
descriere sau povestire, dar al cărui scop final este transmiterea unui 
adevăr abstract. Se întâlneşte în poezie, în romanele cu cheie, în fabule, 
proverbe, pilde şi alte forme de gândire alegorică. Interesant este că, deşi 
constă din metafore, alegoria nu este metaforă (logic vorbind, metafora 
ţine de denumire, ea nu este nici adevărată, nici falsă, în timp ce alegoria, 
fiind o clasă de propoziţie, poate fi mai uşor apreciată ca adevărată). 

Cele două planuri - planul mesajului şi planul intenţiei - sunt în 
alegorie mai vizibile decât în celelalte figuri. In fabulă, de exemplu, 
planul mesajului este ceea ce povesteşte (descrie) fabula efectiv. Planul 
intenţiei este ceea ce vrea ea să spună, ceea ce spune indirect (în loc de 
mesaj şi intenţie, Perelman foloseşte termenii de phoră şi themă). In 
unele fabule intenţia este inserată la sfârşit sub denumirea de “morală" 
(învăţătură) a fabulei. 

Alegoria este un mijloc de persuadare extrem de puternic. 
Satisfacţia decodificării, insolitul comparaţiei, frumuseţea metaforei, 
eleganţa expunerii, claritatea limbii, iată doar câţiva din factorii prin care 
alegoria contribuie la realizarea intenţiei. Să mai adăugăm că alegoria 
poate nu doar numi (vezi rolul metaforei), ea poate critica şi tot prin 
alegorie se poate argumenta (în regimurile totalitare doar prin alegorie se 
562 mai putea spune ceva). 

Următoarea figură de gândire în ordinea impactului asupra 
interlocutorului este ironia. Din punct de vedere logic, ea constă în a 
afirma contrariul a ceva, însă nu cu scopul de a ascunde acel ceva, 
dimpotrivă, pentru a-1 etala şi amplifica. Despre Vasile, de exemplu, s-a 
spus că are două dintre calităţile unui mare conducător: vorbeşte mult 
şi întârzie. Apelativul maestre adresat unui actor cu ifose, dar fără 
recunoaştere, este o ironie de natură să-i evidenţiază lipsa de valoare. 
La fel, când vorbeşti despre opera unui autor atunci când scrierile lui nu 
sunt de nivelul unei opere. 

Ironia stârneşte râsul, ea persuadează nu doar prin faptul că 
destinde, ci şi prin faptul că pedepseşte. O ironie nereuşită însă are 
toate şansele să-şi compromită autorul. 

Asemănător ironiei este spiritul sau prezenţa de spirit, capacitatea 
de a răspunde unei ironii cu o ironie pe măsură. Byron, de exemplu, avea 
un defect la picior şi când o doamnă din înalta societate, cu un defect la 
ochi, l-a întrebat ironic “Cum mai merge, maestre?!'' Byron a răspuns 
fără ezitare: “Precum vedeţi, doamnă!''. 

Preteriţiunea este figura de gândire prin care spui că nu vrei să 
vorbeşti despre lucrul de care vorbeşti tocmai pentru a-1 scoate în 
evidenţă. Nu vreau să-ţi spun câtm-a costat această maşină; nu pot să spun 
câtm-a tulburat etc. Intenţia nu este de a ascunde preţul maşinii, acesta 
este doar mesajul, intenţia este de a impresiona cu mărimea preţului. 

Când interlocutorul intuieşte argumentul adversarului întorcân- 
du-1 împotriva lui avem de-a face cu o prolepsă. 

Fariseii l-au întrebat pe Isus: “Cu ce putere faci toate acestea ?" iar 
Isus le-a răspuns cu o altă întrebare: De unde vine botezul lui îoanl 
întrebarea lui Isus ridica exact aceeaşi dificultăţi ca şi întrebarea fariseilor 
(v. dilema fariseilor). 

Apostroful şi prosopopeea sunt figuri de gândire cu acţiune inversă 
(apostroful se adresează unui personaj absent, în timp ce prosopopeea 
face să vorbească un personaj absent); cleuasma este o autoironie, iar 
epanortoza un fel de contextualizare de natură să-i inoculeze inter¬ 
locutorului o anume idee, un anume mod de-a gândi. 

închei cu câteva consideraţii asupra paradoxului retoric. Ne-am 
obişnuit să discutăm despre paradox numai în termeni logici, însă 
paradoxul este şi numele unei interesante figuri retorice. Să urmărim 
câteva exemple: 

A explicat atât de mult că până la urmă a înţeles şi el, 

Iubind femeile a sfârşit prin a-şi iubi propria nevastă, 

Ştie tot şi încă ceva pe deasupra, 

Ştiu că nu ştiu nimic (Socrate), 

Nu cicoarea l-a omorât pe Socrate, ci silogismul (Paul Valery), 

Vei muri, spune Montaigne, însă nu de ceea ce eşti bolnav, ci de 
ceea ce eşti sănătos. 

Ca şi în paradoxul logic, în paradoxul retoric avem de-a face cu o 
contradicţie, numai că această contradicţie joacă un rol foarte precis, 
scopul paradoxului retoric fiind de a accentua ceva, de regulă o trăsătură 
negativă. Poţi spune în multe feluri despre cineva că nu înţelege un lucru. 

dar spunând că l-a explicat într-atât încât l-a înţeles şi el ai spus mult 
mai mult. Ca şi chiasma şi alegoria, paradoxul este o figură complexă cu 
o forţă persuasivă pe măsură. 

Numărul figurilor retorice este foarte mare, aici m-am rezumat 
doar la câteva exemple pentru ca cititorul să-şi poată face o idee despre 
sursele persuadării în argumentare. Este clar că numai trecând dincolo de 
învelişul retoric al figurilor putem aprecia cu adevărat tăria unei 
argumentări. 


5.3. Definiţiile retorice 


Definiţiile care fac uz de figuri retorice se numesc, la rândul lor, 
definiţii retorice. Spunând despre violenţă că este copilul revoluţiei, 
Engels a dat o definiţie retorică violenţei. Este drept că metafora din 
definiens contravine uneia dintre regulile definiţiei, totuşi, definiţia 
surprinde esenţa fenomenului având totodată posibilitatea satisfacerii 
altor reguli. 

Să ne oprim puţin asupra metaforei din componenţa acestei 
definiţii. 

Ca orice metaforă, şi aceasta are rolul de a etala o asemănare 
(analogie). Pe de o parte este vorba de copil şi de ceea ce ţine de naşterea 
unui copil, iar pe de altă parte este vorba de revoluţie şi de ceea ce ţine de 
revoluţie, inclusiv fenomenul violenţei. Parafrazând, am putea spune că 
violenţa s-a născut din ostilitatea claselor în revoluţie, tot aşa cum un copil 
se naşte din dragostea părinţilor într-o căsătorie. La prima vedere, avem 
doar comparaţia violenţă-copil, în adâncime însă comparaţia s-ar mai 
564 putea încă prelungi: dragoste-ură, părinţi-clase sociale, viaţă-moarte etc. 

Metafora este o figură a sensului şi, ca orice figură, ea are de 
transmis un mesaj, eventual, de realizat o intenţie. Este important să ne 
reamintim acest lucru pentru că în aceasta constă funcţia persuasivă a 
definiţiilor retorice. Este o funcţie pe care definiţiile obişnuite nu o au. 
De exemplu, în definiţia dreptunghiul este paralelogramul cu un unghi 
drept, nu manifestăm vreo intenţie anume, definiţia se referă strict la 
proprietăţile dreptunghiului. Ceea ce nu se întâmplă cu definiţia violenţa 
este copilul revoluţiei unde lucrurile stau cu totul altfel. Conotaţia negativă 
a termenului violenţă se doreşte a fi atenuată prin conotaţia pozitivă a 

termenului copil astfel că ceea ce este urât, periculos şi condamnabil în 
revoluţie să devină mai puţin urât, mai puţin periculos şi mai puţin 
condamnabil. 

Funcţia persuasivă în definiţiile retorice poate merge în ambele 
sensuri - de la negativ la pozitiv, sau invers, de la pozitiv spre negativ, 
întrebat de una dintre victimele sale dacă ştie ce înseamnă recunoştinţa, 
Stalin a dat un răspuns cutremurător: da, a răspuns el, un fel de boală 
câinească ! 

Şi aceasta este o definiţie retorică numai că sensul persuadării ei 
este invers faţă de prima (intenţia lui Stalin era de a pune în lumină 
negativă sentimentul recunoştinţei anulând astfel frumuseţea unui 
sentiment prin urâciunea unei boli]. 

Definiţiile retorice nu se reduc doar la definiţii metaforice, există şi 
definiţii care au la bază altfel de figuri decât metaforele. De exemplu, 
B. Russell definea undeva matematica drept ştiinţa în care nu ştim despre 
ce vorbim şi în care ceea ce spunem nu ştim dacă este adevărat sau fals. 

Din punct de vedere retoric, definiţia lui Russell este ceva între 
paradox şi epanortoză (exactitatea matematicii versus inexactitatea 
propoziţiilor sale]. Din punct de vedere logic însă, Russell face aluzie la 
funcţiile propoziţionale din formalizarea teoriilor matematice, funcţii care 
nu sunt nici adevărate, nici false. Ele devin propoziţii adevărate sau false 
când variabilele lor iau anumite valori. 

Definiţia şi argumentul sunt, prin urmare, teme în care logica şi 
retorica se întâlnesc. Nou, în definiţia retorică este funcţia ei persuasivă, 
puterea de a surprinde, impresiona şi esenţializa. 

Deşi nu au prea mare utilizare în ştiinţă, definiţiile retorice nu sunt 
nici atât de străine ştiinţei cum pretind unii. Despre număr, de exemplu, 
Kroneker spunea că este dat de la Dumnezeu, restul fiind opera omului. 
Este un mod retoric de a spune că pentru matematică numărul este 
termen prin, nedefinit. 

Vorbind despre raportul dintre logică şi matematică, Russell 
aprecia logica drept tinereţea matematicii, în timp ce matematica era 
maturitatea logicii. Este, iarăşi, un mod metaforic, şi deci retoric, de a 
spune că logica şi matematica sunt fazele aceleiaşi ştiinţe. 

Cea mai bogată în definiţii retorice rămâne însă filosofia. Despre 
natură, acelaşi Engels spunea că este piatra de încercare a dialecticii-, 
mişcarea este chinul materiei; spaţiul este receptaculul divinităţii; cultura 
este fenomenologia spiritului etc. 

5.4. Principiile persuadării. 
Noţiunea retorică de argument 


După ce am vorbit despre fazele discursului retoric şi despre 
figurile retorice ne putem întoarce la destinaţia iniţială a retoricii. Am 
spus încă de la începutul acestei discuţii că persuadarea este problema 
numărul unu a retoricii, că nu argumentăm de dragul argumentării, 
argumentăm pentru a convinge. Şi nu pentru a convinge în general, ci a 
convinge pe cineva anume de ceva anume. 

S-au dat numeroase definiţii persuadării. în cartea sa, Persuasiunea. 
Receptare şi receptivitate, Ch. U. Larson propune următoarea definiţie: 
"persuasiunea este crearea împreună a unei stări de identificare între 
sursă şi receptor ca urmare a utilizării simbolurilor" (p. 26). 

Neajunsul cel mare al definiţiilor de acest fel este că iau un aspect 
particular al problemei pe care îl generalizează apoi la nivelul unor întregi 
clase de probleme. în cazul de faţă, persuadarea este definită relativ la 
discursul reclamă, un caz particular de discurs, şi nu la persuadarea prin 
argumentare în general. Nu spun că între cele două nu ar exista legături, 
fără îndoială că aceste legături există, însă există şi foarte mari diferenţe. 

Elementul comun al actelor de persuadare este intenţia. Fie că este 
vorba de o reclamă, de un spot publicitar, de o pledoarie sau de o scri¬ 
soare de dragoste, în toate aceste forme de discurs identificăm o intenţie. 
Ne impunem intenţia făcând uz de imagini, simboluri, uneori cuvinte şi 
propoziţii, iar în cazuri mai complicate de argumente şi înlănţuiri de 
argumente. Studiind argumentuţ în absenţa intenţiei, logica procedează 
prin idealizare, însă, după cum am spus, nu argumentăm pentru a 
argumenta, argumentele, la fel ca figurile, simbolurile, imaginile etc., 
sunt mijloace de realizare a intenţiei. Luate împreună, cele trei 
elemente - intenţie, mesaj, mijloace - formează triunghiul persuadării: 



Fig.7 

Ce este acest triunghi? 

Este schema generală (de suprafaţă] a persuadării, ceea ce prezintă 
persuadarea la prima vedere. însă, putem duce abstracţia şi mai departe, 
în sensul că putem face abstracţie de mijloace reţinând doar intenţia, 
mesajul, respectiv, purtătorii intenţiei, adică actorii, ceea ce ne va conduce 
spre o schemă mai de adâncime a persuadării: 

Mesaj 

Orator 7 -►- -► Locutor 1 

Intenţie a 

Intenţie 

Orator 2 ** -- : — *+ - Locutor 2 

Mesaj 

Fig.8 

Oratoru^ îşi exercită intenţia asupra 1 ocu tor ului p însă nu în mod 
simplu, ci prin intermediul mesajului. Locutorul 2 este locutorulj per¬ 
suadat, locutorul care şi-a însuşit intenţia oratoruluij. Evident, nici 
această "însuşire 1 ' nu se face în mod simplu, de obicei ea este persona¬ 
lizată, şi deci modificată, astfel că locutorul în actul persuadării devine 
el însuşi orator, iar oratorul devine el însuşi un interlocutor. în final, 
atât oratorul, cât şi locutorul vor fi modificaţi, fiecare poartă însemnele 
intenţiei celuilalt, deşi în proporţii diferite. 

întrebarea este dacă în actul persuadării intenţia este indis¬ 
pensabilă, dacă oratorul şi locutorul sunt realmente conştienţi de 
scopurile şi de mijloacele acţiunii lor? 

Teoretic, există patru posibilităţi: 

1) Atât oratorul, cât şi locutorul au această conştiinţă, 

2] Oratorul este conştient, nu şi locutorul, 

3] Doar locutorul este conştient, nu şi oratorul, 

4) Nu este conştient nici oratorul, nici locutorul. 

Schema persuadării este specifică situaţiei retorice 2) în care 
oratorul îşi persuadează interlocutorul fără ca acesta să-şi dea seama. Ceea 
ce nu înseamnă că 1 ) ar fi o situaţie retorică mai puţin legitimă. într-o 
campanie electorală, de exemplu, ca şi într-o declaraţie de dragoste, 
scopul este cunoscut de ambele părţi, important este ce mijloacele s-au 
pus în mişcare pentru atingerea lui. 

Reţinem, ca o concluzie generală, că persuadarea este o acţiune 
reciprocă, că nu poţi persuada fără a fi la rândul tău persuadat, că în 
toată această interpersuadare fiecare poartă însemnele intenţiei celuilalt, 
chiar dacă nu în aceeaşi măsură (situaţiile 3) şi 4) introduc persuadări 
în absenţa intenţiei, ele nu sunt conforme schemei şi deci nu intră în 
discuţie). 

Atât în privinţa intenţionalităţii. Câteva observaţii, în încheiere, 
despre principiile persuadării. 

Privită ca proces, ca operaţie intenţionată, persuadarea este 
guvernată de anumite principii. Este vorba mai întâi de principiile logicii 
care ar trebui să rămână valabile şi în actul persuadării, deşi, trebuie să 
recunoaştem, apar şi situaţii ce par a forţa logica. întâlnim, de pildă, în 
reclamele de ţigări mesajul "Meriţi plăcerea gustului!” însoţit imediat de 
un alt mesaj: "Tutunul dăunează grav sănătăţii”. 

Este sau nu vorba aici de o contradicţie? Şi dacă este o contradicţie, 
ce valabilitate mai poate avea principiul noncontradicţiei în persuadare? 

Răspunsurile sunt împărţite. 

Da, răspunde logica paraconsistentă, este o contradicţie, însă una 
fără efectul logic ştiut (contradicţie netrivială, cum se spune). 

Nu, răspunde retorica, nu este contradicţie, pentru că nu este vorba 
de una şi aceeaşi intenţie, ci de două intenţii diferite venite de la două 
instanţe diferite. 

în cartea sa, La rhetorique, 0. Reboul nu discută despre semnificaţia 
retorică a principiilor logice, în schimb, el introduce câteva principii 
retorice noi. 

Primul este principiul nonparafrazării. Figurile retorice folosite în 
argumentare nu trebuie traduse (parafrazate) pentru că s-ar pierde 
elementul de persuasiune pe care îl aduc cu sine aceste figuri. Traducând 
metafora atenuezi efectul comparaţiei. Parafrazând chiasma, exprimarea 
568 nu ar mai avea niciun farmec. Nicio figură, practic, nu poate fi parafrazată 
fără ca prin aceasta să nu fie desfiinţată. 

Al doilea, este principiul închiderii. Mesajul retoric este irefutabil, 
spune Reboul, nu poate fi respins dacă nu i se opune un alt mesaj retoric 
de aceeaşi forţă cu el. Când s-a lansat în presa franceză sloganul "Imbecilii 
nu citesc ziarul cutare!", el a rămas fără replică până în ziua când adversarii 
au găsit una pe măsură: "Nu, ei îl scriu!" 24 . Ceea ce înseamnă că mesajul 


24 Exemplul este preluat din 0. Reboul, op. cit., p. 80. 

retoric este unul închis, el îşi produce efectul inevitabil, încât singura 
modalitate de a-1 contracara este să produci un contramesaj. 

Cel de-al treilea este principiul transferului. Intenţia este translatată 
(şi transferată) de la orator spre locutor prin argumente. Regele Darius 
nu îl putea desemna ca succesor pe Xerxes atâta timp cât intenţia 
acestuia nu s-ar fi transferat regelui. Problema transferului nu este însă 
doar o problemă retorică, şi cu atât mai puţin logică, ea este în egală 
măsură o problemă psihologică. 

Ch. U. Larson vorbeşte şi de un principiu al cooperării , în opinia 
lui doar cooperarea dintre orator şi locutor face posibilă persuadarea. 
Ideea nu mi se pare tocmai clară pentru că un locutor cooperant este un 
locutor deja persuadat şi atunci intrăm în cerc vicios (persuadez pe 
cineva într-o chestiune în care el este deja persuadat). Sigur că ceva de 
genul cooperării există într-o persuadare, altfel mesajul nu s-ar putea 
transmite, însă nu "cooperare" este cuvântul cel mai nimerit, ci comu¬ 
nicare. Vreau să spun că nu există persuadare unde nu există comunicare 
(nu ştiu dacă şi reciproca este la fel de adevărată). 

Revin, în încheiere, la noţiunea retorică de argument. Ţinând cont 
de cele spuse, voi defini argumentul retoric drept argumentul adaptat 
funcţiei persuasiunii. Premisele şi concluziile argumentului retoric nu 
numai că se conformează principiilor persuasiunii, ele sunt chiar sursa 
acestei persuasiuni. 

Conform unui vechi precept filosofic, nu poţi cunoaşte un lucru 
fără să cunoşti opusul lucrului respectiv, nu ajungi să-l cunoşti pe A 
atâta timp cât nu-1 cunoşti pe non-A, şi invers. 

Preocupându-se de adevăr, consistenţă, validitate, corectitudine 
etc., logica este interesată în egală măsură de fals, de inconsistenţă, de 
nevaliditate, de incorectitudine. Ne interesează, de exemplu, falsul nu 
doar în calitatea lui de corelat al adevărului, ci şi în calitatea lui de abatere 
de la adevăr. Pentru că se întâmplă nu o dată să plecăm de la propoziţii 
adevărate, să avem sentimentul că aplicăm reguli valide de raţionare, şi 
totuşi, să obţinem în final falsul. întrebarea inevitabilă în astfel de 
situaţii este: unde am greşit ? în ce constă eroarea ? 

Din antichitate se vorbeşte în logică despre erori, dar ştim noi oare 
cu adevărat ce înseamnă eroarea? 

Cuvântul "eroare", spune I. M. Copi, este folosit în diverse moduri. Un 
mod perfect logic de utilizare a cuvântului este de a desemna orice idee 
greşită ori convingere falsă, cum ar fi eroarea de a crede că toţi oamenii 
sunt cinstiţi. însă logicienii folosesc termenul în sensul restrâns al 
erorii de raţionare sau de argumentare. O eroare, aşa cum vom folosi 
termenul, este un tip de argument incorect. întrucât ea este un tip de 
argument incorect, noi putem spune că două argumente diferite conţin 
sau comit aceeaşi eroare. Bineînţeles, multe argumente sunt incorecte 
într-un mod atât de evident că nu merită discutate. în studiul logicii se 
obişnuieşte de a rezerva termenul "eroare” pentru argumentele care, 
deşi incorecte, sunt psihologic persuasive. Vom defini deci o eroare ca 
pe o formă de argument ce pare corect, dar care se dovedeşte la o 
examinare mai atentă că nu este. 25 


25 I. M. Copi, Introduction to Logic, p. 52. 

Există deci un sens popular al termenului "eroare" în care intră 
şi falsul - adeseori în limbajul comun opusul adevărului este eroarea, 
nu falsul - şi un sens logic în care "eroare" desemnează un argument 
persuasiv, dar logic incorect. însă, dacă înţelesul comun al termenului este 
prea larg, cu siguranţă că înţelesul lui logic este prea îngust. 

Eroarea nu trebuie limitată doar la raţionament, eroarea vizează 
orice operaţie logică şi orice rezultat al unei operaţii logice. Prin urmare, 
dacă 0 este o operaţie logică oarecare, în măsura în care 0 conţine o 
eroare, rezultatul ei va fi, şi el, eronat. Identificarea, de exemplu, este o 
operaţie logică cu noţiuni, ea are ca rezultat propoziţii singulare - obiectul 
a este identificat ca fiind un A - iar o eroare de identificare foarte 
comună se produce când îl plasăm pe a în sfera unei alte noţiuni, să zicem 
A’. Spunem în astfel de situaţii că operaţia identificării conţine o eroare, 
iar propoziţia «a este A'», rezultatul operaţiei, este la rândul ei eronată. 

Toţi) propoziţie eronată este şi propoziţia Toţi oamenii sunt cinstiţi 
din exemplul lui I. M. Copi. Această propoziţie este rezultatul unei 
generalizări eronate (v. operaţia generalizării]. 

Cel mai adesea o propoziţie eronată este o propoziţie falsă, însă 
nu putem pune semnul egalităţii între fals şi eroare, există suficiente 
exemple de propoziţii care se sustrag dihotomiei adevăr-fals, respectiv, 
adevăr-eroare. 

Pe de altă parte, nu numai propoziţiile şi raţionamentele pot fi 
eronate, ci şi conceptele. Termenul folosit pentru a desemna un concept 
eronat este cel de pseudoconcept (respectiv, pseudonoţiune). Este cazul 
conceptului de eter, bunăoară, despre care am vorbit în capitolul anterior. 
Conceptul este cât se poate de corect din punctul de vedere al vechii teorii 
a luminii, dar este incorect din perspectiva noii teorii. Ceea ce înseamnă că 
în ştiinţă eroarea trebuie uneori relativizată, că în loc să spunem "x este 
eronat, în genere", ar trebui spus "x este eronat relativ la T (nu este de tot 
exclusă nici eventualitatea ca ceva eronat într-o teorie să fie corect într-o 
altă teorie. Raţionamentul prin reducere la absurd, de exemplu, este corect 571 
în logica bivalentă clasică, dar este eronatîn logica intuiţionistă). 

Eroarea unui concept poate fi dovedită: a ] sub presiunea faptelor, 
b ] prin analiză logică, c] prin ambele (cazul noţiunii eter). Văzută din acest 
punct de vedere, cunoaşterea ştiinţifică nu este altceva decât o continuă 
corectare a erorilor. 

Studiul erorilor începe cu sistematizarea lor. Nu dispunem încă de 
o clasificare unanim acceptată a erorilor, şi probabil că nici nu vom 
dispune vreodată având în vedere că posibilităţile de eroare sunt 
nelimitate pentru om, însă nici nu putem proceda haotic, fără nicio ordine. 

Ca şi în alte cazuri, vom face şi de această dată o enumerare, poate chiar o 
grupare a erorilor mai importante, lăsând lista deschisă pentru eventuale 
completări. De exemplu, ţinând seama de operaţiile studiate în această 
carte, am putea încerca o primă grupare a erorilor în erori preinferenţiale 
şi erori inferenţiale. Cele inferenţiale se împarte în erori de argumentare 
şi erori de demonstrare, iar cele preinferenţiale se împart în: 

• erori de identificare, 

• erori de generalizare/determinare, 

• erori de clasificare/diviziune, 

• erori de cuantificare, 

• erori ale operaţiei de negare, 

• erori de definire. 

Cum fiecare operaţie îşi are propriile ei reguli - am discutat la 
momentul potrivit aceste reguli - erorile cele mai comune sunt erorile 
rezultate din încălcarea regulilor. De exemplu, una dintre regulile 
clasificării cerea ca fundamentul clasificării să fie unic, să nu operăm cu 
criterii duble, pentru că există riscul unei duble erori logice: pe de o 
parte, clasele formate prin clasificare vor fi eterogene, iar pe de altă 
parte, aceste clase nu vor mai putea epuiza, prin însumare, universul de 
discurs (baza clasificării). Sigur că în biologie clasificarea dobândeşte 
complexităţi nebănuite, înregistrând tot felul de excepţii, însă aici vorbim 
de erorile comune, erorile rezultate din încălcarea regulilor de bază. 

Dar nu cumva, limitându-ne doar la operaţiile studiate în această 
carte, pierdem din vedere alte categorii de erori, să zicem erori specifice 
altor nivele ale logicii? 

Cu siguranţă că da, şi mă voi rezuma la un singur exemplu. în cartea 
sa, An Introductory to Logic, J. E. Creighton vorbeşte despre o operaţie 
572 logică mai puţin obişnuită - interpretarea - şi de erorile aferente ei. în 
opinia autorului, operaţia interpretării se referă la propoziţii şi constă în 
modul cum înţelegem noi propoziţiile (în semantica logică termenul va 
dobândi o altă semnificaţie). 

Este evident că nu toate înţelegerile noastre sunt corecte, că 
adeseori una şi aceeaşi propoziţie poate însemna lucruri diferite în 
contexte diferite. Mai mult, una şi aceeaşi propoziţie poate fi înţeleasă 
diferit de oameni diferiţi, sau de acelaşi om, dar în momente diferite. 
Să ne amintim de celebrul ordin dat de Napoleon în timpul unei bătălii: 
"Savanţii şi măgarii la mijloc!". 

Napoleon nu a dat acest ordin pentru a-i asocia în vreun fel pe 
savanţi cu măgarii, cum s-a interpretat mai târziu, ci doar pentru a-i 
proteja împreună ştiut fiind că nici unii, nici ceilalţi nu se pot apăra singuri. 
Scoasă din context însă, propoziţia a primit o cu totul altă înţelegere 
(interpretare). 

Creighton subsumează operaţiei de interpretare şi inferenţele 
imediate, în opinia lui trecerea de la propoziţia "Niciun om nu este 
infailibil" la propoziţia "Nicio fiinţă infailibilă nu este om" nu este o 
inferenţă - adevărul concluziilor în inferenţe, spune el, trebuie să 
completeze şi să extinde adevărul premiselor - ci o "interpretare verbală". 
Cu alte cuvinte, propoziţia "Nicio fiinţă infailibilă nu este om" este pur 
şi simplu un alt mod de a spune că "niciun om nu este infailibil". Şi tot 
aşa, în celelalte inferenţe imediate. 

Erorile de interpretare îl conduc pe Creighton la următoarea 
regulă: nicio propoziţie nu trebuie acceptată atâta timp cât nu se cunoaşte: 
a ) semnificaţia ei exactă (adică judecata pe care o exprimă ), şi b ) ceea ce 
implică propoziţia. 

în primul caz avem de-a face cu inferenţele bazate pe echivalenţă 
(sunt echivalente propoziţiile care exprimă aceeaşi judecată); în al doilea, 
cu inferenţele bazate pe implicaţie (totalitatea propoziţiilor pe care le 
implică propoziţia P formează conţinutul lui P). 

Există însă şi un alt mod de a înţelege erorile de interpretare din 
inferenţele imediate. Mă rezum la cazul obversiunii. 

Fie propoziţia universal afirmativă "Toţi S sunt P" care prin 
obversiune dă propoziţia "Niciun S nu este non-F’. 

0 eroare foarte comună este aceea de a-1 trata pe non-P nu ca 
negaţie a unui termen, ci ca termen negativ. De exemplu, obversa 
propoziţiei "Toţi oamenii buni sunt generoşi" este, conform definiţiei, 
"Nici un om bun nu este non-generos". Pot spune şi negeneros, care este 
acelaşi lucru cu zgârcit, însă non-generos înseamnă ceva, iar negeneros 
cu totul altceva. 

Negeneros este, riguros vorbind, o clasă de oameni - clasa oame¬ 
nilor care nu sunt generoşi - în timp ce non-generos este tot ce cade în 
afara lui om generos. Marea Neagră, de exemplu, cade în extensiunea lui 
non-generos, nu însă şi în extensiunea lui negeneros. 

în definiţia obversiunii, ca şi în definiţia altor inferenţe imediate, 
este presupusă negaţia termenilor şi nu termenii negativi, aceştia pot fi 
cel mult excepţii. 

Iată şi un alt exemplu. Propoziţia "Toţi oamenii sunt vorbitori" dă 
prin obversiune propoziţia "Niciun om nu este nevorbitor". Or, dacă prin 

nevorbitor s-ar înţelege mut (termen negativ] inferenţa ar fi nevalidă* 
Ea este validă doar dacă nevorbitor se ia ca negaţie a termenului, ca 
non-vorbitor. ^ 

Erorile de interpretare sunt, în ultimă instanţă, tot erori de raţioi 
nare (sau erori de raţionament], însă cum anume intervine raţionamentul 
în interpretare vom vedea ceva mai târziu. 

Să revenim la erorile de raţionare. Fiind specifice raţionamentului 
(inferenţei] ele se împart în erori de demonstrare şi erori de argumentare 
(deşi înrudite, cele două nu se suprapun exact]. Atât unele, cât şi celelalte 
pot fi intenţionate sau neintenţionate. Cele intenţionate se mai numesc 
paralogisme, iar cele neintenţionate, sofisme. 

în limba engleză erorile sunt desemnate cu termenul fallacy, de la 
latinescul fallacia (înşelătorie, jonglerie, minciună]. Termenul a fost 
preluat într-o serie de alte limbi, inclusiv în limba română (există deja 
autori care vorbesc de falacii şi de raţionamente falacioase), deşi nu s-ar 
putea spune că el reprezentă chiar o necesitate. 

Istoric. Prima abordare sistematică a erorilor i se datorează lui Aristotel în 
Respingerile sofistice. El deosebeşte respingerea corectă de falsa respingere (aceeaşi 
cu respingerea aparentă], "Vom trata acum despre respingerile sofistice, spune 
Aristotel, sau despre respingerile care par a fi respingeri, dar în realitate sunt 
sofisme”. 26 Cât priveşte respingerea, arată mai departe Aristotel, aceasta este un 
"raţionament care contrazice o concluzie dată”. 27 Prin urmare, dacă raţionamentul 
A are concluzia P, respingerea lui este un alt raţionament B, cu concluzie în non-P. 
După cum am spus şi într-un paragraf anterior, uneori este mai eficient să începi cu 
critica raţionamentului adversarului decât cu respingerea lui. 

O respingere poate fi autentică sau numai aparentă, după cum şi susţinerile 
sunt autentice sau numai aparente. 

Erorile conţinute în respingerile aparente sunt împărţite de Aristotel în două 
categorii: 1] erori de limbaj, numite ulterior in dictione ( echivocaţia, amfibolia, 
compoziţia, diviziunea, accentul, forma expresiei ], şi 2] erori din afara limbajului sau 
extra dictionem ( accidentul, confuzia, ignoratio elenchi, petitio principii, non sequitur, 
574 non causa P ro causa > întrebarea complexă ]. Este o clasificare provizorie (s-a spus 
metodologică ] pe care nici Aristotel nu o respectă întocmai. 

în Respingeri, Aristotel nu face o distincţie foarte clară între paralogism şi 
sofism, de abia în logica medievală cei doi termeni îşi vor definitiva semnificaţia. 

Trebuie spus că tema respingerii este nelipsită din tratatele scolastice unde 
se dezvoltă pe trei mari direcţii -falacia, sophismata şi insolubilia. Prima are ca obiect 
eroarea neintenţionată (eroarea pur şi simplu], a doua eroarea intenţionată 
(sofismul], iar a treia eroarea inevitabilă (paradoxul]. 


26 Aristotel, Respingerile sofistice, în Organon IV, p. 268. 

27 Ibid., p. 269. 

Se înţelege că au existat şi excepţii, gânditori care au încercat să se sustragă 
autorităţii lui Aristotel, cum este P. Ramus (sec. XVI), de exemplu, care va refuza tema 
aristotelică a respingerilor, şi implicit a erorilor, considerând că o teorie satisfăcătoare 
a raţionamentului ţine loc şi de teorie a erorilor. Este un punct de vedere pe care îl 
vom mai întâlni în istoria logicii (A. de Morgan, în secolul al XlX-lea, şi E. Goblot, la 
începutul secolului al XX-lea, vor susţine ceva foarte asemănător). 

Aproape toţi comentatorii lui Aristotel, inclusiv comentatorii lui târzii 
(Boetius, Cassiodor ş.a.) includ în scrierile lor capitolul De paralogismis cu clasificări 
mai mult sau mai puţin fidele clasificărilor aristotelice. Fenomenul va dura până 
foarte târziu. De exemplu, capitolul VI din Summulae Logicales, celebrul tratat al lui 
Petrus Hispanus, poate cel mai important tratat de logică din întreg secolul al XlII-lea, 
se intitulează Sophistici Elenchi. Albert de Saxonia, W. de Shyreswood, Buridan, 

W. Burleigh ş.a. vor deplasa centrul de greutate al discuţiilor mai mult spre 
sophismata şi insolubilia . 28 

Interesant este că problematica erorilor îi preocupă şi pe unii filosofi 
nelogicieni. Francis Bacon are în Noul Organon o întreagă teorie a erorilor - 
aşa-numita teorie a idolilor. "Idolii şi noţiunile false, spune Fr. Bacon, care au pus 
stăpânire pe intelectul omenesc şi s-au înrădăcinat adânc într-însul, nu numai că 
au năpădit spiritele oamenilor aşa încât adevărul abia poate să pătrundă, dar chiar 
dacă îi este dat şi îngăduit să pătrundă, vor reveni şi vor tulbura înnoirea ştiinţelor, 
afară numai dacă oamenii nu iau împotriva lor şi nu se apără, cât este cu putinţă". 29 
Mai departe, Bacon împarte idolii în patru categorii: 

• idolii tribului (erori datorate naturii umane, în general), 

• idolii peşterii (erorile datorate limitelor individuale), 

• idolii forului (erori cauzate de prejudecăţi, mode, şcoli etc.), 1 

• idolii teatrului (erorile ştiinţei şi ale dogmelor oficiale). 

Singurul remediu împotriva idolilor este "inducţia adevărată", spune Bacon. 

Totuşi, conchide el, "descrierea idolilor este de mare folos, căci teoria idolilor este 
faţă de explicarea naturii ceea ce este combaterea sofismelor în dialectica obiş¬ 
nuită" 30 (prin "dialectica obişnuită", Bacon înţelegea logica timpului său). 

La rândul lui, John Locke abordează în Eseu asupra intelectului omenesc 
mai multe teme logice, inclusiv tema argumentelor şi a erorilor de argumentare. 

Vorbind despre raţionamentele deductive, de exemplu, Locke introduce trei denumiri 
pentru trei erori de argumentare ( argumentum ad verecundiam, ad ignorantiam şi 

ad hominem ) la care adăugă şi o formă corectă de argumentare - argumentum ad - 

judicium. 

în micul său manual de logică, Im. Kant trece şi el în revistă câteva 
raţionamente înşelătoare. Se pare că lui i se datorează (sau el doar a accentuat?) 


28 0 amplă expunere a logicii scolastice face A. Dumitriu în Istoria logicii (a se vedea 
şi celelalte studii ale sale pe tema paradoxelor în A. Dumitriu, Eseuri, Editura 
Eminescu, Bucureşti, 1986). 

29 Fr. Bacon, Noul Organon, p. 41. 

30 Ibidem., p. 41. 

distincţia dintre paralogism şi sofism. “Raţionamentul care este fals după formă, 
spune Kant, chiar dacă are aparenţa unui raţionament corect pentru sine, se numeşte 
înşelător [fallacia). - Un astfel de raţionament este un paralogism, dacă prin el ne 
înşelăm pe noi înşine, sau un sofism, dacă prin el încercăm în mod intenţionat să-i 
înşelăm pe alţii." 31 Aşadar, sofismul este eroarea intenţionată, iar paralogismul este 
eroarea neintenţionată, eroarea în care cădem noi înşine. Interesant este că şi 
Dialectica transcedentală, diviziunea a doua din Critica raţiunii pure, se deschide tot 
cu un astfel de capitol - Despre paralogismele raţiunii pure. 

S-a spus că nici Hegel nu a trecut nepăsător pe lângă problema sofismelor în 
ciuda criticilor extrem de severe pe carele-a adus el logicii formale. Nu cred însă că 
dialectizările lui inspirate din cele câteva sofisme istorice să fie suficiente pentru a-i 
atribui un punct de vedere în materie de sofisme. 

Cel care va produce totuşi o oarecare “agitaţie" în abordarea logică a 
sofismelor este John Stuard Mill cu celebrul său Systeme de logique deductive et 
inductive (prima ediţie în 1843). Cartea a şasea a volumului doi, Des sophismes 
(aprox. 120 de pagini) se deschide cu observaţia că “pentru a fi completă, filosofia 
raţionamentului trebuie să conţină atât teoria relei raţionări, cât şi pe cea a bunei 
raţionări" 32 . Mill nu operează cu definiţii foarte clare nici în privinţa sofismelor şi 
nici a erorilor (uneori lasă impresia că ia termenul “eroare" ca prim), totuşi, 
clasificarea pe care o dă el sofismelor, ca să nu mai vorbim de consideraţiile lui asupra 
originii sofismelor, vor suscita mult timp interesul. 

Problematica erorilor este complet ignorată în perioada de avânt al logicii 
simbolice, cu toate că, trebuie să recunoaştem, o "reeditare" a momentului sofistic 
întâlnim şi aici. Evident, nu este vorba de vechile sofisme, deocamdată acestea nu 
mai interesează pe nimeni, ci de sofismele noii logici. Cele mai multe vizează 
metodele de analiză semantică a limbajului. De exemplu, argumentul prin care 
B. Russell rebuta metoda fregeeană de analiză semantică, aşa-numita metodă a 
relaţiei de denumire, a fost apreciat de unii ca fiind mai degrabă un paralogism decât 
ca un argument propriu-zis. Repet, un paralogism al noii şi nu unul al vechii logici. 

Russell ia ca punct de plecare propoziţia "George al IV-lea vroia să ştie dacă 
W. Scott este autorul lui Wawerley". Substituind descripţia autorul lui Wawerley cu 
numele propriu W. Scott (vezi substituţia de echivalente) el obţine propoziţia falsă: 
“George al IV-lea vroia să ştie dacă W. Scott este W. Scott". 

După unii autori, argumentul lui Russell nu-şi atinge ţinta din cauza unei erori 
legate de substituţia de echivalente şi că din această cauză el poate fi încadrat în 
categoria erorilor de limbaj, poate chiar a sofismelor (reacţii similare au stârnit şi 
unele din argumentele lui Quine împotriva logicii modale şi a modalităţii de re). 

Revenirea în contextul logicii moderne la problematica erorilor va întârzia 
foarte mult. Cu toate că manualele de logică continuă să păstreze un mic capitol 
despre erori, relansarea temei se va face abia după apariţia cărţii lui C.L. Hamblin, 
Fallacies (1970). “După două milenii de intense studii în domeniul logicii, spune, 


31 Im. Kant, Logica generală (trad. Al. Surdu), Editura Ştiinţifică şi Enciclopedică, 
Bucureşti, 1985, p. 186. 

32 J. St. Mill, Systeme de logique inductive et deductive, p. 294. 

Hamblin, şi după încă jumătate din cel mai iconoclastic secol, noi încă mai găsim 
erorile (fallacy] clasificate, prezentate şi studiate în vechiul mod. Lista lui Aristotel 
a principalelor treisprezece tipuri de erori din Respingerile sofistice - titlul latinesc 
este De sofisticis elenchis (din grecescul flEpiZocpLOTiKMV 'EXeyxcjv), unde ele sunt 
adeseori numite sofisme, uneori elenchis - încă apare cu una sau două omisiuni şi 
cu o mână de adăugiri în multe din manualele moderne de logică". 33 

Acestea au fost scrise în 1970. Sigur că de atunci lucrurile s-au schimbat 
foarte mult, interesul autorilor pentru studiul erorilor s-a redeşteptat, încât astăzi 
dispunem de o literatură nu doar foarte bogată, ci şi extrem de variată (la abordările 
logice se adaugă abordări psiho-logice, psiho-lingvistice, pragmatice, pragma-dia- 
lectice, retorice şi multe altele]. Foarte invocate sunt cercetările lui John Woods şi 
Douglas Walton, aşa-numita abordare nonstandard, care a scos studiul sofismelor de 
sub tutela psihologismului (vechea problemă a depsihologizăriil ) unde o lăsase 
Hamblin. Toate aceste abordări abia dacă mai amintesc de vechea clasificare 
aristotelică. 

Literatura românească nu a dovedit vreun interes mai special pentru studiul 
erorilor, deşi tema poate fi semnalată încă de la primele scrieri. în micul său opuscul, 
Compendiolum Universae Logices lnstitutiones, tipărit pentru prima dată în 1883, 
Dimitrie Cantemir are un scurt capitol de final întitulat De Sophismate seu Syllogismo 
Sophistico. 

Celelalte scrieri de logică, îndeosebi cele cu caracter didactic, abordează 
problema mai mult sau mai puţin nuanţat. De exemplu, în Psihologia empirică şi 
logica, Iaşi, 1871, Simion Bărnuţiu tratează erorile într-o manieră destul de 
neortodoxă, el împarte erorile în şase categorii: erorile sensuali (erroreŞ sensualis], 
erori memoriali (errores memorialis], erori imaginarie sau fantastice (errores 
imaginarii], erori limbistice (errores linguistici sau sermocinales], erori patologice şi 
prejudiciale [prejudicia sau prejudecatae opiniones ]. Urmează apoi câteva comentarii 
despre remedii şi despre gravitatea erorilor. 

Interesant este că nici Titu Maiorescu nu a insistat mai mult asupra erorilor. 
Dacă în prima ediţie a manualului său de logică (Bucureşti, 1876] nu găsim nicio 
referire la problematica erorilor., începând cu ediţia a doua el va adăuga şi o parte de 
metodologie unde discută (v. paragraful 56] despre trei erori de demonstraţie - error 
fundamentales, ignoratio elenchi şi petitio principii. în ultimul paragraf, Maiorescu 
revine asupra subiectului cu precizarea că "teoria sofismelor se ţine de psihologie şi 
de pedagogie". 34 

Timp de o sută douăzeci de ani, tema erorilor în literatura românească nu va 
depăşi stadiul de manual, astfel că, după ştiinţa mea, prima carte dedicată în 
exclusivitate sofismelor este cartea lui Leonard Gavriliu, Mic tratat de sofistică, 
Editura Iri, Bucureşti, 1996. în ciuda faptului că nu are o perspectivă logică foarte 
clară (autorul nu este logician] cartea este interesantă, îndrăzneaţă şi cu multe 
accente personale. 


33 C. L. Hamblin, Fallacies, p. 9. 

34 T. Maiorescu, Logica, ediţia a doua, Bucureşti, Editura Librăriei Socecu & Comp., 
1887, p. 153. 

Din literatura apărută în ultimul timp pe tema sofismelor semnalez cartea 
lui C-tin Sălăvăstru, Teoria şi practica argumentării, Editura Polirom, Iaşi, 2003 
(v. cap. VI, Patologia argumentării : sofismele ) şi cartea Melentinei Toma, Erorile 
de argumentare în perspectiva unei tipologii semiotice, Editura “Ştefan Lupaşcu”, 

laşi, 2004. 


6.1. Erori formale şi erori informale 


Revin la întrebarea cu care a debutat această discuţie: prin “eroare" 
trebuie înţeles numai eroarea de raţionare, sau trebuie înţeles eroare în 
general? Nu cumva semnificaţia termenului "eroare" ar trebui în aşa fel 
extinsă încât să cuprindă şi erorile celorlalte operaţii logice? Sunt 
independente aceste erori sau putem vorbi şi aici de erori prime şi erori 
derivate, dacă mă pot exprima astfel? 

Putem proceda în două moduri. Primul, şi cel mai la îndemână, ar 
fi să tratăm erorile în dependenţă de regulile şi definiţiile pe care le încalcă 
fiecare, să considerăm eroare tot ce iese de sub incidenţa acestor reguli şi 
definiţii. Al doilea, să limităm discuţia doar la erorile de raţionare (sau de 
raţionament). Opţiunea pentru o astfel de limitare ar fi motivată, pe de o 
parte, de nevoia de simplificare, iar pe de altă parte de faptul că în toate 
categoriile studiate intervine într-un fel sau altul raţionamentul (ne-am 
convins de acest lucru la noţiune când am spus că noţiunea poate fi dată 
şi analitic, ca sistem organizat de judecăţi). Ceva asemănător susţine şi 
L. Gavriliu când spune că 

toate expresiile verbale, inclusiv interogaţiile, poruncile, imprecaţiile şi 
chiar interjecţiile sunt concomitent şi expresii logice, în sensul că toate 
sunt generate de judecăţi şi de raţionamente latente (s.n.), uneori 
literalmente inconştiente, mai uşor sau mai anevoie de reconstituit, ca 
urmare a analizei şi interpretării. 35 

Văzute în acest fel, erorile logice sunt, toate, erori de raţionare. Ele 
pot fi împărţite în erori de deducţie (sau ale deducţiei ) şi erori de inducţie 
(sau ale inducţiei) după tipul de raţionament pe care îl vizează fiecare. 
Erorile deducţiei pot fi formale sau informale, în timp ce erorile inducţiei 
sunt numai informale. 


35 L. Gavriliu, Mic tratat de sofistică, Editura IRI, Bucureşti, 1996, p. 42. 

Ce sunt propriu-zis erorile formale? 

Sunt erorile rezultate din încălcarea regulilor formale de validitate. 
Să ne reamintim de unul din raţionamentele de la începutul capitolului III: 

Unii oameni sunt coruptibili 
Unii oameni sunt politicieni 

.-.Unii politicieni sunt coruptibili 

în ciuda faptului că atât premisele, cât şi concluzia lui sunt 
adevărate, raţionamentul este totuşi nevalid, el provine dintr-un mod 
nevalid de figura a treia în care sunt încălcate două dintre legile generale 
ale silogismului. Spunem, în astfel de situaţii, că raţionamentul este o 
eroare formală sau conţine o eroare formală. Prin urmare, a respinge o 
eroare formală înseamnă ceva foarte precis, şi anume, a arăta în ce fel 
este încălcată regula formală de validitate a raţionamentului respectiv, 
în cazul de faţă, ambele premise sunt particulare, iar regula spune că 
într-un silogism valid una dintre premise trebuie să fie neapărat 
universală. Fără alte explicaţii, raţionamentul este nevalid. 

în silogistică, fiecare regulă va genera, prin încălcare, un tip de 
eroare: 


• Eroarea mediului nedistribuit (cazul de mai sus), 

• Eroarea minorului, respectiv, majorului nedistribuit, 

• Eroarea împătririi termenilor, 

• Eroarea premiselor negative, 

• Eroarea premiselor particulare, 

• Eroarea concluziei afirmative când una dintre premise este 
negativă, 

• Eroarea concluziei existenţiale. 

Pentru că am discutat la momentul potrivit aceste lucruri, nu insist 
mai mult asupra lor (v. Silogistica, cap. IV). 

Raţionamentele ipotetice, ipotetico-categorice, ca şi cele catego- 
rico-disjunctive, fiind guvernate de reguli clare de validitate, vor da erori 
asemănătoare: 

P^Q P^Q P-+Q 

R-+S P Q 

P->S Q P 

Primul raţionament comite tot un fel de împătrire a termenilor, 
ca în silogism (în loc de trei propoziţii, aici avem patru astfel că premisele 
nu se implică între ele pentru a da implicaţia concluziei). Al doilea 
raţionament comite eroarea negării antecedentului , iar al treilea eroarea 
afirmării consecventului. 

Un exemplu foarte simplu de eroare prin negarea antecedentului 
este următorul: "Dacă toţi studenţii sunt prezenţi, atunci şi Eugen, care 
este student, este prezent. Dar nu toţi studenţii sunt prezenţi; deci nici 
Eugen nu este prezent". 

La fel de comună este eroarea afirmării unuia dintre disjuncţi în 
raţionamentele disjunctive cu disjuncţii neexclusive: 

PvQ 
jP_ 

Q 

De exemplu: "Sau urmezi o facultate sau te angajezi. Dar te-ai 
hotărât să urmezi o facultate; deci nu te angajezi". Argumentul este 
nevalid, pentru că realizarea uneia dintre propoziţii nu exclude realizarea 
celeilalte. 

Inferenţele imediate dau erori formale, fie prin încălcarea regulii, 
fie prin încălcarea definiţiei (uneori definiţia poate funcţiona ca regulă). 
De exemplu, deducţia SaP h SeP este o eroare formală (propoziţiile pot fi 
false, dar nu pot fi adevărate împreună). 

Nu este cazul să facem un inventar complet al acestor erori, este 
suficient să înţelegem natura lor pentru ca, odată depistate, să le putem 
respinge şi corecta. 

6.2. Tipuri mai importante 
de erori informale 


Dacă erorile formale trimit la forma argumentelor, fiind încălcări 
mai mult sau mai puţin evidente ale regulilor formale de validitate, erorile 
informale ţin mai degrabă de conţinutul ( materia ) argumentelor. în 
literatura mai veche, le întâlnim şi sub denumirea de "erori materiale". 
Să apelăm din nou la un exemplu: 

Quine a fost unul dintre cei mai importanţi logicieni ai sec. XX, 
El a respins esenţialismul filosofic, 

Deci esenţialismul nu are un fundament logic real. 

Cum este acest argument, valid sau nevalid? 

Dat în această formă argumentul este nevalid, concluzia privind 
lipsa de fundament a esenţialismului nu decurge din premise, ci din 
încrederea noastră în Quine, însă, deşi nevalid, s-ar putea ca pentru 
mulţi el să fie totuşi persuasiv. Adeseori argumentele nevalide sunt mai 
persuasive decât cele valide şi atunci ne întrebăm de unde vine forţa lor 
persuasivă? în ce constă ea? 

Voi răspunde întrebării încercând o trecere în revistă a câtorva din 
tipurile mai importante de erori informale. 


6.2.1. Erori de relevanţă 

Când premisele argumentului nu sunt relevante pentru teză, cu 
alte cuvinte, când teza nu are “acoperire" în conţinutul premiselor 
spunem că respectivul argument comite o eroare de relevanţă s^u că este 
o eroare de relevanţă. De exemplu, următorul raţionament comite o eroare 
de relevanţă: 

Abuzul de medicamente a produs foarte multe victime anul trecut în 
timp ce, paradoxal, tot mai puţini oameni recurg la consultul de 
specialitate. Pe de altă parte, numărul consumatorilor de droguri pur 
şi simplu s-a dublat în acest an; Este deci cât se poate de clar că 
Ministerul Sănătăţii trebuie să primească mai mulţi bani de la buget 
decât a primit el anul trecut. 

Paradoxal, implicaţia corespunzătoare acestui argument, respectiv: 

Dacă abuzul de medicamente a produs foarte multe victime anul trecut 
şi dacă tot mai puţini oameni recurg la consultul de specialitate şi dacă 
consumul de droguri s-a dublat în acest an, atunci Ministerul Sănătăţii 
va trebui să primească mai mulţi bani de la buget. 

este adevărată, ea satisface condiţia de adevăr impusă prin definiţie 
implicaţiei materiale. Simbolic, implicaţia s-ar putea reda prin 
(P • Q • R) -» S, respectiv, P -> (Q -> (R -> S)). 

Conceptul de implicaţie relevantă, introdus de Anderson şi Belnap, 
avea ca punct de plecare tocmai acest gen de eroare din definiţia impli¬ 
caţiei. întrebarea este următoarea: de vreme ce raţionamentul (inferenţa) 
P h Q comite eroarea relevanţei, cum poate fi implicaţia P -> Q adevărată? 
Nu este şi implicaţia la fel de relevantă sau de irelevantă ca şi raţio¬ 
namentul? Şi dacă implicaţia nu este relevantă, mai poate fi ea adevărată? 

în opinia autorilor, implicaţia nu poate fi adevărată (şi adecvată) 
dacă nu satisface concomitent condiţia necesităţii şi a relevanţei logice 
(v. implicaţia relevantă, cap. IV). Numai că raţionamentul însuşi poate 
comite eroarea relevanţei şi atunci natural că şi implicaţia corespun¬ 
zătoare lui va fi nerelevantă. Şi invers, un raţionament relevant va avea 
întotdeauna o implicaţie relevantă. 

Cele mai subtile erori de relevanţă sunt cele în care premisele au 
doar o relevanţă psihologică pentru concluzie, astfel că, deşi nevalid, 
argumentul este totuşi persuasiv. 

1) Argumentum ad baculum (apelul la forţă). Irelevanţa într-un 
argument de acest fel provine din faptul că teza este impusă prin forţă 
şi nu în mod logic din premise cum ar trebui. Forţa poate fi de natură 
fizică, psihică, juridică, politică sau de orice natură, alta decât logică. în 
Scrisoarea III, de exemplu, Baiazid produce un astfel de argument când 
îi spune lui Mircea: 


... - Am venit să mi te-nchini, 

De nu, schimb a ta coroană într-o ramură de spini. 

Ameninţarea şi şantajul sunt formele cele mai comune de argu¬ 
mentare ad baculum . Celebrul Caţavencu din O scrisoare pierdută îi cere 
prefectului să-i susţină candidatura în alegerile care stau să înceapă, dar 
nu pentru că ar avea vreun argument în favoarea sa, ci doar pentru că are 
582 o scrisoare compromiţătoare a acestuia. între susţinerea candidaturii şi 
existenţa scrisorii nu există nicio legătură logică (irelevanţa argumen¬ 
tului), şi totuşi, prefectul este pe punctul de a ceda. 

De ce? Pentru că şantajul intră în schema unui argument decizional 
de tip modus tollens : dacă nu accepţi P, vei suporta Q ; dar nu vrei să suporţi 
Q, deci nu poţi să nu accepţi P. Or, formulat astfel, şantajul este un 
argument cât se poate de logic. 

Şi atunci, ce nu este logic în argumentul ad baculum ? 

Nu este logic să-l deduci pe Q din P, cele două propoziţii nu stau în 
raporturi inferenţiale de niciun fel. Repet însă, cine recurge la asemenea 

argumente nu are intenţii inferenţiale, el vrea doar să condiţioneze 
realizarea/nerealizarea unui lucru prin realizarea/nerealizarea altui 
lucru. S-ar putea ca până la urmă totul să se reducă la un argument cauzal 
de genul: dacă se produce cauza, se produce efectul. Or, nu se produce 
cauza; deci nu se produce nici efectul. 

Argumentele ad baculum sunt nelipsite din politică. în secolul al 
XVIII-lea, pe tunurile franceze, apoi şi pe cele prusace, erau inscripţionate 
cuvintele lui Richelieu: ultima ratio regum (ultimul argumentai regilor). 

Un alt exemplu invocat în manualele de logică este întâlnirea de la 
Yalta a celor "trei mari" când Churchill a invocat un aspect mai puţin agreat 
de Papă. "Şi câte divizii are papa?" a întrebat atunci Stalin. 

Argumentarea prin lipsa constrângerii poate fi la fel d efalacioasă 
ca şi constrângerea: "nu există sancţiuni împotriva lui P, deci poate fi 
admis P" (Nu ne poate pedepsi nimeni dacă ne acordăm prime foarte mari, 
deci ne putem acorda prime mari). Supoziţia unui astfel de argument este 
că teza trebuie acceptată numai sub constrângere (multe argumentări din 
domeniul juridic au această formă). 

2) Argumentum ad ignorantiam (argument din ignorarea 
faptelor). Este o altă formă de irelevanţă provenită din neştiinţa de a 
demonstra (proba) ceva, ca în exemplul: "există viaţă extraterestră pentru 
că nu ştim să se fi dovedit până acum că nu există". Judecând alstfel, teza 
că există viaţă extraterestră nu provine din descoperiri ştiinţifice de 
vreun fel anume, ci din propria noastră ignoranţă. Şi aceeaşi susţinere 
o are negaţia tezei: "Nu ştim să se fi dovedit până acum că ar exista viaţă 
extraterestră, deci nu există viaţă extraterestră". 

Standardizat, argumentul arătă astfel: "Nu ştii (nu poţi) dovedi P; 
deci nu este adevărat P". Sau: "Nu şti (nu poţi) dovedi non-P: deci este 
adevărat P". 

Forma modală a argumentului, de asemenea nevalidă, este 
următoarea: "Nu este dovedit P; deci este posibil non-P". Sau: "Nu este 583 
dovedit non-P; deci este posibil P". 

Logica epistemică atrage atenţia asupra unor noţiuni precum 
demonstrat, ştiut, verificat etc. care intră în formulările curente ale 
argumentului şi care pot ridica probleme. De pildă, una este să spui "este 
cunoscut (sau necunoscut) P", când este vizată cunoaşterea în general, şi 
alta să spui "x cunoaşte (sau nu cunoaşte) P", când este vizată cunoaşterea 
unui om anume, cunoaşterea în particular. 

Şi atunci care dintre cele două noţiuni este mai predispusă la 
eroarea ad ignorantiam ? Sau poate că unele dintre aceste erori sunt 

reductibile la alte erori (în mod sigur anumite forme de ad ignorantiam 
sunt reductibile la erori din categoria ad verecundiam). 

Alte dificultăţi provin din raportul adevărului cu demonstraţia şi 
verificarea. 0 formă de ad ignorantiam care să le cuprindă pe amândouă 
ar putea fi aceasta: "Tot ce este demonstrat/verificat este adevărat. 
Propoziţia P nu este demonstrată/verificată, deci propoziţia P nu este 
adevărată". 

Aici trebuie distins între necunoaşterea demonstraţiei şi inexis¬ 
tenţa demonstraţiei. La rândul ei, inexistenţa demonstraţiei poate fi 
principială sau poate fi numai de facto (ceea ce nu s-a demonstrat încă). 
De exemplu, Teorema lui Fermat nu dispunea până în 1993 de o 
demonstraţie, dar acest fapt nu dădea nimănui dreptul să considere 
teorema falsă. Pentru că, dacă teorema era falsă, mai putea fi ea 
demonstrată ca adevărată? 

Nu acelaşi lucru este valabil despre teorema de completitudine 
pentru Principia Mathematica care, după cum se ştie, este principial 
indemonstrabilă (dacă sistemul ar fi complet, el ar deveni automat 
inconsistent). 

Fiecare domeniu îşi are specificul său în materie de demonstraţie, 
de aceea nu ne putem aştepta ca toate argumentele ad ignorantiam să 
funcţioneze la fel. în domeniul juridic, de exemplu, prezumţia de 
nevinovăţie este un argument ad ignorantiam valabil: "x este nevinovat 
atâta timp cât nu se poate demonstra că este vinovat. Or, nu s-a 
demonstrat până acum că x este vinovat; deci x este nevinovat". 

Se înţelege, acest mod de a judeca este valabil numai în drept; în 
ştiinţă o propoziţie nu poate fi declarată adevărată doar pentru că nu i 
s-a putut demonstra falsitatea. 

3) Argumentum ad hominem (argumentul la persoană). Sub 
această denumire întâlnim o eroare de relevanţă foarte comună, aceea 
584 de a respinge argumentul din cauza persoanei care îl susţine. Are 
trei forme: ad hominem abuziv, ad hominem circumstanţial şi tu quoque. 

Exemplu de argument ad hominem abuziv: "Senatorul x a propus 
legalizarea prostituţiei în România. Dar senatorul s-a dovedit a fi un 
escroc, a divorţat de trei ori, iar astăzi concubinează cu o tânără de vârsta 
fiicei lui. Deci prostituţia nu trebuie legalizată în România". 

Argumentul este o eroare de relevanţă, pentru că legalizarea 
prostituţiei nu este judecată relativ la premisele avansate de senator - 
s-ar putea ca argumentele lui să fie valabile - ci în funcţie de persoana sa. 
Ideea ar fi aceasta: persoana care argumentează nu este demnă de 

încredere ; deci nici argumentele sale nu pot fi de încredere. însă, judecând 
astfel nu judecăm argumentul, judecăm omul (este ceea ce se cheamă 
atacul la persoană). 

Când persoana nu este atacată în general, ci numai din perspectiva 
legăturii sale cu teza, avem un ad hominem circumstanţial. Foarte recent 
o doamnă rector, care era şi parlamentar, a depus un proiect de lege ce 
dădea dreptul rectorilor în exerciţiu să candideze indiferent de vârstă şi de 
numărul de mandate. Presa a reacţionat imediat arătând că doamna 
senator este la al doilea său mandat, că are deja vârsta de pensionare şi că 
a făcut această propunere doar pentru a mai candida o dată. 

Argumentul presei este un ad hominem circumstanţial. Premisele 
şi concluzia lui sunt adevărate, totuşi, argumentul este nevalid pentru că 
pune concluzia în dependenţă de o împrejurare a persoanei şi nu în 
dependenţă de premisele pe care le-a avansat persoana. 

De regulă, un argument de acest fel nu poate funcţiona ca argument 
principal într-o argumentare, în schimb, poate servi foarte bine ca 
argument de întărire. Cu alte cuvinte, după ce ai arătat de ce un rector nu 
trebuie să depăşească vârsta legală de pensionare, şi de ce nu este bine să 
aibă mai mult de două mandate, se poate trece la celălalt aspect al 
problemei, cel legat de motivarea persoanei care a făcut propunerea. 

în fine, când argumentul este respins din cauză că susţinătorul lui 
cade sub incidenţa tezei pe care o incriminează avem de-a face cu un tu 
quoque [tu, de asemenea). “Spui că fumatul este dăunător sănătăţii, dar tu 
care eşti medic şi care îmi spui mie acest lucru fumezi; deci fumatul nu 
poate fi atât de dăunător pe cât spui". 

Din păcate, nocivitatea fumatului nu are nicio legătură cu faptul că 
şi medicii, care cunosc cel mai bine consecinţele acestui viciu, fumează. 

0 eroare asemănătoare cu “şi tu" este eroarea "şi eu", respectiv, 

"nici eu". întrebată de ce nu îşi lasă copilul la şcoală de vreme ce a atins, 
şi chiar depăşit, vârsta şcolarizării, o mamă a răspuns că "nici ea nu a 535 
făcut şcoala primară, ceea ce nu a împiedecat-o să ajungă totuşi medic". 

Un răspuns asemănător a dat cineva când a fost întrebat de ce 
loveşte atât de puternic tastatura calculatorului. "Pentru că aşa îl lovesc 
şi pe al meu!" a venit imediat argumentul. Cu alte cuvinte, dacă eu fac un 
lucru, acel lucru poate fi în general făcut; iar dacă nu îl fac eu, nu trebuie 
să îl facă nici alţii. 

4) Argumentum ad misericordiam (apelul la milă). Domnul G 
este onest, respectuos, este un bun şef de catedră, nu a fost niciodată 

sancţionat pentru ceva şi îşi ajută mereu colegii. Cum aş putea să cred 
atunci că domnul G se face vinovat de hărţuire sexuală!? 

Acest argument ilustrează o altă eroare de relevanţă, aceea de a 
impune sau respinge o concluzie nu pe bază de argumente, ci prin 
inducerea unei dispoziţii, în special mila. Avocatul procedează ad 
misericordiam când îi cere judecătorului achitarea inculpatului pe 
considerentul că acesta are cinci copii, soţia lui este bolnavă, iar dacă ar fi 
condamnat, familia sa nu ar mai avea din ce trăi. 

Oricât de reale ar fi aceste lucruri, ele nu au legătură cu faptele 
incriminate încât invocarea lor nu are decât un singur scop - acela de a 
estompa (poate chiar anula) adevărata concluzie. 

5) Argumentum ad verecundiam (apelul la autoritate). Argu¬ 
mentăm de multe ori invocând în favoarea noastră prestigiul unei 
autorităţi: "X, care este o autoritate în D, susţine P; deci este adevărat F\ 
în loc de “este adevărat P" putem spune “este probabil P" şi atunci 
argumentul devine şi mai convingător. 

Uneori probabilitatea concluziei este întărită prin recursul la 
mai multe personalităţi: “Pluralismul logic a fost enunţat în 1942 de 
către Gr. Moisil, iar în zilele noastre a fost reluat de Nicolas Rescher şi 
Newton da Costa. Deci este adevărată teza pluralismului logic". 

Numai că noi nu argumentăm pluralismul logic, ci îl acceptăm 
pur şi simplu pe motiv că personalităţi recunoscute ale domeniului îl 
acceptă. La fel cum mulţi acceptată teza contracţiei timpului doar pentru 
că teoria relativităţii este creaţia lui Einstein. 

Şi atunci unde este eroarea? De ce argumentul autorităţii este 
totuşi o eroare de argumentare? Şi de ce este ea neapărat o eroare de 
relevanţă? 

Pot fi mai multe situaţii. 

Mai întâi, trebuie spus că nu întotdeauna argumentul autorităţii 
586 este eronat, în multe situaţii el este un argument valabil. Pacientul, de 
exemplu, acceptă tratamentul prescris de medic nu pentru că ar înţelege 
ceva din diagnosticul care i-a fost pus, ci doar pentru că are încredere în 
autoritatea medicului. La fel în instanţă când judecătorul solicită o 
expertiză de specialitate - o expertiză grafologică, să zicem - şi recurge la 
serviciile unui specialist. Argumentul judecătorului poate fi rezumat 
astfel: “în problema cutare expertul x susţine P. Legea îmi dă dreptul să 
hotărăsc în baza expertizei sale. Deci iau expertiza P ca adevărată". 

Sigur că între adevărul obiectiv şi verdictul expertului pot fi uneori 
diferenţe, dar judecătorul procedează ca şi când ele nu ar fi. 

Argumentum ad verecundiam este forma eronată a argumentului 
autorităţii. 

Şi aici sunt cazuri şi cazuri. Se poate întâmpla ca personalitatea 
invocată să se pronunţe în afara domeniului său (un informatician să se 
pronunţe în probleme de agricultură sau un agronom să se pronunţe în 
probleme de informatică) când probabilitatea de a susţine ceva adevărat 
este, practic, zero. 

Nu este obligatoriu, apoi, ca autoritatea vizată să susţină mereu 
adevărul, s-ar putea foarte bine întâmpla să susţină ceva fals. Această 
formă de ad verecundiam ar putea fi redată astfel: "Tot ce spune X este 
adevărat. X spune P, deci este adevărat P". 

Pe lângă faptul că schema este nevalidă, apare aici şi o dificultate 
legată de înţelegerea cuantorului tot/toţi care poate fi luat în două sensuri: 

1 ) în sens logic obişnuit [toţi, toate, fiecare etc.), 2) în sens statistic 
(procentual). în primul caz, premisa argumentului este falsă (nimeni nu 
poate spune mereu adevărul); în al doilea, premisa poate fi adevărată, 
însă concluzia va fi în cel mai bun caz probabilă. 

Dar să admitem, de dragul discuţiei, că din considerente de 
autoritate am acceptat o teză, că respectiva teză este adevărată şi că totul 
pare în regulă. Eroarea nu va întârzia să apară nici de această dată, 
dimpotrivă, ea survine imediat ce suntem puşi în situaţia de a utiliza 
respectiva teză. De abia atunci ne dăm seama că argumentul autorităţii 
nu ne este de niciun folos şi că dacă noi nu suntem în stare să argu¬ 
mentăm/demonstrăm un lucru, nimeni nu va putea gândi în locul nostru 
(abuzul de citate din lucrările unor filosofi, invocarea la tot pasul de autori, 
notele interminabile de subsol ş.a. sunt fapte ce trădează precarităţi din 
zona ad verecundiam). 

Concluzia se impune de la sine: acceptarea ca şi neacceptare, unei 
teze trebuie să se facă în baza legăturii ei cu faptele şi nu în baza legăturii 
dintre teză şi persoana care susţine şaua susţinut cândva teza. 

Ca eroare logică, argumentul autorităţii este inversul argumentului 587 
la persoană, ambele fiind erori de relevanţă (se acceptă teza odată cu 
acceptarea persoanei sau se respinge teza odată cu respingerea 
persoanei) 36 . 

7) Argumnentum ad populum (argumentul relativ la popor). 

Când se încearcă impunerea unei teze nu neapărat prin argumente, ci 


36 în unele manuale argumentul autorităţii este forma pozitivă a argumentului 
ad hominem; în altele, el este o eroare de prezumţie sau chiar de inducţie. 

prin stări emoţionale induse interlocutorului avem de-a face cu eroarea 
de argumentare numită argumentum ad populum. Se întâlneşte mai ale# 
în argumentările de tip 1 la n (gen discurs electoral), deşi poate funcţiona 
la fel de bine şi în argumentările 1 la 1. Argumentele oratorului pot fi 
oricât de slabe, dacă auditoriul său este bine "pregătit" teza va trece fără 
probleme. 

Ce înseamnă auditoriu "bine pregătit"? 

înseamnă că s-a ajuns la starea psihologică (emoţie, euforie, 
indignare, furie etc.) favorabilă persuadării (vezi şi noţiunile retorice de 
ethos şi pathos ). în campaniile electorale, de exemplu, această "pregătire" 
se face prin muzică, prin lozinci scandate la momentele potrivite, prin 
afişe, imagini şi tot felul de alte mijloace capabile să-i dea candidatului o 
anumită aură. Sigur că toată această agitaţie propagandistică nu 
îmbunătăţeşte cu nimic starea argumentelor, însă ea poate diminua 
vigilenţa auditoriului. în final, candidatul câştigă, deşi victoria sa nu se 
datorează argumentelor produse, adeseori aceste argumente nici nu 
contează, ci simpatiei câştigate de orator în rândul alegătorilor. 

în argumentarea 1 la n, argumentum ad populum poate lua două 
forme: 1) forma directă, când oratorul se adresează direct auditoriului 
(tipul clasic de discurs); 2) forma indirectă, când oratorul se adresează 
unui presupus interlocutor. Spunând "Meriţi ce-i mai bun!", "Nu te mai 
lăsa păcălit!", "Gândeşte-te la viitorul tău!" oratorul nu încetează să se 
adreseze mulţimii, dar o face ca şi cum s-ar adresa fiecărui om în parte. 
Şi într-un caz şi în celălalt scopul este să-şi atragă bunăvoinţa mulţimii. 

8 ) Ignoratio elenchi (ignorarea esenţialului). Fie schema P b Q 
în care P este o clasă nevidă de propoziţii. Eroarea numită ignoratio 
elenchi se produce ori de câte ori înlocuim în raţionament concluzia Q 
cu o altă concluzie Q' în baza similitudinilor existente între Q şi Q\ Este 
nu doar o eroare de relevanţă, ci şi o eroare de prezumţie. 

Să presupunem că într-un proces de stabilire a paternităţii, 
bărbatul x este acuzat că ar fi tatăl copilului y. în pledoaria sa, avocatul 
acuzării spune că "un copil nu se poate dezvolta normal în afara familiei, 
că la educarea lui trebuie să contribuie ambii părinţi, că îngrijirea copiilor 
este prima şi cea mai importantă datorie a unui om etc. etc. Este, prin 
urmare, de datoria lui x să-şi recunoască copilul". 

Ceea ce spune avocatul este fără îndoială adevărat, dar este 
adevărat pentru o cu totul altă concluzie, şi anume, că fiecare copil trebuie 
să-şi aibă familia sa. Afirmând însă că x are obligaţia să-şi recunoască 
copilul, avocatul afirmă implicit că x este tatăl copilului. Prin urmare, teza 

propriu-zisă (concluzia raţionamentului) este ignorată pentru a putea fi 
înlocuită cu o altă teză 

Literar, ignoratio elenchi înseamnă "ignorarea dovezii". Cel ce 
argumentează în acest fel pierde din vedere implicaţiile logice ale 
premiselor sale trăgând o cu totul altă concluzie decât cea reală (în engleză 
se spune missing the point). Va trebui deci să arătăm care este adevărata 
concluzie pentru a vedea dacă avem sau nu de-a face cu o ignoratio elenchi. 

9) Accidentul (excepţia). Când o regulă generală se aplică unui caz 
particular, dar în circumstanţe neconforme cu regula, se produce eroarea 
accidentului sau excepţiei. în aceste argumente regula figurează printre 
premisele argumentului, ca în exemplul: "Libertatea de exprimare este 
un drept garantat de constituţie; M. C. s-a exprimat în legătură cu 
presiunile ce trebuie exercite de mineri asupra guvernului. Prin urmare, 
M. C. nu poate fi acuzat pentru instigare la violenţă". 

Alt exemplu: "Lucrurile trebuie retrocedate proprietarilor de la 
care au fost luate. Această armă i-a fost luată lui x de către poliţie în urma 
scandalului din noaptea trecută. Deci poliţia trebuie să-i retrocedeze lui x 
arma luată". 

în ambele cazuri avem de-a face cu reguli generale aplicate unor 
cazuri particulare numite accidente. în primul caz instigaţiile sunt un 
"accident" faţă de libertatea de exprimare; în al doilea, posedarea armei 
este un "accident" faţă de regula (legea) retrocedării. Să mai adăugăm că 
în domeniul juridic excepţiile sunt reglementate cel mai adesea prin alte 
legi şi acte normative (legea privind regimul armelor şi muniţiilor este cea 
care defineşte dreptul de proprietatea asupra unei arme). 

0 eroare de tipul accidentului apare şi în următorul exemplu: 
"Aplici astăzi ceea ce ai învăţat ieri. Ieri ai învăţat regulile calculului natural. 
Deci astăzi aplici calculul natural". Accidentul acestui argument constă în 
faptul că în prima premisă "ieri" este o metaforă şi că premisa trimite la un 
trecut mai îndepărtat, nu la ziua de ieri cum se spune în concluzie. 

10) Omul de paie (falsa critică). Când cineva deformează un 
argument pentru a-1 face mai vulnerabil la critică, sau pur şi simplu pentru 
a-1 respinge, se produce aşa-numitul om de paie. 

Să presupunem că într-o dispută interlocutorul x susţine teza P în 
baza argumentului A, iar y încearcă o respingere a celor susţinute de x. 
Eroarea omul de paie , care este tot o eroare de relevanţă, constă în aceea 
că respingerea lui y nu are ca obiect argumentul A, ci o variantă slăbită a 
acestuia, să zicem A. Cum între A şi A există suficiente similitudini, y 
va pretinde că ceea ce s-a respins a fost chiar A. 

La începutul anilor nouăzeci, de exemplu, un profesor de liceu a 
susţinut că includerea religiei printre disciplinele obligatorii va avea efecte 
contrare celor scontate şi a adus în sprijinul tezei sale următoarele 
argumente: 1) religia va fi tratată de elevi ca o obligaţie şcolară oarecare, 
2) va fi privită de unii ca o îngrădire a libertăţii de conştiinţă, 3) contravine 
altor discipline şcolare, în primul rând biologiei, 4) nu toţi elevii sunt de 
aceeaşi religie. 

Subiectul a declanşat o amplă dezbatere în media din care nu au 
lipsit nici afirmaţiile de genul: 1') ateismul îşi face din nou auzită vocea, 
2') elevii au, în sfârşit, libertatea de credinţă dorită, 3') fără credinţă în 
Dumnezeu nu se poate face educaţie, 4') Manualul de filosofie are un 
întreg capitol dedicat religiei. 

Inevitabil, a urmat concluzia: este lipsit de temei să crezi că 
obligativitatea religiei în şcoli nu va avea rezultatele scontate. însă, 
din câte putem observa, argumentele 1') - 4') sunt total diferite de 
argumentele 1) - 4) astfel că teza nu este respinsă ca urmare a respingerii 
acestor argumente, ci ca urmare a respingerii unor “derivate" ale acestora. 
Una este, de exemplu, să respingi teza plecând de la premisa “educaţia 
religioasă contravine altor discipline şcolare" şi cu totul alta când pleci de 
la premisa că "manualul de filosofie are un întreg capitol dedicat lui 
Dumnezeu şi religiei". La fel când concluzia este raportată la premisa 
“Elevii au libertatea de credinţă mult dorită" sau când este raportată la 
premisa “Obligativitatea religiei contravine libertăţii de conştiinţă". Practic, 
aici s-a înlocuit o premisă cu o altă premisă şi deci un argument printr-un 
alt argument. 

în filosofie, eroarea omului de paie este numită falsa critică şi 
constă în faptul că, intenţionat sau nu, o concepţie filosofică este în aşa fel 
prezentată încât să poată fi cât mai uşor criticată (mai toţi autorii îşi 
întâmpină criticii cu acest gen de obiecţie). Şi în campaniile electorale 
59 Q întâlnim această eroare, mai ales când se discută critic platforma program 
a unui candidat sau partid. 


6.2.2. Erori de ambiguitate 


Multe erori provin din lipsa de claritate a limbajului sau din faptul 
că pe parcursul argumentării termenii şi propoziţiile, fie îşi schimbă 
semnificaţia, fie îşi pierd din transparenţă astfel că, deşi intenţionăm să 

vorbim despre un lucru, în final ajungem să vorbim despre un cu totul 
alt lucru. Sintetic, aceste erori au fost numite "erori de ambiguitate" [sau 
"de claritate"). 

11) Echivocaţia. Eroarea echivocaţiei se referă la termeni. în 
principiu, orice termen produce echivocaţii, însă predispuşi echivocaţiei 
sunt doar câteva categorii de termeni. Este vorba, în primul rând, de 
termenii plurivoci (sau ambigui), de termenii vagi (sau fuzzy ) şi de 
termenii relativi. 

Exemplu de echivocaţie datorată ambiguităţii: 

Sfârşitul unui lucru este perfecţiunea acelui lucru. 

Moartea este sfârşitul vieţii. 

Moartea este perfecţiunea vieţii. 

Argumentul operează cu două semnificaţii ale termenului "sfârşit": 

1 ) sfârşit este ceea ce desăvârşeşte sau întregeşte lucrul (premisa majoră), 

2) sfârşitul este capătul sau limita lucrului (premisa minoră). Cum nu este 
vorba despre una şi aceeaşi semnificaţie (ambiguitate lexicală), concluzia 
raţionamentului poate fi înţeleasă şi ea în două moduri: 1') moartea 
desăvârşeşte, sau întregeşte viaţa (ceea ce este fals); 2') moartea este 
sfârşitul vieţii (ceea ce este adevărat, dar nu acesta este sensul terme¬ 
nului din majoră). 

Tot o echivocaţie datorată ambiguităţii întâlnim şi în următorul 
silogism: 


Unele măsuri sunt exagerate, 

Toate măsurile sunt făcute cu ruleta, 

Unele măsuri făcute cu ruleta sunt exagerate 

Raţionamentul comite eroarea împătririi termenilor din cauza 
echivocării termenului "măsură" care într-o premisă înseamnă ceva, iar 
în cealaltă premisă cu totul altceva. Fiind patru termeni în loc de trei, 
silogismul este nevalid (vezi legile termenilor în silogism). 

Nu doar ambiguitatea lexicală poate da echivocaţii, ci şi celelalte 
forme de ambiguitate. De exemplu, următorul raţionament este o 
echivocaţie de natură referenţială: "în piaţă vorbea un om. Socrate este 
un om, deci în piaţă vorbea Socrate". Raţionamentul este nevalid pentru 
că în majoră este vizat indistinct unul dintre referenţii termenului "om", 
iar în minoră acelaşi referent este identificat în mod arbitrar cu Socrate. 

Cea de-a doua sursă de echivocaţie provine din vaguitatea sau 
imprecizia termenilor, respectiv, noţiunilor. Am văzut în primul capitol că 
termeni precum înalt, tânăr, mare, frumos ş.a. sunt imprecişi, că ei nu se 
aplică în egală măsură lucrurilor. Un lucru, de exemplu, poate fi înalt, 
nu prea înalt, mai mult sau mai puţin înalt, destul de înalt, foarte înalt, 
deosebit de înalt, extraordinar de înalt, gigantic. Or, nu este acelaşi lucru 
dacă spunem despre cineva că este înalt şi avem în vedere o înălţime în 
limitele normalităţii umane, sau dacă spunem că este înalt pentru că 
suferă de gigantism. La fel în raţionamentul: "Turnul Eifel este înalt. Turnul 
din Pisa are cu 120 de metri mai puţin. Deci Turnul din Pisa nu este înalt". 

Raţionamentul este nevalid din simplul motiv că înălţimea Turnului 
Eifel este suficient de mare pentru ca diferenţa de 120 de metri să nu 
implice neapărat o înălţime mică (a se revedea logica noţiunilor şi a 
termenilor/î/zzy). 

în fine, ultimul gen de echivocaţie provine din relativitatea 
termenilor. Să recurgem şi de data aceasta la un exemplu: "Toate animalele 
mici au gâtul mic; aceasta este o girafă mică; deci această girafa are 
gâtul mic". 

Raţionamentul este nevalid din cauza termenului "mic" care nu este 
doar imprecis (tot ce am spus despre "înalt" este valabil şi pentru "mic"), 
ci şi relativ. Cu alte cuvinte, gâtul girafei mici este mic relativ la gâtul 
altor girafe, dar este lung relativ la gâtul celorlalte animale. 

12) Amfibolia (sau amfibologia ). în manualele de logică amfibolia 
este o eroare de interpretare, un fel de ambiguitate propoziţională care 
face ca în premisele unui argument să avem de-a face cu o interpretare a 
propoziţiei, iar în concluzie cu alta. Exemplul devenit clasic este răspunsul 
dat de Oracolul din Delphi lui Cresus: "Dacă Cresus porneşte război 
împotriva perşilor, un mare imperiu va dispare". 

Faptul că a dispărut chiar imperiul lui Cresus nu contrazice 
592 oracolul, pentru că propoziţia putea fi luată şi în acest sens (atâta vreme 
cât oracolul nu precizează imperiul, nimic nu ne îndreptăţeşte să credem 
că ar fi vorba doar de imperiul persan). 

în mod normal, regele trebuia să judece exact în termenii 
oracolului, ceea ce însemna să facă următorul raţionament: "Dacă Cresus 
va porni război împotriva perşilor, un mare imperiu va dispare. Dar Cresus 
porneşte război împotriva perşilor. Prin urmare, un mare imperiu va 
dispare". 

Se pare însă că regelui i-a plăcut mai mult cealaltă interpretare 
(v. amfibolia): "Dacă Cresus porneşte război împotriva perşilor, marele 

imperiu persan va dispare". Confuzia este deci între propoziţia "Dispare 
un mare imperiu" (ceea ce spune oracolul) şi "Dispare imperiul perşilor" 

(ceea ce înţelege Cresus). 

0 altă amfibolie, legată tot de oracolul din Delphi, îl are ca 
protagonist pe Alexandru Macedon. Plutarh povesteşte că preoteasa nu 
era în dispoziţia necesară prezicerii şi că Alexandru a silit-o ducând-o pe 
braţe la altar. "Eşti de neînvins, tinere!" a fost reacţia preotesei, la care 
Alexandru a cedat spunând că "auzise ceea ce, de fapt, şi-a dorit să audă". 

Ca şi Cresus, Alexandru a înţeles doar ce i-a convenit. 

Amfibolia rezultă mai ales din ordinea cuvintelor. în reclama: "o 
voce de blondă fierbinte!" nu ni se spune cine este fierbinte, vocea sau 
blonda? La fel în sintagma: "pălărie de damă modernă". 

0 serie de ambiguităţi propoziţionale, inclusiv amfibolii, se 
datorează folosirii termenilor deschişi. “Aici plouă foarte tare. Străzile 
Bucureştiului sunt acum impracticabile; deci în Bucureşti plouă foarte 
tare". 

Raţionamentul este nevalid atâta timp cât nu s-a stabilit că "aici" şi 
"acum" se referă la Bucureşti. Şi chiar dacă s-ar stabili, din simplul fapt că 
plouă într-un anume loc din Bucureşti, nu rezultă că ar ploua în toate 
locurile şi că străzile sunt inpracticabile din cauza ploii şi nu a altor cauze 
(vezi distincţia propoziţii închise/propoziţii deschise, cap. III). 

13) Accentul. în propoziţia: "Ion are atâta minte cât să înţeleagă 
cutare lucru" cuvântul "atâta" poate fi astfel accentuat încât să însemne 
"multă minte", sau poate fi accentuat în aşa fel încât să însemne "măcar 
atâta minte". Prima accentuare dă un înţeles propoziţiei, iar cea de-a doua 
un înţeles opus astfel că trecerea de la un înţeles la celălalt pe parcursul 
aceleiaşi argumentări dă eroarea de argumentare numită accent. Tot 
o eroare de accent se produce în argumentul: "Oricine are curajul să critice 
hotărârea şefului este un om curajos. Vasile a avut curajul să critice 
hotărârea şefului; deci Vasile este un om curajos". Luat ad literam, 593 
raţionamentul este valid, însă, prin accent, termenul "curaj" din minoră 
poate însemna tupeu şi atunci raţionamentul nu mai este valid. 

Uneori accentul poate afecta mai multe componente ale propoziţiei 
sau chiar propoziţia în întregul ei, ca în exemplul: "Nu a ţinut drumul şi 
s-a rătăcit". Expresiile "a ţine drumul" şi "a se rătăci" pot avea două 
sensuri - unul obişnuit (a se rătăci prin faptul de a greşi drumul) şi unul 
figurat (a apuca pe căi greşite). 

Eroarea accentului nu afectează doar limbajul vorbit, ci şi limbajul 
scris unde există cel puţin două modalităţi specifice de accentuare. Este 

vorba de accentuarea prin punerea expresiei între ghilimele şi accent 
tuarea prin italizarea expresiei, ca în exemplele: "Am fost privit cu multă 
înţelegere " şi «Am fost privit cu multă "înţelegere"». Din cauza modului 
diferit de accentuare, cele două propoziţii înseamnă lucruri foarte diferite 
(a doua propoziţie este un alt mod de a spune că am fost primit cu 
ostilitate). Există apoi situaţii când punerea expresiei între ghilimele duce 
la confundarea utilizării cu menţionarea (v. distincţia limbaj-metalimbaj). 

14) Compoziţia. Eroarea numită compoziţie este o eroare de 
predicaţie dublată de o echivocaţie. Se produce în trei cazuri: 1) când se 
trece de la predicaţia asupra părţilor la predicaţia asupra întregului, 
2 ) când se trece de la predicaţia asupra elementelor la predicaţia asupra 
clasei, 3) când se trece de la sensul distributiv al cuantorului "toţi" la 
sensul lui colectiv. 

a) Compoziţii de tipul parte-întreg : "Fiecare parte a maşinii este 
uşoară; deci maşina este uşoară", "Fiecare jucător este eficient; deci toată 
echipa este eficientă", "Fiecare etaj al clădirii este mic, deci clădirea este 
mică". 

Din cauza echivocării termenilor "greutate", "eficienţă", "mărime" 
etc., eroarea compoziţiei este şi o eroare de ambiguitate. în primul 
argument se confundă greutatea părţii cu greutatea maşinii, la fel cum în 
al doilea argument se confundă eficienţa jucătorilor cu eficienţa echipei 
(dacă fiecare jucător în parte este bun nu înseamnă că şi echipa este bună). 

b) Compoziţii de tipul element-clasă : "Fiecare număr din Z este 
finit, deci Z este o clasă finită", "Fiecare număr din clasa N aparţine clasei 
Z, deci clasa N aparţine clasei Z\ "Toate casele din sat au sub cincizeci de 
ani, deci satul are sub cincizeci de ani". 

în aceste exemple se trece de la predicaţia asupra elementului la 
predicaţia asupra clasei. De pildă, dacă fiecare număr întreg este finit, nu 
înseamnă că şi mulţimea numerelor întregi este finită. La fel în al doilea 
594 exemplu unde în mod greşit se deduce că dacă fiecare număr natural 
aparţine mulţimii numerelor întregi, atunci şi mulţimea numerelor 
naturale aparţine mulţimii numerelor întregi (se confundă apartenenţa 
cu incluziunea). în fine, dacă fiecare casă are sub cincizeci de ani, nu 
înseamnă că şi satul are tot sub cincizeci de ani, s-ar putea foarte bine 
întâmpla ca vârsta satului să fie de ordinul sutelor de ani (se presupune că 
satul este mulţime, nu întreg). 

c) Compoziţii în operaţia de cuantificare : "Toţi membrii familiei 
Popescu au un venit de sub 1000 de euro lunar. A , B, C şi D sunt toţi 
membrii familiei Popescu. Deci A, B,Cş i D au sub 1000 de euro lunar". 

Ceea ce se confundă în acest caz este sensul distributiv al 
cuantorului “toţi" cu sensul lui colectiv. în majoră, de pildă, “toţi" este 
luat distributiv, se referă la fiecare membru al familiei, în timp ce în 
minoră acelaşi cuantor este luat colectiv. Prin urmare, majora poate fi 
reformulată: “Fiecare membru al familiei Popescu are un venit de sub 
1000 de euro lunar". Raţionamentul este nevalid, pentru că salariul lunar 
al familiei nu este de sub 1000 de euro, ci de sub 4000 de euro lunar. 

Compoziţia nu este o eroare formală de aceea nu toate argumentele 
care au forma compoziţiei sunt propriu-zis compoziţii: De exemplu, 
următoarele raţionamente nu sunt compoziţii: "Fiecare organ este 
sănătos, deci întregul organism este sănătos". "Fiecare ramură este uscată; 
deci întregul copac este uscat" "Fiecare parte a maşinii este albă; deci 
întreaga maşină este albă". 

Ca formă, cel puţin, aceste raţionamente sunt identice cu 
raţionamentul despre greutatea maşinii, însă, nefiind greşite, ele nu sunt 
compoziţii. 

15) Diviziunea. Luate invers, cele trei situaţii ale compoziţiei 
vor da eroarea de argumentare numită diviziune. Exact spus, eroarea 
diviziunii se produce: 1 ) când se trece de la predicaţia asupra întregului 
la predicaţia asupra părţilor, 2 ) când se trece de la predicaţia asupra 
clasei la predicaţia asupra elementelor, 3) când se trece de la sensul 
colectiv al cuantorului “toţi" la sensul lui distributiv. 

a) Diviziuni de tipul întreg-parte: “Oraşul este murdar; deci şi 
Piaţa Unirii este murdară", “Juriul a votat împotrivă; deci şi x, care este 
membru al juriului, a votat împotrivă", “Armata a învins; deci şi Regimen¬ 
tul 2 Vânători a învins". Fiind erori foarte simple, nu insist asupra lor. 

b ) Diviziuni de tipul clasă-element: “Clasa numerelor pare este 
infinită, deci şi 4 este infinit", “Clasa numerelor întregi este inclusă în clasa 
numerelor raţionale, deci şi -8 care este număr întreg este inclus în clasa 595 
numerelor raţionale" (aceeaşi confuzie între apartenenţă şi incluziune). 

c) Diviziuni provenite din cuantificare : “Toţi membrii echipajului au 
270 de kg, deci şi A, care este membru al echipajului, are 270 kg". 

Din nou, ne lovim de ambiguitatea cuantorului “toţi". în majoră, 

“toţi" are sens colectiv, se referă la membrii echipajului luaţi împreună 
şi nu la fiecare membru în parte, când sensul lui ar fi distributiv. Re- 
formulăm argumentul astfel încât nevaliditatea lui să devină evidentă: 
“împreună, membrii echipajului au 270 kg. A este membru al echipajului. 

Deci A are 270 kg." 

Eroarea diviziunii se produce şi din încălcarea distincţiilor de tip 
şi ordin (vezi teoria tipurilor). Mai întâi, să examinăm raţionamentul: 
"Oamenii sunt muritori, deci şi Socrate, care este om, este muritor". 

Raţionamentul este valid, pentru că "muritor" se predică în mod 
distributiv despre elementele clasei "om" şi, predicându-se distributiv, el 
se va predica şi despre Socrate. 

Alta este situaţia în raţionamentul: "Oamenii sunt din ce în ce mai 
mulţi. Socrate, care este om, este din ce în ce mai mult". 

Explicaţia este foarte simplă: predicatul "din ce în ce mai mult" se 
aplică doar termenului "om", nu şi obiectelor la care se aplică acest 
termen, respectiv, indivizilor umani. Cu alte cuvinte, "din ce în ce mai mult" 
este un predicat de tipul doi, el exprimă o proprietate a termenilor, în 
timp ce "om" şi "muritor" sunt predicate de tipul întâi (exprimă pro¬ 
prietăţi de obiecte). După Frege şi Russell, aceeaşi eroare se produce în 
raţionamentul: "Există oameni. Socrate este om; deci Socrate există" 
(conform teoriei tipurilor, o proprietate a termenului nu este automat şi 
o proprietate a obiectelor la care se aplică termenul). 


6.2.3. Erori de prezumţie 


Pentru această clasă de erori, reprezentative sunt: petitio principii, 
întrebarea complexă, non sequitur, falsa dihotomie, argumentum ad 
consecquentiam, argumentum ex silentio şi errorfundamentalis. Sunt erori 
provenite nu din lipsa de relevanţă a premiselor, nici din neclaritatea 
acestora, ci din ceea ce se presupune sau se asumă într-o argumentare. 

16) Petitio principii. In teoria raţionamentului, eroarea circula- 
596 rităţii poartă numele de petitio principii (literar, aceasta înseamnă 
postularea/afirmarea începutului). Pentru că se produce o petitio principii 
ori de câte ori premisele argumentului presupun concluzia şi pentru că 
această "presupunere" nu arată întotdeauna la fel, va trebui să discutăm 
problema pe cazuri particulare. începem cu cele mai simple. 

a) Premisele raţionamentului conţin o reformulare a concluziei : 
"Anularea pe viaţă a permisului de conducere este justificată pentru cei 
ce conduc sub influenţa băuturilor alcoolice, pentru că oricine este în stare 
să se urce băut la volan nu trebuie să mai conducă vreodată o maşină". 
Este un raţionament de forma A b B, cu precizarea că A şi B diferă doar ca 

propoziţii, judecata exprimată de ele este aceeaşi. Cum premisa nu este 
decât o reformulare a concluziei, raţionamentul este o petitio principii. 

b ) Una dintre premisele raţionamentului implică concluzia. Este 
cazul celebrului silogism despre Socrate: "Toţi oamenii sunt muritori. 
Socrate este om; deci Socrate este muritor". Majora raţionament implică 
concluzia, deci raţionamentul se poate reformula după cum urmează: 
"Socrate este muritor, Socrate este om; deci Socrate este muritor". 

c) Date fiind două propoziţii P şi Q, fiecare propoziţie se obţine din 
cealaltă. Cu alte cuvinte P b Q este o petitio dacă şi numai dacă Q b P. 

Pentru că propoziţiile aflate într-un astfel de raport sunt deductiv 
echivalente, vom spune simplu că se produce o petitio ori de câte ori 
încercăm să demonstrăm o propoziţie P dintr-o propoziţie Q deductiv 
echivalentă cu P. în plus, dacă în deducţiile celor două propoziţii intervin 
aceleaşi propoziţii C t atunci P şi Q sunt deductiv echivalente relativ la C. 
Simbolic: P= C Q (C poate fi o propoziţie sau o clasă finită de propoziţii). 

De exemplu, P poate fi axioma paralelelor din geometria lui Euclid, iar 
Q poate fi propoziţia privind suma unghiurilor unui triunghi. Cum 
cele două propoziţii sunt deductiv echivalente, este o petitio principii 
deducţia unei propoziţii din cealaltă (este ceea ce se cheamă "raţiona¬ 
mentul în cerc" sau circulus in probando ). 

d) într-o înlănţuire de mai multe raţionamente, ultima propoziţie o 
implică pe prima : "Laboratorul de patiserie Monica produce' cele mai 
bune pateuri. Se ştie însă că la Monica se produc cele mai bune pateuri, 
pentru că au cei mai buni bucătari. Şi au cei mai buni bucătari pentru că 
ei plătesc cel mai bine. Dar de ce plătesc ei cel mai bine? Pentru că produc 
cele mai bune pateuri". 

Folosind proprietatea tranzitivităţii putem conchide: "Laboratorul 
de patiserie Monica produce cele mai bune pateuri, pentru că produce cele 
mai bune pateuri". Este o circularitate a mai multor raţionamente luate 
împreună în care, dacă suprimăm premisele intermediare, ajungem la 597 
circularitatea raţionamentului (ceva analog am întâlnit în definiţie). 

e) Este omisă din raţionament premisa care implică concluzia'. 
"Avortul este condamnabil juridic şi moral, pentru că orice crimă este 
condamnabilă juridic şi moral". Lipseşte din raţionament premisa 
"Avortul este o formă de crimă", care, dacă se ia ca adevărată va include 
şi concluzia. Deci şi acest raţionament este circular. 

Petitio principii este probabil singurul tip de eroare care presupune 
validitatea. Numai că, pentru a fi o petitio, raţionamentul trebuie să fie nu 
doar valid, el trebuie să conţină şi acea frazeologie de natură să ascundă 





vederii circularitatea premisei, faptul că respectiva premisă conţinş 
concluzia. 


Cu ce nu trebuie confundată o petitio principii ? 

Nu trebuie confundată cu raţionamentele formal valide, cum ar fia 
"Niciun râu nu este lac; deci niciun lac nu este râu"; "Afară este frig şi afară 
bate vântul; deci afară bate vântul şi afară este frig"; "Omul este animal 
sau omul este animal; deci omul este animal" etc. Aceste raţionamente 
provin din forme inferenţiale valide: SeP b PeS, P &Qh Q &P, PvPbP, 
dar sunt ele o petitio principii ? Dacă premisele ar conţine concluzia, nu 
numai aceste inferenţe, ci toate inferenţele deductive ar putea fi suspectate 
de petitio principii. 

O petitio principii este concomitent o eroare de relevanţă, însă nu 
pentru adevărul, ci pentru întemeierea concluziei. Pentru că una dintre 
premise reformulează concluzia, când premisa este adevărată şi concluzia 
va fi adevărată. Dar aceasta nu înseamnă că premisele întemeiază 
(dovedesc) în vreun fel concluzia. Dacă concluzia este adevărată, ea este 
adevărată şi în absenţa raţionamentului, iar dacă este neadevărată, niciun 
raţionament nu o va putea susţine ca adevărată. Cu alte cuvinte, în 
raţionamentele care comit o petitio, concluzia repetă ceea ce asertează 
premisa şi deci raţionamentul, deşi valid, nu întemeiază concluzia. 

17 ) întrebarea complexă. La întrebarea "Te-ai lăsat de băut?" se 
poate răspunde prin "da" sau "nu". Răspunzând "Da, m-am lăsat", se 
subînţelege că cel întrebat obişnuia să bea înainte, şi acelaşi lucru se 
subînţelege dacă răspunsul ar fi "Nu, nu m-am lăsat". 

Eroarea numită întrebarea complexă se comite atunci când una şi 
aceeaşi întrebare conţine două întrebări astfel că, răspunzând la una, se 
răspunde implicit şi la prima (este un fel de petitio principii pentru 
propoziţiile interogative). în exemplul nostru, cele două întrebări sunt: 
598 "Ai băut înainte?" şi "Ai încetat să mai bei acum?" Răspunzând la doua 
— ~~ întrebare, am răspuns automat şi la prima. 

Care este raportul întrebării complexe cu argumentul? De ce 
întrebarea complexă este o eroare de argumentare şi de ce nu este ea o 
întrebare eronată pur şi simplu? 

Pentru că, deşi nu este argument, întrebarea complexă presupune 
totuşi argumentul: "Ai fost întrebat dacă ai încetat să bei. Ai răspuns "da" 
la întrebare. Prin urmare, recunoşti că ai băut înainte". Aceeaşi concluzie 
rezultă dacă răspunzi cu "nu": "Ai fost întrebat dacă ai băut înainte. Ai 
răspuns "nu" la întrebare; deci recunoşti că ai băut înainte". 

Din câte observăm, argumentul se produce în ceea ce se cheamă 
supoziţiile (sau presupoziţiile ) întrebării. în capitolul 11 am spus că supoziţii 
pot avea nu doar propoziţiile cognitive, ci şi propoziţiile necognitive 
(întrebările, ordinele, invitaţiile, rugăminţile etc.) şi că o întrebare nu 
poate fi corectă (rezonabilă, logică etc.) dacă supoziţiile ei nu sunt în 
totalitate adevărate. Or, răspunzând cu “da" sau “nu" la întrebare, noi nu 
facem decât să recunoaştem adevărul acestor supoziţii. 

Eroarea întrebării complexe se întâlneşte mai ales în anchetele 
judiciare când procurorul încearcă să obţină de la suspect cât mai multe 
informaţii. El trebuie să conducă în aşa fel ancheta încât suspectul să se 
încurce în propriile lui declaraţii. 

întrebarea complexă nu trebuie confundată cu alte genuri de 
întrebări cum ar fi întrebarea-ghidaj, de exemplu, care conţine în 
formularea ei răspunsul. Nu este deloc acelaşi lucru dacă procurorul îl 
întreabă pe suspect “Cu cine te-ai întâlnit vinerea trecută?" sau dacă îl 
întreabă "L-ai întâlnit pe patron şi vinerea trecută?" Prima este o întrebare 
simplă, a doua este o întrebare complexă dublată de o întrebare-ghidaj 
(răspunsul "Da" acoperă două întrebări). De remarcat că spre deosebire 
de întrebarea complexă, întrebarea-ghidaj comite un alt fel de eroare, ea 
induce interlocutorului nevoia unui anumit răspuns. 

Nu trebuie confundată apoi întrebarea complexă cu întreba- 
rea-respingere: “Trebuia să-l cerţi dacă a întârziat?" "Nu puteai intra 
decât pe geam?", “Chiar trebuia să-i spui?", “Ai fi vrut să facă el primul pas?" 

Cine pune astfel de întrebări nu aşteaptă neapărat un răspuns, el 
doar spune într-o altă formă ceva cu care nu este de acord sau ceva ce nu 
trebuia făcut :“Nu trebuia să-l cerţi", "Nu trebuia să-i spui", “Nu el trebuia 
să facă primul pas" etc. 

în fine, nu trebuie confundată întrebarea complexă cu întrebarea - 
justificativă : “Cine nu a picat măcar un examen?", “Cine nu s-a îndrăgostit 
în adolescenţă?" “A făcut cineva gaură în cer?", "Este cineva perfect?" etc. 599 
Nici de data aceasta nu întrebăm pentru a afla un răspuns, 
răspunsul este evident negativ, ci pentru a justifica, eventual, scuza pe 
cineva. Dacă vrei, de exemplu, să-i atenuezi cuiva acuzaţia de adulter nu 
trebuie să spui neapărat că adulterul nu este un lucru deosebit de grav, 
este suficient să întrebi: “La urma urmei, cine nu şi-a înşelat soţul/soţia?" 

Sau: “Este cineva sfânt?" “Este cineva perfect?", "Cine nu greşeşte măcar 
o dată în viaţă?" Intervine şi aici un argument subiacent: “dacă mai mulţi 
oameni săvârşesc un lucru, acel lucru nu poate fi foarte grav. X a săvârşit 
acest lucru; deci X nu a săvârşit ceva foarte grav". 

18) Errorfundamentalis . A lua ca adevărate premise neadevărate 
înseamnă a comite una dintre marile erori de raţionare pe care medievalii 
au numit-o error fundamentalis. Se spune, de exemplu, că toţi politicienii 
sunt implicaţi în afaceri dubioase şi că, de aceea, niciun politician nu este 
de încredere. Sau că unii oameni sunt zburători de vreme ce am admis că 
unii oameni nu sunt zburători. 

în primul argument apare premisa falsă "Toţi politicienii sunt 
implicaţi în afaceri dubioase"; în al doilea se confundă sensurile 
cuantorului particular "unii" astfel că "Unii oameni nu sunt zburători" 
devine "Doar unii oameni nu sunt zburători" ceea ce este fals. Or, dintr-o 
propoziţie falsă nu se deduc decât în anumite circumstanţe propoziţii 
adevărate (se presupune că deducţia este validă). 

19) Falsa dihotomie. "Sau îmi arăţi noua ta rochie sau nu mai 
vorbesc niciodată cu tine", "Sau mergem la Paris sau nu mai mergem 
nicăieri împreună", "Sau mă căsătoresc cu Romeo sau voi rămâne toată 
viaţa singură". 

Raţionamentele de acest fel sunt cunoscute sub denumirea de falsă 
dihotomie şi, după cum observăm, au formă unor disjuncţii exclusive. Se 
presupune în mod greşit că alternativele din premise sunt singurele 
posibile, că nu ar exista şi o a treia posibilitate (de aici şi denumirea lor). 

Disjuncţiile în cauză sunt reformularea - dacă preferaţi, simpli¬ 
ficarea - unor implicaţii. De exemplu, prima dihotomie provine din 
implicaţia: "Dacă nu îmi arăţi noua ta rochie, atunci nu mai vorbesc 
niciodată cu tine". Teza nu este altceva decât concluzia unui raţionament 
imperativ: "Dacă nu îmi arăţi noua ta rochie, atunci nu mai vorbesc 
niciodată cu tine. Dar nu vrei să nu mai vorbesc niciodată cu tine. Deci 
trebuie să îmi arăţi noua ta rochie". 

Oricât de familiare ar fi aceste propoziţii, din punct de vedere logic 
ele sunt false şi deci şi modul de a impune în acest fel o teză este şi el 
600 unul falacios. 

20) Argumentum ad consecquentiam (argumentul relativ la 
consecinţe). Fie că este vorba de argumente deductive, fie de argumente 
inductive, dacă din teză decurg consecinţe false, cel puţin teza dacă nu 
cumva întreaga argumentare este falsă. Schema de raţionare modus tollens 
devine astfel forma clasică de respingere: "Presupui P. Din P decurge Q 
care este falsă; deci şi P este falsă". 

Eroarea de argumentare numită argumentum ad consecquentiam 
este altceva, ea se produce când din teză nu decurg neapărat consecinţe 

false, ci consecinţe nedorite pentru cel ce argumentează. Sau, dimpotrivă, 
consecinţe favorabile (va trebui să distingem între forma afirmativă de 
ad consecquentiam şi forma negativă). 

Indiferent de forma pe care o îmbracă, eroarea ad consecquentiam 
se bazează pe un fapt psihologic: este cu atât mai tentant să accepţi sau 
să respingi o teză, şi deci o argumentare, cu cât sunt mai acceptabile sau 
mai puţin acceptabile consecinţele ei pentru noi. De pildă, din teza că 
trebuie să fii întotdeauna sincer pot rezulta, între altele, şi următoarele 
consecinţe: 1) rişti să devii impopular, 2) rişti să-ţi atragi antipatia 
şefilor, 3) rişti să-ţi blochezi singur accesul la promovare etc. Concluzia 
inevitabilă este că nu trebuie să fii mereu sincer. 

Argumentul este nevalid din cel puţin două motive: 1) respingerea 
tezei se face doar în baza consecinţelor negative ce decurg din ea, 2) aceste 
consecinţe nu sunt generale, ci particulare (vizează o anume persoană). 
Or, aceste lucruri nu sunt suficiente pentru a declara o propoziţie falsă. 

21) Argumentum exsilentio (acceptarea prin tăcere). în popor 
se spune "cine tace aprobă" cu subînţelesul că de vreme ce nu s-a obiectat 
la ceva, aceste obiecţii nu există şi deci acel ceva poate fi acceptat. Eroarea 
în astfel de cazuri provine din faptul că de vreme ce teza nu a fost efectiv 
negată, ea este cel puţin acceptată. Ceva de felul acesta este votul prin 
consens din organismele internaţionale când o rezoluţie se aprobă doar 
pentru că nimeni nu a formulat împotriva ei o obiecţie. în practica curentă 
lucrurile stau cu totul altfel, aici tăcerea poate avea o mulţime de alte 
motive decât acceptarea, ca să nu mai vorbim că sunt şi sunt situaţii în 
care tăcerea poate însemna absenţa aprobării sau chiar dezaprobarea. 

22) Afon Sequitur. Eroarea non sequitur se produce în argumentare 
când teza nu rezultă din premise, dar se presupune că rezultă, când în locul 
evidenţei logice intervine o evidenţă psihologică sau gnoseologică. Am 
plasat-o în rândul erorilor de prezumţie, deşi la fel de bine putea fi 
considerată o eroare de relevanţă. 

Iată un exemplu foarte simplu de non sequitur. "Dacă nu se poate 
spune că toţi oamenii înţelepţi sunt fericiţi, în schimb, putem afirma 
fără teama de a greşi că toţi oamenii virtuoşi sunt cumpătaţi. Prin urmare, 
nu poate fi cineva fericit fără a fi cumpătat." 

Cum este acest raţionament valid sau nevalid? 

Pentru că nu putem răspunde dintr-o dată, vom proceda la 
standardizarea lui: "Unii oameni înţelepţi nu sunt fericiţi. Toţi oamenii 
virtuoşi sunt cumpătaţi. Deci toţi oamenii fericiţi sunt cumpătaţi". 
Exprimându-1 simbolic, vom obţine o formă inferenţială nevalidă, 

respectiv: NoS, MaP b SaP. Concluzia nu rezultă din premise ( non sequitur), 
fie şi numai pentru că raţionamentul comite o împătrire a termenilor. 

Şi totuşi, raţionamentul poate fi acceptat cu uşurinţă, el prezintă 
toate aparenţele unui raţionament valid. De ce? 

Din două motive: 1) premisele şi concluzia lui sunt adevărate, 
2 ) termenii virtuos, înţelept, cumpătat etc. sunt suficienţi de înrudiţi 
pentru ca interlocutorul să poată pierde din vedere raportul lor real din 
premise (se estompează aspectul formal al problemei]. 

Şi atunci ce fel de eroare ilustrează acest argument, o împătrire a 
termenilor sau un non sequitur ? Răspuns: din punct de vedere formal, 
raţionamentul este o împătrire a termenilor, iar din punct de vedere 
informai (material] este un non sequitur. 


6.2.4. Erori de inducţie 

Ultima categorie de erori pe care o vom discuta se referă la 
inducţie. Două am spus că sunt trăsăturile inferenţei inductive, şi anume: 
probabilitatea concluziei şi generalizarea. Dacă se ia în considerare doar 
prima dintre ele, şi nu sunt puţini cei care procedează în acest fel, atunci 
lista erorilor de inducţie va fi mult mai mare. De exemplu, argumentum 
ad verecundiam şi argumentum ad populum sunt prezentate în unele 
manuale ca erori de inducţie şi nu ca erori de relevanţă, cum au fost 
prezentate ele aici. Din păcate, autorii în cauză pierd din vedere că există 
mai multe sensuri ale probabilităţii şi că acest lucru impune tot 
atâtea distincţii. 

Mă voi limita la cinci erori inductive, şi anume: erori de observaţie, 
erori de generalizare, argumentul majorităţii, slaba analogie şi falsa 
cauză. în toate aceste erori probabilitatea concluziei este foarte slabă, 
aproape de zero. 

23] Erori de observaţie şi generalizare. Având în vedere că mai 
toate inferenţele inductive se bazează pe propoziţii de observaţie (sau 
de protocol), putem porni discuţia de la simplul act al observaţiei. 
Simplu este un mod de-a spune, pentru că nu există observaţii simple, 
există doar observaţii conceptualizate (sau percepţii conceptualizate, cum 
au fost numite ele în capitolul anterior]. De exemplu: "Tensiunea 
curentului este de 220 V", "Peretele este înclinat", "Apa este rece" ş.a. 
sunt propoziţii rezultate din observaţii, dar sunt ele simple observaţii ? 

O eroare de observaţie poate consta, fie în neobservarea lucrului, 
fie în observarea lui altfel decât este. 

Nu observ, de exemplu, o anume pată de pe frunzele copacilor şi 
nu-mi dau seama că aceştia sunt infestaţi. Sau, observând un răsărit de 
soare îmi imaginez că soarele se află acolo unde îl văd eu uitând de 
distanţa pe care a parcurs-o el în timp ce razele de lumină ajungeau până 
la mine. Prima este o neobservare, ca să spun aşa, cea de-a doua este o 
falsă observare. 

Cum intervin aceste erori în inferenţele inductive? 

Voi lua pentru exemplificare un caz foarte simplu. Să zicem că 
într-o inducţie prin enumerare intervin propoziţiile:" a 1 este P", “a 2 este 
P", "a 3 este P" şi aşa mai departe. Cum fiecare este o propoziţie de 
observaţie, simplul fapt de a nu observa că şi “a^ este P" este suficient 
pentru a zădărnici generalizarea. Dacă nu observ că şi acest copac cu 
vârful retezat este brad, nu pot spune că “Toţi brazii au vârful retezat". 

Sau, nu realizez că mercurul, deşi metal, este lichid şi asertez propoziţia 
"Toate metalele sunt solide". Altfel spus, nu-mi pot da seama că "Toţi S 
sunt P" sau spun în mod greşit că "Toţi S sunt P". Trebuie deci deosebit 
între generalizarea greşită şi absenţa generalizării, fiecare avându-şi 
propria sa eroare de observaţie. Similar la celelalte inducţii. 

Chiar şi când observaţiile sunt corecte, generalizarea poate fi 
totuşi greşită. Există şi aici mai multe feluri de a greşi, însă două sunt de 
bază - generalizarea pripită şi generalizarea inadecvată. 

în generalizarea pripită baza inducţiei este prea restrânsă, cu alte 
cuvinte, se generalizează după un număr insuficient de cazuri. De exemplu, 
intrând într-o localitate nu putem afirma că toţi localnicii sunt ţigani doar 
pentru că nu am întâlnit până acum decât ţigani. Observaţiile de la care 
plec sunt corecte (condiţie necesară în generalizare), dar nu sunt 
suficiente (raportul de la unii la toţi fiind foarte mare, probabilitatea 
concluziei este foarte mică). Despre generalizările de acest fel se spune 
că sunt pripite sau insuficiente (includem aici şi erorile de eşantionare 603 
din generalizările statistice). 

Generalizarea inadecvată este altceva, aici nu mai este vorba de 
insuficienţa bazei în generalizare, ci de nepotrivirea ei cu generalizarea: 

"Aceşti câini nu reacţionează când cineva le ia mâncarea. în general, câinii 
nu reacţionează când li se ia mâncarea". Practic, generalizarea inadecvată 
este inversa erorii accidentului. 

24) Argumentul majorităţii. Când se acceptă un lucru pe motiv că 
foarte mulţi oameni îl acceptă se produce eroarea inductivă (unii o văd 

eroare de relevanţă) numită argumentul majorităţii. Corespunde idolilor 
forului din clasificarea lui Fr. Bacon. Este adevărat, de exemplu, că oţetul 
de mere este sănătos pentru că foarte multă lume consumă în ultimul timp 
oţet de mere. Sau: nu poţi nega faptul că x este copilul nelegitim al luij' de 
vreme ce atât de mulţi oameni spun acest lucru. 

Forma cea mai comună a argumentului pare să fie aceasta: "Cei mai 
mulţi oameni admit P. Prin urmare, este adevărat P". 

Un argument al majorităţii întâlnim şi la unul dintre personajele 
lui M. Preda: "Pentru toată lumea dom' primar e dom' primar, numai 
pentru tine dom' primar e un hoţ". 

Popular, "lumea" înseamnă "toţi" sau "cea mai mare parte" din 
oameni, numai că, obiectiv vorbind, adevărul nu depinde nici de numărul 
oamenilor care îl clamează, nici de numărul oamenilor care îl resping. Cu 
alte cuvinte, dom'primar poate fi hoţ şi dacă nimeni nu ştie acest lucru. 

Mai ales în politică întâlnim situaţii de acest gen unde majoritatea 
joacă rolul hotărâtor. De aici şi lozincile populiste: "Electoratul nu greşeşte 
niciodată", "Aşa a vrut electoratul", "Politicianul propune, electoratul 
dispune" etc. 

Unii au adoptat o altă soluţie, ei limitează argumentul doar la pro¬ 
poziţiile pragmatice despre care se spune că se pretează şi la argumente 
de acest fel. Nu cred însă că putem face din aceasta o regulă, mai întâi 
pentru că există foarte multe excepţii, şi apoi, graniţa dintre propoziţiile 
pragmatice şi cele teoretice nu este una foarte clară. 

Argumentul majorităţii devine mult mai persuasiv când este 
formulat cu ajutorul ideii de probabilitate: "dacă majoritatea acceptă P, 
atunci este probabil P", "dacă atâta lume se vaccinează antigripal, probabil 
că vaccinul antigripal este bun". 

După cum ştim, probabilitatea subiectivă, căci despre ea este vorba, 
este un mod foarte simplu de a ne exprima încrederea în adevărul unei 
propoziţii. Sursa încrederii nu este neapărat raportul propoziţiei cu 
604 realitatea, adeseori această problemă nici nu se pune, ci gradul de 
acceptabilitate socială a propoziţiei. Aristotel exprimă foarte clar acest 
lucru în Topica unde dă şi o definiţie probabilităţii subiective pe criteriul 
acceptabilităţii: 

Sunt probabile premisele care sunt acceptate sau de toţi sau de 
majoritate sau de cei înţelepţi, iar dintre cei înţelepţi sau de toţi sau de 
majoritate, sau de cei mai de seamă. 37 


37 Aristotel, Topica, în Organon, voi. IV, p. 5. 




Sofisme şi erori logice 


Conform definiţiei lui Aristotel, există cinci forme, eventual grade, 
de probabilitate relativ la o propoziţiei: 

P 2 (i) = A este acceptată de toţi oamenii, 

P 2 [Â) = A este acceptată de majoritatea oamenilor, 

P 3 [A ) = A este acceptată de oamenii înţelepţi, 

P 4 (A) = A este acceptată de majoritatea celor înţelepţi, 

P 5 [A ) = A este acceptată de cei mai de seamă dintre înţelepţi. 

Deşi Aristotel nu deosebeşte între aceste grade, nu cred că putem 
pune semnul egalităţii între ele (la prima vedere, cel puţin, P 5 (A) pare mai 
mare decât P 2 [A], la fel cum P 4 [A) pare mai mare decât P^fi)). 

Un exemplu de aplicare a probabilităţii P 5 ar fi următorul: “Cei mai 
înţelepţi oameni acceptă că regimurile democratice sunt superioare 
regimurilor totalitare. Probabil că regimurile democratice sunt superioare 
regimurilor totalitare". Analog pentru celelalte probabilităţi. 

25) Slaba analogie. A spune că a este Fprin analogie cu b (Caligula 
este crud prin analogie cu Tiberius) nu înseamnă altceva decât a spune că 
dacă a şi b au o serie de trăsături în comun şi că dacă b are însuşirea F, 
este foarte probabil să o aibă şi a. întrebarea este câte însuşiri trebuie să 
aibă două sau mai multe lucruri în comun pentru a putea ( trece prin 
analogie de la unul la celălalt? 

Nu este o problemă care să se rezolve în general, fiecare analogie 
îşi are propriile ei exigenţe când vine vorba de numărul proprietăţilor 
comune. în orice caz, dacă aceste proprietăţi nu sunt suficiente, nici ca 
număr, nici ca importanţă, analogia nu are nicio valoare. Se produce, în 
alţi termeni, eroarea inductivă cunoscută sub numele de slabă analogie. 
Şi cu cât analogia este mai slabă, cu atât concluzia ei este mai puţin 
probabilă. 

Sigur că sunt şi aici cazuri şi cazuri, mai ales că de multe ori o 
slabă analogie este mascată printr-o retorică foarte bine elaborată. Să 
urmărim textul de mai jos. 

Presa americană atrage atenţia asupra unei serii de coincidenţe 
curioase cu privire la împrejurările asasinării lui Lincoln şi ale lui 
John Kennedy. Iată o parte din aceste coincidenţe, aşa cum sunt redate 
de revista "Newsweek": 

- Atât preşedintele Lincoln, cât şi preşedintele Kennedy au fost susţi¬ 
nători ai drepturilor civile ale populaţiei de culoare. 

- Lincoln a fost ales în 1860, Kennedy în 1960. 

- Ambii preşedinţi au fost asasinaţi într-o vineri şi în prezenţa soţiilor 
respective. 

- Amândoi au fost împuşcaţi în cap, pe la spate. 

- Succesorii lor s-au numit amândoi Johnson, erau democraţi din sud şi 
membri ai Senatului. 

- Andrew Johnson s-a născut în 1808, Lyndon Johnson, în 1908. 

- John Wilkes Booth, asasinul lui Lincoln, şi Lee Harwey Oswald, 
asasinul presupus al lui Kennedy, erau amândoi locuitori din sud. 

- Atât Booth, cât şi Oswald au fost asasinaţi înainte de a fi aduşi în faţa 
judecăţii. 

- Secretarul lui Lincoln, care se numea Kennedy, l-a sfătuit pe acesta să 
nu se ducă la spectacolul de teatru unde a fost asasinat. 

- Secretarul lui Kennedy, care se numea Lincoln, l-a sfătuit pe acesta să 
nu întreprindă vizita în Dallas. 

- John Wilkes Booth l-a împuşcat pe Lincoln în loja unui teatru, 
refugiindu-se apoi într-un depozit de mărfuri. 

- Oswald l-a împuşcat pe Kennedy dintr-un depozit de mărfuri 
refugiindu-se apoi într-un cinematograf. 

- Numele de familie ale ambilor preşedinţi conţin câte şapte litere. 

- Numele lui Andrew Johnson şi Lyndon Johnson conţin în total câte 
13 litere. 

- Numele lui John Wilkes Booth şi Lee Harwey Oswald conţin fiecare 
câte 15 litere. 38 

Am fi tentaţi să credem în existenţa unor legături oculte între 
moartea celor doi preşedinţi (una pare să o reediteze pe cealaltă), când, 
de fapt, sunt puţine coincidenţele cu adevărat relevante între cele două 
evenimente. De exemplu, este relevant că secretarul lui Lincoln se numea 
Kennedy şi secretarul lui Kennedy se numea Lincoln; că Lincoln a fost 
ales în 1860, iar Kennedy în 1960; că Andrew Johnson s-a născut în 1808, 
iar Lyndon Johnson în 1908, dar celelalte coincidenţe sunt prea puţin 
relevante. Nu este relevant că ambii preşedinţi au fost împuşcaţi din spate 
sau că numele asasinilor lor ar avea nu ştiu câte litere; că asasinarea lor 
506 s " a produs în prezenţa soţiilor sau că ambii asasini erau din sud. De unde 
rezultă că avem toate şansele să comitem o slabă analogie dacă am vrea să 
tragem o concluzie plecând de la coincidenţele enumerate. 

26) Falsa cauză. Eroarea inductivă falsa cauză se produce ori de 
câte ori se atribuie unui efect o altă cauză decât cauza lui reală. Termenul 
cauză are accepţiuni diverse, am văzut aceasta în capitolul anterior, 


38 Extras din ziarul Scânteia Tineretului, marţi 8 sept. 1964, găsit printre filele 
jurnalului personal al lui Gh. Enescu. 

însă aici ne limităm la sensul lui de bază. Prin urmare, “A este cauza lui B" 
nu este decât un alt mod de a spune că “dacă A, atunci B" (implicaţia 
cauzală) sau că “ori de câte ori se produce A, se produce B”. De exemplu, 
temperatura de 100 °C este cauza fierberii apei, ploile sunt cauza 
inundaţiilor, corupţia este cauza sărăciei şi aşa mai departe. 

Eroarea falsa cauză se întâlneşte în trei forme: 

1) Post hoc, ergo propter hoc. Dat fiind că relaţia cauzală este şi 
o relaţie temporală, eroarea post hoc se produce ori de câte ori relaţia 
cauzală se confundă cu relaţia temporală. După meciul cu Real Madrid, 
magazinele din Bucureşti au fost mai bine aprovizionate, iar preţul pâinii 
şi al altor alimente de bază a scăzut. Putem spune atunci că meciul cu 
Real Madrid a fost cauza scăderii preţurilor? între cele două evenimente 
nu există altă legătură decât aceea că unul îi succede celuilalt, dar 
aceasta nu înseamnă că unul este cauza celuilalt. A lua succesiunea 
drept cauzalitate înseamnă a produce eroarea post hoc, ergo propter hoc 
(după aceasta, deci din cauza aceasta). 

2) Non causa, pro causa (aprox. - nu cauza, ci cauza). Fără a 
confunda succesiunea cu cauzalitatea, se poate întâmpla să-i atribuim unui 
lucru o cauză improprie, să greşim cauza, cum se spune. “Niciodată în 
România nu au fost atâtea legi câte sunt astăzi şi niciodată criminalitatea 
nu a fost mai mare în această ţară. Deci trebuie reduse legile dacă vrem să 
scadă criminalitatea". Categoric, aici este vorba de o falsă Cauzalitate 
pentru că nu putem stabili o relaţie de vreun fel anume între numărul 
legilor şi creşterea criminalităţii (acelaşi gen de eroare s-a comis în teoria 
flogistonului). 

3) Cauza preferată. Vorbind în capitolul anterior despre cauze şi 
condiţii am distins între monocauzalism şi policauzalism. Aceasta, pentru 
că unul şi acelaşi lucru poate avea o singură cauză sau poate avea o 
multitudine de cauze. Naşterea oamenilor, de exemplu, îngheţarea apei, 
dilatarea metalelor ş.a. sunt fenomene monocauzale (efecte produse de o 
singură cauză). în schimb, moartea oamenilor, încălzirea climei, uscarea 607 
pomilor ş.a. sunt fenomene policauzale (efecte ce pot fi produse de cauze 
diverse). 

Eroarea cauzei preferate se produce în situaţiile de policauzalism 
când din mai multe cauze posibile se alege cauza cea mai convenabilă cu 
împrejurările momentului. De exemplu, după moartea în condiţii neclare 
a unui cunoscut ziarist român, s-au avansat în media cel puţin trei cauze 
posibile: 1) accident de circulaţie (versiunea oficială), 2) accident cerebral, 

3) asasinat camuflat printr-un accident de circulaţie. Cauza declarată 
oficial a fost suspectată de unii comentatori de presă ca fiind cauza 

preferată. Motivele pot fi dintre cele mai diverse - complicitate, incom¬ 
petenţă, comoditate etc. 

Nu există decât un singur mod de a combate falsa cauză - acela 
de a găsi adevărata cauză. 


6.3. Probleme speciale 
cu privire la erori 


Că aceste erori nu sunt singurele posibile am admis, dar cel puţin 
sunt ele suficient de independente pentru a fi prezentate ca erori 
distincte? Sau numărul lor s-ar mai putea reduce făcând astfel loc erorilor 
mai importante? 

Şi ce înseamnă că o eroare este mai importantă decât o altă eroare? 

Sunt erorile de argumentare aceleaşi cu erorile de demonstrare? 

Sunt sofismele propriu-zis erori? 

Sunt paradoxele tot un fel de sofisme? 

Fără pretenţia de a da neapărat o soluţie, voi încerca în cele ce 
urmează un posibil punct de vedere. 


6.3.1. Dubla natură a unora dintre erori 

Dificultatea pe care am semnalat-o încă de la început a fost că 
adeseori una şi aceeaşi eroare satisface concomitent mai multe criterii şi 
608 că, de aceea, unele erori au un dublu statut. întrebarea complexă, de 
exemplu, este titulara erorilor de prezumţie, dar ea este totodată şi o 
eroare de ambiguitate. La rândul lor, unele erori de inducţie, cum ar fi 
argumentul majorităţii, prezintă semnalmentele erorilor de relevanţă; 
accentul este o eroare de ambiguitate cu semnalmentele erorilor de 
prezumţie; ignoratio elenchi este o eroare de relevanţă cu semnalmentele 
erorilor de prezumţie şi aşa mai departe. 

Am reprodus în tabelul de mai jos cele douăzeci şi cinci de erori 
prezentate, cu menţiunea că în fiecare coloană erorile cu dublu statut 
sunt marcate cu asterix (*). 

Erori 

de relevanţă 

Erori 

de ambiguitate 

Erori 

de prezumţie 

Erori 

inductive 

Arg. ad baculum 

Arg. ad ignorantiam 
Arg. ad hominem 

Arg. ad. misericordiam 
Arg. autorităţii* 

Petitio principii* 

Arg. ad verecundiam 
Arg. ad populum 
Ignoratio elenchi 
Accidentul 

Error fundamentalis* 
Omul de paie 

Non sequitur* 

Echivocapia 

Amfibolia 

Accentul 

Compoziţia 

Diviziunea 

întrebarea 

complexă* 

Petitio principii 
întrebarea 
complexă 

Error 

fundamentalis 
Falsa dihotomie 
Arg. ad 

Consecquentiam 
Arg. ex silentio 
Accentul* 

Ignoratio elenchi* 
Non sequitur 

Erori de 
observaţie , 
Erori de 
generalizare, 
Argumentul 
autorităţii, 
Slaba analogie, 
Falsa cauză 


Să mai adăugăm că nici tipologia erorilor nu este mereu aceeaşi, 
în ediţia a cincea a cărţii sale, Introduction to Logic, I. M. Copi vorbeşte 
doar despre două specii de erori informale - erori de relevanţă şi erorile 
de ambiguitate. La rândul lui, P. Hurley distinge trei astfel de specii - erori 
de relevanţă, erori de inducţie şi erori ale prezumţiei, ambiguităţii şi 
analogiei gramaticale. 

Alţii autori iau ignoratio elenchi ca reprezentativă pentru erorile 
de relevanţă în care includ şi erorile inductive. Argumentum ad populi 
subsumează uneori argumentul majorităţii, argumentul exsilentio devine 
câteodată un caz particular de non sequitur şi aşa mai departe. 

Nu cred că este foarte important cum grupăm erorile, şi nici dacă 
aceste grupări satisfac în totalitate sau numai în parte regulile logice 
ale clasificării. Important este cum înţelegem aceste erori şi, mai ales, 
cum le corectăm şi combatem. 


6.3.2. Erori de argumentare şi 
erori de demonstrare 

Să revenim la problema raportului dintre erorile de demonstrare 
şi erorile de argumentare. întrebarea era dacă orice eroare de argumen- 

tare este concomitent o eroare de demonstrare, şi invers, dacă orice 
eroare de demonstrare este şi o eroare de argumentare? 

Şi aici părerile sunt împărţite, însă, odată ce am făcut diferenţa 
dintre argumentare şi demonstrare, nu mi se pare corect să nu prelungim 
această diferenţă şi în privinţa erorilor. Vom spune atunci că unele erori 
sunt specifice argumentării, altele sunt specifice demonstraţiei, dar că pe 
lângă acestea există şi o serie de erori comune. 

Argumentul majorităţii, de exemplu, nu poate fi eroare de 
demonstrare, ci doar eroare de argumentare. Nu cred ca cineva să susţină 
un adevăr matematic doar pentru că aşa consideră toţi, sau majoritatea, 
sau cei mai înţelepţi, iar dintre aceştia toţi, sau majoritatea, sau cei mai 
de seamă (v. Aristotel). La fel argumentum ad baculum, care este tot o 
eroare de argumentare. 

Şi atunci care sunt erorile de demonstrare? 

în primul rând cele provenite din încălcarea regulilor de demon¬ 
strare. Reamintesc că o demonstraţie se compune din trei lucruri: 1) teza 
de demonstrat, 2) fundamentul demonstraţiei, adică premisele, şi 
3) principiile demonstraţiei, respectiv, regulile de inferenţă aplicate în 
demonstraţie (v. raportul argumentare-demonstrare). Corespunzător, 
vor exista trei categorii de reguli ale demonstraţiei şi tot atâtea erori. 

• Reguli cu privire la teză : 1) în demonstraţie teza trebuie să 
fie clară, să nu conţină ambiguităţi, termeni deschişi, termeni variabili etc. 

2 ) în demonstraţie teza trebuie să fie adevărată (nu se poate demonstra 
ceva fals din ceva adevărat), 39 3) pe parcursul aceleiaşi demonstraţii, 
teza nu trebuie substituită cu alte propoziţii considerate echivalente, 
orice echivalenţă se cere demonstrată. Erori posibile: ignoratio elenchi, 
echivocaţia, amfîbolia precum şi celelalte erori de ambiguitate. 

• Regulile premiselor (fundamentul demonstraţiei): 1) în demon¬ 
straţie premisele trebuie să fie adevărate (sau cel puţin presupuse), 

610 2) premisele trebuie să fie consistente între ele (să nu se contrazică), 

3) premisele să nu conţină teza, şi 4) premisele să fie suficiente 
demonstrării tezei. Erori posibile: p etitio principii şi error fundamentalis 
la care, după caz, se mai pot adăuga accidentul, accentul, omul de paie, 
argumentum ad ignorantiam ş.a. 


39 După unii autori teza trebuie să fie cel puţin probabilă. Având însă în vedere 
definiţia pe care am dat-o demonstraţiei în prima parte a acestui capitol - 
fundamentare a adevărului unei propoziţii pe adevărul altor propoziţii - o asemenea 
relaxare nu poate fi acceptată. 

• Regulile procesului de demonstrare: 1) inferenţele din compo¬ 
nenţa demonstraţiei trebuie să fie formal corecte, 2) demonstraţia în 
ansamblul ei să fie logic validă, 3] demonstraţia să nu conţină complicaţii 
inutile (regula simplităţii). Ca erori specifice pot fi menţionate erorile 
formale, eroarea non sequitur, plus câteva erori de ambiguitate în formă 
adaptată. 

0 ultimă chestiune. Erorile de argumentare şi erorile de de¬ 
monstrare alcătuiesc, după cum am mai spus, clasa erorilor de raţionare 
(sau de raţionament sau de inferenţă ). în sens restrâns, erorile de raţionare 
trebuie deosebite de restul erorilor logice (erori de definiţie, de clasificare, 
de cuantificare, de generalizare etc.). în sens larg însă, orice eroare 
logică este şi o eroare de raţionare. 


6.3.3. Erori logice şi figuri retorice 

0 problemă mai puţin discutată, însă la fel de importantă, este 
problema raportului dintre erorile logice şi figurile retorice. Este 
importantă mai ales pentru înţelegerea actului de persuadare. 

Am spus în partea despre argumentare că nu orice argument valid 
este convingător, după cum nici argumentele nevalide nu sunt în 
totalitatea lor neconvingătoare şi că va trebui să arătăm în ce constă forţa 
de convingere a raţionamentelor nevalide, ce îi face pe oameni să accepte 
astfel de argumente? 

Cauzele sunt multiple şi nu cred că ele aparţin doar logicii, 
investigaţia trebuie orientată şi spre alte domenii - domeniul retoricii, 
sociologiei, psihologiei, poate chiar al parapsihologici (de explicat succesul 
social al unor dictatori care, deşi nu au un discurs foarte elaborat logic, 
reuşesc totuşi să electrizeze masele). 

Fără a intra în detalii voi încerca unele ilustrări privind rolul 
figurilor retorice în "funcţionarea" erorilor. 

Mai întâi o observaţie: figurile retorice pot juca rol de argument 
sau pot juca rol în argument, sunt două lucruri diferite. Când sunt 
argument, ele pot fi corecte sau incorecte, şi la fel în argument unde 
pot deservi un argument corect sau pot deservi o eroare de argumentare. 

într-un argument corect, rostul figurii este de a sublinia ceva 
pentru a-1 face mai clar şi mai accesibil, în timp ce într-o eroare rostul ei 
este de a sublinia ceva pentru a camufla (estompa) altceva. 

Ce sens are, de exemplu, proverbul cu lupul care îşi schimbă părul, 
nu şi năravul, spus într-un context în care se discută despre cineva care a 
recidivat în comiterea unei infracţiuni? 

Evident, acela de a sublinia natura infracţională a individului 
respectiv, eventual, de a atenţiona asupra pericolului ca individul să mai 
comită şi alte infracţiuni. Raţionamentul s-ar putea formula astfel: "Cine 
a comis de mai multe ori fapta cutare, o poate repeta. X a fost depistat 
de mai multe conducând sub influenţa băuturilor alcoolice. Probabil că 
X va mai conduce şi altă dată sub influenţa băuturilor alcoolice". 

Alt exemplu: "Cine a minţit o dată va minţi şi a doua oară. X a minţit 
când a spus că nu a făcut poliţie politică. Este de presupus că X va minţi şi 
în alte privinţe". 

Figura retorică, respectiv, proverbul acţionează aici consonant cu 
logica, rolul lui este de a face teza mai evidentă şi implicit raţionamentul 
mai convingător. în general, puterea de convingere sporeşte într-o 
argumentare când se recurge la figuri retorice numai că pentru aceasta 
nu există reguli, fiecare trebuie să şi le găsească singur. 

Nu la fel stau lucrurile când se invocă pentru justificarea unor 
fraude bancare proverbul cu cei ce lucrează cu mierea şi, inevitabil, ajung 
să se lingă pe degete. 

Simplificat, argumentul legalităţii sună astfel: "Oricine încalcă legea 
este vinovat şi trebuie pedepsit conform cu gravitatea faptei sale. X este 
vinovat pentru că săvârşind cutare faptă a încălcat legea. Prin urmare, 
X trebuie pedepsit". 

A spune într-un astfel de caz că nu poţi lucra cu mierea fără să-ţi 
lingi degetele este ca şi cum ai vrea să introduci un amendament la 
lege, sau o circumstanţă atenuantă, ceea ce din punct de vedere logic 
echivalează cu formularea unui contraargument: "Oricine lucrează 
într-un mediu profită de avantajele poziţiei sale în mediul respectiv. X a 
lucrat în mediul bancar. Deci X a profitat de avantajele poziţiei sale în 
612 mediul bancar". 

însă ce lege juridică sau principiu moral îţi dă voie să încâlci 
legea când deţii o demnitate publică? Nu cumva problema se pune invers, 
cu cât deţii o demnitate mai înaltă, cu atât mai mult trebuie să fii corect 
şi să respecţi legile? Proverbul, prin urmare, nu deserveşte nici adevărul, 
nici validitatea, ci pur şi simplu eroarea. 40 


40 Se înţelege că asemenea "imixtiuni" retorice nu sunt admise în demonstraţie unde 
figurile retorice sunt eliminate prin chiar regulile demonstraţiei (excepţie fac cazurile 
când acţiunea figurii facilitează respectarea regulii). 

6.3.4. Erori neintenţionate şi erori intenţionate. 
Paralogisme şi sofisme 


Ion şi Vasile, rivali din tinereţe, sunt acum consilieri la primărie, 
într-o zi, Vasile a fost muşcat de câinele lui Ion în timp ce se găsea în 
curtea acestuia cu treburi oficiale, se înţelege. Nefericitul incident i-a 
adus pe cei doi în faţa instanţei unde fiecare şi-a pledat cauza cum a ştiut 
mai bine. Iată ce a avut de spus Ion în apărarea sa: 

Pe poarta casei mele este o plăcuţă cu inscripţia "Câine rău" sub care 
este pictat un câine. Chiar dacă cineva nu ar şti să citească, ceea ce nu 
cred să fie cazul lui Vasile, tot şi-ar da seama că în curtea mea este un 
câine şi că nu trebuie intrat. Prin urmare, nu văd de ce să-i plătesc cuiva 
daune. 

Numai că nici Vasile nu s-a lăsat mai prejos. Curios, el a recunoscut 
premisele lui Ion, dar, spre surprinderea tuturor, a ajuns la o cu totul altă 
concluzie: 


Este adevărat că pe poarta vecinului meu stă scris "Câine rău", însă de 
unde era să ştiu eu ce înţelege Ion prin "Câine rău”? Şi de unde rezultă 
că înţelegerea lui este obligatorie pentru noi, ceilalţi? Pentru că, un 
câine, prin chiar natura lui, trebuie să-şi apere casa şi stăpânii lătrân- 
du-i şi muşcându-i pe străini. Dar oricine ştie că acesta nu este un câine 
rău, ci unul bun. Prin urmare, dacă pe poarta vecinului meu scria 
"Câine bun", eu înţelegeam că acolo este un câine care muşcă şi nu 
intram. Scriind însă "Câine rău", eu am dedus că vecinul meu vrea să-i 
atenţioneze pe cei ce vin la el spunându-le că are un câine, dar că acest 
câine nu muşcă şi că nu trebuie să ne speriem de el. în consecinţă, 
vecinul meu se face vinovat că nu a atenţionat corect asupra câinelui 
său şi deci sunt îndreptăţit să-i cer daune. 

Punându-ne în situaţia judecătorului, ce soluţie ar trebui să dăm 613 
cazului? Este vinovat Ion pentru că nu a atenţionat corect asupra câinelui 
său, cum pretinde Vasile? Sau este vinovat Vasile pentru că nu a interpretat 
corect atenţionarea lui Ion? Cine a argumentat corect şi cine a greşit? 

Logic vorbind, aici avem de-a face cu o eroare de ambiguitate, mai 
exact, cu echivocaţia sintagmei "Câine rău", însă, pentru a se putea 
pronunţa, judecătorul va trebui să afle mai întâi dacă eroarea s-a produs 
sau nu cu intenţie. 

Sub aspect logic, incidentul ilustrează distincţia intenţionat-ne- 
intenţionat cu privire la eroare, o distincţie ce nu trebuie trecută cu 

vederea (urmându-1 pe Kant, unii autori folosesc denumirea de paralogism 
pentru erorile neintenţionate, iar pentru erorile intenţionate pe cea de 
sofism. Alţii, dimpotrivă, iau cei doi termeni ca sinonimi). 

Dar cât de corectă este sintagma eroare intenţionată ? Nu cumva 
ea ascunde o contradicţie având în vedere că în conţinutul noţiunii eroare 
nu intră intenţia? 

Putem judeca în două moduri. Fie raportând lucrurile la adevărul 
obiectiv, la adevărul în sine, fie raportându-le la subiect (la scopul acţiunii). 

Relativ la adevărul în sine, argumentele sunt eronate în exact 
acelaşi mod în care propoziţiile sunt false. Aşa cum propoziţia “Pământul 
zboară" este falsă şi când avem conştiinţa falsităţii ei şi când nu o avem, 
tot aşa un argument poate fi corect sau incorect (eronat) indiferent că 
eroarea lui este produsă cu intenţie sau este produsă neintenţionat. 
Prin urmare, tot ce avem de făcut este să vedem dacă argumentul este sau 
nu corect, iar când este incorect să putem arăta în ce constă incorec¬ 
titudinea lui. 

Aceasta când ne raportăm la adevărul în sine. Când însă nu ne 
raportăm la adevărul în sine, şi nici la obiectivitate, ci la scopul acţiunii, şi 
deci la subiect, problemele se pun altfel. în aceste cazuri nu mai avem 
de-a face cu erori pur şi simplu, ci cu înşelătorii , erori intenţionate 
destinate atingerii unor scopuri. Aşa cum am mai spus, pentru erorile de 
acest fel se foloseşte în logică denumirea de sofism. De pildă, pentru a 
impresiona asistenţa cineva pretinde că poate demonstra matematic 
egalitatea lui 1 cu 2 pe baza următorului calcul algebric: 

a 2 -a 2 = a 2 - a 2 , 
a[a - a) = (a - a)(a + a), 
a = a + a, 
a = 2a, 

1 = 2 . 

614 

Demonstraţia este o simplă eroare matematică atâta timp cât cel 
ce o prezintă nu ştie că împărţirea cu zero nu are sens, dar este sofism 
dacă, ştiind acest lucru, îl trece intenţionat cu vederea. 

Sofismele de acest fel sunt pe cât de numeroase, pe atât de variate 
(tot un sofism matematic a produs conducerea unei universităţi când, în 
loc să afişeze bugetele catedrelor şi ale facultăţilor, a afişat formulele 
matematice de calcul ale acestora). 

Uneori sofismele răzbat până la nivelul politicii de stat. în timpul 
dictaturii comuniste nu puteai ocupa un loc de muncă într-unul din 

oraşele mari ale ţării dacă nu aveai domiciliul în oraşul respectiv; şi 
invers, nu puteai avea domiciliul într-un oraş, dacă nu aveai locul de 
muncă în acel oraş. Cuplând cele două condiţii, loc de muncă şi domiciliu, 
se obţine ceva de genul: nu poţi avea domiciliul într-un oraş, dacă nu 
ai domiciliul în acel oraş şi nu poţi munci într-un oraş dacă nu ai locul 
de muncă în oraş. Pe de altă parte, se recunoştea prin lege dreptul 
cetăţeanului de a-şi alege liber domiciliul şi locul de muncă. 

Sofismele. Termenul “sofism", ca şi cel de “sofist", provine din grecescul 
sophos (sophia ) care înseamnă înţelept (înţelepciune ). La început, termenul avea o 
semnificaţie pozitivă desemnând măiestria atinsă de cineva în practicarea unei 
meserii. Puteai fi sophos în construirea de corăbii sau în zidirea de case, tot aşa cum 
puteai fi sophos în arta războiului sau în cântatul cu lira. Herodot îi numeşte sophistes 
pe Pitagora, pe Solon şi pe întemeietorii cultului dionisiac, iar Isocrate îi include 
printre “ sophistai ai vremurilor trecute" pe Alkmaion, Empedocle, Ion din Chios, 
Parmenide şi Melissos 41 . 

începând cu secolul al V-lea î.Hr., odată cu transformarea sofiştilor într-o 
categorie profesională, termenul sophistes începe să-şi schimbe semnificaţia dobân¬ 
dind o tot mai evidentă conotaţie negativă. Faptul de a fi luat bani pentru învăţătura 
predată şi-a jucat probabil rolul lui în deprecierea socială a calităţii de sofist. “Aceia 
care îşi vând învăţătura pe bani oricui o doreşte sunt numiţi sofişti" spune Socrate în 
Memoriile lui Xenofon, iar Platon nu ezită să-i declare pe sofişti “vânători plătiţi de 
tineri bogaţi". j 

Este greu de dat o descriere unitară fenomenului având în vedere durata, 
diversitatea şi complexitatea lui, totuşi, putem enumera câteva elemente de 
recunoaştere ale calităţii de sofist. 

Primul este cel deja menţionat, legat de perceperea taxelor. Motivaţia banilor 
îi va determina pe sofişti să abandoneze adevărul şi dreptatea în favoarea succesului, 
un succes dobândit uneori prin mijloace nu tocmai onorabile (la sofişti, adevărul nu 
stă în fapte, cum se spune în filosofîe, ci în abilitatea noastră de a-1 dobândi). 

Se remarcă apoi relativismul gnoseologic al sofiştilor. Tezele lui Protagoras - 
omul este măsura tuturor lucrurilor şi sunt două argumente cu privire la orice 
subiect -vor deveni un fel de fundament teoretic al mişcării sofistice. 

în fine, se remarcă interesul arătat de sofişti retoricii. La Gorgias, cel puţin, 
justificarea retoricii provine din scepticismul său împins la extrem: 1) lumea nu există, 
2) dacă există, nu poate fi cunoscută, 3) dacă poate fi cunoscută, cunoaşterea nu poate 
fi transmisă. într-o formă mai concentrată s-ar putea spune că lumea sau nu există sau 
nu poate fi cunoscută (reformulat: sau lumea nu există sau cunoaşterea nu există). 

Singur şi lipsit de certitudini, omul este neîngrădit în privinţa mijloacelor, 
aceasta pare să fie justificarea finală a sofistului. 

41 Cf. W. K. C. Guthrie, Sofiştii, traducere din limba engleză de Mihai C. Udma, Editura 
Humanitas, Bucureşti, 1999, p. 33. 



_ Argumente , demonstraţii , erori _ 

Abilitatea de a argumenta pro şi contra în orice problemă, aerul de savanţi 
excentrici, moda introdusă în rândul claselor avute, taxele nu tocmai modeste 
practicate, sofismele contra unor adevăruri simple şi evidente, iată principalii factori 
care au contribuit la notorietatea sofiştilor în epocă. 

Tradiţia filosofică ne-a transmis şi câteva probe de virtuozitate sofistică: 

"Doi şi trei sunt cinci. Deci doi sunt cinci şi trei sunt cinci". 

"Este posibil ca un om care acum stă să meargă; deci este posibil ca un om 
să meargă stând". 

"Ai ceea ce nu ai pierdut; nu ai pierdut coarne, deci ai coarne". 

"Cunoşti pe acest om acoperit cu un val? - Spui că nu îl cunoşti. Dar el este 
tatăl tău. Deci nu-1 cunoşti pe tatăl tău". 

"Ce sunt eu nu eşti tu; eu sunt om, deci tu nu eşti om". 

"Acest câine are pui; el este tată; dar este al tău; deci este tatăl tău; iar tu îl 
baţi, deci îl baţi pe tatăl tău". 

"Este adevărat că niciodată nu ai prea mult din ceea ce este bun. 
Medicamentele sunt bune; deci trebuie să iei un car de medicamentele". 

Deşi recunoaşte importanţa sofisticii pentru stimularea gândirii logice, 
Aristotel nu ezită să condamne sofistica şi stilul de argumentare sofistic. Pentru el 
sofistica este o "meserie lucrativă bazată pe o înţelepciune aparentă", iar sofistul, 
"omul care câştigă bani de pe urma unei înţelepciuni aparente, nu reale" 42 . Să mai 
notăm că Aristotel nu deosebeşte foarte clar între paralogism şi sofism, că adeseori 
cei doi termeni sunt luaţi de el ca sinonimi (observaţie valabilă şi pentru unii logicieni 
contemporani). 

Aporiile. Asemănătoare sofismelor, însă mult mai elaborate sub aspect logic, 
sunt aporiile (termenul vine tot din greacă şi înseamnă înfundătură ). Este vorba de 
aporiile şcolii eleate sau aporiile lui Zenon din Elea despre care Aristotel spunea că 
a fost întemeietorul dialecticii în antichitate. Ulterior, aporetica a devenit un stil de 
gândire în filosofie cu toate că nimeni nu s-a mai putut ridica la nivelul atins de Zenon 
(pentru comparaţie vezi Damacius, Despre primele principii: aporii şi soluţii'). 

Şcoala eleată a stimulat mişcarea sofistică sub cel puţin două aspecte: 1) prin 
contestarea cunoaşterii comune, şi 2) prin genul de argumente formulate împotriva 
mişcării, multiplicităţii, diviziunii etc. 

în ce priveşte primul aspect, eleaţii recunoşteau ca autentică doar 
^ cunoaşterea raţională şi aceasta pentru că existenţa însăşi este raţională (totcee real 

- e raţional, va spune mai târziu Hegel). Pe de altă parte, omul este o componentă a 

existenţei şi atunci raţiunea existenţei devine accesibilă raţiunii umane. Când 
Parmenide spune că nonexistenţa nu există şi nu poate fi gândită, el nu pune existenţa 
în dependenţă de raţiunea omului, cum s-a înţeles uneori, ci pur şi simplu identifică 
condiţia existenţei cu condiţia raţionalităţii. 

Şi atunci ce nu există? 

Nu există ceea ce nu este raţional 

Şi ce nu este raţional? 


42 Aristotel, Respingerile sofistice, în Organon IV, pp. 270, 308. 

Ceea ce nu poate fi gândit logic. Contradicţia nu poate fi gândită logic 
(anticiparea principiului noncontradicţiei) şi deci nu există. Şi nu numai contradicţia 
nu există, nu există nici ceea ce implică contradicţia, în primul rând mişcarea (la 
Hegel, mişcarea este fiinţa contradicţiei). Negând mişcarea, eleaţii neagă implicit 
multiplicitatea, diviziunea, alteritatea, dualitatea şi multe altele. 

Din punct de vedere logic, aporia este un raţionament prin reducere la 
absurd: dacă din teza T rezultă în mod logic consecinţa absurdă C, atunci T este 
imposibilă. Teza mişcării duce la contradicţii şi absurdităţi; deci este imposibilă 
mişcarea (este vorba de mişcarea mecanică, sau deplasarea, şi nu de mişcarea în 
general, sau devenirea). Mai trebuie spus că aporiile nu susţin în mod direct tezele 
eleate, ci oarecum indirect, prin uzurparea simţului comun, pentru că atât teza 
mişcării, cât şi teza multiplicităţii, teza diviziunii etc. sunt teze specifice cunoaşterii 
comune. 

Din cele peste patruzeci şi cinci de aporii cât se spune că ar fi conceput Zenon 
(unele i-au fost atribuite lui Parmenide) s-au păstrat doar nouă, însă mai importante 
sunt patru. 

Dihotomia. Poate săgeata care pleacă din arc să-şi atingă ţinta? Nu, pentru că 
mai întâi ea trebuie să străbată jumătatea distanţei dintre arc şi ţintă. Dar ca să ajungă 
la jumătate, săgeata trebuie să străbată jumătatea jumătăţii acestei distanţe care, şi 
ea, se împarte în jumătate, şi aşa mai departe, la infinit. Deci săgeata nu-şi atinge ţinta 
din simplul motiv că nu poate porni. 

Săgeata. în mişcarea sa, săgeata se află în fiecare moment într-un loc egal cu 
ea însăşi. Cum în fiecare loc şi în fiecare moment săgeata este în repaus, mişcarea 
săgeţii ar consta din însumarea acestor momente de repaus. Prin urmare, mişcarea 
nu este posibilă. 1 

Ahile. Poate Ahile ajunge din urmă o broască ţestoasă? Nu, pentru că în timp 
ce Ahile parcurge distanţa până la ţestoasă, aceasta a mai parcurs o distanţă. în timp 
ce Ahile parcurge şi această distanţă, ţestoasa mai parcurge o distanţă. De fiecare 
dată ţestoasa parcurge câte o distanţă, deci Ahile nu va ajunge niciodată broasca 
ţestoasă. 

Aporia stadiilor. Ceva mai complicată decât aporiile celelalte este aporia 
stadiilor. îndreptată împotriva mişcării şi multiplicităţii, aporia demonstrează 
egalitatea jumătăţii cu dublul său. Prezentarea aporiei nu este foarte clară nici la 
Aristotel, nici la alţi autori, de aceea voi prezenta în cele ce urmează o variantă 
simplificată. 

Fie trei rigle egale ca mărime aşezate una sub cealaltă având gradaţiile a, b, 
c, d , respectiv, m, n, o, p şi x,y, z, u: 

Poz. 1. 





Argumente , demonstraţii , 


618 


Prima riglă rămâne nemişcată în timp ce a doua şi a treia se deplasează în 
direcţii opuse, conform săgeţilor: 



1 a 

m 

c 

nn 






m 

LjlJ 

0 

Led 



* 


z 



Poz. 2. 

In unitatea de timp necesară parcurgerii unei gradaţii, x a ajuns sub b şi 
sub o, deci a parcurs în aceeaşi unitate de timp o gradaţie faţă de prima riglă şi două 
gradaţii faţă de a doua. Dacă t este timpul necesar parcurgerii unei gradaţii, atunci 
aceeaşi gradaţie este parcursă în tş i în t/2, de unde concluzia că jumătatea este egală 
cu dublul ei. 

Prin raportare la timp, aporia atacă teza divizibilităţii, iar prin raportare la 
distanţe, şi deci la spaţiu, aporia atacă teza mişcării (aşa cum am mai spus, negarea 
multiplicităţii nu poate fi despărţită de negarea mişcării, cele două se implică 
reciproc). Rămânând la problema mişcării, aporia anticipează ideea (mecanică) de 
relativitate. 

Din punct de vedere logic, aporiile se plasează între paradox şi sofism. Putem 
spune că ele sunt fie o formă superioară de sofism, fie o formă slăbită de paradox. 

Cu sofismele se aseamănă sub aspectul intenţionalităţii (ambele au ca scop 
uzurparea simţului comun), iar cu paradoxurile se aseamănă prin consecinţe, 
eventual prin mod de funcţionare. Au stimulat de-a lungul timpului nu doar forma 
negativă a gândirii (sofistica), ci şi forma ei pozitivă fiind în permanenţă o provocare 
pentru logică, pentru filosofie, pentru ştiinţă în general. 43 


6.3.5. Eroarea contradicţiei. Paradoxul 


Prima şi cea mai gravă eroare logică rămâne totuşi contradicţia. 
Am văzut încă din Introducere că, pentru a se asigura împotriva contra¬ 
dicţiei, logica s-a văzut nevoită să recurgă la un principiu special, un 
"principiu al principiilor" cum l-a numit Aristotel, sau "cel mai sigur dintre 
principii". 

Eroarea contradicţiei este o eroare formală şi în acelaşi timp 
materială; o eroare de demonstrare şi o eroare de argumentare; o eroare 


43 Pentru o analiză logică detaliată a aporiilor lui Zenon vezi cartea lui Gh. Enescu, 
Paradoxuri, Sofisme, Aporii, Editura Tehnică, Bucureşti, 2003. 






Sofisme şi erori logice 


intenţionată şi o eroare neintenţionată; o eroare teoretică şi una 
pragmatică. Pe scurt, contradicţia satisface toate criteriile din clasificările 
tradiţionale şi mai puţin tradiţionale ale erorilor. 

Ca eroare formală, contradicţia a impus o formă adaptată a 
principiului noncontradicţiei - principiul ex contradictiones quodlibet 
sequitur (din contradicţie rezultă orice), acelaşi cu principiul exfalso 
quodlibet sequitur (din fals rezultă orice) 44 : 


în această schemă de inferenţă Q este o propoziţie oarecare, de 
unde rezultă că un discurs în care şi-a găsit locul o contradicţie este un 
discurs în care se poate deduce orice, că acel discurs îşi pierde capacitatea 
de a mai deosebi adevărul de fals. 

Teoriile ştiinţifice, ca forme particulare de discurs, se asigură 
împotriva contradicţiei prin demonstraţii speciale de consistenţă - într-o 
primă instanţă consistenţa înseamnă necontradicţie - iar rezultatele 
acestor demonstraţii sunt aşa-numitele teoreme de consistenţă^. 

Dacă discursul nu este o teorie ştiinţifică, ci o argumentare, atunci 
contradicţia va acţiona ceva mai nuanţat. în general, o argumentare este 
contradictorie, fie când susţine o teză contradictorie, fie câpd susţine 
contradictoriu o teză, fie ambele (ceea ce este mai greu de întâlnit). 

Parafrazând, am putea spune că cine susţine o contradicţie poate 
susţine orice. De unde rezultă că în teoria argumentării contradicţia are cel 
puţin trei tipuri de consecinţe: 1) consecinţe în privinţa tezei (nicio 
contradicţie nu poate fi susţinută pe bază de argumente), 2) consecinţe în 
privinţa argumentelor (nicio teză nu poate fi susţinută prin contradicţii), 
şi 3) consecinţe cu privire la persoana care argumentează. 

Relativ la persoană, contradicţia poate semnala inconsistenţa 
persoanei, o noţiune pe care o putem traduce, fie prin decredibilizarea 619 
persoanei, fie prin patologia persoanei. 

Reamintesc câteva dintre distincţiile pe care le-am introdus pe 
parcursul acestei lucrări în legătură cu contradicţia logică, şi anume 


44 Principiul exfalso quodlibet i-a fost atribuit de istorici lui Pseudo Scotus, logician 
englez din secolul al XlII-lea. Discuţia se poartă în capitolul despre consecinţe 
(lat. consequetiae), proprietatea exfalso fiind una dintre proprietăţile relaţiei de 
consecinţă logică. 

45 Sau de inconsistenţă, după cum este cazul. 

• Contradicţii triviale - contradicţii netriviale, 

• Contradicţii intenţionate - contradicţii neintenţionate, 

• Contradicţii active - contradicţii pasive, 

• Contradicţii actuale - contradicţii potenţiale, 

• Contradicţii explicite - contradicţii implicite. 

Prima distincţie a fost introdusă de logica paraconsistentă şi se 
referă la faptul că într-un discurs contradictoriu, fie el teorie ştiinţifică, 
argumentare, sistem juridic etc., contradicţia poate avea sau nu efectul 
exfalso. Este cazul teoriei intuitive a mulţimilor, de exemplu, şi al altor 
teorii ştiinţifice, care, deşi contradictorii, nu permit demonstrarea oricăror 
propoziţii. După cum am mai spus, teoriile inconsistente de acest fel au 
fost numite teorii paraconssistente (sunt teorii inconsistente cu un 
comportament logic consistent) 46 . 

O teorie paraconsistentă este şi teoria noţiunii. Cea de-a treia con¬ 
diţie din definiţia noţiunii - condiţia exprimabilităţii - poate fi dezvoltată 
în direcţia următorului paradox (l-am numit paradoxul exprimabilităţii 
conceptuale ). Pe scurt, este vorba de următoarea situaţie 47 . 

Introducem mai întâi simbolurile R, E, G, F, ... ca prescurtări pentru 
limba română, limba engleză, limba germană etc. 

Faptul că un concept oarecare a este exprimat în română, engleză, 
franceză etc. îl vom simboliza cu CR[a), CE[a), CF[ă) etc. De exemplu, 
conceptul om este concept exprimat în limba română, iar house este 
concept exprimat în limba engleză. Simbolic: CR{om), respectiv, CE[house ). 
Se înţelege că unul şi acelaşi concept poate fi exprimat în mai multe limbi 
sau uneori în aceeaşi limbă, dar prin termeni diferiţi (cazul sinonimiei). 

Dat fiind că un concept exprimat în română nu poate fi şi un 
concept exprimat în engleză, introducem mai departe expresia: 

Vx [i CR(x ) -► ~C£(x)] (2) 


46 în viziunea lui Newton da Costa, logica paraconsistentă este logica unei teorii 
inconsistente, dar netriviale (prin teorie inconsistentă, dar netrivială, se înţelege 
teorie inconsistentă în care nu se poate deduce orice). Pentru detalii vezi I. Lucica, 
Logica şifîlosofîa contradicţiei. Incursiune în problematica paraconsistenţei, în 
I. Lucica, D. Gheorghiu, R. Chirilă (ed.), Ex Falso Quodlibet (2003), pp. 1-37 şi 
N. da Costa, Logici clasice şi neclasice (2003). 

47 I. Lucica, A Paradox of Conceptual Expressabiliţy, în "Logos Architekton. Journal of 
Logic and Philosophy of Science", Cluj University Press, nr. 1/2007. 

care înseamnă exact acest lucru: pentru orice concept x , dacă x este 
concept exprimat în limba română, atunci x nu este concept exprimat în 
limba engleză (dacă om este concept exprimat în română, atunci om nu 
este concept exprimat în limba engleză). 

Dar concept exprimat în engleză este un concept al limbii române, 
deci putem aserta o nouă relaţie: 


CR(CE) (3) 

Din (2) şi (3), prin instanţiere şi modus ponens, obţinem 

~CE[CE) (4) 

pe care o vom citi: concept exprimat în limba engleză nu este concept 
exprimat în limba engleză. 

Dacă argumentul prezentat este corect, concluzia lui contravine 
principiului identităţii şi deci nu poate fi decât falsă. 

Să ne oprim acum pentru a face unele observaţii. 

Prima observaţie ar fi că paradoxul este o contradicţie formală, el 
poate fi circumscris unei teorii anume - cazul paradoxului nostru - sau 
poate fi liber de orice sistematizare teoretică. Pe de altă parte, paradoxul 
se sustrage principiului exfalso. Teoria noţiunii, la fel ca teoria mulţimilor, 
nu este trivială, dimpotrivă, este o teorie perfect utilizabilă. Contradicţia, 
prin urmare, este o eroare formală, dar o eroare ce nu are mereu aceleaşi 
consecinţe, ca să nu mai vorbim că uneori ea nu are niciun fel de 
consecinţe 48 . Este drept că logica paraconsistentă a sesizat corect acest 
lucru, însă, după părerea mea, ea nu a explicat îndeajuns de ce contra¬ 
dicţiile paradoxale sunt inofensive, de ce nu se conformează şi ele 
principiului exfalso (sistemele formale construite de N. da Costa şi alţii 
sunt tolerabile la contradicţie, dar aceasta nu înseamnă câtuşi de puţin a 
explica contradicţia). 

Aceasta în privinţa contradicţiei văzută ca eroare formală. Dar 
poate fi contradicţia şi o eroare materială? 

S-ar părea că da. Forma tu quoque a argumentului ad hominem 
pare să fie o astfel de argumentare prin contradicţie. "Spui că fumatul 


48 Ceea ce nu ştia, la vremea lui, Frege. După ce a luat cunoştinţă de paradoxul lui 
Russell, Frege a renunţat la programul său de fundamentare logică a matematicii, 
convins fiind că orice contradicţie îşi produce efectele în maniera descrisă de logica 
clasică. 

este dăunător sănătăţii, dar şi tu fumezi. Deci te contrazici când spui 
acest lucru". 

Ce rezultă din această contradicţie? 

Poate rezulta că fumatul nu este dăunător sănătăţii (respingerea 
tezei), sau poate rezulta orice altceva [ex falso quodlibet). Aceasta la 
prima vedere, pentru că aici nu avem de-a face cu o contradicţie reală, ci 
cu una aparentă, o contradicţie ce nu-şi poate atinge ţinta. Şi nu şi-o 
atinge din simplul motiv că nocivitatea fumatului nu ţine de faptul că eu 
sau altcineva fumează. 

Ceea ce nu înseamnă că nu ar exista şi contradicţii materiale 
autentice. Chiar paradoxul mincinosului ar putea fi redat ca o formă de 
tu quoque\ "Spui că toţi cretanii sunt mincinoşi, dar şi tu eşti cretan. Deci, 
te contrazici când spui acest lucru". A te contrazice în paradoxul 
mincinosului înseamnă a spune adevărul când spui minciuna şi a minţi 
când spui adevărul (facem abstracţie de caracterul statistic al termenului 
"mincinos”). Or, despre această formă de tu quoque nu se mai poate spune 
că ar fi o contradicţie aparentă. 

Atât în privinţa distincţiei trivial-netrivial. Este o distincţie foarte 
importantă pe care Newton da Costa a aşezat-o la temelia logicii 
paraconsistente, şi care, după cum s-a văzut, nu contravine împărţirii 
tradiţionale a erorilor în materiale şi formale. 

Cel puţin la fel de importantă este distincţia activ-pasiv. Contra¬ 
dicţia paradoxală, ca să rămânem tot la această problemă, nu este trivială 
tocmai pentru că este o contradicţie pasivă. 

Şi ce este o contradicţie pasivă? 

Este contradicţia care nu se manifestă în absenţa întrebării, 
contradicţia rezultată tocmai din încercarea de a da răspuns la o întrebare. 
Trebuie să te întrebi dacă impredicabil este predicabil sau impredicabil 
pentru a-ţi da seama că impredicabil este şi predicabil şi impredicabil. La 
fel, trebuie să te întrebi dacă heterologic este autologic sau heterologic, 
622 dacă propoziţia care afirmă despre sine că este falsă este adevărată 
sau falsă, dacă mulţimea tuturor mulţimilor care nu se conţin pe sine se 
conţine sau nu pe sine etc. etc. Or, nu acelaşi lucru se întâmplă în 
contradicţiile sofistice şi cele paralogistice unde întrebarea aproape că 
nu-şi are rostul. 

Că în paradox întrebarea este hotărâtoare rezultă şi din faptul că 
putem construi un paradox fie şi numai din întrebare (există întrebări 
paradoxale tot aşa cum există concepte paradoxale, propoziţii paradoxale, 
definiţii paradoxale ş.a.). Să încercăm, de pildă, să răspundem la între¬ 
barea de mai jos: 

{Are întrebarea cuprinsă între aceste acolade răspuns?} 49 

Presupunem mai întâi că întrebarea are răspuns. “Dar care este 
acest răspuns?" vine automat cea de-a doua întrebare. Negăsind un astfel 
de răspuns, va trebui să admitem că întrebarea nu are răspuns. Spunând 
însă că “nu are răspuns", prin aceasta am răspuns la întrebare şi deci 
întrebarea are răspuns. Contradicţia, şi în primul şi în al doilea caz, este 
evidentă. 

Numesc pasive contradicţiile care nu se manifestă în absenţa 
întrebării. Până şi în acest paradox - îl putem numi paradoxul întrebării - 
este nevoie de o întrebare pentru a ajunge la contradicţie. 

Contradicţiile active sunt contradicţiile care nu au nevoie de 
asemenea întrebări (cazul contradicţiilor sofistice şi al celor paralogistice). 

Toate contradicţiile triviale sunt atunci active şi toate cele netriviale sunt 
contradicţii pasive. 

în fine, este paradoxul o contradicţie intenţionată sau una 
neintenţionată? Cu alte cuvinte, este el o specie de sofism sau o specie de 
paralogism? 

Dacă ne gândim la paradoxurile logicii moderne, cele construite 
începând cu primii ani ai secolului al XX-lea, am fi tentaţi să spunem că 
paradoxul este o contradicţie obiectivă, chiar una logic necesară. Pe de 
altă parte, soluţiile avansate în problema paradoxurilor - soluţia teoriei 
tipurilor, soluţia logicii intuiţioniste, soluţia axiomatizărilor formali¬ 
zate ş.a. - induc ideea că paradoxurile sunt rezultatul încălcării unor reguli 
şi că, din acest punct de vedere, ele sunt totuşi un fel de greşeli logice. 

Situaţia, prin urmare, este destul de confuză. Din perspectiva 
teoriei de referinţă, paradoxul este o contradicţie neintenţionată, o 
contradicţie obiectivă. Din perspectiva soluţiilor însă, soluţii care şi ele iau 
uneori formă de teorie, paradoxul este un paralogism. în general, soluţiile 
în care se urmăreşte eliminarea paradoxurilor, cum este teoria tipurilor, ^3 
dar nu numai, sunt solidare ideii de paralogism. Excepţie fac logica 
combinatorică şi logica paraconsistentă unde prin “rezolvare" nu se 
înţelege neapărat eliminarea paradoxului (despre aceste lucruri am vorbit 
pe larg în studiul meu introductiv la volumul ExFalso Quodlibet). 

Poate că nu este lipsit de interes să invocăm cu această ocazie şi 
concepţia lui Aristotel în privinţa paradoxurilor, mai ales că şi Aristotel 


49 Analogia cu paradoxul mincinosului este evidentă, totuşi, nu cred că putem vorbi 
despre unul şi acelaşi paradox. 



Argumente, demonstraţii , erori 


vede în paradox tot un fel de paralogism. Concepţia lui nu a fost prea mult 
luată în seamă de către logicienii moderni, însă ea conţine, după părerea 
mea, câteva lucruri demne de interes. 

în capitolul 3 al Respingerilor sofistice, Aristotel include paradoxul 
printre obiectivele sofisticii alături de respingere, falsitate, solecism şi 
tautologie. De la început ne dăm seama că la Aristotel, paradoxul nu este 
câtuşi de puţin o problemă privilegiată. El revine asupra paradoxului în 
capitolul 12 unde arată stratagemele ce trebuie urmate de cineva pentru 
a-1 împinge pe "respondent" în susţineri paradoxale. în felul acesta, 
Aristotel ajunge să sublinieze rolul întrebării în funcţionarea paradoxu¬ 
rilor, rol pe care nu l-au sesizat, la vremea lor, nici anticii, nici medievalii 
şi nici logicienii moderni. 

în ceea ce priveşte presupunerea că respondentul comite o eroare şi că 
se avântă în susţineri paradoxale (şi acesta este al doilea scop al 
sofisticii), acest scop se realizează printr-un anumit fel de a pune 
întrebări şi prin interogarea însăşi 50 . 

în final, Aristotel revine la tema întrebării dând şi câteva exemple 
de interogaţii paradoxale: 

Ce este atunci, paradoxul în concepţia lui Aristotel? 

Este susţinerea de propoziţii contrare, poate chiar contradictorii, 
urmare a unui mod anume de a pune şi răspunde la întrebări. Mai exact, 


Unele întrebări sunt de aşa natură încât, în oricare din formele 
următoare, răspunsul este paradoxul. Aşa, de exemplu, întrebările: 
"trebuie să ascultăm de înţelepţi sau de tată?", sau: "trebuie să facem 
ceea ce este util sau ce este drept?", sau: "este mai bine să suferim un rău 
sau să-l facem?" Trebuie să-l facem pe respondent să susţină când ceea 
ce este contrar opiniei mulţimii, când ceea ce este contrar opiniei celor 
înţelepţi, anume, să susţină opinia contrară mulţimii atunci când 
vorbeşte în sensul opiniei celor înţelepţi şi să susţină opinia contrară 
celor înţelepţi când vorbeşte în sensul opiniei mulţimii. în adevăr, cei 
înţelepţi susţin că, în chip necesar, omul fericit este drept, în timp ce 
mulţimea crede că este paradoxal a susţine că regele nu este fericit. A 
împinge discuţia spre astfel de paradoxe înseamnă a ajunge la opoziţia 
dintre natură şi lege. Căci legea este opinia celor mulţi, iar înţelepţii 
vorbesc potrivit naturii şi adevărului 51 . 


50 Aristotel, Respingerile sofistice, în Organon IV, p. 312. 

51 Ibidem., pp. 314-315. 

dacă A şi B sunt propoziţii contrare, respondentul cade în susţineri 
paradoxale dacă, prin întrebări bine puse, din acceptarea lui A el ajunge 
să-l susţină pe B, şi invers, din acceptarea lui B ajunge să-l susţină pe A. 
Iată şi câteva exemple de propoziţii contrare prin care Aristotel ilustrează 
ideea de paradox: 

Trebuie să-ţi asculţi tatăl sau trebuie să asculţi de înţelepţi; 

Trebuie să faci ceea ce este util sau trebuie să faci ceea ce este drept; 
Trebuie sa suferi un rău sau trebuie să faci un rău; 

Trebuie să procedezi potrivit naturii sau potrivit legii. 

Din exemplele lui Aristotel rezultă următoarea schemă a para¬ 
doxului: sau A sau B; dar A implică B şi B implică A. Deci A este echivalent 
cu B (echivalenţa a două propoziţii contrare). 

Aristotel nu exclude eventualitatea ca, în baza întrebărilor puse, 
respondentul să fie obligat la susţineri contradictorii, însă nu ştiu să fi 
dezvoltat undeva acest punct de vedere. în plus, dacă respondentul este 
filosof, dacă aparţine unei şcoli filosofice anume, atunci întrebările 
trebuie să privească "acele aspecte ale doctrinei care par a fi paradoxale 
pentru majoritatea oamenilor" 52 . De exemplu, pentru majoritatea 
oamenilor este paradoxal ca Dumnezeu să nu poată face un anumit lucru, 
şi totuşi, spre o astfel de susţinere este împins credinciosul consecvent 
în dialogul său cu logicianul: , 

Logicianul : Spune-mi, te rog, ce lucruri te-ar putea face să nu mai crezi 
în Dumnezeu? 

Credinciosul : Nu înţeleg întrebarea. 

Logicianul : Să zicem că într-unul din marile laboratoare ale lumii s-a 
obţinut prima celulă vie în condiţii artificiale; sau că o sondă spaţială a 
descoperit viaţă pe alte corpuri cereşti ... Pot aceste lucruri să-ţi 
schimbe credinţa în Dumnezeu? 

Credinciosul : Categoric nu. Nici aceste lucruri şi nici altele de acelaşi 
fel cu ele nu mă pot face să nu mai cred în ceea ce cred. 

Logicianul. Dar Dumnezeu? Te poate face Dumnezeu să nu mai crezi în 
Dumnezeu? 

Credinciosul : Dumnezeu poate orice şi normal că poate face şi un 
asemenea lucru, însă nu văd de ce l-ar face Dumnezeu pe cineva să nu 
mai creadă în Dumnezeu. 

Logicianul : Sunt perfect de acord, dar dacă numai Dumnezeu te poate 
face să nu mai crezi în Dumnezeu înseamnă că necredinţa în Dumnezeu 
este cea mai puternică evidenţă a existenţei lui Dumnezeu. Deci dacă 

nu crezi în Dumnezeu, există Dumnezei şi, odată ce Dumnezeu există 
cum poţi să nu mai crezi în Dumnezeu? 53 

Ce a schimbat logica modernă în această concepţie asupra 
paradoxului? 

în primul rând a schimbat relaţia de contrarietate cu cea de 
contradicţie. Faţă de schema aristotelică a paradoxului, în logica modernă 
intervine o schemă mult mai tare: sau A sau non-A; dar A îl implică pe non- 
A şi nomA îl implică pe A. Deci A este echivalent cu non-A (contradicţia). 

A schimbat, apoi, şi chiar a anulat, ideea de intenţionalitate. 
Paradoxul nu mai este o consecinţă intenţionată, cum ar spune Popper, 
dimpotrivă, paradoxul este o consecinţă obiectivă, neintenţionată. 
Aceasta înseamnă că paradoxul poate fi cel mult descoperit, în niciun caz 
creat. Or, la Aristotel, paradoxul este construcţia subiectului. Este drept, 
nu a oricărui subiect, ci a subiectului apt să pună întrebările potrivite. 

în fine, logica modernă a schimbat radical termenii paradoxului. 
Cele mai multe paradoxuri sunt construcţii teoretice, chiar dacă aceste 
paradoxuri nu antrenează termenii de bază ai teoriei (termenii autologic 
şi heterologic din paradoxul lui Grelling, ca şi termenii predicabil şi 
impredicabil din paradoxul lui Russell, nu sunt termeni de bază nici în 
logică, nici în teoria mulţimilor). 

întrebarea finală ar fi dacă nu cumva există şi elemente de legătură 
între paralogism, sofism, aporie şi paradox, elemente de natură să permită 
abordarea lor unitară? 

Părerea mea este că aceste "elemente" sunt chiar elementele 
despre care am vorbit aici - eroarea , intenţia şi, bineînţeles, contradicţia. 
Aceasta la prima vedere, pentru că în structura de adâncime a paradoxului 
mai putem invoca negaţia, autoraportarea (cercul vicios), generalizarea şi 
încă multe altele. 

Prezenţa celor trei "elemente" în structura paralogismelor, sofis¬ 
melor, aporiilor şi paradoxurilor o putem rezuma cu ajutorul următorului 
tabel: 

626 r _ _ __ _ __ 



Contradicţie 

Eroare 

Intenţie 

Paralogism 

+ 

+ 

- 

Sofism 

+ 

+ 

+ 

Aporie 

+ 

+ 

+ 

Paradox 

+ 

? 

- 


53 Acest paradox aristotelic pe care l-am numit paradoxul credinciosului consecvent 
urmează să apară în I. Lucica, "Argumentul ontologic. încercare de problematizare", 
revista Seculum. 

Contradicţia, din câte vedem, este prezentă peste tot. Aceasta nu 
înseamnă că fiecare o realizează la fel, dimpotrivă, contradicţia poate 
îmbrăca diverse forme. 

Aporia şi sofismul presupun toate cele trei condiţii (de unde şi 
înrudirea lor). în paradox nu putem spune cu certitudine dacă se comite 
sau nu o eroare; aparent, contradicţia se realizează prin mijloace "valide", 
dacă mă pot exprima astfel. în niciun caz însă, paradoxul nu este un act 
de intenţie. 

încă o dată, este vorba de ceea ce au în comun aceste forme de 
raţionare pentru că, dincolo de elementele lor comune, fiecare îşi are 
propriile sale probleme. 

Notă. în literatura românească s-au conturat două puncte de vedere în 
problema paradoxelor. Primul, în ordine istorică, este cel formulat de Anton Dumitriu 
în cărţile sale, Paradoxele logice (1942) şi Soluţia paradoxelor logico-matematice 
(1965), la care se adaugă o serie de studii şi articole publicate de autor în diferite 
reviste româneşti şi străine. 

Cel de al doilea punct de vedere este formulat de Gh. Enescu în Teoria 
sistemelor logice (1976), precum şi în alte câteva studii reunite ulterior în volumul 
Paradoxuri, Sofisme , Aporii (2003). 

Soluţia lui A. Dumitriu se anunţă de la început foarte ambiţioasă. în prefaţa 
cărţii sale din 1965, el spune că "am construit noi antinomii de un tip mai general, 
faţă de care paradoxele cunoscute nu sunt decât cazuri particulare; am dilatat 
eroarea, ca să spunem aşa, pentru a o face vizibilă şi sesizabilă. Nu numai atât, dar 
am putut găsi schema generală după care se pot construi oricâte paradoxuri voim" 

[Soluţia paradoxelor logico-matematice, p. 9). în opinia autorului chiar şi teoria 
tipurilor este contradictorie. 

Pretenţiile lui A. Dumitriu au întâmpinat serioase obiecţii, mai ales din partea 
unor logicieni străini (unii dintre ei nu au ezitat să le califice ca neştiinţifice). Totuşi, 
studiile lui despre cercetările medievalilor privind insolubilia şi sophismata sunt 
unice în literatura noastră, şi nu numai. 

Nu doar mai temperat în pretenţii, ci şi mai sistematic este Gh. Enescu. în 
Teoria sistemelor logice găsim expunerea celor mai importante paradoxuri, precum 527 
şi expunerea principalelor soluţii ale acestora. Tot aici întâlnim prima expunere în 
limba română a teoremei lui Godel de incompletitudine şi a pseudoparadoxului 
lui Godel. De notat că ambii logicieni folosesc denumirea de pseudoparadox, însă 
fiecare cu alt înţeles. 

13 Ce înţelegeţi prin argument, argumentare şi argumentaţie ? Dar prin 
raţionament, inferenţă şi demonstraţie ? (răspundeţi pe bază de exemple). 

2) în textele de mai jos sunt conţinute două definiţii ale argumentării. Comentaţi 
şi comparaţi aceste definiţii cu definiţia argumentării dată în această carte. 

Orice argumentare este o organizare inedită de raţionamente. (...). 
Argumentarea este organizare de propoziţii cu ajutorul raţionamentelor 
în vederea întemeierii (dovedirii) altei propoziţii, cu scopul de a convinge 
interlocutorul de adevărul sau falsitatea ei. 

(C-tin Sălăvăstru, Teoria şi practica argumentării, pp. 33-34). 

Ce este un argument? 0 propoziţie destinată a face să se admită alte 
propoziţii. 

„In această perioadă de criză, toţi francezii trebuie să fie solitari". 
Argumentul poate fi precedat de „pentru că", „întrucât", „căci" etc. 

„Pentru că suntem în criză..." 

Ceea ce ridică probleme în definiţia noastră este diversitatea de sensuri ale 
sintagmei „a face să se admită". Pentru mulţi autori, aceste sensuri se reduc 
la două: demonstraţia riguroasă, obiectivă, a cărui model este furnizat de 
ştiinţele exacte, şi tot ce ţine de influenţă, seducţie, manipulare. Retorica, 
începând cu cea a lui Aristotel, refuză această alternativă maniheistă şi 
admite că între demonstraţie şi influenţă există o a treia cale - argumen¬ 
tarea - care, fără a avea obiectivitatea şi rigoarea uneia, nu este nici atât de 
iraţională precum cealaltă. (0. Reboul, La rhetorique, pag. 65). 

3) Ce înţelegeţi prin discurs şi ce raporturi există între discurs şi argumentare? 

628 4) Răspundeţi la următoarele întrebări: 

a ) Care este structura argumentării şi în ce constă ea? 

b ) De câte feluri sunt argumentele? 

c) Ce înseamnă că o teză este principală şi ce înseamnă că este secundară? 

d) De ce într-o argumentare argumentele principale nu pot lipsi? 

e ) Care este condiţia minimală a tezelor într-o argumentare? 

f) Ce înseamnă argumentare 1 la 1 şi ce alte argumentări cunoaşteţi? 

g ) Care este scopul unei argumentări? 

h) Când două sau mai multe argumente fac parte din aceeaşi 
argumentare? 

5) Identificaţi tezele, argumentele şi procedeele retorice din textele de mai jos. 
Ce condiţii ale discursului vizează autorul? Reformulaţi întrebarea pentru 
orator. 

Un discurs însă, asemenea corpului omenesc, abia atunci este frumos când 
nu îngăduie să i se vadă vinele şi să i se numere oasele, ci îşi umple 
membrele cu un sânge potolit şi sănătos, se acoperă cu muşchi şi ocroteşte 
nervii cu o anumită roşeaţă, dându-le o anumită frumuseţe. 


Eu însă doresc ca oratorul, asemenea unui cap de familie bogat şi rafinat, 
să se adăpostească sub un acoperiş nu numai pentru a se apăra de ploaie 
şi de vânt, ci şi pentru a-şi desfăta vederea şi ochii; să aibă nu numai 
mobilierul strict necesar pentru nevoile curente, ci şi obiecte de aur şi 
pietre scumpe, care să-i facă plăcere când le ia în mâini şi le priveşte mai 
des. El trebuie să se ţină însă departe de anumite lucruri, oarecum învechite 
şi cu miros de mucegai: să nu întrebuinţeze vreun cuvânt copleşit de rugină, 
să nu construiască fraze cu structură greoaie şi lipsită de artă în felul 
analelor; să evite glumele triviale şi nesărate, să-şi varieze expunerea şi să 
nu-şi încheie toate frazele în unul şi acelaşi ritm. 


Cu aţâţ mai nimerit e să-ţi îmbraci vorbirea chiar într-o togă grosolană, 
decât să ţi-o împopoţonezi cu haine ţipătoare, asemenea unei curtezane. 
Căci nu este vrednică de un orator şi nici chiar de un bărbat această găteală 
de care se folosesc cei mai mulţi avocaţi din timpurile noastre, în aşa fel 
încât prin lipsa de frâu a cuvintelor, prin neînsemnătatea ideilor şi prin 
libertatea compoziţiei ei amintesc de muzica de scenă a pântomimelor. 
Şi ceea ce n-ar trebui îngăduit să se audă, drept probă de renume de glorie 
şi de talent, cei mai mulţi se mândresc cu faptul că-şi cântă şi-şi dansează 
pledoariile. De unde şi exclamaţia scandaloasă şi obraznică, dar totuşi des 
împărtăşită, că oratorii noştri vorbesc în chip dulceag, iar actorii dansează 
în mod elocvent. 54 

6) Ce este persuadarea şi când se poate spune despre un argument că este 
persuasiv? Analizaţi pe bază de exemple structura (schema) persuadării 
(v. Principiile persuadării. Noţiunea retorică de argument, cap. VI). 

7) Comentaţi distincţiile persuasiv-nepersuasiv, efîcient-neefîcient şi valid - 
nevalid cu privire la argumente şi argumentări. Arătaţi de ce un argument 
nevalid poate fi uneori persuasiv; şi invers, de ce un argument persuasiv nu 
este întotdeauna valid. 

8) Ce înseamnă critica argumentării şi în ce constă ea? Definiţi noţiunile de 
respingere, contraargumentare, critica argumentării şi gândire critică. 

54 Tacitus, Dialogul despre oratori, în Tacitus, Opere I, pp. 31,32, 35. 

9) Se dau tezele: 

a) Logica este o disciplină filosofică. 

b) Denumirea de “logică informală" este improprie, 

c) Retorica este aceeaşi cu teoria argumentării, 

d) Gândirea critică este un subdomeniu al logicii, 

e ) Logica informală este aceeaşi cu gândirea critică. 

Ce argumente puteţi aduce în favoarea acestor teze? Dar împotriva lor? 

10) Procuratorul Iudeii, Pilat din Pont, a fost implicat în judecarea şi condam¬ 
narea lui Isus. Formulaţi câteva argumente şi contraargumente cu privire 
la vinovăţia lui (organizaţi discuţia sub formă de proces ). 

11) Ce înţelegeţi prin demonstraţie? Care dintre regulile demonstraţiei sunt 
valabile pentru argumentare şi de ce? (răspundeţi pe bază de exemple). 

12) Răspundeţi cu da şi nu la următoarele întrebări. Argumentaţi apoi 
răspunsurile: 

a) Structura demonstraţiei este aceeaşi cu structura argumentării? 

b ) Regulile demonstraţiei sunt aceleaşi cu regulile argumentării? 

c) Obiectivele demonstraţiei sunt aceleaşi cu obiectivele argumentării? 

d) Erorile demonstraţiei sunt aceleaşi cu erorile argumentării? 

13) Textul de mai jos este ilustrativ pentru două probleme privind analiza 
discursului retoric. Care sunt aceste probleme şi în ce constau ele? 

Mi-a fost dat să văd de curând într-o transmisiune a uneia dintre cele mai 
mari reţele publice germane un documentar în legătură cu sexul protejat 
(în cadrul campaniei anti SIDA), în care s-a arătat - sub pretext educativ - 
şi puţin sex explicit de toată frumuseţea. 

Scopul ascuns al programului respectiv era, fără doar şi poate, unul 
excitant - mult mai mult decât unul educativ - şi se folosise, mă rog, 
paravanul prevenirii SIDA pentru a se mai vinde niţică pornografie care 
ar fi asigurat transmisiunii respective interesul acelei părţi a publicului 
căruia puţin îi pasă de campania anti SIDA 55 . 

14) Răspundeţi la întrebările de mai jos (acolo unde se poate ilustraţi 
răspunsurile cu exemple potrivite): 

a) Care sunt fazele discursului retoric şi în ce constau ele? 

b) Sunt aceste faze obligatorii oricărui discurs? Există şi excepţii? 


55 R. Quaglia, Gândirea stocastică, pag. 189. 

c] Ce sunt figurile retorice şi ce figuri cunoaşteţi? 

d] Cum se clasifică figurile retorice? 

e ] Care sunt funcţiile retorice ale figurilor? Dar cele logice? 

f] Când o figură retorică poate ţine loc de argument? 

g ] Când Figurile retorice pot dăuna discursului? 

15) Din schemele propoziţionale: 

1) Dacă A atunci B, 

2) (Daco C atunci D ) şi E, 

3) Dacă D atunci F, 

4} Sau A sau C 

rezultă în mod valid B sau F. Găsiţi propoziţii potrivite pentru variabilele 
propoziţionale din componenţa acestor scheme astfel ca, prin înlocuire, să 
obţineţi un argument valid. 

16) Daţi exemple de definiţii retorice şi arătaţi prin ce se aseamănă şi prin ce 
deosebesc ele de definiţiile logice obişnuite. Extindeţi discuţia la noţiunea 
retorică de argument. 

17) Ce înţelegeţi prin paralogism, sofism, aporie şi paradox ? Arătaţi cum se 
raportează fiecare la noţiunea de eroare logică. 

18) Cum intervin figurile retorice în argumentare? Dar în erorile de argu¬ 
mentare? (ilustraţi răspunsurile cu exemple). 

19) în Schiţe Pyrrhoniene, cartea a Il-a, capitolul Despre sofisme, Sextus 
Empiricus atribuie stoicilor următoarea concepţie asupra sofismelor: 

Sofism este un raţionament convingător şi care foloseşte artificii, încât face 
să fie acceptată concluzia care este sau falsă, sau comparabilă uneia false, 
sau non-evidentă, sau neacceptabilă. Este falsă bunăoară în cazul sofismului: 
"Nimeni nu dă să bei o condamnare. Dar este o condamnare să bei absint. 
Deci nimeni nu dă să bei absint " Alt exemplu unde concluzia e comparabilă 
uneia false, ca în cazul care urmează: "Ceea ce n-a fost posibil şi nu este 
posibil nu este absurd'! Dar nu a fost posibilă, nici nu este posibilă aserţiunea 
«medicul, întrucât e medic, ucide» <deci nu e absurdă aserţiunea că medicul, 
întrucât e medic, ucide>. Mai departe, concluzia non-evidentă sună astfel: 
"Nu te-am întrebat pe tine ceva mai întâi şi nu sunt stelele în acelaşi timp în 
număr pereche. Dar te-am întrebat pe tine mai întâi ceva. Deci stelele sunt în 
număr pereche". Iată mai departe un exemplu de concluzie inacceptabilă, ca 
aşa-numitele solecisme: "Ceea ce vezi există. Dar vezi pe un dement. Deci 
există un dement", sau "ceea ce priveşti există. Dar priveşti un loc inflamat. 

Deci există un loc inflamat" După aceea ei (stoicii - a.n.) încearcă să propună 
rezolvările sofismelor, anume că altceva s-a admis prin premise şi altceva se 
conclude. Căci s-a admis că nu se bea o condamnare şi că a bea absint este o 
condamnare, nu însă faptul însuşi de a bea absint. De aceea trebuie trasă 
concluzia: "Deci nimeni nu bea faptul de a bea absint”, ceea ce este adevărat, 
pe când concluzia de mai înainte a fost: "Deci nimeni nu bea absint" care este 
falsă, întrucât nu este trasă din premise admise. Cu privire la al doilea caz de 
sofism, spun aceea că pare a ne abate într-o direcţie greşită, încât face pe cei 
neatenţi să ezite de a-şi da adeziunea la concluzie, cu toate că este adevărată 
concluzia, anume că "Nu este nici absurdă aserţiunea că medicul, întrucât e 
medic, ucide". Deci nici aceasta nu este o absurditate, iar "Medicul, întrucât 
e medic, ucide" este o judecată. Abducţia la concluzia non-evidentă, spun ei, 
provine din genul lucrurilor care se schimbă. Căci daca nu se schimbă în 
prealabil nimic, după presupunerea făcută, atunci negativa premisei 
conjunctive este adevărată, pe când în realitate conjunctiva - adică premisa 
majoră - este falsă, prin aceea că s-a inclus în ea o propoziţie falsă, anume: 
"Te-am întrebat pe tine pentru prima dată". După ce s-a pus întrebarea, 
întrebare care este negaţia majorei, fiind adevărată propoziţia " te-am 
întrebat pe tine ceva mai întâi", prin faptul că negaţia majorei s-a întrebat 
înaintea premisei minore, prima propoziţie în negaţia majorei devine falsă, 
pe câtă vreme propoziţia falsă din majoră devine adevărată. încât niciodată 
nu poate fi trasă concluzia dacă negaţia premisei majore nu coexistă ca 
premisă minoră. Argumentele solecistice sunt în ultima categorie - spun 
unii - de raţionamente care sunt introduse absurd, împotrivindu-se de¬ 
prinderii de a vorbi. Deci astfel de lucruri spun unii dialecticieni despre 
sofisme, cu toate că alţii fac alte afirmaţii. 56 

a) Analizaţi definiţia noţiunii de sofism reprodusă de Sextus Empiricus la 
începutul acestui pasaj. Insistaţi asupra noţiunii de "artificiu" din 
formularea definiţiei. 

b) Analizaţi tipologia sofismelor introdusă prin definiţie. 

c) Analizaţi eroarea conţinută în fiecare dintre sofisme. 

d) Analizaţi soluţiile sofismelor atribuite de Sextus Empiricus stoicilor. 
(Extindeţi discuţia şi asupra capitolului Despre naştere şi piere din cartea 
a Ii-a, p. 138). 


56 Sextus Empiricus, Opere filosofice, I, pp. 108-109. 

Ambiguitate, 118-121 

- lexicală, 120 

- logică (sistematică), 120-121 

- referenţială, 118-119 
Amebimus, 289-290 

Amfibolie (amfibologie), 592-593,610 
Analiză logică, 108-109 


Anderson, A. R., 316-319, 582 
Antanaclasă, 557, 558,561 
Antecedent (v. şi consecvent), 309, 
310, 513, 580 

Anticonjuncţie (v. şi incompatibili¬ 
tate), 222-223 

Antidisjuncţie (v. nici... nici), 223 
Antinomii, 58, 627 
Antisimetrie (v. simetrie), 230, 320, 
466 

Antiteză retorică, 561 
Aporie, 616-618, 626 

- a. lui Ahile, 617 

- a. dihotomiei, 617 

- a. săgeţii, 617 

- a. stadiilor, 617 
Apostrof, 563 
Argument, 12-14, 509-569 

- ad baculum, 582-583 

- ad consequentiam, 600-601 

- ad hominem 

- ad hominem abuziv, 584 

- ad hominem circumstan¬ 
ţial, 584-585 

- ad. hominem tu quoque, 

584-585 

- ad ignorantiam, 583-584 

- ad misericordiam, 585-586 

- adpopulum, 587-588,602 

- ad verecundiam, 584, 586, 

587, 602 

- autorităţii, 586, 587 

- convingător (credibil), 

538-5539 

- de întărire, 525 

- deductiv, 514, 515 

- defaultic, 515 

- direct, 525 

- ex silentio, 602, 597 

- indirect, 525 

- inductiv, 515 

- majorităţii, 604-605 

- persuasiv, 538-539, 580-582 

- principal, 525-527 

- valid, 538-539, 580-582 
Argumentare, 509-569 

- simplă, 527, 528 
-încascadă, 532 
-înserie, 529 

Argumentaţie, 539-542 
Aristotel, 3,10, 23, 25, 31, 32,44,45, 
49, 57, 59, 66, 87, 89, 98, 99, 
110, 137, 151, 187, 197, 201, 
204, 205, 216, 231, 236, 256, 
274, 275, 280, 281-287, 288, 
289, 291, 306, 336-339, 342, 
354, 355-360, 364, 365, 372- 
375, 399, 404, 405, 406, 411, 
412, 440, 444, 462, 543, 551, 
605, 624-626 

Artobazanes, 509, 524-526, 535, 

537, 553 

Asimetrie (v. antisimetrie), 463 
Atac la persoană 

(v. arg. ad hominem ) 
Autocontradicţie, 56 
Autologic (v. heterologic) 

Axiomă 

- a. comprehensiunii, 94 

- a. silogismului, 98, 359, 362, 

375 

- a. inducţiei, 432, 469 

- a. paralelelor, 75, 547 


B 

Bacon, Fr., 3,188,399,400-402,407, 
461,462,469 
Baliani, G., 444 
Baralipton, 354, 355, 357 
Barbara (i), 347, 351-353, 359, 360, 
362,363,365,397, 529 
Baroco, 348, 353, 362, 363, 364 
Barth,E ., 521 
Bănărescu, P., 167,196 
Bărnuţiu, S., 88, 577 
Begriffsschrift, 39,122, 215, 311 
Belnap, N. D., 316-319, 582 
Berti, G., 444 
Bivalenţă, 63-65 
Blair,A., 517 

Bocardo, 349, 353, 362, 363, 364 
Bochenski, ]. M., 19, 20 
Bocivar (logica lui), 18,67 
Boetius, 372 
Bohr,N. t 443, 544 
Boole,G., 23 

Botezatu, P., 19, 21, 88, 89,103,338, 
375 

Bouvard, A., 449 

Bramantip, 351, 353, 355, 361, 369 

c 

Calambur, 557 
Camenes (op), 351-355 
Camestres (op), 348, 352, 353, 366 
Cantemir,D., 577 

Carnap, R., 38, 115, 116, 123, 185, 
190, 211, 216, 219, 278, 
402, 487-492, 

Catacreză, 558 
Cauză/efect, 461-465 
Cauzalitate, 463-465,467,469 
Celarxtes, 354, 355, 357 
Celarent (ont), 351, 353, 360, 362, 
365 



Index de termeni §i nume 


Cerc vicios, 337, 549, 569,626 
Cesare (o), 348, 352, 353, 364 
Chiasmă, 561, 562 
Church, A, 14,16,114,115,123, 
197,210, 318,438 
Cicero, 87, 393, 521, 551 
Cipariu, T., 88 

Clasă, 38,39,61, 62,89,93,116-118, 
125,126,164,177,202-203, 
272,314, 322, 528, 572 
Clasificare 

- c. erorilor logice, 572-573 

- c. judecăţilor şi a propoziţiilor, 

213-224, 233-234,238-241 

- c. în biologie, 165-167 

- c. noţiunilor, 99,125,159, 

164-165 
Cleuasmă, 563 

Codomeniu (v. domeniul funcţiei] 
Colective (v. noţiune] 

Combatere (v. contraargumentare] 
Complementaritate, 137,164, 
249-250, 443 
Compoziţie, 574, 594-595 
Comprehensiune, 93,94,103,116, 
117, 420 

Concept, 122-124,169, 225,272, 
299 

Concluzie (v. şi premisă), 12-15 
Condiţie 

- c. necesară, 467-469 

- c. suficientă, 467-469 

- c. necesară şi suficientă, 

467-469 
Confirmare, 553 
Conjuncţie, 66, 221,494, 495 
Consecvent, 309, 310, 513, 580 
Consistent (v. şi inconsistent), 
15-16,61-63,130-133, 
206,284,300,459 
Contingent, 273-292 
Contraargumentare, 535-539 


Contradicţie, 55-57,158 

- c. activă/pasivă, 620 

- c. actuală/potenţială, 620 

- c. explicită/implicită, 620 

- c. intenţionată/neintenţio- 

nată, 620 

- c. trivială/netrivială, 620 
Contrapoziţie, 331-333 
Contrarietate, 158, 324 
Contexte extensionale/neext., 219 
Conţinutul noţiunii, 92-101 

- c. general, 96,100,127 

- c. specific, 96,117,138 
-c. total, 96 

Conversiune, 329-330 
Copernic, N., 442,456,460,492 
Copi, 7.M., 21, 25, 34,116,117, 609 
Copulă, 237 
Cor ax, 519 

Corespondenţă, 10, 74, 76 
Creighton,J. D., 572-573 
Cresus, 592, 593 
Criteriu 

- c. de clasificare, 1Î62-167 

- c. de diviziune, 162-167 
Critica argumentării 

(v. gândire critică) 

- c. prin supoziţii, 537 

- c. relativ la argument, 537 

- c. relativ la organizare, 537 

- c. relativ la problemă, 536 

- c. relativ la teză, 536 
Cuantor/cuantificare, 168, 215, 237, 

246 

- c. universal (ă), 41,119 

- c. particular (ă), 119,601 
Cunoaştere, 23, 30, 32, 34,47,60, 

87-90,105,160,172, 
190-191, 202-207, 234, 
399-401,461-462,571 
Curry, H.B., 6 

Dabitis, 354, 355, 357 
da Costa , N., 62-63,132,319, 586, 
620, 622 
Damacius, 616 
Dăniken, E. von, 504 
Darapti, 349, 352,353, 365, 367 
Darius, 523,569 

Darii , 347,352, 353, 361, 365, 377 
Datisi, 349, 352,353,365 
Definiens/Defîniendum, 169,170, 
179,185,186,188,190, 
191,436,564 
Definiţie, 169-193 

- d. condiţională, 178 

- d. contextuale, 181 

-d.de precizare, 184 

- d. funcţională, 176 

- d. generică, 173 

- d. implicite/explicite, 182 

- d. inductive, 180,436 

- d. lexicale, 184 

- d. nominale, 182 

- d. operaţională, 173 

- d. ostensive, 175 

- d. prin abstracţie, 177 

- d. prin enumerare, 174 

- d. prin descripţie, 174 

- d. prin inducţie, 180, 

436-438 

- d. prin invariant, 177 

- d. reală, 172 

- d. recursive (v. prin inducţie), 

- d. relaţională, 174 

- d. retorică, 564-566 

- d. stipulativă, 183 
De Morgan, A, 23, 575 
Demaratos, 509, 552 
Demonstraţie, 12-14, 543-549 

- d. prin inducţie, 433-436 
Denotat, 112-118 
Descartes, R., 187,188,462 


Descriere de stare, 489,490,491 

Descripţie, 37 

Designator, 115,123 

Determinism, 464 

Deviaţie standard, 429,430, 431 

Diagrame 

- d. Euler, 28, 248, 328, 343, 

344, 365 

- d. Venn, 28, 249,327, 366-370 
Dima, Th., 406 

Dimaris, 351, 353, 355 
Disamis, 349, 352, 353, 361, 364, 
365,367 

Discurs, 519, 520, 522, 551-555, 
560, 566,572, 619,620 
Disjuncţie, 66, 221-222,495-498 

- d. exclusivă, 221, 384, 600 

- d. neexclusivă, 221, 384, 580 
Dispersie, 429-431 

Dispoziţia ( taxis ), 553 
Distanţă, 429 

Distributivitatea (termenilor), 
252-255 

Distribuţie (statistică), 424-426 
Diviziune, 574, 595-596 
Domeniu 

- d. de interpretare, 27 
-d. funcţiei, 214-215 

- d. de semnificaţie, 119 

- d. argumentării, 539 
Douglas, N. W., 517, 521, 542 
Dumitriu, A., 505, 575, 627 

E 

Echivalenţă 

- e. deductivă, 17, 547, 597 

- e. formală, 55, 224, 312 

- e. materială, 55, 217, 222, 

224, 310 

Echivocaţie, 591-592 
Ecteză, 364-366 

Edantuli, 289-290 
Eemeren, Fr., 522, 523 
Einstein, A, 455, 459, 544, 586 
Elipsă, 560 
Elocuţie ( lexis ), 554 
Eminescu, M., 511, 524, 532, 535 
Empiricus, S., 310, 631-632 
Empirism, 521 

Enescu, Gh„ 17,19, 20,45, 47,90, 
103,104,112,113,118, 
128,179,205, 258-260, 
314,315,338, 375,418, 
606,618,627 
Engels, Fr., 90, 564, 565 
Entimemă, 322, 371-374, 529,551, 
552 

Epanortoză, 555, 563, 565 
Epicheremă, 322, 374 
Erori logice, 570-627 

- e. contradicţiei, 618-627 

- e. de ambiguitate, 590-596, 

609 

- e. de argumentare, 609-611 

- e. de demonstrare, 609-611 

- e. de generalizare, 602-603 

- e. de inducţie, 602-608 

- e. de observaţie, 602-603 

- e. de prezumţie, 596-602,609 

- e. de relevanţă, 581-590,609 

- e. formale, 578-580 

- e. intenţionate şi neintenţio¬ 

nate, 613-618 

Error fundamentalis, 600, 610 
Esenţial(ism), 581, 588 
Eşantion, 421-423 
Eter, 571 
Ethos, 550, 553 
Evidenţă, 305,409 
Ex Contradictiones Qoudlibet, 619 
Ex Falso Quodlibet, 62,619, 622 
Exemplul, 551 


Existenţă, 45, 59,60,65,79,141, 
152,160,167,237,256- 
261,286,616 
Exordiul, 553 
Experiment 

- e. crucial, 443,453 

^e. Michelson-Moreley, 443, 
454 

Extensiune, 91, 92-94,116-117, 
215-219,432 

Extinderi silogistice, 374-379 

F 

Falacii/falacios, 574 
Falsa dihotomie, 600 
Falsa cauză, 606-607 
Fapemo, 355, 357, 358 
Fapesnto, 354, 355, 357 
Fapt 

- f. complex (molecular), 204, 

259 

- f. logic, 204 

- f. simplu (atomar)* 204, 259 
Fekpton, 349, 353, 355 

Ferkon, 349, 353, 355 
Ferinat (teorema lui), 544,584 
Fesupo, 351-355 
Fesiino, 348, 353, 355 
Figură silogistică, 339-342 

- f. directe, 354-358 

- f. indirectă, 354-358 
Figuri retorice, 555-564, 611-613 

- figurile construcţiei, 560-562 

- figurile cuvintelor, 556-558 

- figurile gândirii, 562-564 

- figurile sensului, 558-560 
Fitesmo, 355, 357, 358 

Fhrian, M., 87,88 
Formă logică, 7-10 
Frtge, G., 12, 23, 39,113-115,122, 
123,130,141,178,193, 
215,260,311, 596, 621 

Fresison, 351-355 
Frisemo, 355, 357, 358 
Frisesomorum, 354, 355, 357 
Funcţie 

- f. de adevăr, 29, 40 

- f. logică, 27,29, 34,181 

- f. matematică, 9 

- f. propoziţională, 29, 92,123, 

214-215 

G 

Galilei, G., 444,492 
Gavriliu, L., 578 

Gândire critică, 518-519, 535-542 
Gen (v. specie) 

Generalizare statistică, 421-431 

Genuri şi specii biologice, 151-157 

Godel, K., 75,627 

Goodman, N., 500, 501 

Goodstein, R. L., 19 

Gorgias, 520,615 

Grad de confirmare, 489,491, 501 

Gradaţie, 561 

Gramatică, 35-38 

Grize,J.-B., 521 

Grootendorst, R., 522,523 

Guericke, O von., 445-446,450 

H 

Hanson, H., 517 

Hegel, G. W. Fr., 3,44, 57,187,440, 
576, 616,617 
Hempel, C G., 402, 500 
Herodot, 448, 509, 523,525 
Herrick, J. A., 513, 518 
Herschel,J., 401,449 
Heterologic, 622, 626 
Heyting,A., 314-316 
Hilbert, D., 4, 26,27,63 
Hjemslev, L., 36 


Hodges, W., 16 
Hume, D., 401-402,419, 462 
Hurley, P., 13,15,16,85-86,111, 
304,473-475, 609 
Huţanu, Gh., 77, 544 

/ 

Identitate, 45-55 
Idoli 

- i. forului, 575 

- i. peşterii, 575 

- i. teatrului, 575 

- i. tribului, 575 
Ignoratio elenchi, 588-589 
[luace, 289, 290 
Implicaţie, 66,308-313 

- i. cauzală, 466-467, 530 

- i. formală, 312 

- i. intuiţionistă, 314-316 

- i. materială, 222, 308-312, 

581 

- i. relevantă, 316-319, 582 
-i. strictă, 312-314 

Imposibil, 273-292 
Incompatibilitate, 222-223 
Inconsistenţă, 60,62,63 
Inducţie, 397-501 

- i. amplifiantă, 406 

- i. cauzală, 461-472 

- i. completă, 403-406 

- i. matematică, 432-438 

- i. prin eliminare, 407 

- i. prin enumerare, 407,410 
Inferenţă (v. argument, raţiona¬ 
ment, demonstraţie), 12-14, 
493, 512, 513 

- i. deductivă, 233, 314 

- i. imediată, 323-335 

- i. inductivă, 418 

- i. statistică, 423-424 
Intenţie, 562, 566 

Intensiune (v. şi extensiune); 92-94, 
116-117,215-216,432 
Interpretare [logică), 26-27,28,572 
Intranzitivitate, 140,144,158 
Invariant, 10,112,177 
Inversiune, 322,334-335, 561 
Invenţia ( hereusis\ 551-553 
Ion din Chios, 615 
Ipoteză, 439-460 
Ireflexivitate, 171,185,186, 463 
Isocrate, 520, 615 
Iulius Pacius, 358 

/ 

întrebarea complexă, 598-599 

J 

Johnson, H., 517 
Judecată, 208-212 

K 

Kant, Im., 3, 44, 260, 276, 336,402, 
440,575,576 
Keynes,]., 402,487 
Kleene (logica lui), 18,19, 67,437 
Kneale, W. şi M., 280, 283, 356 
Krabe, E., 521 
Kyburg, H. E„ 501 

L 

Lalande,J.J., 456 
Lanţ cauzal, 463 
Laplace, P., 449,482 
Larson, Ch., 566 
Lege 

-1. cauzale, 462 
-1. distributivităţii termenilor, 
255,326 

-1. dublei negaţii, 68 


-1. raportului invers, 107, 
149-151 

-1. silogistice, 342-345 
Leibniz, 4, 23, 25, 27, 30, 44, 45, 48, 
49, 50,51, 53,54,69-72,73, 
75, 79, 236, 440, 462 
Leverriere, U.J.J., 449,450 
Lewis, C. L, 278, 313, 314,317,338 
Libertate (v. determinism) 
Limbaj/limbă, 32-43 

-1. artificial, 38-39, 41 
-1. constant, 38 
-1. logic, 39-41 
-1. obiect, 41-43 
-1. natural, 32-39 
-1. variabil, 38 
Logică, 3-17,31 
-1. algebrică, 4 
-1. algoritmică, 4 
-1. formală, 8,14-31, 202-207, 
519 

- 1. generală, 4,19-21, 25-30 
-1. informală, 516-519 

- 1. matematică, 4,1J), 23, 29, 

517 

-1. modală, 4,18, 273 
-1. modernă, 26-29, 39, 60, 
310,311, 626 

-1. paraconsistentă, 45, 61-63, 
459-460 

-1. polivalentă, 4,18, 65-68 
-1. simbolică, 4,19-21, 28, 29 
-1. teoretică, 4 
Logistică, 4 

Logos, 3,87,88,122,411 
Lucaciu, V., 88 

Lucica, /., 62,130, 261, 356, 375, 
620, 626 

lukasiewicz,J., 11-12,16, 39, 64-67, 
78, 241, 276, 277, 278, 

309, 338, 362, 374 
Lullus, R., 25 

Lumi posibile, 72,102,204, 261, 
276, 278 


Machiavelli, N., 510, 524, 527-529 

Maiorescu, T., 88 

Marx,K., 34, 90,197, 557, 561 

Mediană, 426-429 

Medie (aritmetică), 426-429 

Meiissos, 615 

Mesaj, 566 

Metaforă, 411-415, 558, 559 
Metainferenţă, 529 
Metalimbaj (v. limbaj) 

Metateorie (v. şi teorie), 5,18-22, 
41, 67 
Metodă, 23-31 

-m.antilogismului, 370 

- m. concordanţei, 469-470 

- m. concord, şi diferenţei, 

470-471 

-m.de construcţie, 24, 315, 
339-358 

- m. de definire, 24 

- m. de demonstrare, 24, 359 

- m. de prezentare, 24 

- m. diagramelor Euler, 28 

- m. diagramelor Venn, 28, 

366-370 

- m. diferenţei, 470 

- m. ectezei, 24,359, 364-366 

- m. interpretării şi modelării, 

26-27 

- m. reducerii directe, 24, 

359-362 

- m. reducerii indirecte, 24, 

362-364 

- m. reziduurilor, 471-472 

- m. simbolizării, 25-26 

- m. standardizării, 25 


- m. variaţiilor concomitente, 

471 

Metonimie, 558 
Meyer, R., Id3 

Mill,). St, 115, 337, 338,401,469, 
472 

Misses, von R., 487 
Mod silogistic, 339-371 
-m. direct, 354-358 

- m. indirect, 354-358 

- m. subaltern, 351-353 
Modalitate, 272-292 

- m. aletice, 273-279 

- m. de dicto, 279-281 

- m. de re, 279-281 
-m.deontice, 273 

- m. doxastice, 273 

- m. epistemice, 273, 583 

- m. existenţiale, 273, 369 

- m. probabiliste, 273,493 

- m. temporale, 273 
Modul, 426-429 

Moisil, Gr., 1&7, 228, 229, 338, 375, 
561, 586 

Monocauzalism, 465, 607 
Mulţime, 94-99,128,133,146-148 
Murgu, E., 88 

N 

Nagel, E., 30,498 
Napoleon, 572-573 
Naraţiune, 553 
Necesar, 274-292 
Necontradicţie (v. principiu) 
Negaţie, 55, 66, 220-221,496 
Nici... nici, 223 
Nicod,]., 402 

Non sequitur, 574, 596, 601, 611 
Noţiune, 20, 87-168 

- n. abstracte/concrete, 

140-142 

- n. consistente/inconsistente, 

130-133 

- n. contrare/contradictorii, 

142 

- n. generale, 125-127 
-n. ideale, 133-136 

- n. pozitive/negative, 139-140 

- n. precise/imprecise, 136-139 

- n. relative/independente, 

143-144 

- n. singulare, 127-129 
-n. vide, 129-130 

Nume, 12, 42,114-115 
N-valenţă (v. bi- şi polivalenţă) 


Obiect, 202-207 

- o. abstract, 10,11,202 

- o. argumentării (problema), 

523 

- o. concret, 202 

- o. ideal, 202 

- o. ficţional, 202 

- o. noţiunii, 101-103, 539 
Obversiune, 322, 330-335, 573 
Ockham, W., 110 
Octogonul logic, 292 
Olbrechts-Tyteca, 522 

Omul de paie, 589 

Ontologie, 45-79, 202-205, 233-235, 
256, 274 
Oximoron, 560 


Paradox, 618-627 

- p. confirmării, 499 

- p. crediciosului consecvent, 

626 

- p. exprimabilităţii conc., 620 

- p. întrebării, 623 

- p. lui Goodman, 500 


- p. lui Grelling, 626 

- p. lui Hempel, 500 
-p. lui Kyburg, 501 

- p. lui Russell, 62,499,626 

- p. mincinosului, 42 

- p. retoric, 563 

Paralogism, 574-576, 613-618,626 
Parmenide, 44, 615-617 
Pascal, B., 187,188, 445, 482 
Pathos, 550,553, 561 
Pătratul logic, 261, 322-326 

- p. modalităţilor, 281-292 

- p. opoziţiilor, 261-265 

- p. propoziţiilor de predicaţie, 

265,292 

Perelman, Ch., 522,543,545, 548 
Peroraţie, 553 

Persuasiune/persuadare, 566-569 
Petitio principii, 337,574, 596-598, 
609 

Petrescu, V. şi S., 77 
Petrus Hispanus, 4, 575 
Phora (thema), 562 
Plantinga, Al., 102, 276, ţ 280, 281 
Platou, 195,197, 388,440, 520, 533 
Pluralism (logic), 65-68, 586 
Policauzalism (v. monocauzalism) 
Polisilogism, 322, 372-373 
Polivalenţă (v. şi bi valenţă), 64-68, 
276-278 
Polya, G., 418 

Popper, K. R., 402,439, 458, 504 
Populaţie, 421-423 
Porfir, 197,198 
Posibil, 66,274-292 
Posibil fără, 228 
Pragmatică (logică), 38 
Predicat logic, 108, 202-207, 223 
237 

Predicţie, 440, 442, 472 
Premisă (v. şi concluzie), 12-15 
Presupoziţie (v. supoziţie) 

Pretereţiune, 563 
Principia Mathematica, 5,39,215, 
311,312,316 
Principiu, 44-79 

- p. completitudinii, 484 

- p. confirmării, 77 

- p. excluderii, 484 

- p. ex contradictio quadlibet, 

619 

- p. exfalso quodlibet, 62,133, 

619, 621 

- p. identităţii, 45-55, 70, 621 

- p. independenţei, 484 

- p. indiferenţei, 484,489,498, 

499 

- p. inducţiei matematice, 

432-433, 436 

- p. inerţiei, 462 

- p. închiderii, 568 

- p. noncontradicţiei, 55-63, 

619 

- p. nonparafrazării, 568 

- p. predicaţiei prin implicaţie, 

107 

- p. raţiunii suficiente, 69-76 

- p. terţului exclus, 63-70,498 

- p. transferului, 569 

- p. uniformităţii, 469 
Probabilitate, 481-493 

- p. apriorică/aposteriorică, 

482 

- p. evenimenţială/statistică, 

483, 484 

- p. logică/matematică, 487 

- p. subiectivă/obiectivă, 492 
Problemă (în argumentare), 523 
Prolepsă, 563 

Propoziţie 

- p. cognitivă/necognitivă, 

225-235 

- p.de extensiune/de intensiune, 

215-216 


- p. de predicaţie, 223, 236- 

271, 292 

- p. de relaţie, 223-224 

- p. deschisă/închisă, 213-215 

- p. exceptive, 247 

- p. exclusive, 247 

- p. extensională/intensională, 

53,216-219 

- p. implicative, 247 

- p. în sens logic/în sens grama¬ 

tical, 209-210 

- p. modale, 272-292 

- p. modale de dicto, 279-281, 

283, 287 

- p. modale de re, 279-281, 283 

- p. neutră, 216 

- p. simplă (atomară)/compusă 

(moleculară), 219-223,236 

- p. singulare, 216-218,232, 

241-245, 260 
Prosopopeea, 563 
Protagoras, 389, 520, 615 
Pseudofconcept (noţiune), 571 
Pseudopâradox/6 2 7 
Pseudopropoziţie, 210 
Pseudo-Scotus, 62, 619 
Ptolemeu, 492 
Purpirea, 289, 290 

Q 

Quesada, M., 63,103 

Quine, O . W., 242, 280, 317, 442, 581 

Quintilian, 553 

R 

Radu, Gh, şi V.V. 155,157 
Raţionament, 12-14, 299-389 

- r. categorice, 380, 381-384 



Index de termeni şi nume 


- r. categorico-disjunctive, 380, 

384-389 

- r. condiţionale, 380-381 

- r. demonstrativ (veridic), 

306-307 

- r. defaultice, 321, 515 

- r. dialectice, 306, 543 

- r. disjunctive, 78, 384-389 

- r. ipotetice, 380-384 

- r. metaforei (v. prin analogie), 

411-415 

- r. prin analogie, 411-415 

- r. prin chiar şi {până şi], 

416-417 

Raţiune (v. temei şi întemeiere), 70- 
76, 513 

Reboul, 0., 550, 568 
Referent, 115,118 
Regulă (reguli) 

- r. analizei logice, 108-121 

- r. argumentării, 523, 549 

- r. clasificării, 162-168,572 

- r. conjuncţiei, 494-495 

- r. disjuncţiei, 495-496 

- r. definiţiei, 76,185-189 

- r. demonstraţiei, 610 

- r. diviziunii, 162-165 

- r. negaţiei, 496 
Reichenbach, H., 402,476, 477 
Relativism (logic), 65-68 
Relaţie 

- r. binare, 143, 224 

- r. de echivalenţă, 177, 224 

- r. de identitate, 145-146 

- r. de ordine slabă, 224, 320, 

466 

- r. de ordine tare/strictă, 171, 

192,224,320,466 

- r. între noţiuni, 145-158 

- r. n-are, 143 

Relevanţă (logică), 316-319, 581, 
582, 596 


Repetiţie (retorică), 561 
Rescher, N., 19, 586 
Respingere, 382,386, 387,535,538 
Rimă, 556 
Ritm, 556 

RobrieuxJ.-J., 521, 551 
Rooyce,P.J., 519 
Rousseau,].]., 533 

Russell, B„ 5-6,39,62,79,94,97,120, 
122, 123, 127, 131, 204, 
210, 219, 239, 260, 309, 
312,338,405,565, 596 

s 

Salva veritate, 53-53,480 
Sălăvăstru, C-tin., 541, 578 
Schliemann, H., 446-449,459 
Semantică (logică), 38,116 
Semn, 32-37 

Semnificant/semnificaţie, 115,119, 
527,557 
Sens, 112-118 
Sferă, 92-101 
Silogism, 339-379 
Silogistica, 336-379 

- s. aristotelică, 354-355 

- s. directă, 358 

- s. exceptivă, 374-379 

- s. indirectă, 356-358 
Simbol, 25-26, 33,39, 95,558 
Simetrie (v. şi asimetrie), 345 
Sinecdocă, 558, 559 
Sintaxă (logică), 38, 210 
Sistem de judecăţi, 104-107,201 
Slaba analogie, 605-606 
Socrate, 375, 388, 615 
Sofism, 570-627 

Solon, 615 
Sorit, 322 

- s. aristotelic, 373-374 

- s. goclean, 373-374 

Sparta, 509,552 
Specie 

- s. biologică, 151-157 

- s. logică, 148-149 
Standardizare, 25, 246-248 
Structură 

- s. argumentării, 522-534 

- s. definiţiei, 169-172 

- s. demonstraţiei, 543-549 

- s. noţiunii, 92-107 
Subalternare, 323,326, 335, 351, 

352,353 

Subcontrarietate, 324-326, 335 
Subiect logic, 108, 202-207, 223, 
237 

Substanţe prime/secunde, 57, 204, 
205 

Supoziţie, 46,225-235, 416, 537 
Suppes, P., 111 
Sur du, AL, 69 

T 

Temei (v. şi întemeiere), 70-76, 513, 
544, 545 

Teoria tipurilor logice, 210 
Teorie, 18-22,28-30,61-63 
Teorema deducţiei, 319-321,437 
Termeni, 110-121 

-1. categorematici, 125 
-1. deschişi (indexicali), 214, 
593, 610 

-1. sincategorematici, 125 
Terţul exclus (v. principiul) 

Teză 

-1. argumetării, 524 
-1. asimetriei (t. lui Geach), 
241 

Thomson, A., 518 
Toma D'Aquino, 275 
Topica, 49,306,406,543,604 
Topos, 553 


Toricelli, E., 444,445 
Tranzitivitate (v. şi intranz.), 143, 
171, 230,381,463,468 
Tropi, 556, 558 
Toulmin, St, 521, 522 

T 

* 

Ţuţugan, FL, 249,265-271,282-287, 
338,375 

V 

Validitate, 14-15,303-307, 

326,473,475,480,482,489 
Varianţă, 429,430 
Verosimil (itate), 513, 543, 548 
Vescan, T., 451,454 
Vieru, S., 338, 375 
Viviani, 444 
Vocabular, 35 
Voltaire, 85,276 

X 

Xenofon, 615 

Xerxes, 524, 525-526, 535, 551 

w 

Walton, D., 517, 521, 542, 577 
Wang, H., 19 
Whewell, W., 401,410 
Wilard, Ch., 521 
Wittgenstein, L., 47,105,118 

Y 

Young, T., 453 

z 

Zenon., 44,616,617, 618 

